
Prefaţă 


Sfântul loan Evanghelistul surprinde un aspect fun- 
damental al vieţii creştine, spunând că „dacă zicem că 
păcat nu avem, ne amăgim pe noi înşine şi adevărul nu 
este întru noi” (| In 1, 8), arătând, prin aceste cuvinte, 
că viaţa omului, în general, şi a creștinului, în mod spe- 
cial, se desfășoară între cădere și ridicare, între păcat și 
virtute, sau, cum spun Părinţii cei duhovniceşti ai Spi- 
ritualității Ortodoxe, din „iadul patimilor” spre „raiul vir- 
tuților”. Nu există om, în această lume, care, în timpul 
vieţii sale în trup, să nu fi avut experienţa căderii în 
păcate şi fărădelegi. Eliberarea din lanţurile şi robia 
fizică şi spirituală a acestora, se realizează prin experi- 
ența pocăinţei, înțeleasă atât ca Sfântă Taină a Bisericii, 
cât și ca stare permanentă sau neîncetată a sufletului. 

La aceasta meditând, Avva Dorotei scrie că „mân- 
tuirea stă întru mult sfat”, iar înțelepciunea ortodoxă, 
într-o apoftegmă duhovnicească, spune, atât de înalt și 
de expresiv: „cine vrea să se mântuiască, cu întrebarea să 
călătorească”. Şi tot așa de frumos, Sfântul Petru Damas- 
chinul, cu multă speranţă şi optimism, ne dă următorul 
sfat: „Ai căzut, ridică-te! Ai căzut iarăși, ridică-te iarăși! 
Numai pe Doctorul tău să nu-l părăseşti, căci atunci vei 
fi osândit de deznădejde mai rău decât un sinucigaș”. 

Multe din aceste adevăruri, precum și importanţa 
capitală a pocăinţei pentru îmbunătăţirea vieții spiri- 
tuale și mântuirea sufletului, încearcă și izbuteşte cu 
mult succes să le pună în contur moral şi în valoare 
lucrarea Părinții Patericului despre pocăință, elaborată de 
către Părintele dr. Liviu Petcu, un tânăr cercetător și 
cadru didactic al Facultăţii de Teologie Ortodoxă „D. 
Stăniloae” din laşi, cunoscut, deja, atât prin antolo- 
giile monumentale, elaborate asupra învățăturii unor 
Părinţi duhovniceşti esenţiali pentru Spiritualitatea 
Ortodoxă (scriitorii filocalici, Sfântul loan Gură de Aur, 
Sfântul Vasile cel Mare etc.), cât şi prin unele lucrări de 
autor, de reflecţie și aprofundare personală a unor teme 
şi aspecte importante ale teologiei şi evlaviei răsăritene. 

Prezentul volum prezintă şi analizează, așadar, 
realitatea cea mai importantă a vieţii noastre prezente 
și fundamentală pentru cea viitoare - experiența pocă- 
inţei sau a întoarcerii de la păcat și din răutate la vir- 
tute, ca starea firească şi de sănătate a sufletului. 

Meritele prezentului volum sunt multiple. În pri- 
mul rând, faptul de a pune în valoare cuvintele duhov- 
nicești şi învăţăturile unor Sfinți Părinţi şi importanţi 
scriitori bisericești, precum: Sfântul Antonie cel Mare, 
Sfântul Ciprian al Cartaginei, Sfântul loan Casian, Sfân- 
tul Vasile cel Mare, Sfântul loan Scărarul, Fericitul le- 
ronim, Fericitul Augustin, Părinţii Patericului şi Părinţii 
filocalici; ale unor sfinţi care au trăit şi s-au nevoit în 
vremuri mai apropiate de cele pe care le trăim noi astăzi: 
Sfântul Paisie Velicikovschi, Sfântul Teofan Zăvorâtul, 
Sfântul Siluan Athonitul, Cuviosul Paisie Aghioritul, 

dar şi ale unor modele contemporane de viață îmbu- 
nătăţită: Părintele Ioanichie Bălan, Părintele Iachint Un- 
ciuleac etc., pentru a-i menţiona pe cei mai frecvent citați. 

În mod similar, consideraţiile istorice privind origi- 
nile monahismului creştin, figurile lui reprezentative, 
calitățile şi harismele Părinților duhovnicești, problema 
autorităţii şi a libertăţii, a discernământului și a echili- 
brului moral, sunt întregite de reflecţii spirituale adânci, 
ceea ce dă volumului caracterul de lucrare de aprofun- 
dare patristică şi de edificare duhovnicească. 

Argumentaţia autorului este una concentrică şi în- 
tregitoare, pornind de la cuvintele revelate ale Sfintei 
Scripturi, referitoare la păcat, cădere, convertire, restau- 
rare, penitenţă etc., explicitându-le și tâlcuindu-le prin 
zicerile Părinților răsăriteni şi, apoi, contextualizân- 
du-le în limbajul şi categoriile omului postmodern, tot 
mai frământat şi aflat în căutarea sensurilor profunde 
ale existenței sale. 

Totodată, autorul nu dezvoltă doar o cercetare teo- 
logică aprofundată, prin care confirmă calităţile sale inte- 
lectuale, metoda și acrivia sa ştiinţifică, ci urmăreşte o 
finalitate practică şi profund duhovnicească. Într-o 
vreme în care păcatele sunt practicate şi cultivate până 
la paroxism, iar virtuțile par a fi ironizate şi ostraci- 
zate în sufletul a tot mai puţinor creştini, dispuși să-și 
conformeze neabătut viaţa idealurilor sublime ale vieţii 
creștine autentice, prezenta lucrare ne redescoperă pro- 
funzimile ființei noastre, calitatea de a fi fost creați după 
chipul Creatorului și spre deplina asemănare cu EI, prin 
eliberarea de patimi şi păcate, reale boli ale sufletului, 

cu efecte destructurante asupra trupului și devasta- 
toare asupra întregii vieți umane. Am putea spune că 
toate aceste cuvinte inspirate ale Sfinţilor Părinţi, evo- 
cate și subliniate de către autor, ating zona cea mai 
adâncă şi curată a sufletului nostru, abisul de taină al 
vieții noastre, locul în care se poartă lupta între bine şi 
rău, între virtute şi fărădelege și, astfel, reușește să pro- 
voace o zguduire ontologică și o întoarcere existențială, 
prin îndemnul implicit către experiența tămăduitoare 
şi mântuitoare a pocăinţei. 

O altă calitate ce se cuvine evidenţiată, din cuprin- 
sul lăcrării Părintelui Dr. Liviu Petcu, o constituie „con- 
glăsuirea” Sfinților Părinţi ai Spiritualității Ortodoxe 
în a sublinia importanţa acestui „botez al pocăinţei” și 
„al lacrimilor”, un botez purificator, restaurator şi mân- 
tuitor. Textele patristice, selectate cu atenţie și prețuire 
de către autor, produc cititorului o convingere para- 
doxală, aceea de a-i simţi pe aceşti autori spirituali ca 
fiind contemporani nouă, împreună călători şi spri- 
jinitori pe cărarea strâmtă a viețuirii creştine îmbună- 
tăţite. Citindu-le în duh și meditând asupra cuvintelor 
lor, avem sentimentul că ei nu au trăit odată, în urmă cu 
secole sau milenii, ci sunt aproape de noi, prin model 
și sfat. Tot astfel, vorbele lor de duh nu au fost rostite 
pentru un auditoriu limitat - fiii lor duhovniceşti, și nici 
măcar pentru lumea vremurilor lor, ci par a fi adresate 
tuturor sufletelor însetate de frumos spiritual și bine 
moral, de pretutindeni și dintotdeauna, că, deşi au fost 
rostite atunci, ele par a fi adresate nouă şi devenind tot 
mai adevărate pentru lumea și omul de mâine, într-un 

„orizont eshatologic al actului penitenţial”, despre care 
vorbește autorul. 

Pentru toate aceste merite obiective, cărora li se vor 
adăuga altele, pe care cititorul le va putea descoperi, 
apreciem cu bucurie apariția acestei lucrări, felicitân- 
du-l pe autor și dorindu-le celor ce își vor asuma „ne- 
voinţa” parcurgerii ei, să își afle, în aceste cuvinte de 
Dumnezeu inspirate ale Părinților Spiritualității noas- 
tre, răspunsuri existenţiale la întrebările și frământările 
lor, spre bucuria autorului și spre al lor folos duhovnicesc. 


Pr. Prof. Univ. Dr. loan C. TEȘU 
Facultatea de Teologie Ortodoxă „D. Stăniloae” 
din lași 


Notă introductivă 


În următoarele pagini întâlnim câteva personali- 
tăţi pe cât de măreţe pe atât de simple. Deşi zicerile sau 
apoftegemele din Pateric sunt, uneori, atribuite unui 
singur „senex” (bătrân) neidentificat, mai frecvent sunt 
atribuite nominal sfântului care le-a emis. Îl întâlnim, 
de pildă, pe Cuviosul Antonie, care nu este nimeni altul 
decât Sfântul Antonie cel Mare. Acesta este „Părintele 
tuturor sihaştrilor”, a cărui biografie, realizată de Sfân- 
tul lerarh Atanasie cel Mare, a aprins în întreaga lume 
romană flăcările vocației monahale. Cuviosul Antonie 
a fost, într-adevăr, Părintele duhovnicesc al tuturor Pă- 
rinţilor Deşertului. El a dobândit nepătimirea după 
lupte duhovnicești îndelungate şi, oarecum, insolite cu 
demonii. Tot în aceste ziceri patericale întâlnim oa- 
meni precum Sfântul Arsenie „Romanul”, iubitorul de 
solitudine şi tăcutul străin care a venit în deşert de la 
curtea îndepărtată a împăraţilor Constantinopolului. 
Îl găsim pe iubitorul şi jertfelnicul Agathon, pe răbdă- 
torul, smeritul şi ascultătorul loan Colov sau Piticul, care 
dorea să „devină un înger”, dar şi pe Cuviosul Pimen, 
care apare, poate, cu cea mai mare frecvenţă. Spusele 
sale se disting prin profundă umilință, discernământ, 

evitarea discuţiilor intelectuale aride, prin înţelegerea 
fragilităţii umane şi prin solidul lor bun simţ. Lista cu- 
vioşilor ale căror butade le vom lectura în continuare 
poate continua. Vom vedea că nu este deloc scurtă. 

Toţi aceștia au abandonat lumea pentru a renaşte 
duhovniceşte. Pragul trecerii în noua viaţă este po- 
căința, deşi nu reprezintă învierea în sine, pocăinţa este 
conversia minţii care se pregăteşte pentru ea, sau mai 
bine spus, o prevesteşte. Recuperarea timpului pierdut 
semnifică o întoarcere la ceea ce a trecut, o întoarcere 
a prezentului în umbra trecutului, în timp ce pocăința 
vine ca o rupere de tot ceea ce s-a petrecut înainte, se con- 
centrează pe prezent şi conduce spre un nou început. 

Prin Botez şi prin Pocăinţă, Hristos Domnul refău- 
reşte „făptura cea veche”, pe omul unei lumi care apa- 
rent este aceeaşi, dar care ia cu totul altă înfăţişare şi 
poartă cu totul alte sensuri pentru cel căruia i s-au des- 
chis ochii inimii şi cugetul. 

Cuvioşii îşi exprimă convingerea că pocăința intensă 
nu duce către descurajare sau deznădejde, ci, parado- 
xal, poate, pentru unii de astăzi, la cereasca bucurie. 
Este tipică Patericului condamnarea păcatului, părăsirea 
lui și îmbrăţișarea pocăinţei, văzută ca o totală întoar- 
cere ori ca un act de compensare și de cultivare a virtu- 
ților contrare păcatelor comise. Plânsul pentru păcate 
și mărturisirea lor înaintea Părintelui duhovnicesc 
sunt foarte dorite de părinţi, căci aduc uşurare sufle- 
tească. Plânsul aduce și multă și nesperată mângâiere 
sufletească, atât de necesară celor ce se pocăiesc. 

Prefacerea totală a omului este una dintre cele mai 
mari minuni, care de-a lungul veacurilor a fost validată 
prin şirul nesfârşit de mucenici, sfinţi, convertiți şi trans- 
figuraţi. Merovoua [metanoia] sau schimbarea minţii, 
a modului de a gândi și pocăinţa, în general, este to- 
tala dezagregare a sinelui păcătos al omului şi imediata 
lui metamorfozare în subiect de jertfă. Omul cel vechi 
moare, se naşte unul nou, viu întru Hristos Domnul, 
un om eliberat din robia păcatului şi de sub stăpânirea 
satanei, circumscris de alte coordonate etice şi duhov- 
niceşti. Pocăinţa era parte integrantă a programului 
monahal. Toate mijloacele de pocăință — post, rugă- 
ciune, lacrimi, căinţă etc. — aveau ca singur obiectiv 
crearea „omului nou” (veog &vOpwnos). Precum Pă- 
rinții înşişi mărturisesc, strădania principală trebuie 
să fie starea neschimbată a inimii, cu gândul îndreptat 
întotdeauna către Dumnezeu şi către cele dumnezeieşti. 

Toate cele concatenate de aici încolo ne oferă căi 
specifice pentru asocierea spiritualităţii aplicate a Pă- 
rinților Patericului la vieţile noastre creştine, la comu- 
nităţile noastre şi la complexele provocări cu care se 
confruntă lumea noastră. Suntem invitați astfel să ne 
împărtăşim din oaza de înţelepciune a părinţilor şi a 
maicilor deşertului, dar și a părinţilor ale căror „vorbe 
de duh” compun Patericele alcătuite ulterior în toate 
ţările ortodoxe, până în zilele noastre. Virtuţile lor sim- 
ple se adresează direct nevoilor esenţiale ale societă- 
ţilor secolului XXI şi vocației noastre de a-l face tangi- 
bil pe Hristos prin cuvintele şi acţiunile noastre. 

Venerabilii bătrâni ai deşertului din secolul al IV-lea 
sunt cei care ne readuc în atenţie adevărurile funda- 
mentale despre lume şi despre noi înşine, adevăruri 
pe care deseori avem tendinţa să le uităm şi pe care ei 
le transmit tuturor generaţiilor, din toate epocile. 

Fiecare dintre noi trebuie să-şi găsească propria „cale 
a deşertului”. E imperios necesar ca fiecare să caute 
locurile unde se simte singur, însetat de înţeles, de sens, 
înfometat de profunzimile vieţii, de moştenirea ade- 
văratei vieți veșnice și de ceea ce ar trebui să îm- 
plinească zi de zi pentru a o dobândi. Fiecare dintre 
noi va descoperi zonele care trebuie purificate, în care 
îl putem întâlni pe Dumnezeu şi unde Dumnezeu ne 
vorbeşte. Bineînţeles, fuga în deşert nu va fi întotdea- 
una atât de radicală precum cea practicată de bătrânii 
Egiptului creştin timpuriu. Așa cum sublinia părintele 
John Chryssavgis!, căile detaşării şi momentele înde- 
părtării ar putea fi şi nişte ocazii nesemnificative, 
care, dacă nu suntem atenţi, e posibil să treacă neob- 
servate. Astfel de ocazii pot fi: un moment singur, un 
moment de tăcere în prezenţa unui prieten, o plimbare 
solitară, o drumeţie, o cursă de înot sau o partidă de 
pescuit liniştită, un moment de reflectare într-un colţ 
retras, o plimbare mai lungă cu maşina, o aşteptare 
lungă în timpul unei călătorii scurte cu maşina, când 
suntem prinşi în trafic etc. Acestea pot constitui tot 


',„The Desert and the World: Learning, from the Desert Fathers 
and Mothers”, în Greek Orthodox Theological Review, 53, Nr. 1-4, 
2008, p. 153. 

atâtea șanse de „merge“ în deşert, de a ne afla măcar 
câteva clipe în singurătate şi meditaţie, de a ne regăsi, 
de a fi cu noi înșine, a „ne veni în fire” (în adevărata 
fire), de a medita la scopul vieţii și la ceea ce trebuie să 
săvârşim ca să-l atingem, de a prioritiza în viața noas- 
tră trăirea adevărurilor evanghelice și împlinirea lor, 
de a intensifica rugăciunea etc. 

În cuprinsul cărţii de faţă, nu ne propunem să pre- 
zentăm o simplă propedeutică în lucrarea pocăinţei — 
aceasta se regăseşte doar în capitolul I, unde am în- 
cercat să expunem câteva gânduri legate de această 
temă — ci dorim să îl conducem efectiv pe cititor în lu- 
mea gândirii profunde şi a trăirii duhovnicești intense, 
a înțelegerii înalte şi a logicii credinţei, aşa cum ni le 
înfăţişează tradiția duhovnicească a marilor părinți 
îmbunătăţiți începând din secolele III-IV și până în zi- 
lele noastre. Nutrim speranţa că în selectarea şi editarea 
acestor cuvinte şi istorisiri duhovniceşti antologice, 
prezentăm aceşti atleți ai virtuţii într-o lumină nouă 
şi le readucem prospețimea. 

O mică parte dintre capitolele ce alcătuiesc pre- 
zentul volum au fost publicate anterior în ziare şi re- 
viste teologice din ţară. Acestea au fost inserate aici 
într-o formă revăzută şi adăugită. 

Deşi lectorul acestei cărţi va observa că o parte din 
exortaţiile sau istorisirile de aici sunt adresate în special 
călugărilor, totuşi ele interesează şi folosesc deopotrivă 
de mult şi viaţa duhovnicească a creștinilor mireni, 
fiecare dintre aceştia fiind chemat — ca și monahii — la 

„lupta cea bună” pentru dobândirea mântuirii. Dacă 
ușile Împărăției Cereşti sunt ușile pocăinţei, atunci cu 
toţii, cler, călugări și mireni, avem trebuință de pocă- 
ință, căci nimeni nu este fără de păcat, așa cum scrie 
și Sfântul loan Evanghelistul: „Dacă zicem că păcat 
nu avem, ne amăgim pe noi înşine şi adevărul nu este 
întru noi” (| In. 1, 8). 

Volumul a fost alcătuit cu menirea de a oferi citi- 
torilor preţioase îndemnuri și explicații duhovniceşti 
pe tema propusă, iar predicatorilor un bogat material 
ce poate fi fructificat cu succes. 

Doresc să mulțumesc pe această cale Înaltpreasfin- 
țitului Părinte Mitropolit Teofan al Moldovei și Buco- 
vinei pentru că a binecuvântat apariţia acestei cărți. 
De asemenea, aduc mulţumiri Părintelui Profesor loan 
C. Teşu, care mi-a deschis sufletul spre scrierile de Teo- 
logie Patristică şi de Spiritualitate Ortodoxă. Părintelui 
Profesor îi mulțumesc, totodată, și pentru Prefaţa alcă- 
tuită la această carte. Recunoştința mea se îndreaptă 
şi către ostenitorii Editurii Doxologia a Mitropoliei Mol- 
dovei și Bucovinei pentru editarea și tipărirea în con- 
diţii grafice deosebite această lucrare. 

În final, îmi exprim speranţa că lectura prezentei 
cărți va duce la sporirea virtuţii și la intensificarea 
adevăratei pocăinţe care este aducătoare de pace, de 
mângâiere și de bucurie cerească. 


I. Care sunt cele mai mari minuni? 
Reflecţii despre pocăință 


Tribunalul lui Dumnezeu în om: conştiinţa 
La ce-i slujeşte omului conştiinţa 


Dacă vorbim de conștiință în sine trebuie să ne ra- 
portăm la un criteriu, căci acesta e un termen pe care 
şi-l revendică foarte mult filosofia, psihologia, teologia 
etc. Conştiinţa psihologică o întemeiază pe cea morală, 
căci omul este mai întâi conștient de sine însuşi. Sfin- 
ţii Părinţi nu vorbesc decât arareori în scrierile lor de 
conștiința în sine. Ei o prezintă ca făcând parte din 
chipul lui Dumnezeu în om, neidentificându-se cu con- 
ştiinţa morală. De pildă, toate ființele umane au conşti- 
inţă de sine, însă unele au o conștiință morală foarte 
slabă, laxă, întunecată de păcat. 

Conştiința morală este, potrivit învăţăturii creş- 
tine, glasul lui Dumnezeu în sufletul credinciosului, 
care-l îndeamnă la împlinirea legii morale. Ea este 
înscrisă ontologic în noi de către Dumnezeu încă de la 
naştere, adică este înnăscută în sufletul nostru, ca lege 
a Sa, ca descoperire a legii morale naturale şi semnul 
cel mai evident al asemănării noastre cu Dumnezeu și 
al iubirii Lui pentru om. 

Înainte de săvârșirea oricărei fapte, conştiinţa ac- 
tualizează în memoria omului legea lui Dumnezeu și 
valoarea morală a faptei ce urmează a o îndeplini. Dacă 
aceasta din urmă este potrivit legii dumnezeiești şi 
deci bună, ea îl îndeamnă pe om să o săvârșească, iar 
dacă este rea îi interzice îndeplinirea ei. În timpul făp- 
tuirii, îl însoţeşte și îi relevă fără părtinire dacă a făcut 
bine sau rău. După împlinirea faptei, ea aduce în adân- 
cul sufletului o bucurie şi o mulţumire deosebită dacă 
omul a urmat binele, și dimpotrivă, o întristare pro- 
fundă, ruşine şi remușcare, dacă a cultivat răul. În cazul 
săvârşirii unei nedreptăţi sau a unei fapte nelegiuite, 
conştiinţa strigă cu glas tare, învinuieşte, arată fapta 
cea rea, ca şi cum ar scrie înaintea ochilor gravitatea 
păcatului omului. Prin urmare, conștiința împlineşte 
un rol sau o funcţiune întreită: înainte de săvârșirea 
faptei este sfătuitor, în timpul săvârșirii este martor, 
iar după săvârșire este judecător. În cele din urmă, 
conştiinţa mai are şi rolul de a aduce necontenit în 
amintire faptele rele şi de a nu îngădui să dăm uitării 
ce am săvârşit, descoperindu-ni-le continuu, ca, doar 
aşa, să nu mai cultivăm răul. 

Conşștiinţa nu dispare niciodată, însă dacă nu e 
ascultată şi glasul ei este mereu înăbușit, ea se întu- 
necă, fiind acoperită de păcat. Unii, tocmai din cauza 
nenumăratelor ticăloşii, nu au o conştiinţă a păcatului, 
viciile sfâşiindu-le conştiinţa morală. Însă și în cazul 
acestora ea răbufnește, însă mai rar, uneori târziu — chiar 
pe patul morții —, şi le chinuie sufletul cel nelegiuit. 

Conştiinţa - tribunal al lui Dumnezeu în om 


Părinţii Bisericii numesc conștiința morală „tribu- 
nal al lui Dumnezeu în om”, „sanctuar imaculat”, „acu- 
zator” nelipsit din om, care nu poate greşi, nici nu poate 
fi înşelat. Chiar dacă cineva ar putea ascunde de toţi oa- 
menii păcatul săvârşit sau fapta nefirească, ruşinoasă, 
de acest acuzator n-o poate ascunde, căci conștiința îl 
însoţeşte mereu, îl supără, îl chinuie, îl biciuieşte şi 
niciodată nu se linişteşte, ci se năpusteşte continuu 
asupra lui, cerându-i socoteală de cele ce a greşit, ară- 
tându-i şi mărimea păcatelor şi pedeapsa ce va urma. 
După cum un doctor bun nu încetează de a da doc- 
torii unui bolnav până ce nu-l vede făcut sănătos, tot 
aşa şi conştiinţa nu se opreşte, ci are necontenit grijă 
pentru ca păcatul sau călcarea voii divine să nu fie în- 
făptuită, pentru că aceasta din urmă constituie de fapt 
adevărata povară a omului. 

„Esenţa Ortodoxiei este firea omului” susținea pă- 
rintele Rafail Noica!; astfel, rolul conștiinței este de a 
preveni despărţirea omului de Dumnezeu prin fapte 
nefirești, care dezbină, tulbură, neliniștesc, aduc sfâșieri 
lăuntrice, această stare de fapt putând fi explicată prin 
faptul că nu răul aparţine firii noastre, ci binele şi do- 
rul după Dumnezeu şi uniunea cu El. 

Conştiința nu ne arată calea, ci ea ne dă un impe- 
rativ în căutarea împlinirii binelui și a virtuţii, a legii 


1 Celălalt Noica - mărturii ale monahului Rafail, însoțite de câteva 
cuvinte de folos ale părintelui Symeon, ediţie îngrijită de Pr. Eugen 
Drăgoi şi Pr. Ninel Ţugui, Editura Anastasia, Bucureşti, 1994, p. 25. 

dumnezeiești şi în a rafina și a desăvârși tot mai mult 
faptele bune pe care le facem. 

Conștiinţa este un judecător drept, care ştie precis 
ce este binele şi ce este răul şi care nu poate fi înşelat, 
nici nu poate fi cumpărat cu daruri. Atunci când toţi 
greşesc, el singur nu se înşeală niciodată despre starea 
curăţiei lăuntrice a omului. Conștiinţa nu justifică niciun 
cuvânt de apărare, pentru că de cele mai multe ori, 
omul nu cade în păcate din neştiinţă, ci din trândăvia 
sufletului şi a nepăsării faţă de virtute. 

Unul din cuvioşii deşertului, Avva Nistero îndeamnă 
la o cât mai deasă cercetare a conștiinței: „dator este 
călugărul (precum și mireanul - n. n.) în toată seara şi 
dimineața să facă socoteală pentru ce a făcut din cele 
ce voiește Dumnezeu și așa să-și albească toată viața, 
căci așa a trăit Avva Arsenie. Silește-te în toate zilele să 
stai înaintea lui Dumnezeu fără păcat”?. 

În același gând, un învăţător al Ortodoxiei din se- 
colul al XX-lea, arătător al evlaviei şi curăţiei, mare ne- 
voitor al pustiei, Sfântul Teofan Zăvorâtul, scrie texte 
ce ne reclamă atenţia: „Purcezând la o faptă oarecare, 
grăieşte cu luare-aminte către tine însuţi: «ce va fi de 
mă va cerceta Domnul meu într-acest ceas?» Şi vezi ce-ţi 
va răspunde ţie gândul. De te va osândi, îndată să te 
laşi de acel lucru şi să te apuci de altul, că lucrătorul 


* Patericul ce cuprinde în sine cuvinte folositoare ale Sfinților Bă- 
trâni, 5, tipărit de Arhiepiscopia Ortodoxă Română a Alba Iuliei 
cu binecuvântarea Înalt Prea Sfinţitului Arhiepiscop Andrei, Alba 
Iulia, 1999, p. 169. 

trebuie să fie gata în orişicare ceas să plece în calea sa. 
Fie că şezi la rucodelie (lucru de mână - n. n.), fie că eşti 
pe drum, fie că te găseşti la cineva, fie că mănânci, tot- 
deauna să grăieşti către tine însuţi: «ce va fi de mă va 
chema într-această clipă Dumnezeu?» Vezi ce îţi va răs- 
punde ţie conştiinţa ta, şi fă aşa precum îţi spune ea”?. 
În aceeași lucrare, câteva pagini mai jos, același sfânt 
lansează un sfat similar: „În fiecare zi cearcă sufletul 
tău, cum ai petrecut ziua şi cum ai petrecut noaptea. De 
ai făcut vreun lucru bun, dă cu smerenie mulțumită lui 
Dumnezeu; iar dacă ai păcătuit, ca un om, în oarecare 
privință, roagă pe părintele tău duhovnicesc să-ţi dea 
pedepse spre îndreptare, aşa cum dau şi judecătorii din 
lume, pedepsind trupeşte”*. Părinţii Deșertului răspân- 
desc aceste exortaţii pentru ca bunii creştini să nu lase 
conştiinţa să îi învinuiască pentru niciun lucru”. 


Distingerea glasului conştiinţei şi datoria față 
de aceasta 


Conștiinţa poate fi de mai multe feluri. Conștiinţa 
a cărei judecată este conformă cu legea morală sau care 
socoteşte de bun ceea ce este într-adevăr bun şi de rău 
ceea ce este într-adevăr rău, se numește adevărată și 


3 Sfântul Ierarh Teofan Zăvorâtul, Patericul Lavrei Sfântului 
Sava, traducere din limba rusă de dr. Adrian şi Xenia Tănăsescu, 
Editura Anestis, București, 2005, p. 53. 

* Ibidem, p. 87-88. 

> Patericul ce cuprinde în sine cuvinte folositoare ale Sfinților Bă- 
trâni ..., 2, p. 25. 

dreaptă, iar cea care prezintă ca bun ceea ce este rău 
și ca rău ceea ce este bun se numește falsă, rătăcită sau 
greșită. 

Dacă pentru motive slabe, conştiinţa consideră per- 
mis ceea ce nu este și abaterile grave le socotește uşoare, 
se cheamă „laxă”, sau „slabă”; dacă, dimpotrivă, consi- 
deră ca oprit ceea ce este permis și augmentează sau 
amplifică anumite obligaţii, se numeşte „scrupuloasă”. 
În cazul în care nu este sigură cum să califice o faptă, 
se numește „dubioasă” sau „îndoielnică”. 

Se poate vorbi de o conştiinţă trează când aceasta se 
pronunţă fără şovăire în calificarea faptelor, și ador- 
mită când nu ia seama la cele ce se petrec în suflet. 
Orice credincios este dator să-și formeze şi să-şi păs- 
treze conștiința dreaptă. La formarea conștiinței ajută 
mult religiozitatea, apoi pildele frumoase de viaţă du- 
hovnicească văzute sau citite şi efortul de a le imita, 
prietenia sau contactul cu persoanele virtuoase şi evi- 
tarea celor vicioase etc. 

Bunii creştini au datoria de a-i asculta în permanență 
glasul, iar atunci când nu au urmat îndemnul ei, e im- 
perios necesar să o curățească prin căinţă sinceră, spo- 
vedanie, făgăduind a nu-i mai înăbuşi strigătul. Lupta 
perpetuă a creștinului constă de fapt în a-și păstra o 
conștiință trează și curată. Mulţumirea sufletească pe 
care o simte după săvârșirea binelui se numește satis- 
facţia conștiinței. Dacă săvârşeşte totdeauna binele şi 
satisfacția conștiinței devine permanentă, ea primește 
numele de fericire. În caz contrar, este binecunoscut 

faptul că nimic nu îngreuiază atât de mult sufletul, ni- 
mic nu-l trage atât de mult în jos ca o conştiinţă păcătoasă. 


De ce cel mai mare păcătos sunt eu? 


În Spiritualitatea Ortodoxă este binecunoscut faptul 
că, în cazul în care penitentul credincios se învino- 
vățește singur pe el însuși, nu mai este învinovăţit de 
Dumnezeu; dacă se osândește sincer pe sine, nu mai 
este osândit de Creatorul său, căci trezește mila Lui, 
prin căinţa sa sinceră, străpungerea inimii şi durerea pen- 
tru răul comis, prin acestea dând astfel mărturie că 
revine la ascultarea și la iubirea față de El. Cei ce se 
pocăiesc au fost numiți în literatura patristică și „vino- 
vaţii fără vină”; „vinovaţi” pentru că s-au despărțit de 
Dumnezeu prin călcarea voii Lui, şi „nevinovaţi” sau 
„fără vină”, pentru că prin pocăință au dobândit ier- 
tarea lui Dumnezeu pentru păcatele comise. 

Creştinul care își lucrează mântuirea și doreşte să 
se numere printre fiii Împărăției Cerești, dar s-a făcut 
vinovat şi de unele greşeli, imperfecțiuni, slăbiciuni și 
păcate a năzuit întotdeauna spre pocăință, pentru ca 
prin lucrarea acesteia să-și ispășească păcatele şi să re- 
dobândească nevinovăția pierdută, legătura cu Dum- 
nezeu, pacea conştiinţei şi liniştea sufletului. 

Chiar dacă unii dintre cei care s-au învrednicit de 
nimbul sfințeniei au excelat, pe tot parcursul vieţii lor 
pământeşti într-o virtute sau alta, cu toții, fără excepție, 
au îmbrățișat pocăinţa. Cei mai mari sfinți au ajuns cei 

care s-au pocăit și s-au smerit mai mult. Sufletele cele 
mai curate au simţit mai mult necesitatea pocăinţei. 
Şi în zilele noastre, unii creştini — şi nu numai — care 
merg în pelerinaje la mănăstirile ortodoxe, rămân te- 
ribil de surprinși când maicile sau monahii de acolo, 
uneori declarativ, alteori lăsând a se întrezări sau a se 
interpreta din cuvintele şi gesturile lor, îşi manifestă 
convingerea că cei mai mari păcătoşi sunt ei. Unii chiar 
menționează în mod repetat acest lucru. Şi dacă nu ești 
familiar cu mediul monahal, te încearcă o surprindere și 
stai şi meditezi îndelung, întrebându-te dacă au drep- 
tate sau nu. Parcă te laşi cu greu înduplecat să crezi că 
aceştia care din tinereţe au lepădat lumea din înfocată 
dragoste pentru Hristos și Evanghelia Sa şi duc o viață 
duhovnicească înaltă, într-o intensă pocăință şi adâncă 
smerenie, cu multe privațiuni, cu o asceză aspră — încât 
pare-se că se iau la întrecere cu îngerii —, sunt „cei mai 
păcătoşi”, aşa cum ei înşişi susțin: „cel mai mare pă- 
cătos sunt eu”, „nimeni nu-i mai păcătos ca mine” etc. 
Îţi vine deci greu să le dai crezare că sunt cei mai mari 
păcătoşi, gândindu-te, pe de o parte, la faptul că aceşti 
monahi, cu sufletul genuin, lepădându-se de toate ale 
lumii, s-au dedicat cu totul rugăciunii şi vieţii virtu- 
oase pentru a ajunge la uniunea cu Dumnezeu, iar pe 
de altă parte, ştiind că „lumea sub cel rău zace” și mulți 
dintre semeni duc o viață nu întocmai conformă cu 
Evanghelia, „bând păcatul ca apa”. Așadar, cum să fie 
acei monahi cei mai păcătoşi din lume? Care este ade- 
vărul? Să fie oare această manifestare a pocăinței și a 

smereniei lor, forțată, exagerată sau de paradă? Urmă- 
resc vreun câștig pe plan duhovnicesc? Această măr- 
turisire constituie vreun salt măreț spre cele cereşti, sau 
este condiţie sine qua non a ascensiunii lor spre Dum- 
nezeu? O spun din tot sufletul, fiind convinși pe deplin 
că așa este? Cum s-ar explica aceasta? 

Faptul acesta își are următoarea justificare: cuvioșii 
trăind în mai multă lumină şi iubire divină, văd mai 
bine decât păcătoşii atât realitatea păcatelor cât și nece- 
sitatea curățirii lor. Putem înțelege mai bine aceasta 
dacă ne mutăm cu gândul la o zi însorită din viața noas- 
tră. Atunci când într-o cameră luminoasă, cu ferestre 
largi, mari și curate pătrunde o rază de soare foarte 
puternică, se pot lesne observa particulele de praf care 
se găsesc în acea cameră și pe care nimeni nu le bănuia 
a exista mai înainte de iradierea acelei raze. Cu sigu- 
ranță am trecut toţi prin această experienţă. Trans- 
punând în alt plan ideea, ne putem închipui că, conști- 
ința noastră reprezintă fereastra casei sufletului, care, 
dacă a fost de curând curăţită prin baia lacrimilor că- 
inței şi prin spovedanie sinceră și completă, se deschide 
primitoare razelor luminoase ale harului Duhului Sfânt 
care pătrund și învăluie ființa creştinului, și astfel, acesta 
descoperă chiar și micile impurități de ordin moral, ne- 
ajunsuri, racile, imperfecțiuni și slăbiciuni sufleteşti. 
Deci cu cât se apropie mai mult de Dumnezeu, cu atât 
îşi simte mai mult propria păcătoşenie. Descoperin- 
du-și scăderile, cusururile încearcă să le înlăture și să-și 
optimizeze starea, în sensul lepădării de ele sau corijării 

lor. Făcându-și din aceasta o ocupaţie neîncetată, nu 
mai caută cu ochi vigilent și iscoditor scăderile aproa- 
pelui, căci ale sale i se par cele mai grave, şi se stăruie, 
ca un bun atlet, să lupte cu el însuși, să se biruie şi să 
se întreacă neîncetat pe sine, comparându-și starea sa 
cu cea a marilor sfinţi și Părinţi ai Bisericii, care s-au 
învrednicit de mari daruri de la Dumnezeu și au pășit pe 
treapta îndumnezeirii. Din această ultimă comparaţie i 
se nasc în suflet smerenia adâncă și căința intensă. 

Însă cel ce nu-și curăţă des fereastra conştiinţei pro- 
prii se privează de razele binefăcătoare ale harului și 
nu-și poate vedea sufletul, în sensul că, fiind departe de 
Dumnezeu și de harul Său luminos nu-și poate evalua 
corect starea păcătoasă în care se află, îndulcindu-şi 
conștiința cu gândul cel înşelător că „nu e chiar așa de 
păcătos”. Pe aceștia din urmă nu este deloc facil a-i 
face să-şi recunoască starea gravă de decădere morală 
şi să fie determinaţi și convinși a nu mai păcătui. No- 
țiunea de „păcat” fiind aproape ştearsă și conştiinţa 
lor morală adormită sau înnegrită de întunericul rău- 
lui, pocăinţa rămâne doar o virtute potrivită altora, 
„păcătoşi cu adevărat”. 

Omul nu-și vede propriile căderi atâta vreme cât 
se îndulcește apetisant cu răul și încuviințează să guste 
voluptuos din cupa cea amară a imoralității. Însă acela 
care, cu voinţă fermă se desface de orice prietenie cu 
fărădelegea și se întristează pe măsura greşelii pe care 
a săvârşit-o, se învrednicește a primi un mare dar de 
la Dumnezeu: vederea păcatului propriu. 

Despre pocăinţa celor din mănăstirea numită 
închisoare 


Scurtă introducere 


Pilde de pocăință intensă aflăm atât din paginile 
Sfintei Scripturi, cât şi din Tradiţia bimilenară a Bise- 
ricii. Referindu-ne la aceasta din urmă, aducem în 
atenţie starea de adâncă smerenie şi de iubire zdro- 
bită către Dumnezeu, precum şi intensa pocăință şi cu 
totul insolită (zguduitoare poate pentru noi cei de as- 
tăzi) a celor aflaţi într-o mănăstire deosebită, numită 
închisoare. Despre aceştia dă mărturie Sfântul loan Scă- 
rarul, numit și loan din Sinai ori Sinaitul sau loan Cli- 
max — cuvios monah ce a trăit în secolele VI-VII p. Chr., 
la mănăstirea de pe Muntele Sinai, al cărei egumen a 
și fost. Fiindcă în Cuvântul V a lucrării sale Scara dum- 
nezeiescului urcuş, tradusă de vrednicul de pomenire 
Părintele profesor Dumitru Stăniloae“, Sfântul loan 
înșiră pe zeci de pagini starea de pocăință și smerenie 
adâncă a acelor călugări, vom încerca să rezumăm, pe 
cât posibil, cele expuse de autorul patristic și apoi să 
brodăm pe marginea celor menţionate și câteva scurte 
comentarii. 

Astfel, citim că Sfântul loan, auzind de această mă- 
năstire, a dorit cu ardoare să vadă cele întâmplate acolo. 


*Sf. loan Scărarul, Scara dumnezeiescului urcuş, Traducere, in- 
troducere și note de Pr. prof. Dr. Dumitru Stăniloae, Editura In- 
stitutului Biblic și de Misiune al Bisericii Ortodoxe Române, 
București, 1980. 


o 


E 


PĂRINȚII PATERICULUI, DESPRE POCĂINȚĂ 


Manifestarea pocăinţei la cei din mănăstirea 
numită închisoare 


Ajungând în mănăstirea celor ce se pocăiau şi în 
locul celor ce plângeau cu adevărat, în acel iad al pocă- 
inței, a văzut într-adevăr, „cele ce ochiul omului nepă- 
sător nu le-a văzut și la inima omului trândav nu s-au 
suit” (1 Cor. 2, 9), lucruri şi cuvinte care pot să-L si- 
lească pe Dumnezeu, îndeletniciri şi chipuri de viață 
care pot trezi în scurt timp iubirea Lui de oameni. 

A văzut pe unii din călugării aceia, stând toată noap- 
tea până dimineaţa afară, în aer liber, cu picioarele 
nemișcate, clătinându-se de somn în chip jalnic, prin 
silirea firii, şi nedăruindu-şi nici un pic de odihnă, ci 
lovindu-se și trezindu-se cu ocărâri și certări; pe alții 
privind cu jale la cer şi cerând de acolo ajutor cu tân- 
guiri şi strigări. Pe alţii, i-a văzut stând la rugăciune și 
legându-şi mâinile la spate ca niște osândiţi. Ei îşi ţi- 
neau faţa întristată, aplecată la pământ și se osândeau, 
socotindu-se nevrednici să privească la ceruri, ba ne- 
putând nici măcar să spună ceva sau să se roage lui 
Dumnezeu. Continuând șirul expunerii, mărturiseşte că 
a văzut pe alții, şezând pe pământ în sac și cenușă și 
acoperindu-şi fața cu genunchii şi bătându-şi fruntea 
de pământ. Pe alţii, lovindu-și mereu pieptul şi che- 
mându-și înapoi sufletul și viața lor, cu referire bineîn- 
țeles la viaţa lor veşnică, ca pe cea proprie lor, reche- 
mându-şi sufletul lor mort prin păcat. Unii dintre aceștia 
udau pământul cu lacrimi. Alții, fiind lipsiţi de lacrimi, 

se loveau pe ei înșiși, alții se văitau pentru sufletele lor, 
ca pentru niște morți, neputând să rabde strâmtoarea 
inimii lor, iar alții gemeau cu inima, dar cu gura îm- 
piedicau sunetul tânguirii; însă deoarece nu mai puteau 
să-l țină, țipau pe neaşteptate. Continuând, Sfântul loan 
Scărarul mai precizează că a văzut acolo pe unii ca 
ieşiţi din ei înșiși în felul purtării şi al gândirii, pier- 
duți și întunecaţi de multa mâhnire și nesimţitori faţă 
de toate cele ale vieţii, scufundați în adâncul smereniei 
şi frigându-și în focul întristării lacrimile ochilor, pe 
alții, zăcând jos îngânduraţi și căutând la pământ, miş- 
cându-şi capetele, şi răcnind ca niște lei, din străfundul 
inimii şi scrâşnind din dinţi și suspinând. Unii dintre 
aceia cereau cu bună nădejde iertarea de toate și se ru- 
gau. Alţii, dintr-o smerenie negrăită, se osândeau, soco- 
tindu-se nevrednici de iertare şi nefiind în stare să se 
apere, strigau către Dumnezeu. Unii se rugau să fie pe- 
depsiţi aici, în viaţa aceasta și să fie miluiți acolo, în 
viaţa viitoare. Erau acolo multe suflete smerite, zdro- 
bite şi încovoiate sub greutatea sarcinii și putând să în- 
moaie însăși nesimțirea pietrelor cu glasurile ce strigau 
către Dumnezeu. Căci ziceau, căutând în jos, la pământ: 
„Ştim, ştim că suntem vrednici de toată pedeapsa și 
chinuirea. Și pe drept cuvânt. Că nu ne ajunge puterea 
de a răspunde pentru mulțimea datoriilor noastre, nici 
de vom ruga toată lumea să plângă pentru noi. Numai 
atâta dorim, numai atâta ne rugăm, numai atâta cerem: 
«nu cu mânia Ta să ne mustri pe noi, nici cu urgia Ta 
să ne pierzi pe noi» (Ps. 6, 1; 37, 1), nici după judecata 

Ta cea dreaptă să ne trimiți pe noi la chinuri. Ci cruță-ne 
și ne va fi de ajuns, ca să ne izbăvim de marea Ta ame- 
ninţare şi de chinurile cele fără de nume și ascunse. 
Pentru că nu îndrăznim să cerem iertarea deplină. Căci 
cum am îndrăzni noi, cei ce nu ne-am păzit nepătată 
făgăduinţa noastră, ci am întinat-o, după iubirea Ta 
de oameni şi după iertarea de mai înainte!”. Se mai 
puteau vedea acolo oameni îndurând chinuri și înco- 
voiați până la sfârşitul vieţii lor, umblând toată ziua 
întristaţi, uitând să mănânce pâinea lor, iar apa lor 
bând-o amestecată cu plânsul și mâncându-și pâinea 
tăvălită în cenuşă și praf. Se puteau vedea alţii având 
pielea lipită de oase și fiind uscați ca iarba veștedă 
(Ps. 37, 6; 101, 6). Nimic altceva nu se putea auzi de la 
ei decât cuvintele: „Vai, vai, vai! Of, of! E drept, e drept! 
Cruţă-mă, cruță-mă, Stăpâne!”. Unii ziceau: „Miluieş- 
te-mă!, miluiește-mă!”. lar alții mai jalnic: „lartă-mă, 
Stăpâne! lartă-mă, de se poate!”. Unii se pedepseau pe 
ei înşişi în arşiță, alții se chinuiau în frig. Unii gustând 
puţină apă, se opreau îndată; gustau doar atâta cât să 
nu moară de sete; alții, împărtășindu-se de puţină pâine, 
aruncau restul cu mâna departe de ei, numindu-se 
nevrednici de hrana cuvântătoare, ca unii ce au să- 
vârșit faptele celor necuvântătoare. Nici gând de vreo 
izbucnire a lor în râs, nici pomeneală de vreo vorbărie 
fără rost sau vreo faptă a iuțimii sau vreuna de mânie 
ori vreo împotrivire în cuvânt. „Unde — mărturiseşte 
Scărarul —, vreo sărbătoare? Unde vreo îndrăzneală? 
Unde, vreo lecuire a trupului? Unde, vreo urmă de 

slavă deşartă? Unde, vreo nădejde de desfătare? Unde, 
gândul la vin? Unde, gustarea vreunor poame? Unde, 
mângâierea de conţinutul vreunor oale? Unde, îndul- 
cirea gâtlejului? Nădejdea tuturor acestora se stinsese 
la ei. Unde se vedea la ei grija de ceva pământesc? 
Unde, gândul de a judeca pe careva dintre oameni? 
Nimic din toate acestea”. Acestea le spuneau, le cuge- 
tau şi le strigau neîncetat către Dumnezeu. Unii, bă- 
tându-şi cu putere pieptul, strigau către Dumnezeu de 
parcă stăteau la poarta cerului: „Deschide-ne, Judecă- 
torule, deschide-ne, că ne-am închis prin păcate poarta 
şi am rămas afară”. lar alții ziceau: „Arată-Ţi numai 
faţa Ta şi îndată ne vom mântui!” (Ps. 79, 4). Alţii iarăși: 
„Degrabă să ne întâmpine îndurările Tale, Doamne, 
că ne-am pierdut, că am deznădăjduit, că ne-am stins 
foarte”. (Ps. 78, 8; 101, 4). Unii se întrebau: „Oare Se va 
mai arăta Domnul de aici înainte deasupra noastră?”. 
Alţii: „Oare trecut-a sufletul nostru peste datoria cea 
de nesuferit?” (Ps. 123, 4). Altul: „Oare Se va milostivi 
Dumnezeu Domnul de aici înainte de noi? Oare Îl vom 
auzi zicându-ne nouă celor din legăturile de nedezle- 
gat: «leşiți!»; şi celor din iadul pocăinţei: «ertați să fiți»? 
Oare intrat-a strigarea noastră la urechile Domnului?”. 

Toţi şedeau privind pururea cu ochii sufletului lor 
moartea și zicând: „Oare ce ni se va întâmpla? Oare 
care va fi hotărârea? Oare care va fi sfârşitul nostru? 
Oare mai este iertare pentru noi, întunecaţii, smeriții, 
osândiţii? Oare a avut cererea noastră putere să intre 
înaintea Domnului, sau s-a întors înapoi, pe drept cuvânt, 

umilită și ruşinată? Oare intrând, cât folos a agonisit? 
Câtă bunăvoință? Cât rod a dobândit lucrarea ei? Por- 
nind din trupuri și guri necurate și neavând multă pu- 
tere, a împăcat ea oare pe Domnul cu desăvârșire, sau 
măcar în parte? Sau a tămăduit, măcar pe jumătate, 
rănile noastre, care sunt mari şi au nevoie de mari du- 
reri şi sudori şi de multe osteneli?”. 

De multe ori se întrebau unii pe alţii, cu incertitu- 
dine, zicând: „Oare vom scăpa fraţilor? Oare ni se va 
împlini rugămintea? Oare va fi primită? Oare ne va 
deschide?”. Iar ceilalți răspundeau: „Cine știe (cum 
ziceau frații noştri niniviteni), de Se va răzgândi Dom- 
nul și ne izbăvi pe noi de multa muncire? Dar noi să 
facem ceea ce ține de noi. Și de nu se va deschide, bine- 
cuvântat să fie Domnul Dumnezeu, cel ce ne-a lăsat 
afară cu dreptate. Dar să stăruim, bătând până la sfâr- 
şitul vieţii noastre. Poate pentru multa noastră îndrăz- 
neală şi stăruință, ne va deschide Prea Bunul”. 

Pentru aceea, îndemnându-se unii pe alții, ziceau: 
„Să alergăm, fraţilor! E nevoie de alergare, de alergare 
cu putere, pentru că am rămas afară din buna noastră 
frățime. Să alergăm, necruțând trupul nostru murdar 
și pornit spre rele, ci să-l mortificăm — în sensul de a-l 
struni și smeri ca să nu mai aibă porniri desfrânate, 
pătimașe —, cum ne-a omorât şi el pe noi”. E ceea ce și 
făceau acei fericiţi, stăpâniți de simțul vinovăţiei. 

Se vedeau la ei genunchi uscați de mulțimea mă- 
tăniilor; ochii topiţi şi scufundaţi înăuntru, undeva în 
adânc. Erau lipsiţi de păr; obrajii erau răniţi şi arşi de 

fierbinţeala lacrimilor; feţele veștejite şi galbene, ne- 
deosebite întru nimic de fețele morţilor. Văzând toate 
acestea, Scărarul se întreabă: „Ce înseamnă greaua pă- 
timire a celor îndrăciți pe lângă a acelora? Sau a celor 
îndurerați pentru morți? Sau a celor ce petrec în exil? 
Sau pedeapsa celor osândiţi pentru omoruri? Nimic nu 
e chinul și pedeapsa fără de voie a acestora, pe lângă 
cea de bunăvoie a acelora. Și vă rog să nu socotiți cele 
spuse, poveşti, fraților”. 

Când împreună osândiții simțeau pe vreunul dintre 
ei că se află în proximitatea morții, plângând, și plini 
de dor, şi clătinându-şi capetele în cea mai jalnică înfă- 
țişare, întrebau prin cuvinte întristate, pe cel ce se stin- 
gea, zicând către el, aprinşi de milă: „Ce este frate și 
împreună-osândite? Cum e? Ce zici? Ce nădăjduiești? 
Ai dobândit prin osteneală ceea ce căutai, sau n-ai iz- 
butit? Ai ajuns, sau n-ai reușit? Ai luat încredințarea? 
Sau nădejdea îţi este nesigură? Ai ajuns la slobozenie? 
Simţi în inima ta vreo luminare, sau încă e întunecată 
şi ocărâtă? Ce spui, frate, pe scurt? Te rugăm spune-ne, 
ca să cunoaștem și noi cele în care vom fi. Căci timpul 
tău s-a încheiat și altul nu vei mai afla în veac”. 

La acestea unii dintre cei ce adormeau, răspundeau: 
„Binecuvântat este Domnul care n-a depărtat rugă- 
ciunea noastră și mila Lui de la noi” (Ps. 65, 19). Alţii 
iarăşi: „Binecuvântat e Domnul Care nu ne-a dat pe noi 
spre vânarea dinţilor lor” (Ps. 123, 6). Dar alţii ziceau 
cu durere: „Nu aveam încă îndrăzneala, ci așteptăm 
să vedem ce se va întâmpla la judecata aceea”. Alţii 

au dat un răspuns mai dureros decât aceştia, zicând: 
„Vai sufletului care n-a păzit făgăduinţa (a botezului 
sau a călugăriei — n. n.) neprihănită; în ceasul acesta și 
numai în el se va cunoaşte ce s-a gătit lui”. 


Mărturisirile Sfântului loan Scărarul 


Sfântul loan Scărarul văzând acea neobișnuită pri- 
veliște şi auzind acestea de la ei, mărturisește că „puțin 
a trebuit să nu deznădăjduiesc, cunoscând nepăsarea 
mea și asemănând-o cu greaua lor pătimire”. Bineîn- 
ţeles, aceasta a izvorât, şi în cazul lui, din marea sa 
smerenie care s-a adâncit și mai mult la vederea acelor 
călugări și a faptelor lor. Însăși vederea acelui loc în- 
demna la pocăință şi la plâns. Căci cele ce altora le sunt 
grele și cu anevoie de primit, celor ce au căzut din 
virtute şi din bogăţia duhovnicească le sunt plăcute și 
ușor de primit. Pentru că sufletul care s-a lipsit de în- 
drăzneala de mai înainte, care a stricat pecetea cu- 
răţiei, s-a înstrăinat de mângâierea dumnezeiască, a 
călcat tocmeala cu Domnul, a stins focul lacrimilor și e 
lovit şi împuns cu durere de amintirea lor, nu numai 
că primeşte cu toată râvna ostenelile, ci și pe sine se 
sârguieşte prin nevoinţă. Și cum își aduceau aminte și 
de virtuțile lor de mai înainte, pierderea acestora o 
jeleau și o plângeau ca niște prunci. Așa făceau cu ade- 
vărat fericiţii aceștia. 

După ce a petrecut în închisoare 30 de zile, Sfântul 
loan Scărarul a revenit, „neputând răbda mai mult”, 

în obşte, la marele păstor. Acesta văzându-l schimbat 
cu totul și tulburat la culme, cunoscând pricina schim- 
bării lui, l-a întrebat dacă a văzut nevoințele celor ce 
se pocăiesc. Răspunzând, Sfântul loan a zis: „Am văzut, 
părinte, și m-am minunat şi am fericit pe cei căzuți care 
se plâng pe ei, mai mult decât pe cei ce n-au căzut și nu 
se plâng pe ei; pentru că aceia prin cădere s-au ridicat 
la o înviere neprimejduită”. lar acela zise: „Aşa este”. 
Apoi, autorul nostru patristic, precaut, dorind ca 
relatarea de mai sus să nu li se pară celor ce citesc 
acestea smintitoare, ci să fie spre zidirea sufletească și 
spre mântuirea lor, și pentru ca să evite eventualele 
bombăneli moralizatoare sau mormăieli precipitate ale 
unora care nu vor crede cele consemnate de el, şi ca nu 
cumva lectorii acestor consemnări să cadă pradă dez- 
nădejdii sau să fie prinși în alte și alte laţuri demo- 
nice, precizează că omul „bărbat” câştigă din acestea 
„mai degrabă un bold (imbold) şi o săgeată de foc și 
pleacă ducând râvnă în inima sa. lar cel cu râvnă mai 
mică decât acesta, îşi cunoaște neputința sa și dobân- 
dind cu ușurință smerita cugetare, din dispreţuirea de 
sine, aleargă după cel dintâi ... Dar cel trândav, nici să 
nu asculte la cele spuse, ca nu cumva să risipească și 
puţinul pe care încă-l face, deznădăjduit cu totul, şi să 
se întâmple cu el cuvântul care zice: «De la cel ce nu are 
râvnă, și ceea ce are se va lua de la el» (Mt. 25, 29)”. 

Câteva însemnări pe marginea acestor mari 
fapte de pocăință 


Poate că pe mulți dintre semenii noştri îi decon- 
certează şi-i frapează actele de pocăință ale monahilor 
din mănăstirea numită închisoare, pe care le văd ca acte 
extreme, exagerate și indezirabile. Însă, e necesar să 
înţelegem că aceste manifestări de vârf ale pocăinţei 
şi ale smereniei acelora nu sunt nici pe departe — cum 
e posibil a le eticheta vrăjmaşii credinţei — fapte de sim- 
plu fachir care se expune public unor suferinţe fizice 
sau privațiuni, cu scopuri numai de el știute, nici exa- 
gerări apocaliptice nerodnice, ori acte de sadism sau 
de autoflagelare, ori de smerenie forțată şi de chin fără 
rost a unora care-și fac din viaţă un supliciu voit şi 
perpetuu, căci, aşa cum am spus, a crede vreuna din 
acestea este o probă de rea-credinţă crasă, căci acele 
fapte sunt de fapt străpungeri de inimă, altfel spus, 
constituie acte de căinţă intensificată în cel mai înalt 
grad, cu durere, întristare, tânguire şi lacrimi, indiciu 
al iubirii zdrobite către Dumnezeu, al sublimei trans- 
formări şi îndreptări a vieţii, a pocăinţei programată 
pe întreaga viaţă. Întreaga lor ființă — trup şi suflet era 
pătrunsă de pocăință, pe care parcă o întruchipau, 
căci, pătrunşi cu totul de aceasta şi înveșmântaţi în ea 
doreau să aibă garanţia — încă din viaţa aceasta — atât 
a iertării păcatelor, cât şi a dobândirii slavei cerești. 
Având siguranţa că uşile Împărăției cerești sunt de 
fapt uşile pocăinţei, acestea deschizându-se numai și 

numai prin pocăință, au făcut în așa fel ca aceasta să 
nu înceteze pe tot parcursul vieţii lor, conștienți fiind 
că nimeni nu e fără de păcat, ci toți oamenii, în toată 
clipa, greşesc lui Dumnezeu, dacă nu cu fapta, apoi 
prin cuvânt, dacă nu prin cuvânt, apoi cu gândul. 
Oricât de mici ar fi păcatele, ele maculează conștiința, 
iar conştiinţa trebuie să rămână mereu curată, pentru 
ca atunci, la judecata finală, când se vor deschide cărțile 
ei, să nu se afle murdărită și împovărată de păcat, să 
nu mai rămână scrise în această carte faptele întune- 
ricului, şi să nu constituie astfel un aspru acuzator. 
Dacă deci conştiinţa trebuie să fie păstrată curată, dar 
totuși zilnic se pătează, atunci tot zilnic trebuie purifi- 
cată, curățită. Conchizând, s-ar putea spune: dacă toţi 
păcătuim, toți avem nevoie de pocăință, totdeauna. 

Marile fapte de pocăință şi de smerenie ale cuvio- 
șilor din mănăstirea închisoare au fost consemnate ca 
să ne trezească și nouă râvna duhovnicească şi să o 
împinteneze în a interioriza pocăinţa și a săvârşi fap- 
tele ei. Pilda acelor monahi care au urcat pe cele mai 
aspre dar şi pe cele mai înalte culmi ale ei este folosi- 
toare și paradigmatică pentru noi spre a ieşi din amor- 
ţeala duhovnicească de zi cu zi, din superficialitatea 
noastră faţă de cele spirituale, din lehamitea păcătoasă 
și din lene — văzută de Părinţi ca un teren de vânătoare 
al demonilor —, căci atunci când cineva nu întreprinde 
nimic bun, are o neostoită grijă demonul să-i dea el 
de lucru. 

Raportându-se la cele expuse despre călugării din 
mănăstirea închisoare, unii vor spune poate că este mai 
bine a-i admira pe aceia decât a-i urma, pledând astfel 
pentru o pocăință cu un anumit dozaj. E posibil să nu 
putem ajunge la măsurile lor de pocăință și de smerenie, 
însă suntem îndemnați să trezim și să intensificăm în 
noi măcar acea durere în suflet pentru răul comis, acea 
căinţă care să ne ţină permanent treji, cu gândul la 
Dumnezeu, prin care să atragem iertarea și mila divină 
şi care să ne ferească de păcate viitoare, păstrându-ne 
tari în credinţă și verticali. Avem și putinţa pentru 
aceasta, numai să nutrim dorinţa. Și să dorim cu ade- 
vărat, din toată inima! Câştigul nu e mare sau mic, ci e 
o întreagă Împărăţie care e veșnică, ca și iubirea Prea- 
sfintei Treimi pentru noi. Dacă mai adăugăm la acestea 
și convicțiunea Sfântului Isaac Sirul care consideră că 
„cel ce suspină un ceas, e mai bun decât cel ce folo- 
sește lumii întregi prin gândirea sa”, după cum cel ce 
s-a văzut pe sine şi păcatele sale e mai bun decât cel 
ce a văzut îngeri”7, avem un motiv în plus care ne în- 
deamnă la pocăință. Să nu rămână fără nici un rod în 
noi aceste pilde! 


7 Sf. Isaac Sirul, Cuvinte despre sfintele nevoințe, 34, traducere, 
introducere şi note de Pr. Prof. Dr. Dumitru Stăniloae, în col. 
Filocalia sau culegere din scrierile Sfinților Părinţi care arată cum se 
poate omul curăți, lumina şi desăvârși, vol. X, Editura Institutului Bi- 
blic și de Misiune al Bisericii Ortodoxe Române, București, 1981, 


p. 194. 
f:] 

Păcatul este răul sub toate formele lui, fiind în de- 
zacord cu legile lui Dumnezeu, legile naturii şi ale vieții. 
Cu toate acestea însă, dacă păcătosul se întoarce de la 
calea lui cea rea, Dumnezeu nu mai ţine seama de 
relele trecute şi-i arată marea Lui iubire de oameni ofe- 
rindu-i bucuria sublimei iertări. 

Păcatele care se săvârșesc astăzi nu sunt deloc in- 
solite, ci au existat de milenii, fiind săvârșite și în ve- 
chime cu o teribilă dezinvoltură, voluptate, varietate și 
perversitate, aşa cum citim, printre altele, în Paterice 
și în scrierile de spiritualitate ortodoxă, însă ceea ce di- 
ferenţiază lumea noastră de aceea demult apusă este 
tocmai lipsa intensei căințe pentru umbrele (la nivel 
moral) pe care le târâm după noi. Dacă în secolele 
primare şi mult timp după aceea, se întâmpla ca unii 
dintre creştini care erau împărați sau preoţi, ori mo- 
nahi sau chiar episcopi, sau fecioare dedicate cu totul 
vieții contemplative și afierosite Domnului pe întreaga 
viață, să guste din cupa cea amară a păcatului şi chiar 
să o consume cu satisfacţie şi nesaț până la drojdie, și 
intensitatea pocăinţei lor era pe măsura greutății şi 
gravităţii acelor păcate care erau recunoscute, mărtu- 
risite, plânse şi căite; penitenţii erau abătuți, se rugau, 
respingeau dulceţile vieţii, posteau, îşi sfâşiau veş- 
mintele, dispreţuiau podoabele, îşi sărăceau ţinuta, 
îşi neglijau corpul, luând drumul căinţei şi al lipsu- 
rilor de tot felul, răbdau foamea şi setea, se adânceau 

în jale şi se închideau în pustie sau se izolau în mănăs- 
tiri, sau în stânci, ori în scorburile pădurilor şi după 
multă și intensă străpungere a inimii și rugăciuni sme- 
rite de iertare, primeau de la Dumnezeu încredința- 
rea nu că au fost neapărat cu desăvârșire iertaţi, ci că 
le-au fost ascultate rugăciunile şi le-au fost primite 
lacrimile. Actele lor de pocăință erau strălucitoare şi 
parcă fără de măsură. Viaţa lor ulterioară căderii a fost 
cu totul schimbată, transfigurată, clădită pe temeliile 
virtuților şi a faptelor bune şi sfinte, calea lor deve- 
nind cu totul întoarsă de la ocaziile păcatului. 

Însă, din nefericire, asemenea scene au devenit atât 
de rarisime în zilele noastre, încât sunt parcă dispă- 
rute, iar puţinele existente trec cu totul neobservate, 
mai bine zis neluate în seamă, dacă le raportăm la sce- 
nariile și scenele păcătoase oferite frenetic la tot pasul, 
în presă, la radio, la emisiunile şi filmele diverselor 
televiziuni, la teatre, în școli și la colţ de stradă de cei 
mici la suflet, fără frică de Dumnezeu, bun simţ, ru- 
şine de oameni și regret pentru josniciile lor. Scenele 
de penitenţă li se par vetuste, provenite dintr-un obscu- 
rantism demult uitat, devenind astfel neavenite sau 
indezirabile. 

Şi totuși, cei puţini care îşi întăresc voinţa și do- 
resc convertirea totală a minții şi a inimii, pentru a-l 
pregăti, prin pocăință, Duhului Sfânt un sălaş curat în 
suflete, pot începe lucrarea pocăinţei prin nimicirea 
păcatelor şi mărturisirea lor înaintea părintelui duhov- 
nicesc — trimis al Domnului prin mâna căruia primim 

harul şi iertarea divină —, ocolirea prilejurilor ce pot 
stârni pofte nepermise sau fapte nedorite, rugăciuni 
fierbinţi de iertare, și prin cultivarea virtuților opuse 
păcatelor săvârşite, căci leacul celor contrare sunt cele 
contrare, iar în final Dumnezeu se va împrieteni iarăşi 
cu dânşii. În concepția Părinților, dovada de primire 
a pocăinţei şi de iertare din partea lui Dumnezeu este 
faptul de a fi alungat din suflete orice simțământ al 
acelor păcate şi de a începe efectiv lucrarea faptelor 
luminii contrare celor ale întunericului. Sfântul loan 
Hrisostom rezumă aceasta într-un mod exemplar: „Dacă 
din om nemilos, ai ajuns milostiv, ţi-ai vindecat mâna 
uscată! Dacă în loc să te duci la teatru, te duci la bi- 
serică, ţi-ai vindecat piciorul, care şchiopăta! Dacă ochii 
tăi nu mai umblă după femei desfrânate şi nici după 
frumuseţe străină, ţi-ai deschis ochii tăi cei orbi! Dacă 
în loc de cântece drăceşti, înveți cântece duhovniceşti, 
ai început să vorbeşti, mut fiind! Acestea-s cele mai 
mari minuni! Acestea-s semne nemaiauzite! Dacă ne 
vom duce viaţa săvârşind aceste minuni, vom ajunge 
prin ele şi noi oameni mari şi minunaţi, vom atrage şi 
pe toţi cei păcătoşi la virtute şi ne vom bucura şi de 
viaţa ce va să fie”5. Mai aducem în atenţie în acest 
sens rugăciunea mișcătoare de suflet a acelui bătrân 
cuvios din Pateric, care, l-a sfătuit astfel pe un ucenic 


SSf. Ioan Gură de Aur, Omilii la Matei, XXXII, VIII, traducere, 
introducere, indici şi note de Pr. D. Fecioru, în col. Părinți și 
Scriitori bisericeşti, vol. 23, Editura Institutului Biblic și de Mi- 
siune al Bisericii Ortodoxe Române, Bucureşti, 1994, p. 405. 

ce-l întrebase cum trebuie să se roage, fiindcă L-a su- 
părat tare pe Dumnezeu: „Fiule, eu, când mă rog, vor- 
besc astfel: «Doamne, dă-mi voie să Te slujesc așa cum 
am slujit pe diavol şi lasă-mă să Te iubesc așa cum am 
iubit păcatul»”. 

Cu adevărat mare minune se întâmplă atunci când 
cei ce au lucrat faptele întunericului, se leapădă de aces- 
tea şi merg pe calea luminii, când „vameşii”, desfrâ- 
natele și cei ce şi-au pângărit sufletul și trupul cu tot 
felul de patimi se străduie şi reușesc să ducă viaţă ase- 
mănătoare celei îngerești. 


Dumnezeu nu-i osândeşte pe luptători, 
ci pe dezertori 


Dumnezeu, nu doar că nu-i respinge pe păcătoşii 
care, după ce-și evaluează viața maculată, înnegrită de 
păcate, stăruiesc într-o totală conversie, în lepădarea 
faptelor întunericului și în redirecționarea minţii, a 
inimii și a voinţei către EI, ci îi primeşte pe aceştia ca 
şi pe cei drepţi, şi nu numai că nu-i pedepseşte, ci-i 
caută EI Însuşi, şi aflându-i, se bucură de ei și de în- 
toarcerea lor împreună cu toți sfinţii şi îngerii Săi. 
Bunul Dumnezeu nu-Şi întoarce faţa de la cel cu inima 
smerită și străpunsă de căinţă sinceră, care doreşte să 
se întoarcă iarăși pe calea virtuţii, ci îl primeşte şi face 
totul ca să-l aducă la starea cea dintâi. Hristos nu în- 
toarce spatele păcătoşilor: nu doboară pe cel desfrânat, 

nu alungă pe adulterin sau pe beţiv, nu-l este rebar- 
bativ hulitorul, nici trufaşul, ci, prin pocăință sau de- 
părtarea de păcatele trecute şi săvârşirea faptelor bune, 
pe toţi îi schimbă, îi transformă şi-i vindecă. 

Iubirea de oameni a lui Dumnezeu e încă mult mai 
mare şi mai bogată, așa cum mărturisesc deseori şi 
Sfinţii Părinţi în scrierile lor. Chiar dacă penitentul care 
a adăugat păcat peste păcat, greşeală peste greşeală, 
netrebnicie peste netrebnicie, împlinind astfel măsura 
nelegiuirii, nu arată deplină și intensă pocăință pen- 
tru faptele lui rele, Hristos nu respinge nici căinţă cea 
scurtă şi puţină, ci-i oferă şi ei răsplată, aşa cum putem 
observa din spusele profetului Isaia: „Din pricina pă- 
catului l-am întristat puţin; l-am bătut, Mi-am întors 
de la el faţa; iată că s-a întristat şi a umblat mâhnit; 
atunci l-am vindecat şi l-am mângâiat” (Is. 57, 17-18). 
În privința aceasta, avem o altă mărturie și din cele 
întâmplate cu Ahab, împăratul cel lipsit cu totul de 
credinţă, împins la păcat de femeia sa (III Regi 21, 1-15). 
Doar pentru că a plâns, pentru că s-a îmbrăcat cu sac, 
osândindu-și păcatul, a atras atât de mult pe Dum- 
nezeu spre milă, încât a scăpat de toate nenorocirile 
ce-l amenințau. Dumnezeu îi mărturiseşte aceasta drep- 
tului Ilie: „Ai văzut cum s-a smerit Ahab în faţa Mea? 
Nu voi aduce nenorocire în zilele lui, pentru că a plâns 
în faţa Mea” (III Regi 21, 29). Ca paradigmă de pocă- 
inţă pentru noi, Sfânta Scriptură ni-l oferă și pe Manase, 
care, pe toți i-a întrecut în nebunie şi în tiranie, a făcut 
lucruri cu totul neplăcute înaintea ochilor Domnului, 

pentru că a înlăturat slujirea şi închinarea către Dum- 
nezeu făcută după lege, a închis templul, a făcut vrăji- 
torie, farmece şi magie, a adus oameni care chemau 
duhurile morţilor şi fermecători, a făcut să triumfe ră- 
tăcirea idolească, a ajuns mai nelegiuit decât toţi împă- 
raţii de dinaintea lui și a înmulţit relele împotriva Dom- 
nului, mâniindu-L (II Paral. 33, 1-9). Însă ulterior, când 
s-a pocăit, când a căutat faţa Domnului Dumnezeului 
său şi s-a smerit foarte înaintea Dumnezeului părinţilor 
săi (II Par. 33, 12), Dumnezeu „l-a auzit şi i-a ascultat 
rugăciunea lui şi l-a adus înapoi la lerusalim, în regatul 
său. Şi a cunoscut Manase că Domnul este Dumnezeul 
cel adevărat” (II Par. 33, 13). Dacă Manase s-ar fi uitat 
la mulțimea nelegiuirilor lui, şi n-ar mai fi nutrit nă- 
dejdea pocăinţei, ar fi pierdut toate bunătăţile dobân- 
dite mai târziu. EI însă, nu a privit doar la groznicia 
păcatelor lui, ci şi-a îndreptat ochii inimii și a minţii la 
noianul milei lui Dumnezeu. Astfel, rupând legăturile 
diavolului, s-a ridicat, s-a războit pentru lupta cea bună 
şi a pășit pe drumul cel drept al virtuților și al cunoaş- 
terii lui Dumnezeu. 

Întreaga Tradiţie Ortodoxă ne îndeamnă să ne adu- 
cem aminte de păcatele noastre, dar să nu deznădăj- 
duim de mântuire. Pentru că şi acesta este un vicleşug 
al demonilor; aceștia din urmă ne aduc în amintire 
păcatele noastre, nu pentru a ne pocăi, ci pentru a ne 
arunca în deznădejde. Subliniem faptul că nu există 
păcat care să poată birui dragostea lubitorului de oa- 
meni Dumnezeu, ci în orice chip şi-ar macula cineva 

sufletul, adică de-ar ajunge desfrânat, adulterin, homo- 
sexual, răpitor, cleptoman, lacom, avar, parvenit, beţiv 
etc. atât de mare este puterea iubirii şi iertării divine, 
încât Dumnezeu şterge toate acestea cu generozitatea 
Sa, aruncându-le pentru veci în marea uitării, dezvă- 
luind mai strălucit decât înseşi razele soarelui pe cel 
ce arată doar o bună dispoziţie a voinţei şi îmbrăţi- 
şează adevărata pocăință. 

Astfel, cei pândiţi de crunta deznădejde pe de urma 
grelelor păcate săvârşite să nu cedeze, ci să se îmbăr- 
băteze, să nu dispere, ci să se spere, să nu se descu- 
rajeze, ci să se încredințeze că Dumnezeu îi aşteaptă 
și le primeşte pocăinţa, să nu deznădăjduiască, ci să se 
pocăiască, să nu abandoneze, ci să continue şi să nu 
înceteze lupta cea bună pe calea credinţei şi a virtuților. 
Căci Dumnezeu nu-i osândeşte pe luptători, chiar când 
aceştia cad, ci pe dezertori! 


Pogorârea Mântuitorului Hristos la Iad pentru 
cei drepți şi pentru păcătoşii pocăiţi 


Pogorârea la iad a Mântuitorului are ca temei neo- 
testamentar mărturia Sfântului Apostol Petru, care pre- 
cizează în prima sa epistolă că Hristos „a suferit odată 
moartea pentru păcatele noastre, EI cel drept pentru 
cei nedrepţi, ca să ne aducă pe noi la Dumnezeu, omo- 
rât fiind cu trupul, dar viu făcut cu duhul, Cu care S-a 
coborât şi a propovăduit şi duhurilor ţinute în închi- 
soare” (I Pt. 3, 18-19). 

Învățătura despre pogorârea Domnului Hristos la 
iad este menţionată în al V-lea articol de credinţă din 
Simbolul Apostolic şi din cel Atanasian, precum şi în 
Mărturisirile de credinţă ale Bisericii Ortodoxe. Acest 
adevăr dogmatic a intrat, de asemenea, și în cultul li- 
turgic ortodox. Astfel, la încheierea Proscomidiei, pre- 
cum şi la intrarea cu Cinstitele Daruri (Vohodul cel 
mare), preotul rosteşte, în taină, rugăciunea: „În mor- 
mânt cu trupul, în iad cu sufletul, ca un Dumnezeu, 
în rai cu tâlharul şi pe scaun împreună cu Tatăl şi cu 
Duhul ai fost Hristoase, pe toate umplându-le, Acela ce 
eşti necuprins” (Liturghier). Apoi, la Utrenia Învierii 
Domnului, cântăm: „Una era Dumnezeirea lui Hristos 
în iad și în mormânt şi mântuirea a noastră, a celor ce 
cântăm: Izbăvitorule, Dumnezeule, bine ești cuvân- 
tat” (Penticostar, Utrenia Învierii Domnului, cântarea 
a VII-a). 

Această coborâre a lui Hristos la lad cu sufletul 
îndumnezeit sau cu sufletul unit cu Dumnezeu s-a pe- 
trecut îndată după răstignirea şi punerea în mormânt 
a trupului Domnului Hristos, în timpul celor trei zile 
şi trei nopţi, cât a stat cu trupul în mormânt, între răs- 
tignire și înviere (Mt. 16, 21). Despre această perioadă 
de timp a vorbit Mântuitorul zicând: „Precum lona a 
fost în pântecele chitului trei zile şi trei nopţi, aşa va fi 
și Fiul Omului în inima pământului, trei zile şi trei 
nopți” (Mt. 12, 40). 

Sfântul Chiril al Alexandriei, pornind de la textul 
de mai sus al Sfântului Apostol Petru (I Pt. 3, 18-19), 

afirmă: „Sufletul lui Hristos care fusese unit cu Logo- 
sul divin s-a coborât la iad; și folosindu-se de puterea 
dumnezeiască şi de stăpânirea divină s-a arătat şi du- 
hurilor de acolo. ...Cuvântul lui Dumnezeu (Logosul), 
mergând a vorbit cu duhurile (sufletele morților) din 
închisoare (iad), ca suflet către suflete. Nu spun că 
Dumnezeirea singură și de sine însăși a Unuia-Năs- 
cut s-a coborât la iad şi a predicat duhurilor de acolo, 
complet separată de suflet. Căci Dumnezeirea este mai 
presus de vedere ... precum Unul-Născut a petrecut 
în trup cu cei care trăiau în trupuri, tot așa sufletelor 
din iad le-a vorbit sufletul Său (unit cu Dumnezeirea — 
n.n.), având veșmântul său propriu”?. 

Precum este îndeobște cunoscut, Scriptura învață 
(Lc. 16, 22-31) că sufletul, fiind nemuritor, îşi păstrează 
şi după despărţirea de trup toate facultăţile sale, conti- 
nuându-și viaţa dincolo. Până la pogorârea Domnului 
Hristos la iad, sufletele morților — atât ale celor drepți 
cât şi ale celor păcătoşi — de la Adam și până în acel mo- 
ment, mergeau în acelaşi „loc” numit de Apostolul 
Petru „închisoare”, iar de Sfinţii Părinţi şi de teologi, în 
general, „iad”. Întrucât raiul fusese închis, iar drepții 
nu primiseră încă dezlegare de blestemul păcatului stră- 
moşesc, se aflau și ei în această „închisoare“, „împă- 
răţie a morţilor”, cu diferite despărțituri (Lc. 16, 20-31), 
aşa cum și în cer „în casa Tatălui sunt multe locașuri” 
(In. 14, 2). Însă, chiar dacă sufletele drepţilor erau ţinute 


”Sf. Chiril al Alexandriei, De recta fide ad Theodosium, în Pa- 
trologia Graeca (P. G.) LXXVI, col. 1165. 

acolo în întuneric, aceasta nu constituia pentru ele o 
mare suferință, nu erau pedepsite acolo, așa cum erau 
muncite sufletele celor păcătoşi. Sufletele drepţilor erau 
pătrunse de pace lăuntrică şi de nădejdea învierii Dom- 
nului (cf. Evr. 11, 35-40). 

Părinţii Bisericii, într-un glas, mărturisesc că Mân- 
tuitorul S-a pogorât la iad și a adresat mesajul mân- 
tuirii sufletelor celor răposaţi de la Adam şi până atunci, 
„duhurilor ţinute în închisoare” (I Pt. 3, 19). Hristos a 
dus vestea cea bună către toate sufletele, de la Adam 
până la venirea Domnului, deci nu numai la cei din 
Vechiul Testament, care au trăit conform voii lui Dum- 
nezeu, ci şi la cei dintre neamuri sau la păgâni (Mt. 8, 10). 
„Ducând cuvântul credinţei la iad, Hristos a extins 
harul Său la întreaga fire”'. Domnul s-a coborât la iad 
cu sufletul unit cu Dumnezeirea, ca să binevestească 
şi acolo împlinirea profeţiilor mesianice, începutul pră- 
buşirii puterii diavolului şi a morţii (Efes. 4, 9; 1 Pt. 3, 
18-20; 4, 6), şi ca să se arate şi acelora care n-au crezut 
în venirea Lui şi L-au respins. Făcând referire la omo- 
rârea morții şi la zdrobirea puterii iadului, condacul 
din Sfânta şi marea Duminică a Paştilor, compus de 
Sfântul loan Damaschin glăsuiește atât de frumos de- 
spre acest adevăr: „De Te-ai şi pogorât în mormânt, 
Cela ce ești fără de moarte, dar puterea iadului ai zdro- 
bit şi ai înviat ca un biruitor, Hristoase Dumnezeule, 
zicând femeilor mironosițe: Bucurați-vă! Şi Apostolilor 


“dem, Omilia X Pascalis, P. G. LXXVII, 605D. 

pace dăruindu-le, Cela ce dai celor căzuți ridicare” 
(Penticostar, Condacul, glasul al VIII-lea, Utrenia din 
Duminica Învierii). 

Chiar dacă toţi — drepţi şi păcătoşi — au luat cu- 
noştinţă de venirea şi de opera Lui răscumpărătoare, 
precum și de propovăduirea Lui acolo, n-au putut be- 
neficia toţi de ea, ci numai cei drepţi. Referința Evan- 
gheliei despre drepţi nu se mărginește — precum am 
amintit și mai sus - numai la cei din Vechiul Testa- 
ment, care au trăit conform voii lui Dumnezeu, căci 
Hristos Domnul extinde sfera dreptăţii la drepții din 
întreaga lume, deci și la cei dintre neamuri, sau păgâni, 
care deși n-au lege, din fire fac ale Legii (Rom. 2, 14). 
Aceştia, chiar dacă nu L-au cunoscut pe Dumnezeu şi 
n-au auzit de Mesia, au cultivat însă virtuțile naturale: 
credincioşia, dreptatea, înțelepciunea, curajul sau băr- 
băţia, cumpătarea sau înfrânarea, mila, curăţia inimii 
etc. Sfântul loan Gură de Aur menţionează în acest 
sens că tirania morţii a fost înlăturată prin Trupul lui 
Hristos care a devenit nemuritor. Dar aceasta nu în- 
seamnă că au fost iertate păcatele tuturor celor ce au 
murit înainte de venirea Lui”. În acest sens şi Sfântul 
Chiril al Alexandriei menţionează: „Hristos, mergând 
cu sufletul în iad, a convorbit ca suflet cu sufletele; pe 
Care portarii iadului văzându-L s-au spăimântat şi por- 
ţile de aramă s-au sfărâmat şi încuietorile de fier s-au 
rupt. Şi Unul-Născut a strigat cu putere sufletelor care 
sufereau deopotrivă: «leşiţi» ... le-a vestit şi celor din 


'! Sf. loan Gură de Aur, Omilii la Matei ..., XXXVI, p. 447. 

iad, ca să-i slobozească pe aceia câţi ar fi crezut, dacă 
EI s-ar fi întrupat mai înainte şi ar fi trăit în vremea 
vieţii lor”. Minunat lucru! Sfântul Chiril al Alexan- 
driei este singurul dintre Sfinţii Părinţi care aduce aceas- 
tă precizare. Continuând, autorul patristic explică şi cla- 
rifică pentru ce n-au fost izbăviţi toți cei din iad, ci nu- 
mai o parte, adică doar cei drepți: „deci, precum prin 
venirea Sa în trup Hristos a vorbit cu cei de pe pământ 
şi cei ce au crezut s-au folosit, tot astfel şi prin pogo- 
rârea la iad, EI a slobozit din legăturile morţii nu-mai 
pe cei ce L-ar fi cunoscut şi ar fi crezut în EI. Căci sufle- 
tele care au trăit în idololatrie și în neîngăduite des- 
frâuri, ca și cum ar fi fost orbite de poftele lor trupești, 
nu puteau privi spre strălucirea arătării Lui. De aceea 
nu puteau să recunoască în chip real pe Cel care i-a eli- 
berat pe toţi (cei drepţi), şi Care a propovăduit acolo 
tuturor, cu iubirea de oameni, dar arătând şi dreptatea. 
Încât cei care s-au depărtat de acest fel de binefacere 
să se poată acuza ei înşişi că au părăsit pe Ziditorul și 
Dumnezeul tuturor și au slujit demonilor urâtori de 
oameni, petrecându-și viața după voia lor”. În Cuvân- 
tarea din Sâmbăta cea Mare, Sfântul loan Damaschin arată 
cât se poate de laconic şi de limpede cui a folosit această 
pogorâre a Domnului la iad. „După părerea mea n-au 
avut de primit de la bunătatea Sa mântuitoare decât 
acei care pe pământ au dus o viaţă foarte curată, care 


"Sf. Chiril al Alexandriei, Fragmenta in Epistolam 1 B. Petri, P. 
G. LXXIV, col. 1013. 
'5 Ibidem. 

au practicat modestia, cumpătarea și castitatea, fără ca 
totuși să fi primit lumina credinţei. Pe aceia, Domnul, 
care-și întinde peste toți Providența Sa, i-a atras la EI; 
şi, proiectând asupra lor razele Sale divine, i-a prins 
în plasa Lui divină, determinându-i să creadă în El. 
Căci El Cel milostiv nu putea îngădui, în adevăr, ca ei 
să fi lucrat în zadar” (cf. Cazanii ce cuprind în sine Evan- 
gheliile tâlcuite ale duminicilor de preste an şi cu cazaniile 
sinaxarului praznicelor împărăteşti şi ale sfinţilor de preste 
an, Tipografia cărților bisericeşti, București, 1911). 
Hristos coboară la lad ca un Împărat, ca un biruitor, 
vesteşte victoria morţii şi a diavolului şi îi eliberează de 
acolo pe cei drepţi. Raiul, „patria strămoşească şi pă- 
rintească, rămăsese închis pentru toţi, după îndepăr- 
tarea lui Adam. Acum îl redeschide Iisus, în prezenţa 
tâlharului, care este primul dintre cei ce au intrat în îm- 
părăţia cerurilor”!*. Deci Domnul a redeschis raiul şi pen- 
tru noi şi a redat neamului omenesc locuinţa veşnică”. 
Astfel, drepţii au fost scoşi prin învierea Domnului, din 
„întunericul și din umbra morţii” (Ps. 106, 10) și aduşi 
la lumina, bucuria, pacea şi fericirea raiului deschis. 


Judecata pocăinţei 
Păcatul este o realitate, şi, din nefericire, una cen- 


trală a existenței umane, dar și cea mai gravă şi mai 
nefericită. Viaţa omului, după căderea protopărinţilor 


"Fer. Augustin, Sermo, 104, în Patrologia Latina (P. L.) XXXIX, 
col. 2045. 
15 Ibidem, 155, P. L. XXXIX, col. 2048. 

în păcatul strămoşesc este o luptă virulentă împotriva 
despărțirii de Dumnezeu prin păcate și patimi și a unirii 
cu El prin rugăciune, fapte bune și cultivarea virtuţilor 
sfinte. În acest sens, viaţa umană se desfăşoară într-o 
continuă mobilitate și alternanță, omul de multe ori os- 
cilând între cădere şi înălţare, între abisurile păcatelor 
şi culmile virtuților. „Dacă zicem că păcat nu avem, ne 
amăgim pe noi înşine şi adevărul nu este întru noi. Dacă 
mărturisim păcatele noastre, El este credincios şi drept 
ca să ne ierte nouă păcatele şi să ne curăţească pe noi 
de toată nedreptatea” (1 In. 1, 8-9). 

În teologia ortodoxă, pocăinţa pentru păcat este 
privită ca o totală întoarcere de la viciu la virtute, de la 
diavol la Dumnezeu, de la rău la bine, de la starea cea 
contrară naturii umane la starea cea firească sau natu- 
rală a acesteia, prin părere de rău, nevoinţă, lacrimi, sus- 
pine, durere şi mărturisire a păcatelor înaintea preo- 
tului duhovnic, în prezenţa lui Dumnezeu, având deci 
ca martor şi bun sfătuitor pe părintele duhovnicesc 
care ne povăţuieşte și ne acompaniază spiritual pe cără- 
rile mântuirii, prin mâna lui sfinţitoare lucrând Însuși 
Dumnezeu care ne dezleagă de păcate oferindu-ne atât 
clemenţa şi milostivirea Sa cât şi puterea dumnezeiască 
de a nu mai repeta viciile la care am consimţit cândva, 
de a le înfrunta şi de a împlini tot binele și toată vir- 
tutea. Pocăinţa este deci o totală reconversie pe plan 
existențial, o curăţire a întregii ființe, o purificare com- 
pletă a gândurilor, cuvintelor și a faptelor cuiva. 

În literatura Spiritualităţii Ortodoxe, se vorbeşte 
despre pocăință atât ca Sfântă Taină cât şi ca lucrare 

permanentă în suflet, menţinută prin rugăciunea neîn- 
treruptă, izgonirea duhurilor rele și prin răbdarea neca- 
zurilor, nutrind convingerea că prin necazuri ne putem 
curăți de greşelile trecute şi feri de tentațiile viitoare. 
Pocăinţa, care este o formă a bunătăţii lui Dumnezeu, 
este numită de Sfinţii Părinţi „mâna lui Dumnezeu” 
care ridică din păcate şi „al doilea botez”, fiind o reîn- 
noire a Tainei Botezului, căci mărturisirea păcatelor re- 
înnoieşte sau actualizează harul Botezului, și ne dă posi- 
bilitatea de a intra din nou în comuniune cu Dumne- 
zeu, „dar ceresc” pentru a păstra hăinuţa Botezului cât 
mai curată, „cuptor” în care sunt topite păcatele, „spital” 
ce vindecă sufletul, căci prin pocăință se realizează lu- 
crarea de purificare a sufletului omului, „leac păcatelor”, 
„lepădarea greșelilor”, „îndrăznire către Dumnezeu”, 
„nădejdea mântuirii”, putere minunată care transfigu- 
rează pe om. 

Pocăinţa începe printr-o totală insatisfacție și mâh- 
nire faţă de relaţiile pe care le-am consolidat cu lucru- 
rile sensibile, care, pe fondul nedescoperirii raţiunilor 
lui Dumnezeu din lucruri au dus la dezordine şi sufe- 
rință. Pocăinţa se manifestă ca o rezolută conversie a 
atenţiei de la exteriorul sensibil spre cel inteligibil, spre 
Împărăţia lui Dumnezeu din lăuntrul nostru (Lc. 17, 21). 
La aceasta făcea referire Sfântul loan Botezătorul când 
lansa binecunoscutul îndemn: „Pocăiţi-vă că s-a apropiat 
împărăţia cerurilor” (Mt. 3, 2), altfel spus: pregătiţi-vă, 
căci Hristos vă va redeschide porţile Împărăției şi vă va 
reda putinţa de a o dobândi prin întoarcere de la lucrurile 

materiale către cele spirituale. Prin pocăință, care este 
o cale de curăţire sufletească, credincioșii obțin iertarea 
păcatelor, evitându-le, prin înfrânare, pe cele viitoare, 
hotărând a-şi continua viaţa într-o armonie cu materia 
sensibilă, armonie orchestrată şi dirijată de valorile spi- 
rituale pe care le-au descoperit prin pocăință în împă- 
răţia lui Dumnezeu din ei. 

Pocăinţa este şi actul de autocritică și de judecată al 
conștiinței, aceasta din urmă fiind de fapt un adevă- 
rat tribunal al lui Dumnezeu în om. Cu toate acestea, 
căința adevărată nu trebuie confundată cu deznădej- 
dea, sau cu o nemulțumire deprimantă și descurajantă. 
Ea este o judecată care ne cheamă la o perpetuă emu- 
laţie cu noi înşine, la un continuu „şi mai sus”. 

Pocăinţa necesită părere de rău sau căinţă ce im- 
plică dorinţa de schimbare a voinţei și a intenţiilor, apoi 
ezoyopevoug adică mărturisirea faptelor, cuvintelor și 
gândurilor rele înaintea lui Dumnezeu prin mijlocirea 
părintelui duhovnicesc rânduit de El pentru aceasta, 
precum şi uerăvoiaă, care înseamnă a gândi altfel decât 
în experiența păcatului, schimbarea vote-ului, schim- 
barea modului de a gândi, de a vorbi și de a vieţui. 
Deoarece orice păcat se consumă mai întâi în gând, de 
cele mai multe ori prin atacul sau momeala demonilor, 
tocmai de aici trebuie începută și totala reconversie su- 
fletească și revirimentul spiritual. 

Judecăţii pocăinţei sunt supuse nu doar păcatele, ci 
şi imperfecțiunea și nedeplinătatea în virtute, ea ur- 
mând astfel atât păcatelor cât şi virtuților nedesăvârşite. 

Deci, dacă n-ar fi căinţa, n-ar exista nici tendința omu- 
lui de autodepășire continuă. 


Fixism sau dinamism în viața duhovnicească? 


În urcușul perpetuu către Dumnezeu și unirea cu El 
prin virtuţi şi rugăciune, se află atât un aspect de stabi- 
litate cât și un aspect de mișcare infinită către Dumnezeu. 

Referitor la această temă, s-ar putea naşte o serie de 
întrebări, şi anume dacă este posibil să găsim o anu- 
mită stabilitate în viaţa spirituală, chiar pe culmile ei 
cele mai înalte, dacă „mișcarea” care stă la rădăcina 
fiinţei noastre nu ar constitui obstacolul definitiv al sta- 
bilităţii și ar fi mai bine ca ea să aibă un sfârșit, dacă 
putem împăca perfecțiunea cu „mişcarea” sau cu pro- 
gresul etc. 

Sfinţii Părinţi, mai cu seamă Sfântul Grigorie al 
Nyssei împacă acest paradox al stabilității mobile și miş- 
cării sau mobilităţii stabile din urcuşul nostru duhov- 
nicesc, sesizând aspectul de oTr&ois Xa XivnoLs (stază 
și mișcare), adică de stare şi de mişcare al epectazei 
sau urcușului continuu în cunoașterea binelui şi a lui 
Dumnezeu, acesta fiind cel mai paradoxal lucru dintre 
toate, ca stabilitatea şi mișcarea să fie unul și acelaşi 
lucru. Sfântul Grigorie nu admite nimic static în tabloul 
său. Împlinirea sufletului vine din creşterea perpetuă 
în cunoașterea Dumnezeului nemărginit. Întotdeauna 
vor exista mai multe de dorit decât ceea ce a câştigat 
deja. Aceasta este tensiunea care sfidează staticul; este 
expansiune şi strădanie spre ceea ce trebuie atins. Căci, 

obișnuit, cine urcă nu stă și cine stă nu urcă. Ori, aici 
creștinul înaintează prin faptul că s-a stabilizat. Cu 
cât rămâne cineva mai ferm, mai statornic și mai ne- 
clintit în bine, cu atât străbate mai mult drumul vir- 
tuții şi înaintează spre piscurile acesteia. Aceasta în- 
seamnă atât o orientare a sufletului către ceea ce este 
înainte şi spre care niciodată nu se satură să alerge, 
altfel spus către Dumnezeu, cât şi a nu se opri niciodată 
din drum, din alergarea către ţintă, din înaintarea în 
bine, iar aceasta din urmă se întâmplă numai prin sta- 
tornicirea în binele adevărat. Pentru cel care stă pe 
stânca adevărului, repausul este mişcare, iar acesta îşi 
termină cursa cu o „stasis înaripată”. 

Cel nestatornic are nesigură starea lui în bine şi 
arată că nu urcă sau nu înaintează în binele adevărat, 
în acesta progresând tenace doar cel ce se statornicește 
în el. Inconsecventul este asemenea celor ce clădesc pe 
nisip şi încearcă să urce o dună de nisip: nu au stabi- 
litate şi alunecă în jos. Urcând prin nisip, chiar dacă 
încearcă să meargă cu paşi mari, trudește în zadar, pă- 
șirea lui alunecând mereu în jos împreună cu nisipul, 
încât el se mișcă, dar mișcarea lui nu le aduce nicio 
înaintare, ci este de-a dreptul sisifică. Cel nestatornic 
lunecă în temelia gândurilor sale, având nesigură starea 
lui în bine şi astfel nu va putea înainta niciodată spre 
înălțimea virtuţii. 

Bunul creștin tinde să dobândească această motus 
stabilis sau status mobilis în viața duhovnicească, care îi 
permite să rămână înrădăcinat în virtute, însă să nu se 
mulțumească stând, ci progresând perpetuu în cultivarea 

ei şi în cunoaşterea lui Dumnezeu, căci nu se poate sta 
în virtute dacă nu se înaintează continuu pe calea ei. 
Nu există fixism, ci un continuu dinamism în faptele 
bune, iar cel ce crede că stă, e ameninţat de iminenta 
cădere. Din virtute nu te poţi opri fără să accepţi un 
amestec al răului în ea, căci mişcarea ei are o singură 
traiectorie, este rectilinie și virtutea se menţine prin 
această mişcare. Când este oprită, trece la învoiala cu 
opusul ei, răul. Marginea binelui este numai contra- 
riul lui (răul). 

Cineva poate lansa o astfel de întrebare, ce-i drept, 
nu îndestul cugetată: „cel ce nu a făcut nici rău dar nici 
bine în viaţa sa, în care loc va sta după moartea sa?”. 
E limpede că a nu împlini cineva binele este acelaşi 
lucru cu a face răul. În literatura patristică ni se oferă 
spre pildă cazul cuiva care ar avea un servitor, neatins 
de boala cleptomaniei, nici de cea a insultei, neripos- 
tând și neîmpotrivindu-se în vreun fel stăpânului, ci, 
dimpotrivă, slujindu-l cu amabilitate ipocrită, însă fiind 
robit patimii beţiei şi a trândăviei, nu-și îndeplineşte 
datoria sa. Astfel, nu este oare apodictic că stăpânul său 
nu i-ar suporta indolența? Deşi el n-a făcut nici un rău, 
chiar acest fapt că nu a făcut nimic, este în sine rău. 


Viaţa împreună cu Dumnezeu bucură şi 
transfigurează continuu ființa celui credincios 


Sfinţii Părinţi, interpretând ca nimeni alții cuvin- 
tele Sfintei Scripturi, menţionează că Dumnezeu l-a creat 
pe om după chipul Lui, sădind într-însul năzuinţa de 

a se ridica la frumuseţea asemănării cu El, de a-L cu- 
noaște şi de a se uni cu El, omul purtând acest dor 
după cele înalte în sufletul său, prin care el îşi menține 
şi îşi sporeşte comuniunea cu Dumnezeu și cu întreaga 
lume spirituală. În acest sens, Sfântul Grigorie de Na- 
zianz afirmă: „În calitate de pământ, sunt legat de viața 
pământească; însă eu fiind şi o părticică dumneze- 
iască, port în mine dorinţa vieţii veşnice”!€. Reiese de 
aici că omul, prin sufletul său nemuritor, în care Zidi- 
torul a sădit încă de la creaţie dorinţa vie după viața 
veșnică şi după lumea celor de sus, va tinde sau va 
năzui fără încetare, începând din viaţa aceasta şi con- 
tinuând în veșnicie, să cunoască și să se unească cu 
Dumnezeu, ținta infinită a cunoașterii şi izvorul bucu- 
riei şi a fericirii sale. Chiar dacă omul nu posedă în na- 
tura sa plenitudinea existenţei, el are viață în măsura 
participării la Viaţa cea adevărată. 

În viaţa aceasta, ființele umane pot surprinde sau 
vedea numai lucrurile limitate, nu ceea ce nu are limite. 
Căutarea nesfârşită a lui Dumnezeu constituie miezul 
misticii Sfinţilor Bisericii, iar cuvintele Sfântului Apos- 
tol Pavel din Epistola către Filipeni 3, 13 joacă un rol 
cheie în unele opere ale acestora. Din moment ce exis- 
tenţa este un efort continuu de a se menţine în fiinţă, 
perfecțiunea sa constă dintr-un efort perpetuu spre 
Dumnezeu. Acest efort este participarea spirituală în 
Dumnezeu. Capacitatea de creştere şi schimbare spre 


1* Sf. Grigorie de Nazianz, Poeme dogmatice, 8, P. G. XXXVII, 


col. 452AB. 
f:) 

bine a ființei umane este la fel de nelimitată precum 
fiinţa infinită a lui Dumnezeu. 

Ceea ce transformă fiinţele umane în monştri ai lă- 
comiei şi ai ambiţiei, atunci când dorinţa lor insaţiabilă 
pentru mai mult este orientată spre bunătăţile finite, 
devine, atunci când este concentrată pe adevăr, pe Bi- 
nele infinit, chiar motorul sfințeniei lor. Şi acesta este 
modul prin care natura umană Îl poate cunoaște pe 
Dumnezeu, anume prin bunăvoința sa doritoare de a 
uita ce se află în spate, altfel spus, pe ceea ce a cunos- 
cut deja şi a insista pe urcușul continuu în Dumnezeu. 
Numai prin mutabilitatea sa infinită, umanitatea poate 
ajunge la binele infinit. Fericitul Augustin aşează chiar 
la începutul Confesiunilor sale binecunoscutele cuvinte 
„Inquietum est cor nostrum donec requiescat in Te”, 
în traducere: „neliniștit este sufletul nostru până își va 
afla odihna în Tine”). Sfântul Grigorie de Nyssa ar fi 
fost de acord — dacă nu ar fi trecut la Domnul chiar în 
perioada în care Augustin scria aceste cuvinte — cu con- 
diţia ca acest „se va odihni în Tine” să fie înţeles ca 
saltul fără sfârşit al credinţei în care dragostea ÎL gă- 
seşte, apoi Îl pierde, pentru a-L. găsi din nou, pe Iubitul 
său divin. 

Dorinţa umană de a-L vedea pe Dumnezeu este ne- 
sfârşită, datorită infinităţii lui Dumnezeu, altfel spus, do- 
rinţa după Dumnezeu poate fi infinită pentru că ținta 
sa este infinită. Ea este permanent satisfăcută şi totuşi 
niciodată satisfăcută pe deplin, căci satisfacerea dorinţei 
duce la o și mai arzândă dorinţă după Dumnezeu. 

Această situaţie l-a făcut pe scriitorul Hans Urs von 
Balthasar să opinieze că gândirea filosofică și teologică 
a Sfântului Grigorie de Nyssa ar fi una a insatisfacției 
şi a disperării şi să se întrebe la un moment dat de- 
spre faptul că această dorinţă eternă — care este bucuria 
supremă la care o creatură poate avea acces — nu face 
cumva ca această metafizică a devenirii să ne lase nesa- 
tisfăcuţi într-o oarecare măsură. Această dorinţă — con- 
tinuă von Balthasar — deşi mereu potolită de Dumne- 
zeu, este în sine ca o sete, care ne-ar lăsa complet uscați 
şi înfierbântațţi. Apelul către Dumnezeu, deşi Dumne- 
zeu răspunde fără încetare, rămâne, într-o oarecare mă- 
sură, nerezolvat: „Vocavi ipsum et non audiit me”. lar 
mai departe același scriitor susține că găsim de fapt la 
sfârşitul acestei filosofii ceva care seamănă cu o re- 
semnare şi care nu ar fi altceva decât o formă îndul- 
cită a „disperării”, „tristeţii” şi „eternei frustrări” pentru 
că cel ce urcă în cunoaștere nu poate avea satisfacția 
ultimă. Această dorință etern nesatisfăcută ar ascunde, 
sub forma unei nostalgii crescânde, disperarea unei 
conştiinţe. Dar este important să realizăm că Sfântul 
Grigorie nu are o asemenea metafizică: EnEkraoig este, 
în gândirea lui, un fir dintr-o țesătură, care nu poate 
fi desfăcut de restul acesteia. 

S-a pus și se pune întrebarea: nu reprezintă o deza- 
măgire să nu-ţi atingi niciodată scopul, să te afli me- 
reu pe drum? 

Vedem aici un paradox, dar unul fidel experienţei 
spirituale. Fiecare împărtăşire este o împărtășire reală, 

şi putem să ne simţim realizaţi sau împliniţi; şi totuşi, 
nu ne putem opri. Există atât satisfacţie, cât şi dorinţă 
din ce în ce mai mare. Când Moise a cerut să-L vadă pe 
Dumnezeu „faţă în faţă”, Sfântul nyssean explică mai 
întâi că cererea sa a fost (într-un sens) satisfăcută şi to- 
tuşi lui Moise i s-a spus că ceea ce a cerut este impo- 
sibil vieţii umane. Mai îndrăzneţ încă, dumnezeiescul 
Grigorie al Nyssei rezolvă ulterior paradoxul satisfac- 
ţiei şi dorinţei printr-un alt paradox: „Vocea divină a 
satisfăcut ce i s-a cerut prin ceea ce a fost refuzat”. 
Lui Moise i s-a permis să-L vadă pe Dumnezeu („din 
spate”), dar nu i s-a promis încetarea dorinţei sale pen- 
tru Dumnezeu. Deci, aici se observă o împărtășire. Pri- 
vind altfel problema, satisfacția constă în continuarea 
căutării. Adevărata satisfacere a dorinţei constă în con- 
tinuarea neobosită a căutării şi înălţarea sa neabătută; 
astfel ea vede că împlinirea dorinţei sale va genera con- 
tinuu o dorinţă şi mai mare pentru Transcendent. Însăşi 
căutarea neîncetată a Lui şi urcuşul neoprit spre El este 
o cunoaştere a Lui şi deci un motiv de bucurie. Căci 
nu ar căuta sufletul neîncetat pe Dumnezeu, dacă nu ar 
şti de EI, dacă, într-un fel oarecare, El nu S-ar face sim- 
ţit, în sensul sintagmei: „de nu Te-aş fi găsit, nu Te-aş 
fi căutat”, altfel spus, de nu Te-aș fi găsit în parte, nu 
Te-aș fi căutat în plinătate. 

Această „constantă creştere în perfecţiune” nu are 
nimic de-a face cu dorința de a te simţi frustrat în comu- 
nicarea și unirea nesfârșită cu Dumnezeu, ci reprezintă 


"Sf. Grigorie de Nyssa, De vita Moysis, II, P. G. XLIV, col. 404A. 

doar implicaţia unirii persoanei finite cu un Dumne- 
zeu infinit. Şi Sfântul Apostol Pavel a furnizat cheia 
biblică la toate acestea. După ce a ascultat tainele de 
nespus ale paradisului, Apostolul Pavel a continuat să 
urce mai sus şi nu a încetat să se înalțe. În opera Sfân- 
tului Grigorie, filosofia devenirii și dorinţei nu e nicio- 
dată singură ci, aşa cum au subliniat unii cercetători ai 
operei Părintelui nyssean, e doar un mod pentru acesta 
de a vorbi despre experienţa întunericului divin de 
către suflet. Dacă sufletul nu poate ajunge la o cunoaş- 
tere definitivă și ultimă a lui Dumnezeu și dorul său 
după Dumnezeu nu va fi niciodată satisfăcut pe deplin, 
aceasta nu înseamnă că Dumnezeu e departe de suflet 
şi nu poate fi atins niciodată. Din contră, Dumnezeu 
Se face prezent sufletului, iar sufletul este unit cu El. 
Așa cum subliniază şi cunoscătorii operei gânditorului 
nyssean, învăţătura despre Enexraois exprimă o latură 
a experienţei lui Dumnezeu făcută de suflet: carac- 
terul ei inepuizabil, imposibilitatea oricărei sațietăți. 
Intuiția pătrunzătoare a Sfântului Grigorie spune că 
sufletul uman este, prin natura sa, o fiinţă dinamică, 
activă, care se află mereu în mişcare, înainte sau îna- 
poi. De aici rezultă că, în viaţa veșnică, în care sufletul 
se poate deplasa doar înainte, sufletul se mişcă „din 
slavă în slavă”, şi astfel, se mişcă de la un moment de 
satisfacţie la altul. Deşi sufletul nu Îl poate înțelege pe 
Dumnezeu dintr-odată, aşa cum Se cunoaşte Dumne- 
zeu Însuşi, sufletul este condus de dragoste să caute 
Binele divin în eternitate. În afirmarea progresului etern 

în Dumnezeu, acesta este exact înălțimea a ceea ce ar 
putea experimenta fiinţa umană. Sufletul nu poate să 
vadă niciodată direct faţa lui Dumnezeu, conform 
Sfântului Grigorie al Nyssei. Acest divin „nu” adresat 
sufletului este aspectul învățăturii Sfântului Grigorie 
care indică răspunsul cel mai puternic al acestuia către 
adversarii săi, care şi-ar fi dorit ca sufletul să-L vadă 
pe Dumnezeu faţă în faţă cu prețul dureros al unui 
Dumnezeu finit şi al unui suflet căzut. 

Participarea la Dumnezeu dilată natura și prin 
aceasta, ea îşi intensifică dorul sau mişcarea spre ceea 
ce e înainte, fiindcă „ceea ce a rămas necuprins e de 
nesfârşite ori mai mult decât ceea ce s-a cuprins”15. 
Astfel, experierea Divinului exclude disperarea, pen- 
tru că dorinţa nepotolită nu e decât natura însăși, care 
creşte și se mărește în fiecare clipă, şi devine mereu 
nouă prin participarea sa la Dumnezeu. Natura umană 
creşte în har prin iubire, căci iubirea o face să tindă 
mereu înainte. Dumnezeu, către Care sufletul se urcă, 
nu este numai un infinit interminabil, nici numai o pre- 
zenţă în energii, ci mai mult, un Dumnezeu viu, un iz- 
vor țâşnitor de iubire. 

Sfântul Grigorie ne arată unele din aceste sfinte 
suflete ale dorinței: Moise, Ilie, loan, Petru şi Pavel şi alţi 
apostoli, cărora manifestările (Oeopaveia) divine sau 
teofaniile le-au aprins o dorinţă mai ardentă (0oăpo- 
1epoc). Astfel sufletul unit cu Dumnezeu (0vvasroutvn), 


'3ldem, In Canticum canticorum, V, P. G. XLIV, col. 1000A. 

nu cunoştea saţietatea (&xoptorwş) în plăcerea sa. Cu 
cât era mai plin de plăcere, cu atât mai ardentă se 
făcea forța dorinţei. 

Conchizând, putem sublinia că viaţa împreună cu 
Dumnezeu nu e statică, nici plicticoasă, ternă sau mo- 
notonă, ci îi oferă creștinului participant la ea plenitu- 
dinea existenţei, fiind mereu mai seducătoare, mai de 
dorit, împlinind, bucurând şi transfigurând continuu fi- 
ința credinciosului, care nu-şi slăbește niciodată dorul 
prin săturare. De aceea nu încetează de a se întinde 
spre cele dinainte şi de a ieşi din ceea ce este şi de a pă- 
trunde mai înăuntru, unde încă nu a fost. În concepția 
gregoriană, ceea ce i se arată creștinului mereu mai 
minunat şi mai mare, se socoteşte mai prejos de ceea 
ce urmează, pentru faptul că ceea ce se află în chip 
necontenit este neîndoielnic mai frumos decât ceea ce 
a fost atins înainte. Deci, în urcușul către Dumnezeu, 
sufletul nu este lipsit de satisfacţii, ci este mereu satis- 
făcut, însă, în fiecare moment al satisfacerii, o nouă do- 
rință creşte; şi odată satisfăcut sufletul, această satisfa- 
cere a lui nu duce la acea săturare care nu-i mai des- 
chide apetenţa pentru mai mult. 

Cuvântul de încheiere îi va aparține tot Sfântului 
Grigorie care subliniază că descoperirea este căutarea 
continuă însăşi, pentru că noţiunea de căutare şi cea de 
descoperire nu sunt diferite, ci recompensa cercetării 
este căutarea însăşi!”. 


"Idem, In Ecclesiasten, VII, P. G. XLIV, col. 720C. 

II. Mărturisirea păcatelor şi practici 
penitențiale în primele trei secole. O sinteză 
a Sfântului Ciprian al Cartaginei 


Pentru creştini, centrul preocupărilor trebuie să fie 
făptura cea nouă, îndumnezeită. Aceasta corespunde 
concepţiei Părinților Bisericii că sufletul creştin este în 
mod esenţial „întoarcere în Rai”, cu alte cuvinte că exis- 
tenţa actuală este determinată de existenţa originară 
adamică, pe care o dobândeşte treptat cu ajutorul tera- 
peuticii Sfintelor Taine şi a purificării ascetice. „A vorbi 
despre Dumnezeu, zice Sfântul Grigorie de Nazianz, 
este un lucru important, dar este mult mai bine să te pu- 
rifici pentru Dumnezeu”!. Omul nu-şi mai aduce aminte 
de nemurirea paradisiacă, dar îşi aduce aminte de ori- 
ginea sa: adus din neființă, trăieşte sub ameninţarea 
virtuală a unei întoarceri în neființă, a nimicirii (com- 
plexul de mortalitate). Se dezvoltă erosul condiţiilor 
arhetipice ale existenţei paradisiace?, apare nostalgia 
chipului care-şi caută arhetipul său dumnezeiesc. Sensul 


"Sf. Grigorie de Nazianz, Oratio, 32, 12, în P. G. XXXVI, col. 
188C. 

"P. Evdokimov, Ortodoxia, traducere de Dr. Irineu loan Popa, 
Editura Institutului Biblic şi de Misiune al Bisericii Ortodoxe Ro- 
mâne, Bucureşti, 1996, p. 27. 

ultim al Tainelor este tocmai acela de a continua vizi- 
bilitatea lui Hristos istoric. 

Actul iertării ne stabileşte în centrul raporturilor din- 
tre Dumnezeu Cel Sfânt şi omul păcătos. În acest act 
nu este implicată atât atotputernicia lui Dumnezeu de 
a şterge şi spăla păcatele noastre, ci este vorba de Mie- 
lul care a fost jertfit înainte de întemeierea lumii, de 
Hristos, Care, potrivit Sfântului Apostol Pavel, „a şters 
zapisul ce era asupra noastră, care ne era potrivnic cu 
rânduielile lui, şi l-a luat din mijloc, pironindu-l pe 
cruce” (Col. 2, 14). Crearea lumii este înrădăcinată în 
jertfă, iar puterea de a ierta vine din preţul sângelui 
vărsat pe cruce de Mielul răstignit. Numai pentru că 
Hristos a luat asupra Lui păcatele lumii, El răspunde 
iubirii Tatălui în locul nostru cu o iubire nespusă şi 
astfel are puterea „morală” să şteargă şi să ne ierte pă- 
catele noastre şi să ne facă iarăşi fiii Tatălui. Rugăciu- 
nea domnească condiționează iertarea noastră de o 
„imitare (urmare)” din partea noastră, când suntem in- 
vitaţi să coborâm în infernul vinovăţiei universale, unde 
toţi sunt vinovaţi, aşa cum fiecare creştin mărturiseşte 
înainte de a primi Sfânta Euharistie, ca şi Sfântul Pa- 
vel, cum că „dintre care (dintre păcătoşi) cel dintâi sunt 
eu”?. 

Chiar dacă Sfântul Apostol loan (| In. 5, 16-18) 
deosebeşte între păcatele de moarte (24 mortem) şi al- 
tele, nu există un catalog al păcatelor uşoare şi al celor 


3 Ibidem, pp. 315-316. 

de moarte. În rugăciunea Tainei Spovedaniei se cere 
să se ierte greşelile „cele de voie şi cele fără de voie, 
cele cu lucrul ...”. Totul este cuprins în acest act al ini- 
mii, fără vreo analiză sau clasificare. Am greşit faţă de 
Dumnezeu şi de milostivirea Sa. Orice penitent vine 
ca un sărman care-şi cerşeşte mântuirea. Chiar după 
mărturisire, în momentul în care se împărtăşeşte, el 
mărturiseşte că, dintre păcătoşi, „cel dintâi sunt eu”, 
iar atunci când preotul face invitaţia „Sfintele, sfinţilor” 
(adică cele Sfinte se distribuie celor sfinţi), el nu poate 
zice decât „Unul (este) sfânt, Unul Domn lisus Hristos”. 
Iertarea păcatelor şi necesitatea trăirii unei vieți 
sfinte au fost întotdeauna părți esenţiale ale mesajului 
creştin. De-a lungul istoriei, ritualul pocăinţei nu a fost 
un eveniment „privat”, ci unul „eclezial”. A existat o per- 
manentă legătura dintre mărturisire / penitenţă şi Euha- 
ristie, punctul central al vieţuirii creştin-ortodoxe. 
Păcatul şi consecinţa sa, moartea (cf. Rom. 6, 23), 
sunt realităţile cele mai contrare firii omeneşti, create 
după chipul lui Dumnezeu Cel Sfânt. Dar atât de mult 
ne-am obişnuit cu păcatul şi cu moartea care se văd 
mereu în jurul şi înăuntrul nostru, încât le considerăm 
fenomene fireşti. Sfânta Scriptură, dimpotrivă, consi- 
deră păcatul ca fiind o perturbare sau o dezordine a 
creaţiei şi un obstacol permanent în participarea omu- 
lui la viaţa şi fericirea veşnică a lui Dumnezeu. 
Păcatul primilor oameni, Adam şi Eva, s-a mani- 
festat ca neascultare faţă de Dumnezeu şi rupere a co- 
muniunii de iubire faţă de El. Ruperea armoniei dintre 

om şi Creatorul său, prin neascultare, se transmite ca 
tulburare a armoniei din interiorul omului (adică din- 
tre conştiinţă şi simţuri), dintre bărbat şi femeie, dintre 
om şi celelalte creaturi vii; iar apoi, din cauza păca- 
tului omului, chiar şi „pământul va fi blestemat” (Fac. 
3, 17). Moartea, ca urmare a păcatului, se manifestă ca 
întunecare şi slăbire a capacităţii sufletului pentru co- 
muniune cu Dumnezeu şi cu semenii şi ca descompu- 
nere a elementelor materiale constitutive ale omului: 
„pământ eşti şi în pământ te vei întoarce” (Fac. 3, 19). 

În prima carte a Sfântei Scripturi se arată că fără 
comuniunea totală cu Dumnezeu, ceea ce este pămân- 
tesc în om nu poate fi ridicat spre viaţa cerească şi 
veşnică. Întrucât păcatul este mai întâi înstrăinare a 
omului de Dumnezeu, uitare de Dumnezeu, neascul- 
tare şi ascundere de EI (cf. Fac. 3, 8), cădere şi moarte 
spirituală, pocăinţa ca remediu sau vindecare de păcat 
este durerea sufletească pentru un trecut întunecat şi 
apăsător, întoarcerea totală a omului la Dumnezeu, 
împăcare cu Dumnezeu, precum şi dorința puternică 
de schimbare sau convertire, început al unei vieţi noi 
şi recuperare a omului din moartea sufletului. 


Mărturisirea păcatelor şi intensificarea pocăinţei 
în primele trei secole creştine 


Noul Testament nu oferă niciun ritual cu privire 
la felul săvârșirii mărturisirii păcatelor. Botezul şi cele- 
brarea duminicală erau modalităţile uzuale în care 

creştinii experimentau iertarea. Oricum, anumite forme 
de iertare au fost fixate în curând, mai ales atunci când 
Biserica a avut de-a face cu cazuri în care unii creştini 
săvârşeau păcate grave şi aveau nevoie de iertare. Ocu- 
rența păcatelor grave era un lucru surprinzător, câtă 
vreme, prin Botez, neofitul se angaja să se unească cu 
Hristos şi să ducă o viață exemplară. Însă, din cauza 
libertății umane, comunitatea s-a văzut pusă în situa- 
ţia de a recurge la o procedură penitenţială, pentru a 
ţine în frâu astfel de situaţii. 

Slujitorii Bisericii aveau conștiința că trebuie să 
continue slujirea lui Hristos, Cel care a oferit iertarea 
celor păcătoşi, precum şi lucrarea apostolilor, ale căror 
îndemnuri la rugăciune şi la milă (| Pt. 4, 8) se stră- 
duiau să le respecte. 

Printre procedurile penitenţiale impuse celor ce 
păcătuiau, două sunt menţionate explicit în Noul Tes- 
tament. Una dintre ele era mărturisirea păcatelor (cf. 
lac. 5, 16). Potrivit cercetătorului ]. Favazza, se pare că 
practica mărturisirii în Biserica apostolică era publică, 
cel puţin în anumite împrejurări, pentru a implica co- 
munitatea în procedura de întoarcere sau convertire a 
păcătosului, mai ales prin rugăciune”. Această mărturi- 
sire era, cel mai probabil, auto-proclamarea creştinului 
însuși ca păcătos în faţa lui Dumnezeu. Acest lucru 
era făcut în armonie cu atitudinea Sfântului Apostol 
Petru în fața Domnului (Lc. 5, 8), a fiului risipitor în 


*]. A. Favazza, The Order of Penitents. Historical Roots and Pas- 

fața Tatălui (Lc. 15, 18-19, 21) și a invitaţiei de la I loan 
1, 105 „Dacă zicem că n-am păcătuit, Îl facem minci- 
nos şi cuvântul Lui nu este întru noi”. 

O altă practică a timpului era cea a excomunicării 
şi eventual împăcarea cu Biserica. Conducătorii comu- 
nităţilor creştine făceau propriile judecăţi cu privire la 
disciplină, fapt ce reiese din Tit 3, 10: „De omul eretic, 
după întâia şi a doua mustrare, depărtează-te” şi | Tim. 
1, 19-20: „Având credinţă şi cuget bun, pe care unii, 
lepădându-le, au căzut din credinţă; Dintre aceştia sunt 
Imeneu şi Alexandru, pe care i-am dat satanei, ca să 
se învețe să nu hulească”. Procedura se aplica după 
principiul că păcatul l-a îndepărtat pe păcătos de comu- 
nitate. Doar comunitatea recunoaşte această separație, 
străduindu-se să-l reintegreze din nou pe cel păcătos 
sau separându-se de el dacă acesta nu își exprimă vo- 
inţa de a-şi îndrepta greşeala. Şi această procedură este 
împrumutată tot din cutuma apostolică (1 Cor. 5, 1-5). 
După pocăinţa cuvenită, păcătosul trebuia primit îna- 
poi, iar comunitatea trebuia să reafirme dragostea față 
de dânsul (II Cor. 2, 5-11). Nimic nu indică faptul că 
excomunicarea era punitivă sau vindicativă, ci doar 
terapeutică. Se recurgea la această procedură pentru 
a nu corupe întreaga comunitate, cât şi pentru conver- 
tirea păcătosului. Nu există nicio dovadă că această 
îndepărtare și apoi readmitere în comunitate era făcută 


5 A. Santorini, „Reconcliation in the First Four Centuries”, în 
An. ]. Chupungco (ed.), Handbook for Liturgical Studies, vol. IV: 
Sacraments and Sacramentals, 2000, p. 95. 

printr-un ritual, deşi Sfântul Pavel vorbește ca exco- 
municarea să aibă loc „când vă adunați... cu puterea lui 
lisus Hristos” (I Cor. 5, 4-5). Excluderea era singura 
penalizare, fără a fi impuse alte forme de penitenţă. 

În curând, Biserica s-a confruntat cu necesitatea de a 
introduce un ritual al reconcilierii sau al readmiterii 
în comunitate. Unii cercetători vorbesc de punerea 
mâinilor, referire care există şi în textul de la I Timo- 
tei 5, 22. Deşi pasajul e interpretat ca referindu-se la 
hirotonia preoţilor, ar fi imprudent să nu lăsăm des- 
chisă posibilitatea ca acest text să reprezinte cea mai 
timpurie referinţă cu privire la reconcilierea cu Biserica, 
prin punerea mâinilor$. 

În timpul celui de al II-lea secol, comunitățile creş- 
tine au fost destul de mici”, iar practicile penitenţiale 
au păstrat aceeași linie cu spiritul şi practica din peri- 
oada scrierii Noului Testament. Dar odată cu creșterea 
comunităţilor și cu extinderea creștinismului în diferite 
provincii ale Imperiului Roman, nevoia unor structuri 
mai bine definite a fost simțită din plin. Întrebarea care 
a ghidat practica acelor timpuri a fost dacă pot fi împăcați 


SR. Ronzani, Conversion and Reconciliation — the Rite of Penance, 
Pauline Publication, Nairobi, 2007, p. 59. ] Murphy-O' Conner, 
„Sin and Community in the New Testament”, în Michael ]. Taylor 
(ed.), The Mystery of Sin and Forgiveness, Staten Island, N.Y, Alba 
House, 1971, p. 69-71, apud P. Galtier, „La reconciliation des pe- 
cheurs sans la premiere pitre ă Timothee”, în Recherches de 
Sciences Religieuse, 39, 1951, p. 317-322. 

7 P. Vanderlinden, Le printemps du christianisme. Histoire des 
cinq premiers siecles, Salvator, Paris, 2002, p. 47. 

cu Biserica creştinii care au căzut în păcate grave. Poate 
comunitatea creştină să-i readmită sau să-i reconcileze 
pe creştinii care au păcătuit grav sau trebuie doar să-i 
îndepărteze, lăsându-i numai în mila Domnului? Comu- 
nitățile au avut răspunsuri diferite şi controversele nu 
au întârziat să apară. În cele din urmă, a prevalat un 
răspuns pozitiv, încurajator, faţă de păcătosul pocăit. 
Biserica a preluat rolul iertării membrilor săi, prin ex- 
comunicare şi apoi prin readmitere la Împărtășanie. 
Dar procedura a fost strictă şi, în unele locuri era înțe- 
leasă ca putându-se acorda numai o singură dată în 
timpul vieţii. Rigorismul a dominat gândirea primelor 
secole:, ceea ce face ca, în cazul păcatelor grave săvâr- 
şite după primirea Botezului, să fie oferită doar o sin- 
gură şansă de restaurare a comuniunii cu Biserica”. În 
acest fel, creştinii luau foarte în serios urmarea lui Hris- 
tos, pe care au făgăduit-o la Botez. 

Exprimarea externă a pocăinţei era numită ££0u0- 
XOYNos [exomologesis] și urmărea restaurarea publică 
a penitentului. Disciplina publică, asociată pocăinţei, 
a fost astfel concepută încât să aprofundeze conștiința 


“E. Cothenet, „Saintete de lEglise et peches des chretiens: 
Comment le Nouveau Testament envisage-t-il leur pardon?”, în 
Liturgie et Remission des peches, Roma, Edizioni Liturgiche, 1975, 
p. 69-9%. 

"1. Enăşoiu, L. Boroş, Sacramentul Reconcilierii. Aspecte istorice, 
dogmatice şi spirituale, Sapientia, laşi, 2009, p. 62-64. 

"*S. Lyonnet & L. Sabourin, Sin, Redemption and Sacrifice, Pon- 
tifical Bible Institute, Rome, 1970. 

păcatului şi să intensifice realitatea pocăinţei interioare, 
în scopul restaurării reale în faţa lui Dumnezeu”!. 

Pentru Părinţii din perioada de început a Bisericii, 
ideea de pocăință avea în vedere: a) revolta interioară 
a inimii împotriva păcatului și b) schimbarea exteri- 
oară a conduitei, ca semn al abandonării răului. Scrie- 
rile din perioada post-apostolică cheamă pe creştini la 
sfințenia vieţii, dar în același timp expun anumite si- 
tuaţii care înfăţişează căderea unor membri ai comuni- 
tăţii. Referințele au în vedere nu doar păcate zilnice, 
ci şi dintre cele mai grave, care pot submina unitatea 
comunității. Excomunicarea este practicată pe scară largă, 
pentru a ajuta pe păcătoşi să devină conștienți de 
păcatele lor și să se întoarcă la pocăință. Toţi creştinii 
mijloceau pentru păcătoşi, pentru a fi îndrumați spre 
pocăință şi spre o viață nouă, în Hristos. 


Sfântul Grigorie Taumaturgul, despre cele 
patru forme de penitenţă graduală practicate 
în Răsărit, în secolul al III-lea 


Este foarte probabil că rădăcinile spovedaniei pri- 
vate se află în practica mărturisirii gândurilor, cel puţin 
parţial, căci în cartea biblică Faptele Apostolilor citim 
că „mulţi dintre cei ce crezuseră veneau ca să se măr- 
turisească şi să spună faptele lor” (Fap. 19, 18). Această 


"'F. Nikolasch, „The Sacrament of Penance: Learning from the 
East”, în Concilium, 61, 1971, p. 68. 

practică emergentă a spovedaniei private a depăşit şi 
a înlocuit în cele din urmă tradiţia mai veche a peni- 
tenţei publice, care se practica în secolele primare ale 
creştinismului. Penitenţa publică ajunsese la forma sa 
ritualizată în timpul secolului al III-lea şi avea meni- 
rea de a fi aplicată păcatelor grave — crimă, apostazie, 
adulter — comise după botez. Procesul era dur, înde- 
lungat şi umilitor, putând fi utilizat o singură dată în 
viaţa păcătosului. 

Ritualul penitenţei publice avea câteva etape. De- 
scrierea mea de aici simplifică mult variațiile de la loc 
la loc şi de la epocă la epocă, precum şi ceea ce ştim 
uneori doar pe baza unor fragmente greu de interpretat. 
Odată ce păcătosul admitea păcatul în faţa episcopului 
(sau delegatului său), se înregimenta în rândul peniten- 
ților. Începea să poarte îmbrăcămintea de penitent şi îşi 
însuşea un regim strict de post, rugăciune şi milostenie. 

Sfântul Grigorie Taumaturgul (213-270), marele epis- 
cop misionar din Neocezareea Pontului, descria patru 
forme de penitență graduală pentru păcătoşii din Ră- 
sărit, aceasta fiind o consecinţă a înăspririi disciplinei. 
Fără a nega învăţătura precedentă a Bisericii, această 
nouă disciplină se instituie în legătură directă cu pri- 
mirea din nou a Sfintei Împărtășanii de către penitent, 
după mai multe etape de căinţă publică. Durata rămâ- 
nerii în fiecare din clasele penitenţiale nu este indicată 
cu precizie de Sfântul Grigorie, dar, mai târziu, în seco- 
lul al IV-lea, aceasta va fi precizată cu exactitate. 

Sub auspiciile Sfântului Grigorie Taumaturgul, 
această disciplină a fost introdusă undeva în deceniul 
al şaptelea al secolului al III-lea. Tot mai mulţi dintre 
păgâni aderau la creştinism, dar sporirea numărului 
creştinilor solicita o înăsprire mai degrabă decât o re- 
laxare a disciplinei, disciplina penitenţială evoluând 
către o direcţie caracterizată de severitate. 

La o analiză a canonului 11 al Sfântului Grigorie 
Taumaturgul, constatăm că penitenţii erau împărţiţi în 
patru clase": 

1. Plângătorii (gr. Ilpookiatovres, lat. flentes; nu- 
miţi şi xevuatovres, lat. hiemantes) IloooxAaiovreg, 
flentes; also called xeuăCovres, hiemantes erau cei care 
se prosternau la ușile bisericilor în îmbrăcăminte de 
doliu și implorau reabilitarea lor din partea clerului și 
a credincioşilor. Această primă categorie era exclusă din 
edificiul bisericii şi rugau pe creştinii mai privilegiați să 
intervină pe lângă episcop, pentru a intra în biserică. 

2. Ascultătorii (gr. Akpowuevov, lat. audientes, sau 
auditores). În acea vreme, spaţiul liturgic al bisericii 
era divizat în trei părţi. Prima parte, după trecerea prin 
ușile clădirii, era numită în limba greacă vapOn& [nar- 
tex], fiind un vestibul îngust ce se prelungea pe în- 
treaga lățime a bisericii. În această parte, în care erau 


"* Philip Schaff, History of the Christian Church, Volume II: 
Ante-Nicene Christianity, A. D. 100-325. 3" edition, Grand Rapids, 
2002, p. 121, disponibil online, la data de 08.01.2015 la următoa- 
rea adresă: http://www.davidcox.com.mx/library/S/Schaff%20- 
%20v2%20Ante-NiceneY20Christianity.%20A.D.%20100-325.pdf. 

admişi evreii și păgânii și, în cele mai multe locuri, chiar 
ereticii și schismaticii, stăteau catehumenii şi energu- 
menii sau cei posedaţi de duhuri rele, şi clasa a doua 
a penitenţilor, menţionată pentru prima dată în Cano- 
nul Sfântului Grigorie Taumaturgul, numiţi „ascultă- 
tori” sau „audientes”. Acestora li se permitea să asculte 
lecturile din Sfintele Scripturi şi predica, dar trebuiau 
să plece înainte de săvârșirea Sfintelor Taine, odată cu 
catehumenii; erau cei cărora, ca şi catehumenilor, li se 
permitea să asculte lecturile biblice şi predica. 

3. Îngenunchetorii (gr. rovvkilvovres, lat. genu- 
flectentes. Această categorie desemna pe penitenţii care 
participau la rugăciunile publice, dar numai în genunchi. 
Îngenunchetorii reprezintă un element esenţial al pe- 
nitenţei publice. În acest grad găsim penitenți a căror 
stare era similară cu a catehumenilor avansați, permi- 
ţându-li-se să stea în a doua încăpere sau în partea cen- 
trală a bisericii, numită naos sau navă. Aceasta era sepa- 
rată de nartex printr-o despărţitură de lemn, cu porţi în 
centru. În mijlocul naosului se afla amvonul, adică locul 
pentru citeţi și cântăreți, unde se ajungea urcând câteva 
trepte. În partea din spate a naosului, înainte de a ajunge 
la amvon, era locul celor din a treia grupă de penitenți, 
îngenunchetori, acestora permițându-li-se să rămână 
la rugăciunile special făcute pentru ei. Rămâneau deci 
la Liturghia celor chemaţi, dar erau excluşi de la Li- 
turghia credincioşilor şi de la Euharistie. Înainte de a 
ieşi, ei se prosternau pentru a primi punerea mâinilor 
episcopului, însoţită de o rugăciune. Această clasă de 
penitenți pleca odată cu catehumenii. 

4. Cei ce stăteau în picioare (gr. Zwv.orOuevoL, lat. 
consistentes) erau cei care puteau participa la toată 
slujba, stând în picioare, dar care erau încă excluși de 
la Sfânta Împărtăşanie, nefiind încă integrați în comu- 
niunea deplină. Li se permitea să stea cu credincioşii, 
să rămână și să audă rugăciunile Bisericii, după mo- 
mentul în care cei chemaţi și alți penitenţi erau invitaţi 
să plece. Această clasă de penitenţi putea fi prezentă 
şi în timpul împărtăşirii credincioşilor, fără însă a se 
împărtăşi. Ei sunt frecvent menţionaţi în canoane, ca 
fiind „împreună în rugăciune”!*, aparţinând ultimului 
stadiu înainte de readmiterea în deplina comuniune!. 
Erau, în sfârşit, primiţi din nou la Euharistie, de obi- 
cei în Joia Sfântă, după ce episcopul îşi punea mâinile 
peste ei. 

În altă parte a naosului stăteau credincioşii, per- 
soanele aflate în deplină comuniune cu Biserica, băr- 
baţi şi femeile stând de obicei în laturi opuse, deşi în 
unele locuri bărbaţii stăteau jos, iar femeile în galeri- 
ile de sus. 


Personalitatea Sfântului Ciprian al Cartaginei 


S-a spus despre Sfântul Ciprian că este, prin exce- 
lenţă, primul Părinte şi Învățător pe care l-a dat Biserica 


Cf. Canonului 13 al Sinodului | Ecumenic, penitentul care a 
fost împărtăşit în timp ce era pe moarte, iar mai târziu s-a însănă- 
toşit, „acela să fie împreună cu cei ce iau parte numai la rugăciune”. 

1 C. Vogel, Le Pecheur et la penitence dans I'Eglise ancienne, în 
col. Chretiens de tous les temps, 30, Ed. du Cerf, Paris, 1966, p. 118. 

Apuseană. Dacă Tertulian este primul mare teolog al 
Apusului latin, căci dăruise o voce Africii creștine, Sfân- 
tul Ciprian este primul său teolog ortodox, primul său 
teolog episcop și primul său episcop martir (din mo- 
ment ce Sfântul Irineu de Lyon şi Sfântul Ipolit Roma- 
nul au scris în limba greacă și proveneau din Orient)”. 
Începând cu Sfântul Ciprian, ţinutul Africii creştine 
se trezeşte la o viață nouă, puternică. De aici înainte, 
„secole de-a rândul Biserica africană rămâne, pe plan 
spiritual, cea care dă tonul în Occident. Abia când se 
prăbuşeşte sub asalturile cuceririlor arabe amuţeşte pen- 
tru totdeauna”!€. 

Sfântul Ciprian a devenit scriitorul clasic cel mai 
citit al lumii apusene din secolele următoare. Scrierile 
sale apologetice sunt imitate de către Fericitul Augustin 
(pe cea către Donat în Confesiuni, iar pe cea către De- 
metrian în De civitate Dei). Întreaga sa operă izvorăşte 
numai din dorinţa sinceră de a fi de folos în mod prac- 
tic credincioșilor săi. El „nu face literatură, nu este preo- 
cupat să teologhisească numai în folosul cunoaşterii, 
ci doreşte realizarea adevărurilor divine în lumea creș- 
tină. Numai acestea constituie motivul scrierilor. ... Sim- 
plu şi cordial în acţiunile sale, a făcut scaunul episcopal 


'5Prof. Dr. Stylianos G. Papadopoulos, Patrologie, vol. 1, Tra- 
ducere de Lector Dr. Adrian Marinescu, Editura Bizantină, Bu- 
curești, 2006, p. 405. 

'* Hans Freiherr von Campenhausen, Părinții latini ai Bisericii, 
traducere din germană de Maria-Magdalena Anghelescu, revă- 
zută de Anca Manolescu, Editura Humanitas, București, 2005, p. 58. 

al Cartaginei cel mai demn din Africa și cel dintâi din 
Apus””. 

Fericitul leronim spune despre el în a sa lucrare, 
De viris illustribus, următoarele: „Ciprian africanul i-a 
învăţat, la început, retorica pe alţii, dobândind însem- 
nată glorie; apoi, sfătuit de preotul Caecilius, — de la 
care i-a venit și adăugitul nume - s-a făcut creștin, iar 
averea sa a oferit-o în întregime celor săraci; la puţin 
timp după ce a fost ales preot, a ajuns să fie rânduit 
chiar episcop al Cartaginei. Este de prisos să mai înşir 
dovezile talentului său, de vreme ce lucrările sale sunt 
mai vestite prin strălucire decât soarele. A pătimit pe vre- 
mea conducătorilor Valerianus şi Galienus, în timpul 
celei de-a opta prigoane, în aceeași zi în care a pătimit 
şi Corneliu la Roma, dar nu în același an”*. 

Numele lui complet este Thascius Cyprianus. Viaţa 
sa o cunoaştem parţial din operele sale și din biografia 
care i-a fost întocmită de diaconul său, Pontius. Con- 
vertirea sa la creștinism şi-o istorisește, cu minuțio- 
zitate, în lucrarea sa Ad Donatum, iar moartea este re- 
latată în actele martiriului său. 

Născut pe la anul 200, în Cartagina, din părinți pă- 
gâni bogaţi, a avut posibilitatea să primească o edu- 
cație aleasă, însușindu-şi complet învățătura vremii 
sale. Devine retor (profesor de retorică), apoi avocat. 


” Arhid. Prof. Dr. Constantin Voicu, Patrologie, vol. I, Editura 
Basilica a Patriarhiei Române, București, 2009, p. 262-263. 

'5 Sfântul Ieronim, Despre bărbaţii iluştri şi alte scrieri, trad. Dan 
Negrescu, Ed. Paideia, București, 1997, p. 56. 

A apărut de multe ori la bara justiţiei, câștigându-și 
un loc de seamă printre locuitorii oraşului. 

În cursul primei tinereți a dus o viață mai puţin mo- 
rală, ca toți tinerii păgâni din acel timp. Încă din timpul 
studiilor, se pare că a făcut cunoştinţă cu operele lui 
Tertulian și, prin ele, cu Sfânta Scriptură. Totuşi, con- 
vertirea şi-o datorează preotului Caecilius din Carta- 
gina, care îi născuse în suflet admiraţia pentru spiritul 
şi seriozitatea religiei creștine. De la acesta — după cum 
am văzut că menţionează şi Fericitul leronim —, Sfân- 
tul Ciprian şi-a luat numele de Ceciliu. 

Pentru că se convertise la creștinism, Sfântul Ci- 
prian era poreclit de ceilalți păgâni cu numele de Stro- 
cus (gunoi). Va fi hirotonit preot, iar în anul 249, la do- 
rinţa credincioșilor, a fost ales episcop de Cartagina, 
în locul lui Donatus. El a fost conducătorul sau, mai 
bine zis, papă al Africii creştine. 

Dar, acţiunea lui de centralizare și de întărire a Bi- 
sericilor africane, este întreruptă de persecuția lui Deciu, 
care începe în ianuarie 250. Sfântul Ciprian fuge din 
fața persecuției, refugiindu-se în vecinătatea Cartagi- 
nei. Face acest act din prudenţă, căci altfel, dacă s-ar fi 
împotrivit efectiv persecuției, ar fi periclitat și viața 
creştinilor din Cartagina, deoarece ei, cu certitudine, 
l-ar fi urmat. Din acest considerent, el a stat retras şi a 
căutat să fie în legătură strânsă cu Biserica şi cu creş- 
tinii din Cartagina. EI a intuit, cum spune un patro- 
log, că Biserica se poate asemăna cu o armată; dacă 

șeful ei moare, imediat s-a dat un semnal favorabil 
distrugerii ei”. 

Revine în scaunul episcopal în primăvara anului 
251 (înainte de Paşti), când furtuna persecuției încetase. 
Această revenire a sa în scaunul episcopal a iscat dis- 
cuții în Biserica Apuseană, mai ales la Roma. De aceea, 
Sfântul Ciprian a trebuit să se explice, dar, până la urmă, 
lucrurile s-au limpezit. Acum, pe lângă multipla sa ac- 
tivitate de refacere a Bisericii, păgubită de persecuție, 
Sfântul Ciprian se va ocupa de cazul celor căzuţi (lapsi) 
în timpul persecuției lui Deciu. 

Acei creștini care au adus sacrificii zeilor, au fost 
numiți sacrificați, cei care au tămâiat numai pe zei (au 
adus sacrificiul de tămâiere), au fost numiți thurificati, 
cei care au obținut, prin bani, dovezi că au sacrificat, 
fără să fi făcut acest lucru, au fost numiţi libellatici, iar 
cei care au plătit să li se scrie numele în condică, do- 
vedind că au sacrificat, au fost denumiți cu apelativul 
acta facientes”. 


Starea decadentă a lumii de atunci şi 
convertirea lui Ciprian” 


Relatând starea decadentă și delăsarea generală a 
lumii de atunci, Ciprian o prezintă astfel: „Domnul 


> Arhid. Prof. Dr. Constantin Voicu, op. cit., p. 253-254. 
% Jbidem. 


” Următoarele șase subcapitole ce fac referire la tema pocăinţei 
în viziunea Sfântului Ciprian al Cartaginei au constituit iniţial un 

nostru a voit să pună la încercare familia sa”; și fi- 
indcă o pace îndelungată a stricat buna rânduială, pe- 
depsele cerului au deșteptat credința noastră molatică 
și adormită. Şi cu toate că păcatele noastre ar fi meritat 
cele mai aspre pedepse, Dumnezeu, Care este bun, a 
rânduit atât de bine toate lucrurile, încât tot ce s-a în- 
tâmplat a părut mai degrabă o încercare decât o perse- 
cuţie”%. Continuând, relatează că, în acele vremuri și 
locuri, toată lumea se gândea numai să se îmbogă- 
ţească - fără să-şi amintească ceea ce făceau credincioșii 
încă de pe vremea apostolilor şi ceea ce trebuiau să 
întreprindă și ei mereu - purtându-se cu o ardoare ne- 
sățioasă de a-și spori bunurile. Râvna pentru religie și 
puritatea credinţei erau stinse în preoţii Bisericii. Nu 
mai exista iubire și rânduială a moravurilor printre creş- 
tini. „Bărbaţii îşi rădeau barba şi părul, iar femeile se 
fardau, stricându-se astfel lucrarea lui Dumnezeu. Se 
practica frauda și vicleşugul și cu toţii abia așteptau 
să găsească vinovaţi unii pe alții. Aveau loc căsătorii cu 
necredincioşii, iar fiii lui Hristos se prostituau printre 
păgâni. Nu numai că jurau fără motiv, dar şi jurau 


studiu pe care l-am alcătuit împreună cu Pr. dr. Gabriel Roman 
și l-am publicat, ca autor prim, în volumul colectiv Dimensiunea 
penitențială şi euharistică a vieții creștine, Editura Doxologia a 
Mitropoliei Moldovei şi Bucovinei, lași, 2014. Această versiune 
este una revizuită și uşor adăugită de autorul acestei cărți. 

Aici face referire la ivirea persecuției împăratului Deciu. 

* De lapsi, în Les Oeuvres de Saint Cyprien, 4-6, 7-14, traducere 
de M. Lombert, Rouen, 1716/1916, p. 18 apud Jean Laporte, Pă- 
rinții latini ai Bisericii, Galaxia Gutenberg, Traducere din limba 
franceză de Diana Rusu, Târgu-Lăpuș, 2009, p. 144. 

strâmb. Se disprețuiau cu neruşinare prelaţii; se sfâşiau 
unii pe alţii prin clevetiri, mocnind uri ucigătoare și 
înverșunate. 

Episcopii, care trebuie să-i înveţe pe alții și să le fie 
un exemplu, dispreţuiau cârmuirea lucrurilor sfinte 
pentru a se amesteca în afaceri lumești, mulți dintre ei 
părăsindu-și scaunul arihpăstoresc și poporul și aler- 
gând din provincie în provincie pentru a face negoțuri 
ruşinoase. Nu se mai acorda sprijin credincioşilor nevo- 
iaşi, ci fiecare voia să strângă la infinit; se luau moște- 
niri prin fraudă, se împrumutau bani cu camătă. Au 
existat creștini care au sacrificat zeilor înainte chiar de 
a fi siliți s-o facă, părinţi care își duceau copiii să par- 
ticipe la aceste ritualuri și mulţi, dintr-o iubire oarbă 
pentru bunurile lor, nici măcar nu se ascundeau, ci ră- 
mâneau nemișcaţi și se lepădau de credinţa lor”*. 

Lumea sfâșiată de războaie zăcea pradă răului, 
monstruoasele lupte ale gladiatorilor, spectacolele imo- 
rale, depravarea din viața publică şi privată arătau, cu 
suficientă claritate, la ce decădere și mizerie morală 
aluvionară se ajunsese. Puterea nu cunoştea frâu, jus- 
tiția chiar, era coruptă, iar ordinea socială, de sus şi 
până jos, era lipsită de onoare şi de disciplină. Nu se 
afla decât un singur port al păcii, lumea de dincolo, și 
o singură cale către el: virtutea genuină și simplă, 
revelată de Dumnezeu creştinilor. 

Adeziunea lui Ciprian la credinţa creştină stă sub 
semnul unei strânse legături cu cercurile diriguitoare 


24 Jbidem. 

ale Bisericii. În scrierea sa Ad Donatum sunt enunțate 
pe larg, după toate convențiile retoricii, cu o emfază ar- 
tistic rotunjită, motivele convertirii sale la creștinism. 
Dintr-o singură lovitură, cel botezat e smuls tuturor 
grozăviilor păgâne; el simte revărsându-se asupră-i 
puternicul har divin şi, dacă vrea să-l păstreze și să îl 
sporească, poate înfrunta bine înarmat Judecata de 
Apoi”. „(...) După ce cu apa renăscătoare mi-am spălat 
petele din trecut şi-n inima curăţită de păcate a pă- 
truns lumina purificatoare, după ce cu ajutorul Duhu- 
lui Sfânt a doua naştere m-a transformat într-un om 
nou, ca prin minune mi se părea că deodată îndoielile 
mi se spulberă, cele închise se deschid, cele întunecate 
se luminează, ceea ce înainte mi se părea greu devine 
uşor, socoteam că pot înfăptui ceea ce este imposibil. 
Era astfel uşor de recunoscut că tot ce aveam trupesc 
şi supus greşelilor venea din lumea pământească şi că a 
început a aparţine lui Dumnezeu ceea ce era de acum 
însuflețit de Duhul Sfânt”?. 


Sfântul Ciprian al Cartaginei, 
despre instituționalizarea pocăinței 


Trăind într-o societate suspicioasă şi ostilă lor, 
creştinii au trebuit să arate o mare grijă în primirea de 


* Hans Freiherr von Campenhausen, op. cit., p. 60-61. 

% Sf. Ciprian, Către Donatus, IV, traducere de Prof. David Po- 
pescu, în col. Părinți şi scriitori bisericeşti, vol. 3, Editura Institutului 
Biblic şi de Misiune al Bisericii Ortodoxe Române, București, 
1981, p. 417. 

noi membri în rândurile lor și să decidă felul în care să-i 
primească pe cei care le-au înșelat încrederea. A fost 
de neapărată necesitate ca să fie luate decizii pentru 
protejarea comunităţii și totodată vindecarea păcăto- 
șilor. Rolul clericilor în Biserică începe să fie din ce în 
ce mai mare. Procedurile pentru formarea inițiaților și 
reformarea penitenţilor s-au dezvoltat în paralel. Co- 
munitatea a început să organizeze disciplina şi să sta- 
bilească ritualuri religioase. 

Sfântul Ciprian, episcop al Cartaginei (200-258), 
intervine în a doua criză a disciplinei penitenţiale din 
Bisericile Africii. Prima, cu Tertulian, avusese drept 
cauză admiterea adulterinilor la pocăință, iar cea de-a 
doua era suscitată de problema admiterii idolatrilor. 
Regulamentul pocăinţei a fost intens discutat în vre- 
murile de persecuție, când numeroşi creştini renunțau 
la credinţa lor din slăbiciune, dar de îndată ce trecea 
pericolul, solicitau readmiterea în rândul credincioşi- 
lor. Scuza cea mai des invocată era: „Necessitas legem 
non habet” sau „Necessitas non subditur legi” (necesi- 
tatea nu cunoaşte lege). Atât de mare a fost numărul 
celor ce au abjurat credinţa în timpul persecuției împă- 
ratului prigonitor Deciu, încât chiar şi Sfântul Ciprian 
a găsit de cuviinţă să renunţe la vederile rigoriste, cu 
atât mai mult cu cât el însuşi afirmase că „în afara Bi- 
sericii văzute nu există mântuire”. 

De foarte multe ori, pentru apostaţi mijloceau mar- 
tirii şi mărturisitorii. Apelul la martiri punea însă în 


” „Extra ecclesiam nulla salus”, în Epistole, 73, 21, P. L. IV, 
col. 1123AB. 

pericol instituţia penitenţială. Practica indusă oculta 
aspectul laborios al acestei instituţii în raportul ei cu 
Botezul şi punea în evidenţă, înaintea episcopilor, o altă 
instanţă a reconcilierii, cea a martirilor sau mărturisi- 
torilor. În acelaşi timp, un preot din Roma, Novaţian, 
impunea o linie rigoristă apostaţilor şi refuza Bisericii 
puterea de a-i admite la pocăință. Altfel, ar fi însem- 
nat să introducă o inovaţie în Biserică”. 

În astfel de împrejurări, părea justificată o atenuare 
a disciplinei penitenţiale. Acest fapt a stârnit indigna- 
rea partidei mai rigoriste, care nu concepea să accepte 
o altă iertare a păcatelor în afara celei care se oferea 
prin botez şi se mulțumea să îndemne la pocăință pe cei 
căzuţi din credinţă, fără însă a le oferi speranţa ier- 
tării în această viață. Pe de altă parte, cealaltă partidă 
refuza să limiteze mila lui Dumnezeu și să-l expună 
pe păcătos disperării. Partida rigoristă dorea să întru- 
peze un ideal al Bisericii care, ţinând cont de vulnera- 
bilitatea celor care făceau parte din ea, nu putea să se 
realizeze până la a doua venire a lui Hristos, îndem- 
nând la un separatism fanatic. Cealaltă partidă a ape- 
lat la extrema opusă, a relaxării periculoase a discipli- 
nei, fiind uneori prea indulgentă, chiar şi față de păca- 
tele de moarte și diminuând zelul moralei creștine. 

Între aceste două tendinţe, laxistă pe de o parte, 
rigoristă pe de alta, Sfântul Ciprian trasează o cale de 


% În 251, clerul şi poporul din Roma aleseseră dintre doi can- 
didaţi la scaunul pontifical: Corneliu şi Novaţian. Novaţian va fi 
instigatorul unei schisme care va dura până în secolul al VII-lea. 

mijloc (epistola 55, 6)%. Faţă de novaţionism, reafirmă 
că nu există păcate iremisibile în Biserică, iar faţă de 
libellatici (cei care pretindeau a avea scrisori din partea 
mărturisitorilor), pune în gardă asupra unei reconci- 
lieri masive şi premature. Urgenţa pastorală îl face pe 
Sfântul Ciprian să pună în lumină rolul episcopului în 
disciplina penitenţială a Bisericii. Şi totuşi, acelaşi sfânt 
nu ezită, în faţa amenințărilor noilor persecuții, să re- 
integreze în Biserică pe cei care nu au avut timpul 
necesar să facă pocăinţa prescrisă, potrivit principiu- 
lui că e mai bine să fie înarmaţi pentru a înfrunta lupta 
iminentă decât să fie lăsaţi de izbelişte, cu propriile 
lor puteri. 

Întrebarea care contraria şi pe Sfântul Ciprian în 
vremea persecuției lui Decius nu era dacă apostaţii ar 
fi trebuit împăcaţi, căci existau suficiente precedente 
pentru aceasta, ci dacă cerinţele stricte de dinaintea 
reconcilierii trebuiau să fie puse în aplicare, în ciuda 
amenințării de schismă, a rugăminţilor stăruitoare ale 
lapsi-lor (a celor căzuți) şi a mijlocirii insistente a măr- 
turistorilor, adică a acelor creștini care, fie mărturisi- 
seră pe Hristos în timpul persecuției, fie fuseseră închiși 
sau chinuiţi. Păcatul apostaziei era interpretat ca un 
păcat mai mic decât adulterul și crima, după cum pu- 
tem concluziona din următorul pasaj dintr-una din 
primele scrisori ale Sfântului Ciprian. De un interes 


” Sfântul Ciprian al Cartaginei, Scrisori, trad. din latină în 
româneşte de I. Diaconescu şi O. Pop, Editura Sophia, Bucureşti, 
2011, p. 199. 

deosebit este lumina pe care o aruncă asupra contro- 
versei care a existat între Sfântul episcop al Cartaginei 
şi membrii clerului său: „În vreme ce păcătoşii în pă- 
cate mai mici fac pocăință în timpul prescris şi vin la 
mărturisire după rânduiala învăţăturii şi primesc drep- 
tul de împărtăşire prin punerea mâinilor episcopului 
şi a clerului, totuşi acum în neîmblânzitul timp al pri- 
goanei ce încă stăruie şi când nu a fost încă redată Bi- 
sericii pacea, sunt admişi la împărtăşire şi le este oferită 
în numele lor [Euharistia], cu toate că încă nu s-a îm- 
plinit pocăinţa şi nu s-a făcut încă mărturisirea [exomo- 
logesis] şi încă nu s-a pus peste ei mâna de către episcop 
şi cler, după cum este scris: Oricine a mâncat pâinea şi 
a băut paharul Domnului cu nevrednicie, va fi vinovat 
de Trupul şi Sângele Domnului” (epistola 16, II, 3)”. 
Ceea ce condamnă Sfântul Ciprian în rândul pro- 
priului său cler nu este reconcilierea acordată lapsi-lor, 
căci existau antecedente pentru o astfel de acțiune, ci 
îngăduinţa ca cei căzuţi să ia parte la Euharistie, fără 
sancțiune episcopală, şi ceea ce este mai grav, fără res- 
pectarea procedurii de pocăință. Sfântul Ciprian, prin 
urmare, nu a fost un inovator, ci a rămas fidel tra- 
diției preluate de la Sfântul Pavel, Sfântul loan, Sfân- 
tul Irineu și Herma, cu privire la necesitatea unui ele- 
ment rigorist în Biserică. Scopul acestei discipline era, 
pe de o parte, păstrarea demnităţii și a purității Bise- 
ricii, iar pe de altă parte, vindecarea duhovnicească a 
păcătosului, ca prin pedeapsă să se corecteze. 


“ Ibidem, p. 82. 

Biserica primară stabilise printre păcatele grave apos- 
tazia (idolatria), crima şi adulterul (desfrânarea)”!. Dar 
fiecare dintre aceste păcate se prezenta într-o varietate 
de forme. În privința cazurilor de apostazie din timpul 
persecuțiilor, trebuia să se facă distincţie între mai 
multe moduri, inegale ca gravitate, de a sacrifica ido- 
lilor?. Stabilirea păcatelor supuse penitenței publice 
cerea multă reflecţie“, uneori deliberarea sau soluţia 
sinodală din partea episcopilor. 

Instituționalizarea pocăinţei a ridicat noi întrebări: 
Care păcătoşi cer o atenţie specială? Cum se poate cuan- 
tifica pocăinţa lor? Când se poate face reconcilerea? 

Textul clasic din Sfântul Ciprian arată practica Bi- 
sericii la acea vreme: „Fiecare să-şi mărturisească păca- 
tul, câtă vreme cel care a păcătuit este în viaţă, când 


* Origen, De Oratione, 28, P. G. XI, col. 529A; Sfântul Isidor 
Pelusiotul menţionează adulterul şi crima: Epist. lib. V, col. 253, 
Către Alypius, P. G. LXXVIII, col. 1485A; La fel, şi avva NIL: Epist. 
lib. 1, 3, Către Ptolemeu, P. G. LXXIX, col. 84C. 

“” Persecuţia din timpul lui Deciu a condus la fixarea unei le- 
gislaţii canonice, cuprinse în Scrisoarea lui Dionisie al Alexan- 
driei către Basilide (]. B. Pitra, Juris ecclesiastici Graecorum Historia 
et Monumenta, t. |, Roma, 1864, p. 541-545). Aceste reguli au rămas 
în vigoare o bună perioadă (cf. Canoanelor lui Petru al Alexandriei, 
apud ]. B. Pitra, op. cit., p. 551-561). Această legislaţie era amintită 
la mijlocul secolului al V-lea în scrisorile lui Theodoret al Cirului 
către doi episcopi armeni, în timpul persecuției sasanide (P. G. 
LXXXIII, col. 1249A-1253D). 

* De aici şi iritarea lui Origen împotriva celor care tranşau 
prea simplist problema, atribuindu-şi o închipuită „ştiinţă sacer- 
dotală”. (De Oratione, 28, P. G. XI, col. 529B). 

mărturisirea lui poate fi primită, câtă vreme iertarea 
dată de episcopi este plăcută Domnului”. Fără îndo- 
ială, textul vorbeşte de o mărturisire a păcatelor în faţa 
episcopului, căci numai aceşti sacerdotes aveau puterea 
iertării. Exclusivismul acestei credinţe, o particulari- 
tate pentru Cartagina, este confirmat şi de Tertulian”, 
şi de Fericitul Augustin (Serm. 351, cap. 9) care, după 
o perioadă apreciabilă, recomandă păcătoşilor să se 
adreseze acelor antistites, adică episcopilor. Această dis- 
ciplină poate fi uşor înțeleasă în Africa, unde numărul 
episcopilor era considerabil“. 


Episcopul, judecător în locul lui Hristos 


Episcopul intervine în calitate de judecător. Sfân- 
tul Ciprian urmează în această privinţă concepţia lui 
Tertulian. Episcopul este „judecător dat pentru o vreme 
de Dumnezeu”” (Epist. 66, III, 2: judex ad tempus a Deo 
datus). El judecă „în locul lui Hristos” (Epist. 59, 6: ad 
tempus judex vice Christi). Judecata sa nu prejudiciază 


*P. L. IV, col. 489. 

% „Ab episcopo veniam consequi poterit”, De Pudicitia, 18, 18. 
Cronologic, aceasta e prima menţiune a rolului episcopului în 
reconcilierea păcătoşilor. Vezi M.-F. Berrouard, „La penitence pu- 
blique durant les six premiers siecles. Histoire et sociologie”, în 
La Maison-Dieu, 118, 1974, p. 106. 

% Într-un sinod ţinut la Cartagina la 1 septembrie 256, pro- 
cesul verbal menţionează 87 de episcopi. 

“Vezi Sf. Ciprian, Scrisori, Trad. rom., p. 306. 

judecata ultimă a lui Hristos, pentru că ambele au 
obiecte diferite. La a doua venire, Hristos va judeca 
păcatul şi pocăinţa pentru păcat, în timp ce judecata 
episcopului este orientată în scopul împăcării cu Bise- 
rica. „A lega” pe pământ semnifică excluderea din co- 
munitatea eclesială, iar „a dezlega”, oferirea „commu- 
nicatio” păcii cu Biserica. Astfel, Biserica anticipează pe 
pământ judecata lui Dumnezeu în cer. Obiectul puterii 
legării şi a dezlegării are în vedere relaţia creştinului 
cu Biserica, „ajutor” şi „chezăşie” sau „gaj” al mântuirii 
veşnice. Astfel înţelege să articuleze Sfântul Ciprian 
împăcarea cu Dumnezeu şi împăcarea cu Biserica. 

Atunci când Sfântul Ciprian îndeamnă pe păcătoşi să 
se mărturisească la sacerdotes, are grijă să insiste asupra 
faptului că această confesiune este anterioară peniten- 
ţei propriu-zise şi reconcilierii finale a penitenţilor. Este 
o mărturisire publică a vinovăţiei şi a căinţei. lar această 
mărturisire o poate primi şi un simplu diacon, în lipsa 
episcopului sau a preotului. 

Găsim şi o aluzie la mărturisirea secretă, într-un pa- 
saj din De lapsis, în care Sfântul Ciprian vorbeşte de- 
spre credincioşii „care, fără să fi comis idolatrie decât 
cu gândul, se grăbesc să mărturisească greşeala lor cu 
tristeţe preoţilor lui Dumnezeu (sacerdotes Dei), fac astfel 
exomologeza (mărturisirea) conştiinţei lor, expun po- 
vara sufletului lor şi cer un leac mântuitor pentru rănile 
lor, oricât de mici şi uşoare ar fi”%. 


% Liber de Lapsis, 28, în P. L. IV, col. 488. 

Deci, la mijlocul secolului al III-lea, episcopul Ci- 
prian al Cartaginei” a dedicat mult timp îndrumării 
credincioşilor spre pocăință, ca o condiţie a mântuirii — 
„În iad, nu mai este nici mărturisire, nici pocăinţă”“ — 
dar şi a obţinerii milei lui Dumnezeu în necazuri, întru- 
cât acestea vin din pricina păcatelor. În timpul prigoanei 
lui Deciu, el şi-a îndemnat păstoriţii să-şi recunoască 
fiecare greşelile şi să expună viaţa omului vechi“ pen- 
tru că, mărturisindu-şi păcatele, Tatăl ceresc îi va cu- 
răţi şi îi va întări în timpul persecuției”. În acelaşi timp, 
şi preoţii din Roma aminteau cartaginezilor de dato- 
ria de a-i îndruma pe creştinii care au căzut în timpul 


”Pr. Prof. |. G. Coman, „Personalitatea Sfântului Ciprian”, în 
Studii Teologice, an XI (1959), nr. 5-6, p. 267-296; Diac Drd. Marin 
I. Sava, „Atitudinea Sfântul Ciprian faţă de problema unităţii Bi- 
sericii şi actualitatea ei”, în Studii Teologice, an XXI (1969), nr. 3-4, 
p. 210-219; Drd. C. Stănuleţ, „Concepţia despre Biserică în opera 
Sfântului Ciprian”, în Studii Teologice, an XXII (1970), nr. 7-8, 
p. 575-584. 

* „Apud inferos, dum confessio non est, nec exomologesis 
illic fieri potest” (La cei de jos nu există spovedanie, nici măr- 
turisire nu se poate face acolo), Ep. 55, ad Antonianum, XXIX, 2; 
trad. rom., p. 218. 

“ Ep. 11, VIL, 2, în P. L. IV, col. 257: „Delicta sua singuli re- 
cognoscentes, vel modo conversationem veteris hominis expo- 
nant” (Recunoscându-şi fiecare păcatele, să se dezbrace de vie- 
ţuirea omului vechi). 

“Ep. 11, V, 3: „Avem ca apărător şi mângâietor pentru păca- 
tele noastre pe lisus Hristos, doar să ne căim că am păcătuit în 
trecut şi, mărturisind şi înțelegând păcatele noastre, prin care Îl 
supărăm acum pe Domnul, să făgăduim pentru viitor, că um- 
blăm pe căile Lui”; cf. trad. rom., p. 62. 

persecuției ca să se mărturisească, pentru a-şi corecta 
greşeala”. 

Sfântul Ciprian insistă asupra necesităţii ca fie- 
care să-şi expună păcatul episcopului sau preotului, ca 
delegat al episcopului, pentru a primi astfel penitența 
pe care trebuia să o urmeze, ca o condiţie a iertării sau, 
în cazul morţii iminente, iertarea imediată: „De vor fi 
loviți de vreo nevoinţă ori de primejdia vreunei boli, 
dacă nu se poate aştepta venirea noastră, să-şi poată 
face mărturisirea păcatelor lor la oricare preot aflat de 
faţă sau chiar şi la un diacon, de nu se va fi găsit nici un 
preot şi sfârşitul a început să-l apese, pentru ca, pu- 
nându-se asupra lor mâna întru pocăință, să vină la 
Domnul cu iertarea, pe care martirii, în scrisorile făcute 
către mine, au dorit să le fie dată”. Preoţii trebuiau 
să primească de la fiecare o mărturisire individuală 
pentru a-i putea evalua starea şi a-i impune pocăinţa, 
spre reîntregirea Trupului eclesial”. Sfântul Ciprian 


“Ep. 8, III, 1: „Vedeţi, fraţilor, că sunteţi datori să faceţi şi voi 
acelaşi lucru, astfel încât, până şi acei care au căzut, dar la în- 
demnul vostru şi-au îndreptat sufletele, de vor fi prinşi din nou, 
să mărturisească, ca să-şi poată îndrepta căderea de mai înainte”; 
cf. trad. rom., p. 48. 

* Ep. 18, |, 2, trad. rom., p. 88. 

* Ep. 59, XVI, 3: „lert totul, trec cu vederea multe, din stră- 
dania şi dorinţa de-a aduna la un loc pe fraţii creştini. Nici chiar 
pe cele ce au fost făptuite împotriva lui Dumnezeu nu le cercetez 
cu judecata deplină a credinţei. Aproape că păcătuiesc eu în- 
sumi în iertarea mai mult decât se cuvine a unor păcate. Îmbră- 
ţişez cu dragoste deschisă şi deplină pe cei care se întorc cu căinţă, 
mărturisindu-şi păcatul cu mulțumire smerită şi curată”, cf. trad. 
rom., p. 260. 

îndeamnă pe cei ce voiesc să obţină iertare de la preoţi, 
ca în loc să caute să o obţină cu sila sau cu vorbe per- 
fide, să-şi deschidă inimile ca „piepturile lor, deschise 
întunericului păcatelor, să cunoască lumina pocăin- 
ței”+. În caz contrar, o mare osândă îşi atrage cel ce se 
apropie de Trupul Domnului ascunzând preotului 
păcatul său. 


Impăcarea cu Biserica 


Apostaţii trebuie să se căiască şi să nu se lase înşe- 
laţi de ideea unei împăcări prea uşoare. „Nu se cuvine 
ca un preot al lui Dumnezeu să înșele creştinii printr-o 
bunăvoință primejdioasă, ci să-i vindece prin leacuri 
izbăvitoare. Un chirurg care nu îndrăzneşte să atingă 
și să cerceteze o rană, este un om nepriceput şi astfel 
sporeşte putrezirea și descompunerea. Trebuie deschis, 
făcute incizii şi vindecat răul printr-o metodă mai pu- 
ternică. Bolnavul zadarnic se plânge și urlă când suferă, 
îi va mulţumi medicului când se va fi vindecat”. Se 
poate observa „tehnicitatea” și terminologia penitenţei 
publice“: „În ciuda tuturor acestor cuvinte dumnezeiești, 


“ Epistola 59, XVIII, 3; trad. rom., p. 262. 

“ De lapsi, în Les Oeuvres de Saint Cyprien..., 14, cf. Jean Laporte, 
op. cit., p. 145. 

“ Recunoaştem aici procesul „penitenței publice”: căință, măr- 
turisire, penitenţă (cu rugăciunea solemnă a credincioşilor în fa- 
voarea cărora se intervine), iertare publică sau împăcare, read- 
mitere la împărtăşire (după această perioadă de excomunicare, 

agresează Trupul şi Sângele lui Hristos, insultându-l 
astfel mai tare decât atunci când L-au renegat. Înainte 
de a fi expiat [ante expiata delicta] şi de a-şi fi mărturisit 
public [ante exomologesin factam sacerdotis] păcatul, îna- 
inte să fie conştiinţa lor purificată prin jertfa și pune- 
rea mâinilor episcopului [ante purgatam conscientiam 
sacrificio et manu sacerdotis], înainte de a fi potolit un 
Dumnezeu mânios Care ameninţa [ante offensam pla- 
catam indignatis Domini et minantis], ei socotesc că pacea 
[pax] pe care unii se laudă pe nedrept că le-o aduc, 
este o pace adevărată. Nu e o pace, ci e un război, iar 
cel care se desparte de Biserică nu se poate uni cu ea. 
De ce numesc ei binefacere o jignire? De ce numesc ei 
dulceaţă o cruzime? De ce par ei a se împărtăși (comu- 
niune) cu cei care ar trebui să plângă și să se roage neîn- 
cetat, după ce le-au răpit lacrimile penitenţei? Le răpesc 
singurul lucru care i-ar fi putut mângâia: speranța””. 

La Sfântul Ciprian, pocăinţa este considerată în ex- 
clusivitate în dimensiunile ei morală şi eshatologică, 
în raport cu păcatul şi consecinţele sale. 

Împăcarea cu Biserica are şi ea un coeficient esha- 
tologic. Pacea acordată are efect pentru viaţa de din- 
colo. Această pace este foarte necesară, căci fără ea nu 
există mântuire: „quia salus extra Ecclesiam non est” 
(Epist. 73, 21). A primi împăcarea cu Biserica înseamnă 


adică de privarea de împărtășirea euharistică). Sistemul penitenței 
publice a ținut mai multe secole. Vezi pe larg la Jean Laporte, op. 
cit., p. 145. 

* De lapsi, în vol. cit., p. 146. 

de fapt a primi mântuirea (Epist. 36, 2). Apartenența 
la Biserică este deci condiţia indispensabilă. 

Darul Duhului, pacea cu Biserica, oferă acces la 
trupul lui Hristos (Epist. 15, 1; 16, 2). „În ce fel se poate 
afla pregătit şi potrivit pentru mărturisire (mărturi- 
sirea credinţei de către martir și mărturisitor) cel care, 
după ce mai înainte a primit iertarea, nu va primi Du- 
hul Tatălui?”% (Epist. 57, 4: „qui non prius pace accepta 
receperit Spiritum Patris?”). 

Trebuie să insistăm asupra unui aspect. Nu înde- 
plinirea penitenţei, oricât ar fi ea de importantă, resti- 
tuie pe Duhul Sfânt, ci împăcarea cu Biserica. Insistenţa 
pe faptele compensatorii ne-ar putea face să credem că 
acestea sunt cel mai bun gaj pentru a atrage mila Dom- 
nului în ziua de apoi. Or, Sfântul Ciprian ne spune că 
tocmai împăcarea cu Biserica este cea care oferă această 
garanţie. Tocmai de aceea Sfântul Ciprian nu ezită să 
ofere păcătosului pocăit împăcarea, chiar şi celui care, 
pe patul de moarte, nu a împlinit faptele expiatoare. 

Sfântul Ciprian se găsea în fața a două chestiuni 
importante ale Bisericii din timpul său. Pe de o parte 
necesitatea pocăinţei, iar pe de altă parte darul Duhului 
Sfânt care procură reintegrarea în comunitatea eclesială. 
La el, faptele expiatorii şi reconcilierea eclesială intervin 
amândouă în acordarea iertării din partea lui Dumne- 
zeu, fără ca vreuna dintre ele să fie adusă la rangul de 
„condiţie prealabilă”, una în raport cu cealaltă. Tensi- 
unea dintre cele două exigenţțe rămân prezente mereu 


“ Ep. 57, trad. rom, p. 226-227. 

în gândirea Sfântului Ciprian. Acestea sunt constitutive 
Tainei Spovedaniei. 

Ritualul pocăinţei se compunea din (a) mărturisirea 
păcatului în faţa episcopului/preotului și primirea lea- 
cului, constând în (b) exerciţii penitenţiale. Această 
practică timpurie a mărturisirii înaintea preotului sau 
episcopului, menţionată de Sfântul Ciprian, era un obi- 
cei recunoscut și obișnuit, fiind o mărturisire privată, 
înaintea unei singure persoane, și nu a întregii adu- 
nări”. Ea era secondată de acte ce exprimau pocăinţa, 
acte printre care, un alt scriitor bisericesc nord-african, 
Tertulian, menţionează „neîmbăierea, murdăria, aspri- 
mea sacului, mizeria cenuşii, fața suptă de post”. Ace- 
laşi Tertulian, în tratatul Despre pocăință, îi condamnă 
în termeni extrem de duri pe aceia care fug de pocă- 
inţa publică „din pricina ruşinii şi a neajunsurilor cor- 
porale”, aceste semne afişate ale penitenţei, care aveau 
un rol bine determinat, prin accentuarea ruşinii, care 
echivala cu un medicament. 


Iertarea şi expierea păcatelor, condiţionate de 
exerciţii penitențiale 


Teologia penitenţială a Sfântului Ciprian se fondează 
pe principiul moştenit din tradiţie: există o diferenţă 


” Oscar Watkins, A History of Penance, vol. 1, Burt Franklin, 
1961, p. 471. 

” Tertulian, Despre pocăință, XI, traducere de Prof. Nicolae 
Chiţescu, revăzută de Prof. David Popescu, în col. Părinți şi scrii- 
tori bisericeşti, vol. 3, Editura Institutului Biblic şi de Misiune al 
Bisericii Ortodoxe Române, Bucureşti, 1981, p. 219. 

între Botez şi Pocăinţă. Suntem curăţiți de păcatele să- 
vârşite înainte de Botez prin sângele lui Hristos, însă 
de păcatele comise după Botez suntem curăţiţi printr-o 
muncă asiduă, adică prin post, milostenie etc. %. În Taina 
Botezului, păcatul este şters, în cea a pocăinței, el este 
iertat: „Sfântul Duh grăieşte în Scriptură: Prin milos- 
tenie şi credincioşie vi se iartă păcatele (Pilde 16, 6) — 
dar, fără îndoială, nu păcatele care au fost comise îna- 
inte (de Botez); căci acelea au fost spălate prin Sângele 
şi sfinţenia lui Hristos (Christi sanguine et sanctificatione 
purgantur)”. Apoi exprimă aceeaşi idee: „Apa stinge 
flăcările, milostenia iartă păcatele (Is. Sir. 3, 30). La 
fel, şi aici s-a arătat că, după cum focul gheenei este stins 
prin botezul cu apă, tot aşa prin milostenie şi prin fapte 
drepte, flacăra păcatului se stinge. Şi pentru că ier- 
tarea păcatelor nu este acordată decât o dată la Botez 
(semel în baptismo remisssa peccatorum datur), trebuie ca 
practicarea asiduă şi continuă a faptelor bune (assidua 
et jugis operatio) să imite rolul Botezului şi să asigure 
din nou mila Domnului”. 

Orice creştin păcătuieşte. „Nu putem trăi fără a 
purta câteva răni pe conştiinţă” (De opere et eleemo- 
synas, 18). Aceste răni sunt pansate şi vindecate prin 


* Al treilea termen al triadei rugăciune-post-milostenie, ab- 
sent la Tertulian, intervine în forță la Sfântul Ciprian. Milostenia 
trebuie să caracterizeze pocăinţa, care se verifică în actul de milă 
şi de dreptate. 

* Sf. Ciprian, De opere et eleemosynis II, cf. H. Karpp, La penitence. 
Textes et commentaires des origines de l'ordre penitentiel, Neuchâtel 
1970, p. 331. 

penitenţa privată şi personală”. Dar, pe lângă aceste 
delicte minore de fiecare zi, sunt şi fapte care aduc 
atingere vieţii Duhului din noi”. Sfântul Ciprian se gân- 
deşte la păcătoşii ale căror inimi au fost părăsite de 
Duhul Sfânt (Epist. 66, 2: de quorum pectoribus exces- 
serit Spiritus Sanctus), unul din aceste cazuri este cel al 
lapsi-lor sau al apostaţilor (De lapsis, 8). 

Pentru aceste păcate, Sfântul Ciprian cheamă la 
penitenţă, fără de care nu se poate acorda Împărtă- 
şania (Communicatio) din partea episcopului. Păcatul 
este pasibil de chinurile veşnice (De lapsis, 7). Pocăinţa 
presupune o răscumpărare a greşelilor (De domenica 
oratione, 22), ceea ce îl face pe Sfântul Ciprian să o ase- 
mene cu procesul de tămăduire al unei plăgi. Acest 
proces poate să continue şi dincolo, căci în viziunea 
Sfântului Ciprian cu privire la sfârşitul veacurilor, doar 
martirii au obţinut cununa, iar drepţii vor aştepta în 
rai (refrigerium) ziua judecății, care va fi ziua manifes- 
tării definitive a slavei lui Hristos: „Una este să aş- 
tepți pentru iertare, alta să ajungi la slavă, altceva ca 
cel trimis la închisoare să nu iasă de acolo până nu 
plăteşte ultimul bănuţ (Mt. 5, 26), şi iarăşi una este a 
primi răsplata credinţei şi a bărbăţiei, alta ca cel chi- 
nuit pentru păcate să se curețe printr-o lungă suferinţă 


*P. De Clerck, „Penitence seconde et conversion quotidienne 
aux Illeme et IVeme siecles”, în Studia Patristica, 20 1989, p. 352-374. 

* La Sfântul Ciprian, mortale crimen (păcat de moarte) nu are 
încă valoarea unui termen tehnic. Insă scrierile lui nu prezintă 
ambiguităţi în ce priveşte natura şi consecinţele acestui păcat. 

şi să se purifice îndelung prin foc, altceva să fi purificat 
toate păcatele prin pătimire, una, în sfârşit, a fi în aştep- 
tare pentru osânda Domnului în ziua judecății şi iarăşi 
altceva a fi încununat de Domnul” (Epist. 55, 20%). 
Pentru el, penitenţa are un coeficient eshatologic. 

Astfel, spre deosebire de martiri, drepţii şi a fortiori 
penitentul, rămân în aşteptarea judecății Domnului. 
Ei trăiesc cu speranţa iertării, purtaţi de rugăciunile mar- 
tirilor şi ale mărturisitorilor şi de rugăciunea Bisericii. 
Efectul pocăinţei lor nu se va descoperi decât în ziua 
Judecăţii de Apoi. Cu siguranţă, Sfântul Ciprian nu se 
îndoieşte de iertarea conferită celui ce se pocăieşte din 
adâncul inimii. Dar iertarea păstrează pentru el o notă 
eshatologică, fiind rezervată în mod definitiv Celui 
care „va veni să judece viii şi morții”: 

„Să ne rugăm pentru cei căzuți ca să se ridice, să ne 
rugăm pentru cei statornici, ca să nu fie ispitiţi spre 
prăbuşire, să ne rugăm ca cei despre care ştim că au 
căzut, recunoscând grozăvia păcatului lor, să înțeleagă 
că nu-i de dorit un leac trecător şi pripit. Să ne rugăm 
ca rodul îngăduinţei pentru cei căzuți să vină în urma 
pocăinţei, încât, după ce-şi vor fi înţeles păcatul, să do- 
rească a ne dovedi răbdarea în acest timp, nu să tul- 
bure starea încă şovăielnică a Bisericii, ca să nu pară că 
ei înşişi au aprins împotriva noastră o prigoană înăun- 
trul Bisericii şi să se ajungă la un adaos de păcate, 
pentru că s-au mai şi răzvrătit. Căci mai ales acelora li 
se potriveşte smerenia, al căror cuget neruşinat este 


* 'Trad. rom., p. 210. 

osândit pentru păcate. Într-adevăr, să bată la poartă, dar 
desigur să n-o sfărâme. Să se apropie de pragul Bisericii, 
dar să nu-l sară cu orice chip. Să vegheze la porţile ta- 
berei cereşti, dar înarmaţi cu smerenia, cu care să înţe- 
leagă faptul că ei au trădat. Să apuce iar trâmbița rugă- 
ciunilor lor, dar să nu dea cu ea semnal de război ... 
Mult le vor fi de folos acelora rugăciunea măsurată, ce- 
rerea sfioasă, smerenia strâmtorată, răbdarea netrân- 
davă. Să-şi trimită lacrimile drept vestitori pentru du- 
rerile lor, să folosească în apărare gemetele scoase din 
adâncul pieptului, dovedindu-şi durerea şi ruşinea pen- 
tru păcatul făptuit. Dimpotrivă, dacă se înfioară de mă- 
rimea ruşinii suferite, dacă oblojesc cu mână adevărat 
vindecătoare rana ucigătoare a inimii şi conştiinţei lor 
şi tăieturile adânci ale rănii săpate, să se şi ruşineze a 
cere pacea: numai că, iarăşi este mai primejdios şi mai 
ruşinos faptul de a nu fi cerut ajutor pentru iertare. Dar 
tot acest lucru se face pentru un legământ, cu o dreaptă 
măsură a timpului, chiar după rânduiala unei cereri, 
dar după ce s-a făcut cererea, după ce s-a înaintat 
rugămintea: fiindcă şi cel care este rugat trebuie îndu- 
plecat, nu mâniat, şi, aşa cum trebuie luată în seamă în- 
durarea lui Dumnezeu, tot astfel trebuie luată în seamă 
şi judecata dumnezeiască”. 

Nu poate obţine iertarea cel care nu percepe dimen- 
siunea păcatului săvârşit şi a consecinţelor lui. Cel care se 
apropie de acest sacrament trebuie să o facă cu conşti- 
inţa că este dezertor, ceea ce implică reţinere, modestie, 


* Epistola 30,VI, 1-VII, 1, trad. rom. p. 122-123. 

nu în sensul că Dumnezeu nu este dispus la iertare, ci că 
păcătosul este nevrednic de iertarea Domnului. Timpul 
petrecut în pocăință permite o explorare în detaliu a 
plăgii conştiinţei. Înainte de a formula cererea de a fi 
reintegrat în comunitate, ruşinea de a fi comis actul 
de apostazie trebuie să fie reacţia primă care să-l facă pe 
păcătos să ezite să facă cererea, decât dacă un mare 
pericol l-ar presa să o facă. 

Întâlnim o analiză fină pe care conştiinţa trebuie 
să o facă cu privire la păcatul comis. Pledoaria Sfântu- 
lui Ciprian cu privire la pocăință se termină prin enun- 
ţarea esenței acestei Taine: „aşa cum trebuie luată în 
seamă îndurarea lui Dumnezeu, tot astfel trebuie luată 
în seamă şi judecata dumnezeiască”. Dacă speranţa 
iertării din partea milostivirii divine îl pune pe păcă- 
tos pe drumul penitenţei, acest drum este cel al liberei 
acceptări a dreptăţii divine, acceptare care, în distanța 
pe care o pune între Dumnezeu şi omul păcătos, îl si- 
tuează deja în Dumnezeu, mila şi dreptatea fiind două 
feţe şi expresii ale aceleiaşi bunătăţi infinite. 

Sfântul Ciprian relatează mai multe cazuri în care 
regulamentul a fost încălcat, iar împărtăşirea s-a făcut 
fără mărturisire. Ne oprim la cazul fetiţei pe care pă- 
rinţii, ascunşi din calea persecuției, au lăsat-o cu doica. 
Aceasta a dus fetiţa la magistrați, în faţa idolului. Ne- 
putând consuma carne de la jertfele idoleşti, fetei i s-a 
dat pâine amestecată cu vin rămas de la jertfe. După 
ce mai târziu mama şi-a recuperat fetiţa, a dus-o s-o 
împărtăşească, neştiind ce s-a petrecut în absenţa ei. 

Copila nu voia să primească Trupul Domnului, plân- 
gând mereu. Împărtăşită cu forța, Sângele Domnului 
nu a putut rămâne în trupul ei întinat. Era în ea o necu- 
răţie ascunsă, nemărturisită”. Sfântul Ciprian continuă: 
„Aceasta s-a întâmplat unei copile care nu avea încă 
vârsta de a mărturisi păcatul străin, săvârşit de ea. O 
alta însă, care, înaintată în vârstă şi sporită în ani, s-a 
furişat pe ascuns (latenter obrepsit) lângă noi care adu- 
ceam jertfa, primind nu mâncare, ci sabie, şi luând în 
gâtlej şi în piept ca un fel de venin mortal, a început să 
se sufoce şi, slăbindu-i inima, să se sfârşească. Şi sub 
apăsarea nu a persecuției, ci a păcatului ei, a murit pal- 
pitând şi tremurând. Păcatul unei conştiinţe mincinoase 
n-a rămas mult timp nepedepsit şi ascuns. Aceea care în- 
şelase pe om L-a simţit pe Dumnezeu ca răzbunător”%. 

Probabil erau mulţi dintre cei care se apropiau de 
Sfântul Împărtăşanie fără mărturisire şi fără penitenţă, 
ca apoi să fie luaţi în stăpânire de duhuri necurate, sau 
să ajungă chiar la nebunie“. Episcopul Cartaginei aver- 
tizează pe cei care, procedând astfel, încă nu au fost 
atinşi de pedeapsa dumnezeiască, să nu creadă că au 


> Liber de lapsis, P. L. IV, col. 499-500. 

“ Ibidem, P. L. IV, col. 500: „Impunitum diu non fuit nec occul- 
tum dissimulatae conscientiae crimen. Quae fefellerat hominem, 
Deum sensit ultorem”. 

*! Ibidem: „Quam multi quotidie poenitentiam non agentes, nec 
delicti sui conscientiam confitentes, immundis spiritibus adim- 
plentur, quam multi usque ad insaniam mentis excordes de- 
mentiae furrore quatiuntur”. 

scăpat de ea, ci să se teamă şi mai mult de ceea ce le re- 
zervă mânia lui Dumnezeu“. Alt exemplu dat de epis- 
cop este concludent: „Şi iarăşi altul, pentru că a îndrăznit 
să primească în mod ascuns (latenter), întinat fiind, parte 
din jertfa celebrată de preot, n-a putut să mănânce şi 
să pipăie Trupul Domnului, ci s-a făcut aproape cenuşă 
cu mâinile deschise”*. 

Precizăm în mod ferm că nicăieri și în niciun mo- 
ment în istoria Bisericii, Sfânta Euharistie nu a fost con- 
siderată ca un mijloc efectiv al iertării sau dezlegării. 
Sfântul Ciprian repetă că Dumnezeu nu poate fi înşelat. 
Cu cât cineva crede că ÎL poate înşela pe Dumnezeu ne- 
mărturisindu-şi păcatul, cu atât greşeşte mai mult”. 


Intervenţia Bisericii. Punerea mâinilor 
episcopului 


Practica pocăinţei publice la Sfântul Ciprian reflectă 
pe cea a Bisericilor din Africa de Nord. Mărturia sa este 
foarte prețioasă asupra unui punct: el este primul care 
atestă ritul prin care se făcea împăcarea cu Biserica, 
punerea mâinilor de către episcopul înconjurat de clerici 
(Epist. 74, 2, 1; Epist. 15, 1). Ca şi în Taina Mirungerii, 


“ Ibidem. 

% Ibidem, P. L. IV, col. 501. 

% Ibidem, P. L. IV, 503: „Derideri et circumveniri Deus non 
potest nec astutia aliqua fallente deludi. Plus imo delinquit qui 
secundum hominem Deum cogitans evadere se poenam criminis 
credit, si non palam crimen admisit”. 

punerea mâinilor de către episcop este semnul văzut al 
transmiterii Duhului Sfânt, acest gest fiind cel mai pro- 
eminent semn ritualic al întoarcerii celui păcătos şi al 
împăcării cu Biserica, ca şi al finalizării întregului pro- 
ces de pocăință. Era semnul public de solidaritate cu 
Biserica, făcut de episcop sau de adunarea clericilor (Ep. 
61, 3). El preceda comuniunea euharistică. Sfântul Ci- 
prian sfătuieşte totodată să se aştepte până ce fiecare caz 
va fi examinat individual, întrucât circumstanţele variau. 
Doar în cazuri de urgenţă putea un preot (sau diacon, 
dacă vreun preot nu era disponibil) să primească pe 
un păcătos ca şi penitent, să binecuvinteze exomologeza 
păcătosului prin punerea mâinilor sau să-l reconcileze 
dacă poseda vreo scrisoare de indulgență din partea 
unui mărturisitor (Ep. 17, 2; 18, 1; 19, 2; 20, 3) 

Pentru Sfântul Ciprian, exomologesis înseamnă în- 
treaga procedură ceremonială, la care erau supuşi cei 
vinovaţi de anumite păcate grave, înainte de a fi împă- 
cai cu Biserica. Acest proces era o recunoaștere cultică 
a milei divine în iertarea păcătosului, o manifestare a 
pocăinţei prin mortificare şi o reformare a vieţii. Apoi 
persoana în cauză era pregătită să fie readmisă pentru a 
se bucura de viața comunitară, plină de Duh. Ritualul 
punerii mâinilor pare să marcheze atât începutul exo- 
mologezei, cât și finalizarea ei, ceea ce explică de ce 
Sfântul Ciprian o vede uneori ca un exorcism, iar alteori 
ca oferire a împăcării cu Biserica. Pe baza unui para- 
lelism între formarea prebaptismală și reformarea peni- 
tenţială, punerea mâinilor pentru a face un catehumen 

şi pentru a face un penitent au funcționat, în ambele 
situaţii, ca un ritual de exorcizare, alungând duhul rău- 
tăţii care l-a dominat pe păcătos. La reconciliere, Duhul 
era împărtășit păcătosului prin rugăciunea comunității 
și punerea mâinilor de către episcopii sau clericii plini, 
la rândul lor, de Duhul Sfânt. Pax cum Ecclesia era un 
concept prioritar în viziunea Sfântului Ciprian. 

Dubla semnificaţie a punerii mânilor — de exorcizare 
şi de oferire a Duhului Sfânt — clarifică semnificaţia 
actelor penitenţiale şi a reconcilierii cu Biserica. Pocă- 
ința adevărată trebuie să fie durabilă şi să crească, iar 
aceasta cere timp. Sinceritatea pocăinţei ar putea fi în- 
doielnică în cazul celor care nu au fost loiali. Conver- 
tirea lor trebuia deci pusă la probă. Pentru sfântul epis- 
cop cartaginez, adevărata căinţă era exprimată prin 
fapte penitenţiale, după cum şi păcatul era exprimat 
tot prin fapte. Procesul de mortificare exprima efortul 
de a scoate afară duhul cel rău, reajustând raportarea 
păcătosului la lucrurile create, care au fost idolatrizate 
prin păcat şi punând pe Dumnezeu pe primul plan, pre- 
ferându-L înaintea creaturilor. Faptele prin care se evi- 
denţiază pocăinţa fac pe păcătos vrednic de iertarea 
Domnului şi de împăcarea cu Biserica (Ep. 15 şi 16). 


Orizontul eshatologic al actului penitenţial 


Nu putem înţelege disciplina penitenţială a primelor 
trei secole fără a avea în vedere orizontul său eshato- 
logic. O putem constata şi la Herma în opera sa Păstorul, 

la care penitenţa se prezintă sub forma unui jubileu, 
înainte de sosirea iminentă a Zilei Domnului, dar e pre- 
zentă şi la Tertulian, pentru care judecata Bisericii de 
aici de jos este prealabilă celei a judecății de Apoi. 

Odată cu naşterea Bisericii, se inaugurează sfârşitul 
timpului. Prin botez, creştinul intră în ordinea realită- 
ţilor definitive. Situaţia sa se defineşte pornind de la 
această Taină. Viaţa creştinului este radical diferită de 
cea a unui păgân şi exclude întoarcerea la omul vechi, de 
unde şi caracterul calificat al greşelilor unui creştin. În- 
trucât este membru al trupului hristic, păcatul lui este 
îndreptat împotriva lui Dumnezeu şi a Duhului Sfânt 
Care locuieşte în el. În definitiv, Dumnezeu singur se 
poate pronunţa cu privire la veracitatea căinței celui 
păcătos şi să-i acorde iertarea care îl poate restaura în 
starea sa primă. Această judecată se va face la venirea în 
slavă a lui Hristos, când va veni să judece viii şi morții. 
Dacă Biserica poate interveni aici pe pământ în favoa- 
rea păcătosului pocăit este doar în orizontul acestui act 
ultim al lui Hristos care închide istoria. Pe scurt, dacă 
există vreo judecată din partea Bisericii, ea se face în 
virtutea judecății ultime a lui Hristos. 

Disciplina penitenţială a Bisericii este într-un fel 
anticiparea, pe pământ, a judecății lui Hristos de la 
sfârşitul veacurilor. Ea operează în timp actul final al 
misiunii lui Hristos pe pământ. Anticipează ziua când 
Domnul va veni să judece viii şi morţii. Tensiunea es- 
hatologică între „a dezlega pe pământ” şi „a dezlega 
în cer” era mult mai prezentă printre creştinii primelor 


9 


115 


PĂRINȚII PATERICULUI, DESPRE POCĂINȚĂ 


generaţii decât este azi. Biserica dezleagă pe pământ în 
virtutea puterii prin care Hristos îşi va exercita jude- 
cata în Ziua de Apoi. Cu acelaşi drept, episcopul judecă 
ţinând locul lui Hristos în Taina Pocăinţei. Făcând aceas- 
ta, el dă Duhul Sfânt comunităţii care se reîntâlneşte cu 
trupul lui Hristos, care este Biserica. 

Disciplina penitenţială în primele secole instituie 
o purificare care continuă dincolo. Timpul pe care îl fon- 
dează, cel care se întinde de la intrarea în ordinul peni- 
tenţilor până la reintegrarea în comunitatea bisericească, 
este chipul acestui timp intermediar, pe care Orientul 
îl va concepe, sub pana Sfântului Grigorie de Nyssa, 
sub forma unei purificări sau iluminări progresive. 

Într-un sens mai extins, exomologesis este mărturi- 
sirea publică a vinovăţiei înaintea lui Dumnezeu şi a 
comunităţii, o modalitate de a rectifica relaţia cu Dum- 
nezeu şi cu creatura, un mod de a cere iertare şi de a 
solicita comunităţii rugăciunea şi susţinerea ei. Această 
procedură ceremonială era cerută doar în situaţii extra- 
ordinare. Cei ce săvârşeau păcate obişnuite urmau calea 
pocăinţei prin rugăciune, mortificare, fapte bune, lucruri 
ce caracterizau viaţa de zi cu zi a creştinului. Aceştia nu 
aveau nevoie de o supraveghere strictă, de rugăciuni 
individuale de mijlocire (exorcisme sau invocarea Du- 
hului Sfânt) sau de împăcarea cu Biserica, cum se în- 
tâmpla în cazul celor cu păcate grave. 

Penitenţa eclesiastică, ţinând provizoriu la distanţă 
de comunitate, exprimă o dimensiune esenţială a tai- 
nei Bisericii pe pământ. Reconcilierea, pronunţată prin 

cuvântul de iertare al episcopului, oferă speranţă. Ea 
dă mărturie despre dimensiunea socială a mântuirii 
adusă de lisus Hristos. 


Concluzii 


Sfântul Ciprian a soluționat controversele din nor- 
dul Africii şi a întărit controlul episcopal asupra insti- 
tuției penitenţiale. El a sperat să-i țină uniţi pe rigoriști 
şi pe lacşi în aceeași Biserică, păstrându-şi poziția de 
conducător spiritual al comunităţii, inclusiv prin supra- 
vegherea disciplinei penitenţiale. 

Disciplina penitenţială îl face pe Sfântul Ciprian să 
pătrundă în domeniul sfârşitului ultim şi al judecății 
finale. Reciproc, judecata ultimă îi aminteşte exigenţele 
penitenţei eclesiale. La Sfântul Ciprian, teologia păca- 
tului rămâne arhaică în multe privinţe. El raportează 
la Judecata ultimă pocăinţa pentru păcatele săvârşite 
şi nu concepe iertarea decât în relaţie cu expierea păca- 
tului. Dar, sub afirmaţii pe care secolele următoare le 
vor nuanţa, se ascund date de antropologie creştină de 
primă importanţă, mai cu seamă în ceea ce priveşte le- 
gătura dintre atitudinea interioară şi faptele prin care 
aceasta se face dovedită, cu alte cuvinte legătura dintre 
căinţă şi penitenţă. Sfântul Ciprian insistă mult asu- 
pra actelor penitentului, cu alte cuvinte asupra trava- 
liului personal, propriu convertirii, împotriva celor care 
voiau să scurtcircuiteze penitenţa eclesială apelând la 
intercesiunea martirilor și a mărturisitorilor. Dar acest 

efort personal nu este înțeles decât în relaţia trăită cu 
Biserica. Pocăinţa se face sub controlul episcopului şi 
se finalizează cu reconcilierea oferită de către acesta 
penitentului. Teologia penitenței la Sfântul Ciprian ne 
mai invită să medităm la cel puţin două idei: 

1. Invită să regândim dimensiunea propriu-zis sa- 
cramentală a faptelor expiatorii. În zilele noastre, soco- 
tim că singură căinţa şi iertarea preotului aparţin Tainei 
Pocăinţei. Totul se rezumă la aceste două acte ale preo- 
tului şi penitentului. „Penitenţa impusă” este aşezată pe 
un plan secund, iertarea preotului nemaifiind condiţio- 
nată de împlinirea acesteia. Aceasta şi-a pierdut din sem- 
nificaţia sacramentală, căpătând un caracter mai mult 
simbolic, în raport cu natura şi gravitatea păcatelor 
mărturisite. 

Ajungem la o concepţie interiorizantă a sacramen- 
tului, în care contează doar atitudinea interioară a pe- 
nitentului. Orice muncă asupra sinelui, care confirmă 
atitudinea interioară, este întrucâtva escamotată. Acolo 
unde achitarea pedepsei datorate păcatului, ar spune 
Sfântul Ciprian, nu mai este o problemă existenţială 
în legătură cu mântuirea — pentru că iertarea este acor- 
dată în mod prezumat — se aduce atingere însăşi Tainei. 
Căinţa se verifică în penitenţa săvârşită (Ep. 31, 6: „pae- 
nitentia... paenitentiam probat”). Refuzul îndreptării 
vieţii este semnul lipsei de pocăință. Ne iluzionăm cu 
privire la noi înşine, iar pacea acordată este una „min- 
cinoasă” (De lapsis, 15-16). 

2. Sfântul Ciprian accentuează un punct de vedere 
psihologic propriu demersului penitențial. EI are intuiţia 

de a nu acorda apostaţilor reintegrarea imediată în co- 
munitatea bisericească. Căinţa nu ţine doar de cuvinte 
şi sentimente. Ea se verifică printr-o acţiune care trece 
printr-o suferinţă, cea a păcatului şi a consecinţelor lui. 

Găsim aici dimensiunea temporală, atât de prezentă 
în disciplina penitenţială a primelor secole şi atât de 
centrală în judecata pastorală a Sfântului Ciprian cu 
privire la lapsi. Acest episcop sfânt nu le refuză read- 
miterea în sânul Bisericii, dar trebuie lăsat un timp pen- 
tru a vindeca rana, un timp al maturizării spirituale. 
Este o dublă dimensiune a aceleiaşi exigențe, deopo- 
trivă eclesială şi personală, care contribuie la construi- 
rea comunităţii. 

III. Lucrarea pocăinței în secolul al IV-lea 


Pocăinţa în gândirea patristică. 
O privire de ansamblu 


Mântuitorul Hristos, venind la râul lordan, își în- 
cepe misiunea Sa printr-o exortaţie fermă la pocăință, 
atunci când rosteşte prima Sa predică: „Pocăiţi-vă, că 
s-a apropiat Împărăţia cerurilor” (Mt. 5, 17). Acelaşi 
îndemn îl rostise și Inaintemergătorul Său -— Sfântul 
Ioan Botezătorul (Mt. 3, 2). Această Sfântă Taină a Pocă- 
inţei a fost instituită de Mântuitorul Hristos după În- 
vierea Sa din morţi, textul pe care se întemeiază acest 
adevăr fiind consemnat în Evanghelia după loan: „Şi 
zicând acestea, a suflat asupra lor şi le-a zis: Luaţi Duh 
Sfânt, cărora veţi ierta păcatele, le vor fi iertate şi că- 
rora le veţi ţine, vor fi ţinute” (In. 20, 22-23). Cu toate 
că a fost instituită de Domnul Hristos după Învierea 
Sa prin cuvintele acestea, ea a fost anunţată de El mai 
dinainte de Înviere (Mt. 8, 10) şi chiar a fost săvârşită de 
Însuşi Întemeietorul ei. El acorda Cel dintâi iertarea 
păcatelor persoanelor care mărturiseau credinţa în El, 
cerând ajutorul Lui şi prin aceasta mărturisind impli- 
cit păcatele lor, acceptând totodată îndemnul Lui de a 
nu mai păcătui!. În preajma Înălţării Sale la cer, dat 


"Pr. Prof. Dr. Stăniloae, Dumitru, Teologia Dogmatică Ortodoxă, 
vol. al III-lea, Editura Institutului Biblic şi de Misiune al Bisericii 
Ortodoxe Române, Bucureşti, 1997, p. 83. 

fiind că nu mai putea acorda iertarea păcatelor în mod 
vizibil, dă putere ucenicilor Săi ca să acorde această 
iertare, adică harul Sfântului Duh (In. 20, 22) sau pu- 
terea Lui Însuşi, lucrând în ei prin Duhul Sfânt. 

Judecăţii conștiinței sau căinței sunt supuse nu numai 
păcatele, ci şi orice nedeplinătate în virtute; pocăința 
urmează deci, atât păcatelor cât și virtuţilor nedepline. 
Astfel, ea devine o realitate neîntreruptă în conștiința 
noastră. 

Cât priveşte termenii utilizați de Sfântul Grigorie 
pentru a desemna pocăinţa, aceştia nu au conţinut juri- 
dico-penitențial, ci ei desemnează câteva etape impor- 
tante ale Tainei. Astfel, ea necesită o mărturisire (E£a- 
Yopevots”) care nu-și are scopul în sine, ci implică răs- 
punsul sau sfatul de la persoana căreia ne confesăm, 
prin mărturisire, omul scoțând din sine tot ceea ce este 
nefolositor“. Taina cere și căință (ueraueeo”) care implică 


“Ibidem, p. 83. 

“E&ayogevois = mărturisire, enunţ, descoperire, revelaţie; cf. 
Anatole Bailly, Dictionnaire Grec-Frangais, Hachette, Paris, 2000, 
p. 692. 

“Sf. Grigorie de Nyssa, In Canticum canticorum, V, P. G. XLIV, 
col. 872B; cf. Marius Telea, Antropologia Sfinților Părinți Capado- 
cieni, Editura Emia, Deva, 2005, p. 410. Pentru opera Sfântului 
Grigorie de Nyssa, am consultat mai întâi Patrologia Graeca (P. G.) a 
abatelui ]. P. Migne, Paris, 1857-1866; în afară de aceasta, pentru 
referințele la textele Sfântului Grigorie de Nyssa am folosit și tra- 
ducerile românești publicate în colecţia Părinți și scriitori biseri- 
cești (PSB), vol. 29 și 30, Editura Institutului Biblic și de Misiune 
al Bisericii Ortodoxe Române, București, 1982, respectiv 1998. 

*MerautAea = schimbare de opinie, de părere, regret, pocă- 
ință; cf. Anatole Bailly, op. cit., p. 1262. 

dorința de schimbare a voinţei, a intenţiilor. Al treilea 
termen utilizat de Sfântul Grigorie pentru a de-numi 
Taina este uerAvoLo“, care înseamnă a gândi altfel decât 
în experiența păcatului. 

Pocăinţa în gândirea patristică timpurie, în consen- 
sus patrum al Bisericii din primele opt secole ale creşti- 
nismului, nu poate fi definită simplu, cu un cuvânt sau 
cu o frază. Sunt necesare măcar câteva enunţuri pentru 
a ne face o idee despre adâncimea şi bogăţia concep- 
tului. Pocăinţa include: 

1. Căința, remuşcarea, schimbarea părerii şi a modului 
de a gândi. Verbul din Noul Testament uerauthouou este 
utilizat pentru a descrie pocăinţa cu sensul specific de 
remuşcare, căinţă. O formă a verbului - ueraueimbeis 
(Mt. 27, 3) — se referă la căința și remuşcarea lui luda 
pentru că l-a trădat pe Hristos. Deşi căința, remuşcarea 
este o mişcare iniţială necesară spre pocăință, nu este 
pocăinţa însăși, după cum demonstrează şi tristețea co- 
pleşitoare a lui luda, care l-a determinat să se sinucidă. 

2. Întoarcerea, schimbarea (u€To9Tpoq1]). Este o întoar- 
cere la 180 de grade, drastică şi dinamică, de la un 
mod anterior de viaţă, acum disprețuit, la o viaţă nouă, 
cu o decizie conştientă și fermă de schimbare. 

3. Schimbare, mutare, înlocuire (uera0eo.q). Aceasta 
înseamnă o schimbare de opinie şi de caracter, cu scopul 
de a deveni casnic al lui Dumnezeu (Efes. 2, 19). 


*Meravotw = a medita (reflecta) după (o faptă rea sau un 
păcat în acest caz — n. n.)...; a-și schimba opinia (gândirea), pă- 
rerea; a regreta, a se pocăi etc.; cf. Anatole Bailly, op. cit., p. 1263; 
Marius Telea, Antropologia Sfinților Părinți Capadocieni ..., p. 410. 

4. Transformarea (ueTauoprpwoots). Transformarea, 
metamorfoza sau transfigurarea reprezintă o transfor- 
mare totală spirituală şi fizică sau schimbare totală a 
vieţii şi ființei, schimbare care este revelată şi comuni- 
cată în întregime şi concret de la cel care se pocăieşte 
la totalitatea creaţiei. 

Întregul proces al pocăinţei poate fi rezumat într-un 
cuvânt grecesc cheie, care se referă la acest subiect: ue- 
TAvoLa [metanoia]. Metanoia reprezintă rezultatul final 
fundamental al întregii experienţe a pocăinţei. Repre- 
zintă o schimbare totală şi înnoirea completă a inimii 
şi minţii; de la inima şi mintea păcătoasă la „mintea lui 
Hristos” (I Cor. 2, 16). Din acest motiv, termenul tehnic 
pentru pocăință în întreaga sa profunzime este metanoia. 

Pocăinţa este rânduită de Dumnezeu ca o conversie 
perpetuă în care ființa umană îşi exercită corect libe- 
rul arbitru pentru a-şi redobândi starea sa originară, 
de la creaţie. Pocăinţa permite fiinţei umane să năzu- 
iască şi să dobândească în cele din urmă asemănarea 
lui Dumnezeu. A fi ca Dumnezeu (sfânt, pur, fără păcat 
etc.) reprezintă împlinirea umanităţii. Această împlinire 
se obţine prin pocăință ardentă, pentru că aceasta faci- 
litează o intensitate crescândă a comuniunii cu Dum- 
nezeu sau un proces nesfârşit de dezvoltare a vieţii spre 
și în Dumnezeu, Q&wwos [theosis], adică îndumnezeirea. 

În viziunea Sfântului loan Hrisostom, pocăinţa re- 
prezintă o Taină unde răsplata pentru metanoia credin- 
ciosului constă în ştergerea păcatelor de către Dumne- 
zeu. Această ispăşire este dobândită fie prin punerea 


o 


125 


PĂRINȚII PATERICULUI, DESPRE POCĂINȚĂ 


mâinilor unui preot sau episcop pe capul credinciosului 
în locul public de cinstire şi slăvire a lui Dumnezeu 
care este biserica sau, iar în unele circumstanțe, chiar 
prin mărturisire şi devoțiune intimă acasă. 

Sfântul loan Hrisostom subliniază faptul că pocă- 
inţa este fundaţia de nezdruncinat a Bisericii celei una, 
sfântă și apostolică a lui Dumnezeu, a Fiului şi a Sfân- 
tului Duh. În lipsa pocăinţei, nu există apartenenţă la 
Biserică. Prin urmare, caracterul ecleziastic şi contextul 
acestei Taine măreţe, dătătoare de viaţă, nu poate fi 
neglijat în înţelegerea, aplicarea şi eficientizarea con- 
ceptului. Pocăinţa şi caracterul său ecleziastic sunt evi- 
dente în definițiile pe care le dă marele arhipăstor pocă- 
inței: „armă împotriva răului”, „mijloc pentru ştergerea 
păcatelor de după botez”, „medicament pentru rănile 
spirituale”, „spital ce vindecă sufletul”, „doctor trimis 
de Dumnezeu, „mijlocul de a ajunge la sfinţenie şi de a 
intra în rai”, „mijloc de reintrare în turma lui Hristos 
şi mijloc de refacere a rupturii sau slăbirii relaţiei din- 
tre om şi Dumnezeu”. Drumurile care duc la pocăință — 
postul, plânsul amarnic pentru propriile păcate, umi- 
lința, milosteniile, rugăciunea şi participarea la slujbele 
Bisericii toate reconfirmă faptul că pocăinţa şi Biserica 
sunt inseparabile. 


"Gus George Christo, Introduction, în Saint John Chrysostom. On 
Repentance and Almsgiving, translated by Gus George Christo, coll. 
The Fathers of The Church, The Catholic University of America 
Press, 2005, p. XIII-XVIII. 

Disciplina publică şi ritualul penitenţial 
în secolul al IV-lea 


În secolul al IV-lea, asistăm în Răsărit la dezvol- 
tarea disciplinei penitenţiale şi a ceremonialului de rein- 
tegrare a păcătoşilor în Biserică. S-a mers în paralel cu 
dezvoltarea stagiilor catehumenatului, în cadrul cul- 
tului marcându-se revenirea graduală a păcătoşilor în 
Biserică. Disciplina publică şi ritualul penitenţial nu au 
avut intenţia de a împovăra sau descuraja pe penitenţi. 
Accentul pus de Biserica Răsăriteană pe direcţia spiri- 
tuală, pe funcţia vindecătoare a slujitorilor Bisericii şi 
pe sfătuirea particulară ca o cale de responsabilizare 
faţă de propriile păcate au contribuit la trecerea de la 
pocăinţa eclesială publică la cea privată, fără pierderea 
sensului eclesial. 

Deşi nu avem descrierea vreunui ritual până în 
secolul al IV-lea, ci doar indicii despre dezvoltarea in- 
stituţiei penitenţiale, o asemenea instituţie a existat în 
toate bisericile. Corecţia informală, o mărturisire gene- 
rală şi intercesiunea comunitară îi făceau pe cei vinovaţi 
de păcate uşoare să experimenteze mila divină, în sânul 
comunităţii adunate pentru săvârşirea cultului. Alţii, ale 
căror păcate presupuneau o ruptură sau înstrăinare de 
vieţuirea creştină, trebuiau să îşi arate pocăinţa într-un 
mod exterior şi public, pe o perioadă destul de înde- 
lungată, pentru a dovedi profunzimea şi sinceritatea 
pocăinței, la fel după cum trebuia testată şi intenţia 
celor ce voiau să se convertească la creştinism. Urma 
apoi reconcilierea ceremonială, după modelul iniţierii 
catehumenilor. 

Toţi membrii comunităţii împărțeau responsabi- 
litatea pentru penitenţi, ca şi pentru catehumeni, chiar 
dacă liderii comunităţii aveau responsabilităţi sporite. 
Întregii comunităţi îi revenea sarcina corectării şi a mij- 
locirii, supravegherii şi susţinerii penitenţilor în efortul 
lor de a-şi reînnoi viaţa creştină, precum şi a primirii 
cu bucurie, ca fraţi şi surori, a celor ce au arătat o po- 
căinţă genuină. 

Cognomenul de dascăl al pocăinței pe care i l-a con- 
sacrat tradiţia răsăriteană Sfântului loan Gură de Aur 
se datorează recurenţei cu care a vorbit despre mărturi- 
sirea păcatelor, insistând necontenit asupra confesiunii 
private, particulare (kar' idiav) înaintea preotului. De 
o însemnătate deosebită este, pentru sfârşitul secolului 
al IV-lea, menţiunea pe care o face istoricul bizantin 
Socrates cu privire la existenţa, în capitala Imperiului 
Roman de Răsărit, a unui preot însărcinat cu spove- 
ditul — mgeofivregov Eni "ns ueravoias”, dovadă a prac- 
ticării mărturisirii individuale. Această informaţie este 
foarte valoroasă, deşi etapele traseului de la forma 
publică a penitenţei antice la practica individuală nu 
sunt încă pe deplin clarificate. 

Arhiepiscopul loan Gură de Aur a succedat lui 
Nectarie (+ 398) pe scaunul patriarhal de la Constan- 
tinopol, cel în timpul căruia a avut loc o reformă cu 
consecinţe directe asupra trecerii de la forma publică 
la cea individuală a penitenţei. Istoricul Socrates, în a 


sSf. loan Gură de Aur, De sacerdotio, 3, P. G. XLVIII, col. 644C. 
Socrates, Historia ecclesiastica, 19, P. G. LXVII, col. 613-616. 

sa Istorie Bisericească', iar după el, Sozomen, într-o lu- 
crare intitulată tot Istoria Bisericească"', prezintă scan- 
dalul ivit în Biserica Constantinopolului din timpul 
acestui patriarh. O doamnă importantă s-a spovedit 
înaintea părintelui ei duhovnicesc”, care i-a recoman- 
dat rugăciuni, post şi fapte creştineşti. Ulterior, femeia 
mărturiseşte în public legăturile sale amoroase cu un 
diacon, generând multă agitaţie în lumea bună a capi- 
talei bizantine. Populaţia s-a scandalizat, diaconul vi- 
novat a fost depus, însă preoţii au fost acoperiţi cu tot 
felul de injurii. În consecinţă, la sfatul unui preot origi- 
nar din Alexandria, numit Evdemon, patriarhul Nectarie 
a desfiinţat oficiul de confesor. Măsura a fost aplicată 
şi în alte biserici din Răsărit. Rămânea la conştiinţa 
credincioşilor să-şi scruteze conştiinţa şi să hotărască 
timpul când să se apropie de Sfânta Împărtăşanie. 
Aceste informaţii ale lui Socrates despre reforma 
din timpul patriarhului Nectarie sunt lacunare. Cum 
putea patriarhul să întreprindă o schimbare a ritului 
spovedaniei, cu consecinţe atât de marcante? Teologii 
îşi pun întrebarea: a eliminat Nectarie spovedania? Şi 
toţi dau un răspuns negativ. Cert este că din Biserică nu 
a dispărut nici pocăinţa ca Taină pregătitoare înaintea 
Euharistiei, şi nici duhovnicii. Putem accepta eventual 
abolirea spovedaniei publice, realizată de Nectarie, 
dar, în acelaşi timp, împărtăşim convingerea că acest 


' Ibidem, 5, 19, P. G. LXVII, col. 613 AC. 
" Sozomen, Historia ecclesiastica, 7, 16, P. G. LXVII, col. 1457B. 
"Vezi |. V. Felea, Pocăința, Sibiu, 1939, p. 163-164. 

patriarh nu s-a atins de spovedania individuală şi se- 
cretă. Ajungem la această concluzie dacă citim numai 
câteva pasaje din opera succesorului său pe scaunul 
patriarhal, Sfântul loan Gură de Aur, care a predicat 
cu intensitate despre pocăință, ca pregătire pentru pri- 
mirea Euharistiei fără a sugera niciunde că el ar fi făcut 
o restaurare a penitenţei după reforma lui Nectarie. 
Cu alte cuvinte, predecesorul său nu abolise pocăința 
din punct de vedere doctrinar, ci doar din punct de 
vedere disciplinar. Din acea vreme, penitenţa publică 
a fost eliminată, disciplina penitenţială devenind mai 
blândă, în ambientul spovedaniei private. S-ar părea 
că reforma lui Nectarie a făcut şi mai vizibilă trecerea 
de la forma publică a penitenţei antice la practica răsă- 
riteană actuală”. 

Penitenţa publică nu a supravieţuit mult timp ac- 
țiunii patriarhului Nectarie al Constantinopolului, care 
a abolit slujirea şi funcţiile preotului-penitenţiar (cca. 
391). Sfântul loan Gură de Aur ne oferă o apodictică 
dovadă că la Antiohia, înainte de acest eveniment, cei 
vinovaţi de păcate odioase se supuneau disciplinei 
penitenţiale. Cu vigoarea sa caracteristică, Sfântul loan 
protestează vehement împotriva răului reprezentat de 
înjurături și sperjur. În ultimă instanţă, el ameninţă 
pe aceşti păcătoşi învederaţi cu penitența rezervată des- 
frânaţilor, adulterilor și criminalilor: „Dacă vă vom 


* Claudiu Porneală, La confessione e l'eucharistia nell' Eucologio 
Barberini Greco 336 e nel rito bizantino odierno, Ed. Sitech, Craiova, 
2009, p. 38. 

găsi persistând în aceste păcate, vom merge atât de de- 
parte încât să vă excludem cu totul de la intrarea chiar și 
în vestibulul bisericii și de la participarea la tainele ce- 
reşti, așa cum se face în cazul desfrânaţilor, preadesfrâ- 
naţilor şi a celor vinovaţi de crimă”". În această referire 
la excluderea din vestibulul bisericii şi de la partici- 
parea la tainele cerești, putem intui cel mai de jos grad, 
al celor ce plâng în afara uşilor Bisericii. Prin urmare, 
Sfântul loan Gură de Aur amenință pe păcătoşii inco- 
rigibili cu disciplina penitenţială graduală. Pentru a 
completa triada, el ar fi putut menţiona şi pe apostaţi, 
dar perioada persecuțiilor fiind deja depăşită, referința 
ar fi fost mai puţin semnificativă. În orice caz, disci- 
plina aceasta penitenţială severă nu era cea obișnuită 
pentru cei vinovaţi de înjurături și sperjur. Şi din mo- 
ment ce suntem convinşi că Sfântul loan Gură de Aur 
considera aceste păcate ca fiind cel puţin grave, ajungem 
la concluzia că acestea erau mărturisite și absolvite sa- 
cramental într-o disciplină, alta decât penitența publică. 

IV. Ispitele şi biruirea lor în lumina 
învățăturii Părinților filocalici 


Lupta duhovnicească necesită întotdeauna 
efort maxim 


Urcuşul duhovnicesc spre Dumnezeu presupune 
o adevărată luptă pe plan spiritual cu noi înşine, cu 
diavolul şi cu atracţia manifestată de materie asupra 
trupului material. 

În literatura patristică ni se relatează cu bogăţie de 
amănunte formele diferite de manifestare a omului căzut 
de la ascultarea de Creator la robirea faţă de creatură. 
Sfinţii Părinţi au transpus ei înşişi mai întâi în viaţă 
sfaturile lor şi aşa au vorbit şi au scris despre acest răz- 
boi nevăzut ca unii care au trecut prin el, câştigându-l. 
S-au îmbogățit în virtute, s-au iluminat şi au atins desă- 
vârşirea şi aşa ne învaţă cum să ne curăţim, iluminăm 
şi desăvârşim. În timp ce demonii însămânţează în noi 
necontenit gândul păcatului, pentru a ne subjuga min- 
tea, sfinţii, cunoscând „semănăturile dracilor”, îi povă- 
ţuiesc pe oameni cum să se ferească de unele ca aces- 
tea. În felul acesta, ne descoperă armele duhovniceşti, 
tehnicile, tacticile şi strategiile de luptă, cele mai perfide 
şi mai viclene metode de ispitire ale demonilor, precum 

şi diferitele uneltiri ale acestora şi ne arată toate sui- 
şurile şi coborâşurile luptei cu patima, până la cele mai 
mici amănunte, pentru că necunoaşterea vicleniilor vrăj- 
maşului înseamnă pentru noi pierderea luptei chiar 
de la începutul ei, binecunoscut fiind faptul că, atât timp 
cât vom fi în viaţă pe acest pământ, nu vom putea fi 
scutiţi de amărăciuni şi de ispite, căci acestea „nu 
încetează să-l necăjească chiar pe cel ce zace pe patul 
de moarte, ele se îndepărtează numai când sufletul pă- 
răseşte trupul”!. De aceea, în cartea înţeleptului lov 
stă scris: „ispită e viaţa omului pe pământ” (lov 7, 1). 
Lupta duhovnicească nu este deloc uşoară, fiindcă 
ea necesită întotdeauna efort maxim. Însă, în final, 
lupta împotriva păcatelor are ca scop asigurarea izbân- 
zii milostivirii şi restaurarea în acest mod a sănătăţii 
sufletului”. Toată această luptă cu armele amintite, luptă 
soldată uneori cu răni şi înfrângeri regretabile, nu este o 
luptă de luni sau de ani, ci de o viaţă întreagă. Ispitele 
în această viaţă sunt nenumărate, cel rău încercând să-l 
facă pe om să cadă pradă păcatelor şi patimilor. Exem- 
plu concludent îl avem pe dreptul lov, care îndură 
suferinţa şi toate relele ce-i sunt date de la diavol: nu-şi 
pierde răbdarea, nu-l învinuieşte pe Dumnezeu şi nici 
nu-şi ia viaţa. Dacă ar fi fost biruit de aceste ispite s-ar 


"Sf. Ignatie Brancianinov, Tâlcuiri la Patericul egiptean, în co- 
lecţia Comorile Pustiei, trad. de Pr. Gheorghe Roşca, vol. 9, Edi- 
tura Anastasia, Bucureşti, 1997, p. 59. 

* Aime Soulignac, „Peches capitaux - Pedoue”, în Dictionnaire 
de Spiritualite Ascâtique et Mystique, Beauchesne, Paris, 1984, tom 
12, col. 861. 

fi îndeplinit scopul diavolului: moartea sufletească. 
Prin urmare, în acest război nevăzut este de neapărată 
trebuinţă şi răbdarea. În limba franceză, „cuvântul răb- 
dare (patience) provine din latinescul patientia cu sensul 
de suferinţă, greutate de îndurat. Ea este o mică fiică a 
perseverenţei, stăruinţei. Răbdarea vine tocmai atunci 
când s-au sfârşit toate resursele. Deseori este mai efi- 


13 


cace decât forţa”. 


Pricinile pentru care Dumnezeu îngăduie 
să fim ispitiți 


N-a fost sfânt al lui Dumnezeu care să nu fi trecut 
prin sumedenie de încercări şi de ispite, ca biruindu-le 
să propăşească pe calea binelui, până la capăt. Ispitele 
sunt înțelese de Sfinţii Părinţi ca nişte probe la care este 
supus cineva spre verificarea credinței, nădejdii, dra- 
gostei, răbdării etc. Ele sunt încercări şi tentaţii care 
ne ademenesc, ne împiedică de la cele bune şi folo- 
sitoare şi ne îndeamnă la rău. 

Vorbind despre ispite, scriitorul filocalic Marcu 
Ascetul scrie că „a nu avea experiența momelii răului 


"4 


e propriu firii neschimbabile, nu celei omeneşti”“, iar 


“Jean Guitton & Jean-Jacques Antier, Le livre de la sagesse et des 
vertus retrouvees, Librairie Academique Perrin, Paris, 2000, p. 176. 

* Marcu Ascetul, Despre botez, trad. de Dumitru Stăniloae, 
Membru al Academiei, în col. Filocalia sau culegere din scrierile 
Sfinților Părinți care arată cum se poate omul curăți, ilumina şi desă- 
vârşi, vol. |, Editura Humanitas, Bucureşti, 1999, p. 301. 

Evagrie Ponticul ne descoperă că, dintre dracii care se 
împotrivesc urcuşului nostru duhovnicesc, cei dintâi 
sunt cei încredinţaţi cu poftele lăcomiei pântecelui, cu 
iubirea de argint şi cei care ne momesc cu slava de la 
oameni, iar ceilalţi vin după aceştia pentru a lua în pri- 
mire pe cei răniţi de ei, fiind, de pildă, cu neputinţă să 
cadă cineva în mâinile duhului curviei dacă n-a fost 
doborât mai întâi de lăcomia pântecelui. Mânia nu 
poate tulbura pe cel ce nu luptă pentru mâncări sau bani, 
sau slavă. Şi nu putem scăpa de dracul întristării dacă 
nu ne-am lepădat de toate acestea. Nici de mândrie nu 
scăpăm, dacă nu ne eliberăm de iubirea de argint. Deci, 
e cu neputinţă să cădem în ispita vreunui drac, dacă 
nu suntem răniţi mai întâi de acele căpetenii ale lor”. 
În acelaşi duh filocalic, Sfântul Isaac Sirul menţio- 
nează că diavolul nu poate să se apropie de om, sau 
să-i aducă ispite, dacă Dumnezeu nu îngăduie şi dacă 
omul nu se leneveşte, sau de nu-l dezleagă Dumnezeu 
spre gânduri spurcate, prin părere de sine şi prin mân- 
drie, sau printr-un gând de îndoială şi prin împărţirea su- 
fletului. Pe aceştia îi cere diavolul să-i ispitească“. lar pe 
cei simpli şi fără cercare şi experienţă duhovnicească, 
Dumnezeu nu îngăduie diavolului să-i ispitească ca şi 
pe cei sfinţi, căci EI ştie că aceştia nu sunt pregătiţi şi 
nu pot să înfrunte ispitele mari ale diavolului. Numai 


” Evagrie Ponticul, Capete despre deosebirea patimilor şi a gându- 
rilor, cap. 1, în Filocalia ..., vol. L, p. 62. 

“Sf. Isaac Sirul, Cuvinte despre nevoință, cuv. 51, în Filocalia..., 
vol. X, Editura Institutului Biblic şi de Misiune al Bisericii Or- 
todoxe Române, Bucureşti, 1981, p. 266. 

cei ce se roagă mai stăruitor şi au ajuns la o anumită 
treaptă a urcuşului duhovnicesc, sunt tulburaţi de ispite 
înfricoşate şi sălbatice, dând războaie greu de purtat. 
Un iubitor de înţelepciune filocalică - Sfântul Ignatie 
Briancianinov -— făcând referire la ispitele celor ce duc o 
viaţă duhovnicească înaltă, vorbeşte despre „o ispită 
necunoscută oamenilor răspândiţi, cunoscută numai 
monahilor care duc o viaţă cu luare-aminte. Mai ales 
ea este cunoscută nevoitorilor care se îndeletnicesc cu 
rugăciunea minţii. Cel mai neînsemnat cuvânt, cel mai 
neînsemnat lucru din domeniul lumii, vrăjmaşă lui Dum- 
nezeu, se întipăresc cu tărie în sufletele celor curaţi; ade- 
sea nu pot fi şterse impresiile lucrurilor murdare şi 
păgubitoare nici cu pâraie de lacrimi, nici cu nevoinţă 
mare, nici de cunoştinţele vaste teologice, nici de timpul 
îndelungat. Toţi călugării trebuie să se păzească cu sâr- 
guinţă, dar mai ales cei zăvorâţi şi cei însinguraţi””. 
De la Avva Ammona, ucenicul marelui Antonie şi 
urmaşul său în conducerea duhovnicească a monahilor 
din centrul monahal Pispir, de pe malul stâng al Ni- 
lului, aflăm că „ispitele sunt îngăduite credincioşilor 
adevăraţi, pe când cei fără ispite sunt falşi credincioşi, 
care poartă îmbrăcămintea credinţei, dar nu trăiesc cum 
cere credința”*. Acelaşi părinte ascetic adaugă: „Se spune 
despre copaci că, atunci când se clatină de vânturi, se 
adâncesc şi se înalţă mai mult. La fel se întâmplă şi cu 


"Sf. Ignatie Briancianinov, op. cit., p. 66. 

* Avva Ammona, Cuvinte filocalice, în colecţia Comorile Pustiei, 
vol. 3, trad. de Ierom. Ştefan Nuţescu, Editura Anastasia, Bucu- 
reşti, 1995, p. 90. 

drepții””, căci „ispitele sunt îngăduite de Dumnezeu 
pentru exercitarea noastră, iar nu pentru învingerea 
noastră”. Ele nu ne fac să fim slabi, ci ne arată cum sun- 
tem. Pe de altă parte însă, „cine este uşuratic la minte 
şi nu are un îndemn tare spre bine, acela cade în păcat şi 
se aruncă pe sine în pierzare, chiar de nu ar fi diavo- 
lul" şi acestuia chiar Pavel poate să-i aducă vătămare, 
pe când pe cel tare, nici Satana nu poate să-l vatăme 
vreodată” ”. 

Deci, aceşti demoni, cu mult mai răi şi înfricoşători 
decât cele mai fioroase fiare sălbatice, nu sunt înfuriaţi 
de cei ce săvârşesc răul, ci de cei ce urmează calea cea 
strâmtă şi îngustă a lui Hristos şi le cauzează multe 
răni pe care nu le pot primi însă cu nepăsare. Căci „nici 
atunci când şarpele ar fi într-una înțepat, şi s-ar în- 
furia şi repezi împotriva celui ce-l înţeapă, încă nu ar 
trebui a ne mira. Căci şi diavolul se repede împotriva 
tuturor mai grozav decât orice şarpe, şi întocmai ca o 
scorpie scoţându-şi acul, se ridică în sus. Dar nu aceasta 
să vă înfricoşeze pe voi, fiindcă pe cel ce se întoarce 
de la război în urma biruinţei, fireşte că-l vei vedea 


"Ibidem, p. 91. 

"Sf. Ioan Gură de Aur, Comentariile sau Tâlcuirea Epistolei II 
Corinteni, omilia LX, trad. din limba elină, după ediţia Oxonia, 
1847, de Arhiereul Theodosie Ploeşteanul, Bucureşti, 1910, p. 124. 

"Idem, Omilii la Postul Mare, Cuvânt la Duminica întâi a Sfân- 
tului şi Marelui Post, versiune după ediţia tradusă de Episcopul 
Roman Melchisedec (1893), în colecția Comorile Pustiei, vol. 19, 
Editura Anastasia, Bucureşti, 1997, p. 41. 

* Ibidem, p. 44-45. 

plin de sânge, şi de multe ori rănit. Dacă şi tu când vezi 
pe cineva făcând milostenie şi celelalte mii de bună- 
tăţi, şi prin aceasta tăind puterea diavolului — să nu te 
minunezi la urmă dacă îl vei vedea căzut în ispite şi 
primejdii, şi nici să te sperii, fiindcă tocmai pentru 
aceea a căzut în ispite, pentru că a lovit cu putere pe 
diavolul. «Dar, zici tu, cum de i-a îngăduit Dumnezeu 
una ca aceasta?» Ca mai mult însă să se încununeze, 
şi diavolul să primească încă mai multe răni”, căci 
nu se ajunge la coroană decât prin victorie şi nu există 
victorie fără luptă. „Ştiu că suferiţi, — spune Sfântul 
Ignatie Briancianinov — pentru că vă împotriviţi ispite- 
lor, dacă însă înduraţi cu vitejie, veţi avea bucurie. 
Însă dacă nu vă veţi împotrivi ispitelor arătate şi as- 
cunse, nu veţi putea spori în virtute. Toţi sfinţii, când 
s-au luptat să sporească, s-au împotrivit ispitelor”*. 
Este de trebuinţă să fim ispitiţi căci „nimeni neispitit 
nu va putea să intre în Împărăţia Cerurilor... ridică is- 
pitele şi nimeni nu este care să se mântuiască”*. Prin 
urmare, nu ispitele ar trebui să ne neliniştească, ci lipsa lor. 
Ispitele nu trebuie să ne tulbure sufletul, fiindcă ele 
nu sunt considerate păcate. Dacă ispita ar fi un păcat, 


“Idem, Comentariile sau Tâlcuirea Epistolei întâi către Corinteni, 
omilia XLIII, ediţie revizuită de Constantin Făgeţan, trad. din limba 
elină, după ediţia Oxonia, 1847, de Arhim. Theodosie Athanasiu 
(an 1908), Editura Sophia, Bucureşti, 2005, p. 464. 

“ Avva Ammona, op. cit., p. 89. 

"Sf. Antonie cel Mare, în Patericul ce cuprinde în sine cuvinte 
folositoare ale Sfinților Bătrâni, tipărit de Arhiepiscopia Ortodoxă 
Română a Alba Iuliei, Alba Iulia, 1999, p. 6. 

Mântuitorul nu S-ar fi lăsat ispitit. Din faptul că Însuşi 
Domnul Hristos a fost ispitit conchidem că nici un om 
nu poate fi scutit de ispite. 

Extrem de importantă este şi relatarea Sfântului 
Maxim Mărturisitorul, care ne descoperă pricinile pen- 
tru care Dumnezeu îngăduie să fim ispitiţi de draci. 
Acestea sunt în număr de cinci : 

1. Mai întâi, pentru ca, războiţi fiind, şi războin- 
du-ne în apărare, să dobândim puterea de a deosebi 
virtutea şi păcatul. 

2. Apoi, dobândind prin luptă şi durere virtutea, 
să o avem sigură şi nestrămutată. 

3. A treia, ca înaintând în virtute, să nu ne îngâm- 
făm, ci să ne învăţăm a ne smeri. 

4. Pentru ca, după ce am fost ispitiţi de păcat, să-l 
urâm cu ură desăvârşită. 

5. lar a cincea, care-i mai presus de toate, ca, deve- 
nind nepătimaşi, să nu uităm slăbiciunea noastră, nici 
puterea Celui ce ne-a ajutat". 

Dumnezeu vrea ca omul să fie conştient că EI lu- 
crează în inima sa, de aceea îngăduie duhului rău să-l 
ispitească şi să-l chinuie, ca să poată aprecia şi preţui 
mângâierea dulce a Sfântului Duh. Precum este focul 
pentru aur, aşa sunt ispitele vieţii pentru noi. Ne întă- 
resc, ne călesc, ne dau mai multă credință, ne smeresc 
şi ne învaţă să ne rugăm şi să cerem sfat. 


“Sf. Maxim Mărturisitorul, Capete despre dragoste, suta a doua, 
cap. 67, în Filocalia ..., vol. II, Editura Humanitas, Bucureşti, 1999, 
p. 80. 

Sfântul Paisie Velicikovski, cel mai mare propaga- 
tor al filosofiei patristice din secolul al XVIII-lea şi cel 
care a tradus Filocalia din limba greacă în limba slavonă 
(Dobrotoliubie) în anul 1793, declanşând astfel o amplă 
mişcare de renaştere duhovnicească întemeiată pe în- 
toarcerea la Părinţii filocalici şi la rugăciunea lui lisus, 
referindu-se la cauzele îngăduirii ispitelor de către Dum- 
nezeu, învaţă că „după a Sa rânduială sloboade Dum- 
nezeu spre suflete cercarea prin multe feluri de ispite şi 
de suferințe, ca să fie arătat cel ce iubeşte pe Dumnezeu. 
Că fără porunca lui Dumnezeu nici un fir de păr din 
capul nostru nu va pieri. De aceea nu voieşte Dumne- 
zeu să fie omul fără cazne nicio zi, fiindcă ştie că fără 
acestea nu se poate mântui... La toată fapta bună vine 
ispită, fie înainte, fie pe urmă. Darul Sfântului Duh nu 
se dă fără ispitire şi nici nu este după Dumnezeu ceea 
ce se face fără cercare, prin asuprire, prin necaz sau prin 
orice fel de nevoie. Că nu este fericit cel ce face fapta 
bună cu anevoie, ci cel care primeşte răutăţile cele grele 
şi cumplite pentru Domnul, cu bucurie şi mulțumită”. 
Dumnezeu îngăduie să fim ispitiţi, ca să nu mai gre- 
şim, să nu ne înălţăm cu gândul, ci să ne cunoaştem 
neputinţa'”*. 

Referindu-se la ofensiva dracilor împotriva nevoi- 
torilor, acelaşi autor duhovnicesc, iubitor de frumuseţe 
netrecătoare şi însetat de viaţa veşnică şi de dobândirea 


"Sf. Paisie Velicikovski, Crinii țarinii, în colecţia Comorile Pus- 
tiei, vol. 12, Editura Anastasia, Bucureşti, 1996, p. 20. 
* Ibidem, p. 174. 

ei, menţionează că „dracii sunt ca vânătorii, aleargă 
acolo unde văd că este vânat. Se reped unde văd par- 
tea slabă a sufletului şi nu se depărtează, nici nu fug până 
nu ne aruncă în groapă ... multe sunt meşteşugirile şi 
cursele, şi mare este silinţa lor! Nu se odihnesc până 
ce nu ne prind pe noi cu o patimă sau cu învoirea spre 
ea. În căile faptelor bune, ei ne stau împotrivă, deci cu 
multă luare-aminte trebuie să ne ostenim pentru mân- 
tuirea noastră, iar nu ca pentru un lucru omenesc” ”. 
Cauza principală care provoacă cugetările rele este 
războirea demonilor cu cei ce se nevoiesc în virtute, şi 
de fiecare dată când cineva primeşte vreun dar dum- 
nezeiesc, imediat vrăjmaşii se grăbesc să i-l ia prin di- 
ferite ispite”. 


Naşterea sau geneza ispitelor 


Am greşi dacă am crede că toate ispitele care ne 
asaltează prin simţuri sunt manevrele diavolului; deze- 
chilibrul creat prin păcatul originar la nivelul întreitei 
pofte — a trupului, a ochilor şi trufia vieţii — despre care 
vorbeşte Sfântul loan Evanghelistul, dezechilibru aug- 
mentat şi întreţinut de obişnuinţele rele care slăbesc şi 
mai mult voinţa, este suficient spre a explica un mare 
număr de ispite şi căderi în păcat. Sfântul Iacob, în epis- 
tola sa, ne spune: „Fiecare se ispiteşte de a sa poftă, fiind 
atras şi amăgit, iar pofta, zămislindu-se, naşte păcatul, şi 


Ibidem, p. 159-160. 
“ Avva Ammona, op. cit., p. 89. 

păcatul, săvârşindu-se, naşte moartea” (|, 4). otuşi Sa- 
tana are o influenţă asupra sufletului nostru, însă nu 
e uşor de identificat care ispite vin direct de la diavol, 
fiind uneltirile acestuia. Putem totuşi susține cu certi- 
tudine că, atunci când o ispită apare brusc, violent, şi 
persistă vreme îndelungată, diavolul are o contribuţie 
importantă. Trebuie să subliniem însă că aceste influ- 
enţe ale demonilor nu suprimă libertatea de decizie a 
sufletului; voința rămâne, tot timpul, liberă să le accepte 
sau să le respingă, oricât de puternică ar fi complici- 
tatea Satanei în trezirea şi alimentarea lor. De altfel, aşa 
cum am arătat mai sus, această influenţă este îngrădită, 
limitată de Dumnezeu, care nu-i permite Satanei să ne 
ispitească peste puterile noastre, şi Care ne dă şi harul 
ca să-l biruim. 

În mare parte însă, spun Părinţii, relele cugetări 
vin de la diavol, al cărui scop este să-l ducă pe om în 
păcat fie cu gândul, fie cu lucrul. Însă, Sfinţii Părinţi îl 
fac vinovat mai ales pe om pentru păcatul săvârşit. Cu 
toate acestea nu-l absolvă pe diavol pentru faptul că 
ispiteşte şi îndeamnă la rău. Referitor la acestea, Sfân- 
tul loan Gură de Aur, a cărui operă a fost de nenumă- 
rate ori sursă de inspiraţie pentru Părinţii filocalici, 
precizează: „Noi admitem că la foarte multe păcate Sa- 
tana ne ademeneşte; însă la cele mai multe noi înşine 
ne dedăm, prin trândăvia şi lenevirea noastră. Nicăieri 
nu zice Sfânta Scriptură că, la fratricidul lui Cain, Sa- 
tana ar fi fost în joc. Dar să presupunem că Satana a 
şoptit lui Cain gândul cel rău, totuşi vinovăția păcatului 

rămâne asupra aceluia care a primit şoptirea, a urmat ei 
şi i-a dat cel dintâi prilej de a se apropia de sufletul său. 

De asemenea, nici amăgirea Evei nu se poate în totul 
prescrie Satanei, ci femeia a fost înşelată şi de propria 
ei poftă. Aceasta o arată însăşi Sfânta Scriptură prin 
cuvintele: «Şi a văzut femeia că bun este pomul la mân- 
care, şi plăcut ochilor la vedere, şi luând din rodul lui, 
a mâncat» (Fac. 3, 6). 

Însă zicând eu acestea, nu voiesc să eliberez pe Sa- 
tana de ocară, că el pândeşte pe fiii omeneşti, ci voiesc 
să zic numai că, dacă noi n-am păcătui cu propria noas- 
tră voinţă, nimeni n-ar putea să ne arunce în pierzare. 
lar cel ce se lasă amăgit aşa lesne ca Eva, sau precum 
Cain, acela de dinainte trebuie să fi fost uşuratic la minte 
şi nu cu destulă pază asupra sa, căci Satana n-ar fi avut 
atâta putere dacă sufletul ar fi fost privighetor şi cu 
îngrijire de mântuirea sa””. Dacă diavolul a încercat să 
se războiască chiar şi cu Mântuitorul Hristos, fireşte, 
fără să reuşească să-şi atingă scopul propus, cu atât mai 
mult noi, simpli muritori de rând, fie şi foarte buni ne- 
voitori, suntem o ţintă permanentă pentru vrăjmaş. Dra- 
cii, care caută pururea sufletul nostru, îl caută prin cu- 
getări pătimaşe, ca să-l împingă la păcatul cu gândul 
sau la cel cu lucrul. Deci, când vor vedea că mintea nu-i 
primeşte, vor fi ruşinaţi. Cel ce gândeşte răul, păcă- 
tuieşte cu gândul, iar cel ce face voia diavolului şi îşi 
satisface poftele, păcătuieşte cu lucrul; a făptui păcatul 


“ Sf. loan Gură de Aur, Omilii la Postul Mare, Cuvânt la Du- 
minica întâi a Sfântului şi Marelui Post..., în col. cit., p. 45-46. 

înseamnă, deci, a păcătui cu lucrul. Din acest motiv, 
Sfinţii Părinţi ne îndeamnă, cu o bogăţie uriaşă de amă- 
nunte şi argumente, să prevenim păcatul prin alun- 
garea lui încă din faza de momeală sau atac. Această 
momeală e venirea în minte a binelui sau a răului, ea 
neavând nici răsplată, nici ocară, pentru că noi nu am 
luat nici o atitudine faţă de ea şi nici nu am produs-o. 
Momeala e prima apariţie în conştiinţă a unei dorinţe 
rele. Satana ne-o trimite prin mijlocirea poftelor tru- 
peşti, stârnind mişcarea vreunei pofte ce dormitează în 
subconştient. Dacă nu e înăbuşită prin reacţia noastră, 
această mişcare câştigă intensitate şi cu greu va mai 
putea fi biruită. Dacă respingem momeala chiar din 
clipa în care apare, am biruit. Momentul decisiv e acela 
în care ia atitudine cugetarea noastră. Pentru a scăpa, 
trebuie alungat gândul din prima clipă, pentru a nu în- 
cepe să medităm asupra lui, să ne îndulcim cu per- 
spectivele păcatului şi să se producă însoţirea, adică 
să nu lăsăm gândurile să ni se amestece cu ale ispiti- 
torilor vicleni. 

După aceasta, urmează însoțirea, adică dialogul sau 
convorbirea cu gândul, meditarea asupra lui, fie spre 
încuviinţare, fie spre lăsare. Aceasta are laudă mică 
când e plăcută lui Dumnezeu; la fel şi mustrare, când 
e rea. Suntem sfătuiţi să nu dialogăm cu diavolul, căci 
riscăm să pierdem la dialectică, acesta fiind deosebit 
de iscusit în viclenii. După aceea urmează lupta în care 
mintea biruie sau e biruită şi e pricină de cunună sau 
osândă când ajunge la faptă. Dacă medităm asupra ei 

şi începem să ne îndulcim cu perspectivele păcatului, 
s-a produs însoţirea gândurilor noastre cu cele ale dia- 
volilor vicleni, „ne-am lipit de gândul rău, ni l-am în- 
suşit, nu mai stă în noi străin. Prin aceasta am intrat în 
zona păcatului şi anevoie mai putem opri desfăşurarea 
până la capăt a acestui proces odată declanşat”. De 
ajungem să consimţim la faptă, gândul simplu se con- 
cretizează în imagini. Acolo unde se ivesc imagini în 
gând, s-a produs consimţirea, mişcarea fără imagini fiind 
doar un atac nevinovat. Urmează încuviințarea sau 
consimţirea, care, odată acceptată, duce la păcat, iar din 
acesta se naşte robia, apoi urmând patima, care duce la 
deprindere prin obişnuința cu ea, făcând să se por- 
nească la faptă de la sine”. Isihie Sinaitul enumeră patru 
trepte, începând de la un gând neînfrânat şi până la 
fapta păcătoasă: atacul, însoţirea, consimţirea, fapta sen- 
sibilă. Sfântul loan Damaschin numără şapte trepte: 
atacul, însoţirea, patima, lupta, robirea, consimţirea, 
făptuirea. 

Marcu Ascetul, referindu-se şi el la meşteşugul de- 
monilor de a se insinua în sufletul nostru, spune : „şi 
păcatul se naşte aşa, că diavolul ispiteşte pe om prin- 
tr-o momeală care nu-l forţează şi îi arată începutul 
păcatului, iar omul intră în vorbă cu el din pricina 


* Pr. Prof. Dr. Dumitru Stăniloae, Ascetica şi mistica, Editura 
Casa Cărţii de Ştiinţă, Cluj, 1993, p. 96. 

% Petru Damaschinul, Învățături duhovniceşti, în Filocalia..., 
vol. V, Editura Humanitas, 2001, p. 175-176. 

iubirii de plăcere şi a slavei deşarte. Căci deşi prin 
judecată nu voieşte, dar cu lucrarea se îndulceşte şi îl 
primeşte” ”. 


Numărul şi felurile uneltirilor duhurilor rele 


Referindu-se la numărul şi felul ispitelor, scriitorul 
filocalic Evagrie Ponticul ne spune că dracii nu lasă 
nimic necercetat din cele ale noastre: nici şederea, nici 
culcarea, nici starea în picioare, nici cuvântul, nici mer- 
sul, nici privirea”. Toate le iscodesc şi le cercetează, ca 
să ne despartă pe noi de Dumnezeu. 

Sfântul Maxim Mărturisitorul ne învaţă că, chipul 
ispitelor e îndoit: unul e prin plăcere, altul prin durere. 
Primul e ales de bunăvoie, al doilea fără voie. Cel 
dintâi e născătorul păcatului şi trebuie să ne ferim de el, 
cum ne învață şi Mântuitorul când zice: „şi nu ne duce 
pe noi în ispită”. Aceasta mai are înţelesul acesta: şi 
„fă ca să nu fim ispitiţi peste puterile noastre”. lar ce- 
lălalt e pedepsitorul păcatului, chinuind prin dureri 
şi necazuri dispoziţia iubitoare de păcat. Amândouă 
aceste ispite, şi cea cu voie şi cea fără voie, le unelteşte 
diavolul: pe cea dintâi aţâţând sufletul prin plăcerile 
trupului, iar pe cea de a doua o doreşte diavolul, voind 
să strice firea prin durere, silind sufletul doborât de 


* Marcu Ascetul, Despre cei ce-şi închipuie că se îndreptătesc din 
fapte, cap. 224, în Filocalia ..., vol. Î, p. 277. 
“ Evagrie Ponticul, op. cit., p. 83. 

dureri să pună în mişcare gândurile de ocară împo- 
triva Făcătorului. Dar, noi trebuie să ne rugăm să nu ne 
vină ispita de bunăvoie, ca să nu ne despărţim de dra- 
gostea lui Dumnezeu, şi pe cea fără voie să o răbdăm 
bărbăteşte, ca să arătăm că punem mai presus de fire 
pe Făcătorul nostru“. Asemenea, şi Sfinţii Varsanufie 
şi loan, care, după cum se ştie, s-au închis într-o încă- 
pere şi nu comunicau cu ceilalţi din afară decât numai 
prin scrisori, arată că sunt ispite de la noi, de care tre- 
buie să ne ferim şi sunt ispite cu îngăduinţa lui Dum- 
nezeu, care sunt spre folosul sufletului. Sfântul Maxim 
menţionează, la rândul lui, că ispitele sunt de mai multe 
feluri: dinainte, dinapoi, de la stânga, şi de la dreapta. 
Dinainte, când ne vrăjesc dracii prin înfăţişările mate- 
riei, de dinapoi, când ne stârnesc amintirea păcatului 
prin gândurile ce le-am avut mai demult; de la stânga, 
când tulbură sufletul prin patimile trupeşti şi neînfrâ- 
nate; şi de la dreapta, când dau năvală asupra sufletu- 
lui prin mândrie şi slavă deşartă”. Părintele Profesor 
Dumitru Stăniloae, traducătorul şi tălmăcitorul Filoca- 
liei, precizează că omul poate fi ispitit prin cele lu- 
meşti şi prin cele rele, dar şi prin virtuțile dobândite 
care-l pot face să se mândrească; la fel, şi prin plăcere 
şi prin dureri, care-l pot face cârtitor”. 


% Sf. Maxim Mărturisitorul, Tâlcuire la Tatăl nostru, în Filocalia 
„.., VOL. II, Editura Humanitas, Bucureşti, 1999, p. 275-276. 

% [dem, Întrebări, nedumeriri şi răspunsuri, răspunsul 21, în Fi- 
localia ..., vol. II, p. 214. 

% Pr. Prof. Dr. Dumitru Stăniloae, notă explicativă, nr. 145, în 
Filocalia ..., vol. VIII, Editura Humanitas, Bucureşti, 2002, p. 76. 

Uneori, diavolii vor să-i facă pe oameni să creadă că 
ispitele nu există şi că nu mai pot fi acum actuale. Pe 
cei care viețuiesc despărțiți de oameni, îi ispitesc dracii 
prin ei înşişi, iar când se află în comuniune cu semenii, 
diavolul îi ispiteşte prin ei, aceştia adeseori făcându-se 
unelte ale lui. Diavolul mai e ajutat şi de afectele şi sim- 
ţurile noaste, dacă ele nu sunt înduhovnicite. După 
cum observăm, dracii ne atacă atât în mod direct, cât 
şi folosindu-se de unii oameni şi de lumea aceasta cu 
lucrurile ei, căutând astfel să ne sustragă de la pregă- 
tirea noastră pentru viaţa veşnică. 

Cuviosul Isaia Pustnicul, nu ezită nici el să vor- 
bească despre ispitele din partea dracilor, arătând că 
ei pregătesc arcuri şi săgeți, rănind inima omului. Un 
demon săgetează ochiul aţâţându-l spre pofte, altul să- 
getează auzul spre a asculta cu plăcere cele ce nu tre- 
buie; altul, limba aceluia spre vorbirea împotriva altora 
şi spre ascuţirea mâniei; altul mişcă pântecele spre lăco- 
mie; altul mişcă mâinile spre moleşeală; altul îndeamnă 
picioarele spre a alerga la păcat; altul aţâţă trupul spre 
desfrânare şi adulter şi lene; altul îl atrage spre ceartă 
şi pizmă şi ciudă; altul îl împinge spre ură şi spre as- 
cuţirea răului; altul îl sfătuieşte spre mese bogate şi griji 
lumeşti”. 

Avem, de asemenea, o altă descriere a ispitelor dia- 
voleşti la Sfântul loan Scărarul, care arată că, în toate 
lucrările noastre, dracii ne sapă trei gropi. Întâi luptă 


> Cuv. Isaia Pustnicul, 29 cuvinte, F. 124a-132a, în Filocalia ..., 
vol. XII, Editura Harisma, 1991, p. 275. 

ca să ne împiedice să nu facem binele. Dacă nu ne-au în- 
frânt acum, luptă mai departe împiedicând ca să nu să- 
vârşim binele pentru Dumnezeu. Dacă nu ating ei nici 
această ţintă, ne fericesc că vieţuim în toate după Dum- 
nezeu. Sfântul loan ne dă şi remediile la acestea. Celei 
dintâi îi opune sârguinţa şi gândul la moarte, celei de-a 
doua, supunerea şi ocara, iar celei de-a treia, îi opune 
defăimarea neîncetată de sine”. 

De multe ori, diavolul, ne spune Petru Damaschi- 
nul, are obiceiul să atace sufletul cu ceea ce găseşte în 
faţa lui, fie cu bucurie şi cu părere de sine, fie cu întris- 
tare şi deznădejde, fie cu oboseală covârşitoare, fie cu 
desăvârşită nelucrare, fie cu lucruri şi cugetări nela- 
vreme şi fără de folos, fie cu întunecime şi ură neso- 
cotită faţă de toate cele ce sunt”. 

Sfântul Paisie Velicikovski ne relatează că „Dum- 
nezeul cel atotputernic a semănat sălaşul cel a toată lu- 
mea — ţarinile inimilor noastre — cu grâul cel curat al 
învăţăturii Sale mântuitoare şi întotdeauna le-a lăsat 
pe ele în mâinile voii noastre, ca să ne silim să le lucrăm 
neîncetat. Că dormind noi întru trândăvia lenevirii, vine 
vrăjmaşul sufletelor şi seamănă mulţime de neghină. 
Şi seamănă în cei credincioşi eresuri, în cei drepţi, pă- 
cate, în cei blânzi, prigoniri, în cei smeriţi, trufie, în cei 
înfrânaţi, beţie, în cei săraci, furtişaguri, în cei nevoitori, 


“Sf. Ioan Scărarul, Scara, cuv. 26, cap. 6, în Filocalia ..., vol. IX, 
Editura Institutului Biblic și de Misiune al Bisericii Ortodoxe Ro- 
mâne, Bucureşti, 1980, p. 318-319. 

” Petru Damaschinul, op. cit., p. 204. 

slavă deşartă, în cei luptători, trândăvie. Şi a semănat 
în toate ţarinile: în cea a inimii, mânie; pe buze, min- 
ciuni şi grăiri de rău; în ochi, pizmă; în mâini, răpiri şi 
luare de mită; în pântece, nesaţ; în coapse, poftă; pe 
limbă, vorbire deşartă, osândire şi altele asemenea aces- 
tora; în urechi, auzire de cele spurcate; în gâtlej, iubire 
de bunătăţi cu îndulcire. În toate lucrurile a semănat 
neghină: în naşterea fecioriei, curvie; în vremea morții, 
deznădăjduire; în vieţuire, urâciune; în cumpărare şi 
vânzare, înşelăciune; în stăpânire, trufie; în supunere, 
neascultare; în judecăţi, nedreptate. În toate a semă- 
nat neghină. La arătare, facere de răutăţi. Neghină a 
semănat în veselia cea multă; întru întristarea cea pen- 
tru păcate, deznădăjduire. Pe acestea toate le-a semănat 
vrăjmaşul, pentru ca prin mulţimea neghinelor să facă 
grâul netrebnic, să arate pământul nostru făcător de 
roade rele, să-l facă bun pentru călcarea fiarelor şi a lighi- 
oanelor iadului şi pentru ca, atunci când se va smulge 
neghina, să se rupă şi grâul şi să se arunce în foc”. 
Referindu-se şi el la războiul duhovnicesc, care este 
una dintre cele mai adânci realităţi a vieţii noastre, 
Sfântul Ignatie Briancianinov, între alte descoperiri pe 
care ni le face, ne descoperă una din înşelătoriile dia- 
volilor cele mai subtile şi viclene: „Demonii se silesc să 
intre în comuniune cu omul şi să-l supună nu întot- 
deauna prin gânduri vădit păcătoase; ci îl îndeamnă la 
început la acţiuni care nu au nimic rău în sine, adesea 


*Sf. Paisie Velicikovski, op. cit., p. 10-11. 

chiar bune în aparenţă, iar pe urmă, căpătând posibili- 
tatea de a-l înrâuri pe om şi de a pune stăpânire asupra 
lui, îl aruncă în fărădelegi, care astfel sunt nişte urmări 
ale ascultării îndemnurilor drăceşti de la început. Acest 
lucru ne arată cât de strâmtă şi cu câte necazuri ne 
este calea şi cu câtă trezvie trebuie să păşim pe ea””. 

După mărturia Sfântului Meletie Mărturisitorul, creş- 
tinul este ispitit de diavolul din opt părţi, şi anume: 

De sus ne ispitim când ne silim la nevoințe şi vir- 
tuți peste puterile noastre proprii. Adică post până la 
epuizare, osteneală peste măsură a trupului, priveghere 
de toată noaptea şi alte fapte bune la care abia ajung 
cei desăvârşiţi. 

De jos ne ispitim de diavoli prin moleşeală şi lene- 
vire la lucrarea faptelor bune, slăbindu-ne astfel voinţa, 
raţiunea, mustrarea conştiinţei, bărbăţia şi stăruința în 
lupta cea duhovnicească. 

Din stânga ne ispitesc diavolii prin patimi trupeşti 
de tot felul, prin beţie, lăcomie, zgârcenie, mânie, ură, 
răzbunare şi tot felul de răutăţi trupeşti şi sufleteşti. 
Se numesc aşa pentru că vin direct de la diavolul şi fie- 
care îşi dă uşor seama de cursele celui viclean. 

Din partea dreaptă ne ispitesc diavolii prin patimi 
sufleteşti şi raționale subţiri, greu de desluşit şi foarte 
greu de cunoscut şi biruit, cum sunt: mândria, trufia, 
părerea de sine, slava deşartă, osândirea altora, răzvră- 
tirea minţii, neascultarea, egoismul, eresurile, sectele, 


*Sf. Ignatie Briancianinov, op. cit., p. 52. 

încrederea prea mare în mila lui Dumnezeu, cugetarea 
înaltă, hula, îndoiala, necredinţa, visurile, vedeniile, vră- 
jitoria etc. Aceste patimi, având la temelie mândria din 
care a căzut Lucifer în adânc, sunt foarte cu anevoie de 
cunoscut şi tămăduit. 

Din faţă ne ispitesc şi ne tulbură diavolii cu nălu- 
cirea celor viitoare, adică ne aruncă în griji, în bănuieli 
asupra altora şi în osteneli trupeşti peste puteri pentru 
ziua de mâine, ca şi cum Dumnezeu nu ne-ar purta de 
grijă în toată viaţa. Cei ispitiţi de aceste gânduri adună 
averi pentru bătrâneţe, se ostenesc numai pentru viața 
aceasta, se tem că nu vor avea ce mânca şi ce bea, îşi 
avortează copiii, spunând că nu vor avea cu ce-i hrăni, 
se ceartă pentru averi, sunt foarte zgârciţi şi iubitori de 
bani, nu fac milostenie şi sunt egoişti. 

Din spate ne ispitesc diavolii cu aducerile aminte 
ale păcatelor şi patimilor care ne-au stăpânit în tinerețe, 
îndemnându-ne să le facem din nou. Că ne aduc aminte 
diavolii de persoanele cu care am păcătuit, de locul în 
care am greşit, de pricinile păcatelor care ne-au stăpânit. 
Ne aduc aminte de cei cu care am fost certaţi, de cuvin- 
tele cu care ne-au supărat, ca să începem din nou a-i 
urî; ne aduc aminte de păcatele trupeşti pe care le-am 
făcut, de fetele care ne-au smintit, de beţii şi alte răutăţi 
din trecut, îmboldindu-ne voinţa să cădem în aceleaşi 
păcate de care cu greu ne-am izbăvit. 

Dinlăuntru, adică din inimă, ne ispitesc vrăjmaşii 
cei nevăzuţi cu toate patimile care stăpânesc inima, pre- 
cum: mânia, răutatea, pofta, răzbunarea, împietrirea, 

zavistia, mândria şi celelalte, cum spune Domnul: „lar 
ce iese din gură, iese din inimă, şi acestea spurcă pe om. 
Căci din inimă ies gândurile cele rele, uciderile, desfrâ- 
nările, mărturiile mincinoase, hulele...” (Mt. 15, 18-19). 
De aceea şi proorocul David se ruga, zicând: „Inimă 
curată zideşte întru mine, Dumnezeule, şi Duh drept 
înnoieşte întru cele dinăuntru ale mele” (Ps. 50, 11). 

Din afară ne ispitesc şi ne biruiesc diavolii prin cele 
cinci simțuri, care sunt ferestrele sufletului. Mai ales 
prin vedere, prin auzire şi prin limbă. Despre ispitele ce 
intră în inimă prin simţuri auzim pe proorocul Isaia, 
zicând: „Doamne, a intrat moartea prin ferestrele noas- 
tre”. Despre ochi zice Mântuitorul: „Cela ce caută spre 
femeie spre a o pofti pe ea, iată, a preacurvit cu dânsa 
întru inima sa” (Mt. 5, 28). lar despre limbă auzim pe 
apostolul Iacob, zicând: „De nu greşeşte cineva în cu- 
vânt, acesta este bărbat desăvârşit, puternic a-şi înfrâna 
şi tot trupul” (lac. 3, 2)*. 


Remediile ispitelor 


Când vorbesc despre războiul de noapte, Părinţii 
ne sfătuiesc că, de suntem ispitiţi noaptea prin închi- 
puire de împreunare, să ne păzim inima să nu cugete 
ziua la trupurile din închipuire ca să nu ne întinăm de 
plăcerea lor”. Sfinţii Varsanufie şi loan, ne sfătuiesc 


* Nicodim Aghioritul, Războiul nevăzut, Tipografia Modernă, 
Bucureşti, 1937, p. 82. 
* Cuv. Isaia Pustnicul, op. cit., cuv. 4, cap. 3, p. 53. 

ca, atunci când ne vine ispita diavolului noaptea, să fa- 
cem 49 de îngenungheri, zicând la fiecare: „Doamne, 
iartă-mă pentru numele Tău cel sfânt. lar de suntem 
bolnavi sau este Duminica, când nu e îngăduit să facem 
metanii, să zicem cuvântul acesta în locul celor 49 de 
îngenungheri”*. 

Suntem îndemnați de Părinţii cei duhovniceşti să 
nu ne încredem niciodată în odihnă, atâta vreme cât 
ne aflăm în această lume. Nici să ne încredem în noi 
înşine atunci când observăm că ne-am liniştit pentru 
o vreme de războiul patimilor, pentru că „viclenii vrăj- 
maşi se ascund o vreme cu viclenie, până când îl văd 
pe om că îi crede că au încetat războiul şi slăbeşte supra- 
vegherea interioară. Atunci, deodată năvălesc asupra 
ticălosului suflet, îl înhaţă ca «pe o vrăbiuţă» şi după 
ce pun stăpânire pe el, îl înjosesc fără milă cu orice fel 
de păcat. ÎL înjosesc cu păcate mai rele ca cele ce le-a 
făcut mai înainte şi pentru care a cerut iertare”. 

Ca remedii ispitelor, Părinţii ne recomandă atenţia 
la ispitele trupului, pe care, cu cât îl slujim mai mult, 
pe atâta ne pricinuieşte mai multe ispite; apoi răbdarea, 
asceza, fiindcă dacă n-avem asceză, n-avem rugăciune 
curată, poate numai cea a buzelor, care e abia e prima 
treaptă; dacă n-avem rugăciune, n-avem dragoste; dacă 
n-avem dragoste, nu tronează în inima noastră nici 


% Sf. Varsanufie şi loan, Scrisori duhovniceşti, răspunsul 168, în 
Filocalia..., vol. XI, Editura Episcopiei Romanului şi Huşilor, 1990, 
p. 204. 

” Avva Ammona, 0p. cit., p. 122. 


157 


PĂRINȚII PATERICULUI, DESPRE POCĂINȚĂ 


smerenia etc. Deci, dacă nu avem asceză, nu avem pu- 
tere duhovnicească. Apoi să evităm pricinile şi să fugim 
de locurile unde am păcătuit. lar pricinile păcatelor 
sunt: vinul, femeile, bogăţia şi bunăstarea trupului, aces- 
tea nefiind prin fire păcate, ci firea noastră uşor înclină 
din pricina lor spre patimile păcatelor. De aceea tre- 
buie să ne păzim de ele cu sârguinţă”. Pentru a evita 
căderea în păcat, trebuie să ne păzim şi privirea de la 
lucrurile ce ne-ar putea vătăma mintea, căci „nu sun- 
tem aşa de uşor biruiţi când nu vedem cele ce ne ispi- 
tesc, ca atunci când ele stau înaintea ochilor. Mai uşor 
îți poţi înfrâna pofta de femei când nu vezi femeie 
frumoasă, decât când te uiţi mereu la ea””. Mai sun- 
tem sfătuiţi să căutăm totdeauna ceva bun şi folositor 
de făcut, să nu lenevim, ca să nu-i oferim teren de luptă 
diavolului şi prilej de ispitire, să ne mărturisim toate 
cugetele cele rele la duhovnic şi să alungăm de la noi 
ispitele diavolului cu rugăciunea, cu postul, cu smere- 
nia, cu păzirea minţii şi cu citirea cărţilor sfinte. 

În continuare, Sfântul Paisie Velicikovski ne sfătu- 
ieşte şi el să prevenim ispitele şi este de părere că „tre- 
buie multă trezvie, căci osteneala de mulţi ani o putem 
pierde într-un ceas. Multe sunt pândirile şi meşteşu- 
girile dracilor. Nici nu se ostenesc vreodată, că sunt 


“Sf. Isaac Sirul, op. cit., cuv. 5, în Filocalia ..., vol. X, p. 4 

” Sf. loan Gură de Aur, Cuvânt de laudă la Sfântul Mucenic Lu- 
cian, în vol. Predici la sărbători împărăteşti şi cuvântări de laudă la 
sfinți, trad. de Pr. Prof. Dumitru Fecioru, Editura Institutului Bi- 
blic şi de Misiune al Bisericii Ortodoxe Române, Bucureşti, 2002, 
p. 290. 

duh, vânând mulţi ani. Fiindcă dracul este meşter în a 
vâna sufletul şi noi nu cunoaştem toate meşteşugirile 
lui, de aceea trebuie să ne trezvim”“. 

Pentru a ne feri de ispite şi a discerne gândurile 
dumnezeieşti de gândurile venite de la diavol, Părinţii 
filocalici ne sfătuiesc ca, atunci când vrem să săvâr- 
şim o faptă şi nu ştim dacă e după Dumnezeu sau nu, să 
ne întrebăm ce-ar zice Dumnezeu despre acea faptă. 
Apoi să ne gândim ce va spune duhovnicul nostru, o 
va aproba, sau nu? Ce vor spune iarăşi, părinţii noştri, 
sau prietenii noştri. Vor mai avea ei încredere în noi, 
sau îşi vor schimba părerea despre noi? Dacă la una din 
aceste întrebări se răspunde negativ, ar fi indicat să 
nu săvârşim acea faptă, cu excepţia cazului în care pă- 
rinţii sau prietenii nu sunt credincioşi practicanți. 

Sfântul loan Carpatinul, sintetizând remediile contra 
ispitelor, ne spune că, dacă nu dormim (în sensul de 
nelucrare duhovnicească) putem să-i punem şi noi 
celui rău curse şi laţuri mai mari şi mai înfricoşate: 
rugăciunea, cântarea, privegherea, smerenia, slujirea 
aproapelui, mila, mulţumirea şi ascultarea cuvintelor 
dumnezeieşti”. 

Dar, în relevarea remediilor, cel mai mult insistă 
Părinţii pe rugăciune. Cursele diavolului şi ispitele „pot 
fi învinse numai prin puterea lui Hristos, numai când, 
conştienţi de propria noastră neputinţă, ne adresăm 


“ Sf. Paisie Velicikovski, op. cit., p. 160. 
“ loan Carpatinul, Capete despre mângâiere, cap. 51, în Filoca- 
lia..., vol. IV, Editura Humanitas, Bucureşti, 2000, p. 139. 

Lui cu smerenie şi-l cerem ajutorul şi protecţia Sa atot- 
puternică”. Şi mai ales atunci când ne apare momeala 
diavolului trebuie să-l chemăm pe Hristos în ajutor, aşa 
cum aflăm şi din relatarea Avei Filimon, despre un frate, 
care în ispite îşi punea nădejdea în Dumnezeu, crezând 
că Dumnezeu îngrijeşte de el, şi purta astfel uşor ispi- 
tele. Numai aceasta făcea de la el: se ruga neîncetat. 
Căci ştia că, pe cât se întind cele neplăcute, pe atât se 
gătesc cununile celui ce rabdă”. 

Să ne întărim, deci, prin pomenirea numelui lui 
lisus pentru că nu este putere mai mare în cer şi pe pă- 
mânt, pentru că invocarea numelui lui lisus, înseamnă 
de fapt invocarea prezenţei Lui: „Biruieşte pe vrăjmaşi 
cu numele lui lisus, căci nu e în cer şi pe pământ armă 
mai tare”. Dacă vom încerca să ne rugăm cu rugăciu- 
nea minţii sau altă rugăciune măcar în timpul „mort” pe 
care-l avem zilnic, tot am dobândi un câştig din aceasta. 
De pildă, în drumul spre serviciu sau spre şcoală, ori 
când aşteptăm autobuzul, decât să naştem nervi şi pă- 
cate când acesta întârzie, mai bine ne-am ruga, lumi- 
nându-ne astfel mintea şi curăţindu-ne sufletul, care, 
hrănit cu rugăciunea, naşte cuvinte înțelepte, gânduri 
dumnezeieşti şi bucurii de nedescris. Căci rugăciunea 
este „lucrarea demnă de vrednicia minţii sau cea mai 


* Avva loan Colov, Viata, învățăturile şi minunile Cuviosului 
Paisie cel Mare, în colecţia Comorile Pustiei, vol. 3, trad. de Florian 
Stroe, Editura Anastasia, Bucureşti, 1995, p. 28. 

“ Ava Filimon, Cuvânt foarte folositor, în Filocalia..., vol. IV, 
Editura Humanitas, Bucureşti, 2000, p. 169. 

bună şi mai curată întrebuințare a ei”*“. Deci, decât să 


umplem timpul cu păcate, mai bine să-l înveşnicim 
rugându-ne, să facem totul în prezenţa lui Hristos ca 
totul să fie binecuvântat de El. Dacă ne-am gândi sincer 
la sfârşitul fiecărei zile, am constata că au fost multe 
clipele pe care le-am pierdut în zadar, pierzând astfel 
multe şanse de a ne ruga. 

Cu alte cuvinte, trebuie să fim şi noi preocupați şi 
însetaţi de Dumnezeu, să ne umplem de prezenţa Lui 
în noi, ca să nu mai găsească diavolul loc de sălăşluire 
în sufletele noastre, să conştientizăm cât ne-a iubit şi 
ne iubeşte Mântuitorul şi câtă atenţie ne acordă EI, 
fără a merita aceasta. Să răspundem la iubirea Lui cu 
iubirea noastră şi astfel vor fi goliţi de putere și puşi 
pe fugă împotrivitorii noştri. 

Originile monahismului 


Care sunt originile monahismului? Sfântul loan Ca- 
sian (+ 430-435) nu are nicio îndoială: originile sunt la 
Apostoli. În lucrarea sa Convorbiri cu Părinții, 18, el de- 
clară că începuturile creştinismului şi începuturile mona- 
hismului erau unul şi acelaşi. Sfântul loan Casian amin- 
teşte cititorilor de istorisirile din Faptele Apostolilor, 
capitolul 4, unde se precizează că prima comunitate 
creştină din lerusalim a luat naştere datorită propo- 
văduirii Apostolilor. În acest prim val de fervoare, apos- 
tolii erau uniţi prin iubire mutuală şi iubire față de 
Dumnezeu şi căzuseră de acord să păstreze toate lucru- 
rile în comun. Dar ulterior acestui moment — subliniază 
Sfântul dobrogean - odată ce apostolii au decis a se 
deplasa dintr-o regiune în alta pentru a propovădui, 
lucrurile au luat o altă întorsătură, neașteptată. Pe mă- 
sură ce Biserica se extindea odată cu învățătura creștină 
propovăduită de sfinţii apostoli şi îmbrăţișată de di- 
verse comunităţi, fervoarea s-a stins din ce în ce mai 
mult. Totuşi, amintirea acelor prime minunate zile era 

menţinută vie de către o minoritate creştină care pără- 
sise oraşele şi se retrăsese în locaţii mai îndepărtate. 
Aceştia evitau căsătoria şi se separaseră total de familie 
şi de atracțiile seducătoare ale acestei lumi. Aceştia, după 
Sfântul Casian, erau denumiți „călugări” sau „mo- 
nahi”, datorită stricteţii vieților lor individuale şi soli- 
tare. Acest „tip străvechi de călugări” erau denumiți 
„cenobiţi”, datorită tovărăşiei lor comune. Din aceste 
„rădăcini” ale sfinţeniei, au răsărit florile şi fructul si- 
haştrilor. Cu alte cuvinte, Sfântul loan Casian susţine 
că cenobiţii i-au precedat pe anahoreţi sau sihaștri. 
Mai stăruia în a arăta că monahismul, departe de a fi 
o invenţie novatoare a secolului al IV-lea, reprezenta 
cel mai vechi şi mai credincios vestigiu al creştinătăţii. 
Călugării trăiau viaţa apostolică prin excelenţă. 

Când se vorbeşte despre monahism, de regulă se 
vehiculează ideea cum că monahismul egiptean a fost 
un curent unitar şi unul profund influent în cadrul mo- 
nahismului universal!. Eremiţii şi cenobiţii Egiptului, 
între anii 250 şi 500 d. Hr., prin modul lor de viaţă şi 
prin învăţăturile lor spirituale, au dezvoltat instituţia 
monahismului. Ei au făcut faimoase trei regiuni ale de- 
şertului egiptean: Tebaida, Deşertul sau Valea nitriană 
(denumită şi Sketis) şi Egiptul Mijlociu, între Nil şi Ma- 
rea Roşie, unde s-a nevoit Cuviosul Antonie cel Mare din 


' William Harmless S. ]., Desert Christians. An Introduction to 
the Literature of Early Monasticism, Oxford University Press, Ox- 
ford New York, 2004, p. 417-418. 

Egipt. Cuviosul Pavel din Teba (227-340) este primul 
eremit asupra căruia există o atestare care îl defineşte în 
mod inechivoc ca inaugurator al tradiţiei deşertului. 
Părintele monahismului din Egipt, Cuviosul Antonie cel 
Mare (250-356) este de obicei considerat prototipul Pă- 
rinților din deşert, datorită influenţei largi a vieţii sale, 
influenţă datorată Sfântului Atanasie, arhipăstorul Ale- 
xandriei, cel care l-a cunoscut personal și care a şi scris 
lucrarea Viața Cuviosului Părintelui nostru Antonie cel Mare, 
imediat după moartea acestuia din urmă. Cuviosul Pa- 
homie din Tebaida (cca. 320) se numără printre primii 
dintre Părinţi, ca fondator al monahismului cenobitic, 
sau al stilului de viaţă comunitar, aceasta însemnând 
că într-o mănăstire un călugăr viețuieşte împreună cu 
alți călugări. Cuviosul Ammona a fost fondatorul aşe- 
zămintelor cenobitice din Nitria (anul 320); Cuvioşii 
Macarie, Pafnutie şi Pamvo au fost și ei printre cei mai 
notabili părinţi. începând cu sfârşitul secolului al III-lea, 
numărul din ce în ce mai mare de Părinţi, mulţi dintre 
ei simpli ţărani, a atras mii de discipoli în sihăstriile de- 
şertice prin forţa căutării neprecupețite şi fervente a lui 
Dumnezeu şi prospeţimea şi vigoarea învățăturilor lor 
sfinte. Pe măsură ce aceste învățături au fost înregis- 
trate în tratate ascetice, reguli monastice, predici şi, mai 
presus de toate, în colecţii de ziceri spirituale sau apof- 
tegme, ele au creat un stil literar aparte. Studiate îm- 
preună din rapoartele pelerinilor din alte părţi ale lumii 
creştine, incluzând aici pe acele ale lui Rufin de Aqui- 
leia, Fericitul leronim, Sfântul loan Casian şi Paladie 

de Helenopolis, aceste scrieri ascetice atestă faptul că 
primii eremiţi şi cenobiți ai Egiptului formează un grup 
distinct şi important în rândul Părinților Bisericii şi da- 
torită influenţei lor asupra doctrinei ascetice şi mistice şi 
în cadrul instituţiei monahismului”. 

Este evident că alte regiuni, cum ar fi Siria, Palestina 
şi Capadocia, îşi aveau propriile tradiţii native, la fel 
de vechi precum cea a Egiptului, chiar dacă mai puţin 
influente pe termen lung. Noile cercetări în domeniul 
ascetismului au demonstrat că, în timp ce stilul de mo- 
nahism din deşert s-a bucurat de întreaga notorietate, 
existau şi alte experienţe creştine în retragere, cum ar fi 
aşezămintele femeilor ascetice sau ale bărbaţilor sfinţi 
care trăiau la marginea satelor sau călugării girovagi 
care cutreierau ca într-un exil perpetuu”. 

Acei primi călugări care, după expresia faimoasă a 
Sfântului Atanasie cel Mare, „au transformat deşertul 
într-un oraş”, au lăsat la o parte pe oricare dintre nenu- 
mărate alte căi de a trăi creştinismul care existau pe 
timpul lor. lar mesajul pe care-l ofereau lumii lor — ori, 
poate, lumii noastre — era că a învăţa despre linişte şi 
rugăciune însemna a cerceta în primul rând lucrurile 
mai dificile şi mai umile, cum ar fi adevărata față a pro- 
priei persoane, nereuşitele, defectele și slăbiciunile pro- 
prii, precum şi modul de despătimire și de transfigurare 
a persoanei. 


*M. C. Mccarthy, „Desert Fathers”, în New Catholic Encyclo- 
pedia, Second edition, Washington, D. C., 2003, p. 686. 
“William Harmless S. ]., op. cit., p. VII-VIII. 

Retragerea în deşert. Farmecul pustiului 


La începutul secolului al IV-lea e. n., în paralel cu 
creşterea considerabilă a numărului creştinilor nomi- 
nali, o serie de persoane se retrăgeau din societate în 
deşert pentru a-L căuta pe Dumnezeu și a reaprinde 
intensitatea şi fervoarea primilor creştini prin asceză, 
viaţă austeră, rugăciune şi post. Toate „armele” credin- 
ței — postul, rugăciunea, lacrimile, căinţa, milostenia etc. — 
aveau ca singur obiectiv crearea unui „om nou”. 

În secolul al IV-lea e. n., deşerturile Egiptului, Pa- 
lestinei, Arabiei şi Persiei erau populate de oameni ce 
au lăsat în urmă o neobișnuită faimă. Ei au fost primii 
eremiţi creştini care au abandonat oraşele lumii păgâne 
pentru a trăi în solitudine“. De ce au făcut aceasta? Mo- 
tivele erau numeroase şi diverse, dar pot fi toate con- 
centrate într-un singur cuvânt, căutarea mântuirii. Şi 
ce însemna mântuirea? Cu certitudine nu era ceva ce 
putea fi căutat în conformarea exterioară la obiceiurile 
şi dictatele vreunui grup social. De pildă, pe atunci, si- 
tuația țăranilor şi a sclavilor egipteni „dintre care s-au 
recrutat cei dintâi monahi, era mizerabilă, și nu o dată ei 
au căutat o ieşire tocmai în «fuga de lume»”?. În acele 


* Farmecul pustiului şi retragerea acelor Părinţi în deşert sunt 
prezentate cu minuţie de Thomas Merton, în The Wisdom of The 
Desert, Burns & Oates, 1997, p. 11-14 sq. Unele dintre ideile şi 
concluziile din cartea sa mi-au servit ca sursă de inspiraţie pen- 
tru prezentul subcapitol. 

ÎPS. Mitropolit al Banatului Nicolae Corneanu, Patristica 
mirabilia. Pagini din literatura primelor veacuri creştine, ediţia a II-a, 
revăzută, Editura Polirom, lași, 2001, p. 183. 

zile, oamenii deveneau din ce în ce mai conştienţi și de 
caracterul individual al mântuirii. Societatea — ceea ce 
însemna societatea păgână, limitată de orizonturile şi 
prospectele vieţii „în această lume” — era considerată 
de ei ca fiind un naufragiu din care fiecare individ tre- 
buia să înoate singur pentru a-şi salva viaţa. Nu e locul 
aici să discutăm realismul acestei perspective: ce con- 
tează este să ne amintim că era o realitate indubita- 
bilă. Faptul că Împăratul era în acel timp creştin şi că 
„lumea” ajungea să accepte crucea ca semn al puterii lui 
Dumnezeu nu făcea decât să le întărească hotărârea. 
Ni se pare mai neobișnuită decât este de fapt aceas- 
tă evadare paradoxală din „lumea” care devenise ofi- 
cial creştină. Aceşti oameni par să fi gândit, aşa cum 
doar puţini gânditori moderni — precum Berdiaev - au 
gândit, că nu există „stat creştin” perfect. Aceşti oameni 
par a se fi îndoit de faptul că creştinătatea şi politica 
s-ar putea combina atât de mult încât să producă o 
societate total creştină. De aceea, au preferat viața ex- 
tramundană, în deșert. Probabil, aceste perspective par 
extreme, şi, poate pentru unii e ceva aproape scan- 
dalos să le menţionăm într-o perioadă precum a noas- 
tră, când creştinătatea este acuzată din toate părţile că 
predică negativismul şi retragerea — că nu posedă o 
metodă eficientă de a rezolva problemele epocii. Dar 
să nu fim atât de superficiali. Părinţii Deşertului au 
rezolvat totuşi „problemele perioadei lor”, în sensul că 
s-au numărat printre puţinii care erau înaintea vre- 
murilor lor şi care au deschis o cale pentru dezvoltarea 
unui om nou şi a unei societăţi noi. Ei reprezintă ceea 

ce filosofii sociali moderni (Jaspers, Mumford) numesc 
apariţia a „axial man”, premergătorul lui „the modern 
personalist man”. Secolele al VIII-lea şi al IX-lea, cu in- 
dividualismul lor pragmatic, au degradat şi au corupt 
moştenirea psihologică a „axial man” şi au pregătit 
calea pentru marea regresie la mentalitatea gregară care 
se manifestă acum. 

Fuga acestor oameni în deşert nu a fost nici pur ne- 
gativă, nici pur individualistă. Nu erau rebeli împo- 
triva societăţii. Erau oameni care nu doreau să se lase 
ghidaţi şi conduşi de un stat decadent şi care credeau 
că există un mod de vieţuire mult mai înaltă și fără a 
depinde ca un rob de valorile acceptate, convenţionale. 
Dar nu intenționau să se situeze deasupra societăţii. Nu 
respingeau cu dispreţ societatea, ca fiindu-le cu totul 
rebarbativă sau de parcă s-ar fi considerat superiori, 
deasupra altora. Dimpotrivă, unul dintre motivele pen- 
tru care au căutat retragerea în deşert a fost că în lume, 
oamenii erau împărţiţi în cei care aveau succes şi îşi im- 
puneau voinţa altora, şi acei care trebuiau să renunţe 
la sinele lor şi să suporte diverse coerciţii. Părinţii De- 
şertului nici nu doreau să domnească asupra cuiva și 
nici nu au fugit de tovărăşia umană - chiar faptul că 
rosteau „cuvinte” de recomandare unul către celălalt, 
neîncetând să cultive şi filantropia sunt dovezi că erau 
eminamente sociali şi, pe deasupra, modul în care au 
transpus în practică porunca iubirii de Dumnezeu și 
de aproapele, rămâne paradigmatic pentru întreaga 
creştinătate, din toate timpurile și din toate locurile. 

„Societatea” pe care căutau ei să o fondeze era una în 
care toţi oamenii să fie cu adevărat egali, unde singura 
autoritate, după cea divină, era autoritatea harisma- 
tică a înţelepciunii, experienţei şi a iubirii. Bineînţeles, 
recunoşteau autoritatea binevoitoare şi ierarhică a epis- 
copilor lor; dar episcopii erau departe şi aveau puţine de 
spus despre cele ce se petreceau în deşert, până la ma- 
rele conflict origenist de la sfârşitul secolului al IV-lea. 

Ce căutau Părinţii Deşertului mai presus de toate 
era propriul lor sine adevărat, în Hristos. Şi, pentru a 
obţine aceasta, trebuiau să respingă totalmente sinele 
fals, formal, fabricat sub compulsiune socială în „lume”. 

Analizându-le viaţa, putem lesne concluziona că 
Părinţii pustiului au trăit o viață îngerească pe pământ, 
considerând bogăţiile şi toate lucrurile acestei lumi a 
fi gunoi. Nimic din acestea n-a contat în viaţa lor. Doar 
pe Hristos L-au căutat, L-au iubit și au căutat comu- 
niunea cu El şi legătura dragostei de fraţi, s-au lepădat 
de ei înșiși și au conformat voia lor voii lui Dumne- 
zeu, pentru a primi de la El îndumnezeirea. „Pentru 
credinţa şi lupta lor, El le-a răsplătit pe pământ, cu 
darul de a face minuni, și în cer, le-a pregătit o slavă 
de nedescris”*. Vrednic de subliniat este și faptul că ei 
s-au dedicat lui Dumnezeu prin rugăciune, luptă şi 
virtute, nu la bătrâneţe, nu în ceasul al unsprezecelea 
al vieţii lor, ci din tinereţea lor astfel încât, prin viața 
lor sfântă sunt o încurajare pentru noi. 


“The Kiev - Pechersky Paterikon, Second edition, Kiev - Pechersky 
Lavra Press, Kiev, 2007, p. 4. 

Ei căutau o cale spre Dumnezeu care nu era carto- 
grafiată, ci era aleasă în deplină libertate, nefiind moşte- 
nită de la alții, trasată dinainte, într-o formă prestabilită, 
stereotipizată. Cu toate acestea, nu au respins vreuna 
dintre dogmele credinţei creştine, ci le acceptau pe aces- 
tea în forma lor cea mai simplă şi mai elementară. Dar 
nu se grăbeau — cel puţin la începutul şederii în deșert — 
să se implice în controversele teologice. Fuga lor spre 
orizonturile aride ale deşertului însemna şi un refuz 
de a se mulţumi cu argumentele, conceptele şi discur- 
surile ce erau de multe ori tehnice, teoretice. 

Nu avem de-a face numai cu sihaştri. În deşert mai 
existau şi cenobiţi — cenobiţi cu sutele şi miile, trăind 
„viaţa comunitară” în mănăstiri foarte mari, cum ar fi 
cea fondată de Sfântul Cuvios Pahomie la Tabennisi. 
Printre aceştia, exista o ordine socială și o disciplină 
aproape militară. Şi totuşi, spiritul era încă foarte ase- 
mănător spiritului de personalism şi libertate, pentru 
că, chiar şi cenobitul ştia că legea este numai un cadru 
exterior, un gen de schelă menită să-l ajute să-şi con- 
struiască structura spirituală a propriei vieţi în Dum- 
nezeu. Dar sihaştrii erau, din toate punctele de vedere, 
mai liberi. Nu exista nimic la care să se conformeze, 
în afara voinţei tainice, nevăzute a lui Dumnezeu. Este 
foarte semnificativ că una dintre primele ziceri din 
Pateric (cuvântul 3) este una în care autoritatea Sfân- 
tului Antonie este citată în sprijinul a ceea ce se con- 
sideră a fi principiul fundamental al vieţii în deşert: 
oriunde va merge monahul să-L aibă pe Dumnezeu 

în faţa ochilor săi, orice va face, să urmeze mărturia 
Sfintelor Scripturi şi în orice loc se va așeza, să nu-l 
părăsească degrabă. 

Eremitul trebuia să fie un om matur în credință, 
smerit, umil şi detaşat de cele exterioare. Trebuia să 
fie mort faţă de valorile existenţei temporare, aşa cum 
Hristos murise faţă de ele pe cruce, şi să se ridice „din 
morţi” cu El în lumina unei înțelepciuni cu totul noi. 
De aici, viaţa de jertfă, care a început de la detaşarea 
aceasta clară, care a separat călugărul de lume. O viaţă 
continuată în pocăință, care îl învăţa să deplângă ve- 
chea nebunie a ataşamentului la cele ale lumii acesteia. 
O viaţă de solitudine şi muncă, înfrânare, asceză, sărăcie 
şi postire, iubire şi rugăciune, care urmărea curățirea 
sinelui vechi, superficial, şi iniţierea gradată a sinelui 
adevărat, în care credinciosul şi Hristos deveneau uniți 
într-o profundă și perpetuă inhabitare reciprocă: a lor 
în Dumnezeu și a lui Dumnezeu în ei. 

În sfârşit, punctul „terminus” aproximat al acestei 
năzuinţe era „curăţia inimii” — o viziune clară, neobtu- 
rată, a stării adevărate a lucrurilor. Fructul acestei lupte 
era odihna sufletului. În ce priveşte celelalte aspecte, 
Părinţii s-au distanțat în mod evident de orice mândrie, 
de orice aspect esoteric, de orice aspect teoretic sau 
dificil de înţeles. Vrem să spunem că au refuzat să dis- 
cute despre astfel de lucruri şi oricum, nu erau prea 
înclinați să discute — în sensul de ample dezbateri - nici 
despre altceva, nici măcar despre adevărurile credinţei 
creştine, ceea ce explicitează calitatea laconică a spu- 
selor lor. 

Dacă ar trebui să le căutăm omologi în lumea seco- 
lului al XXI-lea, ar trebui să-i căutăm în locuri depăr- 
tate de civilizaţie. Deşi ar fi de aşteptat să susţinem că 
oameni precum aceştia pot fi găsiţi în unele dintre 
mănăstirile noastre, totuși, această părere ar fi cam îndrăz- 
neaţă. În cazul nostru, adeseori oamenii părăsesc socie- 
tatea „lumii” pentru a-şi găsi locul într-un alt tip de so- 
cietate, cea a familiei religioase în care intră. Ei schimbă 
valorile, conceptele şi ritualurile unei vieţi pentru ale 
alteia. Părinţii Deşertului erau pionieri în ce priveşte 
retragerea în pustie și modul de viață asumat, fără 
niciun model în afara exemplului unora dintre profeți, 
cum ar fi loan Botezătorul, Ilie, Elisei şi Apostolii, care 
le-au servit ca pildă. Pentru restul, viaţa pe care au 
îmbrăţişat-o era „angelică”, iar ei păşeau pe cărările ne- 
bătute de picior de om. Chiliile lor erau „cuptorul Ba- 
bilonului” în care, în mijlocul flăcărilor, se regăseau 
în prezenţa lui Hristos. 

Nu au curtat niciodată aprobarea contemporanilor 
lor, nici nu au încercat să le provoace dezaprobarea, 
pentru că opiniile altora încetaseră, cel puţin pentru ei, 
să fie de vreo importanţă. Nu aveau stabilită o doc- 
trină despre libertate, dar deveniseră liberi pentru că 
plătiseră preţul libertăţii. 

Oricum, aceşti Părinţi au distilat pentru ei înşişi o 
înţelepciune foarte practică şi lipsită de prezumţii, care 
este în acelaşi timp străveche şi atemporală. Epoca noas- 
tră are stringentă nevoie de acest tip de simplitate. 
Are nevoie să surprindă din nou ceva din experienţa 

reflectată de aceste rânduri. Cuvântul care trebuie sub- 
liniat aici este experiența. Cele câteva scurte fraze înşi- 
rate în acest studiu nu au altă valoare decât una infor- 
mativă. Ar fi futil să trecem grăbiţi prin aceste pagini 
şi să observăm doar în trecere faptul că Părinţii au spus 
asta sau asta. Ce bine ne-ar face informaţia că anumite 
cuvinte s-au spus odată? Important este că viaţa s-a 
conformat acestor cuvinte, că ele au luat naştere din 
experiența unor vieţi trăite profund. Că ele reprezintă 
o descoperire a omului, la termenul unei călătorii inte- 
rioare spirituale care este de departe mai crucială şi 
infinit mai importantă decât orice călătorie pe lună. 
Căci, ce putem obţine călătorind spre lună dacă nu pu- 
tem traversa abisul care ne separă de noi înşine?'. 

Revenind la deșert, precizăm că acel deşert era locul 
retragerii acelor ființe minunate în căutarea lui Dum- 
nezeu. Tânjeau după paradis, dar, pentru ei, răspunsul 
lui Dumnezeu a fost deşertul. La început, nopţile lor 
singuratice şi întunecate erau pline de luptele cu amin- 
tirile tentante, reminiscenţe ale trecutului. Pustietatea 
deşertului distrugea însă strat cu strat mândria umană, 
autosuficienţa, delăsarea sau lehamitea spirituală. Tă- 
cerea sa mistuitoare îmbrăţişa monahii cu prezenţa lui 
Dumnezeu, singura lor sursă de viaţă. S-au dăruit de- 
şertului şi unul altuia, iar Hristos le-a devenit însoțitor 
constant în lucrarea iubirii. 

Dar mai exista şi un alt deşert. Acest deşert era inu- 
tilitatea lumii locuite. Deşertăciunea pe care bătrânii o 


” Thomas Merton, op. cit., p. 11-13 sq. 

experimentaseră într-o societate a cărei supraabun- 
denţă de activităţi, posesiuni şi plăceri iresponsabile 
lăsa puţin loc pentru Dumnezeu şi lua în neserios sau în 
derâdere sfințenia vieţii. Deşertăciunea celui de-al doi- 
lea deşert era superficialitatea vieţii, produsul mândriei 
umane, al platitudinii şi al autosuficienţei, era conse- 
cința îndepărtării de Dumnezeu - Izvorul vieţii. Ori- 
zonturile acestui deşert erau aproape, iar graniţele sale 
produceau anxietate, lăcomie, competiţie şi conflict. Bă- 
trânii deşertului au părăsit acel deşert pentru a-L căuta 
pe Dumnezeu în deşertul Egiptului. Ei nu au părăsit 
deşertăciunea lumii locuite pentru că ar fi crezut că lu- 
mea, în sine, este rea, ci au părăsit o societate care era 
maculată şi profanată de comportamentul uman, nu au 
blamat lumea în niciun fel. 

Se poate naște însă întrebarea: Cum putem trăi cu 
asemenea polarităţi? Mare parte din viaţa modernă în- 
seamnă futilitate şi există tentaţia să devenim cinici şi 
să ne pierdem speranţa. Nu toţi putem fugi în deşert. 
Bătrânii deşertului ne amintesc că fuga din faţa pro- 
blemelor NU este răspunsul! Ei nu au fugit din faţa fu- 
tilităţii lumii lor, ci s-au retras într-o lume a transfor- 
mării şi schimbării conştiinţei despre viaţă. Nu au uitat 
niciodată imaginea de neşters a lui Dumnezeu din fiin- 
ţele umane şi sfinţenia întregii creaţii. Încă avem co- 
munităţi monahale în lume și viaţa membrilor acelor 
comunități ne atrage mereu atenţia asupra dimensiunii 
spirituale a vieţii. Monahii ne amintesc să nu uităm de 
frumuseţea şi reziliența vieţii şi să ne asumăm riscurile 

de a răspunde confruntărilor ce ne stau în cale. Ei ne 
amintesc şi că atunci când ne bazăm doar pe noi înşine, 
pe tehnologiile, instituţiile, puterea noastră militară şi 
pe resursele noastre financiare, provocările cu care ne 
confruntăm ne copleşesc şi devin sursa conflictelor, a 
tulburării lăuntrice, a stresului și a instabilității noas- 
tre lăuntrice și nu numai. 

Deseori, lumea aceasta este ca un labirint. Intrăm, 
căutând centrul, dar întâlnim drumuri înfundate, cen- 
tre false. Încercând să ne regăsim drumul, întâlnim 
alte drumuri înfundate. Celălalt deşert este tot ca un 
labirint, dar are o singură cale, care duce întotdeauna 
la centru, în el experimentăm prezenţa lui Dumnezeu 
şi suntem împuterniciţi să ne întoarcem în lume. 

Înţelepciunea părinţilor şi maicilor deşertului ne 
atrage spre un alt deşert, unde virtuțile monahale ale 
umilinţei, purității inimii şi iubirii faţă de aproapele 
oferă soluţii stabile la provocările cu care ne confrun- 
tăm zi de zi. Ele se bazează pe puterea lui Dumnezeu. 
Viaţa în acest deşert este o luptă dificilă prin care învă- 
ţăm cum să realizăm lucrarea iubirii. Nu este fără ris- 
curi, eşecuri şi victime. Cum se poate trăi în acest al 
doilea deşert? Avva şi amma ne cheamă la o schimbare 
a conştiinţei: o schimbare a atitudinii noastre despre noi 
şi viața umană. Ca şi creştini, ei ne îndeamnă să ne asu- 
măm mintea lui Hristos şi prin această conştiinţă hris- 
tologică să ne analizăm cu sinceritate şi pe noi şi socie- 
tatea pe care am creat-o. Nu putem fi forţaţi să pătrun- 
dem în acest deşert. Ca şi bătrânii, trebuie să părăsim 

primul deşert şi să-l alegem pe cel de-al doilea. Lucra- 
rea noastră în al doilea deşert va începe prin încetinirea 
pasului şi ascultarea cu atenţie a lui Dumnezeu şi a 
semenului. În lumea noastră, se pare că toată lumea 
vorbeşte şi puţini sunt cei care mai pot sau mai vor cu 
adevărat să asculte sau să fie preocupaţi de întrebarea 
esenţială: „Ce să fac ca să moștenesc viața cea veşnică?” 
ori de răspunsul la întrebarea Domnului Hristos: „Vrei 
să fii desăvârșit?”. Bunii creştini vor cere în Biserică 
părintelui spiritual: „Spune-mi cuvânt de mântuire (de 
folos)”. Şi „Ce să fac?”. 

Ca şi Părinţii deşertului, trebuie să învăţăm să ne 
bazăm în totalitate pe Dumnezeu. Părinţii ne pot fi în- 
soţitori, dar noi trebuie să parcurgem singuri calea spre 
transfigurare şi chiar de suntem începători, însă moşte- 
nirea lor ne poate ajuta să ne înţelegem mai bine pe 
noi înșine şi ne va ghida pe calea pe care am ales-o'. 

Bătrânii deşertului ne amintesc că este posibil să-ţi 
petreci zilele trăind la suprafaţa vieţii. Ei s-au retras 
dintr-o lume (sodecietate) care batjocorea sfinţenia omu- 
lui şi care era suprasaturată de anxietăţi şi deşertăciune. 
Au protestat împotriva unei societăţi a căror agitaţie, 
lăcomie, conflicte şi valori erau futile şi nu duceau nici- 
unde. Şi-au asumat riscul de a-L căuta pe Dumnezeu şi 
au format o comunitate dedicată descoperirii miezului 


* David G. R. Keller, Oasis of Wisdom. The Worlds of the Desert 
Fathers and Mothers, Liturgical Press, Collegeville, Minnesota, 
2005, p. 156. 

şi sensului vieţii. Deschizându-se prezenţei, puterii şi 
vrerii lui Dumnezeu, au experimentat o transformare şi 
o nouă viziune asupra vieţii, iar viziunea lor nu nega 
sfinţenia vieţii umane sau creaţia materială, ci recunoş- 
tea sfinţenia interioară — ceea ce societatea profanase — 
şi nutrea dorinţa de a vedea pe toţi oamenii şi toate lu- 
crurile înzestrate cu valori dumnezeieşti. Doreau o bună 
gestionare a timpului şi a vieţii. Altfel spus, „această 
moştenire a bătrânilor deşertului ne aminteşte de ne- 
voia constantă de a discerne valorile societăţii noastre, 
de a respinge influenţele care degradează şi profanează 
sfințenia vieţii, de a ne asuma riscurile consecințelor 
şi munca grea necesară pentru a înlocui ce este futil cu 
alternative juste şi autentice. Acea înțelepciune se află 
deja în noi”. 


Ce este Patericul? 


Patericul este o colecţie de cuvinte, sentinţe sau afo- 
risme şi fapte memorabile, uneori mai scurte, alteori 
mai extinse ale Sfinţilor Părinţi egipteni, cunoscuți și 
sub numele de Părinţii deşertului. Încheiată către sfârșitul 
secolului al V-lea, colecţia a circulat, probabil, întâi sub 
formă orală, în limba coptă, înainte de a fi pusă în scris 
pe papirus, prin consemnări ale memoriei și „prin epis- 
tole programatice sau răvaşe răzlețe, ale duhovnicilor 


” Ibidem, p. 157. 

ce-și îndrumau ucenicii de departe”. Așa s-a născut ceea 
ce noi numim astăzi Patericul. Cum era firesc, colecţia 
a fost tradusă în greceşte sub titlul de Apophtegmata 
Patrum, ed. Cotelier, în col. Patrologia Graeca (P.G.), LXV, 
col. 76-440. Nu se cunosc traducătorii, însă textul grec 
e de o frumoasă fluenţă și corectitudine. „Sentințele Pă- 
rinților au fost traduse în latină. Verba Seniorum scoase 
din Vitae Patrum (P. L. LXXIII-LXXIV), publicate în 1615 
de iezuitul Rosweyde sunt de o versiune făcută din mai 
multe colecții de Apophtegme redactate în greceşte”". 

Colecţia a fost tradusă, ulterior, și în alte limbi; în 
franceză traducerea a fost realizată de Lucien Regnault 
în colaborare cu monahii de la Mănăstirea Solesmes, 
în Les Sentences des Peres du desert, 5 volume, Solesmes, 
1966-1985; prima traducere integrală în limba română 
a fost făcută de Sfântul Mitropolit Grigorie Dascălul, 
Bucureşti, 1828, urmând ca, ulterior, să apară, sub nu- 
mele de Pateric, mai multe traduceri, care au fost citate 
și în prezentul material, la notele de subsol. 

Punerea în ordine alfabetică a autorilor, de la Sfân- 
tul Antonie, până la Or, a avut loc, probabil în secolul 
al VI-lea. Nu toţi aceşti autori de sentinţe erau egip- 
teni, ca de exemplu: Sfinţii Vasile cel Mare și Grigorie 


' Arhim. Bartolomeu Anania, Predoslovie, în Patericul ce cu- 
prinde în sine cuvinte folositoare ale Sfinților Bătrâni, Alba lulia, 
1999, p. 3. 

" Preot Prof. Ioan G. Coman, Patrologie, vol. 3, Editura Insti- 
tutului Biblic şi de Misiune al Bisericii Ortodoxe Române, Bu- 
curești, 1988, p. 472. 

Teologul, Epifanie de Cipru şi Spiridon etc., dar aceștia 
„sau au vizitat Egiptul, ori s-au nevoit acolo un timp, 
sau numai și-au făcut noviciatul acolo. Sfântul loan Ca- 
sian a stat fie în pustiu, fie în chinoviile egiptene aproa- 
pe 15 ani, de unde a venit la Constantinopol, de aici la 
Roma și de aici la Marsilia în Galia, unde a înfiinţat cele 
două mănăstiri: una de monahi și alta de monahii” ”. 

Apoftegmele sau zicerile Părinților se disting de 
Vieţile Părinților prin lipsa lor totală de artificii liter- 
are, precum și prin totala şi onesta lor simplitate. S-a 
scris despre Viețile Părinților că sunt mult mai gran- 
dilocvente, dramatice, stilizate şi abundă în eveni- 
mente minunate şi în minuni, fiind puternic marcate 
de personalităţile literare. Dar apoftegmele sunt sim- 
ple, lipsite de pretenţii, însă extrem de edificatoare 
pentru suflet. 


Sentinţele (cuvintele) sau 
apoftegmele Părinților 


Nu ar fi tocmai potrivit să se discute despre „spiri- 
tualitatea Părinților Deşertului”. Nu a existat vreodată 
un corp coerent de idei sau recomandări; și diversita- 
tea imensă a practicilor este relevată de sursele lor. În 
aceasta rezidă de fapt şi o parte a valorii acestora. Aceşti 
oameni ai Duhului au pus fundaţiile monahismului, 
dar au explorat şi căi, respinse sau uitate ulterior, care 


* Ibidem, p. 472. 

ne oferă un imens ajutor pentru împlinirea nevoilor 
noastre de acum. 

Este imperios necesar a sublinia două observaţii 
istorice. Mai întâi, formele sociale ne reclamă atenţia. 
Unii asceţi (cel puţin în Egipt) au îmbrăţişat o viaţă săl- 
batică şi solitară, fără adăpost, haine, hrană gătită sau 
măcar cultivată; dar majoritatea era hotărâtă să creeze 
o nouă comunitate, o nouă societate. Spiritualitatea lor 
reflecta acest deziderat, aplecându-se atât asupra rela- 
ţiilor, cât şi asupra scopurilor personale. 

În al doilea rând, au suscitat un interes enorm, în 
zilele lor. La început locală, până la sfârşitul secolului 
al patrulea reputaţia lor devenise internaţională. Zvo- 
nurile, călătoriile şi biografiile furnizau literaţilor entu- 
ziaşti de peste tot, până în Spania şi Galia, inspiraţia şi 
modelele care urmau a-i ajuta să asume o viaţă mona- 
hală. Această popularitate lărgită prezintă un pericol 
pentru istoricul modern. Multe dintre textele pe care 
ne bazăm îşi au originea în afara deşertului. Viaţa Cu- 
viosului Părintelui nostru Antonie cel Mare, scrisă de Sfân- 
tul Atanasie cel Mare, Istoria Monahilor din Egipt a lui 
Rufin, Istoria lausiacă a lui Palladie, toate aceste opere 
au fost scrise de oameni care vizitaseră deşertul, dar 
menţinuseră legăturile cu o lume îndepărtată şi scriau 
pentru un public străin. Aceeaşi observaţie ar putea fi 
adevărată pentru unele dintre Vieţile Cuviosului Paho- 
mie cel Mare. „Zicerile Părinților”, aşa cum le avem 
noi acum, în greacă, au fost destinate folosirii de către 
un spaţiu mai larg. 

Şi ce relevă textele? Dacă ne concentrăm un moment 
asupra Zicerilor, vedem ucenici care se apropie de bă- 
trâni harismatici, rugându-i să le dea cuvinte de folos, 
poveţe duhovniceşti. La începuturi nu a existat un pro- 
gram de lectură, nu a existat un orar de pregătire: în 
centrul procesului formativ se afla o întâlnire între no- 
vice şi ascetul înduhovnicit. Amândoi credeau că vârst- 
nicul posedă datul înțelepciunii de a recunoaşte nevoia 
sau starea imediată a sufletului şi de a răspunde în con- 
secinţă. Notăm, bineînţeles, intuiţia şi încrederea uce- 
nicului; dar trebuie să recunoaştem şi faptul că aceasta 
era o spiritualitate „de azi pe mâine”. Participanţii îşi 
făceau drum pas cu pas, crescând mai mult cu fiecare 
consultație duhovnicească. 

Această postură străveche nu a fost păstrată nici 
de tineri, nici de bătrâni. Novicele în dilemă venea ade- 
seori din altă parte; şi se întorcea în altă parte. Cuvântul 
maestrului avea efect deplin numai atunci când era 
pătruns pe tărâmul său. De aici exhortaţia: „rămâneţi 
în chiliile voastre”, unde înţelesul deplin al cuvântului 
auzit vi se va face ştiut. Într-adevăr, chilia însăşi, tăce- 
rea şi protecţia sa împotriva surselor de distragere, le 
era învăţător. Descoperim imediat dimensiunea socială 
a acestei spiritualităţi. Asceţii vizitau oratori faimoşi ai 
cuvântului; dar la fel de importantă era oportunitatea 
de a reflecta în intimitate, iar bătrânii aveau o viaţă cu 
totul transfigurată, discutau problemele spirituale între 
ei şi se pregăteau pentru confruntarea cu acei care le 
căutau sfatul și mulţi dintre ei se întrarmau cu lecturi 

şi meditaţie, contemplație. Un bărbat sfânt precum Avva 
Pavel cel Simplu ar fi putut vedea în sufletul oameni- 
lor; dar alţii trebuiau să se roage mult ca să poată dis- 
cerne nevoile individuale ale fiecăruia, chiar şi cei mai 
mari recunoşteau că se confruntau cu „probleme nedes- 
luşite încă”. Efectul pe care aveau să-l aibă cuvintele 
lor nu era clar întotdeauna şi nu puteau decât spera că 
va fi bine dacă vor sfătui pe alţii aşa cum s-ar fi sfătuit 
pe ei înşişi. 

Astfel de perioade de retragere permiteau ambe- 
lor părţi să-şi evalueze eventualele neconcordanţe ale 
situaţiei în care se aflau. Ceea ce, la rândul său, vestea 
un nou stadiu în înţelegerea de ansamblu a orientării 
duhovniceşti. Se crede că percepţia şi elocinţa au în- 
ceput să se diminueze (Avva Isaac al Chiliilor, 7; Avva 
Macarie, 6; Avva Felix, 1). Bătrânii erau consideraţi 
mai mult intermediari: rolul lor era de a se ruga pentru 
progresul duhovnicesc al tinerilor, nu de a-l furniza. 
Ei constituiau şi o legătură cu bătrânii adevăraţi, dar 
îndepărtați, istorisind exact învăţăturile generației ante- 
rioare (Avva Amun de Nitria, 2; Avva Pistos, 1). De 
partea lor, ucenicii au început ca în loc de a primi cu 
braţele deschise fraza plină de rod, exegeza scurtă, des- 
tinată a le oferi hrană minţii pentru o perioadă, căutau 
mai multă claritate, reguli mai generale de progres, o 
explicaţie imediată şi totală (Avva Petru Pionitul, 2; 
Avva Nau, 216, 223). 

Aceste evoluţii au marcat dezvoltarea comunităţii, 
dependenţa de recomandări mai puţin prompte sau 

surprinzătoare, ceva mai aproape de formule şi obi- 
ceiuri. Relaţia formativă a ajuns să devină contactul 
persoanei cu tradiţia autentică şi camarazii săi asceţi. 
Era un proces pus în mişcare de părinţii înşişi, ei deter- 
minau ucenicul să devină „desăvârșit sub toate aspec- 
tele” (Avva Agathon, 10). Mântuirea depindea de fie- 
care, chiar şi după cuvântul sau rugăciunea bătrânului 
(Avva loan Piticul, 2; Avva Pamvo, 8)”. 

Întotdeauna simple şi concrete, întotdeauna făcând 
apel la experienţa omului care a fost modelat în solitu- 
dine, sentinţele şi istorisirile Părinților Deșertului au 
menirea unor răspunsuri simple la întrebări simple. Cei 
care veneau în deşert căutând mântuirea au cerut bătrâ- 
nilor un „cuvânt” care să-i ajute să o găsească -un 
verbum salutis, un „cuvânt de mântuire”. Răspunsurile 
nu se doreau a fi reţete generale, universale, ci mai cu- 
rând erau chei original de concrete şi precise la anumite 
uşi care trebuiau deschise, la un anumit moment, de 
anumiți ucenici. Numai ulterior, după multă repetiţie 
şi numeroase citări, au ajuns să fie considerate monedă 
curentă. Ne va ajuta să înţelegem mai bine aceste ziceri 
dacă ne amintim calitatea lor practică, am putea spune 
existenţială. 

Părinţii erau oameni umili şi tăcuţi şi nu doreau să 
vorbească mult, ei răspundeau la întrebări cu puţine 


" Mai multe amănunte în acest sens se pot găsi la Philip 
Rousseau, The Desert Fathers, Antony and Pachomius, în Cheslyn 
Jones, Geoffrey Wainwright, Eduard Yarnold, $. ]. (Ed.), The Study 
of Spirituality, University Press, Cambridge, 1986, p. 120 sqq. 

cuvinte, la obiect. În loc de a avansa un principiu ab- 
stract, ei preferau să relateze o întâmplare concretă, con- 
cizia lor este revigorantă şi bogată în conţinut. Există 
mai multă lumină şi satisfacţie în aceste ziceri laconice 
decât în numeroase dintre tratatele ascetice impresio- 
nant de lungi şi bogate în detalii despre cum se poate 
accede de la o treaptă la alta în viaţa duhovnicească. 
Aceste cuvinte ale Părinților nu sunt niciodată teoretice, 
în sensul modern al cuvântului. Nu sunt niciodată ab- 
stracte. Ele se ocupă de lucruri concrete şi de acţiuni 
derulate în viaţa cotidiană a unui călugăr al secolului 
al IV-lea, pe deasupra, sunt şi ușor de reținut. Nefiind 
deloc soporifice, ci, dimpotrivă, deosebit de trezitoare, 
constituie atât un adevărat declic pentru viața ternă, 
monotonă a unor creștini, cât şi o exortaţie la trăirea 
mai ferventă a credinţei creștine. Ceea ce se spune prin 
ele e la fel de util şi unui gânditor al secolului al XXI-lea. 
Realităţile fundamentale ale vieţii interioare sunt: cre- 
dinţa, umilinţa, iubirea, sfiala, discreţia, negarea de sine, 
răbdarea, înfrânarea etc., dar nu ultima dintre calităţile 
„cuvintelor de mântuire” este bunul lor simţ, și acest 
aspect este important. 

Părinţii Deşertului au căpătat ulterior o inegalabilă 
reputaţie pentru înflăcărarea lor cea pentru Dumnezeu. 
Poate că unii, lecturând relatările despre ascetismul lor, 
relatări avansate de ucenici sau de admiratori, ar fi în- 
clinaţi astăzi să-i considere, pe nedrept, fanatici. Erau 
într-adevăr asceţi, dar când le citim cuvintele şi vedem 
ce gândeau despre viaţă, descoperim că erau orice altceva 

decât fanatici. Erau umili, tăcuţi, sensibili, cu o profundă 
cunoaştere a naturii umane şi înţelepţi în cele dumne- 
zeieşti. Prin urmare, nu erau înclinați spre lungi dis- 
cursuri despre ființa divină, nedorind nici măcar să pe- 
roreze asupra înţelesului mistic al Scripturii. Dacă aceşti 
oameni spuneau puţine despre Dumnezeu, este pentru 
că ştiau că atunci când o persoană se apropie de Dum- 
nezeu, tăcerea are mai mult sens decât un ocean de cu- 
vinte. Faptul că Egiptul, pe timpul lor, clocotea de con- 
troverse religioase şi intelectuale era un motiv şi mai 
puternic pentru ei să îmbrăţișeze tăcerea. Pe atunci în 
Egipt existau şi neoplatonicieni, gnostici, stoici şi pita- 
goreici, mai existau şi diversele şi foarte vocalele gru- 
pări eretice ce-și arogau provenienţă creştină, ortodoxă, 
mai erau și arienii (cărora Părinţii din pustiu le-au re- 
zistat cu pasiune), însă în tot acest tumult, deşertul nu 
avea altă contribuţie de oferit decât o tăcere discretă 
şi detaşată. 

Marile centre monahale ale secolului al IV-lea erau 
în Egipt, Arabia şi Palestina. Multe din istorisirile din 
Pateric se referă la eremiţi din Nitria şi Sketis, în Egiptul 
de nord, în apropiere de coasta mediteraneană şi la vest 
de NI, și în Delta Nilului se aflau numeroase comuni- 
tăți de călugări. Tebaida, în apropiere de antica Tebă, 
în interiorul ținutului, de-a lungul Nilului, era un alt 
centru de activitate monahală, în special pentru ceno- 
biţi. Palestina atrăsese de la început călugări din toate 
părțile lumii creştine, care trăiau şi traduceau evan- 
gheliile într-o peşteră de la Betleem. Şi mai exista o 

așezare monahală importantă, în jurul Muntelui Sinai: 
fondatorii mănăstirii Sfintei Ecaterina. Despre această 
mănăstire s-a făcut nu demult senzaţie în presă dato- 
rită descoperirii unor lucrări vechi de artă bizantină 
conservate acolo. 

Ce fel de viaţă duceau Părinţii? O explicaţie ne-ar 
putea ajuta să le înţelegem, mai bine zicerile. Părinţii De- 
şertului sunt numiți în general „Avva” sau „Bătrânul”. 
Deci, un avva nu era pe atunci, ca acum, un stareţ al 
unei comunităţi, ci orice călugăr sau eremit care fusese 
încercat de anii petrecuţi în deşert şi s-a demonstrat a 
fi un slujitor al lui Dumnezeu. Împreună cu ei sau în 
proximitatea lor locuiau „fraţii” şi „novicii” — acei care 
erau încă în procesul de a descifra tainele vieții duhov- 
niceşti. Novicii mai aveau nevoie încă de supravegherea 
continuă a unui bătrân şi locuiau împreună cu dânsul 
pentru a fi instruiți prin cuvântul şi exemplul acestuia. 
Fraţii trăiau de sine stătători, dar uneori locuiau şi în 
apropierea unui bătrân pentru a primi sfaturi”. 

Majoritatea celor prezentaţi în aceste ziceri şi istori- 
siri sunt persoane care se află „pe drumul” spre cu- 
răţia inimii, şi nu persoane care au atins această virtute. 
Părinţii Deşertului erau încrezători că, ajutaţi de harul 
dumnezeiesc, se pot ridica deasupra patimilor şi se pot 
elibera de mânie, dorinţă trupească păcătoasă, mândrie, 
părere de sine şi de toate celelalte rele, ajungând până 
pe cele mai înalte piscuri ale desăvârşirii, care este la 


“Thomas Merton, op. cit., p. 18-20. 

rândul ei nedesăvârşită, în sensul că orice sfârșit în desă- 
vârşire are un nou început, desăvâşirea și cunoaşterea 
lui Dumnezeu mergând din începuturi în începuturi 
care nu au niciodată sfârșit. 


„Avva, spune-mi un cuvânt de folos!” Xăpiouu 
Tov A60Yy0v 


Istoriile cu tâlc din Apoftegme încep simplu: „Într-o 
zi, un frate merse la Avva şi îl rugă cutare lucru” sau 
„Avva cutare obişnuia să spună cutare lucru despre un 
altul”. Majoritatea istorisirilor sunt scurte, de la câteva 
propoziţii la jumătate de pagină şi, rareori, puţin mai 
mult. Multe dintre ele descriu întâlniri între doi monahi, 
de obicei unul mai în vârstă şi unul mai tânăr. Limbajul 
este simplu şi direct. Nu există teoretizări de niciun fel, 
argumentaţii logice, analiză complexă a textelor biblice 
sau dialoguri lungi. Schimburile lor verbale se concen- 
trează pe specificităţile traiului în deşert şi ale urcu- 
șului duhovnicesc. Fiecare cuvânt pare măsurat, „dres 
cu sare” (Col. 4, 6), simplu, ales după o lungă tăcere și 
întemeiat pe experienţă. Chiar şi cele mai obişnuite 
întâlniri capătă o calitate aproape oraculară. 

Pe cât sunt de numeroase apoftegmele ce ne vor- 
besc despre asceză şi despre viața duhovnicească și 
războiul nevăzut, pe atât sunt de variate, în sensul că 
definițiile, descrierile şi exortaţiile date sunt destul de 
diferite unele de altele. Aceasta tocmai pentru că lu- 
crarea despre care este vorba este una și multiplă. În 

cuvântul 43, Avva Pimen povestea despre avva loan 
că acesta a zis că sfinţii seamănă cu o grădină ai cărei 
pomi dau roade diferite, dar sunt udaţi de un singur 
izvor. Unul lucrează într-un fel, altul într-alt fel, dar 
un singur Duh lucrează în ei toţi”. 

Voi începe cu un gen faimos de apoftegme: cele care 
descriu un călugăr tânăr venind la unul bătrân pentru a 
cere „cuvânt de mântuire” sau „un cuvânt de folos”. 
Aceste istorisiri încep cu o formulă standard: „Avva, 
spune-mi un cuvânt (Bfiuo)”. Un exemplu: Într-o zi, 
un frate veni la Avva Macarie Egipteanul cu rugămin- 
tea clasică: „Avva, spune-mi un cuvânt”. Avva Macarie 
i-a poruncit să acţioneze: „Du-te în cimitir şi ceartă 
morţii”. Astfel, călugărul merse la cimitir şi aruncă in- 
sulte celor îngropaţi acolo. Prezentarea nu ne descrie 
ce a simţit călugărul în timpul acestei ciudate manifes- 
tări de mânie. Nici nu există indicii ce insulte „colorate” 
a folosit. Numai că „a aruncat cu pietre”. Apoi, călu- 
gărul s-a întors la cuviosul Macarie, care l-a întrebat: 
„Şi ce ţi-au spus?”. „Nimic”, răspunse călugărul. Atunci 
Macarie i-a spus să se întoarcă a doua zi, şi, de data 
aceasta, să-i laude pe morţi. Călugărul făcu întocmai. 
A revărsat complimente: „Apostolilor, sfinţilor, drep- 
ţilor”. Din nou, novicele s-a întors la avva Macarie, care 
din nou l-a întrebat: „Şi nu ţi-au răspuns nimic?”. „Nu”, 
spuse din nou călugărul. Atunci Macarie îi dădu o 


* Avva Ioan cel Pitic, cuvântul 43, în Patericul sau apoftegmele 
părinților din pustiu, Traducere, studii și prezentări de Cristian Bă- 
diliță, Ediţia a III-a adăugită, Editura Polirom, laşi, 2007, p. 171. 

Piua. „Ai văzut, aşadar, cât i-ai certat şi cât i-ai lăudat, 
iar ei nu ţi-au spus nimic. La fel şi tu, dacă vrei să te 
mântuieşti, fii mort, neluând în seamă nici nedrep- 
tatea oamenilor, nici lauda lor, precum morţii”. 

Această povestire este remarcabilă pentru umorul 
său şi, dincolo de naraţiunea dispersă, se remarcă o 
înţelepciune, o intensitate a pătrunderii, care se înalţă 
şi atinge ceva adânc din noi, atinge ceva universal: 
modul în care lăsăm viaţa să ne fie dictată de laudă şi 
vinovăţie, onoruri, adulaţii şi blesteme. Cu toţii ştim 
cât de uşor este să lăsăm acele voci de laudă şi de- 
făimare să ne modifice cursul vieţii, încât nu devenim 
niciodată persoana care simţim în adâncul nostru ce 
putem deveni. Secretul acestei apoftegme, puterea sa, 
vine din modul în care, fără efort, traversează secolele — 
ca să nu mai menţionăm şi alte bariere, cum ar fi geo- 
grafia, limba şi cultura — şi ne vorbeşte cu o neașteptată 
actualitate. Cuvântul avvei Macarie către acel monah 
devine cuvânt şi pentru noi. Această povestire ne oferă 
o primă privire asupra apoftegmei ca întreg, şi asupra 
motivului pentru care înţelepciunea lor a fost compa- 
rată cu strălucirea unei lămpi de veghe — scurtă, capti- 
vantă şi intensă. 

Acest tip de istorisire este obişnuită apoftegmelor. 
Cercetătorii au subliniat câteva dintre caracteristicile sale. 
Mai întâi, acest „cuvânt de mântuire” nu se adresa, în 


“* Avva Macarie, cuvântul 23, în Patrologia Graeca (P. G.) LXV, 
col. 272; vezi și Patericul sau apoftegmele părinților din pustiu ..., 
p. 220-221. 

primă instanţă, tuturor. Era un „cuvânt” pentru acel 
călugăr, în acea ocazie, o cheie ajustată special pentru 
a descuia o anumită inimă”. Cu certitudine, această re- 
comandare avea o aplicabilitate mai largă — acesta este 
exact motivul pentru care a rămas în amintire şi a fost 
menţionată în scris. Nu toate „cuvintele” erau atât de 
dramatice, adeseori, sfatul putea părea aproape banal, 
dacă era scos din context şi redus la forma scrisă. De 
exemplu, „cuvântul” pe care Macarie l-a spus odată lui 
Pafnutie a fost: „Să nu faci rău nimănui şi să nu judeci 
pe nimeni; ia aminte la acestea şi te vei mântui” *. Dar 
chiar dacă un „cuvânt” aduce a banalitate pentru noi 
astăzi, aceasta nu înseamnă că şi auditoriul originar îl 
considera la fel. Într-un alt caz, Avva Euprepios a mers 
la un bătrân şi i-a cerut un „cuvânt”. Bătrânul a repli- 
cat: „Dacă doreşti să te mântuiești, când mergi să vezi 
pe cineva, nu începe să vorbeşti înainte de a fi întrebat”. 
Acest „cuvânt” a fost oportun. Euprepius, cuprins de 
pocăință, s-a aşezat în genunchi, ulterior, a declarat că 
a fost cel mai bun sfat pe care l-a întâlnit în toţi anii 
lui de lectură”. 


” Această intuiţie este evidenţiată cu forţă de Jean-Claude 
Guy, într-un articol clasic, „Remarques sur le texte des Apoph- 
thegmata Patrum”, în Recherches de science religieuse, 43, 1955, 
p. 252-258. Jean-Claude Guy are tendinţa de a portretiza aceste 
„cuvinte de mântuire” ca fiind cât se poate de originale şi auten- 
tice. Pentru o opinie contrară faţă de această estimare, a se vedea 
corecţia adusă de Graham E. Gould, „A Note on the Apophtheg- 
mata Patrum”, în Journal of Theological Studies, 37, 1986, p. 133-138. 

*P.G. LXV, col. 204-205; William Harmless S$. ]., op. cit., p. 171. 

"P.G. LXV, col. 125. 

În al doilea rând, dacă un „cuvânt de mântuire” 
este o cheie special ajustată pentru a deschide inima unui 
anume monah, atunci capacitatea avvei de a pronunța 
acel cuvânt implică un discernământ uluitor. La un anu- 
mit nivel, o astfel de intuiţie psihologică este naturală, 
iar părinţii deşertului nu ar fi pus sub semnul între- 
bării acest aspect. Intuiţia „bătrânilor” venea din lunga 
lor experienţă în deşert, din propria lor ucenicie la un 
învăţător venerabil şi, bineînțeles, din propria reflecţie 
pioasă. Dar părinţii o considerau şi ca, cel puţin une- 
ori, o harismă profetică, un „cuvânt viu” de la Dum- 
nezeu. Spre exemplu, Avva Pimen era cunoscut a avea 
„harisma cuvântului” (xap.oua Tov d0Yovy)%; iar Avva 
Pavel cel Simplu, ucenic al Cuviosului Antonie cel Mare, 
a fost descris ca având dumnezeiasca harismă de a 
vedea starea sufletului fiecăruia, aşa cum noi le vedem 
fețele, altfel spus, darul cardiognoziei sau al cunoaş- 
terii inimilor”. 

Putem surprinde ceva din „harisma cuvântului” 
într-o povestire despre Avva Pamvo. Doi călugări l-au 
abordat pentru a primi sfaturi de la el, unul întrebând 
de obiceiurile postului, altul, despre câştigurile din 
munca fizică. Călugării au întrebat dacă prin practi- 
cile lor vor fi mântuiţi sau damnaţi. Pamvo nu a răs- 
puns — timp de patru zile. Tocmai când călugării erau 
gata să plece, unii dintre ucenicii Cuviosului Pamvo 


% Ibidem. 
“ Ibidem, col. 240. 

s-au apropiat şi i-au asigurat că nu trebuie să fie descu- 
rajaţi, căci este obiceiul bătrânului să nu vorbească până 
ce nu este inspirat de Dumnezeu”. În cele din urmă, 
Pamvo primi inspiraţia divină şi vorbi, dar nu întot- 
deauna se întâmpla aşa. Într-o zi, un frate veni la Avva 
Teodor al Fermei şi petrecu trei zile implorându-l să 
spună o vorbă. Teodor nu i-a dat niciun răspuns, iar 
călugărul a plecat descurajat, întristat. Ucenicul lui Teo- 
dor l-a întrebat: „Avva, de ce nu i-ai spus un cuvânt și 
l-ai lăsat să plece întristat?”. Bătrânul i-a replicat: „nu 
i-am vorbit pentru că este un negustor și-i place să se 
laude cu vorbele altora”%. În acest caz, discernământul 
l-a condus pe Teodor să considere că un cuvânt adresat 
acelui călugăr ar rămâne un cuvânt risipit în van, un 
cuvânt neîmplinit, sau mai rău, o înţelepciune amane- 
tată prezentată ca proprietate. 

În al treilea rând, acest „cuvânt de mântuire” de- 
pindea în ultimă instanţă de supunerea călugărului. În 
primul caz citat, călugărul trebuia să se supună Avvei 
Macarie şi chiar să meargă la cimitir şi să insulte mor- 
ţii, apoi să se schimbe total şi să îi laude, fără a i se da 
vreun motiv pentru a proceda astfel. Dar sarcina reală 
a călugărului, cea a supuşeniei, a ascultării, urma a 
veni mai târziu, ca urmare a vieţii de asumare a „cu- 
vântului”. În acest caz, trebuia să devină precum cei 


” Ibidem, col. 216. 
*P. G. LXV, col. 205; am consultat și Patericul sau Apoftegemele..., 
p. 143. 

morţi, imuni la insultă şi laudă. O astfel de supunere 
constituia chiar miezul relaţiei dintre un călugăr tânăr 
şi Avva al său. Una dintre zicerile anonime descrie 
foarte viu acest aspect: „Un bătrân a spus odată: «Fii 
ca o cămilă, purtându-ţi păcatele şi urmând, înhămat, 
pe cineva care cunoaşte calea lui Dumnezeu»””. 
Legătura intimă dintre cuvântul harismatic al avvei 
şi supunerea ucenicului sunt redate într-o altă poves- 
tire în care este refuzat un „cuvânt”. Nişte fraţi l-au 
abordat pe Avva Felix şi l-au implorat să le spună un 
„cuvânt”. După o perioadă de tăcere, acesta a întrebat: 
„Doriţi să auziţi un cuvânt?”. „Da, avva”, răspunseră ei. 
Atunci Felix a răspuns că nu mai există cuvinte astăzi. 
Când fraţii obişnuiau să-i consulte pe bătrâni şi când 
făceau ce li se spunea să facă, Dumnezeu le arăta cum 
să vorbească, dar acum, pentru că toţi întreabă fără să 
facă aceea ce aud, Dumnezeu a retras slava cuvântu- 
lui de la bătrâni, iar aceştia nu mai au nimic de spus, 
pentru că nu mai există oameni care să ducă mai de- 
parte cuvântul”. Replica pare a data din vechime și 
descrie o perioadă în care unii credeau că fervoarea 
zilelor frumoase de demult apusese. Micul episod pune 
în evidenţă modul în care călugării percepeau cuvântul 
bătrânilor. Eşecul supunerii sau al ascultării putea con- 
duce, sau condusese, la pierderea harismei însăși”. 


“PG. LXV, col. 209-212. 
% Ibidem, col. 216. 
“* William Harmless S. ]., op. cit., p. 171-173. 

Rădăcina păcatului cu fapta stă înăuntrul minţii 


Izolaţi de lume, de lucruri și de oameni, asceţii des- 
coperă că rădăcina păcatului cu fapta stă înăuntrul 
minții lor, în gândurile pătimașe insuflate de demoni; 
ele împiedică mintea de la rugăciune, contemplare și 
vederea lui Dumnezeu. Trecând prin experienţa aspră 
a ispitelor, monahii devin mari povăţuitori în lupta 
duhovnicească nevăzută cu gândurile rele, ispititoare 
și deșarte uneltite de demoni (hoyiouov). 

Lupta împotriva gândurilor de ispită e o temă spe- 
cifică literaturii monahale, purtând numele de „războ- 
iul nevăzut”. Contactul, convorbirea și „îndulcirea” cu 
acestea face să se nască în om păcatele și mai pe urmă 
patimile. Părinţii Deșertului arată că aceste gânduri își 
au originea „în afara noastră”. Treptele pătrunderii în 
inimă, remediile, eliminarea lor sau paza inimii, arta de 
a le distinge etc. sunt tratate acribios de aceştia. În stu- 
diul de față, putem citi atât despre gândurile demonice 
care-l chinuie pe om, cât și despre remediile acestora în 
pagini antologice de psihologie şi demonologie ascetică. 

Într-o epocă a tiraniei mediilor şi tentaţiilor virtuale, 
„actualitatea lecţiilor ascetice ale acestor scrieri funda- 
mentale pentru orice creştin duhovnicesc se impune cu 


o evidenţă ce nu mai are nevoie de nicio demonstraţie””. 


” leromonah Gabriel Bunge, Avva Evagrie Ponticul. În lupta cu 
gândurile. Despre cele opt gânduri ale răutății şi replici împotriva lor, 
Traducere şi prezentare: diac. loan 1. Ică jr., Editura Deisis, Sibiu, 
2006,p. 

Referindu-se la felurile gândurilor omeneşti, Avva 
Ilie arată că, în general, oamenii se gândesc fie la păcate, 
fie la lisus, fie la oameni”. 

În lucrarea Viaţa Cuviosului Părintelui nostru Antonie 
cel Mare, Sfântul Atanasie cel Mare ne relatează că An- 
tonie, în adolescenţa sa, pe când era la începutul nevo- 
inţelor sale, la vârsta 18-20 de ani și în timpul când încă 
nu erau în Egipt sălașuri dese de retragere (mănăstiri), 
pe când „nu ştia monahul de pustia depărtată”, ci oricine 
voia să ia aminte la sine se mulțumea să se nevoiască 
singur nu departe de satul său, exista atunci în satul 
vecin, un bătrân care se nevoia din tinerețe în viață sin- 
guratică. Pe acesta văzându-l Antonie, căuta să-i urmeze 
în bunătatea vieţii. Mai întâi a început și el să viețu- 
iască în locuri din apropiere de sat şi, de acolo, de auzea 
de vreun râvnitor în nevoinţă, se ducea să-l caute ca 
albina înțeleaptă. Făcându-și începuturile acolo, el și-a 
întărit mai întâi cugetarea ca să nu se întoarcă spre cele 
ale părinţilor trupești, nici să-și amintească de rude, 
că să-şi aibă toată sârguinţa, dorinţa și zelul (orov5n) 
spre întărirea și sforţarea (Tovoş) în nevoinţă. 

Dar, arată mai departe Sfântul Atanasie” în capi- 
tolul V al aceleiași opere, diavolul pizmaş și urâtor de 


% Avva Ilie, cuvântul 5, în Patericul sau apoftegmele părinților 
din pustiu..., p. 139. 

”Sf. Atanasie cel Mare, Viața Cuviosului Părintelui nostru An- 
tonie, IIL-V, traducere din grecește, introducere și note de Pr. Prof. 
Dumitru Stăniloae, în col. Părinți și Scriitori bisericeşti, vol. 16, Edi- 
tura Institutului Biblic și de Misiune al Bisericii Ortodoxe Ro- 
mâne, București, 1988, p. 193, 194 sq. 


o 


198 


Opoioyia Tov doyouâv. Mărturisirea gândurilor la Părinţii Patericului 


cele bune nu suferea să vadă în tânăr o astfel de năzu- 
ință și o așa hotărâre. Întâi a încercat să-l abată de la 
nevoinţă, aducându-i în minte avuţia, ocrotirea şi grija 
față de sora sa, datinile neamului, iubirea de argințţi, 
iubirea de slavă, plăcerea unei hrane variate și celelalte 
desfătări ale vieții. Apoi îi înfățișa asprimea virtuții și 
cât de mare e osteneala cerută de ea; pe de altă parte, 
slăbiciunea trupului și lungimea timpului trebuitor 
dobândirii virtuţii, şi peste tot îi aducea în minte mul- 
tul praf al gândurilor, voind să-l despartă de dreapta 
hotărâre. Însă, vrăjmașul s-a văzut pe sine mai slab 
decât hotărârea lui Antonie şi mai degrabă învins de 
tăria aceluia și răsturnat de multa credinţă și doborât de 
rugăciunile necontenite ale aceluia. Diavolul arunca în 
el gânduri rele, spurcate, iar acesta le fugărea prin ru- 
găciuni. După aceste lupte lăuntrice, diavolul a trecut 
la alte născociri, și anume la cele exterioare, la tentaţii 
sexuale, îmbiindu-l pe tânărul Antonie la dulceața plă- 
cerii, însă tot fără succes. Aceasta a fost prima biruință 
a lui Antonie împotriva diavolului, sau mai degrabă, 
a fost o victorie în Antonie a Mântuitorului, Care a 
osândit păcatul în trup. În capitolele 7-13, şi mai apoi în 
39-41, Sfântul Atanasie „arată cum, din luptă în luptă, 
din biruinţă în biruinţă, gândurile rele sunt ţinute la 
respect, vrăjmașul își pierde îndrăzneala, virtutea de- 


vine obicei”, însă, lupta nu încetează niciodată. 


“ Monique Alexandre, Sabia de foc și heruvimii, traducere de 
Francisca Băltăceanu & Monica Broșteanu, Ediţie îngrijită de Cris- 
tian Bădiliță, Editura Anastasia & Symposion, București, 2003, p. 178. 

Respingerea gândurilor rele şi deşarte din faza 
de prim asalt sau momeală 


Când l-au întrebat frații pe avva Silvan, ce fel de viaţă 
a dus, încât a dobândit o aşa de mare înţelepciune, el 
a răspuns că niciodată n-a lăsat să intre în inima lui 
vreun gând care să-L, mânie pe Dumnezeu”. Asceţii pus- 
tiului ştiau prea bine că gândurile necurate la care con- 
simţim ne ţin departe de Dumnezeu. Avva Olimpiu a 
zis că, odată, a coborât la Sketis un preot al grecilor şi a 
venit la chilia lui, ca să doarmă. Văzând felul de viaţă 
al călugărilor îl întreabă: „Voi, cu o asemenea viaţă as- 
cetică, nu aveţi nicio viziune de la Dumnezeul vostru?”. 
Eu îi răspund: „Nu”. „Preotul îmi zice: «Noi, când cele- 
brăm slujba pentru dumnezeul nostru, el nu ne ascun- 
de nimic, ci ne revelează toate misterele sale, iar voi, care 
vă trudiţi atât în privegheri, contemplaţie şi asceză, 
spuneţi că nu aveţi nicio viziune? Atunci, într-adevăr, 
dacă nu vedeţi nimic, înseamnă că rele gânduri aveţi 
în sufletele voastre, care vă ţin departe de Dumnezeu 
şi de aceea nu vă destăinuie tainele Sale». Eu m-am dus 
şi am spus bătrânilor cuvintele preotului, iar ei s-au mi- 
rat şi mi-au răspuns că aşa este: gândurile necurate îl 
ţin departe pe Dumnezeu de om””. 

Războiul gândurilor intruzive e, în oarecare mă- 
sură, necesar sporirii duhovniceşti. Unul dintre fraţii cei 


* Avva Silvan, cuvântul 6, în Patericul sau apoftegmele părinți- 
lor din pustiu ..., p. 339. 

* Avva Olimpiu, cuvântul 1, în Patericul sau apoftegmele părin- 
ților din pustiu ..., p. 257. 

nevoitori, supărându-se de gândurile rele, cu multă sme- 
renie zicea că acestea gândind, nu are nădejde de mân- 
tuire. Deci, s-a hotărât să meargă la un bătrân iscusit, 
ca să-l roage să mijlocească la Dumnezeu pentru ca să 
i se ridice războiul gândurilor. Şi a zis bătrânul către el: 
„nu-ți este de folos, fiule! Dar el sta silindu-l pe bătrân şi 
rugându-se bătrânul, a ridicat Dumnezeu războiul de 
la frate. Şi îndată a căzut în înaltă cugetare şi mândrie. 
De aceea, mergând, l-a rugat pe bătrân să-i vină iarăşi 
gândurile şi smerenia pe care le-a avut mai înainte” ”. 

Odată ce un gând e recunoscut de tânărul novice 
sau de avva al lui ca fiind rău și deșert, este imperi- 
oasă trebuinţă de a fi respins numaidecât, fără a dialoga 
sau a pactiza cu el. Altminteri, acel gând se va instala 
în minte şi în inimă şi va fi în curând cu neputinţă de 
scos afară. De obicei, gândurile se succed cu repeziciune 
și de aceea e nevoie de o atenţie constantă, de o trezvie 
perpetuă pentru a nu lăsa să pătrundă în minte şi în 
inimă un gând nepoftit, deoarece o eroare de-o clipită 
poate fi fatală. Avva Apolonie din Tebaida îi învăţa pe 
monahii lui să strălucească zilnic prin virtuţi şi să res- 
pingă dintru început și imediat vicleșugurile demoni- 
lor, urzite în relele cugetări, căci, odată zdrobit capul 
șarpelui, tot trupul îi este mort. Şi le spunea: „Dumne- 
zeu ne poruncește, cu adevărat, «să păzim capul şarpe- 
lui» (Fac. 3, 15), ceea ce înseamnă ca de la început să 
nu primim sălășluirea în minte a gândurilor murdare 


* Patericul ce cuprinde în sine cuvinte folositoare ale Sfinților Bă- 
trâni ..., p. 451. 

şi necuviincioase, ci să ştergem din suflet înseşi ruşi- 
noasele lor închipuiri”*. 

Unii „bătrâni”, ai căror ecou se fac Evagrie şi Sfân- 
tul loan Casian, îi sfătuiau pe ucenicii experimentați să 
lase gândurile să pătrundă, pentru a lupta mai energic, 
corp la corp cu ele, a le da o înfrângere mai rușinoasă 
și a progresa astfel mai repede. E ceea ce avva Iosif i-a 
spus într-o zi avvei Pimen. Dar altor monahi mai puţin 
iscusiţi, același avvă losif le spunea să respingă gân- 
durile de îndată ce se înfățișau. În orice caz, această 
ultimă recomandare s-a impus totuşi ca regulă gene- 
rală, mai ales pentru începători. 

Părerea unanimă a locuitorilor pustiului este că nu 
putem opri cu desăvârşire gândurile rele să vină, dar 
le putem ţine piept. „Un frate a venit la avva Pimen şii 
zice: «Avva, am multe gânduri rele şi mă pun în pri- 
mejdie». Bătrânul îl scoate afară şii zice: «Umflă-ţi piep- 
tul şi opreşte vântul!». El răspunde: «Nu pot să fac 
asta». Bătrânul îi zice: «Cum nu poţi să faci asta, nu 
poţi împiedica nici gândurile rele să năvălească peste 
tine. Dar măcar ţinele piept»””. Un alt bătrân nutrea con- 
vingerea că gândurile cele rele şi necurate din inima 
omului sunt asemenea şoarecilor care umblă în casă, 
pe care, stăpânul de-i va omori câte unul, îndată ce-i 


* Cf. Timotei Alexandrinul, Istoria monahilor din Egipt, traducere 
de Arhim. Dr. loasaf Popa, Editura Lumea credinței, București, 
2010, p. 74. 

* Avva Pimen, cuvântul 28, în Patericul sau apoftegmele părin- 
ților din pustiu ..., p. 270. 


202 


Opoioyia Tov doyiouâv. Mărturisirea gândurilor la Părinţii Patericului 


va vedea, nu se va osteni, iar de îi va lăsa până se vor 
înmulți şi vor umplea casa, atunci multă osteneală va 
avea izgonindu-i şi neputându-i alunga, încât i se va uri 
şi va lăsa de i se va pustii casa*. Într-o altă lucrare de 
zidire duhovnicească intitulată File de Pateric din împă- 
răția monahilor, citim următoarea afirmaţie a unui stareț 
pe nume Teodosie (sec. XIX): „Dacă poţi să prinzi aerul 
cu mreaja, atunci vei prinde şi gândurile. Noi putem 
numai să nu le primim, ci să le respingem şi neîncetat 
să ne curăţim cu pocăinţa, zicând: «lartă-mă, Doamne, 
am păcătuit, mă pocăiesc!»””. La rândul său, întrebat 
fiind despre gândul curviei, avva Kyros Alexandrinul 
a răspuns aşa: „Dacă nu ai gânduri rele, nu ai nici spe- 
ranţă. Dacă nu ai gânduri rele, faci fapta (rea). Altfel 
spus, dacă nu lupţi cu mintea împotriva păcatului, dacă 
nu-l respingi, îl faci cu trupul. Cine face (păcatul) nu este 
sâcâit de gândurile rele»”*. Părinţii nu recomandă a 
dialoga cu gândul rău, nici a se îndulci cineva cu acesta, 
nici a-l lua în seamă. Avva Anub l-a întrebat pe avva 
Pimen despre gândurile necurate, care se nasc în inima 
omului, şi despre poftele deşarte. Avva Pimen răspunde: 


“* Patericul ce cuprinde în sine cuvinte folositoare ale Sfinților Bă- 
trâni ..., p. 291. 

” Antonie leromonahul, File de Pateric din împărăția monahilor — 
Sfântul Munte Athos. Cuvioşi Părinți athoniți ai veacului al nouă- 
sprezecelea, Traducere din limba greacă de Ieromonahul Teofan 
Munteanu, Editura Christiana, București, 2008, p. 333. 

“ Avva Kyros Alexandrinul, în Patericul sau apoftegmele părin- 
Hilor din pustiu ..., p. 204. 

„Se va lăuda securea fără cel care taie cu ea? (Is. 10, 15). 
Aşa şi tu, nu da prilej poftelor, nu te îndulci din ele şi 
nu-ţi vor putea face nimic””. Și Avva Isaia l-a întrebat 
pe acelaşi avva Pimen despre gândurile murdare. Acesta 
din urmă îi zice că, de lasă cineva o ladă plină de haine 
într-un loc, acestea, cu timpul putrezesc. „La fel şi gân- 
durile murdare, dacă nu le întrupăm, cu timpul se 
strică ori putrezesc””. Altădată, fiind întrebat de Avva 
Iosif exact despre acelaşi lucru, avva Pimen i-a răspuns: 
„Dacă cineva pune un şarpe sau un scorpion într-un 
vas şi-l astupă, cu timpul animalele vor muri. La fel şi 
gândurile rele, izvodite de către demoni, dispar cu răb- 
dare”“. Unui frate ce l-a întrebat pe avva Sarmatas ce 
să facă, căci gândurile rele îi zic: „Du-te afară şi întâl- 
neşte-te cu fraţii”, bătrânul îi răspunde: „Nu le da ascul- 
tare, ci spune-le: «V-am ascultat la început, acum nu vă 
mai pot asculta»”“. Tot în privinţa războiului nevăzut 
împotriva gândurilor, un monah bătrân lansa următoa- 
rea convingere, izvorâtă din experienţa războiului du- 
hovnicesc: „satana este împletitor de funii; pe cât îi dai 
şuvițe, împleteşte, iar aceasta o zic despre gânduri. Pe cât 


le primeşti, pe atât se înmulţesc şi asupra ta se întăresc”“”. 


” Avva Pimen, cuvântul 15, p. 268. Atât la această notă cât și 
la următoarele trei am consultat colecţia Patericul sau apoftegmele 
părinților din pustiu . 

“ Avva Pimen, cuvântul 20, p. 268. 

“ Avva Pimen, cuvântul 21, p. 268. 

“ Avva Sarmatas, cuvântul 4, p. 342. 

“ Patericul ce cuprinde în sine cuvinte folositoare ale Sfinților Bă- 
trâni ..., p. 476. 

Despre Sfântul Siluan Atonitul (+ 1938), marele cu- 
vios atonit, de origine rusească, ni se istorisește că, pe 
când era începător în cele călugăreşti la Mănăstirea 
atonită ce-l are ca ocrotitor pe Marele Sfânt Mucenic 
Pantelimon, a primit atacul poftei desfrânării şi a zăbo- 
vit asupra închipuirilor ademenitoare ce i le înfăţişa 
patima. Cugetul îi spunea: „Mergi în lume şi te în- 
soară!”. Cât a suferit tânărul frate rămânând singur, nu 
ne este cunoscut. Când a mers la spovedanie, duhov- 
nicul i-a spus: „Să nu primeşti niciodată cugetele rele, ci 
să le alungi de îndată!”. După prăbuşirea nedreaptă 
ce a suferit-o, sufletul său a fost cuprins de mare frică. 
Înţelegând puterea înfricoşătoare a păcatului, a simţit 
flăcările iadului şi a hotărât să se roage neîncetat, până 
ce Dumnezeu îl va milui. După ce a „trăit” chinurile 
iadului şi după bucuria pe care a simţit-o când a pri- 
mit iertarea prin Taina Spovedaniei, păcătuirea cu gân- 
dul a fost un fapt care i-a zguduit sufletul, căci a con- 
ştientizat că o întristase din nou pe Maica Domnului, 
credea că a ajuns la limanul mântuirii şi deodată a 
văzut că şi aici există posibilitatea de a pieri, însă dra- 
gostea lui pentru Maica Domnului şi încrederea în mi- 
lostivirea ei i-au dat curaj să o invoce în rugăciune în 
fiecare zi. Nutrea nădăjdea că dânsa, văzând starea 
jalnică a sufletului său, să îl miluiască, iar Maica Fe- 
cioară nu a trecut cu vederea „suspinurile inimii lui” şi 
lacrimile lui fierbinţi, ce izvorau din simţirea adâncă 
a păcătoşeniei sale, pe care pururea o avea înaintea 
ochilor săi, precum Proorocul David. Atunci, „Maica 

Domnului a coborât din Ceruri în chip tainic şi l-a iz- 
băvit de căderea prin gândul păcătos, unealta princi- 
pală a diavolului. Harul Maicii Domnului l-a povăţuit 
în chip minunat şi i-a dăruit pacea lăuntrică. 

Din această cădere, Cuviosul Siluan a învăţat cât 
de mare şi cât de greu de biruit este acest vrăjmaş al 
omului, şi anume gândul păcătos. Se poate ca monahul 
să biruiască trupul, foamea, setea, somnul şi alte patimi 
ale omului, dar întotdeauna va avea de luptat cu gân- 
dul păcătos. De aceea, mai târziu, când Cuviosul Siluan 
a învins şi această patimă, spunea cu sinceritate: «Nicio- 
dată nu am lăsat să intre în inima mea vreun gând care 
să-L mânie pe Dumnezeu»”“. 

Și marele cuvios Paisie Velicikovski, starețul Mănăs- 
tirii Neamţ, ucrainean de neam, născut la Poltava și 
format duhovnicește în Moldova și la Muntele Athos 
(+ 1794), a răspuns zâmbind unui frate care îi ceruse sfatul 
fiind luptat de multe gânduri rele: „De ce sunteţi voi 
aşa de copilăroşi? Faceţi şi voi cum fac eu. Eu toată 
ziua vorbesc cu voi; cu unii plâng, cu alţii mă bucur, 
iar după ce plecaţi toţi din chilie, odată cu voi alung; de 
la mine toate gândurile. Apoi iau în mâini o carte şi 


nu mai aud nimic, parcă aş fi în pustiul lordanului!””. 


“ Arhim. Teofilact Marinakis, Patericul Maicii Domnului, tra- 
ducere din limba greacă de leroschim. Ștefan Nuţescu, Editura 
Evanghelismos, Bucureşti, 2008, p. 134-135. 

“ Arhimandrit Ioanichie Bălan, Patericul românesc, ediţia a IV-a, 
Editura Episcopiei Romanului, 2001, p. 302. 

Tot referitor la tactica de a respinge gândurile intru- 
zive încă de la primul lor atac sau din faza de mo- 
meală, un cuvios părinte român, contemporan cu mulți 
dintre noi, Părintele Onufrie Frunză de la Mănăstirea 
Sihăstria t 2001, cunoscut fiind pentru că vorbea mult 
în pilde, fiind întrebat la un moment dat de un frate 
ce să facă pentru că nu are smerenie şi are o mulţime de 
gânduri care îl apasă, cuviosul, în duhul Părinților Pus- 
tiului, l-a învăţat următoarele: „Am văzut un şarpe azi 
dimineaţă; era lung; de o jumătate de metru. Era tânăr, 
în creştere, dar mâţa îi sare pe cap, dă cu ghearele şi-l 
omoară. Sunt şi şerpi care au pui. Dacă îi omori cu puii 
în burtă, nu mai nasc; dacă nu, ei nasc. Tot aşa se în- 


tâmplă şi cu gândurile”“. 


„Pe cele rele le izgoneam, iar pe cele bune 
le chemam” 


În funcţie de acceptarea sau neacceptarea gându- 
rilor de ispită, ascetul se mântuiește sau se osândește. 
„Zis-a un bătrân: nu vom fi judecaţi atât pentru gându- 
rile cele dinăuntrul nostru, cât mai ales pentru gându- 
rile primite dinafară. Că se întâmplă uneori a se pră- 
pădi din gânduri şi alteori a se încununa din gânduri””. 

Despre un bătrân nevoitor din Raith, care şedea în 
peşterile de deasupra peşterii zise a lui oil, se spune 


“ Ibidem, p. 775. 
“ Patericul ce cuprinde în sine cuvinte folositoare ale Sfinților 
Bătrâni ..., 15, p. 463. 

că atâta trezvie avea mintea sa și era atât de vigilent, 
încât atunci când circula undeva, la fiecare pas se oprea 
şi se întreba: „Ce se întâmplă, frate, unde suntem?”. 
Când își găsea mintea ocupată cu psalmodia și rugă- 
ciunea, mergea fericit şi bucuros și spunea: „E bine, e 
bine”. Dar dacă se întâmpla că se gândea la alt lucru, 
îndată se ocăra pe sine zicând: „Hai de aici, cu capul 
jos, la lucrul tău”. Şi aşa îşi spunea bătrânul lui însuşi 
totdeauna: „Frate, aproape este ceasul plecării şi încă 
nu văd nimic din el în faţă”*. 

Unii călugări istoriseau despre un bătrân, că, şezând 
în chilie, a venit la dânsul noaptea un frate şi l-a auzit 
înăuntru sfătuindu-se cu cineva şi zicând: „o, răule, 
până când? Du-te de la mine! Vino încoace, iubite!”. 
Intrând fratele, i-a zis: „părinte, cu cine grăiai?” Şi i-a 
răspuns: „gândurile cele rele le izgoneam, iar pe cele 
bune le chemam”“. 

Alţii au povestit că în muntele avvei Antonie, care 
era considerat „avva al monahismului” având Egip- 
tul ca „leagăn al său”, şedeau şapte fraţi şi pe vremea 
curmalelor păzeau pe rând, să alunge păsările. Şi era 
acolo un bătrân, care când îi venea ziua, striga: „fugiţi 


“ Patericul sinaitic: Apoftegme, povestiri şi isprăvi ascetice ale sfin- 
ților şi fericiților părinți din Muntele Sinaiului cel umblat de Dum- 
nezeu şi din pustiul sinaitic spre imitare, râvnă şi învățătură celor ce 
vor să izbândească vietuirea cerească şi vor să intre în Împărăția ceru- 
rilor, în româneşte de Preot Profesor Dr. loan Ică, Editura Deisis, 
Sibiu, 1995, p. 44. 

“ Patericul ce cuprinde în sine cuvinte folositoare ale Sfinților Bă- 
trâni ..., p. 456-457. 

de aici, gândurile mele cele dinăuntru şi păsările cele 
7750 


din afară 

În alte circumstanţe, în ceea ce priveşte cercetarea 
gândurilor şi discernerea celor bune de cele deşarte și 
rele, sfatul Părinților era categoric: la tot gândul ce îţi 
vine, să îi zici: al nostru eşti sau al vrăjmaşilor noştri? Şi 
ştiu că îţi va spune ţie 


care duce la mântuire”, această cercetare atentă a gân- 


durilor a fost numită şi „gimnastica monahului””. 


”*. Grija de gânduri era „un leac 


În ochii Părinților deșertului, mari dascăli ai vieții 
creştine, toate procedeele erau bune pentru a se antrena 
și a se stimula în acest război nevăzut. Unul dintre ei 
găsise o metodă pe cât de ingenuă, pe atât de insolită. 
EI lucra cu o mică grămăjoară de pietre în faţă şi cu 
două coșuri, unul de-a dreapta iar altul de-a stânga lui. 
De fiecare dată când îi venea un gând bun, arunca o 
pietricică în coșul din dreapta sa; dacă era un gând rău, 
arunca o alta în coşul din stânga. O astfel de practică 
atestă grija deosebită pe care o aveau anahoreţii de a- 
şi păstra curăţia inimii. Fiind interesantă istorisirea, o 
redăm în integralitate: „Spunea unul din părinţi că 
«lângă râu, aproape de satul unde fericitul Siluan pe- 
trecuse în Palestina, a rămas un frate care se prefăcea 


“ Ibidem, p. 458. 

“ Ibidem, p. 462. 

*Joan Moshu, Limonariu sau Livada duhovnicească, traducere şi 
comentarii de pr. prof. dr. T. Bodogae şi D. Fecioru, Alba Iulia, 
1991, p. 75. 

* Pagini necunoscute de Pateric, Traducere: Cristina Dogaru, 
Editura Cartea Ortodoxă, Galaţi, 2011, p. 61. 

că este nebun. Când l-a întâlnit un frate, îndată a râs 
şi din această cauză l-a lăsat şi a plecat. S-a întâmplat 
ca trei din părinţi să vină la avva Siluan şi, după ce au 
făcut rugăciune, l-au rugat să trimită pe cineva împre- 
ună cu ei, ca să vadă pe fraţi în chiliile lor. Şi-i zic 
bătrânului: «Fă bine şi dă porunca fratelui ca să ne 
conducă la toţi». Dar bătrânul i-a zis fratelui cu pri- 
vire la ei: «Du-i pe ei la toţi părinţii» zicând: «Vezi să 
nu-i duci la acel nebun, ca să nu se scandalizeze». 
Străbătând ei chiliile fraţilor, au zis către cel care-i 
conducea: «Fă dragoste şi ne du la toţi». Şi le-a zis lor: 
«Bine», însă nu i-a dus la chilia nebunului, după cu- 
vântul bătrânului. lar când s-au întors la bătrân, acesta 
i-a întrebat: «l-aţi văzut pe toţi?» lar ei au zis: «Da, şi 
îţi mulţumim, dar un lucru ne mâhneşte, că nu ne-am 
dus la toţi». Şi zice bătrânul celui care i-a condus pe 
ei: «Nu ţi-am spus să-i duci la toţi?» Şi i-a zis fratele 
bătrânului: «Aşa am făcut, părinte». leşind dar, părinţii, 
au zis iarăşi bătrânului: «Cu adevărat mulțumim că 
i-am văzut pe toţi, dar numai aceasta ne mâhneşte, că 
nu i-am văzut pe toţi». Atunci a zis îndeosebi fratele 
către bătrân: «La fratele nebun nu i-am dus». Deci, cum 
au plecat părinţii, gândindu-se în sine bătrânul la cele 
petrecute, s-a dus la acel frate care se prefăcea nebun. 
Şi, fără să bată la uşă, ci deschizând uşor zăvorul, l-a 
surprins pe frate şi l-a găsit şezând la lucru cu două 
coşuri, unul în dreapta lui şi altul în stânga. Cum l-a 
văzut pe bătrân, după obicei, a început să râdă. Îi zice 
lui bătrânul: «Lasă asta acum şi spune-mi care este 

lucrul tău?» Acesta a râs iarăşi. Îi zice atunci avva Siluan: 
«Ştii că nu ies din chilia” mea decât numai Sâmbăta şi 
Duminica, dar acum am venit în mijlocul săptămânii, 
pentru că Dumnezeu m-a trimis la tine». Temându-se, 
deci, acela a făcut metanie bătrânului şi-i zice: «lartă-mă, 
părinte, că de dimineaţă şed având pietricelele aces- 
tea înaintea mea. Şi dacă îmi vine un gând bun, arunc 
o piatră în coşul drept, iar dacă îmi vine un gând rău, 
arunc o piatră în coşul stâng. Seara, deci, număr pietri- 
celele. Şi dacă se găsesc mai multe în cel din dreapta, 
mănânc; iar dacă se găsesc mai multe în cel din stânga, 
nu mănânc. Şi a doua zi iarăşi, dacă îmi vine un gând rău, 
îmi zic: vezi ce faci, că iarăşi nu mănânci». Auzind aces- 
tea avva Siluan s-a minunat şi a zis: «Într-adevăr, pă- 
rinţii care au venit la mine erau sfinţi îngeri, care voiau 
să facă cunoscută virtutea fratelui, pentru că venirea lor 


mi-a făcut multă bucurie şi veselie duhovnicească»””. 


* Acesta este programul isihaştilor din toate timpurile. Astfel, 
de exemplu, Sfântul Grigorie Palama, „cinci zile ale săptămânii 
rămânând singur cu el însuşi, inaccesibil şi neprimind nicidecum 
pe absolut nimeni cu vorbire, sâmbăta şi duminica venea la jertfa 
tainică şi la convorbirea şi unirea duhovnicească cu fraţii”, Phi- 
lotheou, Hagiologikâ, p. 454 (Cuvânt la Sfântul Grigorie Palama, 26); 
la Paladie, Laosaicon, 69, P. G. XXXIV, col. 1177A se scrie despre 
viața monahilor Nitriei că „locuiesc în loc pustiu şi îşi iau chiliile 
la distanţă mică unii de alţii... numai sâmbăta şi duminica se adună 
în biserici şi se privesc unii pe alţii”; cf. Patericul sinaitic: Apof- 
tegme, povestiri şi isprăvi ascetice ..., p. 192. 

* Patericul sinaitic: Apoftegme, povestiri şi isprăvi ascetice..., p. 192. 

Sfântul Antonie cel Mare, plecând de la îndemnul 
Apostolului Pavel „cercetaţi-vă pe voi înşivă şi vă cer- 
caţi” (II Cor. 13, 5), recomanda fiecăruia dintre ucenici 
să cugete fiecare în gând în orice zi la faptele de peste 
zi şi de peste noapte şi dacă a păcătuit, să înceteze de a 
mai păcătui, iar de n-a păcătuit să nu se mândrească, 
ci să stăruie în bine şi să nu alunece în nepăsare. Nici 
pe altul să nu-l judece, nici pe sine să nu se îndrep- 
tățească, cum a spus fericitul apostol Pavel, până ce 
va veni Domnul Care cercetează cele ascunse (I Cor. 
4, 5). Căci de multe ori omul rămâne şi lui însuși as- 
cuns în cele ce le face şi nu le cunoaşte. Numai Dum- 
nezeu toate le pătrunde”. Lăsând deci judecata în seama 
Lui, fiecare să sufere împreună unul pentru altul şi să 
își poarte greutăţile unul altuia (Gal. 6, 2). Să ia seama 
şi la aceasta spre a se asigura împotriva păcătuirii: 
fiecare să scrie faptele şi mişcările sufletului, ca şi când 


* Într-adevăr, după cum sublinia și Părintele Dumitru Stăni- 
loae - tălmăcitorul textului de mai sus, de foarte multe ori nu 
ştim dacă ceea ce am făcut e bine sau rău; doar odată cu timpul 
ni se face vădit că anumite fapte ale noastre din trecut, socotite 
înainte ca bune, nu au fost bune. Cunoaștem aceasta din conse- 
cinţele lor, care se văd uneori după o vreme îndelungată. Obser- 
văm atunci că „cel puţin ne-am făcut vinovaţi de o hotărâre gră- 
bită, nu îndestul de serios cumpănită. Cu atât mai mult ne va 
descoperi Domnul la sfârşitul întregii vieţi individuale şi la sfâr- 
şitul istoriei adevărata calitate a multora din faptele noastre. Dom- 
nul le va descoperi calitatea în contextul general al istoriei de 
obşte”. (nota de subsol nr. 38, în col. Părinți și Scriitori bisericeşti, 
vol. 16, Editura Institutului Biblic și de Misiune al Bisericii Orto- 
doxe Române, Bucureşti, 1988, p. 224). 

ar avea să le vestească altora. Şi „fiţi încredinţaţi că 
dându-ne seama că ne vom ruşina de vor fi cunoscute, 
ne vom opri de-a le săvârşi ca de la nişte păcate şi în 
general de la orice gând rău. Căci cine ar voi să fie văzut 
când păcătuieşte, sau cine, dacă a păcătuit nu minte 
mai degrabă voind să se ascundă? Precum nu am des- 
frâna privindu-ne unii pe alţii, aşa, dacă scriem gân- 
durile noastre pentru a le vesti unii altora, ne vom în- 
frâna mai cu putere de la gândurile urâte odată ce ne 
ruşinăm de ele când sunt cunoscute. Deci să ne fie scri- 
sul lor ca nişte ochi ai celor ce se nevoiesc împreună 
cu noi. Scrisul lor ne ruşinează ca şi când ar fi văzute, 
încât nici nu vom mai gândi la cele rele. Dacă ne vom 
întipări un astfel de chip al vieţuirii, vom putea să 
purtăm trupul ca pe un rob şi să plăcem Domnului, căl- 
când peste uneltirile vrăjmaşului””. Dacă nu le scriem, 
le facem să se evaporeze din amintirea noastră. Dar 
„dacă le scriem şi le citim des, rămân fixate în fața noas- 
tră şi ne ruşinează”*. 

Fratele cu pietricelele nu ştia, probabil, nici să scrie, 
nici să citească, şi poate de aceea şi folosea stratagema 
sa ingenioasă. Minuţia metodei folosite e pe măsura 
importanţei pe care cuvioșii o atribuiau unei curăţii to- 
tale şi profunde a inimii lor pentru Domnul. Neavând 


” Sf. Atanasie cel Mare, Viața Cuviosului Părintelui nostru An- 
tonie ..., LIV-LV, p. 222-225. 

* Pr. Prof. Dumitru Stăniloae, nota de subsol nr. 41, la textul 
precedent, p. 225. 

toți aceeași forță sufletească, unii se credeau obligați 
să recurgă la tertipuri oarecum bizare. Dădeau uneori 
impresia că-și irosesc energiile luptând împotriva gân- 
durilor rele, dar în realitate se îngrijeau la fel de mult 
pentru a întreţine în ei gândurile bune. Dacă noi cu- 
noaștem mai bine gândurile lor rele, este pentru că de- 
spre ele vorbeau cel mai bucuros, despre celelalte vor- 
beau întotdeauna cu foarte mare discreţie”, nedorind 
să piardă fericita smerenie. Astfel, de exemplu, avva 
Pimen spunea: „Când se arde pe dedesubt cazanul, nu 
poate musca să se apropie de dânsul, nici celelalte tâ- 
râtoare, iar când este rece, atunci se pune pe el. Așa și 
călugărul, când rămâne în faptele cele duhovniceşti, 
nu poate vrăjmașul să-l supere”“. După o altă compa- 
rație propusă Sfântului loan Casian” de către Avva 
Moise, mintea este ca o moară aflată în continuă miș- 
care. Trebuie să i se furnizeze neîncetat grâu de măci- 
nat, altfel ea va măcina neghină. În același fel, mintea, 
sub impusul vieţii prezente şi mereu împresurată de 
tentaţii şi pasiuni, nu va putea fi liberă de clocotul 


” Lucien Regnault, Viața cotidiană a Părinților deșertului în Egip- 
tul secolului IV, în româneşte de diac. loan [. Ică jr., Editura Deisis, 
Sibiu, 1997, p. 136-137 sq. 

“ Patericul ce cuprinde în sine cuvinte folositoare ale Sfinților Bă- 
trâni..., 111, p. 195-196. 

“ Sf. loan Casian, Convorbiri duhovniceşti, întâia convorbire cu 
părintele Moise, I, 18, traducere de Prof. David Popescu, în col. 
Părinți şi Scriitori bisericeşti, vol. 57, Editura Institutului Biblic și 
de Misiune al Bisericii Ortodoxe Române, București, 1990, p. 320. 

gândurilor; dar priceperea și iscusinţa ei vor şti ce tre- 
buie să alunge și ce să rețină. Tocmai în vederea aces- 
tui scop a fost rânduită rostirea, recitarea și meditaţia 
continuă asupra cărților sfinte, îndreptarea memoriei 
spre cele duhovnicești și a dorințelor spre perfecțiune 
Și spre speranţa vieţii viitoare, preocupări care ocupă 
toată ziua anahoretului. Ele întreţin în inima sa gân- 
dul la Dumnezeu, „pomenirea lui Dumnezeu”, cum 
spuneau adeseori Părinţii”. 


Gândurile de hulă asupra lui Dumnezeu şi 
asupra sfinţilor sunt aduse de demoni 


Uneori, josnicia diavolului este de-a dreptul rebar- 
bativă. Nu omite niciun prilej și nicio metodă de a 
înclina mintea creştinului spre cele rele. Dacă nu le 
reuşeşte această uneltire vicleană și perfidă, încearcă 
măcar să aducă tulburare în sufletul celui ce se nevo- 
iește. Vrăjmaş fiind neamului omenesc şi având puru- 
rea mare pizmă şi zavistie asupra noastră, aruncă gân- 
duri spurcate şi hulitoare de Dumnezeu în inima omului, 
socotind că, cu acele gânduri hulitoare asupra Dum- 
nezeirii, ar putea omul să se scârbească şi să se deznă- 
dăjduiască de mântuire, şi cu aceasta să-l despartă şi 
să-l îndepărteze de Dumnezeu. Astfel, el atacă mintea 
și inima omului, fără de voia şi învoirea acestuia din 
urmă, cu gânduri rele, necurate şi hulitoare spre Însuşi 


“ Lucien Regnault, op. cit., p. 135-137. 

Domnul și Dumnezeul nostru şi spre Preacurata şi pu- 
rurea Fecioara Maria, Maica lui Hristos Dumnezeu şi 
spre sfinţii lui Dumnezeu, în vremea rugăciunii şi chiar 
a cuminecării cu Sfintele Taine. Pentru aceasta, mulţi 
călugări au căzut întru deznădăjduire, socotindu-se 
pe ei înşişi fără Dumnezeu şi mai răi decât păgânii şi 
decât animalele cele necuvântătoare, într-o aşa măsură 
încât de aceea nici creştini nu se mai socoteau a fi şi 
mulţi de această supărare s-au oprit de la primirea 
Sfintei Împărtășanii. Unii au vrut ori să sară în apă să 
se înece, ori într-alt chip să se omoare, socotind că ei nu 
mai au iertare de păcatul acesta, nici nu mai este nă- 
dejde de mântuirea lor, pentru că au hulit pe Însuşi 
Domnul Dumnezeu, aducându-şi aminte şi socotind 
cuvântul Domnului ce este scris în Sfânta Evanghelie, 
care zice: tot păcatul şi hula se va ierta oamenilor, iar hula 
care este asupra Duhului Sfânt nu se va ierta, nici în 
veacul de acum, nici în cel ce va să fie (Mt. 12, 31-32). 

Acestea fiind scrise, se naşte întrebarea: de unde 
vin în inima omului nişte gânduri rele şi spurcate şi 
hulitoare de Dumnezeu, ca acelea care sunt fără voia 
omului? Şi în ce chip poate omul să se izbăvească şi să 
scape de pieirea acelor gânduri pierzătoare de suflet? 

La aceasta, un bătrân încercat răspunde că, celor 
mândri, li se întâmplă o ispită ca aceasta dacă-l slobo- 
zește Dumnezeu pe diavol, ca să-i smerească - pentru 
înălţarea şi mândria lor şi să-şi „vină întru cunoştinţă”, 
să-şi cunoască neputinţa lor şi să se pocăiască de mân- 
dria lor. lar celor smeriţi şi cucernici, li se întâmplă lor 

o ispită ca aceea, din zavistia şi din pizma vrăjmaşului 
diavol. Pentru aceea şi multora din preacuvioşii părinţi 
care trăiau în pustie cu multă înfrânare şi pustnicească 
viaţă, „Li se întâmpla lor de cădeau în acea boală şi în 
ispita diavolicească a gândurilor rele şi hulitoare asu- 
pra dumnezeirii. Precum zice sfântul loan Scărarul şi 
alţi sfinţi părinţi, că de multă supărare şi scârbă ce 
aveau pentru acele gânduri diavoliceşti hulitoare de 
Dumnezeu, cădeau în deznădăjduire, întru slăbiciune 
şi boală sufletească şi trupească, încât li se veştejeau şi 
li se schimbau fețele de multe osteneli, foame şi sete, 
răbdare cu privegheri şi rugăciuni, că doar s-ar izbăvi 
de acele gânduri hulitoare, dar nu se puteau izbăvi. Şi 
când le veneau lor acele gânduri hulitoare asupra lui 
Dumnezeu, li se părea că se va desface pământul şi-i 
va înghiţi, sau va cădea foc din cer şi-i va arde. Dar 
toate le pătimeau şi le răbdau pentru nesocotinţa, neşti- 
inţa şi nepriceperea lor, că nu se socoteau, nici ştiau, 
nici pricepeau aceasta, că tot adevăratul dreptmăritor 
creştin care se teme de Dumnezeu şi face poruncile 
Lui, nevinovat este de nişte gânduri spurcate, rele şi 
hulitoare de Dumnezeu ale vicleanului diavol care nu 
sunt cu voia şi învoirea omului, ci sunt nişte năvăliri 
diavoleşti asupra omului, fără de voia lui. Pentru care 
gânduri omul nu are nicio vină sau păcat, nici pe- 
deapsă de la Dumnezeu, fiindcă omul nu le primeşte 
nici nu le urmează lor, ci îi cad lui năpastă. Căci cum ar 
putea cineva din creştini să-L hulească pe Dumnezeu, 
căruia 1 se închină şi 1 se roagă? Noi, creştinii, Aceluia 

ne închinăm şi ne rugăm şi-L binecuvântăm ziua şi noap- 
tea, în toată vremea şi în tot ceasul. Aceluia îi mulţu- 
mim şi pe Dânsul îl preamărim. Aceluia îi slujim, pe 
Acela îl chemăm pururea întru ajutorul nostru, înaintea 
Lui stăm şi îl rugăm şi pe El Unul îl ştim Dumnezeu, 
Tatăl, Fiul şi Sfântul Duh, într-o Dumnezeire, slăvit de 
toată făptura. Pentru Acela toate chinurile şi mucenicia 
cu bucurie le primim, le răbdăm şi le pătimim. De 
aceea suntem necăjiţi şi supăraţi şi luptaţi de vrăjmaşi, 
pentru Acela suntem izgoniți, pentru Acela ne lepădăm 
de lume şi de toate cele ce sunt într-însa. De aceea îi 
lăsăm pe părinţii, fraţii şi surorile noastre şi ne lăsăm 
soțiile şi fiii noştri, încă şi viaţa noastră şi trupul nostru 
le dăm la munci şi la pedepse cu osârdie. Cum s-ar 
putea ca să hulim şi să grăim de rău şi să-L ocărâm pe 
Dumnezeul nostru, pentru Care în toate zilele murim?”* 
Deci, cu siguranţă, acele gânduri rele şi hulitoare sunt 
ispitele vicleanului şi necuratului duh al satanei, care 
vrea să smintească pe om şi să îl despartă de Dumne- 
zeu. Nimeni dintre nevoitori nu poate şi să se închine 
lui Dumnezeu şi să-L hulească. Nici chiar diavolii, care 
ne aduc şi ne aruncă în inimi gânduri rele şi hulitoare 
ca acelea, nu îndrăznesc să-L hulească pe Dumnezeu. 

Prin urmare, creştinii şi credincioşii lui Hristos, pen- 
tru acele gânduri străine ale vrăjmaşului diavol, nicio 


* Pentru gândurile cele de hulă care vin în inima omului, hulitoare 
spre Dumnezeu, spre Preacurata Fecioară Maica lui Hristos Dumne- 
zeu, spre sfinții lui Dumnezeu şi spre Sfintele Taine, în Patericul ce cu- 
prinde în sine cuvinte folositoare ale Sfinților Bătrâni ..., p. 341-343. 

osândă, cercetare, sau pedeapsă nu au de la Dumnezeu. 
Căci nu sunt nicidecum ale lor și nici din inimile lor 
acele gânduri hulitoare, căci mulți dintre ei mai mult 
ar voi să fie arşi în foc decât să grăiască cu gurile lor 
cuvinte de hulă asupra Creatorului şi Ziditorului a toate. 
De aceea, sfaturile bătrânilor în această privinţă sunt 
ferme: „De acestea noi înştiințându-ne şi încredințân- 
du-ne, nici într-o seamă să nu băgăm acele gânduri, ci 
când îţi va aduce diavolul şi va arunca în inima ta nişte 
gânduri hulitoare ca acelea, să-i zici şi să-i răspunzi în 
gândul tău aşa: să se întoarcă boala ta pe capul tău şi pe 
creştetul tău şi hula ta să se pogoare asupra ta, viclene 
diavole şi duhule necurate! Iar eu, Domnului Dumne- 
zeului meu totdeauna mă închin, îl laud şi îl slăvesc şi 
niciodată nu-L voi huli, căci cum aş putea eu să hulesc 
şi totodată să proslăvesc pe Domnul Dumnezeul meu? 
Cum aş putea să-L ocărăsc când în toate zilele şi în tot 
ceasul, cu tot sufletul şi inima mea îl preamăresc şi îl rog 
pe Dânsul? Iar hula ta, viclene diavole, să se întoarcă pe 
capul tău! Şi în acest chip poţi să te izbăveşti de acea 
ispită diavolească, nesocotindu-le şi nebăgând în seamă 
acele gânduri ale lui, ci ocărându-l şi batjocorind pe 
vrăjmaşul diavol, ştiind şi cunoscând noi că de la el şi 
ale lui sunt acele gânduri hulitoare iar nu de la noi, 
nici ale noastre”. 

De la noi şi ale noastre, subliniază Părinţii Deșer- 


tului, sunt alte gânduri şi patimi care se nasc, adică: 


“ Patericul ce cuprinde în sine cuvinte folositoare ale Sfinților Bă- 
trâni ..., p. 344. 

desfrânarea sau curvia, preacurvia, îmbuibarea pân- 
tecului, beţia, zavistia, mânia, pizma, iubirea de argint, 
clevetirea, învrăjbirea, scumpetea, nemilostivirea, tirania, 
minciuna şi altele asemenea acestora. Aceste patimi sunt 
din voia noastră, de le vom face sau de nu le vom face. 
Şi de le vom gândi sau de nu le vom gândi, în cele ce 
facem noi cu voia noastră, vinovați şi greşiţi suntem 
înaintea lui Dumnezeu şi numai de acele patimi şi pă- 
cate şi gânduri rele vom fi şi noi cercaţi şi întrebaţi, 
care sunt sub puterea şi stăpânirea şi voia noastră, iar de 
cele ce nu sunt în voia şi stăpânirea noastră nu vom fi 
cercetaţi, nici întrebaţi, și gândurile cele hulitoare de 
Dumnezeu nu sunt în voia şi stăpânirea noastră, ci sunt 
nişte lucruri străine ale diavolului, pentru care gân- 
duri noi nevinovaţi suntem”. 

Aceste gânduri hulitoare de Dumnezeu nu le duce 
diavolul să le arunce în inimile necredincioşilor păgâni 
şi ereticilor, pentru că spre aceia nu are el zavistie, nici 
pizmă, nici război fiindcă ei, cu necredinţa şi eresul lor, 
nu-i sunt potrivnici, ci îi sunt supuşi. Ci toată silinţa şi 
nevoinţa lui este împotriva dreptmăritorilor creştini, 
ca să-i împiedice şi să-i smintească din credinţa lor, 
să-i scârbească, să-i deznădăjduiască, să-i tulbure, să-i 
depărteze şi să-i înstrăineze de Dumnezeu. Un părinte 
oarecare din Schit spunea că avea multă scârbă şi supă- 
rare de necuratele şi hulitoarele de Dumnezeu gânduri 
diavoleşti. lar odată neştiind ce să mai facă de mare 


“ Ibidem, p. 344-345. 

scârbă şi supărare ce avea din acele gânduri drăceşti, 
a mers la fericitul Petru, arhiepiscopul Alexandriei, şi 
s-a jeluit lui şi i-a spus toată scârba şi supărarea ce o 
are din pricina acelor gânduri hulitoare asupra Dum- 
nezeirii şi asupra credinţei creştineşti. lar fericitul arhi- 
episcop i-a răspuns, zicând: „mergi, fiule şi te îngrijeşte 
pentru alte greşeli ale tale, iar acel păcat pentru gându- 
rile hulitoare asupra Dumnezeirii şi asupra credinței 
creştineşti care zici că te supără, lasă-l să fie asupra mea. 
Că tot creştinul dreptmăritor, care slujeşte şi se închină 
lui Dumnezeu cu credință, nu este vinovat de acele 
diavoleşti gânduri hulitoare de Dumnezeu, ci diavolul 
le aruncă în inima omului fără voia lui, pentru pizma şi 
zavistia lui cea mare, ce o are asupra omului creştin. Că 
şi mie, fiule, odată mi s-a întâmplat de mă supărau gân- 
durile hulitoare şi mergând m-am jeluit şi i-am spus 
sfântului Pafnutie mărturisitorul şi mucenicul. lar el 
m-a întărit, zicând aşa: când m-au prins pe mine prigo- 
nitorii şi m-au dus să mă muncească pentru mărturisi- 
rea lui Hristos, tocmai atunci, la acea judecată şi muncă, 
când mă chinuiau şi îmi ardeau trupul pentru Dom- 
nul Hristos şi cu cârlige de fier mă strujeau, vicleanul 
îmi aducea gânduri de hulă către Dumnezeu, iar eu îi 
răspundeam cu mânie, zicând: o, duh viclean şi necurat, 
eu sufletul şi trupul şi toată viața mea mi le dau chinu- 
rilor şi morţii pentru Dumnezeul meu şi tu îmi aduci 
mie gânduri de hulă către Domnul Dumnezeu? Că de 
L-aş huli pe Domnul Dumnezeul meu, după vicleanul 
şi vrăjmăşescul tău sfat, nu mi-aş da trupul şi sângele 


o 

chinurilor şi focului pentru Dânsul; ci hula să se în- 
toarcă pe capul tău, viclene diavole!”“. Acestea spunân- 
du-le fericitul Petru arhiepiscopul, acelui părinte, l-a 
mângâiat şi l-a întărit, slobozindu-l în pace. Deci, avem 
încă un argument puternic pentru a cunoaşte că acele 
gânduri diavoleşti hulitoare asupra Dumnezeirii nu 
se pot izgoni cu altceva, nici într-alt chip nu se poate 
izbăvi omul cel supărat de dânsele, fără numai să nu le 
ia niciodată în seamă. Că nu pot nimic să-i strice acelea, 
fiindcă acelea nu sunt de la dânsul, ci de la diavol, pen- 
tru acelea el nu va da socoteală Domnului Dumnezeu. 
Şi cuviosul părinte Pamvo le spunea fraților, zicând: 
„eu, fiilor, trăind în adâncul pustiului şi rugându-mă lui 
Dumnezeu pentru iertarea şi îndreptarea vieţii mele, 
odată mi-a adus şi mi-a aruncat diavolul în inimă gân- 
duri hulitoare asupra lui Dumnezeu şi a sfinţilor Lui 
şi foarte tare mă supărau, iar eu neştiind ce să fac de 
scârba şi supărarea ce aveam, am început cu osârdie a 
mă ruga lui Dumnezeu să izgonească şi să depărteze 
de la mine aceste gânduri rele. Şi cu aşa de mare osârdie 
rugându-mă lui Dumnezeu, am auzit glas de sus grăin- 
du-mi aşa: Pamvo, nu avea nicio grijă de păcatele stră- 
ine, ci de ale tale îngrijeşte-te că acele gânduri hulitoare 
sunt ale vicleanului diavol””. 

Aceste convingeri și îndrumări din vechime au avut 
ecou și în viața cuvioșilor ce au trăit ulterior acelor 


“ Ibidem, p. 345-346. 
“ Ibidem. 

veacuri, chiar aproape de timpurile noastre. Astfel, 
Cuviosul rus Nicon de la Mănăstirea Optina, chemat la 
Domnul în anul 1931, mărturisea că gândurile de care 
inima nu se lipeşte, trec repede, ca un caleidoscop. „Min- 
tea noastră niciodată nu se opreşte, întotdeauna e ocu- 
pată. Gândurile rele nu trebuie luate în seamă, deoarece 
au proprietăți inalienabile, ele nu sunt de la natura noas- 
tră. Una şi aceeaşi minte nu poate şi să ÎI slăvească pe 
Dumnezeu şi să hulească. Unor asemenea gânduri nu 
trebuie să le dăm atenţie, trebuie să le aruncăm, ca pe 
un gunoi, ca pe ceva străin. Dacă un anumit gând rău 
vine insistent în minte şi inima se lipeşte de el, con- 
simte la el, atunci trebuie să ne adunăm toate puterile 
ca să îl aruncăm, cu ajutorul rugăciunii lui Iisus şi al 


spovedaniei la stareţ”*. 


Felurite remedii pentru gândurile rele 


Chiar marele avva Antonie, stând odată în pustiu, a 
căzut pradă acediei“” şi apăsătoarei întunecimi a gân- 
durilor rele și zicea către Dumnezeu: „Doamne, vreau 


“ Cuviosul Nicon de Optina, în Patericul de la Optina, traducere 
de Cristea Florentina, Editura Bunavestire, Bacău, 2002, p. 464-465. 

* Akmăia [Akedia] în limba greacă clasică însemna neglijenţă, 
nepăsare, lipsă de interes pentru un lucru. Este un amestec de 
somnolenţă, silă, deznădejde, trândăvie, amorțeală sau toropeală 
sufletească, plictiseală, descurajare, lâncezeală, dezgust, lehamite 
pentru cele spirituale, dar și o relaxare a sufletului, care nu are în ea 
cele conform cu firea, nici nu stă cu bărbăţie împotriva patimilor. 


223 


PĂRINȚII PATERICULUI, DESPRE POCĂINȚĂ 


să mă mântuiesc şi nu mă lasă gândurile rele. Ce să fac 
în neliniştea mea? Cum să mă mântuiesc?”, ridicân- 
du-se puţin şi privind afară, a văzut pe cineva aidoma 
lui, „stând jos şi lucrând, apoi sculându-se şi făcând 
rugăciunea, şi iar aşezându-se şi împletind funia, apoi 
din nou sculându-se pentru rugăciune. Era un înger 
al Domnului, trimis ca să-l îndrepte şi să-l întărească. Şi 
l-a auzit pe înger spunând: «Fă aşa şi te mântuieşte!». 
Auzind acestea, (avva Antonie) s-a bucurat nespus şi 
a prins curaj. Şi aşa se mântuia””. Tot în Pateric, în drep- 
tul avvei Pimen citim, printre multe altele, că odată un 
frate l-a întrebat despre atacul gândurilor rele. Bătrâ- 
nul îi zice: „Lucrul acesta seamănă cu un om care are 
foc la stânga şi un vas cu apă la dreapta. Dacă focul se 
întinde, el ia vasul cu apă şi-l stinge. Focul este să- 
mânţa duşmanului; apa, a ne arunca în faţa lui Dum- 
nezeu””!. Vieţuitorii pustiului mai obișnuiau să opună 
gândurilor rele pe cele bune, pătrunşi de convingerea 
că, precum leacurile cele mai tari alungă veninul fia- 
relor, tot aşa rugăciunea şi postul alungă orice gând rău. 
Tot ca remedii pentru gândurile rele, grăiau împotriva 
lor ceea ce este scris în lege”, primind defăimarea şi 
necazul — nu numai în parte —, ci în toată vremea şi în 
tot lucrul. 


* Avva Antonie cel Mare, cuvântul 1, în Patericul sau apofteg- 
mele părinților din pustiu ..., p. 43. 

" Avva Pimen, cuvântul 146, în Patericul sau apoftegmele părin- 
ților din pustiu ..., p. 291. 

” Sfântul Ierarh Teofan Zăvorâtul, Patericul Lavrei Sfântului 
Sava, traducere din limba rusă de dr. Adrian şi Xenia Tănăsescu, 
Editura Anestis, București, 2005, p. 191. 

Nu în ultimul rând, pentru eliberarea de gândurile 
rele şi deșarte, părinţii le opuneau rugăciunea; alergau 
la rugăciune către Cel ce i-a creat pe ei şi Acela le to- 
pea pe acelea ca ceara. Cuvioşii îşi umpleau gându- 
rile cu Hristos şi stingeau astfel cărbunele mocnind al 
tentaţiei. Cu precădere, acest remediu este recoman- 
dat cu insistenţă. „Un frate l-a întrebat pe un bătrân: «ce 
lucrare trebuie să aibă inima, ca să se îndeletnicească 
cu dânsa?» Şi i-a răspuns bătrânul: «aceasta este lu- 
crarea cea desăvârşită a monahului: să ia aminte la 
Dumnezeu fără răspândire». Zis-a fratele: «dar gân- 
durile cele rele nu lasă mintea să ia aminte la Dumne- 
zeu pururea. Cum trebuie să le izgonească?» Şi a zis 
bătrânul: «nu poate mintea de la sine să facă aceasta, 
că nu are o astfel de putere, ci când vor bântui gându- 
rile, trebuie degrabă să alerge la Dumnezeu şi Acela le 
va topi ca ceara, căci Dumnezeul nostru este foc mis- 
tuitor». Zis-a fratele: «cum dar părinţii Schitului între- 
buinţau gândul cel împotrivă grăitor?». Răspuns-a 
bătrânul: «şi lucrarea aceea este mare şi bună, dar are 
osteneală şi nu este cu folos pentru toţi». Zis-a fratele: 
«cum nu este cu folos pentru toţi?». Zis-a bătrânul: 
«când gândul va veni asupra sufletului şi va putea su- 
fletul prin nevoinţă să-l izgonească, altul năpădind îl 
va cuprinde. Şi aşa toată ziua grăind împotriva miş- 
cărilor gândurilor, niciodată nu se va îndeletnici la 
privirea lui Dumnezeu». Întrebat-a fratele: «cu ce meş- 
teşug aleargă dânsul la Dumnezeu?». Zis-a bătrânul: 
«de va veni la tine gândul curviei, îndată smulgând 

mintea, înalţ-o cu osârdie către Dumnezeu şi nu ză- 
bovi». Zis-a fratele: «dar de va veni gândul slavei de- 
şarte, nu trebuie să grăiesc împotriva gândului?» Răs- 
puns-a bătrânul: «în oricare ceas va grăi împotrivă 
cineva, mai tare se face gândul acela şi mai puternic. 
Căci va grăi împotrivă mai multe decât tine”, şi nici 
Duhul Sfânt nu îţi va ajuta ţie atât. Căci te afli ca şi 
cum te-ai mândri şi socoteşti că eşti în stare să te lupţi 
cu patimile, atunci mai vârtos trebuie să alergi către 
Dumnezeu, căci precum cel ce are părinte duhovni- 
cesc, părintelui lasă toate şi el este fără de grijă. Aşa şi tu, 
dându-te lui Dumnezeu, nu trebuie să ai grijă nicide- 
cum de gând, să-i grăieşti împotrivă, sau să-l laşi să 
intre. Dacă va intra, du-l sus către părintele şi zi-i: eu 
nu am nimic, iată părintele meu, el ştie! Şi ducându-l, 
în mijlocul căii, lăsându-te, va fugi. Căci nu poate să 
meargă cu tine la aceia, nici să stea înaintea altuia. De- 
oarece ca această lucrare, nu este mai mare şi mai fără 
de grijă în toată Biserica»””. 

Când năvăleau asupra lor gândurile rele cu pu- 
tere şi insistenţă virulentă, monahii se străduiau să le 
gonească prin mărturisirea lor părintelui duhovnicesc 


"Dacă luptă cineva cu gândul rău, începător în cele duhov- 
nicești fiind, îi dă acestuia putere. Dacă însă ridică mintea la ru- 
găciune către Dumnezeu, unindu-și mintea cu Acesta, duhurile 
rele nu mai pot strecura în minte gândurile deșarte. 

” Patericul ce cuprinde în sine cuvinte folositoare ale Sfinţilor Bă- 
trâni ..., 17, p. 452. 

sau avvei. Despre acest meșteșug vom trata însă, în 
alt subcapitol. 

Luptele nevoitorilor binelui nu sunt neînsoţite de 
ajutorul harului divin. Celor înaintați duhovniceşte și 
aflaţi pe treptele desăvârşirii, duhurile rele le lansează 
ispite şi mai înverșunate. În capitolul 10 al Vieţii Cuvio- 
sului Părintelui Antonie citată de noi deja, citim că 
vrăjmașii binelui au făcut, într-o noapte, prin lovituri, 
un astfel de zgomot, încât părea că tot locul se cutre- 
mură. Şi parcă desfăcând cei patru pereţi ai micii în- 
căperi, demonii intrau prin ei prefăcuţi în năluci de 
fiare şi şerpi. Şi locul întreg se umplu de năluciri de 
lei, de urşi, de leoparzi, de tauri, de şerpi, de aspide, de 
scorpioni şi lupi, care se mişcau, fiecare în felul lor. 
„Leul mugea, voind să intre fără să poată, taurul părea 
să ia în coarne, şarpele se târa şi nu ajungea şi lupul 
repezindu-se era ţinut pe loc. Şi zgomotele tuturor 
erau înspăimântătoare şi furiile lor, cumplite. lar An- 
tonie, lovit şi înţepat de ei, simţea un şi mai mare chin 
în trup. Dar rămânea fără să tremure şi priveghind şi 
mai mult cu sufletul. Gemea de durerea trupului, dar 
veghea cu mintea”. Şi bătându-şi joc de ei, zicea: „Dacă 
aţi avea vreo putere în voi, ar fi fost destul să vină nu- 
mai unul din voi. Dar fiindcă v-a slăbit Domnul, încercaţi 
să mă speriaţi prin mulţime. E un semn al neputinței 
voastre că luaţi chipurile animalelor”. Şi îndrăznind ia- 
răşi zicea: „De sunteţi tari şi aţi luat putere împotriva 


Sf. Atanasie cel Mare, Viața Cuviosului Părintelui nostru An- 
tonie ..., LX, p. 198. 

mea, nu zăboviţi, ci năvăliţi. lar de nu puteţi, pentru 
ce vă tulburaţi în zadar? Nouă ne este pecete şi zid de 
apărare credinţa în Domnul nostru”. Dar aceia, încer- 
când multe, scrâşneau din dinţi, încât se făceau mai 
degrabă pe ei de râs, decât pe dânsul. „Căci Domnul 
n-a uitat nici acum de nevoinţa lui Antonie, ci a venit 
în ajutorul lui. Fiindcă privind el în sus, a văzut acope- 
rişul ca deschizându-se şi o rază de lumină coborând 
spre el. Şi dracii s-au făcut dintr-odată nevăzuţi, iar 
durerea trupului îndată a încetat şi casa s-a luminat 
întreagă. Apoi Antonie simțind ajutorul şi răsuflând 
mai bine, uşurat de dureri, se ruga vedeniei arătate, 
zicând: «Unde erai? Pentru ce nu Te-ai arătat de la în- 
ceput, ca să-mi opreşti durerile?». Şi s-a făcut glas către 
el: «Antonie, eram aici, dar am aşteptat să văd lupta ta. 
Deci fiindcă ai răbdat şi nu te-ai lăsat biruit, îţi voi fi 
pururea ajutor şi voi face numele tău cunoscut pretutin- 
deni»”*. Auzind acestea, Cuviosul Antonie — care era 
atunci de treizeci şi cinci de ani — s-a sculat la rugă- 
ciune. Și s-a întărit atât de mult, că a simţit că are mai 
multă putere în trup, decât a avut înainte. 

Gândurile rele nu persistă în inima iubitoare de 
Dumnezeu: „precum focul în apă, aşa şi gândul spur- 
cat nu poate fi în inima dreaptă, căci orice iubitor de 
Dumnezeu, iubitor de dreptate şi iubitor de osteneală 
întru fapte bune intră în părtăşie cu Dumnezeu, şi dia- 


volul nu are intrare în el”7. 


”* Ibidem, IX-X, p. 198-199. 
” Sfântul lerarh Teofan Zăvorâtul, op. cit., p. 134. 

Trezvia sau luarea aminte la sine însuși a nevoi- 
torului mai este susținută atât de preocupările spiri- 
tuale ca: meditaţia la cuvintele Sfintei Scripturi, rugă- 
ciunea continuă, psalmodierea, gândul la moarte etc., 
cât şi de munca fizică pentru întreținerea vieții și pen- 
tru filantropie, înfrânarea de la mâncări, de la somn, 
precum şi de alte practici aspre în ceea ce priveşte îm- 
brăcămintea, sau locul unde își îngăduiau puţinele 
ore de somn etc. 

Tinzând neîncetat spre Împărăția cerurilor, călu- 
gărul caută să viețuiască mereu în prezenţa lui Dum- 
nezeu. Cuviosul Antonie își amintea întruna de cuvân- 
tul proorocului Ilie care zice: „Viu este Domnul, în 
faţa Căruia mă voi înfăţişa astăzi” (III Reg. 18, 15). 
Proorocul spunând „astăzi” nu măsura timpul trecut, 
ci, subliniază Sfântul Antonie, ca unul „ce pune puru- 
rea început, în fiecare zi se silea să se înfățișeze așa 
cum trebuie lui Dumnezeu, cu inima curată şi gata să 
asculte de voia Lui și de nimeni altul. Zicea în sine că 
nevoitorul trebuie să înveţe din viețuirea marelui Ilie 


să-şi vadă pururea ca într-o oglindă viaţa lui””. 


"EEouohoyeto0e ov GAMioig Tag Guupriuş — 
Iacov 5, 16. Termenul de mărturisire în Noul 
Testament 


Cu privire la „mărturisire“, în Noul Testament, întâl- 
nim două forme ale cuvântului: Ouohoyeo şi EEOuoAOYEo). 


%Cf. Sf. Atanasie cel Mare, op. cit., VIII, p. 197-198. 

Prima formă, OuoA0oYyEw, cu sensul de „a mărtu- 
risi” este prezentă în mai multe pasaje din Noul Tes- 
tament, ca de pildă în versetul: „Şi atunci voi mărtu- 
risi (Ouohoy1jow) lor: Niciodată nu v-am cunoscut pe 
voi. Depărtaţi-vă de la Mine cei ce lucraţi fărădelegea” 
(„Ko TOTE O40Ă0YIjOW AVTEIS Tu OVBENOTE Eyvov VuAĂG: 
AIOXWPEITE OI Euod Oi EOYACOUEvoL TÂv &vouLAv” — 
Mt. 7, 23). Singurul loc din Noul Testament unde Ouo- 
Joyew este folosit cu referire la păcat este la ] In. 1, 9: 
„Dacă ne mărturisim păcatele...”: ev Ou4o4opyuev 1ăs 
OMAPTLOG MU... 

A doua formă, e£ouoloytv, înseamnă a transmite 
oral gânduri, opinii sau emoţii, a mărturisi, a spovedi. 
Acest termen, împrumutat din Septuaginta, a făcut parte 
din vocabularul creştin timpuriu”, cu dublul înţeles de: 

1. laudă adusă Tatălui sau lui Hristos şi 

2. mărturisire a păcatului. 

Cuvântul t£ouohovyew este folosit de trei ori cu 
referire la păcat, la Matei 3, 6 atunci când loan boteza 
şi oamenii îşi mărturiseau păcatele: „Şi erau botezați 
de către el în râul Iordan, mărturisindu-şi păcatele” 
(„Kai EBArTICOVTO £v TQ 'Lop5ĂvN NETAUEO VI” AVTED 
EEOUOAOVOVUuEvoL TĂS AuapTiAs OVTEv”) la Marcu 1, 5 
care este un pasaj paralel ce descrie acelaşi eveniment 
şi la lacov 5, 16: „Mărturisiţi-vă unul altuia păcatele...” 
(„Ezouohovyetode ov GMjou Tăs OuapTias”). Avem 


"Pentru o analiză a utilizării cuvântului £EouoA6ynjois, vezi 
G. W. H. Lampe (ed.), A Patristic Greek Lexicon, Oxford, Claren- 
don Press, 1968, p. 857 . 

deci o mărturisire privată la I loan 1, 9, una publică 
relatată de Matei 3, 6 şi Marcu 1, 5, şi alta, se pare tot 
publică, la lacov 5, 16. Acestea sunt cele patru men- 
ţiuni ale mărturisirii păcatului în Noul Testament. 


„Dacă eşti încolţit de gânduri necurate, nu te 
ascunde, ci spune-le degrabă părintelui tău!” 
Ouooyia T8v NovLouâv 


Monahii practicau cu rigurozitate pocăința, în sensul 
etimologic al termenului. Dacă primilor creştini perse- 
cuţiile le întăreau fervoarea credinţei, acum călugării, 
pentru a-şi ţine ochii minţii aţintiţi la Împărăţia ceru- 
rilor, recurgeau la descoperirea gândurilor. 

Descoperirea cugetelor înaintea părintelui duhov- 
nicesc, despre ale cărei binefaceri vorbesc toți atleții du- 
hovnicești ai pustiei, cere mai înainte de toate biruirea 
patimii iubirii trupești și egoiste de sine (puiovTia). 

Cu privire la această practică a mărturisirii gânduri- 
lor, aflăm de la Părinţii pustiului atât îndrumări şi sfa- 
turi adresate celui care vine să-și vestească gândurile, 
cât şi sfaturi pentru duhovnic și stareț. Astfel, de la frați 
se cere o mărturisire deplină, lipsită de îndreptăţirea 
de sine sau de învinuirea altora; „prin cele ce spune și 
prin întreaga sa atitudine, penitentul trebuie să arate 
o deplină pocăință pentru starea sa păcătoasă. De la 
duhovnici cere bunătate, discernământ și blândeţe, care 
să trezească încrederea şi să îndepărteze din sufletul 

celui care se spovedește teama sau rușinea de a-și arăta 
greșelile”. 

Arta învățării vieţii de chilie vine de la sfătuirea 
primită de la avva, căci altfel, un om poate rămâne o 
sută de ani în chilia sa fără a învăţa cum să trăiască în ea. 
Chilia era creuzetul în care îşi făcea călugărul lucrarea 
interioară. Dar ce i se întâmpla acolo, în special dacă era 
tânăr sau novice în ale deşertului și în cele ale vieții 
duhovniceşti, toate acestea trebuiau discutate cu un 
avva. Aceasta era disciplina „mărturisirii gândurilor”. 

Practica sună foarte asemănătoare spovedaniei par- 
ticulare, și într-un sens, era, dar era şi foarte diferită. 
Diferea de ultima practică sacramentală în anumite as- 
pecte evidente. În primul rând, Avva nu era în mod ne- 
cesar, nici măcar de obicei, preot. Înţelepciunea, şi nu 
hirotonia, conta. În al doilea rând, deşi Avva este posi- 
bil să se fi rugat înainte de a elibera călugărul, nu vor- 
bim de o rugăciune liturgică indicând mântuirea sau 
iertarea. 

În al treilea rând, şi cel mai important, conversaţia 
dintre călugăr şi avva nu se concentra pe păcatele în sine, 
ci pe doylouov, pe „gândurile de ispită” și pe „gânduri”, 
în general. În vocabularul deşertului, termenul „gân- 
duri” avea conotaţii negative. Putea include tentaţiile, 
dar la fel de des, se putea referi la orice preocupare, 
ceva ce călugărul ar fi fost incapabil să-şi scoată din 
minte; un „gând” putea fi pur şi simplu o dorinţă sau 


“ Jean Bremond, Părinții Pustiei, Ediţia a II-a, Introducere şi 
comentarii traduse din limba franceză de Marinela Bojin, Edi- 
tura Nemira, București, 2010, p. 135-136. 

un sentiment, destul de inocent în el însuşi, cum ar fi 
dorul de familie sau dorinţa de a explora vecinătăţile, 
jignirea resimţită la bârfa cuiva sau, pur şi simplu, între- 
bările legate de ce înseamnă cu adevărat să fii călugăr. 
Avva ajuta călugărul să discearnă „gândul”, bun, rău 
sau neutru, dacă trebuia acţionat asupra sa, ignorat sau 
trebuia luptat împotriva lui. Această dinamică nu re- 
prezenta atât o mărturisire privată, cât şi o sfătuire, în- 
drumare, consiliere spirituală. Chiar şi terminologia 
poate părea puţin înşelătoare, pentru că Avva nu „con- 
silia” călugărul. După cum notează Columba Stewart: 
„Întreaga viaţă se referea la deschidere: a sinelui către 
altcineva şi a sinelui către Dumnezeu, fără concentrare 
obsesivă asupra sinelui sau asupra relaţiei cu Avva. Poate 
alt mod de a înţelege acest aspect este de a ne aminti 
că angajamentul pentru adevăr, pentru a vedea lucrurile 
aşa cum sunt, erau cele care îl predispuneau pe călugăr 
la contemplarea lui Dumnezeu. A vedea fantasme, pro- 
iecţii şi dorințe pioase, depindea în primul rând de eli- 
minarea măştii fanteziilor şi proiecţiilor despre sinele 
nostru. Descoperim că măştile pe care le purtăm şi măş- 
tile pe care le vedem pe faţa lui Dumnezeu sunt, în 
esenţă, aceleaşi şi sunt creaţia noastră. Telul bătrânului 
era transparenţa perfectă în faţa luminii divine. Bă- 
trânul, departe de a fi un centru de putere şi un «diri- 
jor», slujea în transparenţa sa faţă de lumina divină ca 
o lentilă care concentrează lumina adevărului asupra 


locurilor întunecoase din inima ucenicului”. 


* Columba Stewart, „Radical Honesty about the Self: The 
Practice of the Desert Fathers”, în Sobornost, 12, 1990, p. 27. 

Părinţii Deşertului, ale căror apoftegme alcătuiesc 
Patericul, lansează destule exortaţii tinerilor fraţi în a-şi 
mărturisi gândurile unor bătrâni experimentați. Ast- 
fel, unul din părinți menţionează: „Dacă eşti încolţit de 
gânduri necurate, nu te ascunde, ci spune-le degrabă 
părintelui tău duhovnicesc şi mustră-le, pentru că în 
măsura în care îţi ascunzi gândurile, ele se înmulţesc 
şi câştigă putere. La fel cum, în adevăr, un şarpe care 
iese din vizuina lui fuge de îndată, târându-se iute, 
astfel gândul rău se împrăştie de îndată, și întocmai 
cariilor din grindă, aşa gândurile rele strică inima. Cel 
ce îşi spune gândurile este iute vindecat, dar cine le 
ascunde se-mbolnăveşte de mândrie. Pentru că, dacă 
n-ai destulă încredere în cineva pentru a-i dezvălui în- 
cercările tale, aceasta este dovada că nu ai smerenie. 
Căci celui care este smerit toţi îi par sfinţi şi buni, în 
timp ce el se crede singurul păcătos. De altfel, dacă ci- 
neva îl roagă pe Dumnezeu din toată inima sa şi îl în- 
treabă pe cineva despre gândurile sale, acela îi răspunde 
şi mai degrabă Dumnezeu răspunde prin gura aceluia ce 
trebuie făcut, El care a deschis gura asinei lui Valaam, 
chiar dacă cel ce a fost întrebat este nevrednic și păcă- 
tos”*. În același gând, un alt sfânt cuvios, însă de dată 
mai recentă, anume Sfântul Teofan Zăvorâtul (+ 1891), 
autorul lucrării duhovniceşti intitulată Patericul Lavrei 
Sfântului Sava, relevând și unul din riscurile celui ce-și 


* Pateric. Ziceri inedite ale Părinților Pustiei, greci, etiopieni, armeni, 
sirieni, latini, copti, Traducere din limba franceză de Bogdan Cân- 
dea și Eugenia Cândea Şerbanovici, Editura Anastasia, Bucureşti, 
2009, p. 136. 

ascunde gândurile rele de părintele său duhovnicesc, 
subliniază: „De te smintesc gândurile rele, să nu le tăi- 
nuieşti, ci spune-le îndată şi dă-le în vileag; căci cu cât 
îşi ascunde omul mai mult gândurile sale, cu atât se în- 
mulţesc ele şi se întăresc. Precum şarpele scos afară din 
ascunzişul său grăbeşte a scăpa prin fugă de ochiul 
urmăritorilor, aşa şi gândurile rele, atunci când sunt 
mărturisite şi descoperite, pier îndată din inimă şi amin- 
tire; şi precum roade viermele copacul în care se as- 
cunde, aşa şi gândul rău roade inima câtă vreme se 
ascunde în ea. Cel ce-şi descoperă gândurile se vindecă 
îndată, iar cel ce le ascunde rămâne în ghearele tru- 
fiei”*. Astfel, putem lesne concluziona marele folos al 
mărturisirii gândurilor rele. Dacă ele nu sunt mărturi- 
site, vor deveni fiare care vor sfâșia lăuntrul nevoito- 
rului și vor face fără rod ostenelile sale. Părinţii nu reco- 
mandă dialogul cu gândurile rele sau cugetarea la ele, 
căci cei ce fac astfel sunt ca acel lucrător al câmpului — 
de care se amintește în Limonariul Pustiului Athonit —, 
care a găsit un șarpe îngheţat, căci era începutul primă- 
verii, şi l-a băgat la subsioară; şarpele, însă, când s-a în- 
călzit, imediat l-a mușcat de moarte. Dacă gândurilor 
rele li se opune nevoitorul încă din faza de atac sau 
momeală și dacă totuşi persistă și nu sunt descoperite 
avvei, ele vor deveni lucrare, iar păcatul deja săvârșit, 
zice Apostolul Iacov, zămislește moartea (lac. 1, 15)*. 


“Sfântul lerarh Teofan Zăvorâtul, op. cit., p. 46. 
“ Limonariul Pustiului Athonit, ediţie îngrijită de Pr. dr. Con- 
stantin Petrache, Editura Cartea Ortodoxă, Galaţi, 2011, p. 91-92. 

Bucuria vrăjmaşilor este a nu-şi descoperi monahul 
gândurile rele către părintele său duhovnicesc. Tot din 
apoftegme aflăm că un frate la întrebat pe avva Pimen: 
„«De ce nu pot vorbi liber cu bătrânii despre gându- 
rile mele?». Bătrânul îi zice: Avva loan cel Pitic a zis: 
«Duşmanul nu se bucură de nimeni mai mult decât de 
cei care nuşi dezvăluie gândurile»”*. Oricât i-ar spune 
unui monah gândul că nu îi este de folos să le descopere 
celui la care se destăinuie de obicei şi în care crede, este 
imperios necesar să nu ascundă nimic, ci să scoată la 
iveală şi pe „sfătuitor”, ca pe un şarpe din gaura lui, 
şi astfel să biruie asupra lui, căci altminteri, îl va lovi 
pe la spate şi îl va dobori, plecându-l spre fapta rea. 
Fiindcă se precizează în Sfânta Scriptură: „Vai celui 
singur când va cădea şi nu va fi al doilea care să-l ri- 
dice” (Eccl. 4, 10), şi: „Cei ce n-au cârmuire cad ca frun- 
zele, iar mântuirea întru mult sfat este” (Pilde 11, 14), 
adică „îndată ce îşi va mărturisi omul gândurile rele 
ce năvălesc asupra lui se va şi slobozi de ele”. 

Şi în vremea noastră, Părintele Iachint (Unciuleac 
de la Mănăstirea Putna t 1998) insista foarte mult pe 
mărturisirea gândurilor, ştiind că aceasta are un rol 
deosebit în viața monahală. „Dacă nu-ţi mărturiseşti 
gândurile — zicea părintele —, acestea rămân şi nu fac 


altceva decât să sape la temelia casei sufleteşti”. 


* Avva Pimen, cuvântul 101, în Patericul sau apoftegmele pă- 
rinților din pustiu ..., p. 283. 

“ Sfântul Ierarh Teofan Zăvorâtul, op. cit., p. 88. 

“ Arhimandrit Ioanichie Bălan, Patericul românesc, ediţia a IV-a, 
Editura Episcopiei Romanului, 2001, p. 737. 

În lucrarea duhovnicească intitulată Starețul Efrem 
Katunakiotul“ citim cum Părintele Efrem Katunakiotul, 
chinuit de gânduri, i-a mărturisit tulburarea sa bătrâ- 
nelului Procopie. lată ce se petrecuse de fapt. „Starețul 
Nichifor lipsea de acasă, iar Părintele Efrem fusese che- 
mat la Karulia pentru a săvârşi Sfântul Maslu. Terminând 
slujba, a urcat spre chilie. La un moment dat, gândin- 
du-se cum a săvârşit Sfântul Maslu, nu-şi mai amintea 
dacă binecuvântase sau nu untdelemnul. Atunci au în- 
ceput să-l chinuiască gândurile: «L-am binecuvântat? 
Nu l-am binecuvântat?». Şi din pricina aceasta conşti- 
ința nu-l lăsa în pace şi gândurile au continuat să-l 
chinuiască şi noaptea următoare la priveghere. La un 
moment dat, fiind istovit sufleteşte, şi-a amintit de pă- 
rintele Procopie. Acesta stătea într-o margine a curții 
pe un scăunel şi cu metaniile în mână îşi făcea mica 
lui priveghere. «Avva, mă chinuie gândurile că ieri la 
Karulia nu am binecuvântat untdelemnul de la Sfântul 
Maslu», i-a mărturisit Părintele Efrem. «Binecuvânta- 
tule, atât de des facem Sfântul Maslu, încât te-ai obiş- 
nuit să binecuvintezi untdelemnul fără să te mai gân- 
deşti», a răspuns cu simplitate bătrânelul. Gândurile 
îndată au dispărut şi astfel sufletul s-a liniştit. «Vedeţi 
puterea mărturisirii», ne spunea Starețul”. 


[8 


Se aştepta deci de la călugărul tânăr să-şi mărturi- 
sească cu regularitate gândurile, însă doar unui bătrân 


“ lerom. Iosif Aghioritul, Starețul Efrem Katunakiotul, traducere 
de leroschim. Ştefan Nuţescu, Schitul Lacu-Sfântul Munte Athos, 
Editura Evanghelismos, Bucureşti, 2004, p. 70-71. 

încercat: „să nu discuţi gândurile tale cu oricine, ci nu- 
mai cu părinţii tăi duhovniceşti, ca să nu-ţi pricinuieşti 
întristare în inima ta”. Chiar ei mărturiseau despre 
ei înșiși: „noi descoperim părintelui nostru nu numai 
ceea ce spunem, ci şi ceea ce gândim: că ceea ce se 
arată lumină este, iar ce nu se arată este întuneric. 

Ne vom judeca nu după cartea cunoaşterii şi înțele- 


gerii, ci după cartea cugetului (spunea Cuviosul Ilarion)””. 


„De ce atâta vreme te ruşinezi a spune? 
Au nu sunt şi eu om?” 


Avva Pafnutie raportează că a mers să vadă bă- 
trâni de două ori pe lună, deplasându-se circa 12 mile; 
iar Avva loan cel Mic obişnuia să stea în fața bisericii la 
sfârșit de săptămână pentru ca orice călugăr să îl poată 
aborda pentru a discuta despre „gândurile” lui”. Dar 
consultațiile de urgenţă puteau avea loc oricând. Unele 


” Avva Ammona, Despre cei ce se liniştesc, în 3 Cuvioşi Părinți 
egipteni. Avva loan Colov, Avva Ammona, Avva Zosima, ediţie îngri- 
jită de Ignatie monahul, Editura Anastasia, 1995, p. 114. 

* Patericul Sarovului, traducere: Svetlana Ceapă, Editura Cartea 
Ortodoxă, Galaţi, s. a., p. 184. 

” Și la noi în ţară, în timpul Sfântului Paisie Velicikovschi, 
de la Mănăstirea Neamţ (+ 1794) şi chiar mai târziu, până în con- 
temporaneitate, mărturisirea gândurilor către duhovnici este consi- 
derată „temelia vieţii duhovniceşti şi nădejdea mântuirii pentru 
toţi. De aceea (Sfântul Paisie) poruncea fraţilor, mai ales celor în- 
cepători, să se mărturisească în fiecare seară la duhovnicii lor”. 
(cf. Arhimandrit loanichie Bălan, op. cit., p. 299). 

istorisiri chiar menţionează călugări care solicitau sfă- 
tuire de câteva ori într-o singură noapte. În timp ce 
multe istorisiri din Apophtegmata fac aluzie la această 
practică, puţine descriu experienţa reală cu detalii atât 
de vii ca în următoarea istorisire despre Avva Zenon. 
„Odată ne-am dus la unul din părinţi și l-am întrebat 
pe el zicând: de va avea cineva vreun gând şi se vede pe 
sine biruit; şi de multe ori citind cele ce au zis părinții 
pentru un gând ca acela, se ispiteşte să facă acelea și 
nicidecum nu poate, oare ce este mai bine: a vesti vreu- 
nuia din părinți gândul, sau a se sârgui singur să unel- 
tească acelea care a citit și a se îndestula cu ştiinţa sa? 
Răspuns-a bătrânul: că trebuie să-l vestească către cel 
ce poate să-l folosească şi să nu se nădăjduiască întru 
sine. Că nu poate cineva să-şi ajute luiși și mai vârtos 
de a fi cuprins de patimi. Că mie, tânăr fiind, mi s-a în- 
tâmplat una ca aceasta. Că aveam patimă sufletească 
şi mă biruiam de dânsa şi auzind pentru avva Zinon, 
că pe mulți care se aflau așa i-a vindecat, am voit să mă 
duc şi să-i vestesc lui; iar satana mă oprea, zicând că de 
vreme ce știi ce trebuie să faci, fă cum citeşti şi nu te mai 
duce şi supăra pe bătrânul. Deci când mă porneam să 
mă duc și să-i vorbesc lui, războiul se uşura de la mine 
cu meșteșugirea diavolului ca să nu mă duc, iar după ce 
mă plecam să nu merg, iarăşi mă stăpâneam de patimă. 
Şi aceasta a meșteșugit vrăjmaşul asupra mea multă vreme, 
nelăsându-mă să vestesc bătrânului. lar de multe ori 
m-am dus la bătrânul, vrând să-i spun lui gândul şi nu 
mă lăsa vrăjmaşul, aducând ruşine în inima mea şi zicând: 

de vreme ce știi cum trebuie să te vindeci, ce trebuinţă 
este a spune cuiva? Căci porţi grija de sine; ştii cum au 
zis părinţii. Și acestea, zice, îmi aducea pizmașşul, ca să 
nu arăt doctorului patima şi să mă vindec. lar bătrânul 
mă cunoştea că am gânduri, dar nu mă vădea, aștep- 
tând ca însumi să le vestesc pe ele. Și mă învăţa pentru 
viaţa cea dreaptă și mă slobozea. lar mai pe urmă plân- 
gând, am zis întru sine: până când, ticăloase suflete, nu 
vrei să te tămăduieşti? Alţii vin de departe la bătrânul 
și iau lecuire, iar tu nu te ruşinezi, și având doctorul 
aproape, nu vrei să te tămăduiești? Și aprinzându-mă 
cu inima, m-am sculat şi întru sine-mi am zis, că dacă voi 
merge la bătrânul şi nu voi afla pe nimeni acolo, voi 
cunoaște că este voia lui Dumnezeu a-mi mărturisi gân- 
durile mele. Şi mergând eu acolo, n-am aflat pe nimeni. 
Deci bătrânul mă învăţa după obicei pentru mântui- 
rea sufletului și cum ar putea cineva să se curățească 
de cugetele cele spurcate. lar eu iarăşi rușinându-mă 
și nemărturisindu-mă, vroiam să mă duc şi sculându-se 
bătrânul, făcu rugăciune şi mă petrecea mergând îna- 
intea mea, până la ușa cea de afară. lar eu mă mun- 
ceam cu gânduri, să spun bătrânului sau să nu spun, şi 
cu încetul păşind, mergeam după dânsul; iar bătrânul 
întorcându-se și văzându-mă muncindu-mă de gânduri, 
mă loveşte în piept încetișor şi îmi zice: ce ai? Om sunt şi 
eu. Și dacă mi-a zis bătrânul acest cuvânt, mi s-a arătat 
că mi-a deschis inima mea și am căzut la picioarele 
lui, rugându-l pe el cu lacrimi și zicând: miluieşte-mă! 
lar el mi-a zis: ce ai? Și i-am zis lui: nu ştii ce am? Şi 

mi-a zis: tu trebuie să spui ce ai. lar eu cu mare rușine 
de-abia mi-am mărturisit patima mea. Și mi-a zis: dar 
de ce atâta vreme te rușinezi a spune? Au nu sunt și 
eu om? Însă voieşti să-ţi spun și eu ceea ce știu? Au nu 
sunt acum trei ani, de când ai aceste gânduri şi venind 
aici nu le mărturisești? lar eu mărturisind și căzând și 
rugându-mă, am grăit lui: miluieşte-mă pentru Dum- 
nezeu și mă învaţă, ce să fac! Şi mi-a zis: du-te şi nu te 
lenevi în rugăciunea ta și nu cleveti pe nimeni! lar eu 
mergând la chilia mea și nelenevindu-mă de rugăciu- 
nea mea, cu darul lui Hristos şi cu rugăciunea bătrâ- 
nului, de aici înainte n-am mai fost supărat de patima 
aceea. Deci trecând un an, mi-a venit un gând ca acesta: 
nu cumva m-a miluit Dumnezeu pentru mila Sa, iar nu 
pentru bătrânul? Şi aceasta venindu-mi în minte, am 
mers către dânsul, vrând a-l ispiti şi luându-l în lături, 
i-am făcut metanie, zicând: roagă-te pentru mine, pă- 
rinte, pentru gândul meu ce ţi l-am mărturisit oare- 
când! lar el m-a lăsat zăcând la picioarele lui și tăcând 
puţin, mi-a zis: scoală-te, ai credinţă către mine! lar eu 
auzind acestea, voiam să mă înghită pământul de ru- 
şine şi sculându-mă, nu puteam căuta asupra bătrâ- 
nului, și mirându-mă și spăimântându-mă, am plecat 
la chilia mea””. 

Sfântul cu origini dobrogene, loan Casian, care, îm- 
preună cu Sfântul Gherman a mers, în anul 385, în Egipt 
unde a cunoscut de aproape viața mănăstirească, adică 


* Avva Zinon, în Patericul ce cuprinde în sine cuvinte folositoare 
ale Sfinţilor Bătrâni ..., p. 79-81. 

pe cenobiţi, anahoreţii, precum și pe cei din pustiul ske- 
tic, concluzionează următoarele cu privire la mărturi- 
sirea gândurilor în fața unui bătrân purtător de Duh 
Sfânt, precum și la ispita de a fi pudibond şi a ascunde 
gândurile de bătrân: „(...) Necontenit sunt învăţaţi tinerii 
(monahi din Egipt şi Tebaida — n. n.) să nu ascundă, 
dintr-o ruşine primejdioasă, absolut niciun gând care le 
frământă inimile, ci, de îndată ce s-au ivit, să le desco- 
pere bătrânului. În judecarea acestora să nu se bizuie 
niciodată pe propria lor socotinţă, ei să fie convinşi că 
este bun, sau rău, tot ceea ce a decis analiza bătrânului 
după o lungă chibzuinţă. Aşa se face că iscusitul vrăj- 
maş în nicio privinţă nu-l poate împresura pe tânăr, ca 
pe unul fără experienţă şi neştiutor, şi nici să-l prindă 
cu vreun vicleşug; pe cel pe care-l vede sprijinindu-se, 
nu pe judecata lui, ci pe cea a bătrânului. El nu-l poate 
convinge să ascundă bătrânului îndemnurile de orice 
fel, pe care i le-a aruncat în inimă, ca pe nişte săgeți 
de foc. Diavolul atât de dibaci în nici un alt chip nu l-ar 
putea înşela şi aduce la poticnire pe tânăr, decât dacă 
l-ar momi prin îngâmfare sau pofta de mărire, să-şi 
ascundă gândurile. De altfel, bătrânii declară că în- 
deobşte semnul ştiut şi vădit al gândurilor diavoleşti 


este ruşinea de a le mărturisi bătrânului”. 


* Sfântul loan Casian, Scrieri alese. Așezăminte mănăstirești, Car- 
tea a IV-a, Cap. 9, traducere de prof. Vasile Cojocaru şi prof. David 
Popescu, prefață, studiu introductiv şi note de profesor Nicolae 
Chiţescu, în col. Părinți și Scriitori bisericeşti, vol. 57, Editura Insti- 
tutului Biblic și de Misiune al Bisericii Ortodoxe Române, Bucu- 
reşti, 1990, p. 145-146. 

Penultima prezentare de mai sus are câteva carac- 
teristici interesante. Aceasta confirmă ceea ce alte frag- 
mente din literatura deşertului, cum ar fi Asketiconul 
Avvei Isaia sau Conferințele ori Convorbirile cu Părinţii 
ale Sfântului loan Casian, indică: aceşti părinţi nu vor- 
beau numai în fraze scurte, apoftegma uneori lasă această 
impresie, dar aceşti părinţi puteau expune lucrurile şi 
mai pe larg şi într-o manieră didactică mai formală. 

În al doilea rând, naratorul indică o observaţie de 
sine acută: ori de câte ori era gata să-şi releve „pasiu- 
nea”, „ispita”, spune el, „lupta” părea mai puţin aprigă. 
Aparent, fusese pregătit în ale introspecţiunii, pentru 
că Avva Zenon îl învățase cum să se „purifice” de „gân- 
durile impure”. 

În al treilea rând, atitudinea bătrânului avvă denotă 
un remarcabil discernământ. Zenon a aşteptat mult timp, 
trei ani, până să acţioneze. Şi atunci când a făcut-o, ac- 
țiunea a fost blândă, şi totuşi inechivocă: o atingere pe 
piept şi cuvintele: „Nu sunt şi eu om?”. Reacţia evocată 
a fost una catartică: „mi s-a arătat că mi-a deschis inima 
mea”. Şi totuşi, capacitatea Avvei Zenon de a dezvălui 
inima călugărului venea, în esenţă, din admiterea pro- 
priei vulnerabilităţi: „Nu sunt şi eu om?”. 

În sfârşit, insistența lui Zenon că vindecarea vine 
din cuvântare, din sfat. Observaţia izvora dintr-o in- 
trospecţie fundamentală. 

Deci, cel ce nu-şi relevă gândurile le găseşte adu- 
nate împotriva lui; dar omul care şi le dezvăluie cu 
încredere înaintea părinţilor săi pune pe fugă aceste 
gânduri şi câştigă pacea sufletească. 


o 

Schimbul de cuvinte dintre Zenon şi ucenicul său 
ilustrează drama profundă a mărturisirii „gândurilor”. 
Mai adeseori, „gândurile” tulburătoare izvorau și din 
tensiunile obişnuite din comunitatea umană. Odată un 
călugăr avea o datorie mică la un frate. Problema îl tul- 
bura pe frate, astfel că l-a consultat pe Avva Pimen, 
întrebându-l dacă să-i ceară sau nu datoria înapoi. 
Pimen i-a spus să meargă şi să-i ceară călugărului banii, 
dar o singură dată. Fratele apoi s-a plâns, că nu-și poate 
controla gândul: „Şi ce fac dacă nu izbutesc să-mi alung 
gândul (de la datorie)?” Răspunsul Avvei Pimen a fost 
relevant: „Lasă gândul tău să urle, dar nu-l supăra pe 
frate”. Cuviosul Pimen şi, în general, Părinţii Deşer- 
tului au recunoscut că bătălia cu „gândurile” nu era o 
finalitate. Era vorba despre a deveni uman şi a deveni 


creştin, şi asta însemna dragoste înainte de toate”. 


„Doamne, pune în gura părintelui meu ceea ce e 
plăcut înaintea Ta!” 


În tot cazul, cel ce îl roagă pe părintele său pentru 
eliberarea de gândurile rele sau pentru discernerea 
celor bune de cele primejdioase, trebuie să-i ceară aces- 
tuia cu osteneală, din toată inima, ca lui Dumnezeu, şi 
nicidecum cu nepăsare sau cu ispitire. În privinţa aceasta, 


* Avva Pimen, cuvântul 169, în Patericul sau apoftegmele părin- 
ților din pustiu ..., p. 294. 

* William Harmless S. ]., Desert Christians. An Introduction to 
the Literature of Early Monasticism ..., p. 229-232. 

Avva Zenon relatează următoarea întâmplare: ,... un 
bătrân ne-a povestit nouă pentru întărirea virtuţilor 
lui şi folosul nostru şi aceasta: Odată doi fraţi care au 
rămas într-o Lavră, fiecare stând deosebi în chilia lui, 
s-au întâlnit unul cu altul. Şi a zis unul către celălalt: «Cu 
multă plăcere aş merge la ava Zenon să-i dezvălui un 
gând». Şi a zis celălalt: «Şi eu vreau să-i spun un gând». 
Şi s-au dus amândoi împreună şi, luându-l fiecare în 
parte, i-au vestit lui gândurile lor. Unul a căzut la picioa- 
rele bătrânului, rugându-l cu multe lacrimi, iar bătrânul 
i-a zis: «Du-te, nu te preda pe tine însuţi, nu osândi pe 
nimeni şi nu neglija rugăciunea ta». Şi plecând fratele s-a 
vindecat. Celălalt vestindu-şi gândul, i-a zis: «Roagă-te 
pentru mine», însă fără să ceară cu stăruinţă. 

După un timp s-a întâmplat să se întâlnească ei şi 
au zis unul către celălalt: «Când ne-am întâlnit cu bă- 
trânul i-ai vestit lui gândul care ziceai că vrei să-i spui 
lui?». lar celălalt a zis: «Da». Şi îi zice lui: «Oare te-ai 
folosit vestindu-i lui?». lar celălalt însă zice: «Da, cu 
rugăciunile bătrânului, Dumnezeu m-a vindecat». 
Celălalt a zis: «Eu, deşi i-am destăinuit, n-am simţit vin- 
decare». Îi zice lui cel care s-a folosit: «Cum l-ai rugat 
pe bătrân?» lar el zice: «l-am spus lui: Roagă-te pen- 
tru mine, fiindcă am gândul acesta». lar celălalt a zis: 
«Eu când i-am vestit lui, am căzut la picioarele lui, im- 
plorându-l cu lacrimi să se roage pentru mine şi prin 
rugăciunile lui m-a vindecat Dumnezeu». 

Acestea ni le-a spus nouă bătrânul, pentru că cel 
care îl roagă pe unul din părinţi pentru gândurile lui, 

trebuie să-i ceară cu osteneală şi din toată inima, ca 
lui Dumnezeu, şi va dobândi. Dar cel ce vesteşte cu ne- 
păsare sau ispitind, nu numai că nu se foloseşte, dar se 
şi osândeşte””*. Şi nu numai atât. Unii cuvioși reco- 
mandă ca atunci când cineva intenționează să meargă 
ca să-şi descopere gândurile şi cugetele sale unui pă- 
rinte duhovnicesc şi să-l întrebe să-i spună cele pen- 
tru folosul sufletului său, după obiceiul călugăresc, 
atunci se cade să îl roage pe Dumnezeu, în inima sa, 
zicând: „Doamne, Dumnezeul meu, cele ce vrei Tu şi 
le ştii că sunt spre folosul sufletului meu, acelea dă-le 
în gura acelui părinte, ca să mi le zică şi eu să primesc 
ca din gura Ta cuvintele lui şi să mă folosesc de dân- 
sele! Întăreşte-te bine în cuvintele acestea, de vreme 
ce osteneala, tăcerea, sărăcia şi pătimirea nasc omului 
smerenia, iar smerenia iartă toate păcatele””. La rândul 
său, Sfântul Teofan Zăvorâtul, făcând referire exact la 
această rugăciune a ucenicului pentru părintele duhov- 
nicesc, cu scopul ca Dumnezeu să-l inspire pe Avva 
să-i trimită gândul cel bun pentru folosul sufletului său, 
scrie următoarele: „Când mergi să îţi descoperi gându- 
rile părintelui tău ori să îl întrebi ceva, roagă-te mai 
înainte în inima ta şi zi: «Doamne, pune în gura părin- 
telui meu ceea ce e plăcut înaintea Ta, încât să-mi spună 
ceea ce e plăcut înaintea Ta - căci eu primesc cuvântul 
lui ca din gura Ta. Întăreşte-l, Doamne, pe părintele 


* Patericul sinaitic: Apoftegme, povestiri şi isprăvi ascetice..., p. 98-99. 
” Patericul ce cuprinde în sine cuvinte folositoare ale sfinților bă- 
trâni..., p. 276. 

meu întru adevărul Tău, ca totdeauna să aud de la el 
voia Ta cea sfântă» — iar apoi să păzeşti cu credinţă şi 
cu frică ceea ce îţi va spune ţie”*. Astfel trebuie aflat 
sfatul mântuitor, cuvântul de duh, cu și în rugăciune. 
Ucenicul se apropie în stare de rugăciune şi întreabă, 
iar părintele duhovnicesc, dorind să ofere novicelui răs- 
puns de la Dumnezeu și nu de la om, înalţă, la rându-i, 
rugăciuni fierbinţi pentru ca să „caute” cuvânt de la 
Dumnezeu, să se „nască” în el cuvântul Duhului. lar 
primul gând şi cuvânt pe care îl descoperă părintele 
ucenicului, acesta din urmă îl primește ca de la Dum- 
nezeu, păzindu-l şi împlinindu-l. 

VI. Paternitatea duhovnicească în Pateric 


Paternitatea spirituală în deşert: 
bătrânul harismatic şi preotul duhovnic 


Noţiunea de „Părinţi”, cel puţin în tradiţia iudeo- 
creştină, este aproape sinonimă cu noţiunea de auto- 
ritate şi autenticitate. În această tradiţie — ca şi în alte 
culturi patriarhale — cine are tată se simte în siguranţă. 
Bineînţeles, din punct de vedere cronologic, tatăl pre- 
cede copilul, deci influenţa primului asupra ultimului 
este atât genetică, cât şi morală, în acelaşi timp aducând 
îmbogăţire spirituală şi o relaţie de subordonare. Deşi 
tânărul simte nevoia de a-şi afirma vocea şi liberul ar- 
bitru, conştiinţa mai profundă trădează o întreagă lume 
din lăuntrul lui, creată de strămoşi şi predecesori, care 
cer şi ei afirmare şi recunoaştere. Totuşi, atunci când vor- 
bim de paternitatea spirituală, situaţia se schimbă. Pen- 
tru părintele spiritual, aceste limite şi obstacole biolo- 
gice nu există. În viaţă, spiritual vorbind, el dă naştere 
fără preget; şi chiar în moarte, continuă să dea naştere, 
până la sfârşitul lumii, cu amintirea sau faptele sale, 
cu scrierile sale consacrate și cu direcţia duhovnicească 
pe care o lasă în urma sa. 

Părintele John Chryssavgis face o remarcă inte- 
resantă și scrie că nu există subiect mai important — şi 
adesea mai răstălmăcit — decât cel al autorităţii spiri- 
tuale, iar aceasta este o zonă care nu a fost meticulos 
cartografiată, nici în cercurile ortodoxe, nici în cele 
neortodoxe!. 

Intenţia noastră nu este de a ne apleca îndeosebi 
asupra modului în care a fost transmisă autoritatea apos- 
tolică prin intermediul episcopatului, ci mai curând de 
a prezenta modul în care este portretizată această auto- 
ritate în persoana bătrânului duhovnicesc şi harismatic. 

În relaţia cu ucenicii, bătrânul harismatic transmite 
Tradiţia, pe Domnul Hristos Însuşi. Loialitatea şi dra- 
gostea pentru copiii spirituali sunt „o cale creatoare a 
Tradiţiei, o întrupare impresionantă — chiar dacă de o 
modestie deosebită — a autorităţii spirituale, a integri- 
tăţii şi a autenticităţii. O astfel de persoană nu caută 
să se dăruiască pe sine, ci pe Hristos, care sălăşluieşte 
în ea (Gal. 2, 20)”. 

Supunerea faţă de un conducător spiritual este evi- 
denţiată chiar de la originile monahismului în sânul 
Bisericii. Figura bătrânului duhovnicesc ilustrează cele 
două niveluri la care există şi funcţionează Biserica: 
cel ierarhic şi cel din deșert sau mănăstiri. În acest sens, 
„gheron” (în greacă yepwv) sau „stareţ” (în slavonă) — 


"John Chryssavgis, The Way of the Fathers. Exploring the Pa- 
tristic Mind, Volume 62 of Analekta Blatadân, Patriarchikon Hidryma 
Paterikân Meletân, 1998, p. 78. 

* Ibidem, p. 79. 

ambele cuvinte denotând „bătrân” — coexistă cu Apos- 
tolii. Deşi nu este hirotonit prin gestul apostolic al 
punerii mâinilor, bătrânul duhovnicesc este în esenţă 
un profet care a primit harisma adevărului direct de 
la Duhul lui Dumnezeu. El posedă o autoritate legi- 
timă, în măsura în care el însuşi se supune Tradiţiei 
spirituale a Bisericii în integritatea sa, în acelaşi timp 
întrupând-o. Un singur lucru este mai important decât 
toate cărţile şi ideile şi acesta este exemplul unui stareţ 
ortodox, în faţa căruia îţi dezvălui gândurile şi de la 
care auzi nu o opinie privată mai mult sau mai puţin 
valoroasă, ci chiar judecata Sfinţilor Părinți. 

Relaţia fundamental umană în deşert era între un 
părinte duhovnicesc şi un ucenic, în general mai tânăr, 
care venea să înveţe modul monahal de viaţă. Această 
relaţie era, în primul rând, una practică. Puţini dintre 
cei veniţi în deşert erau pregătiţi să-şi asume lucrarea 
convertirii fără îndrumare. Era necesar un povăţuitor, 
unul care să vadă în sufletul novicelui şi să-i descopere 
intenţiile, şi care, prin inima lui, să discearnă parcur- 
sul potrivit acelui ucenic. În joc este şi un adevăr teo- 
logic; relaţia bătrân-ucenic, fondată pe dragostea de 
aproapele, manifesta natura întrupată şi profund per- 
sonală a creştinismului. Prin urmare, părintele spiritual 
sau „avva” trebuia în mod necesar să înveţe în egală 
măsură prin exemplu, ca şi prin cuvânt. Însăşi exis- 
tenţa a Apophthegmata Patrum demonstrează valoarea 
ataşată instrucţiunilor verbale ale avvei; povestirile 
monahale din această colecţie stau mărturie a puterii 

exemplului bătrânului şi risipesc suspiciunea că un 
avva era mai înclinat să vorbească decât să practice 
sau să transpună în fapte învățătura cea adevărată. 
Bineînţeles, la fel de necesară era supunerea reală 
a ucenicului în îndeplinirea cuvântului sau urmarea 
unui exemplu. Uneori, supunerea preamărită în litera- 
tura deşertului poate părea pentru unii de astăzi ex- 
tremă sau fără sens, deşi este dificil să aplicăm stan- 
dardele moderne deşertului. Aceste povestiri descriu 
atât îndrumarea, cât şi supunerea în cadrul renunțării 
ascetice la posesiuni, la părinţi şi fraţi, la căsătorie şi 
activitatea sexuală, la societate. Aceste renunţări con- 
stituie lucrarea TpaKTLKT] [praktike], primul stadiu al 
vieţii monahale, în care este deosebit de necesar sfatul 
unui călugăr experimentat. Avva din aceste povestiri, 
fie că sunt eremiţi, fie că sunt superiori ai comunităţilor 
monahale, sunt direct implicaţi în eforturile novicilor, 
păstrând, în acelaşi timp, detaşarea necesară unei bune 
cunoaşteri. Nu le este teamă să pară nesăbuiţi sau slabi 
ei înşişi pentru a deschide ochii ucenicului. Decât să 
se prezinte ca nişte „oracole” distante, aceşti avva pre- 
feră să-i îndrume pe cei tineri prin colaborare pe calea 
monahală, temperând întotdeauna ascetismul cu dra- 
gostea. Părinţii povestesc, printre altele, că odată s-a 
întâmplat ca un ucenic tânăr care îşi lua foarte în uşor 
îndatoririle, să abandoneze mănăstirea şi să plece în 
altă parte. Bătrânul se ducea mereu la el, rugându-l să 
se întoarcă. Dar tânărul era de nezdruncinat. Bătrânul 

bătu drumurile trei ani, până îl convinse pe ucenic să 
se întoarcă. 

Paternitatea duhovnicească reprezintă un concept 
cheie în înţelegerea spiritualităţii creştine timpurii. În 
termeni largi, poate fi definită ca lucrarea pastorală prac- 
tică ce reflectă paternitatea divină în Biserică în primul 
rând ca slujire a dragostei şi a proniei dumnezeiești. 

Mitropolitul grec loannis Zizioulas susține că pater- 
nitatea ecleziastică reflectă paternitatea din viaţa intra- 
trinitară prin aceea că apartenenţa la Biserică reclamă 
„naşterea” sau „renaşterea”, care este dată „de sus” 
printr-un act de înfiere, de filiaţie, adică Botezul, cu ale 
cuvinte, acceptarea de către Dumnezeu a noastră ca 
fii ai Săi prin har, prin intermediul încorporării noas- 
tre în Fiul Său unic pe Care îl naşte continuu. Paterni- 
tatea spirituală este în cele din urmă înrădăcinată în 
viața Sfintei Treimi”. 

Preafericitul Părintele nostru Patriarh Daniel al 
României subliniază anume că Sfânta Treime în sine 
poate fi privită şi ca un pattern educaţional: „Monarhia 
Tatălui (singurul izvor al Dumnezeirii) şi unicitatea 


* Cf. World of the Desert Fathers. Stories and sayings from the Ano- 
mymous Series of the Apophthegmata Patrum, translated with an 
Introduction by Columba Stewart OSB, forward by sister Bene- 
dicta Ward SLG, SLG Press, Oxford, 1986, p. 1-2. 

* John Zizioulas, Communion and Otherness: Further Studies in 
Personhood and the Church, ed. P. McPartlan, London, 2006, p. 148; 
Liviu Barbu, „Spiritual Fatherhood in and outside the Desert: 
An Eastern Orthodoxe Perspective”, în Studia Patristica, LXIV, 12, 
Peeters Publishers - Louvain, 2013, p. 65, 68. 

fiinţei sunt suportul ontologic al iubirii, ca forţă unifi- 
catoare, iar Treimea Persoanelor este suportul ontologic 
ireductibil al diversităţii și al dăruirii reciproce, al iu- 
birii ca dăruire de sine altuia”?. Fiul „nu poate să facă 
nimic de la Sine, dacă nu va vedea pe Tatăl făcând; 
căci cele ce face Acela, acestea le face și Fiul întocmai” 
(In. 5, 19), iar „Duhul Sfânt lucrează pentru ca Hristos să 
ia chip în noi (Gal. 4, 19), or, acestea sunt argumente su- 
ficiente pentru înţelegerea Treimii ca pattern educaţio- 
nal. Relaţia învățător-ucenic presupune dăruire și îm- 
plinirea voii, după modelul treimic în care «Fiinţa, viața 
și lucrarea celor trei Persoane dumnezeiești este co- 
mună, însă fiecare din Ele deține unica ființă în mod 
propriu, și participă sau săvârşeşte lucrarea comună 
potrivit cu specificul Său ireductibil, potrivit persona- 
lității Sale»"*. 

În secolele al III-lea şi al IV-lea, atât în monahism, 
cât şi în întreaga Biserică, figura părintelui duhovnicesc 
condensa idealul de sfinţenie. Modelul de paternitate 
duhovnicească din deșert era asociat în principal ex- 
perienţei ascetice, sfințeniei vieţii şi daturilor haris- 
matice, cum ar fi profeția, cardiognozia (cunoaşterea 
inimii cuiva), citirea gândurilor altuia şi, mai presus 
de toate, discernerea duhurilor. 

De asemenea, în monahism, instruirea faţă-în-faţă 
reprezintă cheia, o practică mai proeminentă, facilitată 


* + Daniel, Patriarhul Bisericii Ortodoxe Române, Teologie și spi- 
ritualitate, Editura Basilica a Patriarhiei Române, Bucureşti, 2009, 
p. 85-86. 

“Ibidem, p. 86. 

de traiul în comunităţi monahale închise sau sub ace- 
laşi acoperiş cu avva. Se obişnuia ca fiecare avva să aibă 
un ucenic apropiat care îl ajuta la activităţile zilnice şi 
un grup extins de discipoli. Această relaţie strânsă re- 
prezinta o şcoală a mântuirii, unde se învăţa chinte- 
sența Evangheliei, cum să iubeşti pe Dumnezeu, pe aproa- 
pele şi să îndeplineşti voia lui Dumnezeu întotdeauna 
şi în toate. Se poate observa atenţia specială acordată 
introspecţiei, atenţiei, trezviei, pazei gândurilor pen- 
tru a se asigura o viaţă într-o stare de continuă alertă 
spirituală”. 

Numele de părinte poate fi întâlnit şi la călugării, 
părinţii deșertului şi ai pustiei, „martirii fără de sânge”. 
În cazul în care se vorbeşte despre monahi sau simpli 
laici îmbunătăţiți nu trebuie să înțelegem decât ajuto- 
rarea în formă subiectivă a penitenţilor şi nu de Taina 
Pocăinţei în sine. 

În Spiritualitatea ortodoxă, Duhul Sfânt este Cel 
care-i învaţă pe ucenicii lui Hristos să depăşescă ispitele 
și să cunoască diferitele mișcări ale sufletului. Tocmai 
de aceea Răsăritul a încredinţat îndrumarea duhovni- 
cească celor familiarizați cu Duhul, adică asceţilor, 
călugărilor şi cenobiţilor. Harismele care se reflectau 
în viaţa lor, arătau că Hristos îi lumina cu Duhul Său. 

Există, așadar, în viaţa și istoria Bisericii o dublă linie 
de continuitate și dezvoltare a instituţiei duhovnicești: 


“Liviu Barbu, op. cit., p. 69. 
“Sf. Simeon Noul Teolog, De Confessione, 13, în P. G. XCV, col. 
300 C. 

una care conferă numele de „părinte” și oficiul de „organ” 
al Sfântului Duh unor persoane hirotonite în virtutea 
calității lor de săvârşitori ai Sfintelor Taine; şi alta, un 
fel de succesiune duhovnicească, deținute de persoane 
nehirotonite și transmisă în mod viu, personal, de la pă- 
rinte (naș) la fiu, prin mijlocirea tradiţiei vii a Bisericii”. 

Mănăstirea este mediul în care s-a transmis tradiţia 
părintelui spiritual, îndrumător duhovnicesc şi educa- 
tor îndeaproape al ucenicului său. Ucenicia în mănăs- 
tirile şi aşezămintele monahale reprezenta transmiterea 
învățăturilor de la părinţi la fiii lor duhovniceşti, în 
atmosfera de împreună-lucrare, rugăciune, evlavie, de 
autodepăşire în săvârşirea binelui, după modelul Mân- 
tuitorului, al sfinților apostoli și al sfinților părinți din 
generațiile precedente. 

Călugării devin astfel „avva” şi „părinţi” duhovni- 
cești, numiţi „diadohi” în tradiţia egipteană, „gerontes” 
sau „pnevmatikoi” în cea greacă, „stareţi” în tradiţia 
slavonă, aceasta desigur în sens de îndrumători şi nu 
de săvârşitori ai Tainei Spovedaniei. Este semnificativ 
faptul că şi unii episcopi veneau la aceşti oameni sim- 
pli, călugări sau laici”, dar nu numai ei. În practică, cre- 
dincioșii obișnuiau adesea să se adreseze călugărilor 


"Pr. Dumitru Moca, „Instituţia duhovniciei în Tradiţia Răsări- 
teană”, în Mitropolia Banatului, Anul XXXVIII (1988), Nr. 4, p. 42-43. 

" Stareții, simpli călugări nehirotoniți erau adesea „părinţi” 
spirituali ai episcopilor, ceea ce se explică prin starea lor mo- 
nastică de penitenţă par excellence, dar fără ca aceia să fie săvâr- 
şitori ai Spovedaniei ca Taină propriu-zisă (Paul Evdokimov, 
L'Ortodoxie, Paris, 1965, p. 288-289). 

cu o viaţă mai îmbunătăţită cerându-le un sfat, un în- 
demn, o povaţă, o mângâiere sau un ajutor moral. Pres- 
tigiul lor a crescut concomitent cu posibilitatea oferită 
acestora de a primi hirotonia. Viaţa Sfântului Pavel 
cel Tânăr afirmă că numeroase persoane se adresau sfân- 
tului monah care avea reputaţia de a fi un excelent 
doctor de suflete. El poseda în plus puterea de a lega 
și dezlega, adică era preot". 

Privită din punct de vedere pastoral, noțiunea de 
„duhovnicie” şi „duhovnic” denumește pe acei „părinți” 
duhovniceşti a căror paternitate nu relevă nicio fun- 
cțiune fundamentală. Ei au doar „darul de a asculta, 
de a povăţui, de a înţelege, de a găsi sfatul cel mai po- 
trivit, de a contribui prin rugăciunile lor la limpezirea 
vieţii personale a altora. 

Duhovnicia s-a cristalizat în viața Bisericii încă din 
primele veacuri, aflându-se în strânsă legătură și inter- 
dependenţă cu Taina Preoţiei, primită prin hirotonie, 
şi cu Taina Spovedaniei ... În cazul acelor stareţi şi pă- 
rinți spirituali nehirotoniţi nu trebuie să înțelegem că 
aceștia administrau Taina Spovedaniei. Aceasta pen- 
tru că ei nu se pot substitui episcopului sau preotului 
în Taina Spovedaniei care urmărește restabilirea comu- 
niunii cu Dumnezeu și nu doar un simplu sfat, un în- 
demn, o povaţă sau un ajutor moral” ”. 

Voința lui Dumnezeu, dezvăluită prin cuvântul 
părintelui duhovnicesc înseamnă viaţă, un adevărat 


"Cf. Dictionnaire de Spiritualite, vol. III, col. 1015 apud Pr. Du- 
mitru Moca, op. cit., p. 45. 
"Pr. Dumitru Moca, op. cit., p. 48. 

izvor de „apă vie” (In. 7, 38). Părintele își iniția uce- 
nicul în tainele celui de-al doilea botez, al lacrimilor sau 
al pocăinţei, prin care acesta din urmă experia primirea 
conştientă a Duhului Sfânt. Părintele duhovnicesc e 
„omul în fața căruia poţi plânge fără să te simți umilit. E 
omul în fața căruia poţi plânge de mila ta, te poţi răz- 
vrăti împotriva ta, te poți acuza fără teama de urmări, 
te poţi pedepsi numai spre îndreptare, te poţi smeri cu 
adevărat fără teama că vei fi disprețuit, te poţi simți 
iubit, îți poţi reface încrederea în bine, adevăr şi drep- 
tate, și în puterea și în iubirea lui Dumnezeu. Evident, 
dacă l-ai găsit pe acela care e un adevărat duhovnic, un 
conducător de suflete, un îndrumător de oameni” ”. 
Părintele purtat de înțelepciunea divină, îmbună- 
tățit duhovnicește, o figură familiară în literatura asce- 
tică, reprezenta o adevărată epitomă a maturității spiri- 
tuale, un ideal pentru oricine dorea să ducă o viaţă 
sfântă. Prin urmare, între asceţi, călugări şi episcopi, gra- 
nițele sunt fluide, pentru că toţi, cel puţin în principiu, 
împărtăşeau aceleaşi idealuri de sfinţenie creştină”. 
Mărturisirea în sensul de comunicare între fraţi, 
nu pentru primirea iertarea păcatelor, ci pentru obți- 
nerea unei mângâieri, a unei ușurări sufleteşti, a unei 
poveţe, încurajări, rugăciuni sau ajutor frățesc, ori pen- 
tru spulberarea echivocităţilor și repararea inechită- 
ților este nu numai permisă, ci chiar recomandată ca o 


* Antonie Plămădeală, Cuvinte duhovniceşti, Sibiu, 2000, p. 162. 
“Liviu Barbu, op. cit., p. 70. 

necesitate apodictică. Acei „părinţi spirituali” nehiro- 
toniți nu se pot substitui episcopului sau preotului în 
Taina Spovedaniei. Mărturisirea unui păcat făcută unui 
semen îmbunătăţit duhovniceşte este mărturisirea pe 
care o face un copil părintelui său sau fratelui mai mare, 
fără ca ea să urmărească restabilirea comuniunii cu 
Dumnezeu și cu Biserica, ori cu semenii. Acea mărtu- 
risire aduce incontestabil, o ușurare, o liniștire, dar nu- 
mai atât. Ori, Taina Spovedaniei are în vederea resta- 
bilirea, reaprinderea sau reîmprospătarea relației omu- 
lui cu Dumnezeu, cu Biserica, precum şi cu semenii, ca 
mădulare ale Bisericii și împreună purtători ai acelu- 
iaşi chip al lui Dumnezeu (Fac. 1, 26)”. „Când unui pom 
i se dă pământ roditor, lumină şi răcoare, el creşte și 
rodeşte, și se face «pom umbros sub care mulți se 
adăpostesc». 

Aceasta este imaginea a ceea ce se întâmplă cu un 
duhovnic ales. Sufletele chinuite de căldura pârjoli- 
toare a răului aleargă la el să se răcorească. Ei sunt spă- 


laţi, curăţiţi, iar hainele lor se fac albe”. Dumnezeu a 


“Pr. prof. Dumitru Radu, „Preotul ca săvârșitor al Tainei Spo- 
vedaniei şi puterea lui de a dezlega păcatele după învățătura 
ortodoxă”, în Biserica Ortodoxă Română, Anul C (1982), Nr. 9-10, 
p. 828; Panaghiotis N. Tremblelas, Dogmatique de L' Eglise Ortho- 
doxe Catholique, vol. III, Desclee den Brower, 1968, p. 285; Pr. Du- 
mitru Moca, op. cit., p. 46. 

“* Arhimandritul Heruvim Karambelas, Părinți duhovnicești con- 
temporani de la Sfântul Munte Athos, Volumul II, Traducere: Felix 
Trușcă şi Cornel Savu, Editura Deisis, Sibiu, 1998, p. 34. 

rânduit ca omul să fie ajutat de om, de omul duhovni- 
cesc. Astfel, omul „crește prin om, omul care îl înțelege, 
care îl iubeşte, care îl îndrumează, care îi dă din expe- 
rienţa lui, din puterile lui, făcându-l să fie apt pentru 
primirea harului dumnezeiesc şi îndumnezeitor ... 
Cine îşi caută duhovnicul îl va găsi. Şi va descoperi că 
e aşteptat cu iubire””. 

Irenee Hausherr' şi Lucien Regnault” admit că exista 
o recunoaştere mutuală între episcopi ca părinţi spiri- 
tuali şi monahi îmbunătățiți ca părinţi spirituali. Con- 
form lui Hausherr, înainte de secolul al IV-lea, epis- 
copii erau recunoscuţi ca părinţi spirituali în virtutea 
oficiului lor sacramental şi didactic. Regnault, în studiul 
său asupra Părinților din deşert, avansează o ipoteză 
similară, pornind de la credinţa Avvei Pahomie că epis- 
copii erau părinţii spirituali ai călugărilor, pe care îi 
învățau după Sfintele Scripturi. Evoluţiile ulterioare 
la nivelul slujirii în Biserică (alegerea călugărilor ca 
episcopi) şi la nivelul organizării interne a monahis- 
mului (date fiind extinderea sa şi nevoia de autosus- 
ţinere, un număr tot mai mare de monahi au devenit 
diaconi şi preoţi în comunităţile de care aparţineau) au 
consolidat relaţia dintre cele două părți şi recunoaşterea 
lor reciprocă în rolul de „părinţi” a devenit mai evidentă. 


” Antonie Plămădeală, Cuvinte duhovniceşti ..., p. 172. 

“Irenee Hausherr, Spiritual Direction, 1990, p. 17-19. 

” Lucien Regnault, The Day-to-Day Life of the Desert Fathers, 
translated by Etienne Poirier jr., St. Bede's Publication, Massa- 
chusetts, 1999, p. VIII. 

Părintele spiritual nu era numai cel hirotonit, ci putea 
fi şi un ascet experimentat, iar în unele cazuri chiar 
poseda daruri harismatice extraordinare. 

Pe această linie de evoluţie, familiaritatea din ce în 
ce mai mare a creştinilor mireni cu monahii şi practicile 
lor ascetice a influenţat paternitatea spirituală din în- 
treaga Biserică. Mărturisirea lui logismoi (gândurile in- 
truzive), o practică monahală la origine, devine larg; răs- 
pândită în rândurile mirenilor în secolele ce urmează. 
Astfel, practicile penitenţiale ale Bisericii timpurii, ba- 
zate în principal pe mărturisirea păcatelor, au devenit 
mai meticuloase sub influenţa monahală, deşi Răsăritul 
nu a căzut niciodată pradă cazuisticii legaliste a peni- 
tenţelor Apusului Evului Mediu”. 

Conform episcopului ortodox Kallistos Ware, în se- 
colul al III-lea sau al IV-lea, mărturisirea a devenit în 
esenţă privată şi, ca urmare, a căpătat şi o dimensiune 
de consiliere. În momentul când mărturisirea şi prac- 
tica penitenţei au devenit private, preotul însărcinat 
cu aceasta nu se limita la a impune o penitenţă, ci oferea 
şi un tip de îndrumare, un tip de sfat de vindecare. Prea- 
sfințitul Kallistos Ware avansează şi ideea că, „odată 
cu rapida dezvoltare a comunităţilor creştine, devenise 
probabil imposibil pentru episcop să primească perso- 
nal mărturisirea tuturor şi, prin urmare, s-a permis preo- 
ților să preia această sarcină”. De o însemnătate deose- 
bită este, pentru sfârşitul secolului al IV-lea, menţiunea 
pe care o face istoricul bizantin Socrates cu privire la 


“Liviu Barbu, op. cit., p. 71. 

existenţa, în capitala Imperiului Roman de Răsărit, a 
unui preot însărcinat cu spoveditul — npeoBvTepov 
En TNS ueravoLas”, dovadă a practicării mărturisirii 
individuale. Această informaţie este foarte valoroasă 
căci reprezintă o mărturie vizavi de larga răspândire, 
în a doua jumătate a secolului al IV-lea, a practicii măr- 
turisirii secrete a păcatelor. 

Părintele spiritual îşi dobândeşte statutul existenţial 
„de sus” şi aceasta este principala sursă care atrage uce- 
nicii. Studiul figurii dominante a părintelui duhovnicesc 
este poate „noua-veche” cheie spre înţelegerea concep- 
tului de sfinţenie în creştinismul răsăritean. Paternitatea 
duhovnicească a rămas, încă şi astăzi, un magnet natu- 
ral pentru viaţa în Hristos, actualitatea și continuitatea 
slujirii lui Hristos în istorie şi legătura cu creştinismul 
apostolic şi monahismul timpuriu, idealul suprem de- 
finitoriu al păstorului creştin, „arta artelor” şi „ştiinţa 


ştiințelor””. 


Alegerea Părintelui duhovnicesc, tăierea voii şi 
ascultarea desăvârşită de acesta 


Tradiţia creştină răsăriteană este conştientă că există 
un singur Tată, „Cel din ceruri“ (Mt. 23, 9), „din care 


“K. Ware, „Patterns of Episcopacy in the Early Church and 
Today: An Orthodox View”, în Peter Moore (ed.), Bishops, But 
What Kind? Reflections on Episcopacy, London, 1982, p. 5. 

* Socrates, Historia ecclesiastica, 19, P. G. LXVII, col. 613-616. 

“Liviu Barbu, op. cit., p. 72-74 et passim. 

îşi trage numele orice neam în cer şi pe pământ” (Efes. 
3, 14-15). Şi totuşi, este conştientă şi de actul împărtă- 
şirii şi solidarităţii prin zămislirea în fapt a altor creştini 
în Trupul Bisericii. Astfel, Arsenie, ucenicul Sfântului 
Simeon Noul Teolog (+ 1022), este capabil să descrie 
semnificaţia autorităţii spirituale în termeni de pater- 
nitate şi maternitate, susținând că e mort pentru lumea 
de dinainte și nu se mai întoarce la ea. Are un tată în 
Duh, de la care primeşte în fiecare zi „laptele” harului 
dumnezeiesc. Se referea la tatăl lui întru Dumnezeu. 
Şi acesta îi este şi mamă, pentru că l-a zămislit în Duh 
şi îl încălzeşte în îmbrăţişarea sa ca pe un nou-născut”. 
Spre deosebire de Tabennesi a Cuviosului Pahomie, 
pustia Sketis nu avea reguli scrise. Aelred Cody notează 
că „normele de viaţă erau acelea ale evangheliilor, îm- 
preună cu obiceiurile şi înţelepciunea oricăruia dintre 
părinţii monahi experimentați la care ucenicea călugă- 
rul nou-venit””. Organizarea primară a Sketis-ului era 
constituită din grupuri mici de bătrâni, împreună cu 
ucenicii lor. După cum am văzut, bătrânul era numit 
„abba” sau „avva”. Acesta era un termen care denota 
respectul, nu rangul. Aceasta nu însemna că bătrânul 
era preot. De fapt, numai câteva dintre figurile din Apof- 
tegme erau clerici, şi atunci când erau, textul adeseori 
adăuga acest fapt la numele lor. Spre exemplu, unul din- 
tre primii însoțitori ai Cuviosului Macarie a fost Avva 


“John Chryssavgis, The Way of the Fathers..., p. 80. 
* Aelred Cody, „Scetis”, în The Coptic Encyclopedia, ed. Aziz $. 
Atiya, New York, Macmillan, 1991, 7, col. 2103. 


o 


265 


PĂRINȚII PATERICULUI, DESPRE POCĂINȚĂ 


Isidor Preotul. Titlul de „abba” ar putea uneori să se 
refere la un tânăr dacă demonstra înţelepciune pentru 
vârsta lui, dar se pare că era utilizat cu mai mare lar- 
gheţe cu referire la călugării bătrâni“. Termenul „bătrân” 
(YEowv) este şi el frecvent; călugării mai tineri adeseori 
vorbeau într-un mod afectuos despre cum a zis „bătrâ- 
nul” aceasta sau cum a făcut „bătrânul” cealaltă. 

După cum am văzut, călugării tineri abordau un 
avva şi cereau un „cuvânt” de la acesta, unii rămânând 
pentru totdeauna ca discipoli la un bătrân anume. Spre 
exemplu, Avva Silvanus, născut în Palestina, conducea 
un grup de doisprezece călugări la Sketis. 

Nu există nicio menţiune la jurăminte, deşi exista un 
angajament pe toată viaţa faţă de viețuirea monahală. 
Bătrânul urma a-şi pregăti ucenicii asupra aspectelor 
fundamentale ale traiului în deşert, cum ar fi constru- 
irea unei chilii, împletirea coşurilor şi modul de ros- 
tire a psalmilor. Dar consilierea mai profundă şi mai 
serioasă venea ca urmare a vizitelor regulate ale tâ- 
nărului călugăr la avva. În aceste ocazii, îşi manifesta 
„gândurile” (hoyiouo.), toate acele nelinişti interioare 
- amintiri, idei, sentimente — care se acumulaseră pe 
parcursul vieţii singuratice în chilie. Multe dintre po- 
vestirile din Apoftegme izvorăsc din aceste schimburi 
dintre un călugăr tânăr şi Avva al său asupra înțelesu- 
lui subiacent al „gândurilor” sale. Alte ziceri raportează 


“William Harmless, „Remembering Pimen Remembering;: 
The Desert Fathers and the Spirituality of Memory”, în Church 
History, 69, 2000, p. 487. 

că bătrânii şi-ar fi testat deliberat ucenicii cu remarci 
aspre sau fapte bizare. Aducem în atenţie în acest sens, 
cum Cuviosul Macarie a ordonat unui călugăr să insulte 
morţii din cimitir”. După cum remarca odată Avva 
Isaia, „Nimic nu era atât de util novicelui precum in- 
sultele (certurile). Novicele care suportă insultele este 
ca un copac care este udat în fiecare zi”*. Este greu să 
fim siguri, dar se pare că aceşti călugări nu făceau nicio 
mişcare fără aprobare, binecuvântare, şi cel puţin unii 
dintre ei rămâneau cu Avva lor până la moarte”. 

Se mai obișnuia ca, la intervale scurte de timp, un 
monah îmbunătăţit duhovnicește, de regulă mai înaintat 
în vârstă, cu multă experienţă duhovnicească îi vizita 
şi îi cerceta pe ceilalţi fraţi şi le asculta frământările şi 
luptele duhovniceşti, oferindu-le ulterior povăţuire şi 
sfaturi şi asumându-și responsabilitatea înaintea Jude- 
căţii lui Dumnezeu pentru păcatele mărturisite de fraţii 
săi monahi. Potrivit Părintelui Profesor Dumitru Stă- 
niloae, în această situaţie nu era vorba de o „desființare 
a sufletului (novicelui), ci de o punere a lui în mâna 
lui Dumnezeu. Şi nu este vorba numai de o renunțare 
la voile rele, ci de o predare a voii celei bune, adică a voii 
peste tot în mâna lui Dumnezeu; e o predare raţională 


” Am dezvoltat această idee în capitolul „Mărturisirea gân- 
durilor ...”, subcapitolul „Avva, spune-mi un cuvânt de folos! Xă- 
PLOUA TOV AOYOV”; vide supra. 

*P. G. LXV, col. 317. 

” William Harmless S. ]., Desert Christians. An Introduction to 
the Literature of Early Monasticism, Oxford University Press, Ox- 
ford New York, 2004, p. 177-178. 

(...) o renunțare la existenţa egoistă în izolare, prin 
acordul ei cu raţiunea lui Dumnezeu”. Această „pre- 
dare” aduce cu sine în chip necesar siguranță, şi ascul- 
tarea devine sinonimă cu „primirea primejdiei fără 
grijă”, „răspuns necăutat în faţa lui Dumnezeu”, „nete- 
mere de moarte”, „neprimejdioasă plutire pe marea 
vieţii”. Cel ce şi-a făcut conştiinţa curată la culme, în 
supunere faţă de părintele său, acela, aşteptând în fie- 
care zi moartea ca pe un somn, mai bine zis ca pe viaţa 
sa, nu se înspăimântă, ştiind că în ceasul despărțirii, nu 
el, ci întâistătătorul va avea de dat socoteală”. Deci, 
explicaţia este una simplă, responsabilitatea nu o mai 
are ascultătorul, ci părintele duhovnicesc; ascultătoru- 
lui îi rămâne un singur angajament foarte serios: de a-l 
asculta pe părinte, şi prin el ascultă de Dumnezeu, ale 
Cărui voi i se fac concrete şi i se tălmăcesc prin povă- 
ţuitor. Paradoxal, „la baza acestor acte de non-voire 
proprie, e o mare şi continuă voire şi hotărâre, de a 
învinge cu tărie orice greutate, de a înfrunta chiar şi 
moartea pentru a împlini de bună voie voile lui Dum- 
nezeu, concretizate în voile întâistătătorului”*. 


% Pr. Prof. Dr. Dumitru Stăniloae, nota de subsol nr. 129 în Sf. 
Ioan Scărarul, Scara, IV, 3, Traducere, introduceri şi note de Pr. 
prof. Dr. Dumitru Stăniloae, în Filocalia sau culegere din scrierile 
Sfinților Părinți care arată cum se poate omul curăți, ilumina şi desă- 
vârşi, vol. IX, Editura Institutului Biblic și de Misiune al Bisericii 
Ortodoxe Române, București, 1980, p. 78. 

“Sf. loan Scărarul, Scara ..., IV, 3, p. 78-79. 

* Ibidem, IV, 43, p. 107. 

% Pr. Prof. Dr. Dumitru Stăniloae, nota de subsol nr. 133 în Sf. 
loan Scărarul, Scara ..., IV, 3, p. 79. 

După cum ne arată istoriile vieților monahale, de- 
monii fac tot ce le stă în putinţă ca să răcească relaţiile 
dintre bătrâni şi ucenici, „«inventând tot felul de șiretli- 
curi. Ce nu fac ei, ce nu sugerează ei, ca să-i despartă 
(pe ucenici) de sânurile părinteşti? Născocesc pretexte, 
cum ar fi o supărare presupus rezonabilă, iscând supă- 
rare împotriva părintelui ...» (Teodor din Edesa). Vai 
ucenicilor care se aliază cu dușmanul! Nimic nu-i va 
scăpa din nesățioasa gură a iadului”. 

Novicii, adică ascultătorii, călătoresc pe marea aces- 
tei vieți „plutind înălţaţi pe umerii altora”, adică ai po- 
vățuitorilor duhovniceşti şi punându-şi sarcina „pe 
grumazul altuia””. Alegerea acestui „grumaz” trebuie 
să se facă cu multă cercetare înainte de a intra în mă- 
năstire pentru a evita din start primejdiile: „Nu trebuie 
să ne luăm după părerea societăţii omeneşti, chiar 
dacă această părere ar fi părerea majorităţii; trebuie să 
ne lăsăm îndrumați de lumina Sfintei Scripturi şi de 
scrierile Sfinţilor Părinţi. Este o mare nenorocire să cazi 
din pricina neştiinţei şi minţii uşoare sub îndrumarea 
unui învăţător mincinos; dacă îl duce orbul pe orb, 
amândoi vor cădea în groapa pierzării, a zis Domnul 
(Mt. 15, 14)”*. 


* Arhimandritul Heruvim Karambelas, Părinți contemporani 
de la Sfântul Munte Athos, vol. I, Traducere: Felix Trușcă şi Cornel 
Savu, Editura Deisis, Sibiu, 1997, p. 184-185. 

“Sf. loan Scărarul, Scara ..., IV, 6, p. 80. 

“Sf. Ignatie Brancianinov, Tâlcuiri la Patericul egiptean, 48, în 
colecția Comorile Pustiei, trad. de Pr. Gheorghe Roşca, vol. 9, Edit. 
Anastasia, Bucureşti, 1997, p. 39. 

După acest moment al alegerii duhovnicului este 
oprită cu desăvârşire orice încercare de judecare a părin- 
telui: „înainte de intrare (în stadion), dacă se află în 
noi vreo neîncredere şi vreun gând (de îndoială), să cer- 
cetăm pe întâistătător şi, ca să zic aşa, să-l cercăm, ca 
nu cumva încredinţându-ne corăbierului ca unui câr- 
maci şi celui pătimaş ca unuia fără patimi şi mării ca 
portului, să ne pricinuim un naufragiu sigur. lar după 
intrarea în stadionul evlaviei şi al supunerii, să nu mai 
judecăm pe povăţuitorul cel bun al luptei noastre în 
nicio privinţă, chiar dacă am vedea în el, ca într-un 
om, unele greşeli””. „Ascultările și pravilele nu le faceți 
fără încuviințarea părintelui duhovnic - învăţa Cuvio- 
sul părinte Antonie de la Optina (t 1865). O singură 
metanie cu sfatul lui vă aduce mai mult folos decât o 
mie de metanii făcute de capul vostru. 

Fariseul se ruga și postea mai mult decât noi, însă 
fără smerenie toată truda lui a fost în zadar. De aceea 
sârguiți-vă cel mai mult spre smerenie, care de obicei 
se naște din ascultare””. 

În aceeași operă citată deja de noi, Sfântul loan Scă- 
rarul adaugă: „Dacă ai intrat într-un spital necunos- 
cut şi ai întâlnit un doftor, fii ca un trecător şi ca unul 
care cauţi să cunoşti, fără să fi băgat de seamă, meşte- 
şugul tuturor celor de acolo. lar dacă simţi vreun fo- 
los de la doftori şi de la felcer în boalele tale, şi mai 


“Sf. loan Scărarul, Scara..., IV, 7, p. 81. 
% Patericul de la Optina, Traducere: Cristea Florentina, Editura 
Bunavestire, Bacău, 2002, p. 149. 

ales în umflătura sufletului, pentru care te cauţi, ră- 
mâi acolo şi te vinde pe aurul smereniei, prin zapisul as- 
cultării şi prin contractul slujirii, întărit cu mărturiile 
îngerilor””. În relaţia ucenicului cu părintele său, prin- 
cipalul lucru este credința ucenicului. „Dacă acesta îl 
întreabă pe stareţ cu credinţă, atunci Dumnezeu, pen- 
tru credinţa celui ce a întrebat, îi descoperă ucenicu- 
lui voia Sa”“ — relata acestea Cuviosul Varsanufie de 
la Optina (t 1913). 

Părintele duhovnicesc cere cu asprime renunțarea 
la toate subterfugiile prin care ucenicul nu face altceva 
decât să-şi flateze propriul ego. Invers, un călugăr care 
depune strădanii să evite autoritatea unui părinte spiri- 
tual, arată prin aceasta că preferă să se supună propriei 
voințe şi propriilor fantasme. Prin urmare, se poate 
considera că un om duce o viaţă dumnezeiască, după 
Cuvântul lui Dumnezeu, dacă trăieşte fără sfătuire, mij- 
locind pentru el însuşi şi supunându-se doar propriei 
voințe? Bineînţeles că nu. Unor astfel de călugări, li s-ar 
putea spune că încearcă să meargă pe o cale scurtă, dar 
dură, care nu duce decât la eroare. 

În Patericul Rilei ni se istoriseşte cum unul dintre 
călugări, viețuitor la mănăstirea Rila din Bulgaria, în 
secolul al XX-lea, nu s-a bucurat de îndrumarea duhov- 
nicească a unui bătrân şi astfel războiul nevăzut a fost 
mult mai anevoios. „În acea vreme, monahul Paisie 


*Sf. loan Scărarul, Scara..., IV, 91, p. 119-120. 
“ Patericul de la Optina..., p. 357. 

(cel ce avea să ajungă Schimonahul Pavel înainte-văză- 
torul) era muncit de ispita desfrânării. Şi-a păzit însă 
fecioria. Hotărâse chiar să se scopească pentru a-şi păstra 
curăția. După ce a început operaţia, a fost însă oprit de 
glasul îngerului său păzitor care i-a spus: «Opreşte-te, 
nu înţelegi?». 

S-a oprit. Mai apoi, el l-a mulțumit Domnului că 
nu a săvârşit în neștiința sa duhovnicească acest mare 
păcat la care s-a dedat chiar învățatul cel de demult Ori- 
gen! Toate acestea arată însă câtă râvnă, deși nu întot- 
deauna plină de înțelepciune, a avut monahul Paisie 
pentru o viață plăcută lui Dumnezeu. El a făcut atâtea 
greşeli mari în viața sa pentru că nu a avut parte o în- 
drumare stărețească. Uşor cugeta să meargă dintr-un 
loc în altul, fiindcă i-a lipsit autoritatea duhovnicului 
cu care să se sfătuiască permanent. Dorind sincer să se 
mântuiască, nu a avut o ascultare faţă de cineva. Pentru 
aceasta, a rătăcit vreme îndelungată. Aici se ascunde 
cauza ezitărilor sale dese. Toate acestea i-au pricinuit 
nespus de multe necazuri și greutăţi”“. 

Necesitatea unui părinte duhovnicesc pentru fie- 
care — atât pentru călugări cât și pentru mireni — a ară- 
tat-o şi schimonahul Pavel de la Rila, înainte-văzătorul, 
care învăța următoarele: „«Pentru fiecare monah, dar 
mai ales pentru cel tânăr, e nevoie de un povăţuitor. 


“ Arhimandritul Serafim Alexiev, Patericul Rilei — Părintele Pavel 
înainte-văzătorul şi alți nevoitori din veacul al XX-lea, traducere din 
limba bulgară de Gheorghiţă Ciocioi, Editura Sofia, Bucureşti, 
2011, p. 45. 

Monahul fără stareţ e precum răsadul fără grădinar. 
Cine îl va săpa? Cine îl va uda? Cine îl va copili și lega? 
Cine se va îngriji de el? Când se naște un copil, se caută 
o moașă; când este tuns un monah, este nevoie de un 
stareţ. Tânărul monah va avea multe ispite şi încercări. 
Dacă se nasc întru el gânduri rele, unde să meargă să 
le mărturisească dacă nu are stareţ? Dacă are gânduri 
rele, dar și le mărturisește bătrânului său, se va slobozi 
de ele, căci gândurile mărturisite zboară atunci precum 
păsările înspăimântate. Diavolul nu are putere asupra 
acelui suflet care nu primește în taină gândurile insu- 
flate de el, ci le descoperă înaintea bătrânului. Prin măr- 
turisire, se năruie planurile întunecate ale Satanei. 

Vrăjmaşul nostru este viclean și foarte iscusit. Cum 
să poată un tânăr monah, care nu cunoaşte viața du- 
hovnicească, să dezlege încurcatele urzeli diavoleşti?! 
Stareţii experimentați abia le desfac, însă numai dacă 
au darul deosebirii»”*”. 

Sfântul loan Casian, care a observat îndeaproape 
viața Părinților din deşertul Egiptului, concluzionează 
în acest sens: „Pe nimeni nu-l târăşte diavolul la moarte 
mai repede decât pe monahul care stăruie să se în- 
creadă în judecata şi-n ideile sale, neţinând seamă de 
sfaturile celor bătrâni. Dacă toate artele şi disciplinele 
descoperite de geniul uman, care nu folosesc decât tre- 
buinţelor vieţii acesteia vremelnice, deşi se pot pipăi cu 
mâna şi vedea cu ochii, totuşi nu pot fi înțelese fără 
învăţătura cuiva, cât de nesocotit este să crezi că n-are 


“ Ibidem, p. 122-123. 

nevoie de învăţător tocmai conştiinţa noastră, care este 
nevăzută şi ascunsă, care nu se poate simţi decât într-o 
inimă curată şi a cărei greşeală nu este vremelnică, nici 
nu se îndreaptă uşor, ci aduce pieirea sufletului şi moar- 
tea veşnică. Lupta duhovnicească are nu adversari vă- 
zuţi, ci duşmani nevăzuţi şi îndârjiţi, iar conflictul de 
zi şi noapte nu este contra unuia sau doi, ci contra a 
oşti nenumărate; primejdia ei este cu atât mai mare, 
cu cât duşmanul este mai pornit, iar atacurile lui mai 
ascunse. De aceea trebuie mers întotdeauna, cu cea mai 
mare atenţie, pe urmele bătrânilor, şi trebuiesc spuse 
lor, fără niciun ocol, toate gândurile care răsar în ini- 
mile noastre”. 

Bineînţeles, călugărul trebuie să-şi aleagă în deplină 
libertate părintele spiritual, dar nu va face decât să se 
înşele pe sine dacă, alegând, caută pe cineva care nu-i va 
spune niciodată nimic decât ceea ce vrea să audă şi nu-i 
va porunci niciodată nimic contra voinţei lui. De fapt, 
părintele spiritual trebuie să fie cât se poate de sever 
şi să impună novicelui cerinţe extrem de dificile, ca 
să-i testeze vocaţia pentru solitudine şi să-l ajute să pro- 
greseze cu rapiditate. Bineînţeles că era de maximă 
importanţă pentru ucenic să accepte aceste încercări 
şi să le înfrunte făţiş. Se aştepta de la tânărul călugăr 


“Sf. loan Casian, Scrieri alese. Convorbiri duhovniceşti, Partea I, 
A doua convorbire cu părintele Moise, Cap. XI, 7, traducere de 
prof. Vasile Cojocaru şi prof. David Popescu, prefaţă, studiu in- 
troductiv şi note de profesor Nicolae Chitescu, în col. Părinți şi 
Scriitori bisericeşti, vol. 57, Editura Institutului Biblic şi de Mi- 
siune al Bisericii Ortodoxe Române, București, 1990, p. 335-336. 

să se supună total şi fără compromisuri cererilor şi 
îndrumărilor bătrânului, indiferent cât de deconcer- 
tante ar fi părut. În această dură şcoală de pregătire — 
şi doar prin aceasta — călugărul avea să înveţe să scape 
de justificarea de sine şi dorinţa de a plăcea altora. Dacă 
făcea faţă tratamentului dur, realizând că părintele ştie 
ce are de făcut, ajungea rapid la o stare de detaşare de 
propria voinţă şi propriul ego. Apoi pătrundea într-o 
stare de libertate spirituală în care, în loc de a se lăsa 
ghidat de propriile fantezii şi dorinţe subiective, el ac- 
cepta total realitatea obiectivă şi se conforma cu singu- 
rul scop de a „păşi în adevăr”. Aceasta implica o stare 
de totală indiferenţă faţă de preferinţele personale şi 
subiective, faţă de dorinţa de a fi lăudat şi acceptat de 
ceilalţi, de a ocupa un loc respectat în societatea oame- 
nilor. În limbajul Părinților deşertului, această trans- 
formare era rezultatul unei substituiri totale a voinței 
egoului individual“ cu voinţa lui Dumnezeu. 

Astfel este libertatea spirituală fără de care nu există 
linişte, nici isihie, nu există puritate a inimii. Cu alte 
cuvinte, scopul pregătirii spirituale oferite de Părinţi era 
de a-şi aduce cât mai repede ucenicii la această stare 
de libertate interioară care îi făcea în stare să ființeze 
ca fii ai lui Dumnezeu. 

Şi totuşi, o citire aproximativă şi iresponsabilă a 
Părinților i-a făcut pe unii asceţi mai vârstnici, puțini la 
număr, fără o putere de discernământ foarte profundă, 


“1. Hausherr, S. ]., „Direction spirituelle in Orient autrefois”, 
în Orientalia Christiana Analecta, 144, Roma, 1955, p. 162. 

să pună un accent exagerat pe poruncile arbitrare şi 
nemotivate, care insultau sistematic inteligenţa şi dem- 
nitatea umană fundamentală a subiecţilor, de parcă sin- 
gurul scop al pregătirii ascetice era de a distruge inte- 
gritatea personală prin aşa-numita „supunere oarbă”. 
Iren6e Hausherr subliniază că termenul „supunere 
oarbă” nu există în Vitae Patrum, iar Părinţii nu ar fi 
considerat niciodată că o persoană care respecta un pă- 
rinte îmbunătăţit duhovnicește, ce a dobândit darul 
harismatic al înţelegerii, se supunea orbeşte“. O expre- 
sie mai adecvată ar fi o supunere „necritică” sau „ne- 
dilematică”, fără cârtire. Şi asta nu înseamnă supunerea 
oarbă, iraţională şi pasivă a unuia care se supune doar 
ca să fie „distrus”, ci supunerea încrezătoare şi raţio- 
nală a unuia care crede cu tărie că sfătuitorul său cu- 
noaşte calea adevărată spre pacea şi curăția inimii şi că 
este interpretul voinţei lui Dumnezeu pentru supusul 
său. O astfel de supunere este „oarbă” doar prin aceea 
că lasă la o parte judecata proprie, limitată şi subiec- 
tivă: dar o face tocmai pentru că vede că a te supune 
înțelegerii proprii în chestiuni pe care nu le înţelegi în- 
seamnă să umbli în întuneric. 

În acest moment, deplasându-ne de la perspectiva 
ucenicului la cea a Părintelui, vedem că Părintele tre- 
buie să fie extraordinar de umil, blând şi cu un caracter 
lipsit de despotism. „Zicerile dure” pe care le adminis- 
trează trebuie să-şi aibă rădăcinile în blândeţea şi preo- 
cuparea sinceră pentru interesele ucenicilor şi nu într-o 


* Ibidem, p. 197. 

dorinţă secretă de a-i domina şi a-i exploata pentru 
scopuri personale şi egoiste. Cu alte cuvinte, bătrânul 
trebuie să fie o persoană care nu mai este atrasă de 
„Ssuperioritate” sau de dorinţa de a conduce şi a-i învăţa 
pe alţii. De fapt, multe dintre apoftegme au fost devo- 
tate călugărilor care au refuzat să preia rolul de Avva 
sau care au fugit de cei care încercau să se adune în jurul 
lor să le fie ucenici. Totuşi, ca în cazul Sfântului Paho- 
mie şi al celorlalţi mari Părinţi, cedau în cele din urmă 
şi acceptau, realizând că acest serviciu făcut altora în- 
semna un pas înainte spre renunţarea de sine. Dar pre- 
dau celorlalți întotdeauna mai întâi prin exemplu, apoi 
prin cuvinte. Un frate l-a întrebat pe Avva Pimen, zi- 
când: „nişte fraţi locuiesc cu mine; voiești să le porun- 
ceşti lor? I-a răspuns bătrânul: nu, ci fă tu întâi aceasta, 
şi de voiesc să trăiască ei singuri vor vedea. I-a zis lui 
fratele: voiesc şi ei, părinte, să le poruncesc. Zis-a lui 
bătrânul: nu, ci te fă lor pildă, iar nu dătător de lege”“. 

O trăsătură remarcabilă a sihaştrilor din deşert, 
reflectată în „ziceri”, este marele lor respect pentru di- 
versitatea vocaţiilor şi „căilor” personale. Ei nu încercau 
să impună reguli dure şi imuabile, care ar fi redus totul 
la o uniformitate arbitrară. Departe de a căuta securi- 
tatea într-un tip de conformism servil, Părinţii erau 
capabili să aprecieze diversitatea darurilor Duhului 
Sfânt sălăşluit în ceilalţi (1 Cor. 12, 4). 


** Apophtegmata Patrum, 174, P. G. LXV, col. 364; Patericul ce 
cuprinde în sine cuvinte folositoare ale Sfinților Bătrâni ..., p. 204; Tho- 
mas Merton, The Wisdom of The Desert, Burns & Oates, 1997, p. 120 sq. 

Avva loan Colov nutrește certitudinea că viața că- 
lugărilor are mult har, dar cere şi multă osteneală. De 
asemenea, ea prezintă şi multe primejdii. Cel mai rău 
dintre pericolele care-l pândesc pe un monah este ceea 
ce se poate întâmpla dacă el este cuprins de încrede- 
rea în sine. Atunci, subliniază Avva Colov, monahul 
îşi pierde smerenia şi-şi închipuie că este vrednic să se 
confrunte singur cu toate problemele vieţii de ascet, fără 
a avea nevoie de un îndrumător duhovnicesc. Această 
ispită este cea mai periculoasă pentru monahi”. Încre- 
derea unui novice în judecata lui este pricina care îl face 
să piardă darurile dumnezeieşti. Acelaşi avvă Colov 
îl mustră pe un tânăr care se pare că a oferit o mostră 
de neascultare: „Nu te-ai învățat minte din ceea ce ai 
pățit? Tot mai persişti în judecata ta? Dispreţuieşti sfa- 
turile duhovnicului tău, ale unui asemenea Cuvios şi 
cauţi sfaturile altora? Tu ai în mână apă rece şi limpede 
şi alergi în pustiu să cauţi apă? Întoarce-te la Părintele 
tău! Şi să ştii! Cine nu-şi ascultă duhovnicul, nici pe 
Hristos nu-L va asculta, de va veni şi-i va spune ceva”“. 

Avva Ammona, atunci când precizează că este 
anevoioasă cunoașterea voii lui Dumnezeu şi că omul 
nu poate înțelege voia dumnezeiască, sau să progre- 
seze, dacă nu reununţă la toate voile sale și nu ascultă 
de părinții lui duhovnicești, oferă următoarele sfaturi 


” Avva loan Colov, Părintele duhovnicesc, în vol. 3 Cuvioşi Pă- 
rinți egipteni Avva loan Colov, Avva Ammona, Avva Zosima, col. Co- 
morile pustiei, vol. 4, Editura Anastasia, 1995, p. 50. 

“ Ibidem, p. 60-61. 

din experienţa sa personală: „Ştiu voia lui Dumnezeu 
mai bine decât voi, în împrejurarea aceasta. Este greu 
s-o discearnă cineva în fiecare împrejurare. Dacă omul 
nu renunţă la toate voile sale şi nu ascultă pe părin- 
tele lui duhovnicesc, nu va izbuti să discearnă voia lui 
Dumnezeu. Când totuşi o discerne, cere putere de la 
Dumnezeu ca s-o poată pune în practică. 

Dacă adânca cunoaştere a voii lui Dumnezeu este 
o lucrare importantă, punerea ei în practică este şi mai 
importantă. (...) Dar şi mie, părintelui vostru, Dumne- 
zeu nu mi-ar fi arătat voia Sa, dacă mai înainte nu 
făceam ascultare părinţilor mei duhovniceşti. Acum, 
deci, şi voi ascultați pe părintele vostru, în împrejura- 
rea aceasta, ca să vă odihniţi şi să sporiţi””. 

Fericiți sunt ucenicii ce au un duhovnic bun! Pă- 
rintele Heruvim Karambelas, într-una din cărţile sale 
duhovnicești, scoate în evidenţă virtuțile bătrânului 
Codrat de la Mănăstirea atonită Karakallu. Acesta cu- 
noștea nenumărate lupte prin care trece monahul. Cu- 
noştea ispitele, demonii și patimile care se luptă noapte 
şi zi ca să doboare la pământ și să zăpăcească un suflet. 
Bunul păstor ştia că, din când în când, demonii invi- 
dioși se străduiesc să plăsmuiască năluciri, vise și închi- 
puiri în scopul amăgirii ostenitului atlet al duhului, când 
acesta își îngăduie puţin somn pentru odihna trupu- 
lui istovit. Mai mult decât atât, „cunoştea prea bine 
slăbiciunea firii umane, cu aplecările şi patimile ei, cu 


“ Avva Ammona, Epistolele, în vol. 3 Cuvioşi Părinți egipteni..., 
p. 9%. 

schimbările ei atât de felurite. Nu voia doar să i se spună 
«părinte duhovnicesc», ci să și fie cu adevărat un spri- 
jin, model de viață, povăţuitor, mângâiere, nădejde, băr- 
băţie şi încurajare pentru ucenicii săi. Fericiţi sunt uce- 
nicii care au un astfel de «bătrân». Chiar dacă ceva îi 
răneşte, lângă ei se află mereu doctorul, prietenul și 
samariteanul cel bun care le ridică sufletele și dă so- 
coteală pentru ei. 

«Este mai bine — spune Sfântul loan Scărarul — să te 
desparți de Dumnezeu decât de bătrânul tău». Fiindcă 
atunci «bătrânul» va fi veriga de legătură care te va 
împăca din nou cu Domnul. Dar dacă te vei rupe în- 
lăuntrul tău de «bătrân», atunci cine te va mai uni cu 
Dumnezeu când vei cădea? 

De aceea, legătura dintre părintele Codrat şi uce- 
nicii săi era profund evanghelică și părintească”. 

Același părinte Codrat îl citează pe Sfântul Simeon 
Noul Teolog care avansează ideea că cel ce a agonisit 
destulă încredere în părintele său duhovnicesc, când 
îl vede pe acesta, parcă Îl vede Hristos Însuși şi, urmân- 
du-l, crede că Îl urmează pe Hristos Însuși. De aceea, 
nimic nu este mai bun şi mai de folos în viața aceasta 
sau în cealaltă decât să fii cu Hristos! lar când uce- 
nicul aude cuvântul părintelui său duhovnicesc e ca şi 
cum Îl aude pe Hristos Însuși. Şi dacă, de asemenea, 
„se învrednicește de o vorbă de la el, totdeauna trage 
din ea folos spre viaţa veșnică. Şi, de aceea, cuvântul 


* Arhimandritul Heruvim Karambelas, Părinți duhovnicești con- 
temporani de la Sfântul Munte Athos..., Volumul II, p. 145. 

părinţilor noştri duhovnicești are o inestimabilă valoare. 
Este ecoul glasului lui Hristos”. 

Rolul determinant al duhovnicului în urcușul către 
mântuire îl arată şi părintele nostru cuvios Nicodim 
Măndiţă, fost viețuitor de la Mănăstirea Agapia (+ 1975). 
Un fiu duhovnicesc l-a întrebat pe părintele: 

„— Creştinul care are râvnă pentru faptele bune şi 
citeşte cărţile sfinte, dar nu se mărturiseşte regulat şi 
nu urmează sfatul duhovnicului său, se poate mântui? 

— De va avea cineva, a răspuns bătrânul, multe cărți 
sfinte şi se va sili la împlinirea poruncilor lui Dumnezeu, 
fără spovedanie şi fără ascultare faţă de un duhovnic 
iscusit, nu se poate mântui. Acela este asemenea unui 
om bolnav ce intră să cumpere medicamente dintr-o 
farmacie, dar lipseşte farmacistul. Fără cel ce poate să-i 
dea medicamentele necesare, bolnavul nu se va vindeca. 

Duhovnicul este, pentru fiii săi duhovniceşti, doctor, 
dascăl şi părinte, model de trăire în Hristos, rugător, 
povăţuitor, garant înaintea Preasfintei Treimi, mijlo- 
citor înaintea Fiului şi izvor prin care se revarsă harul 
Duhului Sfânt asupra ucenicilor săi. Prin mâinile lui i se 
dezleagă păcatele, prin cuvintele lui se învaţă cele sfinte 
şi prin rugăciunea lui se coboară peste el harul mântui- 
rii. Mare rol are duhovnicul bun în viaţa creştinului!”” 

Marele Capadocian, Sfântul Grigorie de Nyssa, fă- 
când referire la relaţia de suflet, cordială dintre părinte 


“ Ibidem, p. 166. 
* Arhimandrit Ioanichie Bălan, Patericul românesc, ediţia a IV-a, 
Editura Episcopiei Romanului, 2001, p. 660. 

duhovnicesc și ucenic, conchide următoarele: „De vă 
veţi purta aşa unii faţă de alţii, cei ce conduceţi şi cei 
ce vă folosiţi de ei ca învăţători, unii ascultând cu bucu- 
rie de cei ce vă poruncesc, ceilalți călăuzind cu plăcere 
pe fraţi spre desăvârşire, şi de vă întreceţi în cinstiri 
unii faţă de alţii, veţi trăi pe pământ viaţa îngerilor””. 

Concluzionând, subliniem că cel ce se sfătuieşte 
întotdeauna cu părinţii săi duhovniceşti va avea odihnă 
în toată viaţa lui”. 


Calitățile şi virtuțile părintelui duhovnicesc 


Începând cu secolul al IV-lea, influența monahis- 
mului asupra penitenţei s-a impus pe o scară largă în 
Imperiul Bizantin. Părinţii duhovniceşti se întâlnesc 
mai ales în pustiu şi în mănăstiri, coordonând viața du- 
hovnicească a monahilor tinerilor, dar, în nenumărate 
rânduri şi pe cea a creştinilor din lume, care apelau la 
acești oameni harismatici, purtători de Duh, pentru a 
le solicita sfaturi duhovniceşti şi chiar pentru a primi 
iertarea păcatelor. Astfel, deşi s-au retras din lume, cău- 
tând solitudinea, Părinţii deșertului erau mari misionari 


“Sf. Grigorie de Nyssa, Despre rânduiala cea după Dumnezeu (a 
vieții) şi despre nevoința cea adevărată, traducere de Preot Prof. D. 
Stăniloae, în col. Părinți şi Scriitori bisericeşti, vol. 29, Editura Insti- 
tutului Biblic şi de Misiune al Bisericii Ortodoxe Române, Bucu- 
rești, 1982, p. 473. 

* Avva Ammona, Cuvinte filocalice, în vol. 3 Cuvioşi Părinți 
egipteni..., p. 119. 

atât pentru cei ce îmbrăţişaseră deja viața monahală, 
cât şi pentru toţi creştinii. 

Aceşti misionari greu de egalat ai Bisericii erau 
căutați pentru că aveau „harisma cuvântului” (xăgoua 
T0v AOYov) şi dumnezeiasca harismă de a vedea starea 
sufletului fiecăruia, aşa cum noi le vedem feţele, altfel 
spus, darul cardiognoziei sau al cunoaşterii inimilor. 
De aceea, sfaturile sau exortaţiile lor erau primite de 
către toți — călugări sau mireni — ca de la Dumnezeu. 

Bătrânul duhovnicesc nu are ca obiectiv să impună 
reguli şi pedepse, ci oferă o relaţie personală fiului 
duhovnicesc, chiar şi în rolul punitiv. Ca în cazul răs- 
punsului filial faţă de tatăl trupesc, monahul îşi iu- 
beşte şi-şi respectă bătrânul îndrumător, dar relaţia 
lor nu ţine de necesitatea biologică. Fraţii nevoitori îl 
numesc pe părinte „avva”, iar acesta din urmă li se 
adresează cu apelativul rekvov („fiule”), care înseam- 
nă în primul rând „fiu trupesc””. Așa cum, de altfel, 
și Sfântul loan Evanghelistul se adresează creştinilor 
din timpul său prin cuvintele rexvia nov („Copiii mei”). 
Părintele duhovnicesc îl hrănea pe ucenic ca pe un co- 
pil de curând născut în Hristos. Această adresare „plină 
de iubire depăşeşte limbajul prietenesc după care s-ar 
reprezenta o realitate duhovnicească de zămislire şi de 
naştere a unui fiu duhovnicesc”*. Cuviosul Varsanufie, 


* Cf. Anatole Bailly, Dictionnaire Grec-Frangais, Hachette, Paris, 
2000, p. 1908. 

%* Acad. Dr. Mitrop. Irineu Popa, Experienţe ascetice la Părinții 
Orientali, Editura Mitropolia Olteniei, Craiova, 2012, p. 612-613. 

„marele gheron”, observă că bătrânul povăţuitor şi fiul 
sunt uniţi în suflet prin dragostea eternă. Viaţa spiri- 
tuală a călugărului devine singura viaţă, iar mănăstirea 
devine căminul său. Diversele virtuţi constituie familia 
sa, iar tatăl său este cel care se osteneşte cu el, prietenul 
şi „copărtaşul” său. Cuviosul Varsanufie merge şi mai 
departe şi susţine că părintele spiritual face mai mult 
decât noi. El este persoana căreia îi putem încredința 
orice fără să ne fie ruşine. A încredința înseamnă a ne 
confesa; a ne confesa înseamnă să renunțăm la orice 
deghizare — un mod de a ne întoarce la adevăr şi de a 
inversa ordinea păcatului, ceea ce ne conduce la cu- 
răţire şi purificare. 

Pentru a reitera, pentru Părinţi, relaţia cu părintele 
spiritual nu era instituţională, ci personală. Deşi este 
numit „un (bun) povăţuitor”, pentru ucenicul său, pă- 
rintele spiritual este mai presus de toate „o imagine 
arhetipală”, „o regulă”, „o lege”: nu prescrie reguli, ci 
devine el însuşi un model viu, nu atât prin vorbe, cât 
prin exemplul personal. Ţelul bătrânului spiritual nu 
este de a îl înlocui pe Dumnezeu, ci de a iniţia pe alţii în 
taina lui Dumnezeu”. 

În cazul îndrumătorilor duhovnicești, iubirea înseam- 
nă mult mai mult decât sentimentul, mult mai mult 
decât gesturi de mărturisire şi acte de iubire superfi- 
ciale. Iubirea înseamnă o identificare interioară şi spi- 
rituală cu fratele, iar acesta încetează să fie considerat 
un obiect de valoare spirituală mică sau nulă. Iubirea 


” John Chryssavgis, The Way of the Fathers ..., p. 81-82. 

face ca sinele tău să preia sinele seamănului tău ca al 
tău şi să-l iubească în toată umilinţa, cu toată discreţia 
posibilă, cu respectul fără de care nimeni nu poate pă- 
trunde în sanctuarul subiectivităţii altuia. În legătură 
cu acestea, stareţul Paisie de la Neamţ (t 1794) grăia 
acestea: „Când văd pe fiii mei duhovniceşti nevoin- 
du-se şi silindu-se a păzi poruncile lui Dumnezeu cu 
ascultare şi smerenie, am în sufletul meu atât de mare 
bucurie duhovnicească, încât nici în Împărăţia Ceru- 
rilor nu doresc să am bucurie mai mare ca aceasta. lar 
când văd pe unii negrijind de poruncile lui Dumnezeu, 
ţinând la voia lor, trecând cu vederea sfânta ascultare, 
cârtind şi petrecând în lenevire şi iubire de sine, atunci 
atâta întristare cuprinde sufletul meu, că mai mare 
decât aceasta nu poate fi, până când nu îi voi vedea po- 
căindu-se cu adevărat””. Aceeași ferventă dragoste du- 
hovnicească pentru ucenici a arătat-o şi starețul Gheor- 
ghe de la Cernica (+ 1806) care zicea: „Fiii mei, câtă vreme 
am trăit împreună cu voi, altă grijă nu am avut, decât 
cum să vă apăr de tot felul de vătămări, ca pe nişte 
prunci înfăşuraţi cu străinătatea, şi să vă deştept a ră- 
mâne mereu sporiţi””. 

Dintr-o astfel de iubire, orice brutalitate autoritară, 
orice exploatare, orice dominanţă şi condescendenţă 
trebuie să dispară. Sfinţii deşertului erau duşmanii ori- 
cărui expedient subtil sau grosolan prin care „omul spi- 
ritual” reuşeşte să-i bruscheze pe cei pe care-i consideră 


% Arhimandrit loanichie Bălan, Patericul românesc..., p. 301-302. 
* Ibidem, p. 325. 

inferiori sieşi, satisfăcându-şi astfel propriul ego. „Re- 
nunţaseră la orice s-ar fi nutrit din pedeapsă sau răz- 
bunare, oricât de bine mascată ar fi fost”%. 

Astfel de bătrâni merită titlul de rvevuaTogopos 
[pneumatophoros] sau „purtătorul Duhului” pentru că 
năzuiesc să fie conduşi în mod desăvârșit de sfatul 
direct al Sfântului Duh, şi nu de propriile puteri, reali- 
zări sau ambiţii. Bătrânii spirituali veritabili sunt lideri 
pentru că participă în renaşterea creştinului în viața 
Duhului. Autoritatea le-a fost făgăduită de Domnul 
Însuşi, Care a spus: „(...) se va da vouă în ceasul acela 
ce să vorbiţi; fiindcă nu voi sunteţi care vorbiţi, ci Duhul 
Tatălui vostru este Care grăieşte întru voi” (Mt. 10, 19-20). 
Părinţii cei spirituali „şi-au dat sângele şi au primit 
Duhul”. 

Bătrânul duhovnicesc dă naştere (Gal. 4, 19) uce- 
nicilor prin şi în Sfântul Duh. Un astfel de bătrân este, în 
realitate, slujitorul Duhului, cel care trăieşte constant 
într-o atitudine de aşteptare, de aşteptare a Duhului, 
de ExukAmog sau de invocare a acestui Duh. Fără Sfân- 
tul Duh, păstorii duhovniceşti şi învățătorii nu ar exista 
în Biserică, pentru că EI este Cel care legitimează 
autoritatea bătrânilor sau, mai precis, le relevă auten- 
ticitatea ca dragoste. Duhul este „Cel care dă viaţă” şi 
Cel care creează toate formele de viaţă: personală, inter- 
personală, comunitară, ecleziastică, ierarhică. „Dumne- 
zeu este dragoste” (1 In. 4, 16) şi se relevă prin comuniune 


“Thomas Merton, The Wisdom of The Desert, Burns & Oates, 
1997, p. 25 sqq. 

personală, într-o relaţie persoană-persoană. În conse- 
cinţă, această relaţie personală reprezintă un dinamism 
energetic care poate avea ca rezultat viaţa sau moar- 
tea; pentru că acolo unde se întâlnesc doi muritori, fie- 
care gustă în celălalt Dumnezeirea. Pentru că, „unde 
sunt doi sau trei, adunaţi în numele Meu, acolo sunt 
şi Eu în mijlocul lor” (Mt. 18, 20). Duhul lui Dumne- 
zeu realizează adevărata unitate în diversitate, recon- 
ciliază libertatea şi supunerea, asociază libertatea şi 
autoritatea în sânul Bisericii. De aceea, deşi nu există 
un act formal de numire a bătrânului harismatic, uce- 
nicii sunt cei care îl indică sau îl relevă pe bătrân ca o 
persoană „trimisă” de Dumnezeu“. 

Părintele duhovnicesc trebuie într-adevăr să fie „du- 
hovnicesc”, în sensul tehnic al lui 7rvevuOTukOG, un om 
călăuzit în întregime şi luminat de Duhul lui Dumne- 
zeu, un om care s-a predat în întregime lui Dumnezeu 
şi care, ca rezultat, este ghidat de dragoste şi nu de 
norme externe sau logice. Sfântul loan Singuraticul 
distinge între „omul duhovnicesc”, 7rvevuarikos [pneu- 
matikos], şi omul psihic, raţional şi virtuos, pe care îl 
numeşte 1pvy.kos [psychicos]. De fapt, nu face altceva 
decât să respecte terminologia Sfântului Pavel (1 Cor. 
2, 14), unde 1pvyikos este uneori tradus prin „omul 
firesc” şi unde Apostolul spune: „Dar psychicos (omul 
firesc) nu primeşte lucrurile Duhului lui Dumnezeu, 
căci pentru el sunt o nebunie” (1 Cor. 2, 14). Omul du- 
hovnicesc este cel care primeşte Duhul lui Dumnezeu 


“John Chryssavgis, The Way of the Fathers ..., p. 80 sq. 

şi cunoaşte „lucrările Duhului” (a se vedea I Cor. 2, 6-15), 
căci ele se înţeleg duhovnicește. 

Pentru Sfântul loan Singuraticul, care transferă în- 
văţătura paveliană în contextul monahal, psychicos re- 
prezintă călugărul cu bună-credinţă, dar care caută 
recunoaşterea lucrărilor bune şi estimează totul după 
măsura respectului oamenilor. Nu este capabil să ofere 
un adevărat sfat duhovnicesc, pentru că tot ce ştie se 
mărgineşte la aspectele exterioare ale ascetismului şi 
cultului, care sunt bune în sine, dar pe care nu ştie cum 
să le asocieze unei finalităţi reale. 

Putem rezuma învăţătura Părinților asupra orien- 
tării spirituale spunând că acel călugăr care este nu- 
mai psychicos nu posedă înţelepciunea necesară pentru 
a deveni un adevărat Părinte duhovnicesc. El nu-şi poate 
elibera mintea şi inima, nu şi le poate deschide faţă de 
acțiunea tainică a Duhului. El se încrede total într-o 
cunoaştere exterioară şi principială a unor rudimente 
şi nu „dă viaţă”, nici nu deschide drumul spre dezvol- 
tarea reală. Din contra, insistând pe aspecte neesen- 
ţiale şi neglijând constant nevoile de trai ale ucenicului, 
tinde să înăbuşe viaţa şi să „stingă Duhul” (1 Tes. 5, 19). 

Sfântul loan Singuraticul, numit şi Sfântul loan din 
Apamea observă foarte atent că, deşi omul psychicos 
şi-a depăşit patimile triviale şi trăieşte virtuos, nu iu- 
beşte cu adevărat pe Dumnezeu şi pe oameni. EI se află 
într-un fel de stare intermediară în care nu mai este 
mişcat de patimi şi interese personale primitive (care 
l-ar face să-i „iubească” pe cei care sunt de acord cu 

interesele lui) şi nu a atins încă libertatea spirituală 
care iubeşte toţi oamenii în şi pentru Dumnezeu. lu- 
beşte într-adevăr pe unii, dar care este fundamentul 
acestei iubiri? Autorul nostru precizează că este iubirea 
pentru propria doctrină, pentru propriul sistem ascetic, 
„legea lui, calea lui”. Este capabil să-i iubească doar 
pe aceia care se supun învățăturilor sale. Prin urmare, 
această milostenie nu e autentică. Îşi iubeşte ucenicii 
de dragul propriei doctrine, adică îi foloseşte pentru a 
afirma adevărul şi justeţea propriului sistem sau, în 
cele din urmă, ca să arate că este un îndrumător spiri- 
tual bun! 

Din contra, un Părinte duhovnicesc adevărat este 
căutat nu numai de începători, ci şi de aceia care sunt 
ei înşişi avansați, pentru că el posedă „cuvintele vieţii” 
şi iubeşte oamenii aşa cum îi iubeşte Dumnezeu. Fi 
văd că el iubeşte nu o doctrină, nu o metodă, ci oamenii. 
El nu-şi iubeşte idealul, ci oamenii, iar aceştia îi spun: 
„Ne-am grăbit să venim la tine, pentru că am găsit în 
cuvintele tale atât de multe lucruri la care nu ne gân- 
disem niciodată. Pentru că, deşi de mulţi ani nu am 
ieşit din chilie, faptul că am venit să te vedem ne-a adus 
mai multe foloase decât statornicia noastră. Ne-am 
stabilit anumite obiceiuri, dar le-am abandonat pentru 
că sunt mici faţă de cunoaşterea pe care ne-ai demon- 
strat-o. Ne simţim cum probabil că s-a simţit Sfântul 
Pavel, care întâi a câştigat cinste pentru el şi şi-a găsit 
mulţumirea trăind după lege, gândind că nu există altă 
cale spre perfecţiune până când nu a primit cunoaşterea 

lui Hristos. Aşa că ne-am gândit că şi noi ne dorim 
desăvârşirea”. 

Pentru că, de fapt, una dintre capcanele vieţii asce- 
tice a monahilor era acest spirit al legalităţii şi încrederea 
în faptele exterioare, părintele duhovnicesc adevărat 
trebuia să se asigure că singuraticii nu uitau „libertatea 
copiilor lui Dumnezeu” care era predicată cu atâta pa- 
siune de Apostolul sfânt, Pavel, şi care se află în chiar 
esenţa Noului Testament. Numai în această libertate 
îşi puteau găsi adevărata curăţie a inimii şi adevărata 
linişte. Această libertate şi linişte sunt „terenul bun” în 
care poate face roade însutite sămânţa Duhului. Această 
stare de puritate şi această odihnă nu reprezintă ceea ce 
am numi „culmea desăvârşirii”, indiferent ce înseamnă 
asta. Ci reprezintă pur şi simplu ultimul stadiu de evo- 
luţie care poate fi observat şi discutat în termeni logici. 
Este ceea ce Sfântul loan Singuraticul numeşte „carac- 
ter integru”, dar integritatea nu este capătul, ci doar în- 
ceputul vieţii duhovnicești [pneumatikos] adevărate. „Din- 
colo de aceasta este o taină care nu poate fi definită”*. 

Redăm în acest sens o întâmplare minunată din 
viața marelui cuvios [pneumatikos] Paisie din Egipt 
care are o metodă duhovnicească de a îndrepta pe un 
frate călugăr cu totul insolită, inexplicabilă, neînțeleasă 
pentru mulți. De aici reiese limpede că înțelepciunea 


“John the Solitary, „Dialogue sur lAme et les Passions”, 
trans. L. Hausherr, S$. ]., în Orientalia Christiana Analecta, 120, Roma, 
1939, p. 39; Thomas Merton, The Wisdom of The Desert ..., p. 121 sq. 

“John the Solitary, op. cit., p. 46. 

sfinţilor este simplă, dar este şi plină de harul Sfântu- 
lui Duh. Este înțelepciune dumnezeiască mai presus 
de orice. „Era atunci la mănăstirea Cuviosului (Paisie 
din Egipt) şi un ieromonah care suferea de delăsare 
duhovnicească. Era neatent în vorbe şi în fapte. Şi în- 
cepuse să disprețuiască totul. 

Când îi vedea pe monahi că merg să se spove- 
dească la Cuviosul, râdea cu batjocură şi ironie. Şi orice 
s-ar fi întâmplat, el o dădea pe glumă. 

Cuviosul Paisie avea o atitudine «ciudată». Mani- 
festa o îngăduinţă neobişnuită. Era binevoitor. Dar de ce? 

Atitudinea lui era inexplicabilă. De aceea, indig- 
naţi, părinţii de la mănăstire s-au dus să se sfătuiască 
cu un alt părinte mai mare. l-au expus situaţia creată, 
vorbindu-i despre pericolele care pândeau. Acesta a 
fost de acord cu ei şi a acceptat să intervină pe lângă 
Cuviosul Paisie cu un sfat. 

l-a spus: 

- Nu vezi că omul acesta a luat-o razna? De ce îi în- 
gădui? Nu-ţi dai seama că poate aduce mare pagubă 
comunităţii? Tu ai o responsabilitate aici (atrage-i 
atenţia! Pedepseşte-l! Dojeneşte-l! Altfel, să ştii, vei da 
socoteală în faţa lui Dumnezeu. Va fi păcatul tău). 

Cuviosul i-a răspuns: 

- Cunosc situaţia. O trăiesc. Şi mă preocupă zi şi 
noapte. Dar ce să fac? Să-l pedepsesc? El nu va înțe- 
lege pedeapsa. lar diavolul abia aşteaptă o ocazie să-l 
ducă la pierzanie. lar el, sărmanul, aşteaptă un pre- 
text; să i se adreseze fie şi o vorbă aspră, ca să plece de 

la mănăstire. O dată pentru totdeauna. Şi să se întoarcă 
în lume. Definitiv. Tu ce zici, frate? Să-l împing eu la 
asta? Nu crezi că ar fi mai bine să ne rugăm împreună 
ca să-l înțelepţească Dumnezeu? 

Amândoi cuvioşii au căzut de acord şi s-au rugat. 
S-au rugat mult. 

Răspunsul lui Dumnezeu nu a întârziat să se arate. 
leromonahului dispreţuitor i-au venit minţile. Şi s-a 
dus la Cuviosul să se spovedească. Şi s-a spovedit mai 
mult cu lacrimi decât cu vorbe. 

S-a corectat. S-a îndreptat în toate şi a devenit un 
exemplu de viaţă duhovnicească. L-a salvat toleranța, 
îngăduinţa şi răbdarea Cuviosului”. 

Este binecunoscut faptul că Optina este una dintre 
cele mai vestite mănăstiri din Rusia. Acolo chiar există 
zicerea: „ruşii au multe mănăstiri, dar o singură Op- 
tină”. Astfel, în Patericul de la Optina, unde ni se rela- 
tează marile isprăvi duhovnicești ale cuvioșilor de aici, 
despre părintele duhovnicesc se menţionează urmă- 
toarele cu privire la unul dintre marii harismatici: „Ca 
să nu provoace în om păcatul neascultării sau al ui- 
tării, sau al trândăviei, batiușka (Cuviosul Nectarie de 
la Optina t 1928) nu dădea niciun fel de pravilă ni- 
mănui. Însă, prin rugăciunile lui, omul însuși, cu aju- 
torul lui Dumnezeu, se lovea de cărţile care i se potri- 
veau într-un anumit moment sau întâlnea oameni care 


“ Avva loan Colov, Părintele duhovnicesc, în vol. 3 Cuvioşi Pă- 
rinți egipteni Avva loan Colov, Avva Ammona, Avva Zosima..., p. 55-57. 

puteau să îl ajute. Cât de mare era smerenia lui şi dra- 
gostea pentru oameni! Cât de minunat e Dumnezeu 
între sfinţii Săi!”*. În lupta duhovnicească, rugăciu- 
nile sfinţilor şi cele ale părinţilor duhovniceşti sunt un 
zid de netrecut. 

În îndreptarea penitentului, rostul părintelui du- 
hovnicesc este complex. Uneori, creştinul știe prea bine 
că patima pe care o cultivă este un mare rău, însă ob- 
servă că nu se poate debarasa singur de ea, şi atunci 
are trebuinţă de sprijinul unui părinte duhovnicesc 
care, sub inspiraţia şi asistența Duhului Sfânt, îl povă- 
țuiește, îi mângâie sufletul, îi insuflă curaj, îi aplică 
doctoria potrivită şi, în numele lui Dumnezeu, îl iartă și, 
ca preot, îl dezleagă de păcate redirecționându-l astfel 
pe calea binelui. 

Acest modelator de conştiinţe fragede, care este pă- 
rintele duhovnicesc, îl cheamă cu iubire de oameni pe 
cel ce rătăceşte fără îndrumător duhovnicesc pe munţii 
neştiinţei şi pe culmile păcatului, îl călăuzește în de- 
prinderea virtuţii şi în dezrădăcinarea patimilor, um- 
ple mintea acestuia de duhul dumnezeiesc al învăţă- 
turii, întorcându-i sufletul de la răutate la virtute prin 
cuvinte şi pilde, călăuzindu-l pe cărările dreptăţii, îi arată 
purtările mântuitoare ale dreptei credinţe, mângâin- 
du-l cu „toiagul şi cu nuiaua” în mod înţelept, adică 
prin amintirea chinurilor veşnice, abătându-l ca şi cu 


“ Patericul de la Optina ..., p. 428; Thomas Merton, The Wisdom 
of The Desert ..., p. 120 sqq. 

un toiag de la răutate şi sprijinindu-l cu îndemnul bună- 
tăţilor veşnice ca şi cu o nuia spre virtute, pe cel ce îna- 
intează în viaţa duhovnicească. Căci amestecându-se 
dorul de Împărăţia cerurilor cu frica de focul cel veşnic 
al gheenei, acestea păstrează nevătămat sufletul, adu- 
cându-l la iubirea de Creator. 

Ca şi Cuvioşii Antonie şi Pahomie, Părinţii deşer- 
tului concepeau această frică în termen pozitivi, chiar 
bucuroşi. Unii poate că prezentau o înclinaţie spre tris- 
teţe (Avva Arsenie, 41; Avva Pimen, 50, 72); dar pru- 
denţa sobră era rareori o finalitate prin ea însăşi, mai 
curând era pământul pe care avea să rodească duhul, 
un sfeşnic care conferea lumină unui suflet întunecat. 
Chiar frica de moarte era o salvare şi o apărare (Avva 
Arsenie, 40; Avva Evagrie, 4; Avva Iacov, 3; Avva loan 
Piticul; 10; Avva Macarie, 34; Avva Pimen, 50). O frică 
sobră era asociată cu umilinţa şi sărăcia, dar implica 
şi refuzul de a-i judeca pe alţii, iar frica şi umilinţa 
bătrânului însuşi au fost cele care făceau ucenicul să 
asculte cuvântul şi să acţioneze conform lui (Avva 
Pimen, 70; Avva Nau, 315). 

În pustiu, erau încurajate de către Părinţi tandre- 
ţea şi afecțiunea. Ucenicii aveau grijă ani de zile de 
părinţii bătrâni şi bolnavi, adeseori până la moartea 
acestora (Avva Ammoi, 3; Avva loan Tebanul, 1). Bă- 
trânii îi tachinau şi le lansau porunci (Avva loan Co- 
lov, 1; Avva Silvan, 4). Îi protejau până şi de bună- 
tatea rău înţeleasă a străinilor (Avva Macarie, 10). 
Frumusețea unor astfel de relaţii este evidentă într-o 

anecdotă despre Avva loan cel Pitic, care s-a confrun- 
tat cu un anchetator remarcabil de persistent, un ascet 
bătrân şi cât se poate de uituc. Îl consulta pe Avva 
loan frecvent; întotdeauna după ce se întorcea în chilia 
lui, uita ce-i spusese părintele; şi se întorcea tot timpul 
ca să i se aducă aminte, până când până şi el începu să 
se simtă stingherit de cercetarea continuă. Avva loan 
i-a spus: „Du-te şi aprinde o candelă”. EI o aprinse. El 
îi spuse: „Adu mai multe candele şi aprinde-le de la 
prima”. El se conformă. Atunci Avva loan îi spuse bă- 
trânului: „A suferit prima candelă vreo pierdere că ai 
aprins celelalte candele de la ea?”. Bătrânul răspunse: 
„Nu”. Şi continuă: „Așa nici loan; dacă Schitul va veni 
către mine tot, nu mă va opri de la darul lui Hristos. 
Drept aceea, când voiești, vino, de nimic îndoindu-te! 
Şi aşa, prin răbdarea amândurora, a ridicat Dumnezeu 
uitarea de la bătrânul. Că aceasta era lucrarea schitio- 
ților, ca să dea osârdie celor ce erau luptaţi şi să se si- 
lească pe sine, ca să se câștige unii pe alţii spre bine”“. 

Sfântul loan Casian, ca unul ce a înfățișat viaţa din 
afară a monahilor pustiului egiptean, dar şi însușirile 
lor nevăzute, ale „omului lăuntric”, transmite şi câteva 
sfaturi sintetice pentru cel ce este părinte duhovnicesc: 
„Să compătimeşti pe cei ce suferă şi să nu-i arunci în 
deznădejde nimicitoare pe cei în primejdie, nici să-i 
îndârjeşti prin cuvinte foarte tari, ci mai degrabă să-i 


“ Avva Ioan Colov, 18, în Patericul ce cuprinde în sine cuvinte 
folositoare ale Sfinților Bătrâni ..., p. 106. 

întăreşti prin mângâiere blândă şi plăcută, precum ne 
sfătuieşte prea înțeleptul Solomon: «Nu şovăi să-i slo- 
bozeşti pe cei ce sunt duşi la moarte şi să-i răscumperi 
pe cei ce urmează să fie ucişi». După exemplul Mântui- 
torului nostru, nu strivi trestia zdrobită şi nu stinge 
snopi de in aprins; cere de la Domnul acel har prin 
care să poţi cânta şi tu cu lucrare de încredere şi vir- 
tute: «Domnul mi-a dat limbă învățată, ca să ştiu să-l 


sprijin cu cuvântul pe cel ce este abătut»””. 


Discretio / 6.doLots şi relaţia avva - ucenic 


Intenţia exprimată a Sfântului Cuvios loan Casian 
pentru scrierea Așezămintele monahale este de a trans- 
mite ceea ce aflase privind îndreptarea moralei şi do- 
bândirea unei vieţi desăvârşite sub îndrumarea bătrâ- 
nilor, părinţilor, pe linia obiceiurilor Egiptului şi Pales- 
tinei (pe care le considera continuatoarele învăţăturii 
apostolice), astfel încât monahismul galic să fie clădit 
pe ele. În concepţia lui, călugării egipteni erau continua- 
tori ai vieţii monahale pe care o învăţaseră de la bătrânii 
lor. În mănăstire, călugărilor nu le era permis să-şi con- 
ducă vieţile sau să ghideze vieţile celorlalţi până când 
nu atingeau desăvârşirea în disciplinele practice şi nu 
învățau supunerea şi umilinţa. Încă de la început, Sfân- 
tul Casian subliniază importanţa parcurgerii procesului 


“Sf. loan Casian, Scrieri alese. Convorbiri duhovniceşti... Partea I, 
A doua convorbire cu părintele Moise, Cap. XIII, 10, p. 338. 

de formare monahală (colectivă şi personală). Judecata 
personală este considerată potenţial subiectivă, astfel, 
călugărilor li se spune să se supună cu obedienţă umilă 
acelor confreres mai vârstnici şi mai experimentați. O 
astfel de supunere umilă şi recursul la tradiţie, la ceilalţi 
şi la raţiunea lor sunt înţelese a constitui o expresie a 
discretio, a dreptei judecăţi sau a discernământului. 
Pentru justificarea unei astfel de supuneri umile 
faţă de altul putem oferi lesne multe exemple; ne 
rezumăm însă la unul şi anume exemplul Sfântului 
Pavel şi a lui Anania (Fap. 9, 1-19). După cum spune el, 
Hristos l-a îndrumat pe Pavel să înveţe calea desăvâr- 
şirii de la Anania şi nu direct de la Dumnezeu, pentru 
a evita orice rău exemplu de nesupunere prin care călu- 
gării presupun că singur Dumnezeu ar trebui să-i în- 
veţe, şi nu bătrânii lor. Astfel, cerinţele monahale impun 
călugărilor să fie învăţaţi de bătrâni şi nu să se bazeze 
pe propria lor judecată şi discretio. Părinţii din deşert 
consideră că o fundaţie a prieteniei adevărate este su- 
punerea mutuală faţă de dorinţele celuilalt, pentru că 
aceasta îndepărtează orice cauză de dispute învrăjbi- 
toare şi are ca rezultat acea iubire fraternă care va dis- 
tinge (discerno) călugărul de restul lumii. Se spune că 
refuzând să se bazeze pe propria judecată şi supunân- 
du-se în schimb celorlalţi, călugării evită înşelăciunea 
diavolească. Spre exemplu, supunându-se examinării 
mai vârstnicilor confreres, Satana, care poate apărea ca 
un înger al luminii (Il Cor. 11, 14) nu va mai putea să le 
întunece gândurile şi cunoaşterea. Pentru un călugăr, 

esența adevăratului discernământ rezidă în judecata 
celuilalt, şi nu în propria judecată. O astfel de supunere 
reclamă umilinţă, pentru că până şi cel mai cunos- 
cător şi mai inteligent poate fi înşelat, iar cel cu sufletul 
mai lent poate fi mai perceptiv. Încurajările frecvente 
de a învăţa şi de a folosi discernământul trebuie astfel 
să fie înţelese în acest context a se baza pe discretio a 
celorlalţi, în special pe perioada pregătirii monahale. 
Aptitudinile în discretio se învaţă în relaţia învăţător/ 
ucenic, dar discretio trăieşte în supunerea umilă faţă 
de alţii, în special în mănăstirile de obşte. 

Subliniind respectarea strictă a ascultării în ceno- 
biul din Tabennisi, Sfântul loan Casian spune că per- 
severenţa, umilința şi supunerea călugărilor de acolo 
erau construite pe fundaţia renunţării. El descrie tes- 
tele dure de vocaţie şi îndepărtarea tuturor posesiuni- 
lor care precedau acceptarea unui nou novice în cenobiu 
sau în comunitatea călugărilor, pentru că era de la sine 
înțeles că numai odată cu totala renunțare, călugărul 
poate obţine acea virtus a umilinţei şi a supunerii. Re- 
nunțarea şi supunerea umilă sunt strâns legate, pen- 
tru că ultima presupune renunţarea la propria voinţă în 
favoarea voinţei, judecății şi discretio a altora. Supunerea 
voinţei este considerată un mijloc spre desăvârșire. 

Încă de la început, novicii erau plasați sub autori- 
tatea călugărilor mai vârstnici, în primul rând pentru a 
învăţa umilinţa şi apoi, sub un nou novice mai experi- 
mentat (el însuşi sub autoritatea bătrânului“), pentru 
a învăţa supunerea şi cum să depăşească Aoyiouot sau 

gândurile rele. Novicii erau învăţaţi să nu se bazeze 
pe propriul discernământ în problema A0yL.ouoi, ca să 
nu fie înşelaţi de diavol. În schimb, erau învăţaţi să-şi 
releve gândurile în faţa unui vârstnic mai îmbunătăţit 
duhovniceşte şi să fie „apăraţi” de discernământul său; 
ruşinea la revelarea unui gând este considerată ca semn 
sigur că acel gând este diavolesc. Supunerea şi expu- 
nerea gândurilor în faţa unui călugăr îmbunătăţit sunt 
astfel utilizate pentru a dezvolta viaţa interioară a novi- 
celui şi a-l pregăti să-şi utilizeze discretio. Până nu învăţa 
dreapta socoteală sau discernământul (Băkoo1g), călu- 
gărul era dependent de ceilalţi pentru ea. 

Sfântul Casian, ca şi apoftegmele, furnizează exem- 
ple de supunere extremă a novicilor şi ucenicilor. Aceasta 
ia naştere din faptul că supunerea sau ascultarea era 
mai valoroasă decât munca sau meditaţia. Novicii erau 
obligaţi să obţină permisiunea de a derula până şi cele 
mai incomode acțiuni şi de a fi încercat imposibilul sau 
cele mai inutile sarcini dacă li s-ar fi cerut, de parcă 
Dumnezeu Însuşi le-ar fi poruncit. Natura lipsită de 
ezitare a supunerii lor este semnificativă, dat fiind fap- 
tul că S.0kpLotg poate avea înţelesul unei ezitări între 
două căi de acţiune; a răspunde imediat cu supunere 
înseamnă discernământ. Renunţând la propria voinţă 
şi abandonându-se discernământului unui monah pur- 
tător de Duh Sfânt, învăţăcelul deprindea umilinţa şi 


“ Deşi unii călugări îmbunătăţiţi duhovnicește sunt frecvent 
numiţi „bătrânii” sau „vârstnicii”, aceşti termeni se referă la ex- 
perienţa lor mai mare în viața monahală, şi nu neapărat la vârsta lor. 

supunerea faţă de Dumnezeu (adică, prin supunerea 
față de bătrânul său)”. 

Părintele Moise povesteşte că, odată, în anii copi- 
lăriei, pe când se găsea în părţile Thebaidei, unde locuia 
fericitul cuvios Antonie cel Mare, bătrânii se adunaseră 
la el să le vorbească despre desăvârşire. Convorbirea 
a durat de seara până dimineaţa, aproape tot timpul 
nopţii fiind consumat cu această frumoasă zăbavă. S-a 
discutat foarte mult ce virtute şi ce fapte ar putea ajuta 
pe monah nu numai să se ferească întotdeauna de 
cursele şi ispitele diavolului, dar chiar să meargă cu 
paşi siguri şi negreșelnic spre culmile desăvârşirii. 
Fiecare-şi dădea cu părerea după puterea minţii sale. 
Unii socoteau că se poate ajunge la aceasta prin post 
şi priveghere, fiindcă mintea limpezită prin ele aduce 
curăţia inimii şi corpului, putându-se astfel să se unească 
mai ușor cu Dumnezeu. Alţii spuneau că desăvârşirea 
constă în disprețuirea celor pământeşti, căci, dacă min- 
tea ar fi complet despovărată de acestea, ar ajunge mai 
uşor la Dumnezeu, nemaifiind reținută de nicio piedică. 
Alţii considerau necesară anahoreza, adică retragerea 
în singurătăţile pustiului, unde rămânând cineva poate 
să vorbească mai familiar cu Dumnezeu şi să 1 se de- 
voteze mai deaproape. Unii propuneau să fie înde- 
plinite cu sfinţenie îndatoririle milosteniei, adică ale 
dragostei faţă de oameni, fiindcă prin aceasta Domnul 


“ Anthony D. Rich, Discernment în the Desert Fathers. ALă- 
Kpioc în the Life and Thought of Early Egyptian Monasticism, fore- 
word Benedicta Ward, Waynesboro, GA, and Bletchley, Milton 
Keynes (UK), Paternoster, 2007, p. 114-116. 

promite în Evanghelie Împărăţia Cerurilor, când spune: 
„Veniţi, binecuvântaţii Tatălui Meu şi stăpâniţi Împă- 
răţia pregătită vouă de la începutul lumii. Căci înfo- 
metat am fost şi Mi-aţi dat să mănânc, însetat şi Mi-aţi 
dat să beau” (Mt. 25, 35). S-au mai înaintat şi alte pă- 
reri şi în acest mod prin diferite virtuţi credeau ei că 
se poate pregăti apropierea mai uşoară de Dumne- 
zeu. După ce s-a consumat astfel în schimburi de păreri 
cea mai mare parte din timpul nopţii, a luat cuvântul 
fericitul Antonie: «Toate pe care le-aţi spus sunt nece- 
sare celor însetaţi de Dumnezeu şi dornici să ajungă 
la El. Dar experienţa şi insuccesul multora în practi- 
carea acestora nu ne permite să le considerăm ca mij- 
loace principale. Căci am văzut prea adesea că aceia 
care se aştern pe post şi veghe, ori se retrag într-o de- 
săvârşită singurătate, căutând să se lipsească în aşa mă- 
sură de cele mai mărunte lucruri trebuitoare, încât n-au 
nevoie nici măcar de un dinar pentru trai, ori s-au 
dedicat în întregime actelor de milostenie, toţi aceştia au 
rămas deodată atât de dezamăgiţi, încât totul a fost pen- 
tru ei zadarnic, fiindcă n-au putut să-şi încheie viața 
cum era de aşteptat, ci dimpotrivă, după atâtea renun- 
ţări şi osteneli, au ajuns la un sfârşit demn de dispreţ. 
De aceea vom putea cunoaşte limpede drumul princi- 
pal care ne conduce la Dumnezeu numai după ce vom 
stabili cu precizie cauza prăbuşirii şi a dezamăgirii lor. 
Chiar dacă există din belşug virtuțile arătate mai sus, este 
destul să lipsească dreapta judecată, pentru a le slăbi 
puterea celorlalte. Singura cauză a nereuşitei lor este 
faptul că, neformaţi îndeajuns de către cei mai bătrâni 

decât ei, nu şi-au putut însuşi spiritul dreptei judecăţi 
care, ferindu-i de extremităţi, îi învaţă pe monahi să 
meargă întotdeauna pe calea de mijloc, care este cu 
adevărat împărătească, şi nu le permite nici să se urce la 
dreapta virtuţilor, adică din exces de zel şi din trufie 
deşartă să depăşească măsura dreptei credinţe, dar 
nici să alunece la stânga viciilor prin delăsare şi ne- 
glijenţă, adică sub pretextul ocrotirii trupului să ajungă 
la situaţia contrară, aceea a lenevirii sufletului. Dreapta 
judecată este ochiul şi luminătorul corpului, după cum 
spune Mântuitorul în Evanghelie: Luminătorul corpului 
tău este ochiul tău. Dacă ochiul tău a fost curat, tot corpul 
tău va fi luminat. lar dacă ochiul tău este rău, tot corpul tău 
va fi întunecat, prin aceea că, deosebind între ele toate 
gândurile şi faptele omului, vede şi luminează tot ceea 
ce trebuie făcut. Dacă acesta a fost rău în om, adică ne- 
întărit cu adevărata judecată şi ştiinţă, ori a fost amă- 
git de vreo rătăcire sau deşertăciune, va întuneca tot 
corpul nostru, adică va face fără lumină tot ascuţişul 
minţii noastre şi toate faptele noastre, învăluindu-le 
desigur în orbirea viciilor şi în întunericul rătăcirilor. 
Dacă lumina care este în tine — zice el — este întuneric, 
cât de mare va fi întunericul? Fără îndoială, că dacă 
judecata inimii noastre rătăceşte în noaptea ignoranței, 
atunci şi gândurile şi faptele noastre, cărora le lipseşte 
cântarul dreptei judecăţi, sunt învăluite în marele în- 


tuneric al păcatelor»””. 


*Sf. loan Casian, Scrieri alese. Convorbiri duhovniceşti ..., Partea |, 
A doua convorbire cu părintele Moise, Cap. II, 1-6, p. 328-329. 

În viziunea Sfântului loan Casian, dreapta judecată 
este o virtute însemnată, care nu poate fi cuprinsă cu 
mintea omenească, dacă omul nu este ajutat de harul 
divin. Între alte daruri ale Duhului Sfânt, Apostolul 
Pavel îl numără şi pe acesta când scrie că „unuia i se 
dă prin Duh cuvânt de înţelepciune, iar altuia, după ace- 
laşi Duh, cuvântul cunoştinţei. Şi unuia i se dă întru 
acelaşi Duh credinţă, iar altuia, darurile vindecărilor, 
întru acelaşi Duh. Unuia faceri de minuni, iar altuia 
proorocie; unuia deosebirea duhurilor, iar altuia feluri de 
limbi şi altuia tălmăcirea limbilor”. Apoi, după ce com- 
pletează tot catalogul darurilor duhovniceşti, adaugă: 
„Pe toate acestea le înfăptuieşte însă un singur Duh, 
împărțindu-le fiecăruia deosebi cum voiește (I Cor. 
12, 8). Vedem aşadar că „nu este pământesc şi nici mic 
darul dreptei judecăţi, ci este o mare răsplată a harului 
dumnezeiesc. Dacă un monah nu urmăreşte cu toată 
inima să aibă o judecată sigură asupra duhurilor care 
pătrund în el, fără îndoială că se găseşte în situaţia celui 
ce rătăceşte în noaptea adâncă şi-n întuneric de nepă- 
truns, căzând în şanţuri şi în gropi primejdioase, sau 
rănindu-se adesea chiar pe drum şes şi întins””!. Dis- 
cernământul îl ghidează pe călugăr şi pe orice creştin în 
elaborarea unei vieţi bine echilibrate. 

Discernământul este atât de important încât Sfân- 
tul Apostol Pavel îl compară cu cuvântul lui Dumne- 
zeu și cu virtuțile Lui: „Căci cuvântul lui Dumnezeu e 


” Ibidem, Cap. I, 3-4, p. 327. 

viu şi lucrător şi mai ascuţit decât orice sabie cu două 
tăişuri, şi pătrunde până la despărţitura sufletului şi 
duhului, dintre încheieturi şi măduvă, şi destoinic este 
să judece simţirile şi cugetările inimii” (Evr. 4, 12). „Prin 
acestea se afirmă foarte limpede că nu poate exista în 
mod desăvârşit nicio virtute fără harul dreptei judecăţi. 
Astfel, după definiţia atât a fericitului Antonie, cât şi 
a tuturor celorlalţi Părinţi, dreapta judecată este cea 
care-l conduce pe monah cu paşi repezi şi siguri către 
Dumnezeu, păstrându-i mereu neatinse virtuțile arătate 
mai înainte, ajutându-l să se urce cu oboseală mai pu- 
ţină pe culmile desăvârşirii, fiindcă fără ajutorul Său 
nimeni nu poate să ajungă până la aceste culmi. Ast- 
fel că dreapta judecată este obârşia tuturor virtuţilor, 


paza şi măsura lor”?. 


Lipsa discernământului este pierzătoare de suflet. 
Călugării nevoitori, dar fără discernământ, 
au pierdut totul 


Lipsa discernământului este primejdioasă pentru 
monahi dar şi pentru mireni: „Ca o cetate neînconju- 
rată de ziduri și dărâmată, aşa este bărbatul care nu 
lucrează ceva cu chibzuinţă”. (Prov. 24, 3-4). Cât de 
periculoasă este pentru orice credincios lipsa dreptei 
judecăţi o arată acest exemplu de mai sus, prin care este 
comparată cu o cetate distrusă, fiind lipsită de ziduri. 


” Ibidem, Cap. IV, 1-4, în PSB, vol. 57, p. 330. 

Pornind de la această înțeleaptă zicere din cartea Pro- 
verbelor, Sfântul loan Casian aduce în atenţie o serie de 
exemple de monahi care, considerând că au dobândit 
prin nevoinţe și rugăciune discernământul, s-au condus 
doar după propria lor socotinţă şi nu s-au supus sfa- 
turilor bătrânilor și fraţilor celor duhovnicești și astfel 
au căzut pradă ispitei duhurilor rele ce le-au adus unora 
dintre ei pierzarea sufletului. Astfel, Sfântul Casian 
scrie despre un monah pe nume Hero, care, prin unel- 
tirea diavolului, s-a prăbuşit în prăpastie, după ce a lo- 
cuit cincizeci de ani în pustiu, respectând cu o rigoare 
unică şi din toată inima regulile ascetismului şi singu- 
rătatea pustiului mai presus de toţi ceilalţi care se ne- 
voiau acolo. El a păzit întotdeauna toate îndatoririle 
postului şi a respectat în aşa măsură retragerea în sin- 
gurătate şi în chilia sa, încât nici măcar în sfânta zi de 
Paşte n-a mers să ia masa împreună cu ceilalţi frați. În 
această sărbătoare anuală, când toţi fraţii veneau în 
biserică, numai el nu lua parte la adunarea lor, ca nu 
cumva, „servind o legumă cât de mică, să pară că şi-a 
călcat în vreun fel regimul său de înfrânare. Înşelat de 
această exagerare, el a luat pe îngerul Satanei drept 
înger al luminii şi, supunându-se cu cea mai mare vene- 
raţie învățăturilor acestuia, s-a aruncat într-un puț, a 
cărui adâncime n-a putut-o măsura cu ochii, fără să se 
îndoiască de asigurarea îngerului celui rău că, faţă de 
virtuțile şi ostenelile sale, nu i se va întâmpla nimic rău. 
Ca să-şi dovedească încrederea în acesta, punându-şi 
la încercare propria sa existenţă, înşelat de întunericul 

nopții, s-a aruncat în puț, cum am spus, socotind că-şi 
va proba meritul virtuţii sale după ce va ieşi nevă- 
tămat. Dar scos cu mare trudă de către fraţi aproape 
mort, deşi a treia zi a decedat, a rămas, ceea ce este mai 
rău, atât de prins în mrejele amăgirii, încât nici pe pra- 
gul morţii n-a putut fi convins că a fost înşelat de vicle- 
nia demonilor. De aceea, pentru meritele atâtor chinuri 
de bunăvoie şi pentru numărul anilor pe care i-a trăit 
în pustie, cei care au rămas impresionați de sfârşitul lui 
abia au putut obţine, din milă şi mare omenie, apro- 
barea sfântului părinte Pafnutie, ca să nu fie trecut în 
rândul sinucigaşilor şi să nu fie socotit nedemn de a fi 
pomenit în rugăciunile pentru cei morţi””. În conti- 
nuare, ni se relatează despre doi fraţi care, pe când locu- 
iau în deşertul Thebaidei, unde fusese odinioară ferici- 
tul Antonie, mergând prin nesfârşitele întinderi ale pus- 
tiului, din lipsă de suficientă dreaptă judecată s-au 
hotărât să nu ia cu ei nicio fărâmă de mâncare, soco- 
tind că Domnul va avea grijă de ei să le dea cele nece- 
sare. Pe când ei rătăceau istoviţi de foame prin deşert, 
i-au văzut nişte mazici. Merită adus în atenţie faptul 
că Sfântul loan Casian subliniază că acest neam este 
mai înfiorător şi mai crud aproape decât toate celelalte 
triburi, căci nu-i împinge la vărsare de sânge dorinţa 
de pradă, ca pe celelalte neamuri, ci numai ferocitatea 
firii lor. Aceştia, contrar sălbăticiei lor din naştere, au 


*Sf. loan Casian, Convorbiri duhovniceşti ..., Partea I, A doua 
convorbire cu părintele Moise, Cap. V, 1-5, p. 330-331. 

ieşit cu pâine în întâmpinarea celor doi. „Unul din ei, 
ajutat de dreapta judecată, ca de Domnul, a primit cu 
bucurie şi cu multe mulțumiri pâinea care i-a fost în- 
tinsă, socotind că hrana aceasta îi este dată de către Dum- 
nezeu, fiindcă numai aşa se înțelege cum nişte oameni 
setoşi de sânge ofereau celor în primejdie să moară de 
slăbiciune şi istovire acum substanţa vieţii. Celălalt însă, 
refuzând hrana, fiindcă-i fusese oferită de un om, a mu- 
rit de foame. Deşi la început amândoi săvârşiseră aceeaşi 
greşeală, de a nu fi luat hrană cu ei, totuşi primul, ajutat 
de dreapta judecată, şi-a îndreptat nesăbuinţa şi nepre- 
vederea, pe când cel de-al doilea, rămânând mai de- 
parte într-o prostească socoteală şi lipsit total de dreapta 
judecată, şi-a pricinuit singur moartea de care Domnul 
a voit să-l scape, refuzând să creadă că Dumnezeu a 
făcut ca nişte barbari înapoiaţi, uitându-şi de propria 
lor sălbăticie, ar putea să-i întâmpine cu pâine şi nu 
cu săbii”. 

Aşadar, e imperios necesar să dobândim darul drep- 
tei judecăţi prin rugăciune, citirea Sfintei Scripturi 
care face să crească în inimi numai cele sfinte şi spiri- 
tuale, nu cele pământeşti și carnale, și prin virtutea umi- 
linţei, care ne poate păstra nevătămaţi de niciuna din- 
tre cele două extreme. Sfântul Casian amintește și de o 
veche zicală: „Extremele se ating”, adică excesele sunt 
egale: „Căci la acelaşi rezultat se ajunge şi cu prea mult 
post şi cu prea multă mâncare şi aceeaşi vătămare îi 


Ibidem, Cap. VI, 1-3, p. 331, 332. 

pricinuieşte monahului şi veghea fără capăt şi somnul 
fără măsură. Excesul înfrânării aduce în mod absolut 
slăbiciune, ca şi neglijența şi nepăsarea, şi adesea, pe 
cei care s-au stăpânit să n-ajungă nişte mâncăcioşi îi 
vedem căzuţi în extrema contrară, a posturilor nemă- 
surate, care-i fac să alunece din cauza slăbiciunii tocmai 
în patima pe care o învinseseră. lar veghea prelungită 
fără noimă, noapte după noapte, i-a doborât pe cei ce nu 
i-a biruit somnul. De aceea, precum spune apostolul, 
«cu armele dreptăţii să ne ferim şi de cei de la dreapta 
şi de cei de la stânga», să trecem adică printre cele 
două extremităţi o linie moderată cu ajutorul dreptei 
judecăţi, să nu părăsim nici drumul obişnuit al cum- 
pătării, dar nici, printr-o slăbire vătămătoare a acesteia, 
să cădem în gura poftelor şi a pântecelui. 
Mi-amintesc că eu adesea într-atâta am înfruntat 
pofta de mâncare, încât stăteam două-trei zile nemâncat 
şi nici nu-mi venea măcar în minte vreun fel de hrană. 
De asemenea, în luptă cu diavolul, m-am stăpânit în 
aşa măsură de la somn, încât mai multe zile şi nopţi 
nu-nchideam ochii rugându-mă Domnului. Dar mi-am 
dat seama că disprețul hranei şi al somnului îmi era 
mai primejdios decât lupta cu lăcomia şi cu lenea. Ast- 
fel, din cauza poftei trupeşti nu trebuie să ajungem la 
abuzuri vătămătoare, mâncând sau dormind înainte de 
orele obişnuite sau mai mult decât trebuie, ci dimpo- 
trivă să respectăm orele de masă şi de odihnă, chiar 
dacă nu ne face plăcere acest lucru, şi la un război şi 
la celălalt ajungem prin uneltirea diavolului şi e mai 

periculos cel dus printr-o înfrânare exagerată decât cel 
ce ni-l impune saţiul prea mare. Căci de la acesta putem 
să ne ridicăm la măsura necesară prin împunsătura 
mântuitoare a severităţii, dar de la celălalt nu””?. 

Un alt călugăr, ispitit de un demon care luase forma 
de înger al luminii era gata să-şi jertfească fiul care lo- 
cuia cu el în mănăstire, spre a fi egal în virtute cu Avraam, 
săvârşind acest gest. În fine, un alt călugăr mesopota- 
mian a fost hărțuit atât demult de diavol în somn şi în 
stare de veghe, încât, după atâta osteneală și virtuți, 
prin care întrecuse pe mulți monahi, a trecut la iudaism. 
La toți aceşti nefericiți monahi le-a lipsit discernămân- 
tul (convorbirile V-VIII)”. 


Vera discretio non nisi vera 
humilitate conquiritur 


Dezvoltarea adevăratului discernământ prin umi- 
linţă şi supunere este exprimat în răspunsul pe care i-l 
dă Cuviosul Moise Cuviosului Gherman când îl întreabă 
cum poate fi obţinut discernământul: vera discretio non 
nisi vera humilitate conquiritur”. Utilizarea lui conquiro in- 
dică necesitatea căutării discernământului prin umilinţă. 


= Ibidem, Cap. XVI, 1-2, Cap. XVII, 1-2, p. 340-341. 

7 Aceste ultime două relatări le-a amintit și Pr. Prof. Dr. Ştefan 
Alexe, în studiul său „Discernământul după Sfântul loan Ca- 
sian”, publicat în Ortodoxia, Anul XLVIII (1996), Nr. 3-4, p. 101. 

” Adevărata discretio nu este căutată/obţinută decât prin ade- 
vărata umilinţă. 

Deşi, conform Sfântului Casian, a te baza pe discernă- 
mântul unui bătrân îmbunătăţit reprezintă unul dintre 
cele zece semne ale umilinţei în formarea unui călu- 
găr”, umilinţa şi ascultarea sunt utilizate şi ele pentru 
a obţine discernământul: „... umilinţa se vădeşte prin 
următoarele semne: mai întâi să ai ucise în tine toate 
vrerile; doi, să n-ascunzi bătrânului nimic, nu numai 
faptele, dar nici chiar gândurile tale; trei, să nu te bizui 
în nicio privință pe propria ta chibzuinţă, ci toate să le 
lași la judecata bătrânului și cu sete şi plăcere să asculți 
sfaturile lui; patru, să arăţi faţă de toți blândeţe, supu- 
nere şi statornicie în răbdare; cinci, să nu faci nimănui 
vreo nedreptate, dar nici chiar să nu te doară și să nu 
te întristeze cea suferită de la altul; șase, să nu cutezi a 
face ceva ce nu se recomandă, fie prin regula comună, 
fie prin pildele celor vechi; şapte, să fii mulțumit cu 
orice lucru fără preţ și să te socoteşti nevrednic de ceea 
ce ţi se dă, ca un lucrător nevolnic; opt, să te declari 
mai prejos de toți și nu numai cu buzele, ci chiar din 
toată inima să crezi acest lucru; nouă, să-ți stăpâneşti 
limba și să nu-ţi ridici glasul; să nu fii ușor și gata la râs””. 

Astfel, călugărilor li se cere să caute şi să înveţe dis- 
cernământul, pentru început de la părinţii lor duhov- 
nicești, apoi prin căutarea de exemple de discretio şi în- 
văţarea plină de umilinţă de la acestea: „(...) Ghermanus 


“ Importantul interjoc dintre supunere/ascultare şi faptul că 
novicele nu se bazează pe discernământul personal sunt consi- 
derate, în contextul celor zece semne ale umilinţei, a conduce la 
desăvârșire în formarea unui monah. 

a răspuns: Şi din exemple mai noi şi din definițiile celor 
vechi reiese limpede şi cu prisosinţă că dreapta jude- 
cată este într-un fel izvorul şi rădăcina tuturor virtu- 
ţilor. Dar dorim să ştim în ce chip şi prin ce mijloace 
se poate recunoaşte dacă o învăţătură este adevărată, 
venind de la Dumnezeu, sau dacă este falsă şi diabo- 
lică, pentru ca, potrivit parabolei evanghelice spuse mai 
înainte, să fim ca acei zarafi pricepuţi, care recunosc 
faţa adevăratului rege întipărită pe monedă, să putem 
deosebi ce este şi ce nu este reprezentat după lege pe 
o monedă, pentru ca, aşa cum ai spus în cuvântarea 
de ieri printr-o expresie populară, s-o respingem pe cea 
care este o simplă imitație, înarmaţi cu acea pricepere 
pe care, cercetând-o şi descriind-o din toate punctele de 
vedere, ai spus că trebuie s-o aibă un zaraf duhovni- 
cesc şi evanghelic. Ce foloseşte să cunoaştem meritele 
acelui har al dreptei judecăţi, dacă nu ştim cum s-o 
căutăm şi s-o dobândim? 

Atunci Moise a zis: Dreapta judecată nu se dobân- 
deşte decât printr-o adevărată umilinţă. Prima dovadă 
de umilinţă este aceea de a supune la examenul celor 
bătrâni toate gândurile şi faptele noastre. Să nu ne în- 
credem în judecata noastră, ci să le încadrăm pe toate 
în definițiile lor, după tradiţia lor judecând ce e rău şi 


” Sfântul loan Casian, Scrieri alese. Așezăminte mănăstirești, 
Cartea a IV-a, Cap. 39, traducere de prof. Vasile Cojocaru şi prof. 
David Popescu, prefaţă, studiu introductiv şi note de profesor 
Nicolae Chiţescu, în col. Părinți și Scriitori bisericeşti, vol. 57, Edi- 
tura Institutului Biblic și de Misiune al Bisericii Ortodoxe Ro- 
mâne, București, 1990, p. 160. 

ce e bine. Această orientare nu numai că-l va învăţa pe 
tânăr să meargă pe calea adevărată a dreptei judecăţi, 
având un îndrumător sigur, dar chiar îl va păzi neatins 
de tot felul de înşelăciuni şi curse ale duşmanului. Cine 
trăieşte nu după socoteala lui, ci după exemplul celor 
mai mari, nu va putea fi amăgit de nimic, căci duşma- 
nul cel viclean nu va fi în stare să-i folosească ignoranţa 
celui ce din cauza unei ruşini nelalocul ei nu ştie cum 
să-şi acopere toate gândurile care i se nasc în minte, 
dar le poate reproba sau admite cu ajutorul examenului 
matur al bătrânilor. Gândul rău se risipeşte dacă este 
dat pe faţă cu puterea mărturisirii şi, chiar înainte ca 
dreapta judecată să se pronunţe, şarpele cel necurat, ca 
şi cum ar fi scos la lumină din vizuina lui subterană şi 
întunecoasă, se îndepărtează învins şi ruşinat. Înrâu- 
ririle lui vătămătoare stăpânesc în noi numai cât timp 
ele sunt ascunse în inimi”. Doar în acest mod se poate 
ajunge foarte uşor la ştiinţa adevăratului discernământ, 
dacă mergând pe urmele celor bătrâni, tânărul nu are 
pretenţia să facă ceva nou, sau să deosebească după 
socoteala sa, ci să se mulțumească să meargă în toate 
cum l-a condus învăţătura mai marilor lui sau probi- 
tatea vieţii lor. „Cel întărit în această învăţătură nu nu- 
mai că va ajunge la desăvârşita rațiune a dreptei jude- 
căţi, dar chiar va fi foarte apărat de toate uneltirile 


duşmanului”". 


“ Sfântul loan Casian, Scrieri alese. Convorbiri duhovniceşti ..., 
Partea I, A doua convorbire cu părintele Moise, Cap. IX, 1, Cap. X, 
1-3, p. 333-334. 

* Ibidem, Cap. XI, 6-7, p. 335. 

În Așezămintele mănăstireşti, Sfântul loan Casian 
scriind despre autoritatea Sfântului Antonie cel Mare 
subliniază că, odată ce un călugăr a atins discernămân- 
tul, el este capabil să progreseze spre viața monahală 
desăvârşită. În această etapă ar trebui să încerce să în- 
veţe să dobândească diverse virtuţi, în special discer- 
nământul, de la acei călugări care sunt deosebit de 
desăvârşiți în fiecare dintre ele (cu acceptarea faptului 
că nicio persoană nu este desăvârşită în toate virtu- 
țile), adunând acea „miere spirituală” ca „cea mai pru- 
dentă (prudentissima) albină”. Acest pasaj nu numai 
că pune un accent deosebit pe importanţa învăţării dis- 
cernământului, ci şi demonstrează că acesta trebuie 
folosit pentru a identifica pe cei mai buni purtători ai 
fiecărei virtuți şi, cu umilință, descoperitorul să înveţe 
din exemplul lor şi să aplice ce a învăţat la propria viaţă. 
Viaţa ca sihastru este înțeleasă astfel a fi un continuu 
proces de învăţare pentru care este necesară discretio. 

Această continuă educaţie şi dezvoltare este văzută 
ca parte a vieţii monahale, indiferent cât de îmbună- 
tăţit ar fi un călugăr, deci bătrânii îmbunătăţiți se supun 
şi ei dreptei socoteli a altora şi îşi expun gândurile 
acestora. Spre exemplu, când Theonas, în cea de-a doua 
conferinţă a sa, discută dacă emisiile nocturne ar tre- 
bui să interzică primirea de către un călugăr a Sfintei 
Euharistii, el explică mai întâi modul în care acestea 


* Rusticus este sfătuit să nu se bazeze pe propria judecată 
(arbitrium), ci să se supună unui părinte din mănăstire, aşa cum 
albinele se supun şi ele conducătorului lor. 

ar putea deriva fie din păcat, fie să fie involuntare şi 
declanşate de diavol, în care ultim caz, este posibil ca 
acel călugăr să fie persuadat de diavol să creadă că pă- 
catul este al lui şi că nu ar trebui să accepte Sfânta Euha- 
ristie. În sfârşit, autorul descrie un călugăr experimen- 
tat, distins prin puritatea inimii (puritas cordis) şi a trupu- 
lui şi prin mare umilinţă, care suferea frecvent de ast- 
fel de emisii înaintea primirii Sfintei Împărtăşanii Şi, 
ca urmare, se abţinea să participe la ritualul liturgic. 
Acest călugăr s-a supus examinării celor îmbunătățiți 
duhovnicește, care i-au cântărit atent cazul. Doctorii cei 
duhovniceşti au pus în discuţie prima pricină a acestei 
boli, care de obicei constă într-o hrană prea îndestulă- 
toare, şi şi-au dat seama că nu aceasta este pricina pen- 
tru tânărul acela, fiindcă el era cunoscut prin înfrâna- 
rea lui obişnuită de la mâncare. Au trecut astfel la a doua 
pricină care constă în greşeala sufletului şi într-un 
post prea aspru. Acestea fac chiar pe bărbaţii cei mai 
înfrânaţi, din cauza trufiei pentru curăţia trupului lor, 
să se întineze, fiindcă ei cred că prin puterea lor, şi nu 
prin darul lui Dumnezeu, îşi păstrează curăţia trupu- 
lui. Întrebându-l, aşadar, dacă prin meritul lui se cre- 
dea în stare de o asemenea virtute, fără să aibă nevoie 
de ajutorul divin, el a răspuns că un asemenea simţă- 
mânt ar fi o nelegiuire, că nu şi-a putut menţine în 
celelalte zile trupul curat decât ajutat de harul divin. 
Trecând, aşadar, pe dată, la a treia pricină, ei şi-au dat 
seama că totul vine din înşelăciunea diavolului şi că el 
n-are vină nici trupească, nici sufletească. Astfel, monahii 

cei duhovnicești l-au considerat victima nevinovată a 
înşelăciunii demonice şi l-au sfătuit ca, dacă doreşte să 
se vindece, să primească Sfânta Euharistie, în loc de a 
se abţine de la ea”. Destăinuirile făcute confraţilor pot 
fi astfel de o natură foarte intimă şi, indiferent cât de 
îmbunătăţit ar fi monahul, expunerea vieţii sale pentru 
a fi analizată de alţii era considerată a fi vitală pentru 
progresul ulterior. S-ar putea spune că, cu cât un călu- 
găr avansa în practica discernământului, cu atât mai 
puternic i se sugera să se bazeze pe discernământul 
altora pentru o evaluare obiectivă a vieţii sale. 

Un alt exemplu de călugăr senior care se pune sub 
autoritatea şi discretio altora putem găsi în conferinţa 
cu călugărul loan. Sfântul Casian îi descrie umilinţa fără 
egal, pe care o numeşte „mama tuturor virtuților”. De 
asemenea, Sfântul Casian descrie obedienţa ca inter 
ceteras virtutes primatum tenet, adică deţine primul loc 
între celelalte virtuți. Ca urmare, pentru dânsul, supu- 
nerea sau ascultarea şi discernământul sunt foarte strâns 
înrudite, o observaţie confirmată de repetatul accent pe 
care îl pune pe toate trei şi nevoia exprimată de umi- 
linţă şi supunere pentru a obţine discretio. Astfel, călu- 
gării experimentați exercitau discretio până la un punct, 
judecându-se pe ei înşişi şi propria lor stare interioară, 
dar dispuşi în egală măsură să se supună în ascultare 


“Sf. loan Casian, Scrieri alese. Convorbiri duhovniceşti ..., Partea a 
III-a, A doua convorbire cu părintele Theonas, Cap. VI, 1-4, p. 693- 
694. Expunerea supusă a gândurilor în faţa discretio unui monah 
experimenat pentru a evita înşelăciunea demonică. 

umilă discernământului altora dacă simțeau nevoia să o 
facă. Discernământul este astfel un partener natural al 
ascultării şi umilinței şi utilizând discretio în conjuncţie 
cu acestea, călugării erau capabili să-şi sporească pro- 
pria curăţie sau puritate interioară. 

În afara exemplului Cuviosului Antonie şi dobân- 
dirii discernământului prin obedienţa umilă a novicilor 
faţă de un părinte îmbunătăţit, călugării începători 
sunt încurajați să-şi găsească un confrate experimentat 
sub a cărui autoritate să trăiască. Selectarea unui astfel 
de învăţător reclamă în sine o măsură de discernământ. 
Într-una din conferințele sale, Cuviosul Moise averti- 
zează împotriva vârstei şi a părului cenuşiu ca semn 
al unui călugăr meritoriu; diavolul poate înşela la fel 
şi pe tinerii călugări, şi pe cei mai vârstnici, în a crede 
că vârsta este indicatorul unui mod matur de viaţă. Pă- 
rintele Moise ilustrează aceasta cu povestea unui tânăr 
călugăr care şi-a revelat gândurile unuia nevrednic. A 
fost tratat cu asprime şi inadecvat şi i s-a spus că nu 
mai merită să fie monah. Un al treilea monah, Apollo, 
a intervenit, încurajându-l pe tânăr să se întoarcă în 
chilia sa şi amintindu-i de mila lui Dumnezeu. Apollo, 
prezentat ca un monah meritoriu, a demonstrat umi- 
linţă şi autoexpunere mărturisindu-şi propria luptă cu 
aceleaşi gânduri. De asemenea, Apollo l-a corectat pe 
călugărul mai bătrân utilizând o combinaţie de rugă- 
ciune (în special pentru intervenţia dumnezeiască), 
sfat sau consiliere şi Scriptură. Apollo reprezintă uti- 
lizarea perceptivă a discretio din partea unui monah 

pentru a evalua condiţia interioară a altora şi pentru a 
discerne cea mai bună metodă de a-i corecta fără a fi 
critic. Pentru Cuviosul Moise, existenţa unor exemple 
rele nu diminuează în niciun fel necesitatea călugărilor 
de a se baza pe judecata altora“. Relaţia învăţător/uce- 
nic este construită pe discernământ. Ucenicii au nevoie 
de el pentru a-şi alege un învăţător, iar învățătorii au 
nevoie de el pentru a-şi discerne propria stare interi- 
oară. Discipolii învaţă discretio de la învățătorii lor, care, 
prin discretio, au intuiţia nevoilor spirituale ale uceni- 
cului şi a modului optim de a le încuraja dezvoltarea 
spirituală. Aşa cum discretio îi ajută pe discipoli să-şi 
expună gândurile în faţa învăţătorilor, îi poate consilia 
şi pe învăţători să-şi expună propria luptă în faţa dis- 
cipolilor pentru a-i ajuta. Fără discretio sau discernă- 
mânt, relaţia învăţător/ucenic se degradează. 

Acest exemplu negativ al învățătorului corijat de 
Apollo atrage atenţia asupra necesităţii evaluării de 
către călugării seniori a propriei condiţii interioare, cu 
angajarea discernământului, înainte de a încerca să-i 
instruiască pe alţii. De exemplu, când vârsta şi expe- 
rienţa îi încurajează să înveţe pe alții, trebuie să rămână 
conştienţi de seducţia gloriei deşarte, care îi conduce 
la instruirea altora. Călugării mai vârstnici au nevoie de 
dreaptă socoteală pentru a discerne nu numai când şi 
cui să predea lucrurile duhovnicești, dar şi propria 


“ În Sfânta Scriptură, părul cenuşiu reprezintă un semn al 
unei vieți dreptcredincioase (Prov. 16, 31). 

motivaţie în a o face. Astfel, Theonas avertizează că- 
lugării să nu împovăreze pe alţii cu poveri pe care ei 
înşişi sunt incapabili să le poarte şi să nu caute lauda oa- 
menilor pretinzând mai mult ascetism decât practică 
ei înşişi. Ca urmare, centenarul Cheremon, în prima 
sa conferinţă, este conştient că nu mai este capabil să 
practice ceea ce ar dori să înveţe pe alţii şi astfel, ezită 
să-i instruiască pe Casian şi Gherman (ceea ce furni- 
zează încă un exemplu de discernământ înlănţuit cu 
umilinţa). Călugării mai vârstnici şi mai experimentați 
(cum ar fi Heron, un călugăr cu 50 de ani de experi- 
enţă) sunt consideraţi a fi capabili să se bazeze pe pro- 
pria judecată şi reticenţi în a se supune sfaturilor ce- 
lorlalţi călugări sau tradiţiilor bătrânilor şi astfel sunt 
consideraţi a le lipsi virtutea discernământului. Astfel, 
anii de experienţă nu sunt o garanţie a discernămân- 
tului şi deci nu constituie o protecţie împotriva demo- 
nicului sau a înşelării de sine, din moment ce acestea 
reclamă dreaptă socoteală. Învăţătorii au nevoie de 
dreaptă socoteală sau discernământ pentru a-şi exa- 
mina condiţia spirituală, pentru a realiza o evaluare 
realistă a propriilor capacităţi şi dacă este oportun să-i 
instruiască pe alţii. Cu dreapta socoteală, ei sunt capa- 
bili să-şi modereze învăţătura şi să o ferească de prea 
multă asprime. Oricâtă experienţă ar avea un călugăr 
şi oricât ar fi de capabil ca învăţător, este de la sine 
înţeles că discernământul înseamnă că un călugăr tre- 
buie să rămână umil şi deschis învăţăturii pentru că, 

aidoma ucenicului său, învățătorul încă nu a ajuns la ca- 
pătul drumului care duce la ţelurile şi desăvârșirea sa”. 


Sfântul loan Casian despre discretio şi echilibru 


La monahii experimentați, învățători ai altora, echi- 
librul şi integritatea între viața interioară şi cea exte- 
rioară constituia o cerinţă importantă, care este consi- 
derată necesară pentru toţi călugării. Se spune că Avva 
Antonie a ieşit din 20 de ani de singurătate „perfect 
echilibrat” fizic şi duhovnicește, iar integritatea inimii, 
a vorbirii şi a trupului este considerată a fi esenţială. 
Prin urmare, puritatea interioară şi cea exterioară sunt 
indisolubil asociate, ele se dezvoltă împreună şi trebuie 
menținute în armonie dacă acel călugăr îşi doreşte să 
evolueze spiritual. 

Pentru Sfântul loan Casian, de asemenea, discernă- 
mântul atinge fiecare aspect al vieţii interioare şi exte- 
rioare al călugărului. El pune un considerabil accent 
pe necesitatea discernământului în atingerea de către 
monah a scopurilor legate de puritatea inimii şi de 
Împărăţia lui Dumnezeu, iar accentul este atât de puter- 
nic, încât contribuţia sa la înţelegerea conceptului de 
discretio a fost foarte apreciată în Răsărit. Autorul a sub- 
liniat în nenumărate rânduri superioritatea discernă- 
mântului şi necesitatea sa în dezvoltarea virtuților şi 


* Anthony D. Rich, Discernment în the Desert Fathers. Aăxpi- 
O1$ ..., p. 115-119. 

a disciplinelor practice. Discernământul este necesar 
pentru dezvoltarea percepţiei şi cunoaşterii tărâmului 
spiritual şi pune la dispoziţia călugărului abilitatea de 
a detecta înşelăciunea demonică. Discernământul ope- 
rează din interiorul minţii şi a raţiunii şi astfel oferă 
călugărului abilitatea de a face alegeri corecte şi de a-şi 
examina şi înțelege starea interioară. ÎN ghidează ast- 
fel şi-l consiliază în toate procesele decizionale, astfel 
ca viaţa sa interioară şi cea exterioară să fie în echilibru. 
Călugărul trebuie să înveţe discernământul şi cum să-l 
folosească eficient; trebuie căutat, păstrat şi folosit con- 
stant. Fără discernământ, călugărul se zbate orbeşte 
în viaţa sa spirituală, departe de înţelepciune. Sfântul 
Casian consideră că discernământul este esenţial pen- 
tru viaţa monahală şi căutarea lui Dumnezeu. 

În viziunea Sfântului Casian, prin discernământ, 
călugărul este capabil să-şi păstreze concentrarea asu- 
pra disciplinelor practice, a contemplării şi a ţelurilor 
sale; prin discernământ, controlează fiecare compo- 
nentă a vieţii sale. Apelul la discretio pentru autoexami- 
narea şi critica de sine constantă o transformă într-o 
abilitate foarte solicitantă. Folosirea discernământului 
pentru evaluarea întrebărilor, argumentelor, doctrine- 
lor, interpretării evanghelice, cunoaşterii personale, 
precum şi a vieților, a motivelor, a cuvintelor şi a sfatu- 
rilor altora s-ar părea, la prima vedere, că sugerează 
faptul că autorul concepe discretio ca fiind intelectuală 
şi noetică. Acest aspect e sugerat şi de descrierea lui 
discretio în termeni de înţelepciune, conducere sănătoasă 

şi sobră, adevărata judecată, înțelegere şi sens. S-ar părea 
că devine astfel o competenţă ce poate fi învățată prin 
efortul uman. Însă, această concepție intelectualizată 
a discretio bazată pe efortul uman şi pe competenţă 
trebuie privită în contextul accentului pus de Sfântul 
Casian pe nevoia recursului la Dumnezeu. Discretio sau 
discernământul este un dar duhovnicesc şi dobândi- 
rea lui stă în dependenţă de Dumnezeu; călugărilor li 
se spune să se încreadă în Dumnezeu şi să se roage 
pentru ajutorul Său. Autorul asociază îndeaproape dis- 
cernământul cu îndrumarea Sfântului Duh; aceasta 
ne indică faptul că autorul consideră că dreapta soco- 
teală este o facultate spirituală, dar ne sugerează şi 
pericolul inerent al unei dependențe de discernământ 
ca factor de îndrumare, în locul lui Dumnezeu. Accen- 
tul pe efortul şi autoexaminarea constantă este ampli- 
ficat de apelurile la relaxarea disciplinei şi la consi- 
deraţia acordată altora. În viziunea Sfântului Casian, 
discernământul nu este folosit izolat, ci în asociere cu 
alţii şi cu ajutorul furnizat de ei, deci, în timp ce pare 
a se adresa sinelui, are şi o dimensiune exterioară. Deşi 
operează la nivel mental, discretio este prezentă şi ca 
facultate spirituală, care formează o punte între viața 
interioară şi cea exterioară. Aceşti factori sunt mai evi- 
denţi în apoftegmele în care se observă mai bine abor- 
darea practică, bazată pe răspunsuri la probleme şi 
situaţii reale“. 


* Ibidem, p. 116-119. 

Exortaţie la mărturisirea păcatelor. 
Sfaturi pentru începători 


Unul dintre cele mai bune mijloace de luptă cu is- 
pitele şi de biruire a patimilor era şi este cercetarea 
conștiinței, urmată de mărturisirea păcatelor. Astfel în- 
tâlnim pe Cuviosul Pahomie cel Mare sfătuind pe călu- 
gări, să se adreseze unui om înțelept — viri docti consi- 
lium — şi să ceară de la el sfatul asupra mijloacelor prin 
care să se libereze de patimi şi de păcate. Călugării îl 
ascultă şi se supun mărturisirii secrete a păcatelor. Mai 
mult, unul dintre ucenicii Cuviosului Pahomie, Cuvio- 
sul Teodor, care era și preot”, primeşte spovedania că- 
lugărilor și se dovedeşte a fi un foarte bun sfătuitor al 
lor. „Teodor, ca un doctor isteţ, arată monahilor reme- 
diile necesare. Niciunul dintre frați nu se temea să-i 
descopere inima prin mărturisirea (spovedania) secretă 
şi să-i arate starea sufletului său”*. Cuviosul Macarie 
şi alți ucenici ai Sfântului Pahomie ţin mai departe re- 
gulile date de el care, treptat-treptat, cuceresc teren, în 
măsura în care se răspândește monahismul prin Sfân- 
tul Vasile cel Mare, prin călugării sciți, prin călugării 
irlandezi și alții. 


7 În viaţa Cuviosului Pavel cel Tânăr (H. Delehaye, Vita $. 
Pauli lunioris in monte Latro, în Analecta Bollandiana, tomus XI, 27, 
Bruxelles: Societe des Bollandistes, 1892, p. 66) stă scris că acel 
cuvios Pavel cel Tânăr era înzestrat cu „haruri apostolice şi cu pu- 
terea de a lega şi a dezlega”, deci era şi preot. 

“ Vita Sancti Pahomii, 85, apud P. Ladeuye, Etudes sur le cenobitism 
pakhomien pendant le IVe siecle et la premiere moitie du Ve, Louvain, 
1898, p. 342. 

Exigenţa mărturisirii secrete a păcatului în mănăs- 
tirile Egiptului în veacul al IV-lea confirmă vechimea ei. 
Nu-i nimic extraordinar că ea se practica în mănăstiri, 
deoarece în mănăstiri se cere viaţa cea mai duhovni- 
cească. Mărturisirea secretă venea în ajutorul ei și călu- 
gării, ca reprezentanţi ai unei vieți mai îmbunătăţite, 
ei erau în chip firesc trăitorii acesteia într-o măsură mai 
mare decât oamenii veacului. 

Prin viaţa lor, călugării nu erau novatori, ci apos- 
toli, trezitori de energii și chemători la împlinirea cu 
sfințenie a unor datorii care deşi sunt elementare, pot 
să fie de multe ori uitate şi neîmplinite. 

Deci ££0uoAOYnois sau confessio secreta, practicată 
prin mănăstiri, este mult mai veche de veacul al patru- 
lea și existenţa ei în mănăstirile Egiptului nu infirmă, ci 
confirmă doctrina și practica ei ortodoxă și ecumenică”. 

Părinţii lansează o multitudine de recomandări și 
poveţe cu privire la mărturisirea păcatelor. Aşadar, dacă, 
om fiind, un tânăr novice păcătuia în vreun fel oarecare 
era sfătuit să meargă fără amânare la duhovnic şi să-și 
curețe conştiinţa. Nu aştepta vremea obişnuită pentru 
spovedanie, ci mergea ori de câte ori avea sufletul ma- 
culat. Referitor la aceasta, deseori întâlnim o compa- 
rație promovată de mulți asceți: „când ţi se murdăreşte 
haina, îndată o schimbi şi te îngrijeşti să o speli, în vreme 
ce pe suflet, care are mai mare valoare decât haina, 
unii îl neglijează şi îl lasă murdar şi neîngijit un an şi 


“ Preot Ilarion Felea, Pocăinta, Editura Scara, Bucureşti, 2000, 
p. 106-107. 

chiar mai mult; de multe ori nu este numai pătat, ci 
răspândeşte miros greu din rănile păcatelor!”* 

Unii recomandau curățirea zilnică a cugetului, după 
apusul soarelui. Trebuia să fie cât mai completă și cu 
căință în suflet. „După masa de seară mergi la du- 
hovnic (recomanda Cuviosul Nazarie). Pleacă-te lui ca 
lui Hristos Însuşi, cazi în genunchi şi arată lui starea 
sufletului tău în vremea zilei ce a trecut, cercetându-te 
pentru toate cele ce ai fost îngăduitor cu tine împo- 
triva conştiinţei cugetului, sau pentru lucrurile cu care 
te-ai mândrit şi ai căzut în slava deşartă, sau pentru cele 
cu care ai supărat pe cineva ori tu te-ai supărat pe aproa- 
pele tău, sau pentru care ai murmurat ori ai judecat 
pe aproapele tău. Caută să afli şi să osândeşti chiar şi 
cel mai subţire gând ce ţi-a vătămat curăţia cugetului. 
De nu poţi ţine minte totul, scrie pe hârtie ce trebuie să 
mărturiseşti. După o asemenea mărturisire curată şi 
adevărată, primind dezlegare şi iertare ca de la Însuşi 
Dumnezeu şi sărutând icoana şi Crucea, fă metanie 
până la pământ înaintea părintelui tău duhovnicesc şi 
du-te în tăcere la chilie. Nu lăsa să-ţi plece din gură 
numele Domnului lisus şi rugăciunea către EI, stră- 
duieşte-te mai ales în vremea când mergi să nu stai de 
vorbă cu nimeni despre nimic, ca nu cumva după măr- 
turisire să aduci asupra sufletului şi cugetului tău o altă 


” Antonie Ieromonahul, File de Pateric din împărăția monahilor — 
Sfântul Munte Athos. Cuvioşi Părinți athoniți ai veacului al nouăspre- 
zecelea, Traducere din limba greacă de Ieromonahul Teofan Mun- 
teanu, Editura Christiana, Bucureşti, 2008, p. 346. 

năpastă, care va pricinui mari piedici rugăciunii tale 
de noapte, şi ca să poţi mai sigur a dobândi un consim- 
ţământ de pocăință în inimă şi în suflet””. 

În lipsa duhovnicului, sau dacă acesta nu era în pro- 
ximitatea chiliei tânărului călugăr, bătrânii îi lansau 
exortaţia ca să mărturisească cele ce-i tulbură cugetul 
unui frate din mănăstire sau oricărui alt apropiat ce duce 
o viaţă întru frica lui Dumnezeu şi are înţelegere du- 
hovnicească, putând să-i ceară rugăciunile şi blago- 
slovenia, iar de nu avea nici pe unul ca acesta lângă 
dânsul, atunci era sfătuit să se mărturisească lui Dum- 
nezeu întru auzul îngerilor şi al arhanghelilor, cu la- 
crimi, cu osândire de sine, mustrare şi mare căinţă din 
toată inima, lovindu-și pieptul, şi de îl mustra şi îl învi- 
novăţea cugetul lui întru ceva, să-şi pună un canon şi 
să-l împlinească până ce va avea putinţă de a mărtu- 
risi totul părintelui său duhovnicesc”. 

Vara, când părinţii din obştea Cuviosului Paisie de 
la Neamţ (+ 1794) plecau să lucreze la câmp, mergea şi 
un duhovnic cu dânşii pentru pravila bisericească şi pen- 
tru spovedania zilnică, de care nimeni nu era scutit”. 

Şi starețul sfânt Gheorghe de la Cernica (+ 1806) le 
înnoia fiilor duhovniceşti mereu porunca de a merge 
de trei ori pe săptămână către duhovnicii cei aleşi de 
sobor; fiecare, unde va fi rânduit de întâistătătorul, la 


” Despre zilnica curăţire a cugetului, Patericul Sarovului, tradu- 
cere: Svetlana Ceapă, Editura Cartea Ortodoxă, Galaţi, s. a., p. 154. 

* Părintele Ilarion, în Patericul Sarovului ..., p. 185. 

* Arhimandrit Ioanichie Bălan, Patericul românesc ..., p. 298. 

acela trebuia să-şi mărturisească toate ascunsele cugete 
şi greşeli, suspinând din adânc şi cerându-şi iertare, 
socotind a fi de faţă Însuşi cunoscătorul de inimi Dum- 
nezeu. Erau îndemnați la a nu se rușina a-şi mărturisi 
păcatele sau gândurile rele, căci numai aşa vor „zdrobi 
capul şarpelui”. În caz contrar, Sfântul Gheorghe adăuga: 
„lar nefăcând aşa, apoi singuri vă pricinuiţi groaznice 
căderi şi nicio sporire în suflet să nu aşteptaţi”. Ni- 
meni nu putea spune la mărturisire că n-a greşit, pen- 
tru că, oameni fiind, „totdeauna greşim lui Dumnezeu 
cu iubirea de sine, că în multe feluri şi chipuri ne ro- 
beşte pe noi””. 

În viziunea părinţilor, spovedania deasă slăbeşte 
puterea diavolilor. Prin deasa spovedanie a gânduri- 
lor se strică „cuibul vrăjmaşului, care se luptă asupra 
noastră, şi păcatul nu poate prinde rădăcină”. 

Bătrânii duhovniceşti puneau mare accent şi pe 
osândirea de sine, la spovedanie, să nu dea pricina pe 
alţii, sau să spună că de nevoie sau din neputinţă a 
făcut păcatul, că nu se va folosi cu nimic, precum nu 
s-a folosit nici Adam. Căci Dumnezeu vrând să-l aducă 
la pocăință, în loc de a-şi cunoaşte greşeala şi a-şi măr- 
turisi păcatul, el făcea pe Dumnezeu vinovat că i-a 
dat femeie. „Să nu zici la spovedanie că este de vină 


* Ibidem, p. 327. 

* Părintele Ilie Cleopa, în Arhimandrit Ioanichie Bălan, Pate- 
ricul românesc ..., p. 751. 

* Părintele Ioil Gheorghe de la Mănăstirea Sihăstria, în Arhi- 
mandrit Ioanichie Bălan, Patericul românesc ..., p. 688. 

cutare, sau că este vinovat diavolul, că atunci râd dia- 
volii de tine cu gura până la urechi! Ci să spui: «Pă- 
rinte, eu sunt de vină, al meu este păcatul, la mine este 
rana»””. Când cineva avea simţirea păcatului, aceasta 
însemna că era în cel mai greu păcat, căci atunci mintea 
este oarbă, iar nesimţirea este moartea minţii. Mintea 
nu simte păcatul şi omorârea sufletului, mai înainte de 
moartea trupului. «Şi nesimţirea se naşte şi ea tot din 
iubirea de sine. Nu este clipă şi nu este vreme în care 
nu mă aflu mâniind pe Dumnezeu. Să avem încrede- 
rea aceasta şi să ştim, şi chiar de n-am simţit şi n-am 
ajuns la această convingere, să ajungem de-acum. Aşa 
trebuie să ne mărturisim. Pentru că am ajuns la con- 
vingerea asta, cu zeci de ani în urmă, că nu există clipă 
şi mai puţin decât aceasta, când nu ne aflăm mâniind 
pe Dumnezeu. 

Aceasta ştii când o simţi? Când ajunge omul în 
treptele cele mai înalte ale rugăciunii inimii şi când 
vine Duhul Sfânt în inima omului, cu darul lui Hris- 
tos, atunci abia vede el milioanele de neputinţe, care-l 
robesc simţitor şi gânditor. 

Vezi în camera asta ce curat este? Nu-i praf, nu-s 
gunoaie. Dacă o rază a soarelui ar intra aici și noi am 
sta deoparte, am vedea milioane de fire de praf care se 
învârt. Dar până ce n-a intrat raza soarelui, nu ve- 
deam. Aşa este şi cu sufletul nostru». 


” Părintele Ilie Cleopa, în Arhimandrit Ioanichie Bălan, Pate- 
ricul românesc ..., p. 750. 

Iarăşi zicea părintele Cleopa: «În timpul rugăciunii 
celei curate, când se scaldă inima noastră în lacrimi şi 
fierbe în clocotul plânsului, după ce au trecut momen- 
tele acelea, atunci o să vezi câte milioane de neputinţe 
zac în mintea şi inima noastră. Şi acestea nu le simţim. 
Petrecem în nesimţire, în somn, în răspândire, în în- 
vârtoşare, în împietrire. Ni se pare că noi, slavă Dom- 
nului, n-am făcut cutare păcat! Dar noi le avem pe toate 
şi suntem izvorul a tot păcatul şi a toată fărădelegea, 
în orice clipă. 

De aceea, pentru că în fiecare clipă greşim, în fiecare 
clipă este nevoie de trezvie, de paza minţii, de rugă- 
ciune şi de umilinţă în faţa lui Dumnezeu. Asta este 
ce spunea marele prooroc David: că fărădelegea mea eu 
0 cunosc şi păcatul meu înaintea mea este pururea»”*. 

Un alt amănunt, deloc de neglijat, era următorul. 
Spovedania trebuia săvârşită cu nădejde bună, cum că 
Dumnezeu va acorda iertarea, iar nu cu deznădejde, 
precum a făcut Cain, zicând: „Mai mare este vina mea 
decât a mi se ierta mie” (Fac. 4, 13). Asemenea lui Cain 
este şi luda, „măcar că s-a mărturisit înaintea arhie- 
reilor că a vândut sânge nevinovat, dar nu i-a folosit 
la nimic acea spovedanie, că era cu deznădejde. 

Spovedania să o facem cu gândul ca să nu mai 
greşim de aici înainte. Că faraon, deşi s-a mărturisit 
zicând «greşit-am Domnului» (leş. 10, 16), dar n-a fo- 
losit nimic, că nu gândea a părăsi răutăţile. Pentru aceea 


* Ibidem, p. 751-752. 

a şi pierit. lar noi să avem nădejde bună, că de ne vom 
spovedi cu inimă curată şi cu gând să nu mai greşim, 
ne va ierta Dumnezeu şi vom auzi ca David: «Domnul a 
ridicat păcatul tău de deasupra ta, și tu nu vei muri» 
(II Reg. 12, 13)””. 

VII. Părinţii Deşertului despre ntvOoş 
și despre pocăință 


Pocăinţa şi ntvOos-ul sau zdrobirea inimii. 
Etimologie şi definiții 


Substantivul penitență provine din latinescul paeni- 
tentia, derivat al verbului impersonal paenitet, ere, pae- 
nituit (= a se căi, a-i părea rău, a regreta, a nu fi mulțu- 
mit, a-i displăcea) care are, în vorbire, tendinţa de a 
deveni personal, paeniteor, eri (cf. Mc. 1, 15). 

Acest verb, cu trăsături comune cu adverbul paene 
(= aproape, aproximativ), dar cu o derivare neclară, 
semnifică mai ales „nu am destulă”, „nu sunt mulțu- 
mit de”, de unde a dobândit sensul, cel mai des întâlnit, 
de „a regreta”, „a se căi”. Grafia veche, neutilizată în 
prezent, al lui poenitet a suferit influenţa lui poena'. Ini- 
țial, participiul paenitens era întâlnit cu sensul „care se 
căiește”?. 

Cuvântul penitență nu transmite așadar ideea de 
pedeapsă sau de acţiuni penitenţiale cu scopul de a 


"Cf. Isidor de Sevilla, Etymologiarum libri XX, VI, 19, 71, P. L. 
LXXXII, col. 258. 

* A. Ernout și A. Meillet, Dictionnaire 6tymologique de la langue 
latine, 3? ed., Paris, 1951, p. 840. 

curăți păcatele, așa cum se sugerează, prea limitativ, în 
limbajul curent, ci căința, care implică, în mod esenţial, 
sensul cuvântului latin original, al cărui înțeles este îm- 
bogăţit, prin intermediul versiunii Vulgatei, din punct 
de vedere religios cu o serie de nuanţe specifice no- 
țiunii neotestamentare de uerăvota [metânoia], ce ajută 
la o mai bună traducere. 

Verbul grec ueravote [metano66] înseamnă „a schim- 
ba gândirea, mintea”. De aici, s-a ajuns în mod spon- 
tan la sensul de „a regreta”, „a se căi de un lucru sau 
de o faptă”, astfel încât cuvântul este utilizat de către 
autorii profani cu un sens foarte asemănător celui al 
paeniteor din latină, deşi etimologia şi sensul principal 
sunt diferite”. Cu toate acestea, acest fapt nu afectează 
sensul exact care trebuie atribuit acestui cuvânt în Noul 
Testament. 

Distanţându-se de opinia conform căreia ar fi exis- 
tat o continuitate de fond și o omogenitate practică de 
conţinut între uerăvora [metânoia] din Noul Testament 
și conversiunea din Vechiul Testament exprimată prin 
intermediul verbului ebraic [shiib] (a reveni, a se în- 
toarce), această scurtă dezbatere etimologică a noastră 
păstrează originalitatea termenului metânoia neotesta- 
mentar și creștin, anume căința, care corespunde ling- 
vistic verbului ebraic [niham]. Aspectului de regret plin 
de durere propriu acestui verb, metânoia neotestamentară 
îi adaugă ideea de schimbare marcată prin particula 


“Vezi consideraţiile lui Lactanţiu asupra termenului metanoia: 
Divinae Institutiones IV, 24, în Corpus Scriptorum Ecclesiasticorum 
Latinorum, 19, 1890, p. 571-577. 

greacă [meta]. Nu putem să separăm în totalitate schim- 
barea din Vechiul Testament și căința din Noul Testa- 
ment, căci apelul acestuia din urmă la metânoia vine 
ca o continuare la chemarea profeților la schimbare, dar 
nici nu putem să le suprapunem pe deplin, căci schim- 
barea la care era îndemnat Israel reprezintă o întoar- 
cere la originile sale și la Legământul cu Dumnezeu, pe 
când căința din Noul Testament reprezintă o schim- 
bare radicală a inimii care, rupând legăturile cu trecutul 
și păcatul, se deschide către o nouă existenţă, pentru 
care ea însăşi este punctul de plecare. Nu este, fără 
îndoială, greşit a vorbi în această privinţă despre „în- 
noire/schimbare”, dar aceasta să se facă într-un sens 
specific, care să nu afecteze caracterul fundamental de 
regret sincer inerent metânoiei. 

Această căinţă se situează la temelia vieţii creștine 
căci ea este o condiţie în momentul acceptării credin- 
ţei pusă la începutul Evangheliei (Mt. 3, 2; 4, 17, Mc. 
1, 15) şi la primirea Botezului ca urmare a predicii în 
Biserica primară (Fap. 2, 38). Dar avertismentele adre- 
sate Bisericilor în cartea Apocalipsa, ce sunt îndem- 
nuri la pocăință (2, 5 şi 16; 3, 3 şi 19), arată că în viaţa 
creştină căința reprezintă adesea un efort permanent, 
căci mai există încă posibilitatea ispitirii şi a căderii. 

Din această epocă şi până în Evul Mediu târziu, ter- 
menul paenitentia desemnează ansamblul demersuri- 
lor la care sunt invitaţi cei care se pocăiesc în vederea 
obţinerii „împăcării”*, care constituie momentul final 
și punctul culminant al actului penitenţial. 


“Intre rugăciunile premergătoare Sfintei Taine a Spovedaniei, du- 
hovnicul zice şi: „împacă-l pe dânsul cu Sfânta Ta sobornicească 

Încărcat de rezonanţă biblică, termenul pune în evi- 
denţă efectul pozitiv al pocăinţei în dubla sa dimen- 
siune de revenire în harul lui Dumnezeu şi în starea de 
împăcare cu Biserica, dar aceasta nu trebuie să excludă 
și celelalte înțelesuri ale cuvântului. 

Totuși, nu trebuie uitat faptul că viața de pocăinţă/ 
penitenţială în sânul Bisericii este în legătură directă 
și constantă cu Sfântul Botez şi cu Sfânta Euharistie. 
Pocăinţa ca Sfântă Taină nu se poate înțelege decât în 
acest cadru”. 

În ce priveşte penthos-ul sau zdrobirea inimii (gr. 
nevOos, = doliu — în cazul creștinilor, doliu pentru mân- 
tuirea pierdută; îmbrăcăminte în negru; rea întâmplare, 
nenorocire, jale, tristețe, îndurerare, durere; este sino- 
nim cu YaTavvEus“ = înfiorare, stupefacţie, emoție care 
sădeşte în adâncul sufletului un sentiment, o hătărâre 
sau o atitudine; în lat. compunctid, compunctiGnis = în- 
țepătură; remuşcare, căință”) este, fără îndoială, legat de 
pocăință. Cele două, în mod fundamental, se îndreaptă 
spre păcat, dar trebuie să ne ferim a le confunda. Stră- 
pungerea inimii reprezintă o pocăință pătrunsă de 


3 


și apostolică Biserică”. Prin această rugăciune, preotul duhovnic 
cere de la Dumnezeu, pentru penitent, restabilirea comuniunii 
cu Dumnezeu și cu Biserica dreptslăvitoare. 

* Am consultat şi articolul lui Pierre Adnes, „Penitence”, din 
Dictionnaire de Spiritualite Ascetique et Mystique. Doctrine et His- 
toire, Lome XII, Beauchesne, Paris, 1984, col. 943-944. 

* xarăvvEis Kapâuus = străpungerea inimii. 

”Cf. Gheorghe Guţu, Dicționar Latin-Român, Ediţia a II-a revă- 
zută şi adăugită, Editura Humanitas, Bucureşti, 2003, p. 249. 

sensibilitate, afectivitate, emotivitate. Pentru o căință 
cu adevărat sinceră, este de ajuns un act de voinţă; nu 
e nevoie de lacrimi. Penthos-ul în Ortodoxie nu este de 
conceput fără de acestea și nu este vorba despre la- 
crimi metaforice, ci de unele reale și vizibile:. 

Penthos-ul sau zdrobirea inimii nu vizează exclusiv, 
la fel ca în cazul simplei pocăinţe, primirea iertării di- 
vine: ea se sileşte să șteargă urmele și multele cicatrici 
lăsate de păcat, care durează multă vreme, dar nu sunt 
veşnice. lată de ce lacrimile sunt perpetue”. 

Părinţii deşertului se considerau ei înşişi penitenţi 
perpetui. Odată, un călugăr i-a cerut Avvei Macarie 
un „cuvânt” prin care să fie mântuit. Avva Macarie i-a 
spus: „Stai în chilie şi plângi pentru păcatele tale”. Era 
o poruncă obişnuită, şi una care ne aduce la un element 
central al spiritualităţii deşertului: virtutea r&vOoc-ului 
(a „străpungerii inimii”, a plânsului, a lacrimilor). Un 
scriitor bizantin din secolul al XII-lea, Nicholas Katas- 
keperios, a dat o definiţie care reflectă părerea una- 
nimă a Părinților Deşertului: „r&vOos este o tristețe dum- 
nezeiască, determinată de căință”. Termenul, sau mai 
curând derivatul său, poate fi identificat într-una din- 
tre Fericirile pe care le-a rostit Mântuitorul: „Fericiţi 


* A se vedea Sf. loan Hrisostom, De compunctione, 1, 10, P. G. 
XLVII, col. 409-410; Sf. Grigorie de Nazianz, Oratio 16, 13, 14, P. 
G. XXXV, col. 952-958. 

"Pierre Adnes, „Larmes”, în Dictionnaire de Spiritualite Asce- 
tique et Mystique. Doctrine et Histoire, Tome IX, Beauchesne, Paris, 
1976, col. 291. 

sunt cei ce plâng (revOoOdvTeg), căci aceia se vor mân- 
gâia” (Mt. 5, 4). Călugării căutau să fie nevOoOvres, 
adică oameni ai tristeţii celei bune, ai căinței, al plân- 
sului lăuntric neîncetat, aducător de bucurie sfântă şi 
de mângâiere dumnezeiască. De fapt, atât de puternic 
înrădăcinat la creştinii de limbă siriacă era acest cu- 
vânt „rrevOobvTec ”, încât echivalentul sirian al acestui 
termen — |! abilă] — era utilizat de acei creștini ca ter- 
men pentru „călugăr”, deci termenul „tristeţe” pentru 
păcat şi „monahism” fiind considerate sinonime". 
Părinţii vorbesc despre zdrobirea inimii folosind 
termenul 7r&vOos [penthos], căci, aşa cum am precizat 
deja, pocăinţa şi lacrimile sau plânsul (penthos-ul) sunt 
strâns legate între ele. Penthos-ul constă în plânsul pro- 
vocat de pierderea prezenţei și simţirii lui Dumnezeu, 


"Vezi Irene Hausherr, Plânsul şi străpungerea inimii la Părinții 
răsăriteni, ediţia a II-a, traducere de Mihai Vladimirescu, Editura 
Deisis, Sibiu, 2009, p. 34; un termen vechi utilizat pentru călugări 
era AITOTOKTLKOL [apotaktikoi], „renunţătorii”. Trăiau vieţi în care 
renunţau la carieră, statut, proprietate, căsătorie şi familie. Pro- 
babil că gestul nu era nou. Aceşti asceți, atât bărbaţi, cât şi femei, 
ocupau de mult timp un loc stimat în comunităţile creştine din 
Alexandria şi din întregul imperiu; vezi Thomas Merton, The Wis- 
dom of Ihe Desert, Burns & Oates, 1997, p. 232; cuvântul „călugăr” 
provine din grecescul KaAO0Yepwv şi înseamnă „bătrân frumos”; 
este un cuvânt compus din două cuvinte greceşti kăAAos şi yEQwwv; 
vide Anatole Bailly, Dictionnaire Grec-Frangais, Hachette, Paris, 2000, 
p. 399, 1011; sinonimul lui „călugăr” este monah. Acest ultim 
cuvânt, „monah”, provine din termenul grecesc „uovax0s”, care de- 
rivă la rândul lui din „monos”, care înseamnă „unul”. Așadar, 
monah nu înseamnă „singur”, ci „unul”. 

durerea provocată de absenţa Lui şi setea de prezența 
Lui". „Fericit lucru, cu adevărat, este a nu păcătui. lar 
dacă vreunii vor păcătui, să nu deznădăjduiască, ci să 
plângă pentru cele în care au păcătuit, ca prin plâns 
iarăşi să dobândească fericirea”"?. Penthos-ul atrage după 
sine smerenia. Din punct de vedere etimologic, termenii 
greceşti penthos (tânguire) şi pathos (patimă) au aceeaşi 
rădăcină: verbul măoxew [paschein], care înseamnă „a 
suferi”, „a pătimi”. Întocmai femeii care suferă „chinu- 
rile naşterii” pentru a aduce pe lume o viaţă nouă, tot 
astfel cel ce se căieşte din adâncul inimii plânge şi se 
tânguieşte atunci când i se dăruieşte o viaţă nouă. 
Cuvioşii părinți numesc pocăinţa și „botez al lacri- 
milor” sau „botezul pocăinţei”: „după botez mai este 
un botez - botezul lacrimilor”. Taina Pocăinţei este 
întocmai în cinste şi în lucrare cu Sfântul Botez, căci, 
precum botezul spală păcatul strămoşesc şi face pe 
om „fericit, sfânt, desăvârşit şi fiu al lui Dumnezeu 
după har, aşa şi sfânta pocăință face pe om din mort 


"Vezi pe larg la 1. Hausherr, Penthos: The Doctrine of Com- 
punction in the Christian East, trad. Anselm Hufstader, O. S. B. 
Kalamazoo, Cistercian publ., 1982, p. 17 şi dem, „Pour com- 
prendre LOrient chretien. La primaute du spirituel”, în Orientalia 
Christiana Periodica, 33, 1967, p. 351-369. 

* Cuvânt despre rugăciune al Preacuviosului nostru Părinte Efrem 
Sirul, în Cele şapte plânsuri ale Sf. Efrem Sirul, pe care le rostesc cei ce 
vor să-şi schimbe viata lor cea plecată către patimi şi către dezmierdări, 
Ed. Bizantină, Bucureşti, 1997, p. 60. 

* Sfântul lerarh Teofan Zăvorâtul, Patericul Lavrei Sfântului 
Sava, traducere din limba rusă de dr. Adrian şi Xenia Tănăsescu, 
Editura Anestis, București, 2005, p. 144. 


o 


339 


PĂRINȚII PATERICULUI, DESPRE POCĂINȚĂ 


viu, din pierdut aflat, din necinstit cinstit şi sfânt şi, 
din fiul neascultării, fiul lui Dumnezeu”. 

Bătrânii cuvioși recunoşteau că o lume curăţită de 
păcat începea cu o inimă despătimită. „Pentru ca pocă- 
inţa să poată săvârşi lucruri preaslăvite, se cuvine să 
fie pocăință adevărată, iar nu mincinoasă; pocăință 
curată, iar nu vicleană; pocăință a inimii, iar nu a gurii. 
Că, precum este aur adevărat şi aur mincinos, aşa este 
şi pocăință adevărată şi pocăință mincinoasă. Că pocă- 
inţa lui David era pocăinţa adevărată, cu duh umilit 
şi inimă înfrântă şi smerită, iar pocăinţa lui Saul era 
mincinoasă şi vicleană, numai din gură, iar nu şi din 
inimă”. Pocăinţa este „să faci în aşa fel ca să nu mai 
păcătuieşti”"*. Și Avva Pimen a fost întrebat de un frate 
ce este pocăinţa păcatului. Şi i-a răspuns lui bătrânul: 
„a nu-l mai face de aici înainte, că pentru aceasta s-au 
numit fără prihană drepții, că au lăsat păcatele și drepți 


s-au făcut”. 


' Sfântul Ierarh Antim Ivireanul în Arhimandrit Ioanichie 
Bălan, Patericul românesc, ediţia a IV-a, Editura Episcopiei Roma- 
nului, 2001, p. 248-249. 

* Ibidem, p. 252. 

'* Pateric. Ziceri inedite ale părinților pustiei, greci, etiopieni, ar- 
meni, sirieni, latini, copti, Traducere din limba franceză de Bogdan 
Cândea și Eugenia Cândea Şerbanovici, Editura Anastasia, Bucu- 
reşti, 2009, p. 352. 

" Avva Pimen, în Patericul ce cuprinde în sine cuvinte folositoare 
ale Sfinților Bătrâni, 120, tipărit de Arhiepiscopia Ortodoxă Ro- 
mână a Alba Iuliei cu binecuvântarea Înalt Prea Sfinţitului Arhi- 
episcop Andrei, Alba Iulia, 1999, p. 197. 

Pocăinţa înseamnă o totală reconversie a vieții omu- 
lui. Ca să aducă cineva mesajul dumnezeiesc al Cuvân- 
tului lui Dumnezeu şi ca să se schimbe, „trebuie ca el 
însuși să întoarcă butonul său la aceeaşi frecvenţă pe 
care o transmite Hristos prin Sfânta Sa Evanghelie, şi să 
pună în lucrare cu evlavie poruncile Sale dumnezeieşti” *. 

Pocăinţa este și punere a unui început bun în 
viaţă, zi de zi, ceas de ceas. „A întrebat ava Moise pe 
ava Siluan zicând: «Poate omul în fiecare zi, să pună 
început?». Şi a zis bătrânul: «Dacă este lucrător, poate 
în fiecare ceas să pună început (bun - n. n.)»””. 

Pocăinţa este schimbarea nucleului dorinţei indi- 
vidului. Penitentul doreşte ceva diferit, ceva care să-l 
transforme într-o altă persoană. Avva loan de la Chilii 
a povestit următoarea întâmplare: ,.... o femeie păcă- 
toasă era în Egipt, frumoasă şi bogată foarte şi boierii 
veneau la dânsa. Deci, într-una din zile a avut vreme 
să vină la biserică și a voit să intre înăuntru. lar ipo- 
diaconul, care stătea la uși, n-a lăsat-o, zicând: nu ești 
vrednică să intri în casa lui Dumnezeu, căci ești necurată. 
lar în timp ce se certau, a auzit episcopul gâlceava şi a 


“Cuviosul Paisie Aghioritul, Părinți aghioriți. Flori din Grădina 
Maicii Domnului, traducere din limba greacă de leroschim. Ște- 
fan Nuţescu, Editura Evanghelismos, Bucureşti, 2004, p. 171. 

” Patericul sinaitic: Apoftegme, povestiri şi isprăvi ascetice ale sfin- 
ților şi fericiților părinți din Muntele Sinaiului cel umblat de Dum- 
nezeu şi din pustiul sinaitic spre imitare, râvnă şi învătătură celor ce 
vor să izbândească vietuirea cerească şi vor să intre în Împărăția ceru- 
rilor, în româneşte de Preot Profesor Dr. loan Ică, Editura Deisis, 
Sibiu, 1955, p. 188. 

zis episcopul: nu îţi este slobod să intri, că necurată 
ești! lar ea umilindu-se, i-a zis: nu mai păcătuiesc! Şi 
i-a zis ei episcopul: de vei aduce aici averile tale, știu că 
nu mai păcătuiești. lar după ce le-a adus ea, luându-le 
episcopul, le-a ars. Şi au intrat în biserică, ea plângând 
și zicând: dacă aici aşa mi s-a făcut, oare acolo ce am 
să pătimesc? Şi s-a pocăit şi s-a făcut vas al alegerii””. 
Aici, sintagma „s-a pocăit” înseamnă că şi-a schimbat 
viaţa, şi-a ales un alt ţel, nu doar că a regretat o faptă 
sau o misiune. După cum spune Avva Isidor, „dacă pof- 
tești mântuirea, fă toate cele ce duc la dânsa””. Mântui- 
rea trebuie aleasă, dorită, iar alegerea aceasta trebuie 
transpusă în practică. 

Cuviosul Ambrozie de la Optina (+ 1891) înţelege 
îndemnul Mântuitorului „Fiţi dar înţelepţi ca șerpii 
(Mt. 10, 16), astfel: „şarpele, când trebuie să-şi schimbe 
vechea piele cu cea nouă, caută un loc îngust și ferit 
de ochii lumii, care i se pare potrivit și astfel îşi lasă 
pielea dinainte. Așa şi omul, care doreşte să-și scoată 
șubrezeala (omul vechi) trebuie să meargă pe calea în- 
gustă a împlinirii poruncilor Evangheliei””. 

Pentru Părintele Sofronie de la Essex, ucenicul 
Sfântului Siluan Athonitul, pocăinţa însemna ca omul 
să aibă conştiinţa planului de dinainte de veacuri, pe 


“ Avva loan de la Chilii, în Patericul ce cuprinde în sine cuvinte 
folositoare ale Sfinţilor Bătrâni ..., p. 121. 

“ Avva Isidor Preotul, în Apophthegmata Patrum, 12, P. G. LXV, 
col. 236B. 

* Patericul de la Optina, Traducere: Cristea Florentina, Editura 
Bunavestire, Bacău, 2002, p. 239. 

care Dumnezeu l-a alcătuit pentru el. Adică felul în 
care a fost conceput omul, ce înseamnă plinirea sa și 
care este ținta sau scopul vieţii sale. Atunci când omul 
înţelege planul pe care Dumnezeu l-a alcătuit pentru 
el dinainte de veacuri, el face totul ca acel plan să fie 
dus la împlinire”. 

Adevărata pocăință mai înseamnă şi biruirea vrăj- 
maşului diavol de către om, cel ce a fost biruit, săvâr- 
şind păcatul. „Un frate oarecare a mers într-un loc la un 
pârâu, ca să ia apă şi a găsit acolo o femeie spălând că- 
măşi în pârâu şi prin lucrarea diavolului îndată a căzut 
cu dânsa în păcatul curviei. După săvârşirea păcatului, 
luând apă în vasul său, a plecat să meargă la chilie cu 
apa. lar diavolul vrând să-l arunce în deznădăjduire, îi 
aducea gânduri rele înainte, zicându-i aşa: o, ticăloase, 
pentru ce mai mergi tu acum la chilia ta, fiindcă păcat 
mare ai făcut şi l-ai mâniat pe Dumnezeu atât de mult, 
încât nu mai este nicio nădejde de mântuirea ta; ci mai 
bine de acum du-te în lume! Fratele cunoscând că aceste 
gânduri sunt sfaturi ale vrăjmaşului, care vrea până la 
sfârşit să-l înşele şi să-l piardă, a zis către acele gânduri: 
de unde aţi venit voi la mine şi mă îndemnați să mă dez- 
nădăjduiesc şi să mă duc în lume? Nu vă ascult, nici 
nu voi face după sfatul vostru, că nu am greşit nimic. 
Însă de am greşit, iarăşi este pocăință şi milostivirea 
lui Dumnezeu este gata pururea. Aşa mergând la chi- 
lia lui, şedea în linişte, rugându-se lui Dumnezeu şi 


% Klitos loannidis, Patericul secolului XX, traducere de: Da- 
niela Filioreanu, Editura Cartea Ortodoxă, Galaţi, s. a., p. 209. 

păzindu-şi orânduiala sa nesmintită, după obiceiul său, 
rugându-se lui Dumnezeu cu lacrimi, cu plângere şi 
cu suspinare pentru iertarea păcatului. lar Domnul 
Dumnezeu, văzând bărbăţia şi pocăinţa lui, a desco- 
perit aceasta unui părinte bătrân, ce era aproape cu 
chilia lui de dânsul, zicând aşa: cutare frate a căzut şi iar 
s-a sculat, şi îmbărbătându-se, a biruit. lar bătrânul înțe- 
legând acestea pentru acel frate, a mers la dânsul şi l-a 
întrebat, zicând: fiule, cum te mântuieşti? Răspuns-a 
lui fratele: bine, cu rugăciunile tale! Zis-a bătrânul: nu 
ţi s-a întâmplat vreo ispită oarecare în aceste zile? Zis-a 
fratele: nu, părinte! Zis-a bătrânul: fiule, nu tăinui de 
mine ceea ce ţi s-a întâmplat, că Dumnezeu mi-a arătat 
ce ţi s-a întâmplat, căci ai căzut, şi sculându-te ai biruit! 
Atunci fratele i-a spus toată întâmplarea. lar bătrânul 
i-a zis: cu adevărat, socotinţa ta şi priceperea ta, fiule, 
au risipit şi au surpat puterea vrăjmaşului. Şi aşa, bă- 
trânul a mers la chilia sa, iar fratele a petrecut întru 
pocăință toate zilele vieţii sale şi aşa pentru pocăința 
lui s-a mântuit””. 

Pocăinţa şi recunoştinţa față de Dumnezeu sunt 
adevăratele jertfe ale omului aduse lui Dumnezeu. În 
rest, totul am primit de la EI, în dar: „În această lume, 
totul am primit în dar de la Dumnezeu. Dumnezeu ne 
mântuieşte în dar. Cugetă ce mare lucru este mântui- 
rea! Dacă am merita-o pentru oarecare fapte, atunci ele 
ar trebui să fie, cu siguranţă, dintre cele mai măreţe! 


* Patericul ce cuprinde în sine cuvinte folositoare ale Sfinților Bă- 
trâni..., p. 316-317. 

Pentru aceasta însă, nu trebuie să ne mândrim, nici să 
nădăjduim în faptele noastre. Altfel, ne vom sprijini nu 
de un toiag de fier, ci de un pai de secară. De îndată 
ce spunem că ne bazăm pe el, acesta se rupe. Cine L-a 
pus pe Dumnezeu să ne creeze, să ne poarte de grijă, să 
ne mântuiască? Cine L-a constrâns neîncetat să vegheze 
asupra noastră? — Aceasta este mila lui Dumnezeu. Noi 
nu putem cu nimic să-l mulțumim lui Dumnezeu. Ce 
putem să-l aducem Lui ca semn de mulțumire dintru 
această lume? Totul este al Lui! În Vechiul Testament se 
aduceau felurite jertfe. De unde erau luate însă aceste 
jertfe? Tot din darurile lui Dumnezeu. Mere, struguri, 
portocale... Totul este al Lui, nu al nostru. Pentru aceasta 
Dumnezeu nu binevoieşte către jertfele și arderile de 
tot (vezi Ps. 50, 17), care au fost socotite printre cele 
mai mari. Singura jertfă plăcută Lui este pocăinţa şi 
recunoștința. Pentru aceasta, trebuie ca în fiecare zi să 
ne căim de păcatele noastre şi să-l mulțumim nespus lui 
Dumnezeu pentru toate. Aceasta este cea mai mare 
slujbă înaintea lui Dumnezeu, când ea este făcută de 
bunăvoie, fără a fi constrânşi de cineva. Aceasta este 
scumpă înaintea lui Dumnezeu, aducând-o noi de 
bunăvoie!””. 

Meditând la pocăinţa pentru păcate, fiecare poate 
cunoaşte mai ales dragostea cea multă ce arată Dum- 
nezeu spre noi, creştinii, şi dorinţa „ce are să ne vadă 


* Schimonahul Pavel de la Rila, înainte-văzătorul în Arhi- 
mandritul Heruvim Karambelas, Părinți duhovniceşti contempo- 
rani de la Sfântul Munte Athos, Volumul II, traducere de Cornel 
Savu şi Felix Trușcă, Editura Deisis, Sibiu, 1998, p. 133-134. 

mântuiţi; de vreme ce numai pentru noi a rânduit-o, 
numai pentru noi a dat-o, numai pentru noi, oamenii, 
a vrut să fie pocăință în lume”. Puterea pocăinţei este 
mare, de vreme ce „înviază sufletul cel mort al păcăto- 
sului, îi dă iarăşi podoaba dumnezeiescului dar ce l-a 
pierdut, îi deschide uşile cerului, pe care i le-a închis 
păcatul, îl face soţie fericiţilor îngeri, îl face moştean, 
lăcaş al lui Dumnezeu şi părtaş al slavei Lui celei dum- 
nezeieşti””. Același sfânt citat aici de noi — lerarhul An- 
tim Ivireanul — vorbind despre ce înseamnă adevărata 
pocăință, enumeră şapte trepte ale acesteia. Prin ele, 
se dă iertare păcatelor celui ce se pocăieşte: 

„Întâi este pocăința, ca să nu mai greşească de 
atunci. 

A doua este a plânge pentru păcate cu lacrimi, iar 
nu pentru lucruri pământeşti. 

A treia este milostenia, adică a da săracilor în 
taină, fără mărire deşartă şi cu dragoste. 

A patra este a ierta greşelile celor ce au greşit; de-ți 
va greşi ţie cineva, iartă-l şi nu da rău pentru rău. 

A cincea este a avea dragoste pentru toţi, către cei 
mici şi către cei mari, către cei ce te iubesc şi către cei 
ce te ocărăsc. 

A şasea este smerenia, că aceasta iartă tot păcatul. 


A şaptea este a nu osândi pe nimeni”*. 


* Sfântul Ierarh Antim Ivireanul în Arhimandrit loanichie 
Bălan, Patericul românesc ..., p. 252. 

” Ibidem, p. 252. 

* Arhimandrit Ioanichie Bălan, Patericul românesc ..., p. 692-693. 

Am putea oferi multe exemple din Sfinţii Părinţi şi 
cuvioși ai Bisericii cu privire la pocăință. Șirul ideilor ar 
fi foarte vast. Considerăm însă, că am atins esenţialul. 
În încheiere readucem în atenţie un îndemn profilactic, 
care să ne ferească de cădere. Acesta aparține Sfântului 
Ierarh Teofan Zăvorâtul: „Păcatului să-i stai împotrivă 


până la moarte, ca un luptător încercat””. 


Referirile la plâns în Sfânta Scriptură şi 
Părinţii deşertului 


Rolul Sfintei Scripturi în viața 
Părinților Patericului 


Părinţii Bisericii citau constant din Sfânta Evan- 
ghelie. De multe ori, scrierile unora dintre ei par a fi 
doar puţin mai mult decât o vastă țesătură de citate 
biblice. Unii, precum Origen sau Sfântul loan Hrisos- 
tom sau Fericitul Augustin, şi-au însuşit într-atât voca- 
bularul şi frazeologia încât par să vorbească „evanghe- 
lic”, „biblic”. Însă, părinţii din deşert par să citeze ra- 
reori Evanghelia — aceasta este prima impresie pe care o 
lasă. Există chiar pasaje în care îşi exprimă dezacor- 
dul faţă de discutarea Evangheliei. Avva Pamvo, de câte 
ori i se cerea să interpreteze Evanghelia, obişnuia să spună 
că nu cunoaşte textul în discuţie. Dacă solicitantul 
insista, avva se retrăgea în tăcere. Într-un mod similar, 


” Sfântul Ierarh Teofan Zăvorâtul, Patericul Lavrei Sfântului 
Sava..., p. 127. 

Avva Pimen spunea că este mai bine să discute zi- 
cerile părinţilor din deşert decât pe cele ale Evanghe- 
liei, pentru că primele prezintă un pericol mai mic. Bine- 
înțeles, trebuie avut în vedere și starea sufletească a 
tinerilor interlocutori ai celor doi bătrâni harismatici, 
ordinea priorității pe care pustnicii le-au stabilit-o no- 
vicilor în căutările lor duhovniceşti şi în asceză, impor- 
tanța lucrării cu precădere a despătimirii pentru o mai 
bună înţelegere și interpretare a Scripturii sfinte, con- 
textul lansării acelor ziceri etc. 

Rezervele Avvei Pimen devin mai manifeste într-o 
altă povestire. Odată, un călugăr faimos, care auzise de 
reputaţia de sfinţenie a pustnicului Pimen, a venit de 
departe să-l vadă. La sosire, începu să discute cu acesta 
despre Evanghelie și despre tot felul de lucruri spiri- 
tuale şi cereşti. La aceste cuvinte, Pimen îşi întoarse 
fața şi rămase tăcut. Vizitatorul plecă, adânc rănit de 
tăcerea avvei. Ucenicul acestuia din urmă l-a întrebat 
de ce fusese aşa de lipsit de bunăvoință faţă de un om 
atât de faimos care făcuse aşa drum lung numai ca să-i 
vorbească. Avva Pimen îi răspunse: „Acesta din cei de 
sus este și cele cerești grăieşte, iar eu din cei de jos sunt 
şi cele pământeşti vorbesc. De mi-ar fi grăit despre pa- 
timi ale sufletului, i-aș fi răspuns; iar dacă pentru lu- 
cruri cerești, eu aceasta nu ştiu”. Discipolul a trans- 
mis comentariile lui Pimen vizitatorului. Atunci, acesta 
din urmă se întoarse şi recunoscu că şi el este stăpânit 
de patimi, iar Pimen îi răspunse cu bucurie. Altădată, 
câţiva fraţi au venit la avva Zinon şi l-au întrebat ce 

înţelegere are cuvântul acela ce este scris în cartea lui 
lov: „şi cerul nu este curat înaintea Lui?” Şi răspunzând 
bătrânul, a zis lor: „au lăsat fraţii păcatele lor şi cerce- 
tează pentru ceruri. Însă tâlcuirea cuvântului aceasta 
este: de vreme ce numai EI este curat, pentru aceasta 
a zis: și cerul nu este curat”. 

Înarmat cu astfel de ziceri, istoricul Hans Lietzman, 
într-un studiu de-al său”, minimizează monahismul ca 
ne-evanghelic. Autorul susţine că „singurul element 
creştin veritabil din monahism” este conştientizarea pă- 
cătoşeniei umane; „altfel, nu are nimic mai mult decât 
o sumă de relaţii exterioare cu religia creştină”. Această 
apreciere notorie şi influentă a fost argumentat res- 
pinsă de studiile recente, în special The Word în the Desert 
al lui Douglas Burton-Christie. Aceste studii au arătat 
cât de profund evanghelic era creştinismul din deşert. 

Vieţile părinţilor din deşert erau suprasaturate de 
Evanghelie. Cuvioşii şi ucenicii lor întâlneau Evanghe- 
lia în timpul dumnezeieştilor Liturghii de la sfârșit de 
săptămână, la care se adăugau vecerniile, slujba de noapte, 
Sfânta Împărtăşanie. În timpul săptămânii, cântau sau 
recitau psalmii în timp ce-şi derulau activitatea zilnică. 

Avva Epifanie de Salamina spune că „mare întărire 


spre a nu păcătui este citirea Scripturilor””, iar necitirea 


“ Avva Zinon, în Patericul ce cuprinde în sine cuvinte folositoare 
ale Sfinților Bătrâni ..., 4, p. 76. 

“ Hans Lietzman, A History of the Early Church, vol. 4, The Era of 
the Church Fathers, trans. Bertram Lee Woolf, NewYork: Scribner's 
Sons, 1952, p. 155. 

Bibliei înseamnă mare prăpastie, hău sufletesc şi vânzare 
a mântuirii: „Mare prăpastie şi adâncă groapă sau adânc 
hău este neştiința (necunoaşterea) Scripturilor... Mare 
vânzare a mântuirii este a nu ști niciuna din dumneze- 
ieştile legi””. Altădată, un bătrân fiind întrebat dacă e bine 
ca cineva să înveţe dumnezeiasca Scriptură, a răspuns: 
„oile primesc păşunea cea bună de la păstor şi se îndul- 
cesc să mănânce, iar de mănâncă şi lucruri din pustie 
şi când le prinde jeg; (senzaţie de arsură pe gât şi pe eso- 
fag, jărăgai — n. n.) de spinii pustietăţii, rumegă acea 
păşune şi li se îndulcesc gurile şi se astâmpără jegul 
(arsura — n. n.) de spini. Aşa şi pentru om, bună este de- 
prinderea Sfintelor Scripturi spre pizmuirile dracilor”*. 

Meditaţia, psalmodierea şi munca manuală — aces- 
tea erau temeliile. Începătorul trebuia să înveţe întâi de 
toate aceste aspecte. Prin „meditaţie”, părinţii din deşert 
înțelegeau ceva destul de specific: recitarea orală a Evan- 
gheliei. Când Amos, împreună cu un prieten, îl vizită pe 
Avva Ahile, acesta a notat că l-au auzit meditând asupra 
acestei ziceri: „Nu te teme, lacobe, să te cobori în Egipt” 
(Fac. 46, 3). Mult timp, a stat aşa meditând. Se presu- 
pune că vizitatorii lui Ahile ştiau că meditează pentru că 
îl puteau auzi repetând aceeaşi frază mereu. Călugării 
puteau recurge la astfel de meditații chiar şi în timpul 


” Avva Epifanie, Episcopul Ciprului, în Patericul ce cuprinde 
în sine cuvinte folositoare ale Sfinților Bătrâni ..., 9, p. 69. 

* Ibidem, 10, 11, p. 69. 

* Patericul ce cuprinde în sine cuvinte folositoare ale Sfinților Bă- 
trâni..., p. 469. 

călătoriilor. Paladie îşi aminteşte cum a însoţit un că- 
lugăr numit Eron, care, pe tot parcursul călătoriei de 
40 de mile de la Nitria la Sketis, a recitat din memorie 
16 psalmi (inclusiv lungul Psalm 118), Epistola către Evrei, 
Isaia, parte din leremia, Evanghelia după Luca şi Pro- 
verbele”. Această practică ilustrează o dimensiune a 
„biblismului” deşertului: Evanghelia era mai mult ora- 
litate decât text scris; era vorbită şi auzită, nu citită şi 
văzută”. 

În timp ce părinţii din deşert cântau, recitau şi apro- 
fundau textele biblice, considerau Evanghelia mai puţin 
un subiect de discuţie, cât ceva ce trebuia făcut, împlinit, 
transpus în faptă. Acest aspect se pliază pe temperamen- 
tul lor general: erau oameni de acţiune, nu oratori. O- 
dată, când Avva Teodor al Fermei a auzit un frate vor- 
bind despre lucruri pe care nu le pusese încă în practică, 
l-a certat: „încă nu ai aflat corabia, nici vasele tale nu 
le-ai pus și mai înainte de a înota, ai ajuns acum la ce- 
tatea aceea? Deci, după ce vei face întâi lucrul, vei veni 
la acelea despre care grăieşti acum”. Acest accent pe 
acțiune modelează şi modul în care văd ei Evanghe- 
lia. Odată, un călugăr a cerut unui scrib din Sketis să-i 
copieze ceva din Biblie. Când călugărul a observat 


* Paladie, Istoria lausiacă, Traducere, introducere și note de 
Pr. Prof. Dr. Dumitru Stăniloae, Membru al Academiei Române, 
Editura Institutului Biblic și de Misiune al Bisericii Ortodoxe Ro- 
mâne, București, 1993, p. 64. 

“William Harmless, S. ]., Desert Christians ..., p. 244-245. 

” Avva Theodor al Fermei, 92, în Patericul ce cuprinde în sine 
cuvinte folositoare ale Sfinților Bătrâni ..., p. 92. 

cuvintele şi frazele lipsă, s-a întors la scrib şi s-a plâns. 
Dar scribul i-a spus: „Mergi şi pune în practică întâi ceea 
ce e scris, apoi întoarce-te şi îţi voi scrie şi restul” *. 

Apoftegmele ne lasă impresia că părinţii din deşert 
erau mai aplecaţi spre aforismele biblice decât spre na- 
raţiunile biblice — ceea ce explică atracţia lor nu numai 
spre Evanghelia lui Matei, dar şi spre avertismentele 
care închid epistolele pauline. Spre exemplu, pe când 
Avva Veniamin se afla pe patul de moarte, ucenicii i-au 
cerut un „cuvânt”. Atunci el cită din 1 Tes. 5, 16-18: „Bu- 
curaţi-vă întotdeauna. Rugaţi-vă neîncetat. Pentru toate 
mulțumiți”. Apoi le spuse: „acestea faceţi şi puteți să 
vă mântuiţi””. 

Accentul pe practică i-a condus pe părinţii din de- 
şert să critice pe oricine asimila cunoștința textului bi- 
blic cu adevărata cunoaştere a Evangheliei. Odată un 
călugăr veni la unul dintre bătrânii din Sketis pretin- 
zând că memorase atât Vechiul, cât şi Noul Testament. 
Astfel de eforturi de memorie nu erau neobişnuite în 
lumea antică. Memorarea clasicilor era o practică stan- 
dard în educaţia antică, iar creştinii educați aduceau 
astfel de obiceiuri în monahism. Totuşi, memorarea Bi- 
bliei presupunea un efort deosebit. Dar avva rămase 
neimpresionat şi-l certă pe călugăr: „Ai umplut văzdu- 
hul de cuvinte”. Pentru părinţii din deşert, cuvintele 
în lipsa faptelor erau doar aer fierbinte. 


% Avva Avraam, 3, P. G. LXV, col. 132. 

” Avva Veniamin, 4, în Patericul ce cuprinde în sine cuvinte folo- 
sitoare ale Sfinților Bătrâni ..., p. 46. 

“ Verba Seniorum, 10.94 , P. L. LXXIII, col. 929-930. 

Odată, o fecioară veni la un bătrân şi pretinse şi ea 
că ar fi memorat Sfânta Scriptură, adăugând că ţinuse 
posturi îndelungate. Zis-a acela: „şezând eu cândva 
aproape de alt bătrân, a venit la dânsul o fecioară, grăind: 
părinte, am postit doi ani, doar a şasea zi mâncând 
pâine şi am învăţat pe de rost Testamentul cel Vechi 
şi cel Nou. Ce-mi mai lipseşte să fac? I-a răspuns bătrâ- 
nul: şi care este roada acestora la tine? Făcutu-ţi-s-a 
ocara ca cinstea? Zis-a aceea: nu! Paguba ta o socoteşti 
ca pe o dobândă (câștig - n. n.), sau pe străini ca pe ru- 
deniile cele după trup, sau lipsa ca îndestularea? lar ea 
i-a zis: nicidecum! I-a răspuns bătrânul: nici n-ai postit 
câte şase zile, nici n-ai învăţat pe de rost Testamentul 
Vechi şi Nou, ci te înşeli pe tine însăţi. Mergi de acum 
şi începe a lucra, că nimic nu ai dobândit!”“. 

Un ultim exemplu din Avva Pimen. Aici, el nu ne 
vorbeşte de un text anume, ci mai curând de rolul Scrip- 
turii în viaţa călugărului. Odată, un frate a călătorit cale 
lungă pentru a afla sfătuire asupra căutării purității 
inimii. Din nefericire, călugărul vorbea numai greaca, 
iar cunoştinţele lui Pimen despre această limbă erau să- 
race. Negăsind nici un interpret, cei doi au trebuit să 
se chinuiască singuri tot interviul. Pimen dorea să gă- 
sească un mod de a vorbi despre taina purității inimii. 
Astfel că a notat că dacă cineva pune o sticlă cu apă pe 
o stâncă şi o lasă să se golească, apa, încet, dar sigur, 
va săpa în stâncă. În acelaşi mod, cuvântul lui Dumnezeu 


“ Patericul ce cuprinde în sine cuvinte folositoare ale Sfinților Bă- 
trâni..., p. 469-470. 

atinge uşor şi saturează încetul cu încetul inima celui care 
ascultă de el. În timp, ne sapă şi ne înmoaie inimile 
dure, deschizându-le faţă de teama de Dumnezeu”. 
Bătrânii deşertului puneau un accent deosebit pe 
ascultare. Ei învăţaseră că ascultarea reclamă intenţie 
bună, disponibilitate şi concentrare. Nucleul central al 
ascultării lor era constituit de Sfânta Scriptură. Aceasta 
era sursa înţelepciunii şi a descoperirii lui Dumnezeu 
şi a experierii Sale. Interesul lor nu era intelectual, ci 
era formator. Cuvintele Bibliei erau instructive şi inspi- 
ratoare, ele erau lecturate în primul rând pentru întâlni- 
rea cu Dumnezeu Cuvântul ascuns în cuvintele Scrip- 
turii. Descoperind vocea şi prezenţa lui Dumnezeu în 
Sfânta Scriptură, au învăţat să recunoască aceeaşi voce 
şi prezenţă în munca şi relaţiile lor. Un alt aspect al moş- 
tenirii lăsate de bătrânii deşertului rezidă în „necesi- 
tatea unui angajament ferm de a-L asculta pe Dumne- 
zeu şi de a experia prezenţa lui Dumnezeu în Biblie. Ei 
ne inspiră să ne împrospătăm arta ascultării de Dum- 
nezeu şi să urmăm poruncilor Sale. Învăţând să-L ascul- 
tăm pe Dumnezeu, vom prețui şi ascultarea celuilalt 


şi a nevoilor întregii lumi”“. 


Părinții deşertului presărau cu expresii biblice 
îndemnurile la penthos, nu cu exortații per se 


Sfânta Scriptură este una dintre cărțile pe care le 
analizau mai întâi de toate călugării pentru a învăţa ce 


“Cf. William Harmless, S. ]., Desert Christians ..., p. 247. 
“David G. R. Keller, op. cit., p. 161. 


o 


354 


Părinţii Deşertului despre ntvBos şi despre pocăință 


înseamnă penthos. Aici puteau găsi descrieri şi exem- 
ple de pocăință profundă pe care încercau să le imite 
în propria viaţă. Atât Scriptura, cât şi tradiţia indicau 
importanţa lacrimilor, căci plânsul, kAaiew, este moda- 
litatea pe care le-au arătat-o cuvioşilor Scriptura şi pă- 
rinţii de dinaintea lor și cu adevărat nu există altă cale 
decât aceasta. Multe texte biblice menţionează impor- 
tanţa lacrimilor ca semn al adevăratei pocăinţe şi ştim 
că Clement, Origen şi mulţi alţi scriitori patristici au 
devotat multă atenţie acestui subiect. Indiferent care au 
fost sursele lor, Părinţii deșertului pot susţine, oarecum 
justificat, că lacrimile şi pocăinţa sunt centrale vieţii spi- 
rituale. După cum sugerează Luciana Mortari, „Penthos 
este considerat un aspect esenţial, nu marginal (al tra- 


diţiei patristice), parte al pivotului vieţii spirituale” “. 


“ Luciana Mortari, Vita e Detti dei padre del deserto, vol. 2, Roma: 
Cittă Nuova, 1971, p. 113-114, n. 96. Pentru aluziile biblice la 
plâns, a se vedea: Ioil 1, 13: „Încingeţi-vă şi vă tânguiti (KOTITeocpe), 
voi preoţilor, izbucniţi în bocete (0envet7e), voi slujitori ai alta- 
rului! Intraţi în templu şi petreceţi noaptea în sac de jale, voi slu- 
jitori ai lui Dumnezeu!”; loil 2,12-13: „Şi acum, zice Domnul, întoar- 
ceţi-vă la Mine din toată inima voastră, cu postiri, cu plâns şi cu 
tânguire” [khavOu kai £v korer]”; Mt. 5, 4: Fericiţi cei ce plâng, 
că aceia se vor mângâia (rrevOovvrec)”. Despre sursele penthos-ului 
în cadrul tradiţiei patristice, a se vedea I. Hausherr, $. ]., „The 
Doctrine of Compunction in the Christian East”, trad. Anselm 
Hufstader, Kalamazoo, MI: Cistercian Publications, 1982, p. 11-16. 
Pentru o discuţie instructivă despre influenţa lui Mt. 5, 4 asupra 
spiritualităţii deşertului, a se vedea L. Regnault, „Les beatitudes 
&vangsliques dans les Apophtegmes”, în L. Regnault, Les peres 
du desert ă travers leurs Apophtegmes, Editions de Solesmes, 1987, 
p. 163-168. 

Experienţa penthos-ului era asociată cu conştienti- 
zarea de către călugări a apropierii sfârşitului şi a Îm- 
părăţiei lui Dumnezeu. Avva Matoi amintea unui călu- 
găr care îi căuta sfatul — într-o frază care aminteşte de 
chemarea la pocăință a Domnului Hristos în Evanghe- 
lii — de iminența momentului: „S-a împlinit vremea şi 
s-a apropiat împărăţia lui Dumnezeu. Pocăiţi-vă şi cre- 
deţi în Evanghelie”. EI îi recomanda: „plângi (tângu- 
iește-te) că s-a apropiat vremea” (Mc. 1, 15)”. Penthos-ul, 
ca şi apelul la pocăință din Evanghelie, necesitau re- 
orientarea fundamentală a întregii ființe, astfel ca, cre- 
dinciosul să fie pregătit să pătrundă în Împărăţia lui 
Dumnezeu. Ca urmare, obţinerea penthos-ului implica 
să mori trupeşte, cel puţin faţă de obiceiurile şi depen- 
denţele care împiedicau totala devoțiune faţă de Dum- 
nezeu. Aspectul acesta devine clar într-o istorisire pe 
care Avva Pimen a povestit-o despre o femeie pe care 
el şi Avva Anuv au întâlnit-o într-un cimitir, „plângând 
amarnic” după soţul ei, fiul şi fratele ei, morţi. Ui- 
tându-se la ea, Pimen i-a spus lui Anuv, că în cazul în 
care un ascet nu dă morţii toate poftele trupului (Col. 
3, 5; Efes. 2, 3) şi nu ajunge la un plâns ca acesta, nu 


“ Avva Matoi, în Apophthegmata Patrum, 12, P. G. LXV, col. 
293B; cuvintele Avvei Matoi, „plângi și te tânguieşte, că vremea 
s-a apropiat (kiadoov 5 KM revOnoov 5 kaLpOş 1yyLoev)” sunt 
similare celor folosite de Mântuitorul Hristos pentru a propo- 
vădui intrarea în împărăţia lui Dumnezeu (Mc. 1, 15): „S-a îm- 
plinit vremea şi s-a apropiat împărăţia lui Dumnezeu. Pocăiţi-vă 
„.”. (er poTaL 6 Kaupos Kai îhrpukev 1] Bootieia 100 Beod ue- 
TOvoîTe)”. A se vedea şi Lc. 21, 8. 

poate deveni călugăr; pentru că întreaga viaţă şi între- 
gul suflet al acelei femei s-au transformat în plâns. Un 
aspect interesant, pe care trebuie să-l notăm, este mo- 
dul în care ajunge Avva Pimen la această concluzie. 
Prezenţa sa, împreună cu Anuv, în cimitir este semni- 
ficativă prin ea însăşi, pentru că ne aminteşte că aceşti 
călugări nu erau atât de izolaţi de preocupările de zi 
cu zi din jurul lor precum păreau uneori. lar în cazul de 
față, Pimen a fost profund mişcat de mâhnirea femeii 
şi atras în lumea necazurilor ei. Într-un mod natural şi 
pe deplin convingător, el a combinat exemplul lacri- 
milor femeii cu o expresie evanghelică pentru a indica 
profunzimea pe care trebuie s-o atingă penthos-ul în 
viaţa călugărului. După ce îi atrage atenţia lui Anuv 
asupra femeii, el face un comentariu asupra semnifica- 
ţiei lacrimilor ei într-o aserţiune care, în aparenţă, com- 
bină fraze din Coloseni şi Efeseni“. Combinația celor 
două pasaje îi permite părintelui Pimen să sublinieze 
semnificaţia plânsului femeii pentru familia ei: ea exem- 
plifică acea devoțiune monoideatică pe care o reclamă 
Scripturile. „Întreaga ei viaţă [OAoc... O fios]” este de- 
dicată în special penthos-ului, iar pentru aspiranţii la 
desăvârşire din deşert, femeia slujeşte ca memento al 
profunzimii la care trebuie să ajungă propriul lor an- 
gajament dacă vor să realizeze această chemare în și 
pentru ei înşişi. 


“* Col. 3, 5 spune: omorâţi [vekpwoure] mădularele voastre, 
cele pământeşti”. Efes. 2, 3 spune: „noi toţi am petrecut odini- 
oară, în poftele trupului nostru” (Tă OEM iu ara Tîs 04pPKOS)”. 

Cultivarea spiritului penthos-ului implica mai mult 
decât simpla amintire a propriului păcat sau a naturii 
trecătoare a vieţii. Recursul la mila lui Dumnezeu era 
şi el vital, iar Scriptura sfântă este considerată sursa par 
excellence a faptelor de milostenie ale Preamilostivului 
Dumnezeu. Avva Pimen ştia aceasta, iar când un frate 
plin de tulburare l-a abordat ca să discute cu el despre 
lucrurile ce-l măcinau, Pimen a răspuns cu o scurtă in- 
vitaţie de a plânge în faţa bunătăţii lui Dumnezeu, până 
când El îşi va arăta mila. Această expresie reprezintă 
ceea ce Lemaire numeşte o „pensee impregnee de la 
Sainte Ecriture”” (cugetare pătrunsă sau impregnată 
de Sfânta Scriptură). Invitaţia duhovnicescului Pimen 
de a plânge în prezenţa lui Dumnezeu se face ecoul 
unui număr de pasaje biblice. Ne aduce aminte de 
Psalmul 94, 6, care ne spune: „Veniţi să ne închinăm 
şi să cădem înaintea Lui şi să plângem înaintea Dom- 
nului, Celui ce ne-a făcut pe noi”. Apoi expresia urmă- 
toare „până când El îşi va arăta mila” este frecvent 
amintită în rugăciunile Vechiului Testament (de exem- 
plu, | Sam. 20, 14 - „să-mi arăţi mila Domnului”) şi 
este utilizată în altă parte de cuviosul Pimen ca formă 


”]. P. Lemaire, L'abbe Poemen et la Sainte Ecriture, licentiate 
thesis, University of Freiburg, 1971, p. 53 la Douglas Burton- 
Christie, The Word in the Desert. Scripture and the Quest for Ho- 
liness in Early Christian Monasticism, New York & Oxford, Oxford 
University Press, 1993, p. 186. De un real folos mi-a fost această 
interesantă lucrare în alcătuirea acestui subcapitol. 

de rugăciune mijlocitoare“. Faptul că Avva Pimen îi 
atribuie lui Dumnezeu cuvântul „milă” sau „bunătate” 
(GyaBornTros) aminteşte şi el de anumite pasaje biblice. 
Se regăseşte de câteva ori în cartea veterotestamen- 
tară Înţelepciunea lui Solomon şi de două ori cu refe- 
rință specială la Dumnezeu (cap. 7, 26 şi 12, 22). În 
cap. 12, 22”, bunătatea este utilizată în paralel cu mila, 
ca şi în spusele avvei Pimen. Lapidarul comentariu al 
bătrânului harismatic faţă de fratele zbuciumat pare 
să fie presărat cu idei şi expresii biblice, nu cu citate per 
se. Aceste expresii biblice îi permit cuviosului Pimen să 
îi transmită fratelui că nevoitorul plânge nu din teamă 
sau disperare, ci ca expresie a dependenţei depline de 
Dumnezeu şi cu nădejdea fermă că mila lui Dumne- 
zeu se va manifesta curând. 

Plânsul era o expresie a unei profunde schimbări 
de atitudine, atât de necesară pentru dobândirea mân- 
tuirii. Odată, când un frate a venit la Avva Pimen şi l-a 
întrebat: „Ce să fac?”, acesta i-a povestit cum şi-a cum- 
părat Avraam un mormânt, zicându-i că atunci când 
Avraam a pătruns în tărâmul făgăduinţei, a cumpărat 


% Pg. 94, 6: KOL KAOVOWOUEV EVOVTLOV KUPLOV TOD OLOUVTOG 
fuâs. 1 Sam. 20, 14: kai uv Er. uov COvTos kai mouloeu tieog 
WET” £u0d; a se vedea şi Pimen, 94, în Apophthegmata Patrum, P. 
G. LXV, col. 345A: „nori ueO” ruov To EAeoc avTov”. A se vedea 
şi Douglas Burton-Christie, op. cit., p. 186-187. 

” „Deci când ne mustri, Tu baţi pe vrăjmaşii noştri de mii de 
ori mai mult, ca să ţinem în seamă bunătatea Ta, când judecăm; 
iar când suntem judecaţi, să nădăjduim în îndurarea Ta”. 

și un mormânt (Fac. 23) şi, prin intermediul acestui 
mormânt, a moştenit pământul. Interesul fratelui a 
fost stârnit de acest răspuns şi el l-a întrebat pe Pimen: 
„Ce este mormântul?”. Avva i-a explicat că „mormân- 
tul este locul lacrimilor şi al remuşcării”. După cum 
sugerează Lemaire, Pimen demonstrează „un simţ peda- 
gogic rafinat” în utilizarea acestui text despre Avraam 
pentru a-şi sublinia perspectiva despre plâns şi mân- 
tuire. Contextul pentru lecţia duhovnicească a Avvei 
Pimen care asociază cumpărarea mormântului de către 
Avraam cu „plânsul şi străpungerea inimii [KAovOuod 
kai evOog]” este furnizată de povestea despre moar- 
tea Sarei şi mâhnirea şi lacrimile lui Avraam (Fac. 23, 
2 - nevOfjoau) care introduce episodul cumpărării mor- 
mântului (Fac. 23). Avva Pimen se foloseşte de lacri- 
mile din istoria amintită ca să iniţieze o interpretare 
ambițioasă şi ingenioasă: combină o interpretare alego- 
rică a acţiunii lui Avraam de cumpărare a mormântu- 
lui — considerat simbol al plânsului şi al penthos-ului — 
cu o interpretare mai subtilă bazată pe semnificaţia ac- 
ţiunii lui Avraam în istoria mântuirii. El începe prin a 
nota că prin actul de credinţă al cumpărării mormân- 
tului a ajuns Avraam să „moştenească pământul”. Apoi 
Pimen subliniază o conexiune între „lacrimi” şi „moşte- 
nire”, utilizând exemplul lui Avraam pentru a sugera 
fratelui care venise să-i ceară cuvântul, că lacrimile şi 
plânsul (penthos-ul) sunt de o importanţă sine qua non 
mântuirii. Dacă fratele îl va urma (imita) pe Avraam 
şi „va cumpăra mormântul” („locul lacrimilor şi al 

pocăinţei, al penthos-ului”), va putea moşteni şi el pă- 
mântul făgăduinței”, adică Împărăția cerurilor. 

O altă istorisire despre Avva Pimen ne arată cât 
de mult o admira şi încerca să o urmeze pe Maica Dom- 
nului pentru lacrimile pe care le-a vărsat la picioarele 
crucii. Odată, Avva Isaac a venit la Pimen pe când acesta 
era într-o stare de extaz mistic. A fost atât de marcat 
de ceea ce a văzut, încât s-a aruncat în faţa lui Pimen 
şi l-a implorat: „Spune-mi şi mie unde ai fost”. Pimen 
i-a răspuns: „gândul meu era unde a stat Fecioara Maria, 
Născătoarea de Dumnezeu și plângea la Crucea Mân- 
tuitorului (In. 19, 25)”. Avva recunoaşte că exemplul 
lacrimilor ei este cel mai important pentru el dintre 
toate și își doreşte să poată plânge întotdeauna aşa 
(kai Ey 1jOehov nâvrore ovrws Khaleiv). Acest episod 
relevă din nou cunoaşterea duhovnicească şi familia- 
ritatea pe care o împărtăşeau uneori călugării cu pre- 
decesorii lor în credinţă. Limbajul harismaticului Pimen 
sugerează că fusese transfigurat de o puternică expe- 
rienţă de extaz duhovnicesc şi se regăsise stând alături 
de Sfânta Fecioară Maria la picioarele crucii. O astfel 


“ Lemaire, op. cit., p. 19. Lemaire îşi încheie analiza acestei 
ziceri subliniind modul în care se combină diversele stiluri de 
interpretare. Nu numai că Avraam este utilizat ca exemplu, dar 
întâlnim aici şi un exemplu de exegeză alegorică fondată pe o 
intuiţie profundă a sensului literar al textului sacru şi a locului său 
în iconomia mântuirii. A se vedea şi Douglas Burton-Christie, 
op. cit., p. 189. 

*! Avva Pimen, cuvântul 144, în Patericul ce cuprinde în sine 
cuvinte folositoare ale Sfinţilor Bătrâni..., p. 200. 

de prezentare ilustrează modul în care trăirea exem- 
plelor biblice de către monahi, deşi puternic influenţată 
de lecturarea sau ascultarea textelor, era influențată 
într-o anumită măsură şi de evlavia deşertului. În timp 
ce Avva Pimen avea în mod evident în minte scena 
din Evanghelie unde Maica Domnului se află la picioa- 
rele crucii, a adăugat ceva acestei imagini preluat din 
propria pietate. Verbul „a plânge” (kiatew) nu i se 
aplică Maicii Domnului nicăieri în Sfânta Evanghelie, 
nici în cea canonică, nici în cea apocrifă”. Caracteris- 
tica lacrimilor, pe care o admira atât de mult Pimen la 
Sfânta Fecioară Maria, Maica Domnului, era atribuită 
ei măcar parţial prin prisma pietăţii lui Pimen. Reflec- 
tările sale asupra istorisirii biblice şi utilizarea exem- 
plului Mariei ca una plină de penthos reprezintă astfel, 
măcar parţial, fructul propriei sale contemplări. 

O altă zicere foarte scurtă a Avvei Pimen între- 
geşte cercul reflectărilor noastre asupra înţelesului şi 
efectelor penthos-ului. Aşa cum cultivarea penthos-ului 
era asociată cu o conştientizare a apropierii momen- 
tului judecății, la fel era considerată un ajutor în întoar- 
cerea în Rai. Avva Pimen spunea că penthos-ul reali- 
zează două lucruri: „lucrează şi păzeşte [EpyâGerau 
Ko (pvld00e/]”. Această zicere, prin aluzia la un text 


* Sfântul Evanghelist Luca menţionează numai lacrimile fii- 
celor lerusalimului în timpul urcării Golgotei (Lc. 23, 27). În 
Evanghelia după loan, se spune că Maria Magdalena „stătea afară 
lângă mormânt plângând”. (In. 20, 11). 

din cartea biblică Facerea, relevă efectele practice ale 
penthos-ului şi lumea în care, prin practicarea sa, omul 
este chemat să o locuiască. Fraza este împrumutată 
din Facerea 2, 15 care descrie modul în care, înainte 
de creaţia femeii, bărbatului i s-a dat grădina „să o lu- 
creze şi să o păzească [EpyaGeodau avTov kai qpvhdooew]”. 
În acest sens, penthos-ul recheamă fiinţele umane la 
condiţiile de viaţă pe care Scriptura le atribuie locui- 
torilor Paradisului — ceea ce Hausherr numeşte „recu- 
perarea familiarităţii divine”. În această referinţă la 
starea de inocenţă ce precede păcatul primordial regă- 
sim o profundă intuiţie a valorii penthos-ului, implicând 
că prin cultivarea penthos-ului, ordinea străveche a pa- 
radisului ar putea fi restaurată în timpurile prezente. 
Penthos-ul, după cum sugerează această reamintire a 
textului Facerii, implică atât o conştientizare continuă 
a mântuirii, cât şi o responsabilitate de a o cultiva şi a 
o nutri. 

Ce însemna aceasta în practică? Putem să ne facem 
o părere despre împlinirea chemării biblice de a plânge 
şi a realiza intimitatea duhovnicească cu Dumnezeu 
în două întâmplări minunate asociate totalei conversii 
incluse în Pateric. Una dintre modalităţile prin care 
Evanghelia era împlinită în deşert era prin transpu- 
nerea în fapte a convertirii, prin transformarea vieţii 
celui care asculta textul. Vedem că a te deschide mesa- 
jului textelor sfinte însemna să permiţi să-ţi fie stră- 
punse profunzimile interioare, însemna să permiţi să 
fii transformat într-o nouă fiinţă. 

O zicere a Avvei Pavel cel Simplu la care ne mai 
referim în studiul nostru”, însă acum intenţionăm să 
extragem alte învățăminte de aici, ne arată cât de pu- 
ternică putea fi experienţa pocăinţei şi convertirii pen- 
tru o persoană care rătăcise drumul şi cum o putea 
ajuta Cuvântul să se pocăiască. Istoria începe cu re- 
cunoaşterea faptului că Avva Pavel poseda un dar 
special: el primise de la Dumnezeu darul de a vedea 
starea sufletească a omului aşa cum noi îi vedem faţa. 
Într-o zi, pe când îşi observa fraţii în biserică în timpul 
sinaxei pentru slujbă, Avva Pavel a observat că unul 
dintre fraţi era întunecat în interior şi dominat de 
demoni. La această privelişte, Avva s-a bătut în piept 
și s-a aşezat în genunchi în faţa bisericii, plângând 
amarnic. După ce s-a terminat slujba, pe când ieşeau 
unul câte unul din biserică, l-a văzut pe omul care 
înainte era întunecat şi mohorât, acum cu o faţă stră- 
lucitoare şi un trup luminat. La această schimbare a 
realităţii, Pavel a sărit în sus de bucurie, a început să 
strige şi să-l binecuvinteze pe Dumnezeu, citând un 
număr de texte biblice, apoi l-a căutat pe frate să-i spună 
ce i se întâmplase. În faţa tuturor celorlalţi, fratele a 
spus că e un păcătos şi că a trăit în păcat trupesc mult 
timp, „până acum chiar”; când a intrat în biserica 
sfântă a lui Dumnezeu, a auzit că se citea din sfântul 
profet Isaia, mai bine spus l-a auzit pe Dumnezeu 
vorbind prin el: „Spălaţi-vă, curăţiţi-vă. Nu mai faceţi 


* Vide infra, cap. „Perioade scurte de pocăință, dar profunde 
ca intensitate, pe măsura gravităţii păcatului”. 

rău înaintea ochilor Mei, încetaţi odată. Învăţaţi să faceţi 
binele, căutați dreptatea .... De vor fi păcatele voastre 
cum e cârmâzul, ca zăpada le voi albi” (Is. 1, 15-18). lar 
el, păcătosul, avea inima cuprinsă de remuşcare din 
cauza cuvântului profetului şi gemea în străfundul 
fiinţei lui, cerându-i lui Dumnezeu ca El Care a venit în 
lume să îi mântuiască pe păcătoşi, să împlinească și în 
el, care e un păcătos şi un nevrednic, cuvintele pro- 
fetului. S-a rugat mult la Dumnezeu să-l primească 
pentru că se pocăiește şi se aruncă la picioarele Lui”. 

Întâmplarea ilustrează câteva aspecte importante 
ale puterii cuvintelor Scripturii în a pune în act con- 
vertirea şi de a fi împlinită într-o viaţă nouă. În pri- 
mul rând, fratele ne arată că tot ceea ce i s-a întâmplat în 
biserică nu se datora doar faptului că a auzit lectura 
cuvintelor profetului Isaia, ci faptului că l-a auzit pe 
Dumnezeu vorbind prin profet. Puterea vie a Cuvân- 
tului (Hristos) ascuns în cuvintele Scripturii este recu- 
noscută aici în cei mai puternici termeni posibili. În al 
doilea rând, efectul cuvântului: „am inima cuprinsă de 
durere (plâns)”. Experienţa remuşcării, a străpungerii 
adâncurilor fiinţei, era văzută ca efect direct al Cuvân- 
tului lui Dumnezeu. În sfârşit, deşi omul începuse să 
realizeze în sinele său înnoirea despre care vorbeşte 
textul din Isaia, el i-a cerut lui Dumnezeu să împli- 
nească textul în el, să finalizeze lucrarea bună care fu- 
sese pusă în mişcare de textul sacru. 


“Douglas Burton-Christie, op. cit., p. 190-191 et passim. 

Efectul penthos-ului şi puterea textelor sacre de a 
pune în act transformarea pot fi observate într-o poves- 
tire despre Avva Serapion şi o prostituată. Astfel, aflăm 
că Serapion a întâlnit o curtezană pe când trecea prin- 
tr-un sat şi i-a spus femeii: „Aşteaptă-mă în seara aceasta 
pentru că aş dori să vin la tine să petrecem noaptea 
împreună”. Nedorind să rateze o ocazie, curtezana a 
fost de acord să-l aştepte şi s-a întors la locuinţa sa să 
pregătească patul. La sosire, Serapion a întrebat-o dacă 
e gata patul şi atunci când i s-a răspuns că totul e pre- 
gătit, i-a spus că mai întâi trebuie să-şi îndeplinească 
„rânduiala rugăciunii”. A scos Psaltirea şi la fiecare 
psalm spunea o rugăciune pentru prostituată, implo- 
rându-l pe Dumnezeu să fie convertită şi mântuită, iar 
Dumnezeu l-a auzit. Femeia tremura, rugându-se lângă 
bătrân. Când a terminat Psaltirea, femeia a căzut la pă- 
mânt. Atunci bătrânul, începând să citească din Epistole, 
a citit îndelungat din Apostol şi şi-a sfârşit rugăciunile. 
Femeia a fost cuprinsă de remuşcare, de căinţă, de 
plâns. Din acest text reiese clar puterea textelor sfinte 
de a declanşa convertirea. Avva Serapion nu încearcă 
să-i adreseze niciun cuvânt femeii. În schimb, citește 
la Psaltire şi din Epistole şi le lasă să-şi facă lucrarea. 
Astfel, acele cuvinte au străpuns inima femeii şi au 
iniţiat procesul desăvârşitei transformări spirituale”. 


* Avva Serapion, 1, în Apophthegmata Patrum, P. G. LXV, col. 
413-416A; Douglas Burton-Christie, op. cit., p. 192. 

Rugăciunea ajută atât la lucrarea pocăinţei şi a 
despătimirii, cât şi la cultivarea virtuților 


Părinţii şi maicile deşertului ne cheamă să ne defi- 
nim propriile forme de lucrare a iubirii. Dar sunt clari faţă 
de două puncte. Lucrarea dificilă a iubirii nu este lu- 
crarea noastră; este lucrarea lui Dumnezeu în noi, iar calea 
pentru lucrarea lui Dumnezeu în noi este rugăciunea. 

Deşertul oferă noi dimensiuni perspectivei despre 
viaţa noastră, lumea noastră şi despre Dumnezeu. În 
special, calea deşertului ne învaţă cum să ne rugăm: 
cum să stăm în faţa lui Dumnezeu, cum să-l vorbim şi, 
mai presus de toate, cum să tăcem în fața Lui. Ne amin- 
teşte că Fiul lui Dumnezeu a fost născut în iesle și apoi 
Se sălășluiește în suflete doar în absenţa mândriei, pa- 
timilor, măştilor, iluziilor şi imaginilor false. În mod 
paradoxal, Dumnezeu umple vidul nostru lăuntric. El 
apare când nu suntem prea plini cu alte ataşamente şi 
distrageri, când nu suntem plini de noi înşine. 

Una dintre lecţiile pe care le învăţăm despre rugă- 
ciune din experienţa bătrânilor deşertului este că rugă- 
ciunea în sine nu este un lucru facil. „L-au întrebat fraţii 
pe Avva Agathon, zicând: Care faptă bună, părinte, 
are mai multă osteneală? Zis-a lor: iertați-mă, eu so- 
cotesc că nu este altă osteneală, ca rugăciunea către 
Dumnezeu. Căci totdeauna când voieşte omul să se 
roage, voiește vrăjmașul să-l taie pe el căci el ştie că 
nu se împiedică de altceva, fără numai de rugăciunea 
cea către Dumnezeu. Și toată petrecerea pe care o va 

face omul, răbdând întru dânsa, dobândește odihna. 
lar rugăciunea până la răsuflarea cea de pe urmă, are 
trebuinţă de nevoință””. Bineînţeles, rugăciunea conti- 
nuă nu înseamnă să nu faci nimic altceva decât să te 
rogi, însă să faci totul pe fondul rugăciunii, în timp ce te 
rogi. Și atunci toate gândurile, cuvintele, faptele vor fi 
inspirate de Dumnezeu. Faci totul în compania lui 
Dumnezeu. Atunci înseamnă că totul este inclus în ru- 
găciune, că rugăciunea însoţeşte tot ceea ce face per- 
soana. „Au venit odată la avva Luchie cel din Ennat 
niște călugări ce se zic evhite, adică rugători. Și i-a 
întrebat pe ei bătrânul: care e lucrul mâinilor voastre? 
lar ei au zis: noi nu pipăim lucrul cu mâinile, ci pre- 
cum zice apostolul, neîncetat ne rugăm (1 Tes. 5, 17). 
Şi a zis bătrânul: nu mâncaţi? Și au zis: da, mâncăm. 
Şi le-a zis lor: apoi când mâncaţi, cine se roagă pentru 
voi? larăşi le-a zis lor: nu dormiţi? Şi au zis: da, dor- 
mim. Şi a zis bătrânul: apoi când dormiţi, cine se roagă 
pentru voi? Şi nu au găsit să-i răspundă la aceasta. Şi 
le-a zis lor: iertaţi-mă, iată nu faceţi cum ziceţi. lar eu 
vă arăt vouă că lucrând lucrul cu mâinile mele, neîn- 
cetat mă rog. Șed cu ajutorul lui Dumnezeu, muindu-mi 
puținele smicele ale mele şi împletindu-le funie, zic: 
«miluiește-mă, Dumnezeule, după mare mila Ta şi 
după mulţimea îndurărilor Tale, șterge fărădelegea mea!» 
(Ps. 50). Şi le-a zis lor: nu este rugăciune aceasta? Şi ei 


* Avva Agathon, cuvântul 9, în Patericul ce cuprinde în sine 
cuvinte folositoare ale Sfinţilor Bătrâni ..., p. 26. 

au zis: este. Şi a adaus bătrânul: când petrec toată ziua 
lucrând şi rugându-mă, fac mai mult sau mai puţin 
decât șaisprezece bani. Şi dau dintr-înşii la uşă doi și 
ceilalți îi cheltuiesc la mâncare. Și se roagă pentru mine 
cel ce ia doi bani, când mănânc sau dorm. Şi cu darul 
lui Dumnezeu se împlinește în mine cuvântul acela ce 
zice: «neîncetat vă rugaţi!»””. Alţii, cei mai mulți au 
înţeles şi au transpus în faptă ad Litteram îndemnul Sfân- 
tului Apostol Pavel de a se ruga neîncetat (I Tes. 5, 17). 
Astfel, au devenit ei înşişi rugăciune, o rugăciune întru- 
pată. Atât de des rosteau rugăciunea, încât gândul la 
Dumnezeu şi rugăciunea îi însoțea chiar și în timpu- 
lui somnului. 

Totuşi, aşa cum deşertul era un angajament la un 
mod de viaţă cu totul deosebit, rugăciunea este reali- 
zarea faptul că nu succesul, ori realizările, ori producti- 
vitatea — încurajate de societate — sunt cele care contează 
cel mai mult. Rugăciunea este acceptarea fragilităţii şi 
eşecului — mai întâi în noi înşine, apoi în lumea din 
jurul nostru. Când suntem capabili să ne acceptăm 
defectele, fără pretenţii şi fără pretexte, atunci suntem 
capabili să îmbrăţişăm şi defectele altora, apreciind 
pe toţi, fără excepţie. Rugăciunea înseamnă să înveţi 
să trăieşti, fără să te aştepţi la rezultate; înseamnă să 
înveţi să fii, fără să ceri să ai. Nu putem trăi, iubi, exista, 
dacă nu suntem consumaţi de un angajament total. 


” Avva Luchie, în Patericul ce cuprinde în sine cuvinte folositoare 
ale Sfinților Bătrâni ..., p. 134. 

„Zis-a Avva Iosif (de la Panefo) lui avva Lot: nu poţi 
să te faci călugăr de nu te vei face ca focul, arzând tot”. 
Acolo unde Avva losif spune „monah”, am putea 
citi „fiinţă umană”. Trebuie să ne amintim că modul 
monahal de viaţă este „viaţa după Evanghelie””. Toţi 
sunt chemaţi să răspundă chemării lui Hristos la mân- 
tuire. Circumstanţele răspunsului pot varia extern, dar 
calea este în esenţă una singură. În viaţa spirituală, 
nu există o distincţie netă între monahal şi ne-mona- 
hal; viaţa monahală este pur şi simplu viaţa creştină, 
trăită într-un anume mod. Totuşi, din când în când, 
străfulgerări înfricoşătoare şi intuiții luminătoare relevă 
linia de distincţie între monahal şi noi înşine; din când 
în când, diferenţele se ridică la suprafaţă ca să ne 
amintească faptul că sihastrul este o figură profetică. 
Şi atunci, ne amintim că drumurile sau căile Părinților 
şi Mamelor Deşertului nu sunt căile lumii, chiar dacă 
au trăit în lume. Focul descris de Avva Iosif a consumat 
bătrânii deşertului; asta i-a atras de la bun început. 


% Avva Iosif de la Panefisi, cuvântul 6, în Patericul ce cuprinde 
în sine cuvinte folositoare ale Sfinților Bătrâni ..., p. 118. 

”Sf. Vasile cel Mare, Epistole, epistola 207, 2, traducere, intro- 
ducere, note şi indici de Preot Prof. T. Bodogae, în col. Părinți şi 
Scriitori bisericeşti, vol. 16, Editura Institutului Biblic şi de Mi- 
siune al Bisericii Ortodoxe Române, București, 1988, p. 425-426. 
Astfel, călugărul este succesorul martirului, al cărui sacrificiu este 
descris ca fiind „un martiriu după Evanghelie”. A se vedea ]. B. 
Lightfoot (Ed.), The Martyrdom of Polycarp, în The Apostolic Fathers, 
Grand Rapids, Michigan: Baker Book House, 1956, cap. 1. 

Şi totuşi, când vine vorba să sfătuiască pe alţii cum 
să se roage, Părinţii şi Maicile Deşertului sunt simpli 
şi practici. Sfatul lor este: rugaţi-vă! Avva Macarie a 
fost întrebat de câţiva fraţi: „Întrebat-au unii pe Avva 
Macarie, zicând: cum suntem datori să ne rugăm? Le-a 
zis lor bătrânul: nu este trebuinţă a vorbi multe, ci a 
întinde adeseori mâinile și a zice: Doamne, precum 
vrei şi precum ştii, miluieşte! lar de îți stă război asupră, 
zii: Doamne, ajută-mi! Şi EI ştie ce e de folos şi face cu 
noi milă”“. 

„Un frate a zis lui avva Antonie: roagă-te pentru 
mine! Zis-a lui Bătrânul: nici eu nu te milluiesc, nici 
Dumnezeu, dacă tu însuţi nu te vei sili şi nu te vei ruga 
lui Dumnezeu”. 

Într-adevăr, acelaşi Antonie nu pare prea exigent 
când este vorba de aşteptările ascetice sau duhov- 
nicești ale acelora care îl vizitează. Sfatul lui ar putea 
fi rezumat astfel: fă tot ce poţi ca să reuşeşti în ceea ce 
se presupune că faci! 

Câţiva fraţi s-au dus la avva Antonie şi i-au cerut 
următoarele: „spune-ne nouă cuvânt, cum să ne mân- 
tuim? Zis-a lor bătrânul: aţi auzit Scriptura? Bine vă 
este vouă. lar ei au zis: voim să auzim şi de la tine pă- 
rinte. Şi a zis lor bătrânul: zice Evanghelia: de te va lovi 
cineva peste faţa cea dreaptă a obrazului, întoarce-i 


“ Avva Macarie Egipteanul, cuvântul 18, în Patericul ce cu- 
prinde în sine cuvinte folositoare ale Sfinţilor Bătrâni ..., p. 143. 

“! Avva Antonie, cuvântul 18, în Patericul ce cuprinde în sine 
cuvinte folositoare ale Sfinților Bătrâni ..., p. 8. 

lui și pe cealaltă. Zis-au lui: nu putem face aceasta. 
Zis-a lor bătrânul: de nu puteţi întoarce şi pe cealaltă, 
măcar pe aceea una s-o suferiţi. Zis-au lui: nici pe 
aceasta nu putem. Zis-a bătrânul: dacă nici aceasta nu 
puteţi, nu dați în locul aceleia ce aţi luat. Şi au zis ei: 
nici aceasta nu putem. Deci, zis-a bătrânul ucenicului 
său: fă-le lor puţină fiertură, căci sunt neputincioşi. 
Dacă aceasta nu puteţi şi aceea nu voiţi, ce să vă fac 
vouă? De rugăciuni este trebuință””. 

Scopul este să faci un efort, pur şi simplu să-ţi spui 
rugăciunile. Şi spunând rugăciunile — parte din timp 
sau cea mai mare parte a timpului — rezultatul este că 
devii identificat cu rugăciunea. Cuvântul „rugăciune” 
implică o fiinţă umană în actul rugăciunii. Părinţii şi 
Maicile Deşertului au devenit ca nişte candele mereu 
aprinse pentru rugăciune. Avva Lot merse să-l vadă pe 
Avva losif de la Panefo şi-i spuse: „avvo, după puterea 
mea îmi fac puţină pravilă şi puţinul post şi rugăciu- 
nea şi citirea și liniştea și după puterea mea sunt curat 
cu cugetele. Ce am a mai face? Deci, sculându-se bă- 
trânul, şi-a întins mâinile la cer şi i s-au făcut degetele 
ca zece făclii de foc. Şi i-a zis: de voieşti, fă-te tot ca 
focul!”*. 

Rugăciunea era centrul vieţii în deşert şi consta 
din psalmodiere (rugăciune cu voce tare — recitarea 
Psalmilor şi a altor fragmente din Sfintele Scripturi pe 


“ Avva Antonie, cuvântul 21, în Patericul ce cuprinde în sine 
cuvinte folositoare ale Sfinților Bătrâni ..., p. 9. 

care toată lumea trebuia să le cunoască pe de rost) şi 
contemplare. Ce numim astăzi rugăciune contempla- 
tivă era numită movyxio, în latină termenul desemnat 
este „quies”, adică „linişte” sau „odihnă”. Acest termen 
elocvent a persistat în tradiţia monahală grecească sub 
forma „isihia”, dulce odihnă. Quies este o întoarcere 
spre sine tacită, ajutată de repetarea cu voce joasă a 
unei singure fraze din Sfânta Scriptură — cea mai popu- 
lară fiind rugăciunea vameșului (Lc. 18, 13): „Doamne 
lisuse Hristoase, Fiul lui Dumnezeu, miluieşte-mă pe 
mine, păcătosul!”. „Într-o formă prescurtată, această ru- 
găciune a devenit «Doamne, miluiește» (Kvote, eAen- 
00v) — repetată în sine de sute de ori pe zi, până devenea 
la fel de spontană şi instinctivă precum respiraţia” “. 
Rugăciunea este respiraţia sufletului și temelia 
vieții duhovnicești. Ea ajută atât la lucrarea pocăinţei 
și a despătimirii, cât şi la cultivarea virtuţilor. A fost 
numită și „maica virtuţilor”, pentru că cel ce se roagă 
se unește cu Dumnezeu, iar această uniune sfântă îi 
aduce nevoitorului cel mai mare folos, căci unit fiind 
cu Dumnezeu în rugăciune, devine ca Dumnezeu: iu- 
bitor, iertător, drept, pur, plin de milă, îngăduitor etc. 


“ Avva Iosif de la Panefo, cuvântul 6, în Patericul ce cuprinde 
în sine cuvinte folositoare ale Sfinților Bătrâni ..., p. 118; a se vedea 
şi John Chryssavgis, „The Desert and the World: Learning; from 
the Desert Fathers and Mothers”, în Greek Orthodox Theological 
Review, 53: 1-4, 2008, p. 147-150. 

“ Thomas Merton, The Wisdom of The Desert ..., p. 26. 

„Din tot sufletul dacă se va pocăi unul ca acesta 
şi în trei zile îl primeşte pe dânsul Dumnezeu” 


Într-un capitol anterior, am concatenat pe scurt mo- 
dul de practicare a penitenţei, în secolele III-IV p. Chr., 
în general, pentru că, deşi Părinţii deşertului sunt ade- 
seori consideraţi aspri — şi erau în multe privinţe — s-au 
revelat a fi uneori mai toleranţi decât clericii din ma- 
rile biserici sau comunităţi locale din acele vremuri. 
Procesul public riguros de penitenţă evidenţiat anterior 
se află la bazele unei relatări despre Avva Pimen. 
Într-o zi, un frate a recunoscut că ar fi comis un păcat 
grav şi a spus că doreşte să-şi impună o penitenţă de 
trei ani. Cu alte cuvinte şi-a dat o pedeapsă pe care ar fi 
primit-o în majoritatea bisericilor. Dar Cuviosul Pi- 
men a spus: „Este mult”. „Dar până la un an?”, a pro- 
pus atunci călugărul. Pimen a spus din nou: „Mult este”. 
Iar cei ce erau de față au zis: „Patruzeci de zile?”. „Mult 
este”, a replicat din nou Avva Pimen, adăugând: „Eu 
zic că dacă din toată inima se va pocăi omul și nu va 
mai continua să facă păcatul, și în trei zile îl primeşte 
pe el Dumnezeu” ”. Alții i-au adresat aceeași întrebare 
şi avvei Sisoe, care a oferit un răspuns identic. Redăm 
pasajul: „«De va cădea vreun frate, n-are trebuinţă să 
se pocăiască un an?». lar el a răspuns: «Aspru este cu- 
vântul». larăşi au întrebat: «Dar şase luni?». Și iarăşi a 
zis: «mult este». lar ei au zis: «dar până la patruzeci 


“ Avva Pimen, cuvântul 12, în Patericul ce cuprinde în sine cu- 
vinte folositoare ale Sfinților Bătrâni ..., p. 180-181. 

de zile?». Şi a răspuns: «mult este». l-au zis atunci: 
«deci de va cădea fratele şi va afla îndată că se face 
pomană, intra-va şi el acolo?». Le-a zis lor bătrânul: 
«Nu, ci are trebuinţă să se pocăiască câteva zile. Căci 
cred lui Dumnezeu că, din tot sufletul dacă se va pocăi 
unul ca acesta și în trei zile îl primește pe dânsul 
Dumnezeu»”*. 

Ca urmare, pocăinţa este posibilă chiar şi în cir- 
cumstanţele cele mai ruşinoase şi este acceptată de 
Dumnezeu. Este acceptată indiferent de canoanele de 
penitenţă stabilite. Cu altă ocazie, Avva Pimen a de- 
monstrat că merge chiar mai departe de pocăinţa de 
trei zile, spunând că, după ce o persoană cedează gre- 
şelii, în momentul în care spune: „Am păcătuit”, păca- 
tul încetează“. Ce este important nu este atât scala 
transgresiunii, cât intensitatea şi profunzimea schim- 
bării interioare a inimii. De aceea Avva Sisoe este de 
acord cu Avva Pimen în privinţa suficienţei regulei de 
trei zile“ şi chiar îl supralicitează”. În ceasul morţii, 
spune că dacă este incapabil să facă penitenţă, suspi- 
nul din suflet va fi suficient. Suspinul ar fi suficient 
pentru că pocăinţa este un mod de viaţă, nu regret pen- 
tru anumite acţiuni. Dacă ar fi fost regret, ar fi existat 
şi o fugă constantă după alte transgresiuni şi căderi. 


“ Avva Sisoe, cuvântul 20, în Patericul ce cuprinde în sine cu- 
vinte folositoare Sfinților Bătrâni ..., p. 227. 

“ Avva Pimen, în Apophthegmata Patrum, 99, P. G. LXV, col. 345C. 

“ Avva Sisoe, în Apophthegmata Patrum ..., 20, col. 400AB. 

* Ibidem, 49, col. 405-408A. 

Acest aspect este neobişnuit. După cum a notat 
Hermann Dorries”, în practica monahală, conştient şi 
evident, „se resping perioadele lungi de penitenţă. De- 
şertul abandonează ordinea stabilită de Biserică”. 

Cu Părinții Patericului, niciun păcat capital nu se 
situează în afara milei pe care Domnul o exercită în 
Biserica Sa de pe pământ. Această milă nu se revarsă 
doar o singură dată. Practica mai veche a Bisericii, ar- 
gumentată de regula din scrierea din perioada apos- 
tolică sau postapostolică Păstorul lui Herma, admitea 
doar o pocăință în viață. Învățătura Părinților din deşert 
găsea milă şi pentru păcătosul care recidiva, fără să 
limiteze mila divină, ci insistând doar asupra nevoi- 
lor terapeutice ale păcătosului, căci nu este păcat care 
să nu poată fi vindecat de mila Lui sau să întreacă 
dragostea Lui de oameni. Pentru a încuraja pe păcătos, 
ei vorbesc de mila divină şi aduc în sprijinul acesteia 
bogăţia iertării care deschide porţile cerului. Oricât 
de multe ar fi păcatele, omul trebuie să le condamne cu 
fermitate şi să le plângă, să le pocăiască, căci acesta 
este începutul mântuirii. N-are importanţă de câte ori 
a păcătuit sau că este încă în pericol de a cădea din 
nou, generozitatea sau milostivirea divină compen- 
sează mulţimea greşelilor omeneşti. 

Cuvioşii ştiau prea bine că vicleanul diavol unel- 
teşte să fure de la om nădejdea iertării divine şi să îl 


* Hermann Dârries, „ILhe Place of Confession in Ancient Mo- 
nasticism”, în Studia Patristica, 5, 1962, p. 291. 

arunce în deznădejde, ispitindu-l cu gândul intruziv 
că Dumnezeu nu îi iartă păcatele grele. Un exemplu 
în acest sens găsim într-o întâmplare minunată al 
cărei protagonist a fost Părintele Ilarion Georgianul, 
viețuitor al Muntelui Athos (+ 1864), întâmplare pe care 
în mod sigur o trăise el însuşi, dar pe care a prezen- 
tat-o ca şi cum ar fi fost vorba despre altul: „Un călu- 
găr zăvorât, ieşind odată din adăpostul său, l-a văzut 
pe diavol ca un monah stând şi plângând foarte jalnic. 
Fără a pricepe cursa demonică, s-a purtat cu multă 
compătimire şi l-a întrebat care era motivul tânguirii. 
Duhul cel viclean a răspuns că 30 de ani încheiaţi l-a 
rugat pe Domnul să-i ierte un păcat, dar Domnul nu-l 
ierta. A continuat deci să se vaite, iar ascetul l-a mân- 
gâiat precum a putut pe acel, chipurile, monah. Întor- 
cându-se la adăpostul său, acelaşi demon l-a atacat, 
înţepându-l cu acest gând: «Uite, acest om pentru un 
singur păcat plânge de atâţia ani şi nu-l poate întoarce 
pe Domnul să se milostivescă de el, pe când tu, care ai 
păcătuit din tinereţe, ce mai aştepţi, devreme ce ai 
mâniat atâta pe Dumnezeu, şi pentru tine nu mai există 
iertare? Ce faci aici? Îţi pierzi timpul!. Domnul cel 
milostiv însă nu l-a lăsat pe robul Său să pice în cursele 
diavoleşti; în aceeaşi clipă monahul zăvorât a auzit 
un glas care-i spunea: 

- Să nu crezi diavolului care te ispiteşte. Mergi şi 
spune-i că nu 30 de ani pot curăţi pe om de un păcat, 
ci chiar numai trei ore de pocăință adevărată sunt de- 
ajuns pentru a-l izbăvi din toate păcatele lumii. Şi pe 

tine, satano, Domnul te-ar primi, dacă te-ai pocăi. Călu- 
gărul a ieşit, i-a spus acestea demonului iar el, râzând 
sarcastic a zis: 

— A, bătrâne, m-ai recunoscut! Şi îndată s-a făcut 
nevăzut”. 

Și Sfântul loan Gură de Aur subscrie unor astfel 
de recomandări spre o pocăință scurtă ca durată dar 
deosebită ca intensitate, însoţită de totala lepădare a 
relelor: „Stăpânul n-are nevoie de multe zile, nici de 
vreme îndelungată. Dacă ninivitenii au meritat atâta 
milă, pentru că s-au pocăit în trei zile, apoi cu mult 
mai mult noi nu vom fi trecuţi cu vederea! Numai să 
arătăm adevărata pocăință şi să pornim pe calea care 
duce la virtute, întorcându-ne de la păcate”?. În aceeaşi 
operă, revine la paradigma ninivitenilor, amintind și de 
pocăinţa tâlharului crucificat: „ninivitenii care erau îm- 
povăraţi cu mulţime mare de păcate, dar pentru că au 
arătat adâncă şi mare căinţă, n-au avut nevoie mai 
mult de trei zile ca să atragă asupra lor bunătatea lui 
Dumnezeu şi să facă fără de putere hotărârea pronun- 
ţată asupra lor (Ilona 3, 10). Dar pentru ce vorbesc de 
nineviteni? Tâlharul cel de pe cruce n-a avut nevoie 
nici de o zi. Dar pentru ce spun o zi? N-a avut nevoie 


7! Antonie leromonahul, File de Pateric din împărăția monahilor — 
Sfântul Munte Athos. Cuvioşi Părinţi athoniți ai veacului al nouă- 
sprezecelea, Traducere din limba greacă de Ieromonahul Teofan 
Munteanu, Editura Christiana, București, 2008, p. 264. 

?Sf. loan Gură de Aur, Omilii la Facere, omil. XXVI, VIII, tra- 
ducere, introducere, indici şi note de Pr. D. Fecioru, în col. Pă- 
rinți şi Scriitori bisericeşti, vol. 21, Editura Institutului Biblic și de 
Misiune al Bisericii Ortodoxe Române, Bucureşti, 1987, p. 300. 

nici de un ceas! (Lc. 23, 40-43). Atât de mult ne iubeşte 
Dumnezeu! Nu întârzie, nu zăboveşte când vede 
tăria voinţei noastre, când vede că ne apropiem de El 
cu dor clocotitor. Ne întinde largi braţele Sale darnice 
şi ne spune: Incă grăind tu îţi voi spune: lată sunt 
lângă tine (Is. 58, 9)”. 

Însă, pentru a aduce un plus de înțelegere în această 
privinţă, subliniem că părinţii cuvioşi cultivau o pocă- 
inţă ferventă, intensă şi aveau plângerea păcatelor 
pururea cu ei. „Zis-a un bătrân: precum umbra noas- 
tră pururea o avem cu noi, ori încotro mergem, aşa ni 
se cade nouă să avem umilinţa şi plângerea pururea 
cu noi, ori încotro vom merge şi oriunde vom fi””. 
Ochii pustnicilor erau mai tot timpul în lacrimi. Unii 
se ştergeau permanent cu o batistă udă pe care o pur- 
tau în mână”. Spălau picioarele lui lisus cu lacrimile 


* Ibidem, omil. XXVII, VI, p. 343. 

* Patericul ce cuprinde în sine cuvinte folositoare ale Sfinților Bă- 
trâni ..., p. 282. 

* Şi părinţii începători de la Muntele Athos sunt îndemnați 
să se roage fiecare la slujbe, dar acestea reprezintă doar frunzele, 
şi este nevoie să fie împodobit pomul şi cu roade. „Fructul este 
născut de rugăciunea minţii, care conduce la lacrimi. Lacrimile 
sunt rodul. Monahul trebuie să plângă totdeauna! Însuşi Stare- 
ţul (Evstratie), când se ruga, avea o batistă legată de toiag, ca să-şi 
şteargă lacrimile care curgeau pârâiaşe încât nu mai apuca să le 
şteargă sau, mai bine zis, nu mai putea să ia aminte la ele când 
se afla în starea de înălţare duhovnicească. Deseori ucenicii săi ob- 
servau că nu mai simţea, nici nu mai vedea ce se întâmpla în jurul 
său. Nici el însă nu vorbea nimănui despre asta, nici ucenicii nu 
îndrăzneau să-l întrebe, înțelegând în ce stare se găsea”. (An- 
tonie leromonahul, File de Pateric din împărăția monahilor..., p. 151). 

lor în toate zilele vieţii şi 1 le ştergeau cu părul capului. 
Cea mai sigură cale către mântuire era aceasta a plân- 
sului. „A mai zis (avva Pimen): «Plânsul este calea pe 
care neau dato Scriptura şi părinţii, zicând: Plângeţi, 
căci nu este o altă cale decât aceasta»”*. Însuşi Mân- 
tuitorul nostru — preciza un părinte ascet din secolul 
al XIX-lea, anume părintele Leontie (+ 1876) — a făcut as- 
cultare faţă de bătrânul Iosif şi de Mama Sa. Nimeni 
nu l-a văzut râzând, în vreme ce plângând l-au văzut 
de câteva ori. „În acest chip a arătat cum trebuie să 
păşim pe calea mântuirii””. Revenind la marii părinţi 
ai deşertului egiptean, în Pateric lecturăm că un frate 
l-a întrebat pe avva Pimen, zicând: „mă tulbură gân- 
durile şi nu mă lasă să mă grijesc de păcatele mele și 
mă fac să iau aminte la neajunsurile fratelui”. Și i-a spus 
lui bătrânul avvă Dioscor, că era în chilie, plângându-și 
păcatele sale, iar ucenicul lui şedea în altă chilie. Deci 
când mergea la bătrânul, îl găsea pe el plângând și îi 
zicea lui: „părinte, de ce plângi? lar bătrânul zicea: 
păcatele mele îmi plâng. Deci, îi zicea lui ucenicul: nu 
ai păcate, părinte! Și a răspuns bătrânul: cu adevărat, 
fiule de mă voi lăsa să văd păcatele mele nu sunt 
deajuns alți trei, sau patru, să le plângă””. 


* Cf. Dom Lucien Regnault, Les chemins de Dieu au desert, 30, 
Editions de Solesmes, 1992, p. 34. 

7” Antonie leromonahul, File de Pateric din împărăția monahilor ..., 
p. 283. 

% Patericul ce cuprinde în sine cuvinte folositoare ale Sfinților Bă- 
trâni ..., 2, p. 66-67. 

Un alt frate a întrebat pe avva Pavel ce i se cuvine să 
gândească, liniștindu-se în chilie. Bătrânul a răspuns: 
„Eu sunt asemenea unui om care cu o povară în spate 
s-a scufundat în mocirlă (baltă) până la gât și strig către 
Dumnezeu: Miluieşte-mă! 

Prin aceste cuvinte se arată lucrarea lăuntrică a lui 
avva Pavel. Ea s-a adunat toată într-o rugăciune cu plâns: 
Miluieşte-mă! Aceasta este expresia plânsului ce s-a 
adâncit în suflet. Plânsul când ajunge la măsurile sale 
nu poate fi îmbrăcat în multe cuvinte, nici în gânduri 
multe, ci se mulţumeşte cu a-și manifesta cele duhov- 
niceşti, cele necuprinse, printr-o scurtă rugăciune””. 

Aducem în atenţie şi un episod avându-i ca prota- 
gonişti pe vecinii sfântului cuvios Antonie cel Mare, 
care au învăţat, din obiceiul egiptenilor de a-și plânge 
morții, să-şi zidească morminte şi să-și plângă sufletul 
acolo. Astfel, citim că un părinte oarecare trăia aproape 
de fericitul Antonie, în lunca de cealaltă parte de râu, 
pe malul golfului Cuviosului Antonie, numit de atunci 
Clisma. Şi a mers odată în Egipt pentru treburile sale, 
luând cu sine şi pe ucenicul său. Coborâră din barcă 
la Cynopolis şi rămaseră o săptămână. Zăbovind ei 
acolo, au văzut în toate dimineţile bărbaţi şi femei 
ieşind şi mergând la morminte şi plângându-şi morţii 
cu mare tânguire, până la al treilea ceas din zi, căci aşa 
le era lor obiceiul. Bătrânul i-a zis ucenicului său: „vezi, 


” Sfântul Ignatie Branceaninov, Tâlcuiri la Patericul egiptean, 
traducere din limba rusă de Preot Gheorghe Roșca, în col. Co- 
morile pustiei, vol. 9, Editura Anastasia, Bucureşti, 1996, p. 51. 

fiule, ce fac oamenii aceştia. Cum se scoală aşa de di- 
mineaţă şi merg la morminte şi plâng cu atâta tân- 
guire pe morţii lor? Să ştii, fiule, că de nu vom face şi 
noi aşa, la pierire vom merge”. Deci, întorcându-se la 
chiliile lor, degrabă îşi zidiră ei înşişi mormintele, de- 
parte unul de altul. Şi aşa, sculându-se de dimineaţă, 
în toate zilele, mergea fiecare la mormântul său şi-şi 
plângea cu mare umilinţă şi tânguire sufletul ca pe un 
mort, până la al treilea ceas din zi. Când se întâmpla 
de adormea ucenicul său dimineaţa la acea vreme, îl 
aştepta bătrânul zicând: „scoală-te, fiule, că egiptenii 
acum plâng; la mormintele lor!” lar ucenicul zicea: „pă- 
rinte, ce să fac că îmi este foarte împietrită inima şi nu 
pot să plâng?” Bătrânul răspunzând, i-a zis: „sileşte-te, 
fiule, şi te osteneşte răbdând puţintel şi văzând Dum- 
nezeu osteneala ta, îţi va trimite darul Său şi îţi va 
ajuta ţie şi după aceea nu te vei mai osteni. Căci îţi zic 
ție, fiule, când Dumnezeu răneşte inima omului spre 
plângere, atunci nu mai fuge umilinţa şi plângerea de 
la acela, ci petrec cu dânsul până la moarte şi oriunde 
va merge şi oriunde va fi, plângerea, umilinţa şi lacri- 
mile pururea cu dânsul sunt şi ori de lucrează, ori de 
mănâncă, ori de doarme, sau altceva face, inima lui 
pururea plânge, căci este rănită fără de vindecare”. 
În concluzie, subliniem că este apodictic faptul că 
părinţii din deşert au avut ca pilde de pocăință şi mode- 
lele veterotestamentar sau neotestamentar: întoarcerea 


“ Patericul ce cuprinde în sine cuvinte folositoare ale Sfinților Bă- 
trâni..., p. 283-284. Acest episod este redat și în Pateric. Ziceri ine- 
dite ale părinților pustiei..., 2009, p. 124. 

cu totul la Dumnezeu a ninivitenilor, apoi pocăinţa 
lui Manase - regele lui luda, a vameşului şi pe cea a 
fiului risipitor, mirul desfrânatei pocăite, lacrimile lui 
Petru, pocăinţa tâlharului sunt alte pilde, printre cele 
mai grăitoare de adevărată pocăință, dar şi de dragoste 
a lui Dumnezeu faţă de om. Părinţii din deşert îşi în- 
rădăcinau subiectele fundamentale ale spiritualităţii — 
pocăință, renunțare, veghe, lupta cu răul, umilinţa, 
iertarea duşmanului şi iubirea faţă de Dumnezeu şi 
de aproapele — în avertismentele biblice. În Apophteg- 
mata Patrum, cel mai adesea citează psalmii, din rândul 
cărților Vechiului Testament şi Evanghelia după Matei, 
dintre cele ale Noului Testament. Citarea Psalmilor nu 
este surprinzătoare, dat fiind rolul lor în rugăciunea 
zilnică. Citarea din Evanghelia după Matei nu este nici 
ea surprinzătoare, pentru că este cea mai frecvent citată 
Evanghelie nu numai în rândul părinţilor din deşert, 
dar şi în literatura creştină timpurie în general. Dar 
părinţii deşertului arătau o apreciere aparte mărețelor 
discursuri ale Domnului lisus, în special Predica de 
pe Munte. Ei extrăgeau ideea de penthos, de tristeţe, de 
plâns, din Fericiri. Şi alte virtuţi, cum ar fi curăţia inimii 
şi umilinţa, îşi regăseau rădăcinile tot în Fericiri. 


Virtutea ntvOos-ului. Părinții pustiei 
erau remarcabili prin profunzimea evlaviei 
şi a pocăinței 


Conştiinţa realităţii judecății finale şi a apropierii 
„ultimei clipe” a inspirat în rândul Părinților deşertu- 
lui o înţelegere sensibilă a mişcării inimii spre reînnoire 

duhovnicească — numită de ei penthos, zdrobirea sau stră- 
pungerea inimii sau plâns. Conştientizarea propriilor 
slăbiciuni și durerea sufletească a monahilor faţă de 
acestea, alături de nevoia de a experia iertarea străpun- 
geau uneori sufletul atât de profund, că le izvorau 
lacrimile. Astfel, penthos era uneori numit şi „darul la- 
crimilor”. Implica „o dublă mişcare a inimii”: penthos-ul 
este modul în care credincioşii acceptă simultan atât 
judecata, cât şi mila dumnezeiască. „Era o experienţă 
transfiguratoare. Prin străpungerea inimii, vechea expe- 
rienţă păcătoasă era eliminată din inimă şi apărea una 
nouă. Astfel, credinciosul putea purcede, pentru prima 
dată sau din nou, pe calea spre Dumnezeu”". 

Unii dintre Părinţii pustiei aveau păcate de căit, de 
deplâns. Cazul cel mai extrem a fost cel al Avvei Apollo, 
care lucrase ca păstor până la vârsta de 40 de ani. Din 
Pateric reiese că acest călugăr fusese necioplit, foarte 
necivilizat (barbar), a cărui brutalitate este descrisă în 
termeni seci: „Văzând o femeie însărcinată în câmp 
într-o zi şi îmboldit fiind de diavol, își spuse: «Mi-ar 
plăcea să văd cum stă copilul în pântecul ei». Astfel 
că, o despică pe femeie şi se uită la făt. Imediat inima 
i s-a tulburat şi, plin de remuşcare, străpuns până la 
lacrimi, merse la Sketis şi spuse Părinților ce făcuse”. 
„ŞI i-a auzit pe dânşii cântând: «zilele anilor noştri șap- 
tezeci de ani, iar de vor fi în putere optzeci de ani. Şi 
ce este mai mult decât aceştia, osteneală şi durere» 
(Ps. 89, 10, 11). Şi a zis lor: sunt de patruzeci de ani şi 


“Douglas Burton-Christie, The Word în the Desert..., p. 185-186. 
*p. G. LXV, col. 133-136. 

o rugăciune n-am făcut, şi acum de voi trăi alți patru- 
zeci de ani, nu voi înceta rugând pe Dumnezeu ca să- 
mi ierte păcatele mele. Deci, niciun lucru de mâini nu 
făcea ci totdeauna se ruga, zicând: «am greșit ca un om, 
iar Tu ca un Dumnezeu curățește-mă»! Și i s-a făcut 
lui rugăciunea aceasta întru cugetare ziua și noaptea. 
Şi era un frate petrecând cu el și l-a auzit zicând: «su- 
păratu-Te-am, supăratu-Te-am, Doamne, lasă-mă ca 
să mă odihnesc puţin». Şi i s-a făcut lui încredințare, 
că i-a iertat Dumnezeu toate păcatele lui și al femeii, 
iar pentru copil nu s-a încredinţat. Şi i-a zis lui unul 
din bătrâni: «și păcatul copilului ţi l-a iertat Dumnezeu, 
dar te lasă în durere, că este de folos sufletului tău»”*. 

Nu toţi călugării erau oameni violenţi precum Apollo, 
dar toţi erau remarcabili prin profunzimea evlaviei și 
a pocăinţei. Unii posedau o sensibilitate aproape scru- 
puloasă. Avva Macarie Alexandrinul, spre exemplu, 
era bântuit de o amintire din copilărie când a mâncat 
o smochină furată de unul dintre însoțitorii săi. Când 
amintirea devenea prea puternică, se aşeza jos şi în- 
cepea să plângă. Această relatare ne aduce aminte de 
Fericitul Augustin, care, în Confesiuni, povesteşte cum el 
şi câţiva prieteni adolescenţi au furat pere nu de foame, 
ci din simpla plăcere de a face ceva rău. Poate Avva 
Macarie, ca şi Fericitul Augustin, nu era bântuit atât 
de gravitatea faptei, cât de transferul simbolisticii sale, 
având acelaşi ecou precum păcatul lui Adam. 


* Avva Apollo, cuvântul 2, în Patericul ce cuprinde în sine cu- 
vinte folositoare ale Sfinților Bătrâni ..., p. 40. 

A avea remuşcări, a avea ntvoc, era o caracteris- 
tică fundamentală a spiritualităţii Avvei Pimen. Avva 
Pimen îşi dorea să fi putut, precum Maica Domnului, 
să plângă la picioarele crucii. „Povestit-a avva losif, că a 
zis avva Isaac: ședeam odată cu avva Pimen și l-am vă- 
zut uimindu-se. Şi fiindcă aveam multă îndrăzneală 
către dânsul, am pus lui metanie și m-am rugat, zicând: 
spune-mi, unde erai? lar el fiind silit, a zis: gândul meu 
era unde a stat Fecioara Maria, Născătoarea de Dumne- 
zeu şi plângea la Crucea Mântuitorului, şi eu voiam 
pururea așa să plâng”. Această spiritualitate a trans- 
mis-o şi urmaşilor. Odată, când un călugăr l-a întrebat 
ce măsuri să ia împotriva păcatelor sale, Avva Pimen 
i-a răspuns: „cel ce voieşte să se izbăvească de păcate, 
prin plâns se izbăveşte; şi cel ce voiește să agonisească 
fapte bune, prin plâns le agonisește. Căci plânsul este 
calea pe care ne-a dat-o nouă Scriptura și părinţii noş- 
tri zicând: plângeţi că altă cale nu este decât aceasta!”*. 
Într-o altă povestire, Avva Pimen a văzut o femeie care 
stătea într-un mormânt și plângea cu amărăciune pen- 
tru că-şi pierduse bărbatul şi fratele. Avva Pimen re- 
marcă faţă de Avva Anub că „întreaga viaţă şi întregul 
suflet al acestei femei sunt triste”; pentru a fi călugăr era 
nevoie de o astfel de tristețe. Adaugă: „De vor veni 
toate veseliile lumii acesteia, nu vor muta sufletul ei de 
la plâns. Așa şi călugărul, trebuie de-a pururi să aibă 
plânsul cu sine”*. 


“ Avva Pimen, cuvântul 144, în Joc. cit., p. 200. 
* Ibidem, cuvântul 119, p. 197. 
“ Ibidem, cuvântul 26, p. 182. 

Plânsul era expresia exterioară a tristeţii interioare. 
Se spune că Avva Arsenie îşi crestase un canal în piept 
pentru că plânsese o viaţă întreagă: „Se mai spunea că, 
în toată vremea vieţii sale, când şedea la lucrul mâi- 
nilor lui, avea o cârpă în sân pentru a-și şterge lacri- 
mile care picau din ochii săi și auzind avva Pimen, că 
a adormit lăcrimând, a zis: fericit eşti avvo Arsenie că 
te-ai plâns pe tine în lumea aceasta. Că acela ce nu se 
plânge pe sine aici, acolo se va plânge veşnic. Deci, 
ori aici de voie, ori acolo de munci, este cu neputinţă 
a nu plânge””. În ultimă instanţă, tristeţea aceasta are un 
sens eshatologic. Când un frate a cerut un „cuvânt”, 
Avva Ammona i-a spus: „Mergi şi-ţi fă gândul tău gân- 
dul tău precum fac făcătorii de rele, care sunt în tem- 
niță. Că aceia întreabă pururea pe oameni: unde este 
stăpânitorul şi când va veni. Și din acea așteptare plâng. 
Așa şi călugărul; trebuie să ia aminte totdeauna și să-şi 
mustre sufletul zicând: vai mie! Cum am să stau înainte 
la judecata lui Hristos? Și cum am să-i dau Lui răspuns? 
Dacă aşa vei cugeta totdeauna, poți să te mântuiești”*. 

Personalităţi proeminente fac vorbire de străpun- 
gerea inimii. Într-unul din Paterice ni se arată și cum se 
poate ea dobândi. „Într-o zi, aşadar, fratele îi spuse Bă- 
trânului: «Sufletul meu este împietrit şi nu pot plânge». 
Bătrânul răspuns-a: «Nevoieşte-te şi trudeşte-te pentru 
o vreme, fiule, iar Dumnezeu, văzându-ţi truda, îţi va 


” Avva Arsenie, cuvântul 41, în loc. cit., p. 23. 
% Avva Ammona, cuvântul 1, în loc. cit., p. 30. 

da zdrobirea inimii şi nu va mai fi nevoie să te mai tru- 
deşti. Pentru că îţi spun, o, fiule, la fel cum atunci 
când inima primeşte o săgeată nu mai este vindecare, 
la fel Dumnezeu, dacă răneşte prin zdrobirea inimii, 
durerea nu mai încetează, iar cel ce a primit-o rămâne 
rănit până la moarte. Şi oriunde va merge acel om, el 
păstrează înlăuntrul său zdrobirea inimii». Şi iată că 
într-o zi bătrânul îl văzu pe frate ghiftuit de mâncă- 
ruri — căci seara avuseseră musafiri — şi-i zise cu fereală: 
«Nu ştiai că zdrobirea inimii e un mic opaiţ aprins, 
care, dacă nu veghezi cu grijă se stinge de îndată şi se 
îndepărtează? La fel multă îmbuibare o stinge şi cle- 
vetirea şi flecăreala o împiedică; somnul fără măsură 
o fac să plece; într-un cuvânt, orice odihnă trupească o 
împiedică. Trebuie deci ca cel care-l iubeşte pe Dum- 
nezeu să vegheze ca-n toate lucrările sale să aducă 
prinos lui Hristos». Fratele zis-a: «Ce vrea să spună acest 
cuvânt, Părinte?»”. 

«De vrei să dobândeşti zdrobirea inimii strădu- 
ieşte-te ca toate lucrurile şi ca toate uneltele tale să fie 
sărăcăcioase, precum cele ale fraţilor noştri care cer 
pomană aşezaţi pe jos în mijlocul drumului»””. 

La rândul său, Sfântul Teofan Zăvorâtul învaţă că 
atunci când nevoitorul vede că Domnul îl miluieşte 
şi-i dă străpungere inimii sale, să se silească și el, din par- 
tea sa, să păzească isihia, postul şi rugăciunea, fiindcă 
satana îi va înfăţişa atunci lucruri trebuincioase şi de 


“ Pateric. Ziceri inedite ale Părinților Pustiei ..., p. 125. 
” Ibidem, p. 127. 

neamânat, ca apucându-se de ele, să-şi piardă stră- 
pungerea inimii. Însă, tânărul nevoitor nu trebuie să-l 
asculte, ci lăsând totul, chiar şi cele ce îi sunt cu ade- 
vărat de trebuinţă, să vegheze numai ca străpungerea 
inimii sale să fie fierbinte, până ce îşi va săvârşi aceasta 
lucrarea, căci mare este preţul ei. Dacă va face astfel, de- 
grabă să aştepte şi ispite şi războaie, fie de la oameni, fie 
de la demoni: fiindcă satana se scoală cu putere împo- 
triva omului atunci când omul iese de sub puterea lui”. 

Mai citim despre un bătrân care a fost la Canopeul 
Alexandriei, aflat la zece mile de oraş şi a vorbit Avvei 
Teodor, schimnic care avea virtutea răbdării. Acesta 
i-a povestit despre un frate care vieţuia la Chilii şi care a 
fost înzestrat cu virtutea zdrobirii inimii. Într-una din 
zile i se întâmplă că din pricina acestei virtuţi îl năvă- 
liră lacrimile. Văzând acest lucru, fratele îşi zise: „Sigur 
că este un semn al morţii mele care se apropie”. Şi cum 
gândea el la acestea, lacrimile îi curgeau încă şi mai 
tare. Văzând şi aceasta îşi zise iar: „Fără îndoială mi-a 
sosit ceasul”. Şi în fiecare zi ce trecea plângea tot mai 
mult. Pe deplin lămurit de spusele bătrânului, îl între- 
bară despre lacrimi: „De ce uneori vin ele de la sine, 
iar uneori nu vin deloc, chiar de te străduieşti?” lar 
bătrânul a zis: „«Lacrimile sunt asemenea ploilor şi 
furtunilor, iar monahul este agricultorul; trebuie ca 
atunci când acestea vin, să ne folosim de ele pentru ca 
nimic să nu se piardă, ci totul să intre în mica grădină 


” Sfântul Ierarh Teofan Zăvorâtul, Patericul Lavrei Sfântului 
Sava..., p. 48-49. 

a sufletului şi să o ude. Căci vă spun, fiilor, deseori se 
întâmplă o singură zi de ploaie la începutul unui an 
întreg, şi aceea va salva toată roada. Şi atunci când ve- 
dem că a sosit, să o folosim şi să fim cu mare băgare 
de seamă, să ne rugăm pe dată la Dumnezeu; căci nu 
vom şti dacă vom primi această ploaie şi altă dată». Şi 
l-am mai întrebat: «Şi cum am putea păstra oare zdro- 
birea inimii atunci când aceasta vine?». lar bătrânul 
răspuns-a: «Să nu întâlneşti pe nimeni în ziua aceea 
sau în acea clipă; să fii cu mare grijă în ceea ce pri- 
veşte măsura la mâncare şi să-ți veghezi inima, ca nu 
cumva să crezi că plângi; să te rogi şi să citeşti. Alt- 
minteri atunci când suntem cuprinşi de această adâncă 
întristare, chiar aceasta ne arată ce a adus-o sau ce o 
împiedică. Şi apoi mai zise după cum urmează: Cu- 
noscut-am un frate care sta în chilia sa şi lucra la lanţul 
său. Lacrimile începură a-i curge, iar el se sculă să se 
roage. Dar pe dată ele încetau. Când se aşeza iar la lu- 
crul său scrutându-şi cugetul, acestea îi umpleau pe dată 
ochii. Şi tot aşa citind, când era atins de zdrobirea ini- 
mii, el se scula şi pe dată ele se opreau. Şi de cum punea 
mâna pe carte, acestea veneau iar. Şi fratele zis-a atunci: 
Părinţii au mare dreptate când spun că pocăinţa, adânca 
întristare este cel mai bun sfetnic care-l învaţă pe om 
tot ceea ce îi este de folos»””. 

Motive de a-şi zdrobi inima şi a o face să fie plină 
de căinţă, se găseau cu uşurinţă. În acest sens, unul 
din bătrâni adaugă: „Să ştii, dar, fiule, că noi, care ne 


* Pateric. Ziceri inedite ale Părinților Pustiei..., p. 104-105. 

mândrim a fi monahi — şi chiar suntem - cu toate că 
ne aflăm foarte departe de felul de a trăi al monahilor: 
trebuie să ne frângem inimile fără încetare. Chiar Bă- 
trânii cei mari, schimnicii, înstrăinaţii de bunăvoie, pust- 
nicii şi cei ce-au atins desăvârşirea trebuie să plângă şi 
să-şi zdrobească inimile. De ce, dar? Ascultă precum 
un înțelept: Dumnezeu Însuşi a zis că minciuna vine 
de la Satana (In. 8, 44). Şi cel care vede o femeie şi o 
doreşte, s-a şi desfrânat cu aceasta (Mt. 5, 28). Şi de va 
uri pe fratele său, va fi ucigaş de oameni (| In. 3, 15); 
şi va trebui să dăm seamă pentru vorbele deşarte (Mt. 
12, 36). Dar care este acela şi unde vom găsi pe omul 
îndepărtat de orice patimă, care să nu fi gustat min- 
ciuna, a cărui suflet să nu fi fost încercat de nicio ispită, 
care să nu se fi mâniat niciodată pe fratele său, din gura 
căruia să nu fi ieşit vreo vorbă fără rost, astfel încât 
acesta să nu aibă nevoie de pocăință?””. Cu toate acestea 
acestea însă, nu erau mulţi cei ce aveau căința adevă- 
rată în inima lor, aşa cum relatează Avva Isaac, o bu- 
tadă de-a marelui Pimen care zice că îi poți afla pe mulți 
în mare suferinţă; ei postesc vreme de şase zile, patru 
zile sau două zile, fac multă milostenie şi-i iubesc pe 
fraţi, dar nu vei afla mulţi care să aibă căinţa înlăun- 
trul lor. Fratele l-a mai întrebat atunci cum este oare o 
inimă plină de căinţă. Şi Avva Pimen i-a răspuns: „Este 
la acel om care lasă uitat orice gând şi se supune tu- 
turor în numele Domnului” ”. 


* Ibidem, p. 276. 
* Pateric. Ziceri inedite ale Părinților Pustiei..., p. 317. 

În Apophthegmata Patrum ni se mai istoriseşte că era 
odată un frate în Sketis, care locuia cu Avva Pafnu- 
tie”. Acest frate a fost tentat să preacurvească. Spunea 
el: „Chiar de-o să-mi iau zece neveste, şi tot n-o să-mi 
ostoiesc dorinţa”. Dar bătrânul pleda spunând: „N-o 
face, copilul meu. Este ispita demonilor”. Dar fratele nu 
s-a lăsat convins şi a mers în Egipt, unde şi-a luat soţie. 
După ceva timp, s-a întâmplat că bătrânul a mers în 
Egipt şi l-a întâlnit cărând coşuri pline cu cioburi. Bă- 
trânul nu l-a recunoscut, dar celălalt i-a spus: „Sunt eu, 
ucenicul tău”. Şi văzându-l în starea aceea vrednică 
de milă, bătrânul, plângând, i-a spus: „Cum de-ai lăsat 
poziţia aceea de cinste şi te-ai coborât la starea aceasta 
umilă? Măcar te-ai căsătorit cu cele zece neveste ale 
tale?”. La care fratele a oftat şi a spus: „M-am căsătorit 
cu una şi acum muncesc din greu s-o hrănesc”. lar bă- 
trânul i-a spus: „Întoarce-te la noi”. Iar el a spus: „Este 
posibilă pocăința, Avva?”. lar bătrânul i-a răspuns: 
„Da”. Şi atunci, fratele a lăsat toate şi l-a urmat pe bă- 
trân. Şi ajungând în Sketis, ca urmare a acestei expe- 
rienţe, a devenit un călugăr îmbunătățit. Pocăinţa, după 
Avva Pavel cel Simplu, ucenicul Sfântului Antonie 
cel Mare, îi spală pe cei care sunt acoperiţi de mizeria 
păcatului şi-i face albi ca lâna sau ca zăpada“, în sen- 
sul că-i eliberează, nu că îi achită de păcat, ca şi cum 
le-ar face o favoare. 


” Apophthegmata Patrum, 4, P. G. LXV, col. 380ABC. 
% Ibidem, col. 385B. 

Adevărata pocăință este schimbarea minţii pentru 
propriile acţiuni, o schimbare a vieţii morale, o schim- 
bare spre bine, o lepădare totală de viaţa anterioară şi 
de păcat, o dorinţă neclintită de practicare a virtuţilor, 
o unificare desăvârşită a propriilor voiri cu voia dum- 
nezeiască. De aceea, pocăinţa este renaşterea morală a 
omului şi punctul de plecare pentru o viaţă nouă şi vir- 
tuoasă. O adevărată împlinire a poruncilor nu se poate 
face decât de dragul lui Hristos. Descoperirea Împă- 
răţiei Cerurilor („Pocăiţi-vă, că s-a apropiat Împărăţia 
Cerurilor” — Mt. 4, 17) dinlăuntrul omului cu ajutorul 
lui Dumnezeu, este singurul impuls ce ne poate în- 
demna la o viaţă virtuoasă de pocăință. 


La judecată, Domnul nu ne va reproşa pentru că 
nu am făcut minuni, ci pentru că nu ne-am pocăit 


Convingerea Părinților era că, în ziua judecății, 
Domnul nu ne va reproşa că nu am făcut minuni, sau că 
nu am înţeles Tainele, nici că nu am posedat elocvenţa 
anticilor sau teologia lor. Ci ne va judeca pentru că nu 
am trăit o viaţă de lacrimi şi amărăciune din cauza 
păcatelor noastre — da, pentru aceasta, vom fi certaţi. 
„... Zise avva Clement: «Dumnezeu nu ne va certa că 
n-am săvârşit minuni, că n-am aflat taine sau că n-am 
avut tăria pilduitoare a Bătrânilor, nici ştiinţa lor, dar 
ne va mustra că n-am rămas să plângem şi să gemem 
din rărunchi toată viaţa noastră din pricina păcatelor 
noastre: da, pentru aceasta ne va aduce vină»””. 


” Pateric. Ziceri inedite ale Părinților Pustiei ..., p. 360. 

Avva Sisoe de la Sketis, numit și Tebanul, care a fost 
inițial ucenic al Avvei Macarie Egipteanul și, ulterior, 
al Avvei Antonie cel Mare și care s-a nevoit peste șap- 
tezeci și doi de ani în deșert, la bătrânețe, când s-a 
îmbolnăvit, aflându-se în proximitatea morţii, şezând 
bătrânii lângă dânsul, a grăit unora. lar ei l-au între- 
bat: ce vezi, avvo? Şi el le-a răspuns: „văd pe unii că vin 
la mine şi-i rog să mă lase puţin să mă pocăiesc. l-a 
zis lui unul din bătrâni: şi de te vor lăsa, de acum poţi 
să te foloseşti spre pocăință? I-a zis lui bătrânul: deși 
nu pot face, dar suspin în sufletul meu puţin şi îmi este 
de ajuns””. 

loan Moshu, în a sa Livadă duhovnicească, redă spu- 
sele Avvei Mina care nutrea convingerea că orice vârstă 
are nevoie de pocăință, „fie a tinerilor, fie a bătrânilor, 
deoarece şi una şi alta trebuie să se desfăteze de viață 
veşnică, cu laudă şi cu slavă multă. Tinerii, la care pof- 
tele sunt în floare, spre a-şi supune grumazul lor în- 
frânării, iar bătrânii, care din pricina mulților ani s-au 
obişnuit în rău, spre a putea să se schimbe””. 

În acelaşi duh al Părinților deşertului, unul dintre 
cuvioşii noștri români, părintele Vichentie Mălău de la 
Mănăstirea Secu-Neamţ (+ 1945) a zis câtorva călugări, 


* Avva Sisoe, în Patericul ce cuprinde în sine cuvinte folositoare 
ale Sfinților Bătrâni ..., 49, p. 231. 

”Toan Moshu, Limonariu sau Livada duhovnicească, traducere şi 
comentarii de pr. prof. dr. T. Bodogae şi D. Fecioru, Alba Iulia, 
1991, p. 153. 

care au venit la el și i-au cerut cuvânt de mântuire, 
următoarele: „Părinților, de nimic nu ne va întreba Hris- 
tos la judecată, decât numai atât: Pentru ce nu ne-am 
pocăit? Pentru ce nu ne-am plâns păcatele? Pentru ce 
am rămas cu candelele stinse? Deci, siliţi-vă, dragii mei, 
siliţi-vă la pocăință. Că, iată, vine noaptea, când nimeni 
nu mai poate lucra nimic. Vine moartea fără veste şi ne 
găseşte în păcate. Să fim gata, părinţilor, să fim gata 
de drum!" 

Teoria ascetică înțelege pocăinţa ca fiind o amintire 
a botezului, un pact cu Dumnezeu pentru începerea 
unei vieţi noi, o purificare a conştiinţei, o renunțare 
permanentă la consolarea trupească. Adică, percepe 
pocăinţa ca fiind un eveniment spiritual decisiv şi, în 
acelaşi timp, un sentiment extrem de intens al căderii 
cu excluderea oricărei consolări fizice. Pocăinţa, pentru 
Părinţii cuvioşi, este o purificare atentă şi sigură a 
minţii, o doctorie cerească ce are puterea de a nimici 
păcatele, un tratament ce extirpă din suflet nu numai 
vina, ci şi păcatele înseşi. Din perspectiva puterii pocă- 
inței, paradoxal, pentru o persoană care moare în păcat, 
„nu există pocăință”. Şi aceasta pentru că, atunci când 
moartea intervine, fiecare acţiune anterioară devine 
ireparabilă. După moarte, nimeni nu se mai poate po- 
căi. De aceea, cugetarea la moarte constituie pentru 
mulți o exortaţie la pocăință. Amma Sara a exprimat 
acest aspect astfel: „Îmi pun piciorul pe scară ca să 


'% Arhimandrit loanichie Bălan, Patericul românesc..., p. 567-568. 

urc şi înainte de a mă urca, pun moartea înaintea ochi- 
lor mei”"". 


Izolați şi mereu aproape, retraşi şi mereu 
iubitori de aproapele, postitori şi ospitalieri. 
Lecţia atleţilor duhovniceşti din deşert 


Una dintre primele întrebări care apar când citim 
Apoftegmele Părinților Deşertului şi-i analizăm pe aceşti 
bătrâni frumoși", este elitismul experienţei lor. 

În vremea noastră, cineva ar putea lansa — poate pe 
drept cuvânt — următoarea întrebare, plecând de la do- 
rința acelor cuvioşi părinţi ai pustiei de a se retrage din 
lumea aceasta în singurătate: este o dovadă de egoism 
să te retragi în deşert când există atât de multă sufe- 
rinţă în lume? Sunt Părinţii şi Maicile duhovnicești din 
deşert figuri antisociale ale Egiptului secolului al IV-lea? 
Cu certitudine, în Apoftegme am putea găsi pasaje care 
s-ar putea să afirme această descriere. Spre exemplu, 
Avva Sisoe stătea în chilia lui într-o zi, când ucenicul 
i-a bătut în uşă să-l întrebe ceva. Avva Sisoe strigă la el: 


„Fugi, Avram, nu intra, acum n-au timp cele de aici”. 


* Apophthegmata Patrum, 6, P. G. LXV, col. 421A; Stelios Ram- 
fos, Like a Pelican in the Wilderness: Reflections on the Sayings of the 
Desert Fathers, Brookline, Massachusetts: Holy Cross Orthodox 
Press, 2000, p. 231. 

'> Cuvântul „călugăr” provine din grecescul kaMN6yepov și 
înseamnă „bătrân frumos”. 

Totuşi, în acelaşi timp, în chiar aceste Apoftegme 
întâlnim cuvintele pline de lumină ale Avvei Antonie 
care precizează: „De la aproapele este viața şi moartea. 
Că de vom dobândi pe fratele, pe Dumnezeu dobân- 
dim; iar de vom sminti pe fratele, lui Hristos greșim”"”. 
Cum poate să afirme cineva aceasta după ce şi-a pe- 
trecut cea mai mare parte a vieţii în singurătate? Atunci, 
răspunsul la întrebarea legată de elitism este că această 
cale a deşertului nu este un mod de viaţă egoist, atât 
timp cât toată lumea participă la aceeaşi călătorie. Dacă 
fiecare dintre noi, ca lectori moderni ai acestor stră- 
vechi ziceri, în secolul al XXI-lea, ar trece prin stadiul 
deşertului, atunci am aprecia altruismul bătrânilor care 
au trăit acolo în secolul al IV-lea. 

Chiar şi marele Antonie a ieşit din pustiu de două 
ori în viaţă: prima dată, ca să susţină martirii, iar a 
doua oară, ca să-l susţină pe prietenul său, episcopul 
Atanasie, în argumentarea teologică împotriva ereticu- 
lui Arie, din secolul al IV-lea. De fapt, aspect poate mai 
important, Avva Antonie s-a îndepărtat de deşertul său 
atât geografic, cât şi spiritual, pentru că a permis şi 
altor ucenici să se adune în juru-i şi să îl trateze ca pe 
îndrumătorul lor duhovnicesc. Poate că ar fi mai corect 
să spunem că părintele Antonie nu a părăsit niciodată 


"3 Avva Sisoe, cuvântul 27 în Patericul sau apoftegmele părin- 
ților din pustiu ..., p. 332; John Chryssavgis, „The Desert and the 
World ...”, p. 144. 

'% Avva Sisoe, cuvântul 11, în Patericul ce cuprinde în sine cu- 
vinte folositoare ale Sfinților Bătrâni ..., p. 7. 

cu adevărat deşertul, chiar dacă se afla în afara lui. Pen- 
tru că el vorbeşte întotdeauna din deşert; fiecare cuvânt 
sau acțiune a sa vin din deşert. 

Şi totuşi există o altă perspectivă din care se poate 
analiza această întrebare despre egoism. Poate că sun- 
tem chemaţi să fim mai egoişti în viaţa spirituală. Chiar 
dacă sună neobișnuit, poate că ar trebui să ne alegem 
un loc şi un timp unde să nu facem nimic altceva decât 
să ne ocupăm de patimile sufletului şi să medităm la 
Dumnezeu. Poate că ar trebui să ne luăm timp liber 
pentru noi şi pentru Dumnezeu la fel cum o facem — 
natural şi fără măcar să considerăm că ar fi dovadă de 
egoism — ca să mâncăm, să ne odihnim şi să ne rela- 
xăm trupurile. Adevărul este că nu suntem de folos 
altora sau nouă înşine dacă evităm sau omitem această 
etapă a deşertului. Marele nostru poet naţional Mihai 
Eminescu, geniul poeziei româneşti, a înţeles taina, 
când a scris despre ochiul lăuntric, locus communis al 
spiritualităţii ortodoxe: 

„Un sultan dintre aceia ce domnesc peste vro limbă, 

Ce cu-a turmelor păşune, a ei patrie ș-o schimbă, 

La pământ dormea ţinându-și căpătâi mâna cea 
dreaptă; 

Dară ochiu-nchis afară, înlăuntru se deşteaptă”. 
(Scrisoarea II). 

Fuga sau retragerea este o mişcare duală dinspre 
un lucru spre altceva. Anahoreza sau retragerea este 
acțiune, nu gând. Este pragul mântuirii, care lasă în 
urmă tot ceea ce este superficial, tulburător şi futil şi 

iniţiază o mişcare spre transformare, spre transfigu- 
rare. În acest sens, fuga este o formă de discernământ. 
Înseamnă a conştientiza ce lipseşte, cuplat cu acţiunea 
de apropiere de împlinirea vieţii. „Lăcerea, în cadrul 
solitudinii, este dorința liber aleasă de a renunţa la tot 
ceea ce inhibă ascultarea de Dumnezeu şi cunoaşterea 
de sine. Vocaţia ascultării în tăcere înlătură autosu- 
ficienţa, egoismul şi egocentrismul care ne-au limitat 
vieţile. Tăcerea este primul pas care conduce spre trans- 
formare”"”. 

Cuvioşii şi cuvioasele Deşertului - numiţi avva și 
amma - subliniază necesitatea unui sine integrat. Avva 
Alonie susţinea că suntem chemaţi să ne reconstruim 
şi să renaștem: „De nu aș fi stricat totul, n-aș fi putut 
să mă zidesc; adică, de n-aş fi lăsat tot ce mi se pare 
bun din voinţa mea, n-aș fi putut să dobândesc faptele 
bune”"*. Dacă nu se exersează omul pe sine și începe 
să cunoască suișurile și coborâșurile luptei cu ispitele, 
cu păcatele, tacticile luptei duhovnicești sau a războ- 
iului nevăzut, dacă nu se roagă, nu meditează la cuvin- 
tele dumnezeieşti în tăcere şi în solitudine, nu poate fi 
de folos celorlalți. Cel puţin nu pe acest plan. 

Revenind la bătrânii frumoşi din deșertul Egiptu- 
lui, la singurătatea lor și la credinţa lor lucrătoare prin 
iubire, precizăm că, deseori, toţi pustnicii şi novicii se 


'*David G. R. Keller, Oasis of Wisdom ..., p. 164. 

'%* Avva Alonie, cuvântul 2, în Patericul ce cuprinde în sine cu- 
vinte folositoare ale Sfinților Bătrâni ..., p. 39; vezi şi John Chry- 
ssavgis, op. cit., p. 144 sq. 

adunau pentru rugăciunile în comun şi după aceasta, 
serveau masa împreună şi ţineau un gen de întrunire 
pentru a discuta probleme care îi priveau pe toţi. Apoi 
se întorceau la solitudinea lor, unde îşi petreceau timpul 
muncind şi rugându-se. Să nu ne imaginăm că Părinţii 
nu dădeau importanţă activităţii fizice. Ei se conside- 
rau muncitori şi aveau o suspiciune profundă faţă de 
religiozitatea care nu se manifesta prin realizări practice. 
Liniştea sufletului nu era o alternativă la muncă, ci 
doar cel mai bun decor şi cel mai bun sprijin al său 
(Avva loan Piticul, 34; Avva Sisoe, 13). Departe de a 
se mulţumi să mediteze posomorât asupra stării su- 
fletului său, Avva Antonie era extrem de activ. Muncea 
pentru a se susţine şi pentru a avea ce să dăruiască 
săracilor. Chiar în sihăstria sa, căuta sol fertil să-şi 
cultive grânele şi confecționa coşuri pe care le dădea 
vizitatorilor în schimbul hranei. 

Descoperim aici o mare contribuţie a Părinților 
deşertului la istoria spiritualităţii creștine: dorinţa lor 
de a întreţese cât de clar posibil osteneala cea tru- 
pească şi păzirea celor dinăuntru, a celor sufleteşti. Nu 
era o sarcină simplă. Agathon simţea că vigilenţa inte- 
rioară şi trezvia contau mai mult decât asceza tru- 
pească; constituiau fructul vieţii duhovnicești, în timp 
ce munca era frunzişul care oferea adăpost protector: 
„A fost întrebat Avva Agathon: ce este mai mare: 
osteneala cea trupească sau păzirea celor dinăuntru? 
lar bătrânul a zis: omul este asemenea unui pom; deci, 
osteneala cea trupească este frunza, iar păzirea celor 

dinăuntru este roada. Şi fiindcă, după ceea ce este 
scris: «tot pomul care nu face roadă bună se taie și în 
foc se aruncă» (Mt. 7, 19), arătat este că pentru roadă 
este toată osârdia noastră, adică pentru paza minții. 
Dar este trebuinţă și de acoperământul şi de podoaba 
cea de frunze, care sunt ostenelile cele trupești”"”. 

Un alt bătrân aruncă lucrurile într-o lumină aproa- 
pe contrară, iar învățătura, meditaţia și contemplarea 
devin frunzişul, în timp ce osteneala trupească devine 
fructul (Avva Nau). Niciunul dintre texte, totuşi, nu 
se ocupă cu ordonarea etapelor, care să sugereze că o 
realizare se dezvoltă din alta: ambele erau grefate pe 
ceva mai profund, pe omul însuşi. Avva Arsenie a 
adăugat o altă inversiune interesantă. „Pe cât îţi este 
cu putinţă, nevoieşte-te ca lucrarea cea dinăuntru să fie 
după Dumnezeu şi să biruiască patimile din afară”!*. 
Ascetismul deşertului era mai curând caracterizat de 
o întreţesere complexă de atitudini şi comportamente, 
cum zis-a Avva loan cel Pitic: „Eu vreau să se împărtă- 
șească omul câte puţin din toate faptele cele bune”"”. 

Pentru că luau marea poruncă a iubirii de aproa- 
pele foarte în serios, duceau o luptă continuă pentru a 
materializa legea iubirii în propria viaţă. Nu era o ati- 
tudine simplistă reflectată în generalităţi şi retorică. 
Locul unde călugării deveneau iubitori de semeni se 


'” Avva Agathon, 8, în Patericul ce cuprinde în sine cuvinte fo- 
lositoare ale Sfinților Bătrâni ..., p. 26. 

'% Avva Arsenie, 9, în loc. cit., p. 14. 

'% Avva loan Colov, 34, în Joc. cit., p. 108. 

regăsea în interacţiunile specifice cu ceilalţi călugări 
şi cu mirenii care îi înconjurau. Această moştenire ne 
aminteşte că marea poruncă a iubirii este fundaţia 
căii creştine şi ar trebui să constituie caracteristica de 
identificare a vieților noastre în comunitatea creştină, 
ar trebui să constituie motivaţia fundamentală a rela- 
ţiilor noastre şi a acţiunilor noastre pe căile vieţii noas- 
tre cotidiene. 

Părinţii se susțineau prin munca mâinilor, de 
obicei împletind coşuri şi carpete din frunze de pal- 
mier sau din trestie. Acestea erau vândute în oraşele din 
apropiere. Câteodată în Pateric se discută de probleme 
legate de activitatea lor şi de comerţul pe care îl im- 
plica. Milostenia şi ospitalitatea erau probleme de im- 
portanță maximă şi aveau întâietate în faţa postirii şi 
a rutinelor ascetice personale. 

Uneori, cuvioşii îi minunau şi bucurau şi pe îngeri 
care-i testau la această virtute a iubirii de aproapele: 
„A intrat odată Avva Agathon în cetate să-și vândă 
puţinele vase şi a găsit pe un lepros lepădat în cale. I-a 
zis lui leprosul: unde te duci, şi i-a răspuns Avva 
Agathon: în cetate, să vând niște vase. Zis-a leprosul: 
fă milostenie, de mă ia acolo! Și luându-l pe spatele 
sale, l-a dus în cetate. I-a zis lui acesta: unde vei vinde 
vasele tale, acolo să mă pui. Şi a făcut bătrânul așa. Şi 
după ce vindea un vas, zicea bubosul: cu cât l-ai vân- 
dut? Și-i răspundea: cu atâta. Şi-i zicea iarăşi: cum- 
pără-mi o plăcintă. Și-i cumpăra. Şi iar vindea alt vas. Și 
îi zicea leprosul iarăşi: dar acesta cu cât? Şi-i răspunse 

bătrânul: cu atâta. Şi-i zicea: cumpără-mi acest lucru. 
Şi-i cumpăra. Deci după ce a vândut toate vasele și 
voia să se ducă, i-a zis bubosul: te duci? Și i-a răspuns 
lui: da! Şi i-a zis din nou: fă iarăşi milostenie, de mă 
du unde m-ai găsit! Și luându-l pe spatele lui, l-a dus 
la locul lui. Şi i-a zis: binecuvântat eşti Agathoane, de 
Domnul în cer și pe pământ. Și ridicând ochii săi, pe 
nimeni n-a văzut. Că a fost îngerul Domnului care a 
venit să-l ispitească”!'". Alteori, îngerii îi înștiințau de 
marea răsplătire a Domnului pentru neasemuita lor 
dragoste de frate. „Un monah avea sub ascultare un 
alt monah, care era într-o chilie departe cu zece mile. 
Deci, i-a zis lui gândul: cheamă-l pe fratele să vină să ia 
pâinea. Şi iarăşi a socotit: de ce pentru pâine să supăr 
eu pe fratele să vină zece mile? Mai vârtos să o duc 
eu. Şi luând-o, a plecat la el, dar mergând, s-a lovit cu 
piciorul de o piatră şi rănindu-i-se degetul, curgea 
sânge mult. De durere a început să plângă. Atunci 
îndată a venit la el îngerul, zicând: de ce plângi? lar el 
arătându-i rana, a zis: pentru aceasta plâng. Zis-a în- 
gerul: nu plânge pentru aceasta, că paşii tăi pe care îi 
faci, pentru Domnul se numără şi spre marea răsplă- 
tire înaintea feţei lui Dumnezeu se văd. Atunci mulţu- 
mind pustnicul lui Dumnezeu, călătorea bucurându-se. 
Şi venind la fratele, i-a adus pâinile şi i-a povestit lui 
iubirea de oameni a lui Dumnezeu şi dându-i pâinea, 
s-a întors. A doua zi luând iarăşi pâine, a plecat la alt 


" Avva Agathon, în loc. cit., 30, p. 30. 

monah să o ducă. Şi s-a întâmplat de venea şi acela la 
el şi s-au întâlnit pe cale amândoi. Astfel a zis cel ce 
mergea, către cel ce venea: o comoară avem şi ai căutat 
să mi-o furi? Şi el a zis lui: au doară uşa cea strâmtă 
numai pe tine te încape? Lasă-ne şi pe noi să venim 
împreună cu tine. Şi îndată vorbind ei, li s-a arătat în- 
gerul Domnului şi le-a zis: prigonirea aceasta a voastră 
s-a suit la Dumnezeu ca un miros de bună mireasmă!”""!. 
Altădată, câţiva fraţi vorbeau despre dragoste şi 
avva losif lea zis: „Oare ştim noi ce este dragostea?”. 
Şi la dat exemplu pe avva Agathon. Acesta avea un 
cuţit şi a venit la el un frate, care ia lăudat cuțitul, iar 
avva nu la lăsat să plece până când na luat şi cuţitul'”. 
Același avvă Agathon a rostit următoarea zicere anto- 
logică și greu de urmat: „de mi-ar fi fost cu putinţă să 
găsesc un bubos să-i dau trupul meu şi să iau pe al 
lui, bucurie aș fi avut, căci aceasta este dragostea cea 
desăvârşită”!". Se mai spunea iarăşi despre dânsul, că 
venind o dată în cetate să-și vândă vasele, adică lucrul 
mâinilor sale, a găsit pe un om străin, lepădat pe uliţă 
şi bolnav, neavând cine să-l cerceteze. Şi a rămas bă- 
trânul cu dânsul luând o casă cu chirie și din lucrul 
mâinilor sale plătea chiria, iar ce-i mai rămânea, chel- 
tuia pentru necesităţile bolnavului. Şi a continuat în 


" Patericul ce cuprinde în sine cuvinte folositoare ale Sfinţilor Bă- 
trâni..., p. 375. 

" Avva Iosif, în loc. cit., p. 74. 

"» Avva Agathon, în loc. cit., p. 29. 

acest fel patru luni, până când s-a vindecat bolnavul. 
Şi aşa bătrânul s-a dus la chilia sa cu pace". 

Nenumăratele ziceri care poartă mărturie a acestei 
amiabilităţi inimoase ar trebui să fie suficiente pentru 
a răspunde acuzelor că aceşti oameni şi-ar fi urât se- 
menii. Părinţii erau pe deplin încredințaţi că nimeni nu 
trebuie să judece pe semenul său, că nimeni nu cu- 
noaşte pocăinţa de taină a fiecăruia şi sfârşitul lui pă- 
mântesc. „Cu mai mulți ani în urmă, în Chilia Sfintei 
Treimi de la Schitul Sfânta Ana trăiau cinci fraţi de 
sânge. Din pizma satanei, ei au început să se certe între 
ei în aşa fel încât au ajuns să fie cunoscuți ca aducă- 
tori de tulburare. Ei însă își cereau iertare unul de la 
altul în fiecare noapte şi astfel au fost iertați. 

Mulţi ani au trecut în acest fel. Apoi, într-o zi, nu s-a 
mai auzit niciun zgomot în chilia lor. În acea noapte 
egumenul schitului a fost înștiințat în somn că toţi cei 
cinci frați au adormit în Domnul. El a mers cu alţi pă- 
rinți la chilie și a văzut că era adevărat. Toţi cinci au 
plecat la Domnul, făcând plecăciune, în timp ce-şi ce- 
reau iertare unul de la celălalt. Dumnezeu Cel Milostiv 
i-a luat la EI chiar după Vecernie. Astfel, Dumnezeu a 
arătat un semn despre dreptate şi mântuire, o dovadă 
a corectitudinii şi răbdării Sale, un semn că nimeni nu 
trebuie să judece pe semenii săi”. Ei care trăiau într-o 
pocăință perpetuă, îl putea iubi pe aproapele lor cu- 
prins de lipsuri şi imperfecțiuni, pentru că empatizau 


"+ Ibidem, p. 29. 
' Arhimandrit loanikkios Kotsonis, Patericul Atonit..., p. 251. 


o 


405 


PĂRINȚII PATERICULUI, DESPRE POCĂINȚĂ 


cu acesta. „lacov Persanul zis-a Avvei Dioscor din mun- 
tele Nitriei: «Cum trebuie oare să-l iubeşti pe om?» 
lar Avva Dioscor i-a zis lui: «Dacă omul nu-şi va pune 
mâinile pe cap şi nu va spune: «Am păcătuit», nu-l va 
putea iubi pe aproapele său ca pe sine însuşi»”""*. Fi- 
indcă Părinţii îl iubesc pe aproapele păcătos şi urăsc 
doar păcatul acestuia din urmă, nefârtații diavoli, stau, 
biruiţi la picioarele lor. „Zis-a un frate: Pe când Avva 
loan de la Chilii era pe moarte, eu i-am zis lui: «Avvo, 
Părinte, nu-mi spui o vorbă prin care să mă pot mân- 
tui?». El mi-a zis aşa: «Îţi voi spune un cuvânt şi de 
îndată spus, îţi va ajunge ca să fii mântuit». l-am mai zis: 
«Care este acesta, Părinte?». lar el mi-a spus: «Mergi, 
iubeşte-ți aproapele ca pe tine însuţi şi toţi vrăjmașii 
tăi vor fi la picioarele tale»”"”. 

Cultivând ca nimeni altcineva virtutea iubirii de 
aproapele, cuvioşii câştigau mari daruri dumnezeieşti, 
deși, în smerenia lor, unii se considerau oameni păcă- 
toşi ce nu au dobândit pe deplin virtutea iubirii de 
semeni. „Un frate l-a întrebat pe un părinte oarecare, 
zicând: pentru ce, părinte, acum fraţii care se ostenesc 
prin pustie şi prin mănăstiri, nu pot câştiga darurile lui 
Dumnezeu precum câştigau părinţii cei de demult? 
Răspuns-a lui bătrânul, zicând: fiule, părinţii cei de de- 
mult aveau dragostea frățească cea desăvârşită şi fie- 
care ridica în sus, spre cer, pe fratele său. Acum, fiindcă 
s-a stins dragostea între preoţi fiecare îl trage în jos pe 


"1 Pateric. Ziceri inedite ale Părinților Pustiei..., p. 335. 
" Ibidem, p. 335. 

fratele său, şi pentru aceea nu câştigă fraţii noştri darul 
lui Dumnezeu ca părinţii cei de demult”"*. 
Într-adevăr, în deşert era mai multă iubire adevă- 
rată, mai multă înţelegere şi blândeţe decât în oraşe, 
unde, ca şi astăzi, fiecare lupta pentru el însuşi. 
Aspectul este cu atât mai relevant, cu cât esenţa 
mesajului creştin însuşi este dragostea, solidaritatea, 
milostenia, unitatea în Hristos. Misticii creştini din toate 
timpurile au căutat şi au descoperit nu numai unifica- 
rea propriei ființe, nu numai uniunea cu Dumnezeu, ci 
şi uniunea cu ceilalţi în Duhul lui Dumnezeu. A căuta 
unirea cu Dumnezeu care ar implica o separare totală, 
atât în spirit, cât şi în trup, de restul umanităţii, ar părea 
unui sfânt nu numai absurdă, dar chiar opusul sfin- 
ţeniei. Izolarea în sine, incapacitatea de a te apropia 
de alţii, ar însemna incapacitate pentru orice formă 
de transcendenţă de sine. Să fii astfel prizonierul pro- 
priei identități înseamnă, de fapt, să sălăşluieşti în iad. 
Relevantă este, în acest sens atât întrebarea unui tânăr 
monah cât și răspunsul bătrânului: „Un frate oarecare 
l-a întrebat pe un părinte, zicând: cum şi în ce chip 
este, părinte, dragostea de fraţi? Dar nedragostea? Răs- 
puns-a lui bătrânul, zicând: dragostea de fraţi, aceasta 
este, fiule: să îndemni pururea şi să înveţi şi să povă- 
ţuieşti şi pe fratele tău, mai ales pe cel mai tânăr şi de 
curând călugărit, la calea mântuirii şi spre faptele cele 


"5 Patericul ce cuprinde în sine cuvinte folositoare ale Sfinților Bă- 
trâni ..., p. 376. 

bune, folositoare şi plăcute lui Dumnezeu şi să mân- 
gâi pe cel necăjit, supărat şi deznădăjduit, să cercetezi 
pe cel bolnav şi să adăposteşti pe cel străin. Aceasta este 
dragostea frăţească şi acestea sunt, fiule, faptele dragos- 
tei frățeşti. lar nedragostea frăţească, aceasta este: a nu 
purta grijă pentru cercetarea, îndemnarea, învăţătura 
şi povăţuirea celor mai tineri spre calea mântuirii şi 
spre faptele cele bune şi folositoare şi plăcute lui Dum- 
nezeu şi a nu mângâia, după putinţa ta, pe cel scârbit, 
supărat şi deznădăjduit, a nu odihni pe cel străin, a nu 
cerceta pe cel bolnav, ci numai de sine şi pentru sine a 
te îngriji. Cel ce face acestea este iubitor de sine, nu de 
fraţi. Aceasta este, fiule, dragostea de fraţi, pentru care 
Dumnezeu ridică şi ia darul Său de la purtătorii în 
zadar ai cinului şi numelui călugăresc”"”. 

În întregul Pateric găsim o insistenţă repetată pe 
primatul iubirii faţă de orice altceva din viaţa spiri- 
tuală: faţă de cunoaştere, YvOoLG, ascetism, contem- 
plare, solitudine, rugăciune. De fapt, iubirea este viaţa 
spirituală şi fără ea, toate celelalte strădanii ale du- 
hului, oricât de grandioase, sunt golite de conţinut şi 
devin doar iluzii. Cu cât sunt mai grandioase, cu atât 
mai periculoasă este iluzia. Părinţii știau prea bine că 
fără iubire, nu pot dobândi nici pacea sufletului. „«Noi 
suferim pentru că nu avem dragoste. Cel care nu iu- 
beşte nu are pace, chiar dacă îl aşezi în Rai» — a spus un 


"* Ibidem, p. 378-379. 

părinte”! În Patericul atonit, ni se prezintă, printre al- 
tele, o zicere interesantă, în sensul acesta, de la părintele 
Modest, un viețuitor al obștii monahale de la Konsta- 
monitu, un învățător neobosit al dragostei dumnezeiești. 
Toate predicile sale erau fundamentate pe dragoste, 
centrul vieții duhovnicești. Deseori spunea: „Până când 
nu simțim că toţi oamenii sunt frații și surorile noastre, 
iar noi suntem frații și surorile lor, Sfântul Duh nu Se 
va sălășlui niciodată în inima noastră. Dumnezeu iu- 
beşte pe toți oamenii la fel, pe cel mai mare păcătos și 
pe cel mai sfânt om. În același fel ar trebui să îmbră- 
țişăm pe oricine în inima noastră. Dragostea rabdă, 


dăruiește, îndură. «Dumnezeu este dragoste»”". 


Milostenia Părinților deşertului nu ni se prezintă 
în efuziuni neconvingătoare. Dificultatea şi magnitu- 
dinea iubirii faţă de ceilalţi sunt recunoscute întot- 
deauna şi nu sunt niciodată minimalizate. „S-au dus 
odinioară trei fraţi la seceriş şi şi-au luat lor şaizeci de 
măsuri de arătură. Unul dintr-înşii s-a îmbolnăvit în 
chiar ziua dintâi la chilia sa. Şi a zis unul din doi, 
celuilalt: iată, frate, vezi că s-a îmbolnăvit fratele nos- 
tru! Sileşte-ţi tu puţin gândul şi eu şi vom secera partea 
lui prin rugăciunile sale! După ce s-a sfârşit lucrul, 
vrând să meargă şi să-şi ia plata l-a chemat pe fratele, 
zicând: vino, ia-ţi plata ta, frate! Acela a zis: care plată să 
iau, nesecerând? lar ei au zis: cu rugăciunile tale am 


'* Arhimandrit loanikkios Kotsonis, Patericul Atonit ..., p. 14. 
' Ibidem, p. 25. 

făcut şi secerişul tău şi vino, ia-ţi plata ta! EI însă nu 
credea. Deci multă îndoială făcându-se între dânşii, s-au 
dus să se judece la un bătrân mare. Şi i-a zis fratele: 
părinte, am mers toţi trei să secerăm şi în ziua cea dintâi 
m-am îmbolnăvit şi mă silesc fraţii pe mine care nici 
un ceas nu am secerat, să iau plata pentru secerişul pe 
care ei l-au secerat. Şi au zis (ceilalţi doi - n. n.): toţi 
trei am luat şaizeci de măsuri de arătură să le sece- 
răm. Şi de am fi fost toţi trei nu am fi putut să le sece- 
răm, iar cu rugăciunile fratelui amândoi degrabă am 
săvârşit secerişul. Noi îi zicem lui: ia-ţi plata ta, dar el 
nu vrea. lar bătrânul auzind, s-a minunat şi a zis fra- 
telui celui ce era împreună cu ei: sună, să se adune toţi 
fraţii! Şi după ce au venit toți, le-a zis lor bătrânul: 
veniţi, fraţilor, auziţi astăzi judecată dreaptă! Şi le-a 
vestit lor toate. lar ei l-au obligat pe fratele să-şi ia plata 
şi să facă cu ea ce va voi. Şi s-a dus fratele plângând şi 
mâhnit”'”. 

Este dificil să-i iubeşti pe ceilalţi, dacă e să consi- 
derăm iubirea în sensul deplin al cuvântului. lubirea 
reclamă o transformare interioară totală — pentru că, 
fără aceasta, nu putem ajunge să ne identificăm cu fra- 
tele nostru. Trebuie să devenim, într-un sens, persoana 
pe care o iubim, şi asta implică un tip de moarte a pro- 
priei noastre fiinţe, a propriului nostru sine. Indiferent 
cât de tare încercăm, rezistăm acestei morţi: ripostăm 
cu mânie, cu răzbunare, cu solicitări, cu ultimatumuri. 


'* Patericul ce cuprinde în sine cuvinte folositoare ale Sfinților 
Bătrâni ..., p. 383. 

Căutăm orice scuză ne convine ca să ne eliberăm de 
dificila sarcină. Dar în Verba Seniorum sau Pateric citim 
despre Avva Ammona, care şi-a petrecut paisprezece 
ani rugându-se să-şi depăşească mânia sau, mai curând 
şi mai semnificativ, să fie izbăvit de această slăbiciune. 
Citim de Avva Serapion, care şi-a vândut ultima carte, o 
copie a Evangheliilor, şi a dăruit banii săracilor, vân- 
zând astfel „chiar cuvintele care îi spuneau să vândă 
totul şi să dea săracilor”. Un alt Avva a admonestat 
aspru nişte călugări care ajutaseră la aruncarea în în- 
chisoare a unui grup de jefuitori şi, ca rezultat, sihaş- 
trii ruşinaţi au pătruns cu forţa în închisoare şi i-au 
eliberat pe deţinuţi. Lecturăm adesea despre stareți 
care refuză să se alăture condamnării publice a delinc- 
venţilor, cum ar fi Avva Moise. În dreptul său, în Pateric, 
citim, printre multe altele, și următoarea întâmplare. 
„Un frate odată a greşit în Schit şi făcându-se adu- 
nare, a trimis către avva Moise, dar el nu voia să vină. 
Deci a trimis către dânsul preotul zicând: «vino, că te 
aşteaptă norodul!». Atunci el, sculându-se, a venit și 
luând o coşniță găurită şi umplând-o cu nisip, o purta. 
lar ei ieşind în întâmpinarea lui, i-au zis: ce este aceasta, 
părinte? Zis-a lor bătrânul: păcatele mele sunt înapoia 
mea curgând în jos și eu nu le văd dar am venit astăzi 
să judec păcatele străine. Şi ei auzind, n-au grăit nimic 
fratelui ci l-au iertat”!”. 

Dacă aveau loc astfel de proteste, e evident că exis- 
tau şi motive pentru ele. Spre sfârşitul secolului al V-lea, 


"3 Avva Moise, în Patericul ce cuprinde în sine cuvinte folositoare 
ale Sfinţilor Bătrâni ..., p. 150-151. 

Sketis şi Nitria deveniseră oraşe monahale rudimen- 
tare, cu legi şi pedepse. De ramurile unui palmier din 
afara bisericii din Sketis atârnau trei bice: unul, pentru 
pedepsirea călugărilor delincvenţi, altul pentru pedep- 
sirea hoţilor şi al treilea, pentru vagabonzi. Dar erau 
şi mulţi călugări precum Avva Moise care nu erau de 
acord şi aceştia erau cu adevărat sfinţii. Ei reprezentau 
idealul „anarhist” al deşertului. Poate cei mai memo- 
rabili dintre toţi erau cei doi bătrâni fraţi care locuiau 
împreună de ani de zile fără a se certa vreodată şi 
care au decis „să se certe şi ei ca toată lumea”, dar pur 
şi simplu n-au reuşit”. 

Numeroase ziceri din Apophthegmata Patrum se ocupă 
de alimentaţie şi post. Era un subiect fierbinte. Există 
rapoarte despre călugări care mâncau doar o dată la 
două, patru, chiar la şapte zile. „Zis-a un Bătrân: «Dacă 
un om mănâncă o dată în zi atunci el este monah; dacă 
mănâncă de două ori în zi, este om trupesc, iar de mă- 
nâncă de trei ori, este asemenea necuvântătoarelor»” ">. 
Rămânem cu impresia că încercau să testeze limitele 
rezistenței umane. Avva Pimen, unul dintre marii tem- 
peraţi ai Sketisului, critica astfel de extreme. Admitea 
experimentele din trecut, susținând că Părinţii au în- 
cercat limitele posibilului şi au descoperit că preferau 
să mănânce în fiecare zi, dar o cantitate mică. Ne-au 


lăsat această cale regală, care este uşoară”"*. 


“Thomas Merton, The Wisdom of The Desert ..., p. 25 et passim. 
' Pateric. Ziceri inedite ale Părinților Pustiei ..., p. 338. 
'* Apophthegmata Patrum, P. G. LXV, col. 281-284. 

Este posibil ca Pimen să o fi considerat uşoară după 
standardele deşertului, dar dieta normală a călugărilor 
era cel puţin austeră. Mâncau două felii mici de pâine 
pe zi — cele două felii împreună cântărind circa jumă- 
tate de kilogram'”. Această pâine putea fi păstrată luni 
de zile, dar devenea tare ca piatra (să ne amintim că 
Sfântul Antonie avea o rezervă pentru şase luni din 
această pâine depozitată în locaşul său din deşert). Dacă 
era necesar, călugării o înmuiau în apă pentru a o face 
comestibilă'*. De asemenea, îşi garniseau pâinea cu 
sare — o necesitate absolută în deşert. Uneori, călugării 
de la Sketis foloseau ulei de măsline, dar în cantități ne- 
semnificative'”. Avva Serapion a zis despre sine urmă- 
toarele: „Înainte de a ajunge monah, pe când mă aflam 
în tinereţe într-o chinovie, vreme de douăzeci şi cinci 
de ani, mâncat-am la fiecare masă doar o prescură”!'”. 

Cu toţii se fereau de săturare și de îmbuibare, căci 
cel ce se îmbuibă cu hrana cea îmbelşugată şi cu băutură 
începe a nesocoti rugăciunea şi nu poate să poarte răz- 
boi cu gândurile sale". Nerespectarea postului sau în- 
frânării de la alimente era considerată a fi uşa din spate 
pentru eliberarea pasiunilor trupeşti. Foamea şi prive- 
gherea „curăţă cugetul de gândurile cele stricăcioase, 


'7 Verba Seniorum, P. L. LXXIII, col. 907; P. G. LXV, col. 283; 
Thomas Merton, The Wisdom of The Desert ..., p. 176-177. 

“5 Apophthegmata Patrum ..., col. 104-105. 

' Ibidem, col. 272. 

'% Pateric. Ziceri inedite ale Părinților Pustiei ..., p. 335-336. 

"Ibidem, p. 363. 


413 


PĂRINȚII PATERICULUI, DESPRE POCĂINȚĂ 


iar trupul de împunsăturile diavoleşti și astfel fac lăcaş 
Sfântului Duh”'”. Pentru cei mai în vârstă, mâncarea 
și băutura preferată erau umilinţa și lacrimile: „Zis-a 
un bătrân oarecare: se bucură călugărul tânăr, când se 
apropie ziua vreunui praznic, ştiind că atunci o să se 
pună la masă mai bune bucate, iar celui ce este ade- 
vărat călugăr, mâncarea cea mai bună şi băutura lui 
sunt umilinţa şi lacrimile”"*. 

În timpul săptămânii, călugării nu beau vin, nu- 
mai apă, şi aceasta, în cantităţi limitate. Sunt menţio- 
nate legumele, în special lintea şi fasolea, şi fructele, 
cum ar fi smochinele, dar acestea par să fi fost rezer- 
vate pentru vizitatori sau pentru cei bolnavi. Această 
dietă, oricât de austeră ne-ar părea, nu diferea mult de 
cea a unui ţăran egiptean sărac”. 

Călugării se relaxau la venirea călătorilor. Odată, 
un vizitator şi-a cerut iertare de la gazda sa (un ana- 
horet) pentru că l-a făcut să-şi întrerupă „regula” pos- 
tului şi rânduiala sa, în genere. Celălalt răspunzând, 
i-a zis: „rânduiala mea este să te odihnesc pe tine şi să te 
petrec cu dragoste”'”. O altă zicere pare să decurgă din 
aceeaşi atitudine. Astfel, la avva Pimen a venit odată 
un frate întru a doua săptămână din Postul Mare şi 


'* Ibidem. 

“5 Patericul ce cuprinde în sine cuvinte folositoare ale Sfinților Bă- 
trâni ..., p. 301. 

“+ Apophthegmata Patrum ..., col. 287-288. 

'* Cf. Dom Lucien Regnault, Les chemins de Dieu au desert ..., 8/7, 
p. 207. 

mărturisindu-și gândurile și dobândind odihnă, i-a 
zis: „puţin de nu m-am împiedicat să vin aici astăzi. 
Şi i-a zis lui bătrânul: pentru ce? Zis-a fratele: am 
gândit nu cumva pentru post nu-mi vei deschide. l-a 
zis lui Avva Pimen: noi nu ne-am învăţat a închide uşa 
cea de lemn, ci mai vârtos ușa limbii”. 

Vizitatorii erau întâmpinați cu o plecăciune. Con- 
form Avvei Apollo, trebuie să te pleci în faţa vizitato- 
rilor pentru că nu în faţa lor ne plecăm, ci în faţa lui 
Dumnezeu: „trebuie să ne închinăm fraţilor ce vin la 
noi; căci nu lor, ci lui Dumnezeu ne închinăm. Căci se 
zice că dacă ai văzut pe fratele tău, ai văzut pe Dom- 
nul Dumnezeul tău ... Și când îi primiţi, să-i siliți spre 
odihnă”. Dacă vizitatorii veneau de la o anumită dis- 
tanţă, li se dădea apă, pâine, chiar şi o masă gătită. Să 
serveşti o masă gătită în timpul săptămânii însemna o 
încălcare scandaloasă a obiceiurilor monahale, dar 
caritatea ospitalităţii avea întotdeauna întâietate". Vi- 
zitele puteau fi chiar frecvente. Avva Casian a vizitat 
odată un bătrân care i-a spus că era cel de-al şaselea 
vizitator pe care bătrânul îl hrănise în ziua aceea: „ne- 
am dus la alt bătrân şi ne-a făcut pe noi de am gustat 
şi ne îndemna după ce ne-am săturat să mai mâncăm. 
lar eu zicând că nu mai putem, el a răspuns: dar eu, 
venind fraţii, de şase ori am pus masa şi îndemnând 


“* Avva Pimen, în Patericul ce cuprinde în sine cuvinte folositoare 
ale Sfinților Bătrâni ..., 58, p. 187. 

'* Avva Apollo, 3, în loc. cit., p. 40. 

'%% Apophthegmata Patrum ..., col. 288. 

pe fiecare, împreună mâncam şi încă îmi este foame. 
Dar tu odată mâncând, atât te-ai săturat încât să nu mai 
poți mânca?'””. Aici se observă dragostea ferventă a bă- 
trânului dar şi adânca lui smerenie. Ca să-l îndemne 
pe vizitator să servească, bătrânul se smerea pe sine 
zicând că a mâncat de şase ori şi încă îi este foame. 

Însă, chiar dacă manifestau o înflăcărată dragoste 
de aproapele şi erau ospitalieri, aceasta nu era pentru 
dânșii în relaţia cu ceilalţi sau cu străinii un do ut des. 
Părinţii din deşert, dintre care unii erau foşti păgâni, 
renunţaseră la orice spiritualitate a quid pro quo-ului. 
Nu se așteptau să primească în cetate aceeași ospeţie. 
Astfel, un bătrân şi-a prevenit ucenicul zicând: „de ţi se 
va întâmpla o călătorie la un loc străin, între oameni 
necunoscuţi şi făcându-se seară, vei merge la oameni ca 
să găzduieşti şi să te odihneşti şi nimeni nu te va primi 
în casă, fiind străin, tu nu te scârbi. Ci zi în gândul tău 
aşa: de aş fi eu vrednic, Dumnezeu mi-ar face mie 
odihnă şi i-ar îndemna pe oameni de m-ar primi”. 

Urmând sfinților din vechime, cuvioşii noștri ro- 
mâni, nevoitori în mănăstirile, schiturile sau în chiliile 
din munţi ori în bordeiele din păduri se înfrânau de la 
hrana cea trecătoare şi erau afabili ospitalieri pentru 
toţi cei care, într-un fel sau altul, îi întâlneau ori le căl- 
cau pragul chiliei. 


'* Avva Casian, 3, în loc. cit., p. 128. 
' Patericul ce cuprinde în sine cuvinte folositoare ale Sfinților Bă- 
trâni..., p. 275. 

Când îl întrebau pe părintele Cleopa Ilie de la Mă- 
năstirea Sihăstria-Neamţ (t 1998) fraţii din mănăstire 
ce mânca pe când era la pustie, părintele spunea că îi 
aducea un pădurar cartofi şi el făcea socoteala să-i 
ajungă cam unul pe zi. Unui părinte duhovnicesc apro- 
piat, i-a spus că a mâncat şi pământ, dar nu voia să 
mai ştie ceilalți'”. Un alt mare părinte cuvios al Orto- 
doxiei românești, anume părintele Vichentie Mălău 
de la Mănăstirea Secu-Neamțţ (+ 1945) era de părere că 
monahul „trebuie să mănânce un singur fel de mân- 
care şi aceea cu multă înfrânare. La fel şi haine să aibă 
numai două, una de lucru şi alta de biserică, şi acelea 
să fie simple”"”. 

Un alt model de viață duhovnicească pentru călu- 
gări a fost și părintele Damian (Ţâru de la Mănăstirea 
Secu-Neamţ t 1964). El nu mânca niciodată stând pe 
scaun, ci şezând în picioare. Uneori, când îi aducea mân- 
care de la trapeză, zicea bătrânul: 

„Nu mai încetezi cu mâncarea asta? 

la, părinte şi mănâncă! Este caldă! — îl îndemna 
ucenicul, După ce gusta puţin, în atelierul de tâmplă- 
rie, răspundea: 

Parcă îi lipseşte ceva la mâncarea asta, că n-are nici 
un gust. Pune-o colo în dulap. Mai spre seară nu ştiu 
cine o drege acolo, că tare este bună. 

Seara, însă, părintele uita să mai mănânce şi uce- 


nicul ducea mâncarea înapoi”'*. 


“! Arhimandrit loanichie Bălan, Patericul românesc ..., p. 758. 
'* Ibidem, p. 568. 
'* Ibidem, p. 620. 

În ceea ce priveşte ospitalitatea românească, din 
multitudinea de paradigme, redăm aici una singură. 
Când protosinghelul Ghervasie Hulubariul de la Mă- 
năstirea Agapia Veche (+ 1973) a fost întrebat cum pot 
călugării şi fraţii să-i împace şi să-i mulţumească pe 
toţi mirenii care vin la ei la mănăstire, bătrânul le-a 
lansat tuturor un părintesc îndemn: «Părinților, să-i 
primim pe toți cu inimă bună, fără deosebire. Să le dăm 
o vorbă bună, un sfat, o binecuvântare şi, dacă putem, 
ceva de mâncare. Căci, atunci când vor pleca, vor zice 
între ei: Ce oameni buni! Ce bine ne-au primit!». Şi se va 
preamări Dumnezeu şi pe calea asta. lar dacă nu-i pri- 
mim cu dragoste, se vor sminti de noi şi se va huli Dum- 
nezeu prin noi. Că noi prin oameni, prin creştini, ne 
ridicăm şi tot prin ei ne coborâm. Mediul înconjurător 
ne pune nota, bună sau rea. Nu trebuie să fugim de 
mireni, că ei nici într-un caz nu pot trăi fără noi, fără 
preoţi. Să ne sprijinim unii pe alţii” "*. 

Ce putem noi învăţa de la aceste cuvinte şi con- 
vingeri ale Părinților Patericului concatenate în acest 
subcapitol? 

Dacă e să înveţe cineva să-și iubească semenii şi 
să slujească țelului comun, trebuie să renunţe la tot 
ceea ce este inutil şi van în el. Îndepărtându-se de ce 
este inutil şi futil în viaţa sa, va începe să-și elibereze 
eul nedisciplinat de dorinţa sa de a-şi crea şi a-și pro- 
teja interesele egoiste. 


'* Ibidem, p. 641. 

Abandonând acest „eu fals” şi puterea de care are 
nevoie ca să-și susțină imaginea de sine, îşi va desco- 
peri adevărata identitate; își va întâlni sinele adevărat 
şi va experimenta deschiderea de a-L căuta pe Dumne- 
zeu cu întreaga sa fiinţă. Căutându-L continuu pe Dum- 
nezeu, eliberat de dependenţa de resursele materiale 
inutile şi de pasiunile neînfrânate, va deveni mai con- 
ştient că totul în viaţă este un dar. Această transfigu- 
rare a conştiinţei, ce se naște mai întâi dintr-o atitudine 
de recunoştinţă, va provoca un sentiment de admiraţie 
faţă de toate şi atunci va păşi pe calea desăvârșirii şi a 
sfințeniei. 

Astfel, omul va începe să realizeze că toate lucrurile 
sunt ținute împreună în Dumnezeu şi va descoperi şi 
prezenţa lui Dumnezeu în toate lucrurile. Va experi- 
menta o lărgire şi o flexibilitate a inimii şi va accepta 
mai uşor prezenţa şi harul lui Dumnezeu. Va deveni mai 
conştient de legătura de uniune dintre el şi seamănul 
său. În loc de a-l percepe ca pe un „altul” separat de 
el, cu care trebuie să concure pentru a supravieţui, va 
începe să dorească acelaşi bine pentru semenii lui pe 
care a învăţat că-i doreşte Dumnezeu pentru el. Își va 
abandona nevoia de a „învinge” în orice situaţie. Va 
încerca să renunțe la dorinţa de a-și judeca sau eticheta 
semenii ori de a-i percepe doar în funcţie de utilitatea 
pe care o au pentru el sau cum îi poate valorifica din 
punct de vedere material. Va începe să înveţe perico- 
lele mâniei şi să discearnă căile specifice prin care mâ- 
nia îi limitează viziunea şi îi perpetuează conflictul. Va 

începe să descopere puterea de a fi o fiinţă iertătoare 
şi nevoia de a cere iertare. Va preţui grija de sine, dar 
nu va mai dori „să fiu numărul unu”. 

În acest sens, într-una din cărțile sale în care s-a aple- 
cat asupra înțelepciunii Părinților deșertului, David 
G. R. Keller adaugă: „Atunci când voi fi capabil să re- 
cunosc că viaţa este un dar, voi începe să văd viaţa prin 
ochii iubirii lui Dumnezeu. Voi experimenta mai multă 
libertate şi deschidere a inimii mele, astfel ca vorbele 
şi acţiunile mele să devină mai congruente cu adevă- 
ratul meu sine. Această puritate a inimii va deveni sursa 
a ceea ce îmi doresc și libertatea de a-mi iubi semenii. 
Voi descoperi că această pasiune de a iubi nu este mo- 
tivată de dorinţa de a împlini legi sau aşteptări exte- 
rioare mie, ci izvorăşte dintr-o dorinţă personală pro- 
fundă, din toată inima mea, de a-mi cinsti aproapele şi 
de a sluji ţelului nostru comun... Realizez şi că această 
cale spre umilinţă, curăţie a inimii şi iubire faţă de 
semeni trebuie să-şi facă loc în şi prin munca şi re- 
laţiile mele de zi cu zi. Şi îmi voi aminti şi că sunt un 
veşnic începător, cu nimic deasupra semenului meu”'”. 


„Totdeauna m-am silit după putinţa mea, ca să-l 
folosesc pe fratele meu întâi şi apoi pe mine, 
ştiind că folosul fratelui meu este roada mea” 


Solidaritatea părinţilor cu ceilalţi — fie ei călugări sau 
mireni - este rădăcina acelor extraordinare gesturi de 
compasiune care punctează paginile Patericului. Spre 


'* David G. R. Keller, op. cit., p. 160-161. 

exemplu, un frate care a păcătuit a fost dat afară din 
biserică de către preot. Avva Visarion a ieşit împreună 
cu el afară, zicând că și el este păcătos'“. 

În luptă — în chiar locul unde îl întâlnesc pe Dum- 
nezeu şi unde sunt iubiţi de EI — ei descoperă şi cum 
să-i iubească pe alţii, convinşi fiind că oricine iubeşte 
pe Dumnezeu, nu-l iubeşte doar pe aproapele lui, „ci şi 
întreaga creaţie: copacii, iarba, florile. El iubeşte orice 
cu aceeași dragoste”. 

În nevăzutul război discern moduri de a îmbrăţişa 
slăbiciunea altora şi învaţă cum să fie empatici, ca şi 
Dumnezeu. Cel pătruns de adevărata iubire îşi pune 
sufletul său pentru mântuirea fratelui. „Doi fraţi au 
mers împreună la un târg, ca să-şi vândă lucrul mâi- 
nilor lor şi dacă au intrat în târg, s-au despărţit unul de 
altul. lar unul cu meşteşugul şi îndemnarea diavolu- 
lui, s-a înşelat şi a căzut în păcatul curviei. După aceea, 
aflându-l pe el fratele, i-a zis: să mergem, frate, la locul 
şi chiliile noastre. Acesta a zis: eu, frate, astăzi nu voi 
merge cu tine. lar fratele auzind acel cuvânt, s-a minu- 
nat şi l-a întrebat zicând: pentru ce, frate, zici că nu vei 
merge cu mine? El a oftat şi i-a spus, zicând: eu, frate, 
după ce te-ai dus tu şi te-ai depărtat de mine, am căzut 
cu o femeie în păcatul curviei şi de aceea nu voi merge 
acum cu tine la chilia mea. Fratele auzind acestea şi vă- 
zându-l foarte mâhnit, scârbit şi deznădăjduit şi vrând 
ca să-i scoată sufletul din pieirea deznădăjduirii, i-a 


'* Avva Visarion, cuvântul 7, Patericul ce cuprinde în sine cu- 
vinte folositoare ale Sfinţilor Bătrâni..., p. 44. 
'” Arhimandrit loanikkios Kotsonis, Patericul Atonit ..., p. 26. 

zis: frate şi eu dacă m-am despărţit de tine, am căzut în 
acelaşi păcat. Pentru aceea dar, frate, să mergem de- 
grabă la chiliile noastre şi cu osârdie să ne pocăim şi 
Dumnezeu ne va ierta greşeala şi păcatul nostru. Şi aşa, 
ascultând fratele, a mers la chilia sa şi mergând la bă- 
trânul, şi-au mărturisit amândoi împreună căderea lor 
în păcatul curviei. lar bătrânul le-a dat canon de pocă- 
ință; şi amândoi, cu dragoste primind canonul, se rugau 
lui Dumnezeu unul pentru altul. Văzând Dumnezeu 
silința şi osteneala pe care o făcea fratele cel ce nu 
căzuse în păcat pentru dragostea şi mântuirea fratelui 
său, peste puţine zile i-a iertat păcatul. Şi l-a înştiin- 
ţat Dumnezeu pe bătrânul, că pentru multa dragoste a 
fratelui ce n-a greşit, s-a iertat păcatul celui ce a greşit. 
lată fraţilor, a zis bătrânul, aceasta este dragostea cea 
adevărată, ca să-şi pună cineva sufletul său pentru mân- 
tuirea fratelui”'*. Atleţii duhovnicești din deşert erau 
neîntrecuți în a-şi purta sarcinile unii altora şi așa, îm- 
plinind desăvârşit legea lui Hristos. Sunt pradigmatici 
pentru noi şi în privința aceasta. „Un pustnic aflând un 
om îndrăcit şi care nu putea să postească, s-a rugat lui 
Dumnezeu să se mute la dânsul dracul şi acela să se 
slobozească. L-a ascultat deci Dumnezeu şi a intrat dra- 
cul în pustnic, depărtându-se de la omul acela, iar pust- 
nicul fiind îngreuiat de drac, răbda nevoindu-se în 
post şi rugăciune. După puţine zile, pentru dragostea lui, 
mai mult a izgonit Dumnezeu şi de la dânsul dracul”"”. 


“5 Patericul ce cuprinde în sine cuvinte folositoare ale Sfinților 
Bătrâni ..., p. 306-307. 
'* Ibidem, p. 375. 

În opinia Părinților, pocăinţa transcende orice păcat. 
Avva Ilie a spus: „Ce putere are păcatul acolo unde este 
pocăință? Şi de ce folos este iubirea acolo unde este 
mândrie?” 

Modul de a lucra al pocăinţei şi iubirii este preg- 
nant demonstrat în a doua zicere a Avvei Lot. Povestit-a 
oarecine şi despre un frate, care căzuse în păcat, că mer- 
gând el la Avva Lot se tulbura intrând şi ieşind, nepu- 
tând să şadă. Și i-a zis lui, Avva Lot: „ce ai, frate? lar 
el a zis: păcat mare am făcut şi nu pot să-l spun 
părinţilor. I-a zis lui bătrânul: mărturisește-l mie şi eu 
îl voi purta pe el! Atunci i-a zis lui: în desfrânare am 
căzut şi am jefuit ca să dobândesc lucrul. Și i-a zis lui 
bătrânul: îndrăzneşte, că este pocăință! Du-te și șezi 
în peşteră şi postește douăzeci de zile şi eu voi purta 
cu tine jumătatea păcatului! Deci, după ce s-au împli- 
nit trei săptămâni, s-a încredinţat bătrânul că a primit 
Dumnezeu pocăinţa fratelui. Şi a rămas, supunându-se 
bătrânului până la moartea lui”. Avva Lot a împărtă- 
şit povara fratelui, de parcă ar fi jefuit el însuşi pentru 
a avea acces la prostituată și astfel, îndurerat, a cerut mila 
lui Dumnezeu cu neliniștea şi intensitatea unui păcătos 
care se căieşte. Dar bătrânul şi fratele nu ar fi reuşit ni- 
mic dacă pocăinţa ar fi fost doar o expresie a regretului 
pentru cădere. Pocăinţa se referă la acceptarea slăbiciu- 
nii umane şi numai în acest mod i-a fost posibil să se 


'% Avva Ilie, în Apophthegmata Patrum, 3, P. G. LXV, col. 184B. 
*' Avva Lot, în Patericul ce cuprinde în sine cuvinte folositoare ale 
Sfinților Bătrâni ..., 2, p. 135. 

demonstreze mai puternică decât păcatul şi să fie ac- 
ceptată de Dumnezeu. Tot din acest motiv a rămas şi 
fratele cu Avva Lot ca ucenic al său până la moartea 
bătrânului. Bucuria pocăinţei nu ţine doar de experi- 
enţa iertării. 

Altădată, a venit un frate la un bătrân şi i-a zis: „pă- 
rinte, fratele meu mă slăbănogeşte, ducându-se aici şi 
acolo şi mă necăjeşte. lar bătrânul l-a rugat, zicând: poar- 
tă neputinţa fratelui tău şi Dumnezeu văzând lucrul răb- 
dării tale, îl întoarce pe el, că nu este lucru cuviincios să 
porţi pe cineva cu asprime, căci drac pe drac nu scoate, 
ci mai vârtos cu bunătatea, fiindcă şi Dumnezeul nos- 
tru cu binele îi poartă pe oameni. Şi a povestit bătrânul, 
zicând: erau în Tebaida doi fraţi. Unul luptat fiind de 
războiul curviei şi stăpânit de gânduri, zicea către ce- 
lălalt: mă duc în lume. lar celălalt plângând, zicea: nu 
te las, frate, să mergi în lume şi să-ţi pierzi toate ostene- 
lile tale şi fecioria ta. Dar acela nu-l asculta, zicând: nu 
şed, de nu mă voi duce. Deci sau vino cu mine şi iarăşi 
mă voi întoarce cu tine, sau slobozeşte-mă şi voi rămâne 
în lume. Nedumerindu-se fratele, s-a dus la un bătrân 
şi i-a povestit lui acestea. lar bătrânul i-a zis: du-te cu 
dânsul şi Dumnezeu pentru osteneala ta nu-l va lăsa 
să cadă! Şi sculându-se au venit în lume. După ce au 
ajuns la un sat, văzând Dumnezeu osteneala cea pen- 
tru dragostea fratelui, a ridicat războiul de la fratele cel 
ce se lupta şi uşurându-se acela, i-a zis lui: iată, frate, so- 
coteşte că am păcătuit, dar ce am dobândit din aceasta? 
Să ne întoarcem la chilie. Şi s-au întors nevătămaţi 

amândoi”'”. Vederea propriilor păcate echivalează, pen- 
tru Părinţii pustiei, a fi la măsura învierii morţilor: Prin 
aceasta, omul devine capabil să-şi accepte şi să-şi iu- 
bească aproapele ca pe un frate, fără a-l judeca. 

În aceeaşi ordine de idei, pilduitoare este şi minu- 
nata întâmplare cu doi fraţi ce erau la chilii. La un mo- 
ment anume, cel care era cel mai bătrân, l-a rugat pe 
cel mai tânăr, zicând: „să petrecem (duhovniceşte - n. n.) 
împreună, frate. lar el zicea: eu sunt păcătos şi nu pot să 
petrec împreună eu tine, avvo. Acela îl ruga pe dânsul, 
zicând: cu adevărat putem. Şi era bătrânul curat şi nu 
voia să audă că fratele are gânduri de curvie. Deci i-a 
zis fratele: lasă-mă o săptămână şi iarăşi vom vorbi! 
Şi după o săptămână, vrând cel mai tânăr să-l încerce, 
i-a zis: în mare ispită am căzut, avvo, săptămâna aceasta, 
că ducându-mă în sat pentru o trebuinţă, am căzut cu 
o femeie. Zis-a lui bătrânul: este pocăință? Răspuns-a 
fratele: este, cu adevărat. Zis-a bătrânul: eu port jumă- 
tate din păcat şi tu cealaltă jumătate. Atunci i-a zis lui 
fratele: acum putem să fim împreună. Şi au petrecut îm- 
preună până la sfârşitul lor”"*. 

Părinţii cuvioşi nu doreau să se folosească doar pe 
ei înșiși în deșert, prin asceza şi strădaniile lor, ci să ajute 
şi la zidirea sufletească a aproapelui, fie el călugăr sau 
mirean. Această iubire a părintelui duhovnicesc care 
susţine că poartă păcatele ucenicilor săi este o urmare/ 
imitație a iubirii părinteşti a lui Dumnezeu şi poate fi 


'* Patericul ce cuprinde în sine cuvinte folositoare ale Sfinților Bă- 
trâni ..., p. 381. 
'% Ibidem, p. 382 sq. 

întâlnită nu numai în spiritualitatea Părinților din de- 
şert egipteni sau palestinieni, ci în întreaga Biserică. În 
acest sens, un bătrân purtat de înțelepciunea dumne- 
zeiască, al cărui nume nu ni s-a păstrat, menţionează: 
„Fiilor, eu niciodată, din tinereţile mele, n-am vrut să 
mă folosesc numai pe mine, iar pe fratele meu să-l las 
nefolosit. Totdeauna m-am silit după putinţa mea, ca 
să-l folosesc pe fratele meu întâi şi apoi pe mine, ştiind 
că folosul fratelui meu este roada mea”". S-au lăsat pur- 
taţi de îndemnul Sfântului Apostol Pavel care zice: „Bu- 
curaţi-vă cu cei ce se bucură; plângeţi cu cei ce plâng” 
(Rom. 12, 15) şi l-au transpus în faptă. Și-au făcut 
loruși lege ca din ceea ce este al aproapelui „trebuie fie- 
care să simtă şi să pătimească împreună cu el întru 
toate, să se bucure împreună şi să plângă împreună. 
Şi aşa să se afle, ca şi cum ar fi purtat trupul aceluia, 
precum este scris: un trup suntem întru Hristos. Şi 
iarăşi: a celor ce au crezut, inima este una singură” "”. 
Folosul celuilalt, și nu folosul propriu era căutat cu 
prioritate în lucrările lor. „Un bătrân şi-a trimis uceni- 
cul în Egipt să aducă o cămilă să-şi ducă coşniţele'”. lar 
după ce a adus fratele cămila în Schit, l-a întâmpinat 
alt bătrân şi i-a zis: de ştiam că te duci în Egipt ţi-aş fi 
zis să-mi aduci şi mie o cămilă. Şi mergând fratele a 
spus părintelui său cuvântul bătrânului, iar el auzind, 
i-a zis fratelui: ia cămila şi du-o la el, şi zi-i: iată, nu 


'* Ibidem, p. 379. 

'* Ibidem, p. 379 sq. 

'* Coşniţele, adică acele coșuri mici de nuiele sau de papură 
cu o toartă sau două -n.n. 


426 


Părinţii Deşertului despre ntvBos şi despre pocăință 


ne-am terminat coşnițele! la cămila şi fă-ți treaba şi mergi 
împreună cu el în Egipt. Apoi adu iarăşi cămila, ca să 
luăm şi vasele noastre. Şi mergând fratele, a încărcat 
cămila cu coşniţele bătrânului, şi s-au dus împreună 
în Egipt. După ce a descărcat cămila, luând-o, i-a zis 
bătrânului: roagă-te pentru mine! lar acesta i-a zis: 
unde te duci? Zis-a fratele: la Schit, ca să aduc coşni- 
țele noastre. Bătrânul auzind aceasta s-a smerit şi a pus 
metanie plângând şi zicând: iertaţi-mă, că dragostea 
voastră cea multă mi-a luat roada! 

Se povestea despre un frate, că făcând coşniţe şi 
punându-le toarte, l-a auzit pe vecinul lui, zicând: ce 
să fac, că târgul este aproape şi nu am toarte să pun la 
coşniţele mele? Şi mergând acela a dezlegat toartele 
coşniţelor lui şi le-a adus la frate, zicând: iată, acestea 
îmi prisosesc, pune-le la coşnițele tale! Şi a făcut de a 
sporit lucrul fratelui, iar pe al său l-a lăsat” "”. 

Înţeleg că sunt ca alţii nu prin virtuțile şi puterile lor, 
ci în special prin greşeli şi imperfecţiuni. În deşert, che- 
marea la desăvârșire este primită ca o invitaţie la iubire; 
este percepută în lumina poruncii lui Hristos: „Fiţi, 
dar, milostivi, precum şi Tatăl vostru este milostiv” (Lc. 
6, 36). De aceea, ca un dumnezeu pe acest pământ, 
Avva Macarie Egipteanul acoperă greşelile altora, pe 
care le-a văzut, ca şi cum nu le-ar fi văzut; şi pe cele 
pe care le-a auzit, ca şi cum nu le-ar fi auzit'”. 


'* Patericul ce cuprinde în sine cuvinte folositoare ale Sfinților Bă- 
trâni ..., p. 475 sq. 

'*% Avva Macarie Egipteanul, cuvântul 31, în Patericul ce cu- 
prinde în sine cuvinte folositoare ale Sfinţilor Bătrâni ..., p. 146. 

Cuviosul Antonie nu se mai teme de el însuşi, de 
păcatele lui, nici chiar de Dumnezeu. Nu se mai 
compară cu ceilalţi. A învăţat acum să iubească. Când 
îţi cunoşti şi-ţi îmbrăţişezi punctele slabe, atunci poţi 
învăţa să te iubeşti; atunci înveţi să „iubeşti pe Domnul 
Dumnezeul tău cu toată inima ta (...) şi pe aproapele 
tău ca pe tine însuşi. Nu este altă poruncă mai mare 
decât acestea” (Mc. 12, 30-31). „Avva Antonie a zis: 
«Eu nu mă mai tem de Dumnezeu, ci îl iubesc pe El. 
Că dragostea scoate afară frica»”"”. 

Cuviosul Antonie învățase că frica este o energie 
care ne înfrânează; este utilă doar în disciplina absti- 
nenţei, a înfrânării. Dragostea, pe de altă parte, ne ajută 
să creştem; ne deschide disciplina postului şi a auto- 
controlului pentru a învăţa cum să împărtăşim şi să 
vindecăm. Experienţa deşertului era o teologie şi o spi- 
ritualitate bazate pe dragoste. Dragostea afirmă fiecare 
detaliu al vieţii şi lumii noastre. Frica ne învaţă să re- 
nunțăm; dragostea ne învaţă să împărtăşim. Ţelul în 
deşert era unul clar: să înveţi să iubeşti. Nu se referea 
la învăţarea tehnicilor pentru obținerea unor realizări 
impresionante în postire, veghe sau abstinenţă. Răs- 
punsul suprem, unic, faţă de noi, faţă de alţii şi faţă 
de Dumnezeu este dragostea. Orice alt răspuns nu este 
decât o dimensiune derivată şi o versiune secundară 


a realităţii prime a dragostei'”. 


'* Avva Antonie, cuvântul 34, Patericul ce cuprinde în sine cu- 
vinte folositoare ale Sfinților Bătrâni ..., p. 33. 

'* John Chryssavgis, „The Desert and the World ...”, p. 151-153 
et passim. 

Precum am văzut, aceşti monahi insistau să rămână 
umani şi „obişnuiţi”. Oamenii simpli care îşi trăiau vie- 
ţile până la bătrâneţi îndelungate printre stânci şi nisi- 
puri o făceau pentru că veniseră în deşert să fie ei înşişi, 
cu sinele lor obişnuit, şi să uite de o lume care îi sepa- 
rase de ei înşişi. Nu există alt motiv raţional pentru 
singurătate sau pentru abandonarea lumii. Şi astfel, a 
părăsi lumea înseamnă de fapt să o salvezi salvându-te 
pe tine însuţi. Acesta este scopul şi este unul important. 
Eremiţii egipteni care au abandonat lumea de parcă ar 
fi scăpat dintr-un naufragiu nu intenționau să se sal- 
veze doar pe ei. Ştiau că nu puteau face nimic bun pentru 
ceilalţi atât timp cât „se zbăteau printre resturile navei. 
Dar odată ce au pus piciorul pe teren solid, lucrurile 
s-au schimbat. Acum aveau nu numai puterea, dar şi 
obligaţia să tragă întreaga lume la adăpost”. 

Şi aceasta este lecţia lor paradoxală pentru timpu- 
rile noastre. Poate ar fi prea mult să spunem că lumea 
are nevoie de încă o mişcare ca aceea care i-a atras pe 
aceşti bărbaţi în deşerturile Egiptului şi Palestinei. Tim- 
purile noastre sunt cu certitudine potrivite pentru so- 
litari şi sihaştri. Dar simpla reproducere a simplităţii, 
austerităţii şi rugăciunilor acestor suflete primitive nu 
constituie un răspuns complet sau satisfăcător. „Ire- 
buie să-i depăşim pe toţi aceia care, în timpurile lor, au 
depăşit limitele pe care chiar ei le impuseseră. Trebuie 
să ne eliberăm prin propriile mijloace de implicarea 
într-o lume care se aruncă în mijlocul dezastrului. Dar 


“ Thomas Merton, The Wisdom of The Desert ..., p. 27. 

lumea noastră este diferită de a lor. Implicarea noas- 
tră în această lume este mai radicală. Pericolul cu care 
ne confruntăm este de departe mai disperat și poate 
că avem mai puţin timp decât credem”'*. 

Nu putem face exact ceea ce au făcut ei, dar putem 
fi la fel de minuţioşi şi neiertători în determinarea 
noastră de a rupe lanţurile spirituale şi de a ne elibera 
de dominarea compulsiunilor străine nouă, ca să ne 
găsim sinele, să descoperim şi să ne dezvoltăm propria 
libertate spirituală inalienabilă şi să o folosim ca să 
construim pe pământ Împărăţia lui Dumnezeu. De mai 
bine de 2000 de ani, păcatele sunt aceleași, săvârşite 
în felurite moduri și chipuri, dar, în fond, aceleași. Însă, 
ceea ce lipseşte lumii de astăzi este pocăința. Dacă 
păcatele de acum sunt aceleași ca în secolul al IV-lea 
sau în alte secole trecute, pocăinţa, din nefericire, nu mai 
este aceeaşi, nici ca intensitate, nici ca durată. Avva 
Antonie a prevăzut aceste timpuri ale noastre când 
mulți dintre oameni „au înnebunit”, au mers din păcate 
în păcate, nemaiputând deosebi binele de rău, tocmai 
din totala penurie a unei pocăinţe sincere și a unui 
început bun. Astfel, el prevesteşte, cu mai bine de 
șaisprezece secole, următoarele: „va veni vremea ca 
oamenii să înnebunească și când vor vedea pe cineva 
că nu înnebuneşte, se vor scula asupra lui, zicându-i 
că el este nebun, pentru că nu este asemenea lor”'*. 


'* Ibidem, p. 27. 
'%% Patericul ce cuprinde în sine cuvinte folositoare ale Sfinților Bă- 
trâni ..., 27, p. 10-11. 

Am putut observa până acum că nu foarte mulți 
dintre bătrânii deşertului erau însinguraţi, chiar şi ere- 
miţii erau pregătiţi de avva şi amma mai maturi duhov- 
niceşte. Tentaţia „de a face totul singur” şi de a modela 
şi controla o cale spirituală personală este mare. Când 
apelăm exclusiv la liberul arbitru, Dumnezeu ne înso- 
ţeşte, dar într-un mod mai limitat. Imaginea bătrânilor 
care trag de picioare la pământ un novice tânăr care 
se înalţă spre ceruri este în aceeaşi măsură comică şi 
prea adevărată pentru societatea noastră, a soluţiilor 
rapide şi a mâncării fast-food. Această moştenire a pă- 
rinţilor şi maicilor deşertului include conştientizarea 
faptului că însuşi pasul pe cale reprezintă o destinaţie 
şi că avem nevoie de ajutor. Suntem în căutarea unor 
tehnici noi şi unor rezultate mai bune. Bătrânii deşer- 
tului ne amintesc că suntem cu toţii începători şi că 
trebuie să ne lăsăm total în voia lui Dumnezeu. În ace- 
laşi timp, ne oferă înțelepciunea propriilor lor eşecuri 
şi a propriei lor experienţe. Nu suntem obligaţi să călă- 
torim singuri, putem învăţa de la mentorii care cunosc 
deja calea. 

Vrednicul de pomenire, Mitropolitul Bartolomeu 
Anania, de care mie personal îmi este tare dor, pe când 
era arhimandrit, a semnat Predoslovia la una din edi- 
țiile Patericului, în care, printre altele, a punctat urmă- 
toarele: „Am iubit Patericul încă din tinereţe pentru că 
mi s-a părut cartea cea mai realistă din toată literatura 
monahală a Răsăritului. Dacă, asemenea Sfântului Apos- 
tol Pavel, ar fi să împrumut comparații din lumea 

sportului, aş spune că Filocalia este tratatul alpinistu- 
lui, al celui ce a depăşit exercițiile lunecuşurilor facile 
şi s-a angajat spre vârfuri înarmat cu espandrile, funii 
şi pitoane; riscul căderii e din ce în ce mai mare, dar și 
măsurile de apărare sunt mai severe. În schimb Pate- 
ricul poate fi manualul schiorului. Se ştie însă că una 
din primele griji ale instructorului este aceea de a-l în- 
văţa pe elev cum să cadă fără să-şi rupă gâtul şi cum 
să se ridice fără să-și frângă picioarele. Aceasta însă 
presupune eventualitatea căderii. Cititorul neavizat al 
Patericului este uneori scandalizat de istorisirea unor 
astfel de prăbuşiri, dar nu-i va rămâne străină lecţia 
redresării. În aceasta constă realismul extraordinarei 
culegeri de fapte, gânduri și poveţe monahale, ale cărei 
pagini sunt deseori vecine cu profunzimea şi sprin- 
teneala proverbului”!*. 

Una dintre cele mai mari nevoi în comunităţile de 
credinţă creştină din ziua de astăzi este nevoia de pă- 
rinți, de mentori, însoțitorii noştri la drum. În societatea 
noastră, în general, nu acordăm atenţie uneia dintre 
cele mai valoroase resurse ale noastre: bătrânii noştri. 
Un bătrân nu este în mod necesar o persoană mai în 
vârstă, mai bine educată sau pregătită profesional ca 
lider religios. Să ne amintim că Avva Arsenie a stat la 
picioarele unui păstor „needucat”. Avva şi amma ne 
amintesc de un model al formării spirituale care merită 


'% Arhim. Bartolomeu Anania, Predoslovie la Patericul ce cu- 
prinde în sine cuvinte folositoare ale Sfinților Bătrâni ..., p. 4. 

mai multă atenţie din partea comunităţilor noastre reli- 
gioase. Noul interes în vieţile şi scrierile liderilor spiri- 
tuali din întreaga tradiţie creştină reprezintă un mare 
pas spre revigorarea rolului de mentor. 

Foarte bine a remarcat David G. R. Keller când a 
subliniat că această moştenire a sprijinului mutual în 
călătorie se bazează nu numai pe rolul bătrânilor de- 
şertului ca mentori pentru fiecare individ, ci reflectă 
şi interdependenţa călugărilor în comunităţile mona- 
hale cenobitice. Fiecare călugăr este format de viața 
comunităţii şi, la rândul său, contribuie la formarea 
comunităţii însăşi. Această conversație între comuni-tate 
şi fiecare membru reprezintă un model de mentorat pe 
care moştenirea bătrânilor deşertului o oferă comuni- 
tăţilor noastre religioase moderne'”. 


Conştientizarea păcatului este corolarul 
perceperii prezenţei divine. 
Dobândirea şi folosul plânsului 


Paradoxal, perceperea sinelui ca păcătos era un in- 
dicator al sensului personal al relaţiei directe cu Dum- 
nezeu, după cum mărturisește Avva Matoi: „pe cât se 
apropie omul de Dumnezeu, pe atât se vede pe sine pă- 
cătos, căci proorocul Isaia, văzând pe Dumnezeu, se făcea 
ticălos şi necurat pe sine (cf. Is. 6, 5)”'*. Introspecţia 


'“David G. R. Keller, op. cit., p. 161-162. 
'% Avva Matoi, cuvântul 2, în Patericul ce cuprinde în sine cu- 
vinte folositoare ale Sfinților Bătrâni..., p. 155. 

lui Matoi ne aduce la miezul problemei: conştienti- 
zarea păcatului este corolarul perceperii prezenţei di- 
vine. Intimitatea cu Dumnezeu şi nimicnicia în faţa Sa 
merg mână-n mână. Nicio apoftegmă nu ilustrează mai 
clar această legătură profundă dintre sfințenie şi plâns, 
nevOos, decât prezentarea morţii lui Avva Sisoe: „Se 
spunea despre avva Sisoe, că atunci când era să se să- 
vârşească, şezând părinţii lângă dânsul, a strălucit fața 
lui ca soarele. Și le-a zis lor: iată avva Antonie a venit! 
Şi după puţin, a zis: iată ceata proorocilor a venit! Şi 
iarăşi faţa lui, mai mult a strălucit. Şi a zis: iată ceata 
apostolilor a venit. Şi s-a îndoit fața lui iarăși. Şi se 
părea, ca şi cum el ar fi vorbit cu cineva și s-au rugat 
bătrânii de el, zicând: cu cine vorbeşti, părinte? lar el 
a zis: iată îngerii au venit să mă ia și mă rog să fiu lă- 
sat să mă pocăiesc puţin. Și i-au zis lui bătrânii: nu ai 
trebuinţă să te pocăiești, părinte. Și le-a zis lor bătrânul: 
cu adevărat, nu mă știu pe mine să fi pus început. 
Atunci au cunoscut toţi că este desăvârşit. Și iarăși, de 
năprasnă s-a făcut faţa lui ca soarele şi s-au temut toți. 
EI le-a zis: vedeţi, Domnul a venit. lar Domnul a zis: 
aduceţi-Mi pe vasul pustiului! Și îndată și-a dat duhul. 
Şi s-a făcut ca un fulger și s-a umplut toată casa (locul) 
de bună mireasmă”"”. 


'” Avva Sisoe, cuvântul 14, în Patericul ce cuprinde în sine cu- 
vinte folositoare ale Sfinților Bătrâni..., p. 225; vezi și William Harm- 
less S. ]., Desert Christians. An Introduction to the Literature of Early 
Monasticism, Oxford University Press, Oxford New York, 2004, 
p. 238-241. 


434 


Părinţii Deşertului despre ntvBos şi despre pocăință 


Călugării tineri, aflând de marele folos al străpun- 
gerii inimii și al lacrimilor, cereau îndrumare şi povaţă 
de la bătrânii experimentați. Aceștia din urmă, deşi în 
alte circumstanţe rosteau doar butade scurte, acum 
alcătuiesc fraze lungi, pe îndelete şi pe înţeles, pe con- 
siderentul că această cale a plânsului pentru păcate 
este cheia şi ușa Împărăției Cereşti. Asceţii îmbună- 
tățiți consimţeau să-şi releve descoperirile sau stările 
înalte ori altceva din experienţa lor îndelungată atunci 
când considerau că ar fi utile altora, amplificându-le în 
vreun fel credinţa. Cu toate acestea, marii precursori ai 
vieții monahale sunt extrem de reținuți în a vorbi despre 
ardoarea cu care inima lor arde pentru Dumnezeu. 

În viziunea ortodoxă, lacrimile au valoare doar în 
măsura în care ele sunt expresia exterioară a penthos-u- 
lui interior. Or, pentru cei din vechime, a plânge pentru 
păcate este o poruncă. Din această perspectivă trebuie 
înțelese cuvintele Sfântului Grigore de Nazianz care 
spune că, deși fiecare are propria sa harismă, toți tre- 
buie să avem lacrimi (rovrec S0xpva)'*. 

Sfântul loan Scărarul învaţă că există o deosebire 
a lacrimilor care nu este ușoară, mai ales în cazul celor 
care se află la început. Există lacrimi bune și rele. Lacri- 
mile pot apărea din mai multe cauze: firea, harul, o 
durere vinovată sau de lăudat, slava deșartă, o afec- 
țiune smintitoare, o dragoste sfântă, gândul la moarte 
etc. Frica de Dumnezeu trebuie să servească ca reper 


'% Sf. Grigorie de Nazianz, Oratio, 19, 7, P. G. XXXV, col. 1049-1052. 

dumnezeiesc în înțelegerea cauzelor variate ale dife- 
ritelor feluri de lacrimi'”. 

Sfinţii Părinţi atrag atenţia mai ales asupra ispitei 
slavei deşarte care poate naște lacrimi vărsate din 
abundență. 

Potrivit Cuviosului Nichita Stithatul, există două 
feluri de lacrimi. Unele izvorăsc din schimbarea vieții şi 
din vechile rătăciri şi tulburări ale sufletului, asemeni 
focului și apei clocotite, pentru curățirea sufletului, al- 
tele se coboară din înalt, din roua dumnezeiască a Duhu- 
lui, pentru îmbărbătarea şi împrospătarea sufletului 
ce se găteşte a intra în profunzimile smereniei; apoi la- 
crimile duhovnicești de care se bucură cei care s-au făcut 
părtași la vederea / experierea Luminii dumnezeiești"”. 

Părinţii Patericului găsesc una dintre principalele 
justificări pentru lacrimile lor în cugetarea la cele vor fi 
după moartea trupului, această cugetare conducând 
la frica de judecăţile lui Dumnezeu. Când un frate a în- 
trebat pe un bătrân oarecare ce să facă omul ca să i se 
umilească inima şi să-i vină lacrimi şi plângere, acesta 
din urmă i-a răspuns că lacrimile şi plângerea vin la 
om din aducerea aminte de păcatele săvârșite în viața 
sa, înaintea ochilor lui Dumnezeu şi că are să dea răs- 
puns Înfricoşătorului Judecător pentru ele. La fel, celui 
ce va să-i vină umilinţă şi lacrimi, i se cade să aibă 


'* Sf. loan Scărarul, Scala Paradisi, VII, P. G. LXXXVIII, col. 
808$BC. 

"Cuviosul Nichita Stithatul, Practicorum Capitum, 1, 71, P. G. 
CXX, col. 884BC; Pierre Adne&s, „Larmes ...”, col. 291 sg. 

pururi aducerea aminte de sfârşitul şi de moartea sa, 
că peste puţină vreme are să se despartă sufletul lui 
de ticălosul trup, rămânând trupul spre putrezire, iar 
sufletul va merge gol prin groaznice, înfricoşătoare şi 
cumplite locuri, până va ajunge şi va sosi la locul unde i 
s-a gătit după faptele sale, aşteptând ziua înfricoşă- 
toarei judecăţi ca să-şi ia hotărâtul răspuns după fapte. 
Asemenea, să-şi amintească pururi în gând de înfrico- 
şătoarea şi groaznica zi a judecății universale, în care 
tot neamul omenesc, de la Adam până atunci, vor sta 
goi înaintea Înfricoşătorului şi Prea Dreptului Jude- 
cător, plângând cu amar şi aşteptând răspunsul cel cu 
hotărâtă judecată, ori în muncile focului veşnic, ori în 
veselia vieţii celei fără de sfârșit, după fapte, şi de groaz- 
nica mânie, mustrare şi urgie a Prea Dreptului Jude- 
cător şi de trimiterea cea fără de nicio milostivire şi arun- 
carea în pedeapsa cumplitelor şi veşnicilor munci ale 
întunecatului iad, din care munci, după aceea nu mai 
este nădejde de scăpat vreodată, nici speranţă de sfârşit 
sau de moarte, că acolo nu este moarte, nici sfârşit sau 
slăbire a cumplitelor munci, ci o pedeapsă nesfârşită. 
Să-şi aducă apoi aminte în gândul său, de răposaţii săi 
părinţi, cum au murit şi au putrezit, de s-au făcut ţă- 
rână şi pământ. Şi cum şi el peste puţină vreme aşa se 
va face. La aceste înțelepte cuvinte, tânărul frate a între- 
bat de se cuvine ca monahul să se gândească la părinţii 
săi, odată ce s-a lepădat cu totul de lumea aceasta. 
Bătrânul i-a zis: „de vei cunoaşte că îţi vine umilinţă 
şi lacrimi, pentru gândirea la răposaţii tăi părinţi, acel 

gând îţi este foarte de folos. Căci dacă îţi vin lacrimile, 
atunci poţi să le întorci încotro îţi este voia, ori pentru 
păcatele tale, ori pentru alt oarecare gând bun. 
Acestea, fiule, se cade a gândi cel ce doreşte la- 
crimi şi plângere, căci din aceste gânduri vin omului 
umilinţa, lacrimile şi plângerea. Zis-a fratele: cu adevă- 
rat, aşa este, părinte, mult m-am folosit acum de părin- 
teştile tale cuvinte. Zis-a lui bătrânul: eu, fiule, am văzut 
un frate care era foarte iubitor de osteneală şi nevoi- 
tor pentru mântuirea sa, însă inima lui era împietrită şi 
nu-i venea umilinţă şi lacrimi şi de multe ori se bătea 
singur şi se chinuia, până când îşi rănea trupul şi 
atunci, de usturime şi de durere, îi veneau lacrimi şi 
plângere. lar el întorcea alte lacrimi şi plângere şi plân- 
gea pentru păcatele sale, şi aşa Dumnezeu l-a miluit 
şi el s-a mântuit”"”!. Un alt tânăr ascet, plin de zel, ase- 
menea celui din urmă, în acelaşi fel, a dorit cu tot dina- 
dinsul să dobândească darul lacrimilor, neglijându-și 
chiar trupul său. Atunci când îşi simţea inima împie- 
trită, se lovea chiar el şi plângea din pricina durerii 
trupeşti, apoi cugeta la păcatele sale. „Un frate după 
ce a lăsat lumea, viețui în muntele Nitriei; or, chilia sa 
era apropiată de aceea a unui alt frate şi îl auzea în fie- 
care zi pe acesta plângându-şi în orice chip păcatele. 
Adesea, după ceva vreme, nemaiputând plânge, spu- 
nea sufletului său: «Tu nu plângi, nenorocitule, şi nu 


"! Patericul ce cuprinde în sine cuvinte folositoare ale Sfinților Bă- 
trâni ..., p. 294-295. 

te tângui? Crede-mă, dacă nu vrei să plângi, te voi face 
eu să plângi». Şi ridicându-se luă biciul pe care-l făcuse 
din fâşii de piele împletite şi se biciui din plin până se 
plânse de durere. Vecinul său, uimit, îl rugă pe Dum- 
nezeu ca, dacă fratele făcea bine chinuindu-se singur 
să-i dea un semn. Şi iată că într-o noapte el văzu în vis 
pe fratele său purtând o cunună şi stând în picioare în 
strana martirilor; şi cum el privea, cineva îi spuse: «Vezi 
dar cum acest încercat nevoitor, care s-a biciuit singur 
pentru Hristos, a fost încununat cu martirii»? Bătrâ- 
nul avvă Teodor care era schimnic, renumit printre cei- 
lalți pentru virtutea răbdării nutrea certitudinea că „pe 
cel ce se lasă de bunăvoie întristării (pentru păcate - 
n. n.), Dumnezeu îl mută în ceata mucenicilor: căci 
lacrimile lui sunt socotite a fi precum sângele vărsat 
de aceştia”!”. 

În viziunea Părinților, lacrimile sunt o obișnuinţă 
și cel care năzuiește spre acest dar'”* va avea nevoie 
de multă vreme ca să se obişnuiască să cugete mereu 
la păcatele săvârșite şi la osânda pe care o va primi, 
să-şi aducă aminte de moarte, într-un cuvânt să aibă 
în minte tot ceea ce îi moaie sufletul. Trebuie să se 
gândească cum au trăit fraţii şi unde sunt ei acum. 


'* Pateric. Ziceri inedite ale Părinților Pustiei ..., p. 124. 

'* Ibidem, p. 106. 

"* Expresia (10 xupioua TOv 5oxpvwv) (harisma sau darul la- 
crimilor) nu se regăseşte în Apophtegmata Patrum. Ea apare pentru 
prima dată, în opera De virginitate (17, P. G. XXVIIL, col. 272c), a 
Sfântului Atanasie cel Mare. 

Atunci când un bătrân a fost întrebat: „Părinte, mona- 
hul trebuie să se gândească la părinţii săi?”, el a răs- 
puns: „Dacă acest gând va uda cu lacrimi sufletul tău, 
păstrează-l, iar când lacrimile vor veni îndreptează-le 
unde vei voi, fie către păcatele tale, fie către altă cu- 
getare bună”. 

Într-una din zile, Avva Teodor, numit şi pustnicul 
cel mare, după ce i-a hrănitt duhovnicește pe frați cu vor- 
bele şi povestirile sale, a fost întrebat despre lacrimi, 
mai precis ce sfat oferă în această privinţă: uneori vin 
umilința şi lacrimile singure, sau uneori prin multă 
osteneală abia vine omului o picătură de lacrimă? Și 
răspunzând, le-a zis că lacrimile sunt asemenea cu ploaia 
sau cu ninsoarea, iar monahul este ca un grădinar sau 
vier, care când vede că vine ploaia, lasă toate celelalte 
lucruri ale sale şi aleargă şi se nevoieşte ca să-şi cu- 
răţească toate jgheaburile grădinii sau ale viei şi să nu 
lase să curgă pâraiele ploii pe dinafară de grădină, ci 
se sileşte să le îndrepteze pe jgheaburile lui, în grădina 
sa, ca să curgă şi să adape toată grădina. „Căci zic vouă, 
fiilor, că decât toate zilele anului, mai mult folos face 
o zi de ploaie care răsare, creşte şi înmulţeşte toate roa- 
dele grădinii. Aşa sunt şi lacrimile. Deci, când simţim că 
ne cercetează Dumnezeu şi ne vine umilința în inimă, 
ni se cade să lăsăm îndată toate celelalte lucruri şi 
treburi şi cu toată osârdia să ne rugăm lui Dumnezeu, 
căci nu ştim, găsi-vom aşa o altă zi, în care să ne vină 


'* Pateric. Ziceri inedite ale Părinților Pustiei ..., p. 108. 

cercetarea lui Dumnezeu?” 6 


fraţii nu l-au lăsat pe pustnic, ci au continuat dialogul 
rugându-l să-i înveţe cum pot să se păzească lacrimile 
când vin la om? Bătrânul le-a mai descoperit că, în clipa 


. Mulţumiţi de răspuns, 


în care îi vin omului lacrimile şi umilinţa, atunci se cade 
să se păzească să nu vorbească cu nimeni şi să nu iasă 
afară din chilie, păzindu-se de mâncare multă şi dor- 
mire. Tot aşa, să-şi păzească inima de gânduri, să nu 
gândească în sine că face mare şi bun lucru pentru că 
plânge şi lăcrimează, ci, mai mult atunci, cu toată osâr- 
dia să se roage lui Dumnezeu, citind Sfintele Scripturi. 
Însă, când îi va veni omului umilinţă şi plângere, aces- 
tea-l vor învăța ce să facă. Continuând, a subliniat și 
ceea ce a văzut la un frate: „fiilor, eu am văzut un frate 
oarecare şezând în chilia lui şi împletind coşurile (ruco- 
delia sa) şi când îi venea umilinţă şi lacrimi, îndată lă- 
sând lucrul, se scula la rugăciune şi cum se scula şi în- 
cepea a se ruga, îndată fugeau umilinţa şi lacrimile de 
la dânsul. lar dacă şedea jos şi începea a lucra lucrul 
său şi lucrând îşi aduna gândurile, îndată îi veneau 
lacrimile şi iar se scula la rugăciune şi iar îi trecea umi- 
linţa. lar când lua vreo carte să citească, cum începea 
a citi îndată îi veneau lacrimile şi plângea. Şi atunci a 
zis acel frate: bine au zis sfinţii părinţi că plângerea 
este învățător, căci îl învaţă pe om tot folosul”. Un 


'* Patericul ce cuprinde în sine cuvinte folositoare ale Sfinților Bă- 
trâni ..., p. 292. 
'” Ibidem, p. 292-293. 

altul, vas ales, avea totdeauna cugetul acolo unde fost-a 
răstignit Domnul nostru lisus Hristos şi din această 
pricină nu mai înceta a suspina şi a plânge'”. 
Monahul şi scriitorul bizantin loan Moshu (sec. 
VI-VII), care s-a nevoit mai mulţi ani la mănăstirile din 
Ţara Sfântă, aflându-se la Ghetsimani, în sfântul munte 
al Măslinilor a dat de mănăstirea numită a lui Avram, 
pe care a şi înfiinţat-o marele Avramie de la biserica cea 
nouă a Prea Lăudatei Născătoarei de Dumnezeu şi Pu- 
rurea Fecioarei Maria, ajuns stareţ după Eudoxie. În 
această mănăstire era stareţ avva loan din Cizic. Într-o 
zi l-a întrebat care este modul în care dobândeşte ci- 
neva virtuțile. Bătrânul a subliniat că, de doreşte cineva 
să dobândească virtutea nu o poate dobândi dacă mai 
întâi nu va uri viciul opus virtuţii. „Dacă doreşti să 
dobândeşti virtutea lacrimilor, urăşte râsul! Vrei să do- 
bândeşti smerenia? Urăşte mândria! Vrei să fii înfrânat? 
Urăşte lăcomia! Vrei să fii cast? Urăşte desfrâul! Vrei 
să fii sărac? Urăşte averea! Vrei să fii milostiv? Urăşte 
zgârcenia! Cel care voieşte să locuiască în pustiu urăşte 
oraşele; cel care voieşte să trăiască în linişte urăşte în- 
drăzneala; cel care voieşte să fie străin, urăşte dorința 
de a fi văzut de oameni; cel care voieşte să-şi înfrâneze 
mânia, urăşte întovărăşirea cu cele lumeşti; cel care 
vrea să nu fie ranchiunos, urăşte ofensa; cel care nu vrea 
să fie vesel, stă singur; cel care vrea să-şi înfrâneze limba 
să-şi astupe urechile de a nu auzi multe; cel care vrea 


'% Pateric. Ziceri inedite ale Părinților Pustiei ..., p. 241. 

să aibă totdeauna frica lui Dumnezeu va uri odihna 
trupească, va iubi necazul şi strâmtorarea; şi astfel va 
putea să slujească curat lui Dumnezeu” "”. 

Este imperios necesar ca cei ce s-au învrednicit de 
darul lacrimilor, să aibă starea de prezenţă — cum obiş- 
nuia să spună cuviosul părintele nostru Arsenie Papa- 
cioc de la Techirghiol —, adică o trezvie continuă, „mii 
de ochi” ca să nu piardă această harismă. 

Bătrânul ce se stabilise împreună cu ucenicul său 
în apropierea locului unde trăia fericitul Antonie cel 
Mare, văzându-şi într-una din zile tânărul novice mân- 
când peste măsură, fiindcă veniseră oarecari fraţi în 
vizită, chemându-l deosebi, i-a zis: „fiule, nu ştii că plân- 
gerea este ca o lumânare ce luminează şi de nu o vei 
păzi bine, se va stinge? Aşa este plângerea: iar mâncarea 
şi băutura cea peste măsură, dormirea şi somnul mult, 
clevetirea, vorba multă şi toată odihna trupească o 
vor pierde”. 

Un alt bătrân își îndemna ucenicul să plângă şi 
pentru aproapele ce a greşit, ca să se îndemne și pe el 
însuși a plânge, pentru că toţi suntem supuşi păcatu- 
lui". Știa bătrânul că harul lui Dumnezeu își găseşte 
sălaş neclintit în sufletul cel compătimitor. Pentru rugă- 
ciunile pline de căinţă ale tânărului novice și pentru 


"loan Moshu, Limonariu sau Livada duhoonicească..., p. 180-181. 

'% Patericul ce cuprinde în sine cuvinte folositoare ale Sfinților Bă- 
trâni ..., p. 284. 

* Sfântul Ierarh Teofan Zăvorâtul, Patericul Lavrei Sfântului 
Sava..., p. 197. 

compasiunea şi dragostea lui față de cei aflați în nevoie 
şi necaz, va primi de la Dumnezeu darul lacrimilor. 

Despre părintele Atanasie (de la Mănăstirea atho- 
nită Grigoriu) — contemporan cu cea mai mare parte 
dintre noi, cei de astăzi — s-a scris că, odată cu trecerea 
anilor, a devenit din ce în ce mai interiorizat și mai 
plin de căinţă. Așa de mare era căinţa lui încât vărsa 
lacrimi la simpla pomenire a numelui lui Hristos sau 
a vreunei întâmplări din viaţa Sa pământească'”. 

Nu toţi au darul lacrimilor, ci numai cei a căror 
minte este sus, care au uitat tot ce e pământesc, care nu 
au grijă de trup, care nu ştiu defel „dacă lumea este sau 
nu, care şi-au omorât mădularele cele de pe pământ. 
Numai unora ca acestora li se dă darul lacrimilor, că 
având inimă curată şi privirea minţii ascuţită, fiind 
încă pe pământ văd chinurile iadului şi muncile cele 
veşnice în care se muncesc păcătoşii, focul cel veşnic, 
întunericul cel mai dinafară, plânsul şi scrâşnirea dinţi- 
lor; văd, de asemenea, bunătăţile cereşti, pe care le-a 
dăruit Dumnezeu Sfinţilor: slava, cununile, sfânta mare 
cuviință, podoaba împărătească, scaunele luminoase, 
mângâierile cele negrăite şi viaţa veşnică. Şi ce voi mai 
zice încă? Cel ce are mintea curată şi inima curată vede 
pe Însuşi Dumnezeu cu ochii cei lăuntrici. Şi cum să 
nu plângă şi să nu verse lacrimi cel ce vede toate aces- 
tea? El plânge şi se sfâşie lăuntric, ca să se izbăvească 


'* Arhimandritul Heruvim Karambelas, Părinți contemporani 
de la Sfântul Munte Athos, vol. I, Traducere: Felix Trușcă şi Cornel 
Savu, Editura Deisis, Sibiu, 1997, p.91. 

de muncile cele înfricoşătoare, şi iarăşi plânge, şi cere 
în rugăciune să se învrednicească de acele bunătăţi 
cereşti” !*. 

Sfântul Ignatie Branceaninov, cuviosul ierarh rus 
care a tâlcuit Patericul egiptean, făcând referire la lacrimi 
și plâns, concluzionează: „Plânsul și lacrimile le au nu- 
mai cei ce petrec în sărăcie și care au în inimă sămânța 
(arvuna) îndurării față de toți cei de aproape, fără nicio 
deosebire”"*. 

Până când nevoitorul nu își va agonisi plânsul, nu 
se poate aduna și însingura în sine, nu își poate ago- 
nisi o adevărată liniştire a inimii, care se eliberează de 
toate patimile. Cel care plânge, acela îşi curăţeşte şi su- 
fletul şi trupul, pentru că lacrimile venind de la Dum- 
nezeu spală tot trupul şi îl sfințeşte. Sfinţii insistă, în 
general, asupra puterii curățitoare ale lacrimilor. Lacri- 
mile sunt precum apa lordanului și curăță păcatele, 
deoarece Domnul Hristos a spus: „Fericiţi sunteţi voi, 
cei ce plângeţi acum, că veţi râde” (Lc. 6, 21)'*. Ce pu- 
tere au lacrimile și câte mari nelegiuiri pot curăţi ele o 
arată Sfântul Teofan Zăvorâtul când zice: „Bine este a 
vărsa lacrimi înaintea lui Dumnezeu! Mare virtute şi 


'* Sfântul Ierarh Teofan Zăvorâtul, Patericul Lavrei Sfântului 
Sava..., p. 115-116. 

'“ Sfântul Ignatie Branceaninov, Tâlcuiri la Patericul egiptean ..., 
p. 55. 

'* Ibidem, p. 45; Pateric. Ziceri inedite ale Părinților Pustiei..., p. 106; 
Pagini necunoscute de Pateric, Traducere: Cristina Dogaru, Editura 
Cartea Ortodoxă, Galaţi, 2011, p. 77. 

mare nevoinţă sunt lacrimile. Martoră îmi e Sfânta Evan- 
ghelie — că atunci când Mântuitorul a fost vândut iu- 
deilor, Petru cu jurământ s-a lepădat întreit de El mai 
înainte de a cânta cocoşul, «iar Domnul, întorcându-se, 
a căutat spre Petru. Şi şi-a adus aminte Petru de cu- 
vântul Domnului cum îi zisese lui că: Mai înainte de a 
cânta cocoşul, de trei ori te vei lepăda de Mine. Şi ieşind 
Petru, a plâns cu amar» (Lc. 22, 61-62). lată lacrimile! 
Priveşte ce nelegiuire au şters! Ce e mai rău decât a te 
lepăda de trei ori cu jurământ de Stăpânul tău? Şi o 
astfel de nelegiuire au şters-o lacrimile. Vezi ce putere 
au ele!? Dar asta spre a noastră învăţătură s-a scris, ca 
urmându-i să moştenim viața veşnică”'*. Însă, lacrimile 
nu şterg doar mizeriile morale aluvionare din lumea 
aceasta, ci pot stinge chiar și focul iadului. În acest sens, 
un bătrân nevoitor spune: „eu frate, în ceasul când îmi 
ieşea sufletul din trup, am văzut lacrimile stingând 
focul în care era să fiu aruncat pentru faptele mele”. 
Altădată, bătrânii muntelui au trimis odată pe câţiva 
la Avva Macarie în Schit, rugându-l să vină la dânşii să 
îl vadă mai înainte de a se duce la Domnul. Deci venind 
el în munte, s-au adunat toţi fraţii la dânsul. Și îl rugau 
bătrânii să zică vreun cuvânt fraţilor. lar el auzind, a 
zis: „să plângem fraţilor şi să izvorască ochii noștri 


'* Sfântul Ierarh Teofan Zăvorâtul, Patericul Lavrei Sfântului 
Sava..., p. 115. 

*% Patericul ce cuprinde în sine cuvinte folositoare ale Sfinților Bă- 
trâni ..., p. 269. 

lacrimi, mai înainte de a ne duce unde lacrimile noastre 
vor arde trupurile noastre. Și au plâns toți şi au căzut 
cu fețele lor la pământ și au zis: părinte, roagă-te pentru 
noi!” Alt avvă pnevmatofor mărturisește: „eu frate, 
în ceasul când îmi ieşea sufletul din trup, am văzut 
lacrimile stingând focul în care era să fiu aruncat pen- 
tru faptele mele”"”. 

Cel ce poartă în inima sa plânsul cel după Dum- 
nezeu are îndrăzneală către Domnul şi sufletul său se 
bucură, în timp ce, cel ce-şi odihneşte trupul nu are 
pace sufletească ci, numai o mulţumire trupească'”. 
Fără lacrimi şi căință neîncetată nimeni nu se poate cu- 
răţi, nu poate dobândi sfinţenia, nici să-L primească 
pe Duhul Sfânt sau să-L vadă pe Dumnezeu ori să-L 
primească în inima sa. 

În viziunea avvei Pimen, plânsul are o dublă ac- 


“1. Doar 


ţiune, ajută de două ori: lucrează şi te păzeşte 
cei ce plâng zilnic şi se întristează pentru păcatele lor, 
se pot izbăvi de cursele satanei. Atunci când Sfântul 
Antonie a fost întrebat de un frate ce poate face el pen- 
tru păcatele lui, bătrânul îi răspunde: „Cel ce vrea să 
fie iertat de păcate, răspuns-a el, va fi numai prin 
suspine şi lacrimi; cine vrea să înainteze în sporirea 


'% Ibidem, 40, p. 225. 

'* Ibidem, p. 269. 

'* Antonie leromonahul, File de Pateric din împărăția monahilor — 
Sfântul Munte Athos. Cuvioşi Părinţi athoniţi ai veacului al nouăspre- 
zecelea ..., p. 190. 

"Cf. Dom Lucien Regnault, op. cit., p. 34. 

virtuţilor se va desăvârşi prin plânsetele şi lacrimile 
sale. Rugăciunea prin psalmi este ea însăşi un suspin. 
Adu-ţi aminte pilda lui lezechiel, regele iudeilor, după 
cum stă scris în cartea proorocului Isaia: Plângând nu 
numai că s-a însănătoşit dar a dobândit şi cincispre- 
zece ani mai mult de viaţă; şi prin şuvoiul lacrimilor 
sale, harul lui Dumnezeu aruncă în ghearele morţii 
oştirea vrăjmaşă, care sosea numărând optzeci şi cinci 
de mii de oameni. Apostolul Petru a redobândit plân- 
gând ceea ce pierduse lepădându-se de Hristos. Maria 
Magdalena, după ce a spălat picioarele Domnului cu 
lacrimile sale, a fost vrednică să se spună despre ea că 
a ales Calea. Aceasta este teama cea sfântă de Dumne- 
zeu care dăinui-va în vecii vecilor”"*. Avvei Pimen i 
s-a pus de către un frate aceeași întrebare (vide supra). 
La aceasta, bătrânul îi zice: „Cine vrea să-şi spele pă- 
catele sale, și le spală prin lacrimi, şi cel care vrea să 
dobândească virtuțile, le dobândește prin plâns”"”. 

În Patericul Sfântului Grigorie Dialogul, citim că Sfân- 
tul Grigorie clasifică pocăinţa în funcţie de greşelile 
diferite care sunt deplânse una câte una de către cel 
ce se pocăieşte. Vocea celor ce se căiesc glăsuiește prin 
leremia, când acesta zice: „Şuvoaie de apă lăcrimează 
ochiul meu”. Cu toate acestea, „există două feluri de 
căință: sufletul care însetează după Dumnezeu simte 
mai întâi străpungerea fricii, apoi [pe cea] a dragostei. 


'* Pateric. Ziceri inedite ale Părinților Pustiei ..., p. 232. 
Cf. Dom Lucien Regnault, op. cit., p. 34. 


o 


448 


Părinţii Deşertului despre ntvBos şi despre pocăință 


Mai întâi este covârșit de lacrimi care îi amintesc de 
faptele sale cele rele; pentru aceasta se teme de păti- 
mirile cele veșnice. Când mai apoi frica încetează ca 
urmare a zbuciumului și a întristării îndelungi, atunci 
se naşte încrederea în făgăduinţa iertării şi sufletul se 
aprinde de dragoste pentru bucuriile cereşti, căci cel 
care mai întâi a plâns de teama de a fi adus la sufe- 
rință, mai apoi plânge cu amar pentru că intrarea în 
Împărăţie întârzie. Apoi sufletul contemplă cele ce sunt 
coruri îngereşti, ele fiind comuniunea sufletelor fericite, 
care este măreţia vederii lăuntrice a lui Dumnezeu, iar 
plângerea sa este mai mare pentru că nu este părtaș al 
bunurilor celor nestricăcioase, decât plângerea cea de 
mai înainte de teama relelor veșnice. Așa se face că 
desăvârşita căinţă a fricii conduce sufletul la căinţa 
dragostei”. 

Există lacrimi care vin din stăruința şi din cuge- 
tarea noastră, dar mai sunt şi altele care ne vin fără ca 
noi să ne străduim, spune Sfântul loan Scărarul. „Aceas- 
tă izbucnire în lacrimi este un semn că Dumnezeu a 
venit la noi”"”. 

Această stare de străpungere a inimii sau de plâns 
era ascunsă de ochii celorlalţi. Rămânea o taină a ini- 
mii lor. „A zis un bătrân: de va veni la tine vreun frate, 


'% Patericul Sfântului Grigorie Dialogul, Ediţie îngrijită, tradu- 
cere din limba latină și postfață de Prof. Dr. Remus Rus, Editura 
Institutului Biblic şi de Misiune al Bisericii Ortodoxe Române, 
București, 2007, p. 177-178. 

'5Sf. loan Scărarul, Scala Paradisi, VII, P. G. LXXXVIII, col. 805D. 

ridică plânsul de pe faţa ta şi-l ascunde în inimă până 
când va pleca fratele şi apoi iarăşi pune plânsul pe 
faţă. Că fug dracii văzând plânsul acesta cu tine”"*. 

Ultimul efect binefăcător al stării de „penthos” este 
dobândirea fericirii. Lacrimile de căință conduc la pacea 
cea cerească, care este începutul celei mai înalte con- 
templări, la descoperirea tainelor cerești și la o trans- 
formare splendidă a ființei întregi. 

În sfârșit, cel mai mare folos pe care îl aduce plân- 
sul este dobândirea Împărăției Cereşti. Acest fapt este 
ilustrat şi de Cuviosul Ambrozie de la Optina (t 1891) 
care precizează: „Pe cei drepți îi duce în Împărăţia lui 
Dumnezeu apostolul Petru, iar pe păcătoşii care se 
pocăiesc — Însăşi Împărăteasa Cerului”"”. 


Perioade scurte de pocăință, dar profunde ca 
intensitate, pe măsura gravității păcatului 


Chiar dacă se poate conchide că pocăinţa recoman- 
dată de Cuvioşii din deșert era scurtă ca perioadă, era 
însă profundă ca intensitate. Vedem și din următoa- 
rea întâmplare că Bunul Dumnezeu primeşte pocă- 
ința intensă a celor ce păcătuiesc mult. „Doi fraţi după 
trup s-au lepădat de lume. Unul şezând în muntele Eleo- 
nului, într-una din zile aprinzându-se tare la inimă, 
de umilinţă s-a pogorât în Sfânta Cetate. Şi mergând 


' Patericul ce cuprinde în sine cuvinte folositoare ale Sfinților Bă- 
trâni ..., p. 400. 
'% Patericul de la Optina..., p. 206. 

la judecător i-a mărturisit păcatele sale spunând: pe- 
depseşte-mă după pravilă! Judecătorul minunându-se 
a socotit în sine şi i-a zis fratelui: cu adevărat, omule, 
de vreme ce tu singur ai mărturisit, nu îndrăznesc să 
te judec mai înainte de Dumnezeu, căci poate că El te-a 
şi iertat. Şi mergând fratele şi-a pus fiare la picioare şi 
la gât şi s-a încuiat într-o chilie. Dacă mergea cineva 
şi-l întreba cine i-a pus acele fiare, răspundea: jude- 
cătorul. Mai înainte de moartea lui cu o zi, venind în- 
gerul la el au căzut fiarele de pe el numaidecât. A doua 
zi venind slujitorul şi întrebându-l cine i-a dezlegat 
fiarele a răspuns fratele: Cel ce mi-a dezlegat păcatele. 
Căci mi s-a arătat ieri zicându-mi: pentru răbdarea ta 
dezlegatu-s-au toate păcatele tale. Şi s-a atins cu degetul 
de fiare şi îndată au căzut. Acestea zicând fratele de- 
grabă a adormit". 

Era imperios necesar ca pocăinţa să fie pe măsura 
gravităţii păcatului, căci altfel, exista riscul ca păcatul 
să se repete. „Dacă te vei scula, după ce ai căzut într-un 
păcat oarecare, şi vei veni la străpungere a inimii şi 
pocăință, nu înceta a te umili şi a suspina înaintea lui 
Dumnezeu până în ziua morţii tale: altminteri, degrabă 
vei cădea în aceeaşi groapă”'”. Un alt bătrân, al cărui 
nume nu ni s-a păstrat, adaugă: „de vei cădea în vreun 
păcat şi după aceea îl vei părăsi şi vei începe a te umili, a 
te scârbi şi a te căi de acel păcat, ia aminte ca până la 


'% Patericul ce cuprinde în sine cuvinte folositoare ale Sfinților Bă- 
trâni..., p. 426. 

'* Sfântul Ierarh Teofan Zăvorâtul, Patericul Lavrei Sfântului 
Sava ..., p. 48. 


451 


PĂRINȚII PATERICULUI, DESPRE POCĂINȚĂ 


moartea ta, neîncetat să te căieşti, să te scârbeşti şi să 
suspini către Domnul Dumnezeu. De nu te vei scârbi 
de păcatele tale, iarăşi vei cădea întrînsele. Că scârba 
pentru păcate este sufletului frâu tare şi nu îl lasă să 
cadă”. 

În viziunea Părinților, „pocăinţa se prețuieşte nu 
după lungimea vremii, ci după aşezarea inimii şi sufle- 
tului”. Printre minunatele istorisiri traduse din limba 
greacă veche, găsim şi una ce relatează despre un taxiot 
ce se afla la Skitopolis. Acesta săvârşise multe samavol- 
nicii şi-şi umpluse trupul de necurăţie în toate felurile, 
însă, cuprins de zdrobirea inimii din mila lui Dum- 
nezeu, el lăsă lumea, şi-şi înălţă o chilie într-un loc sin- 
guratic, rămânând acolo pentru mântuirea sufletului 
său. În acest timp, anumiţi cunoscuţi de-ai lui, aflând de 
lucrul acesta, începură să-i trimită pâini, curmale şi tot 
ce avea nevoie. Dar el, când se văzu în îndestulare, fără 
să-i lipsească nimic, „îşi spuse în sinea lui: «Cu adevărat 
această îndestulare ne lipseşte de bunurile cele cereşti, 
căci eu nu sunt demn [de ea]». Îşi părăsi aşadar chilia 
şi plecă zicând: «Să mergem, suflete al meu, în ne- 
voinţă, căci ceea ce mi se potriveşte este fânul şi hrana 
dobitoacelor necuvântătoare, pentru că m-am purtat 
ca animalele necuvântătoare»"**. 

Din textele ce vor fi înșiruite în cele ce urmează se pot 
vedea mai multe moduri de intensificare a pocăinţei. 


*% Patericul ce cuprinde în sine cuvinte folositoare ale Sfinților Bă- 
trâni ..., p. 277. 

* Sfântul lerarh Teofan Zăvorâtul, op. cit., p. 144. 

*% Pateric. Ziceri inedite ale Părinților Pustiei..., p. 101. 

„Doi fraţi dintr-o mănăstire, fiind foarte supăraţi şi 
biruiţi de războiul şi pofta curviei, neputând să mai 
sufere acel foc şi război în trupul lor, s-au sfătuit îm- 
preună şi ieşind din mănăstire, s-au dus la ţară la un 
sat, şi s-au însurat şi trăiau cu soțiile lor aproape unul 
de altul, iar după câtva vreme, a început amândurora a 
le veni urâciune, simţire, cunoştinţă, căinţă şi umilinţă 
în inimi. Şi aşa au început iar amândoi a se sfătui, zi- 
când: frate, ce-am câştigat şi ce folos am dobândit noi, că 
ne-am supus spurcatei pofte şi patimi trupeşti, lepădând 
sfântul cin îngeresc şi venind în această spurcată viaţă 
după care vom merge în muncile cele veşnice? Deci, 
frate, să lăsăm soțiile şi să mergem iarăşi în pustie, să 
ne pocăim. lar Dumnezeu văzând căinţa şi pocăința 
noastră, îşi va face milă de noi şi ne va ierta, precum 
şi pe alți mulţi păcătoşi câţi s-au pocăit, i-a iertat şi i-a 
miluit. Acestea sfătuindu-se ei şi învoindu-se şi aşa 
tăinuindu-se de soţii, le-au lăsat şi au venit în pustie la 
mănăstirea din care ieşiseră şi căzând cu umilință la 
picioarele părintelui lor, l-au rugat să-i primească, măr- 
turisindu-şi căderea şi păcatul lor. lar părintele văzând 
căinţa şi umilinţa lor, făcându-i-se milă de dânşii, i-a 
primit şi le-a dat canon de pocăință şi de iertare. A po- 
runcit iconomului său să-i pună la închisoare un an 
deplin neieşiţi, la locuri deosebite unul de altul şi să 
le dea mâncare şi băutură pâine şi apă amândurora 
întocmai. lar dacă s-a plinit anul închisorii şi al cano- 
nului lor, a poruncit părintele şi i-a scos de la închi- 
soare. Şi unul era galben la faţă şi uscat ca chipul 

mortului, iar celălalt era vesel şi luminat la faţă ca şi 
cum ar fi fost la o mare desfătare de care lucru foarte 
se minunau fraţii, ştiind că pâine şi apă li se dăduse 
amândurora la fel. Şi l-au întrebat pe cel galben şi 
uscat la faţă să spună cum trăia şi ce făcea şi ce gân- 
duri îl luptau pe el şezând la închisoare. lar el le-a spus, 
zicând: eu, fraţilor, alte gânduri nu aveam, decât mă 
gândeam la răutăţile faptelor pe care le-am făcut şi la 
veşnicele munci şi de frica aceea mi s-a lipit trupul de 
oase. După aceea l-au întrebat şi pe celălalt zicând: iar 
tu ce gândeai şezând la închisoare? Răspuns-a lor acela 
zicând: eu nu gândeam altceva, fără numai mulţu- 
meam şi slăveam pe Dumnezeu că m-a miluit şi m-a 
scos din viaţa cea spurcată şi m-a izbăvit din robia 
lumească şi de muncile cele veşnice şi iar m-a adus în 
viaţa şi cinul îngeresc. Şi au cunoscut părinții că 
amândoi au făcut întocmai pocăinţa lor către Dum- 
nezeu şi aşa s-au mântuit”?*. În concepţia Părinților, 
pentru păcatele ce nu sunt „după fire” trebuie mai 
multă pocăință: „Doi fraţi după trup părăsiră lumea 
şi au mers să se aşeze sub ascultarea unui Părinte din 
muntele Nitriei. Or, Dumnezeu a dat amândurora darul 
lacrimilor şi al zdrobirii inimii. Astfel, într-o zi, Bătrâ- 
nului îi apărură într-o vedenie cei doi fraţi care slujeau: 
fiecare ţinea un manuscris şi-l uda cu lacrimile sale. 
Însă scrisul unuia se ştergea foarte uşor. Celălalt, cu 
greutate; într-adevăr, s-ar fi zis că este cerneală cu 


*% Patericul ce cuprinde în sine cuvinte folositoare ale Sfinților Bă- 
trâni ..., p. 308-309. 

ceară. Bătrânul se rugă aşadar la Dumnezeu să-i dea 
darul vederii şi un înger veni să-i spună: «Scrisul din 
manuscrise înseamnă păcatele lor. Unul a păcătuit 
după firea lui şi ca urmare păcatele sale vor fi mai 
uşor de iertat; în schimb celălalt a păcătuit mult mai 
mult, întinându-se cu multe patimi şi cu ticăloşii spur- 
cate şi ca urmare are nevoie de mai multă trudă pen- 
tru a se curăţi şi a se smeri din adâncul [inimii]». Şi 
plecând de aici, bătrânul zicea acestui frate: «Nevo- 
ieşte-te, frate, căci literele sunt cu ceară făcute şi se 
şterg cu greutate». Dar nu-i povesti până la sfârşit ce 
a văzut, pentru a nu-i tăia elanul; îi spunea în toată vre- 
mea: «Nevoieşte-te frate, că literele nu se îndepărtează 
fără greutate». 

Este binecunoscut faptul că experienţele vizionare 
figurează pe loc de frunte în alte lucrări ale literaturii 
deşertului. Nu numai Avva Antonie sau Pahomie se 
bucurau de darul viziunilor. În Apophtegmata Patrum, 
unii părinţii au viziuni nu despre rai, ci despre lumea 
nevăzută de noi, a îngerilor şi demonilor. Avva Pavel 
cel Simplu avea reputaţia de a poseda darul „de a 
vedea starea sufletului fiecărui om, aşa cum le vedem 
noi fețele”. Într-o zi, Avva Pavel cel simplu stătea în 
afara bisericii aşteptând și luând seama la fiecare din- 
tre cei care intrau la slujbă să vadă cu ce fel de suflet 
intră la slujbă. În viziunea sa, văzu călugării intrând cu 
„ochi strălucitori, obraji veseli şi feţe luminoase”; de 
asemenea, a văzut îngerul fiecăruia planând deasupra şi 


*% Pateric. Ziceri inedite ale Părinților Pustiei ..., p. 98-99. 

bucurându-se de dânsul. Dar Avva Pavel a observat un 
călugăr care părea întunecat, însoţit de demon, în 
timp ce îngerul său păzitor îl urma la o oarecare dis- 
tanță, cu capul plecat şi îndurerat. Când călugării au 
ieşit de la sfânta şi dumnezeiasca Liturghie, călugărul 
care fusese însoţit de demoni şi înconjurat de întune- 
cime, era acum „luminat la față şi alb la trup”. Pavel a 
început să sară în sus şi în jos, strigând: „O, bunătatea 
şi blândeţea inefabilă şi iubitoare a lui Dumnezeu! O, 
îndurările Lui cele dumnezeiești şi bunătatea Lui cea 
peste măsură!”. Apoi alergă spre un loc mai înalt şi 
anunţă fraților viziunea. Atunci, călugărul odată întu- 
necat a mărturisit că avusese o discuţie în timpul Litur- 
ghiei: se făcuse vinovat de păcatul desfrânării, dar lectura 
evanghelică din profetul Isaia (Is. 1, 16-20) îi produ- 
sese o pocăință fierbine şi o schimbare de suflet. Istori- 
sirea este destul de lungă, preţ de câteva pagini'”. Dar 
abordează un fenomen menţionat frecvent: faptul că 
anumiţi bătrâni aveau un tip de a doua vedere care le 
permitea să observe lumea spirituală care transpare 
în jurul fiinţelor umane. Reţinem de aici şi puterea la- 
crimilor și folosul pocăinţei. 


Iubirea şi iertarea lui Dumnezeu - temeiuri de 
pocăință intensă 


Părinţii deşertului nutresc convingerea că Dum- 
nezeu ne iubeşte, indiferent în care etapă a călătoriei 


*% Se poate citi întreagă în Patericul ce cuprinde în sine cuvinte 
folositoare ale Sfinților Bătrâni..., p. 217-219. 

spirituale ne aflăm. Dumnezeu ne iubeşte indiferent 
cine suntem şi ce facem. lubirea Lui e neţărmuită. Cea 
mai profundă şi mai interiorizată convingere a Părin- 
ţilor şi Maicilor din Deşert este că Dumnezeu îi iubeşte, 
asta le explică fericirea. 

Noi mărturisim că ÎL iubim pe Dumnezeu, însă El 
ne iubeşte mult mai mult. lată ce zicea moș Panais (Ha- 
giionas) despre acest fapt: „Oricât de mult şi-ar dori 
copiii noștri să ne iubească, tot noi îi iubim mai mult. 
Părintele întotdeauna iubește mai mult, iar Dumnezeu 
este Părinte. Ne iubeşte mai mult”**. Cel ce a conști- 
entizat negrăita iubire a lui Dumnezeu își ia asupră-şi 
orice nevoinţă. „Cel ce a cunoscut iubirea lui Dum- 
nezeu cea către noi şi făgăduinţele Sale cele bune şi 
ţine minte binefacerile şi ocrotirile Lui de fiecare zi, prin 
care El ne izbăveşte din necazuri şi nevoi, de ispitirile 
oamenilor şi uneltirile demonilor, acela e străin de 
neştiinţă, de trândăvie şi uitare. Aşa cum iubitorii de 
cele pământeşti fac şi suferă toate cu bucurie de dragul 
lor, ca să nu le piardă, şi cei ce caută bunătăţile cereşti 
trebuie să ia asupră-le orice nevoinţă şi să sufere tot ce 
vine asupra lor, ca să nu rămână lipsiţi de cele dorite”*”. 

Pentru unii dintre tinerii novici, însăși iubirea și 
iertarea lui Dumnezeu erau temeiuri de pocăință in- 
tensă când se întâmpla să alunece în păcat. Aceasta re- 
iese lesne din următoarea relatare. „Un frate era luptat 


** Klitos loannidis, Patericul secolului XX ..., p. 341. 
*” Sfântul lerarh Teofan Zăvorâtul, Patericul Lavrei Sfântului 
Sava..., p. 81. 

de dracul curviei şi s-a întâmplat să treacă printr-un 
sat al Egiptului unde a văzut o femeie frumoasă, care 
era fata preotului (păgân —n. n.) al elinilor. Văzând-o, 
s-a rănit cu dânsa. Apoi mergând a zis tatălui ei: dă- 
mi-o de soţie! lar el răspunzând, i-a zis: nu pot să ţi-o 
dau, de nu mă voi înştiinţa mai întâi de la dumnezeul 
meu. Şi mergând către drac, l-a întrebat zicând: iată un 
monah a venit şi o cere pe fiica mea. Oare, să i-o dau? 
Şi a răspuns dracul: întreabă-l pe el dacă se leapădă 
de Dumnezeul lui, de botez şi de cinul călugăresc! Şi 
întorcându-se slujitorul păgân către fratele, i-a zis: te 
lepezi de Dumnezeul tău, de botez şi de cinul călu- 
găresc? lar el s-a făgăduit. Şi îndată a văzut că i-a ieşit 
din gură un porumbel şi a zburat la cer. Deci s-a dus 
slujitorul la drac şi i-a spus: iată, s-a făgăduit. Atunci 
i-a zis lui dracul: nu-i da fata de soţie că Dumnezeul 
lui nu s-a depărtat de la dânsul, ci încă îl ajută. Reîn- 
torcându-se spurcatul slujitor, i-a zis fratelui: nu pot să 
ţi-o dau pentru că Dumnezeul tău cu tine este şi încă 
îți ajută. lar fratele auzind s-a umilit şi şi-a zis: dacă 
eu, ticălosul de atâtea bunătăţi învrednicindu-mă de 
la Dumnezeu numai pentru bunătatea Lui, m-am lepă- 
dat de Dânsul, de botez şi de cinul călugăresc, iar El 
încă îmi ajută şi nu s-a depărtat de mine, cum să nu fiu 
dator să alerg la Domnul şi să nădăjduiesc în bună- 
tatea Lui cea nemărginită? Deci, revenind în sine, a ieşit 
în pustie şi mergând la un bătrân, i-a povestit aces- 
tuia întâmplarea. Şi i-a zis bătrânul: şezi cu mine în 
peştera aceasta şi posteşte trei săptămâni, adică câte 

două zile şi a treia zi dezleagă. Şi mă voi ruga lui Dum- 
nezeu şi eu pentru tine. Şi s-a ostenit bătrânul pentru 
fratele şi L-a rugat pe Dumnezeu, zicând: mă rog, Doam- 
ne, dăruieşte-mi sufletul acesta şi primeşte pocăinţa lui 
şi l-a ascultat pe el Dumnezeu. După ce s-a împlinit o 
săptămână, a venit bătrânul la frate şi l-a întrebat: vă- 
zut-ai ceva? lar el a răspuns: da, am văzut porumbelul 
sus, la înălțimea cerului, în dreptul capului meu. Şi i-a 
zis bătrânul: ia aminte de tine şi roagă-te lui Dumne- 
zeu cu deadinsul! Apoi s-a dus. După ce a trecut şi a 
doua săptămână, a mers iarăşi bătrânul la fratele şi l-a 
întrebat zicând: văzut-ai ceva? Şi i-a răspuns: am văzut 
porumbelul aproape de capul meu. Poruncindu-i iarăşi 
bătrânul să fie treaz şi să se roage, s-a dus de la el. Apoi, 
după ce s-a împlinit şi săptămâna a treia, venind la el 
bătrânul, i-a zis: nu cumva ai văzut ceva mai mult? lar 
el a răspuns: am văzut porumbelul că a venit şi a stătut 
deasupra capului meu şi am întins mâna să-l prind, 
iar el a intrat în gura mea. Şi auzind bătrânul a mulţu- 
mit lui Dumnezeu, spunând fratelui: iată, Dumnezeu 
a primit pocăinţa ta! De acum ia aminte de tine! lar el 
a zis: de acum voi fi cu tine, părinte şi nu mă voi des- 
părți de tine până la moarte. Şi a petrecut după aceea 
fratele cu bătrânul nedespărţiţi””*. 

Bunul Dumnezeu așteaptă şi primeşte cu bucurie 
pocăinţa şi întoarcerea omului. „A fost întrebat Avva 


*% Patericul ce cuprinde în sine cuvinte folositoare ale Sfinților Bă- 
trâni .., p. 425-426. 

Mios de un ostaş dacă primește Dumnezeu pocăința. 
lar el, după ce l-a sfătuit cu multe cuvinte, a zis către 
dân-sul: spune-mi, iubite, de ţi se va rupe haina, o le- 
pezi afară? Zis-a: nu, ci o cos şi o port. Zis-a către dânsul 
bătrânul: deci dar, dacă îţi este milă de haină, lui Dum- 
nezeu nu-i va fi milă de zidirea Sa?”””. Şi Avva Pimen 
a fost consultat într-o atari privinţă: „Un frate la între- 
bat pe avva Pimen, zicând: de va cădea omul în vreo 
greşeală și se va întoarce, este iertat de Dumnezeu? A 
zis bătrânul: dar Dumnezeu, Cel ce a poruncit oame- 
nilor să facă aceasta, nu mai vârtos va face? Căci a po- 
runcit lui Petru, zicând: «lartă fratelui tău de şaptezeci 
de ori câte şapte» (Mt. 18, 22)". 

Un cuvios grec din secolul trecut, cunoscut în țara 
lui ca moş Panais Hagiionas, când se ruga, îi șiroiau 
lacrimile pe obraz. Plângea cu adevărat. Spunea: „Când 
închizi ochii şi simți că Hristos este dinaintea ta, nu 
poți să nu plângi. Când te rogi și te gândești la cât este 
lumea de păcătoasă și ce a făcut Domnul pentru această 
lume, nu este cu putinţă să nu se deschidă izvoarele 
lacrimilor”. 

Însă, Preabunul Dumnezeu nu numai că primește 
pocăinţa celui păcătos, ci şi îngăduie fiecăruia prile- 
juri de căinţă. „Zis-a un bătrân: «Dumnezeu îngăduie 
fiecăruia prilej de pocăință, atâta vreme cât acesta o 
doreşte, şi în măsura dorinţei sale, pentru că scris este: 


** Avva Mios, în loc. cit., 3, p. 244. 
“Avva Pimen, în loc. cit., 86, p. 280. 
“Klitos Ioannidis, Patericul secolului XX ..., p. 352. 

«mărturiseşte-ţi tu mai întâi păcatele, ca să poţi fi în- 
dreptățit!»”"*. Mărturie despre aceasta ne oferă și Cuvio- 
sul Siluan Athonitul (1866-1938), care, tânăr mirean 
fiind, după ce a părăsit îndepărtata Rusie, a venit să 
se desfăteze de idealurile vieţii creştine şi de duhul Sfân- 
tului Munte. Starețul Sofronie Saharov (1896-1993), 
ucenicul său, scria despre el și despre începutul pocă- 
inţei lui următoarele texte pe care, din cauza întinderii 
lor, vom încerca, pe cât posibil să le sintetizăm: „Cuvio- 
sul Siluan, înainte de a veni în Sfântul Munte, a trăit o 
viaţă lumească în patria sa. Starețul înfrunta ispitele 
cu multă bărbăţie. Era un om cu totul lipsit de frică şi 
liber în purtare, dar în același timp înlăuntrul său nu 
exista nicio urmă de obrăznicie. Se temea cu adevărat 
să nu-L mâhnească pe Domnul nici măcar cu un gând 
rău”. Se lupta cu patimile de care se îndulcise mulţi ani. 
Şi continuă Starețul Sofronie: „Starețul Siluan Atho- 
nitul, când era încă în Rusia foarte tânăr, înainte de ser- 
viciul militar, fusese atras de ceilalţi tineri din satul 
său şi trăia o viaţă lumească. Era firesc să facă neorân- 
duieli şi să cadă în păcate grele”. 

Trăia ca un adevărat Augustin (Fericitul Augustin, 
înainte de convertire — n. n.), mâncând, bând, distrân- 
du-se şi certându-se cu alţi tineri. Cu toate acestea, 
avea o inimă bună şi sentimente frumoase ascunse în 
adâncul inimii sale, care aşteptau binecuvântatul şi 
cerescul ceas să se manifeste. 


** Pateric. Ziceri inedite ale Părinților Pustiei ..., p. 269. 

Într-o vreme se gândea să se călugărească, dar 
aflându-se în mijlocul furtunii vieţii tinereşti, odată cu 
trecerea timpului a fost înecată în sufletul lui prima 
chemare dumnezeiască la nevoința monahală. 

Dar Domnul Hristos, Care „l-a ales pe el din pân- 
tecele maicii sale” şi Preasfânta Fecioară de Dumnezeu 
Născătoare nu l-au părăsit, ci printr-o vedenie, pe care 
Cuviosul a avut-o, l-au chemat lângă Ei. 

Într-o zi, pe care nu a petrecut-o în chip bineplăcut 
lui Dumnezeu, ci a irosit-o în nebunii tinereşti, a ador- 
mit pentru puţin timp. Atunci a văzut în vis cum un 
şarpe i-a intrat pe gură. A simţit o nespusă scârbă şi, 
după ce a sărit îndată din aşternut, a auzit următoa- 
rele cuvinte: 

„Ai înghiţit un şarpe în vis şi te-ai scârbit. Tot aşa 
nici mie nu-mi place să privesc la faptele tale”. 

Tânărul Simeon (acesta era numele de botez, îna- 
inte de călugărie — n. n.) „nu a văzut pe nimeni, ci a 
auzit numai glasul neobişnuit de dulce”, iar „frumu- 
sețea lui era cu totul neobişnuită”. Însă lucrarea lui a 
fost copleşitoare. Starețul Siluan a crezut fară să se 
îndoiască deloc, că glasul a fost al Preasfintei Născă- 
toare de Dumnezeu. Până la sfârşitul vieţii a mulțumit 
Maicii lui Dumnezeu, deoarece nu s-a îngreţoşat de 
el, ci a binevoit ca ea însăşi să-l cerceteze şi să-l ridice 
din căderea sa. 

Mai târziu Starețul Siluan spunea: 

„Acum văd cât de mare este mila Domnului şi a 
Maicii Domnului faţă de oameni. Gândiţi-vă, Maica 

Domnului a venit din Cer ca să mă sfătuiască pe mine 
care eram un tânăr cufundat în păcate”. Faptul că nu 
s-a învrednicit să o vadă pe Maica Domnului l-a atri- 
buit murdăriei în care se afla atunci. 

Starețul mai spunea: 

„O, dacă am cunoaşte cât de mult îi iubeşte Maica 
Domnului pe toţi cei care păzesc poruncile lui Hristos 
şi cât de mult se întristează şi îi pare rău de cei care 
nu se pocăiesc! Am cunoscut aceasta din experienţă. Nu 
spun minciuni, ci spun adevărul înaintea lui Dumne- 
zeu că o cunosc în duh pe Preacurata Fecioară. Nu am 
văzut-o, dar Duhul cel Sfânt mi-a dat să o cunosc pe 
ea şi dragostea ei pentru noi. Fără milostivirea ei su- 
fletul meu ar fi fost pierdut demult. Aceea însă a bine- 
voit să mă cerceteze şi să mă sfătuiască să nu mai păcă- 
tuiesc. Şi mi-a spus: «Nu-mi place să privesc la faptele 
tale». Cuvintele acestea au fost plăcute, liniştite, blânde 
şi mi-au mişcat sufletul. Au trecut mai mult de patru- 
zeci de ani, dar sufletul meu nu poate să uite acel glas 
dulce şi nu ştiu cum să-i mulţumesc Maicii lui Dum- 
nezeu celei bune şi milostive”?*. 

Din acea zi Starețul Siluan a primit botezul renaş- 
terii lui duhovniceşti. Astfel s-a născut un mare stareţ 
şi un Sfânt al Bisericii noastre. A adormit în Domnul 
la 24 septembrie 1938. 

Revenind la Părinţii deșertului, menţionăm că tradi- 
ţia lor cu privire la durata pocăinţei apare în povestirea 


“53 Arhim. Teofilact Marinakis, Patericul Maicii Domnului, tra- 
ducere din limba greacă de leroschim. Ştefan Nuţescu, Editura 
Evanghelismos, București, 2008, p. 452-454. 

despre prostituata care s-a căit, apoi a murit, prilej cu 
care Apoftegmele concluzionează: „o singură oră de 
pocăință i-a adus mai mult decât pocăinţa celor care 
petrec mai mult în aceasta, fără a arăta asemenea fer- 
voare”"*. Un călugăr care a păcătuit i-a cerut lui Avva 
Macarie să-i prescrie un canon de pocăință. Acesta i-a 
zis: „Du-te, posteşte trei săptămâni, mâncând doar o 
dată pe săptămână””*; pentru el era o obişnuinţă să 
postească câte o săptămână întreagă. 

În întreaga Biserică, pocăinţa îndelungată nu era şi 
nu este nici astăzi socotită ca o răzbunare a lui Dum- 
nezeu asupra păcătosului, sau ca o pedeapsă pentru 
păcate, ci avea rostul unui tratament medical. „Şi, desi- 
gur, aşa cum în cazul artei medicale, pentru vindecarea 
trupului, suportăm operaţii, cauterizări şi bem medica- 
mente amare, la fel şi pentru vindecarea sufletului tre- 
buie să suportăm tăietura cuvintelor de mustrare şi 
medicamentele cele amare ale epitimiilor. (...) Şi faptul 
că vindecarea bolilor învechite se obţine prin trata- 
mente diferite şi dureroase aplicate timp îndelungat, 
aceasta constituie un indiciu că şi păcatele sufletului 
trebuie să le îndreptăm prin rugăciune stăruitoare, prin 
căinţă îndelungată şi printr-o disciplină aspră, pe care 
şi Scriptura ne-o arată ca suficientă pentru însănătoşire””*. 


“+ Avva loan, 40, în Apophthegmata Patrum, P. G. LXV, col. 220A. 

* Avva Macarie, 20, în Apophthegmata Patrum, P.G. LXV, col. 272B. 

“*Sf. Vasile cel Mare, Regulile mari, Cap. II, Î. 55, R. III, tradu- 
cere, introducere, indici şi note de Prof. lorgu D. Ivan, în col. Pă- 
rinți şi Scriitori bisericeşti, vol. 18, Editura Institutului Biblic și de 
Misiune al Bisericii Ortodoxe Române, Bucureşti, 1989, p. 298. 

În încheiere, redăm exclamaţia plină de uimire a 
unui părinte al cărui nume nu ni s-a păstrat: „O, cât 
se bucură îngerii când un păcătos intră prin pocăința 
sa în Împărăţia Cerurilor! (Lc. 15, 7). O, cât jubilează 
sfinții când un păcătos se întoarce din drumul înșelă- 
toriei! Acestora să le urmaţi credința!” 


Pocăința recomandată de către Sfântul Vasile 
cel Mare pare mai severă decât cea care se 
practica la Părinții deşertului 


Toate aceste exemple de mai sus demonstrează că 
în cercurile monastice putem întâlni grade diferite de 
ascetism” decât cele recomandate de Sfântul Vasile cel 
Mare, arhipăstorul Cezareei Capadociei”. 

Se punea accentul mai ales pe pocăință şi pe do- 
rinţa sinceră de îmbunătăţire a comportamentului decât 
pe ascetismul extrem”. 


*” Pagini necunoscute de Pateric ..., p. 8. 

* Alice-Mary Talbot, „Ascetism”, în Alexander P. Kazhdan et 
all. (Ed.), The Oxford Dictionary of Byzantium, vol. L, Oxford Univer- 
sity Press, New York/Oxford, 1991, p. 203-204; lon Bria, „Asceză”, 
în Dicţionar de Teologie Ortodoxă, ediţia a Il-a revizuită şi com- 
pletată, Editura Institutului Biblic și de Misiune al Bisericii Orto- 
doxe Române, Bucureşti, 1994, p. 37-39. 

* Sfântul Vasile îşi deschide Regulile morale cu o exortaţie la 
pocăință: „Cei care cred în Domnul trebuie mai întâi să se po- 
căiască (ueravonoau)”. (Moralia, P. G. XXXI, col. 700B). 

*% ]. Cl. Guy, „Aveu therapeutique et aveu pedagogique dans 
lascese des peres du desert (IV“-V* s.)”, în Pratiques de la con- 
fession / Groupe de la Bussiere, Paris, Editions du Cerf, 1983, p. 25-40. 

E suficient să amintim de cei patru ani de pocăință 
recomandaţi de episcopul Cezareei pentru desfrânare, 
dintre care, în primul, păcătosul era exclus de la rugă- 
ciune (scrisoarea 199). În alt context, oprea de la Sfânta 
Împărtăşanie timp de şapte ani persoanele care făcu- 
seră desfrânare (scrisoarea 217). Apoftegmele prescriu 
pentru acelaşi păcat o pocăință mult mai scurtă, de 
doar un an. 

Sfântul Vasile pare destul de aspru cu păcătosul 
care recidivează în păcatul săvârşit: „Dacă cel care a fost 
pedepsit pentru primele greşeli şi a fost socotit vred- 
nic de iertare greşeşte din nou, acela îşi pregăteşte o ju- 
decată de mânie mai grea decât cea dintâi (| Cor. 10, 
26)'*'. Mântuirea fiind o angajare voluntară de a merge 
pe cărarea îngustă către viaţa veșnică, în măsura asu- 
mării responsabilităţii pentru destinul său veşnic, fiecare 
creştin va fi vrednic de răsplată sau de pedeapsă. 

Remarcăm că, fără îndoială, pocăinţa recomandată 
de către Sfântul Vasile cel Mare era mai severă decât cea 
care se practica la Părinţii deşertului. Acest lucru nu tre- 
buie să ne facă să imputăm un rigorism excesiv Sfân- 
tului Vasile. Ceea ce este unic în învăţătura sa este 
distincţia pe care o face între două sisteme simultane de 
mărturisire. Unul dintre ele era sistemul penitenţial 
oficial pe care ilustrul capadocian l-a administrat ca epis- 
cop, în timp ce celălalt era inculcat în coenobia regula, 
ca o expresie exterioară a spiritului vieţii comunitare. 


"Sf. Vasile cel Mare, Epistole ..., 22, II, p. 158. 

Lowther Clarke consideră că Sfântul Vasile distinge 
între cele două comunităţi, a mirenilor şi a monahilor 
şi afirmă că scrierile sale ascetice se adresează doar 
comunităţii ascetice, în timp ce epistolele canonice comu- 
nităţilor creştine extinse”. La rândul său, P. P. Rousseau, 
căruia i se datorează respingerea acestei afirmaţii, arată 
că atât Regulile, cât şi tratatele sunt pline de astfel de 
îndemnuri ascetice, ca, de pildă, scrisoarea 22. Sfântul 
Vasile are în vedere şi se adresează întregii comunităţi 
creştine. Principiile sale se aplică tuturor, nu doar gru- 
purilor de entuziaşti. „Distincția nu era între tipuri de 
persoane în cadrul Bisericii, ci între creştini pe diferite 
trepte de dezvoltare spirituală”"*. De aceea, diferenţele 
în abordarea şi practicile privind pocăinţa, între Sfântul 
Vasile, pe de o parte, şi Apoftegmele sau scrisorile Cu- 
viosului Varsanufie, nu este surprinzătoare. În timp ce 
părinţii duhovniceşti conduceau o orchestră omogenă, 
Sfântul Vasile se adresa uneia eterogene. 

În contrast cu tendinţa de instituționalizare a po- 
căinţei în Biserică, vizibilă în scrisorile canonice şi lu- 
crările ascetice, apoftegmele care descriu penitenţa nu 
revelează indicii ale instituționalizării ei. S-ar putea 


**W. K. Lowther Clarke, The Ascetic Works of Saint Basil, London, 
1925, p. 49. 

**P. P. Rousseau, Basil of Caesarea, Berkeley, Los Angeles, Uni- 
versity of California Press, 1994, p. 200. Un punct de vedere ase- 
mănător îl adoptă şi P. ]. Fedwick, The Church and the Charisma of 
Leadership in Basil of Caesarea (Studies and Texts 45), Toronto, Pon- 
tifical Institute of Medieval Studies, 19709, p. 161-165. 

spune că metanoia, ca parte a vieţii monastice, era fle- 
xibilă şi lăsată la aprecierea părintelui duhovnicesc. 
Cultura monahală, dominată de ispitiri şi demoni, a 
dezvoltat o vedere optimistă a mântuirii individuale. 
„Pocăinţa este fiica nădejdii şi negarea disperării”, va 
spune Sfântul loan Scărarul. Părintele duhovnicesc 
avea un singur scop: să ajute pe cei care o luau pe o 
cale greşită să-L caute şi să-L găsească pe Dumnezeu. 
Mai târziu, cum se poate vedea la acelaşi Sfânt loan 
Scărarul, conceptul de „purtător al poverii” va fi unul 
dintre cele mai remarcabile care surprinde acest scop. 


Pocăința intensă nu duce către descurajare 
sau deznădejde, ci la cereasca pace şi la divina 
bucurie. Plânsul de bucurie făcător 


Avva Pimen confirmă conexiunea dintre penthos 
şi dependenţa de mila lui Dumnezeu în două comen- 
tarii despre episodul din Evanghelii care se referă la 
lisus şi la femeia cananeiancă (Mt. 15; Mc. 7). Utilizarea 
de către avva Pimen a acestui episod pentru a comenta 
despre înţelesul lui penthos relevă atât atitudinea de 
umilință, care, consideră avva, trebuie să preceadă un 
penthos real şi profunda pace care decurge din el. Într-o 
zicere, el le spune fraţilor că, unul dintre motivele pen- 
tru care sunt atât de multe „munci dificile” este acela 
pentru că „nu o vedem pe femeia din Canaan care şi-a 


4 Scala Paradisi, 5, P. G. LXXXVIII, col. 764B. 

urmat Mântuitorul plângând (keăCovoa) şi rugându-se 
ca fata ei să fie vindecată. Mântuitorul a auzit-o şi i-a 
dăruit liniştea (6 ZoTnp ... &venovev)”. În altă parte, 
Avva Pimen face din nou aluzie la femeia din Canaan, 
de data aceasta pentru a comenta motivul pe care călu- 
gării se găsesc prinşi în ispite sau încercări atât de mari. 
Pimen îi întreabă: „Oare nu o vedeţi pe femeia cana- 
neiancă, care a acceptat numele ce i-a fost dat? Acesta 
este motivul pentru care Mântuitorul i-a dăruit liniştea 
(&verovoev avTIv 0 X011)p)”. Considerate împreună, 
cele două ziceri ne arată că Avva Pimen foloseşte Scrip- 
tura pentru a aborda probleme reale ridicate de călu- 
gări — în acest caz, „muncile dificile” şi „marile ispite”. 
În particular, utilizează o întâmplare memorabilă din 
Noul Testament pentru a explica ascultătorilor săi mo- 
dul în care trebuie să călătorească pe drumul spre pace. 

Este semnificativ că Avva Pimen începe ambele 
comentarii întrebând simplu pe cei care îl ascultă de 
ce nu o „văd” pe femeia din Canaan. El implică faptul 
că ascultătorii cunosc bine întâmplarea. De asemenea, le 
arată că doreşte ca auditoriul să acorde atenţie exem- 
plului acestei femei; dacă vor fi atenţi, poate vor începe 
să înţeleagă ceva din spiritul penthos-ului. În prima 
zicere, Pimen accentuează, într-un limbaj influenţat de 
Mt. 15, 22, modul în care femeia „plânge (EkpaGev)” în 
faţa lui lisus să o ajute. Oricine l-ar fi auzit povestind 
întâmplarea şi-ar fi amintit obligatoriu plânsul dispe- 
rat al femeii implorându-l pe Hristos Domnul să-i ajute 

fiica posedată de demoni: „Ai milă de mine, o, Doamne, 
Fiul lui David”. Plânsul ei, după cum încearcă Pimen 
să sublinieze în propria istorisire, este un apel la milă. 
A doua zicere a lui Pimen subliniază faptul că femeia 
„a acceptat numele care i-a fost dat”. În pericopa evan- 
ghelică, femeia continuă să se roage Domnului lisus 
s-o ajute, dar Acesta îi respinge ruga, spunând: „Nu este 
bine să iei pâinea copiilor şi s-o arunci câinilor (Kwva- 
plois)” (v. 26). „Numele” pe care isus l-a dat femeii a 
fost „câine”. Într-un răspuns care în mod clar l-a mirat 
pe lisus, ea acceptă acest nume: „Da, Doamne, dar şi 
câinii... (VOL, KVpLE. Kai yAp Tă KWvApLA)” (v. 27). Răs- 
punsul femeii a fost o expresie de adâncă umilinţă şi — 
după cum recunoaşte şi Mântuitorul Însuşi — „de mare 
credință”. Utilizarea de către bătrânul Pimen a acestor 
pasaje biblice are un scop practic şi particular. El do- 
rea să arate celor care sufereau de „munci” şi „ispite” 
tipul de perspectivă pe care trebuiau să o cultive pen- 
tru a se elibera de aceste suferinţe. În plânsul femeii 
cananeience, se remarcă o imagine a unei persoane 
întru totul dependentă de mila lui Dumnezeu, Singu- 
rul care o poate ajuta în nenorocirea ei. Femeia revelă 
un nivel profund de umilinţă şi o credinţă cutezătoare 
pe calea găsirii acelui ajutor. Aceste calităţi îl fac pe 
cuviosul Pimen să adauge un comentariu propriu la 
acest episod în privinţa efectelor practicării penthos-u- 
lui, exprimând în propriul limbaj ceea ce fără îndoială 
cunoştea din experienţă. Pimen susţinea că dacă toţi 

călugării s-ar dărui penthos-ului la fel de intens cum s-a 
dedicat femeia cananeiancă găsirii unui leac pentru fiica 


ei, ar experimenta, la fel ca ea, „o pace profundă”. 


Toată această discuție despre plâns poate părea ne- 
vrotică şi ne poate lăsa o impresie greşită. Însă, pocă- 
inţa intensă nu duce către descurajare sau deznădejde, 
ci, paradoxal poate pentru unii de astăzi, la cereasca 
bucurie. „Un frate a mers într-una din zile să vadă pe 
unul dintre Bătrâni şi i-a zis lui: «Ce trebuie oare să fac 
eu, Avvo?» lar Bătrânul i-a răspuns lui astfel: «Varsă 
lacrimi şi căieşte-te până în cea din urmă zi a vieţii 
tale, căci de vei fi întristat şi vei plânge nu vei mai 
cădea dintr-o tristeţe într-alta, ci vei ajunge la bucuria 
inimii. Căci în adevăr Domnul nu ne duce dintr-o 
tristeţe într-alta, ci către bucurie»”2*. În acest sens, şi 
Amma Sincletica subliniază următoarele: „Pentru cei 
ce se apropie de Dumnezeu, la început este multă luptă 
şi suferinţă; după aceea însă, urmează o bucurie de 
nespus. Aşa cum cei ce vor să aţâţe focul mai întâi se 
afumă, lăcrimează şi abia apoi dobândesc ce vor — căci, 
zice, Dumnezeul nostru este foc mistuitor (Evr. 12, 29) — 
tot aşa şi noi trebuie să aţâţăm focul dumnezeiesc cu 
lacrimi şi osteneli”*”. 

Însă, nu oricărui suflet îi vine de la Dumnezeu 
bucurie, ci numai celui ce şi-a plâns păcatele sale „cu 


** Avva Pimen, în Apophthegmata Patrum, 71, P. G. LXV, col. 
340B la Douglas Burton-Christie, op. cit., p. 188-189. 

*% Pateric. Ziceri inedite ale Părinților Pustiei ..., p. 361. 

*” Patericul sau apoftegmele Părinților din pustiu ..., p. 349. 

vaiete puternice şi jale continuă; dacă s-ar fi jeluit ca 
şi cum ar fi fost de faţă la moartea lui. Ei bine, numai 
plânsetul acestuia se preface întru bucurie”"*. 

De va săvârşi cineva un păcat, acesta din urmă nu 
va fi atât de îngrozitor de nu va ajunge omul la deznă- 
dejde. „Păcătosul care se căieşte îşi va îndrepta pă- 
catul, dar cel ce va deznădăjdui se va pierde”. 

Arhimandritul loanikkios Kotsonis, în Patericul atonit, 
relatează, printre altele, despre o monabhie cuprinsă 
de deznădejde care repeta mereu: mă tem că n-am să mă 
mântuiesc. Auzind-o, un părinte înţelept i-a răspuns: 
„cine ar putea să se mântuiască dacă monahii nu se 
mântuiesc? Pentru cine a creat Dumnezeu Raiul? Vom 
fi mântuiţi. Trebuie să ne bucurăm. Trebuie să recu- 
noaştem că suntem păcătoşi, dar de asemenea să prea- 
mărim pe Dumnezeu. Încrederea în Dumnezeu este ca 
o rugăciune continuă. Nu gândi nimic rău. Gândurile 
de hulă sunt ca avioanele: zboară deasupra, ne tulbură 
liniştea şi apoi se duc. Eu trebuie să spun când sunt 
păcătos, nu atunci când diavolul vrea ca eu să gân- 
desc aşa”"". 

De nenumărate ori, diavolul zdrobeşte un om cu 
deznădejdea şi astfel devine victorios. Aruncându-i 


*% Sf. Vasile cel Mare, Omilii la Psalmi, Omilia la Psalmul XXIX, 
VII, traducere, introducere, note şi indici de Pr. D. Fecioru, în 
col. Părinți şi Scriitori bisericeşti, vol. 17, Editura Institutului Bi- 
blic şi de Misiune al Bisericii Ortodoxe Române, București, 1986, 
p. 244. 

** Pateric. Ziceri inedite ale Părinților Pustiei ..., p. 67. 

“* Arhimandrit loanikkios, op. cit., p. 68. 

omului în braţe deznădejdea, duhul rău nu repurtează 
doar o bătălie sau mai multe, ci poate câștiga întreg 
războiul duhovnicesc. Dar aceasta nu se întâmplă când 
cineva „este încrezător ca un copil ce se ţine de mâna 
tatălui său. Încrederea noastră în Dumnezeu este o ru- 
găciune neîncetată, care aduce roade bune, deznădej- 
dea vine de la diavol. Nu spune: «O, ce s-a întâmplat 
cu mine?», ci încredințează-te lui Dumnezeu şi nădăj- 
duieşte în EI”. 

Avva Pimen povestea despre avva Isidor că îi tot 
spuneau gândurile rele: „Eşti mare om”. El le răspun- 
dea: „Precum avva Antonie, întru totul ca avva Pamvo 
sau ca alți părinţi plăcuţi lui Dumnezeu?”. „După ce 
aducea astfel de întâmpinări se liniştea, iar când duş- 
mănia (demonilor) îl aducea la deznădejde, făcându-l 
să creadă că oricum va fi osândit, el le răspundea: 
«Chiar dacă sunt osândit, pe voi am să vă găsesc sub 
mine». 

Cel ce în fiecare zi se mărturiseşte şi în fiecare zi 
păcătuieşte „nu face altceva decât să zidească şi iar să 
strice. De ai păcătuit, nu deznădăjdui. Nu e nimic mai 
rău ca deznădejdea, fiindcă cel deznădăjduit fuge de 
doctorie, neavând loc teafăr din creştet până în talpă. 
Ai păcătuit: spune-i lui Dumnezeu: «am păcătuit». Ce 
osteneală e să spui: «am păcătuit»? Spune, şi va fi dez- 
legat păcatul tău 


17233 


"Ibidem, p. 69. 
** Patericul sau apoftegmele părinților din pustiu ..., 6, p. 173. 

Dumnezeu este bun, iubitor de oameni şi milosârd 
şi aşteaptă îndelung pocăinţa fiecăruia dintre păcătoşi. 
EI face sărbătoare cerească din întoarcerea păcătoşilor. 
„Bucurie se face în cer pentru un păcătos care se pocă- 
ieşte” (Lc. 15, 10). Referindu-se la înţelesul cuvintelor 
lui Dumnezeu către Moise: „Ce-Mi veţi aduce la sărbă- 
torile Mele?” (Num. 28, 2), unul dintre cei mai mari 
scriitori bisericeşti se întreabă, pe bună dreptate: „Aşa- 
dar Dumnezeu are sărbătorile Sale? Da, are. O mare 
sărbătoare a Lui este mântuirea neamului omenesc. 
Cred că orice credincios, orice om care se converteşte la 
credinţa în Dumnezeu, sau care înaintează în credinţă, 
dă naştere unei sărbători a Domnului. 

Câtă bucurie încearcă El, aş zice, când cel care a 
fost un cinic devine imaculat şi cel care a fost nedrept 
preţuieşte dreptatea, cel care a fost necredincios devine 
pios! Toate aceste convertiri personale prilejuiesc săr- 
bători pentru Dumnezeu. Fără îndoială că Domnul 
nostru lisus Hristos, care Şi-a vărsat sângele pentru a 
noastră mântuire, prăznuieşte cea mai mare dintre toate 
sărbătorile atunci când vede că nu în zadar «S-a deşer- 
tat pe Sine, chip de rob luând şi ascultător făcându-Se 
până la moarte» (Filip. 2, 7-8). 

Duhul Sfânt, de asemenea, prăznuieşte văzând în- 
mulţindu-se, prin convertire la Dumnezeu, bisericile care 
i-au fost pregătite. 


“* Mărgăritare duhovniceşti alese de la sfinții Părinți, 97, în vol. Sfân- 
tul Ierarh Teofan Zăvorâtul, Patericul Lavrei Sfântului Sava ..., p. 30. 

Ce vom zice de îngeri, despre care se spune că la 
fiecare convertire prăznuiesc şi ei o nouă sărbătoare? 
Nu este, oare, şi pentru ei un mare praznic atunci când 
«se bucură şi ei în cer pentru un păcătos care se po- 
căieşte, mai mult decât nouăzeci şi nouă de drepți, care 
n-au nevoie de pocăință» (Lc. 15, 7) 

Prăznuiesc, desigur, şi îngerii o mare sărbătoare, 
bucurându-se că cei care au scăpat din ghiarele diavo- 
lului, prin trăirea virtuţilor, se grăbesc să intre în comu- 
niunea îngerilor. Este greu de înţeles ceea ce vreau să 
spun: se pare că noi dăm lui Dumnezeu şi îngerilor 
prilejuri de sărbătoare şi de bucurie, noi care suntem aşe- 
zaţi pe pământ prilejuim celor din cer clipe de bucurie şi 
de veselie, pentru că deşi «trăim pe pământ, cetățenia 
noastră este în ceruri» (Filip. 3, 20) şi în acest mod dăm 
şi noi prilejuri de sărbătoare puterilor cereşti””*. 

Alte mărturii scripuristice sunt evocate în același 
sistem de gândire de același teolog alexandrin Origen, 
ce se bucura de mare admiraţie printre unii dintre mo- 
nahii egipteni. El prezintă pocăinţa ca pe o nouă formă 
a bunătăţii lui Dumnezeu, Care primește cu căldură 
„sufletul care se reîntoarce, după desfrâu, căindu-se 
din toată inima, precum spune şi Profetul: «Când o fe- 
meie se desparte de bărbatul ei şi ajunge femeia altuia, 


“Origen, Omilii la Cartea Numerii, Omilia XXIII, Cap. II, tra- 
ducere de Pr. Prof. T. Bodogae, Pr. Prof. Nicolae Neaga şi Zorica 
Laţcu, în col. Părinți și Scriitori bisericeşti, vol. 6, Editura Institutului 
Biblic şi de Misiune al Bisericii Ortodoxe Române, Bucureşti, 1981, 
p. 196-197. 

se va mai putea întoarce înapoi la bărbatul ei? Această 
femeie nu este oare cu totul întinată? lar tu, care te-ai 
iubit cu mulţi ibovnici şi vrei să te întorci la mine!». Şi 
apoi iarăşi zice: «După ce te-ai săturat de făcut toate 
acestea, eu zic: întoarce-te la mine! Dar tu nu te-ai în- 
tors, zice Domnul» (er. 3, 7y2*. Într-adevăr, „nimic nu 
e atât de iubit şi de plăcut lui Dumnezeu ca întoarce- 
rea oamenilor spre El cu pocăință adevărată”. 
Părinţii din deşert nu cultivau depresia sau amără- 
ciunea (Avrr]) — aceasta era numărată printre „gându- 
rile” mortale şi trebuia cu atenţie evitată. Nici nu le 
stătea în obicei să-şi cerceteze memoria, catalogând şi 
enumerând păcatele trecutului, aşa cum o vor face cre- 
dincioşii din perioada medievală ulterioară. De fapt, 
Cuviosul Antonie (cuvântul 6) i-a spus odată Avvei 
Pamvo: „Nu-ţi fă griji (nu te căina) pentru ce s-a întâm- 
plat în trecut”. Nu era o problemă de recunoaştere a 
păcatelor, ci de a te recunoaşte ca şi păcătos. Proce- 
dând astfel, îţi recunoşteai adevăratul statut în faţa lui 
Dumnezeu, şi această recunoaştere nu venea atât din 
zăbava asupra faptelor din trecut, cât din „gândurile” 
prezentului, acele gânduri bântuitoare, care acuzau din 


“*Idem, Omilii la Cartea Leşirii, Omilia VIII, Cap. V, traducere 
de Pr. Prof. T. Bodogae, Pr. Prof. Nicolae Neaga şi Zorica Laţcu, 
în col. Părinți şi Scriitori bisericeşti ..., vol. 6, p. 89-90. 

“Sf. Maxim Mărturisitorul, Epistole, Partea Întâi, Ep. 11, tra- 
ducere din grecește, introducere și note de Pr. Prof. Dumitru Stă- 
niloae, în col. Părinți și Scriitori bisericeşti, vol. 81, Editura Institutu- 
lui Biblic şi de Misiune al Bisericii Ortodoxe Române, Bucureşti, 
1990, p. 61. 

nou şi din nou pe păcătos. După cum avea să spună 
Cuviosul Antonie (Cuvântul 4) către avva Pimen, cea 
mai mare lucrare — magnum opus — a omului este să-şi 
asume păcatele în faţa lui Dumnezeu şi să aştepte încer- 
cările până la ultima suflare””. La rândul său, Avva 
Ammona este de aceeași părere: „Dacă (...) ai făcut 
multe păcate, nu te mâhni peste măsură, ci păzeşte-ţi 
sufletul tău ca să nu mai cazi”**. 

În pofida dificultăţilor şi intensității luptei lor asce- 
tice, aceşti eremiţi sunt caracterizați de un sentiment de 
bucurie, nu de mâhnire. Înainte de a muri, avva Venia- 
min a zis fiilor săi duhovniceşti: „Acestea faceți şi puteţi 
să vă mântuiţi. Totdeauna bucuraţi-vă, neîncetat vă 
rugați, pentru toate mulțumiţi”*”. 

Un frate l-a întrebat pe un bătrân, zicând: „ce este, 
părinte, că Domnul Hristos zice în Sfânta Evanghelie: 
«fericiţi sunt cei ce plâng, că aceia se vor mângâia»? lar 
Sfântul Apostol Pavel porunceşte în cartea sa, zicând: 
«bucuraţi-vă pururea şi iarăşi zic, bucuraţi-vă!» (Filip. 
4, 4). Deci, cum şi în ce chip va face omul să plângă şi să 
se bucure şi cum poate să încapă aceasta şi să fie amân- 
două împreună; şi plângerea şi bucuria? Răspuns-a 


“” Avva Antonie, cuvântul 6, în Patericul ce cuprinde în sine 
cuvinte folositoare ale Sfinților Bătrâni ..., p. 6. 

** Avva Ammona, Despre bucuria sufletului care începe să tră- 
iască pentru Dumnezeu, în vol. 3 Cuvioşi Părinți egipteni Avva loan 
Colov, Avva Ammona, Avva Zosima, col. Comorile pustiei, vol. 4, Edi- 
tura Anastasia, 1995, p. 120. 

** Avva Veniamin, cuvântul 4, în Patericul ce cuprinde în sine 
cuvinte folositoare ale Sfinţilor Bătrâni ..., p. 46. 

lui bătrânul, zicând: plângerea este grija pentru Dum- 
nezeu şi pentru poruncile Lui, care naşte pocăinţa, iar 
pocăinţa naşte cunoştinţa, postirea, rugăciunea şi învă- 
ţătura. lar bucuria este liniştea în Dumnezeu şi blânde- 
ţea. Când adică se arată cineva bun şi cinstit la cuvânt, 
cu dragoste şi cu faţă veselă către cei ce vin la dânsul, 
iar in inima lui are plângere şi faţa lui este veselă şi 
cuvântul lui cu dragoste. Şi aşa pot fi şi pot încăpea 
amândouă şi plângerea şi bucuria”*“. Un frate îi zice 
avvei Pimen: „Ori de câte ori cad în vreun păcat neno- 
rocit, cugetul mă roade şi mă învinuieşte: «De ceai 
căzut?». Bătrânul îi răspunde: Oricând, la orice oră ar 
cădea cineva în greşeală, dacă spune: «Am greşit», în- 
dată se linişteşte”. 

Recunoaşterea sinceră a păcatelor şi pocăința aduc 
iertarea păcatelor și a patimilor şi eliberarea din robia 
lor. „Am auzit (spune schimonahul Pavel de Rila) de- 
spre un oarecare împărat din Rusia că a vizitat odată 
o închisoare. A mers el din celulă în celulă și a întrebat 
pe cei închişi: «Tu pentru ce eşti aici?». «M-au clevetit 
niște oameni răi că am furat». «Dar tu pentru ce ești pe- 
depsit?». «M-au învinuit pe nedrept pentru ucidere». 
«Tu cum ai ajuns aici?». «Din răutate omenească. Am 
fost închis nevinovat, ca să mă chinui». Astfel, cei în- 
chişi se îndreptăţeau. Auzind aceasta, împăratul a spus 
cu ironie: «Sărmanii, se chinuie nevinovaţi! Toţi suferă 


* Patericul ce cuprinde în sine cuvinte folositoare ale Sfinților 
Bătrâni ..., p. 355-356. 
* Patericul sau apoftegmele părinților din pustiu ..., 99, p. 282. 

pentru o dreptate strâmbă!». În cele din urmă, a aflat 
un om smerit. Când împăratul a întrebat: «Iu pentru ce 
ești închis?», acesta a răspuns: «Pentru păcatele mele». 
Atunci, împăratul a poruncit dregătorului: «Scoate-l 
de aici pe acest păcătos! EI îi va distruge pe ceilalți 
drepţi!». În acest chip, smeritul condamnat a fost elibe- 
rat. Când ceilalți condamnați au aflat despre eliberarea 
lui, au început să ofteze: «Ah, de ce n-am spus că am 
greșit?». Era însă prea târziu ...”*. 

E tipică Patericului condamnarea păcatului, părăsi- 
rea lui şi îmbrăţișarea pocăinţei, văzută ca o totală re- 
conversie ori ca un act de compensare și de cultivare 
a virtuților contrare păcatelor comise. „Dacă eşti păcătos, 
fă milostenie, dobândeşte smerenie şi curăţie, pocăieş- 
te-te şi te vei mântui. Eşti vameş? Poţi să te faci Evan- 
ghelist. Eşti prigonitor? Poţi să te faci Apostol. Eşti 
tâlhar? Poţi să fii cu Domnul în rai. Eşti magician? Poţi 
să te închini şi să aduci daruri Stăpânului. Nu e păcat pe 
care să nu-l poată dezlega pocăinţa”**. Continuând 
exortaţia, Sfântul Teofan Zăvorâtul scrie: „Amintin- 
du-ţi de faptele tale, nu te lenevi a te bate în piept, ca 
prin aceste lovituri să sfărâmi (ca pietrarii) inima ta 
cea împietrită şi să afli acolo aurul vameşului. Atunci 
te vei bucura cu bucurie mare de bogăţia cea tăinuită 
acolo. Zicând tu: «Păcătuit-am, Doamne!», Domnul 


** Arhimandritul Heruvim Karambelas, Părinți duhovniceşti con- 
temporani de la Sfântul Munte Athos ..., Volumul II, p. 65. 

* Sfântul Ierarh Teofan Zăvorâtul, Patericul Lavrei Sfântului 
Sava ..., p. 135. 

îndată îţi răspunde: «lartă-se ţie păcatele tale, că Eu sunt 
Cel Ce şterge fărădelegile, şi nu le voi pomeni”"“. 

Plânsul pentru păcate şi mărturisirea lor înaintea 
duhovnicului sunt foarte dorite de părinţi, căci aduc 
uşurare sufletească. „Doi părinţi de la schitul Sfânta 
Ana, care sunt frați după trup, ne-au mărturisit ceva 
despre acest lucru. Odată i-a vizitat bătrânul lor tată din 
Arfara Messiniei. Venind vorba despre spovedanie, l-au 
sfătuit să treacă pe la părintele Sava şi să facă o spo- 
vedanie generală, ca să-și împrospăteze sufletul cu ha- 
rul lui Dumnezeu. 

Cum putea să treacă cu vederea această rară cris- 
telniță a botezului duhovnicesc? S-a dus la părintele 
Sava şi a stat la el mult timp. Când a ieşit de acolo, 
tresălta de bucurie. Faţa lui iradia pace și lumină, iar 
înlăuntrul său simţea o tainică transformare, «o prea- 
slăvită şi străină schimbare», ca să folosim expresia 
imnografului. A respirat adânc şi a exclamat: «O, copiii 
mei! Cât de ușor îmi este sufletul! Parcă nici nu merg 
pe pământ, zbor! Întreaga lume mi se pare schimbată. 
Slavă Ţie, Hristoase al meu!»”**. 

Plânsul aduce și multă și nesperată mângâiere 
sufletească, atât de necesară oamenilor. Vrednică de 
reținut este şi o explicare a plânsului neîncetat din cu- 
noştinţa neputinței cuprinderii Celui dorit, a lui Dum- 
nezeu, despre Care ştim că este nespus de mare: „Cu 


“Ibidem, p. 163. 
* Arhimandritul Heruvim Karambelas, Părinți duhovniceşti con- 
temporani de la Sfântul Munte Athos ..., Volumul II, p. 42-43. 

cât credem deci că binele este prin fire mai înalt decât 
cunoştinţa noastră, cu atât întindem mai mult plânsul în 
noi (în conştiinţă) că binele de care suntem despărțiți 
este de aşa fel şi aşa de mare, încât nu putem cuprinde 
nici măcar cunoştinţa lui”*“. Necunoaşterea aceasta nu 
este nicidecum o ignoranță, ci ea este imprimată de o 
„mare simţire a unui dor neîmplinit, a unei prezenţe de 
dimensiuni infinite. Cu cât ştim mai mult de mărimea 
Binelui pe care nu-L putem cuprinde, cu atât dorul de 
El e mai mare, simțind în fiinţa noastră lipsa cuprin- 
derii Lui, ca o stare de neîmplinire. Sunt împletite aici 
o mulţime de paradoxuri. Firea noastră e făcută nu 
numai pentru bine în general, ci pentru Binele nesfâr- 
şit. Pe de altă parte pe Acesta nu-L putem încăpea nicio- 
dată, dar ÎI simţim până la intensitatea plânsului, în 
fiinţa noastră. În acest plâns trăim în noi o prezenţă a 
Binelui nesfârşit. În alte proporții, e o trăire ce o au şi cei 
ce se iubesc, Îl ai pe cel iubit şi niciodată nu-l ai deplin, 
deşi el vrea să ţi se dăruiască întreg. Aceasta ar duce 
la confuzie, deci la dispariţia iubirii. Cel dorit e per- 
soană, căci dacă ar fi obiect, l-ai înghiţi în tine integral, 
sau te-ai pierde tu în el. Cel căutat până la lacrimi nu 
poate fi decât persoană, căci numai ea te încălzeşte, şi 
poate fi mereu dorită, neputând fi înghițită. Căutarea cu 
lacrimi a Binelui negrăit de către firea noastră arată 


* Sf. Grigorie de Nyssa, Despre fericiri, Cuvântul III, traducere 
de Preot Prof. D. Stăniloae, în Părinți şi Scriitori bisericeşti, vol. 29, 
Editura Institutului Biblic și de Misiune al Bisericii Ortodoxe Ro- 
mâne, București, 1982, p. 353. 

implicarea legăturii noastre cu Persoana infinit de bună”. 


Plânsul este și semnul nemulțumirii cu cele de aici, fi- 
ind semn că omul e creat pentru o viaţă superioară”*. 
Fiul lui Dumnezeu fericeşte plânsul, nu pentru că ar 
acesta ar fi fericit în el însuşi, ci pentru ceea ce vine 
prin el: adevărata mângâiere a Duhului: „Fericiţi cei 
ce plâng, că aceia se vor mângâia”. (Mt. 5, 4). 

La început, plânsul curăță de păcate, pe urmă în- 
cepe să-l răpească pe cel curăţit la vederi duhovnicești, 
schimbându-i mintea, transformându-i simţirile sufle- 
teşti și trupești printr-o schimbare plină de har, „care nu 
poate fi lămurită printr-o cugetare trupească şi care 
este mai presus de toate stările ce osebesc firea noastră 
cea căzută. Lacrimile celui ce se căieşte, celui ce aduce 
pocăință, după ce şi-a cunoscut păcatele sale, sunt 
însoţite de o amărăciune a inimii, de o lucrare dure- 
roasă asupra trupului; lacrimile celui curățit, care aduce 
pocăință din prisosul smereniei — sunt dulci pentru su- 
flet şi hrănesc chiar trupul. Sfântul Isaac Sirul numeşte 
cugetele și senzațiile, din care se revarsă aceste lacrimi 
şi de care ele sunt însoţite, un pământ al bucuriei. Ele 
schimbă chiar trupul de dinafară al feţei omenești. Intră 
nevoitorul în lacrimile mângâ:ierii, în lacrimile care sunt 
dovada milei lui Dumnezeu, prin lacrimile amare de 
pocăință pentru păcate, prin lacrimi de îndurerare pen- 
tru păcătoșenia sa, pentru căderea sa, pentru robirea 


“7 Părintele Profesor Dumitru Stăniloae, notă de subsol nr. 48, 
în col. Părinţi şi Scriitori bisericeşti..., vol. 29, p. 353. 
““Idem, notă de subsol nr. 53, p. 355. 

sa duhurilor celor lepădate de la fața lui Dumnezeu și 
unirea cu ele, pentru înstrăinarea de Dumnezeu, pen- 
tru faptul că s-a lăsat cuprins de vrăjmăşie față de Dum- 
nezeu (Cuv. 21 al Sfântului Petru Damaschin)”. 

În următoarea întâmplare, putem citi că Dumne- 
zeu salvează în mod minunat pe bunul credincios din 
ghearele deznădejdii, iar pentru pocăinţa intensă, înso- 
țită de lacrimi, umilință, osârdie şi rugăciuni smerite, 
acordă nu doar iertarea păcatelor, ci şi darul facerii de 
minuni. Astfel, ni se istoriseşte despre un călugăr si- 
hastru care trăia într-un munte în pustie, aproape de 
locul Cuviosului Antonie. Şi era cucernic foarte, silitor 
şi nevoitor pentru mântuirea sa şi mulţi părinţi s-au 
folosit de viaţa şi de cuvintele lui. Fericita viaţă a aces- 
tuia zavistuindu-o pizmaşul bunătăţilor, diavolul, i-a 
pus în gândul lui aceasta, în chip de smerenie, „că nu 
este vrednic să se ostenească fraţii pentru dânsul şi să-i 
slujească, căci veneau fraţii la dânsul pentru învăţă- 
tura şi folosul sufletesc şi luându-i lucrul mâinilor lui, 
mergeau la târg şi îl vindeau şi alte slujbe cu mare evla- 
vie îi făceau. Deci s-a socotit că nu este vrednic ca să-i 
slujească fraţii, ci s-ar cădea mai vârtos pentru sme- 
renie, să slujească el fraţilor şi măcar slujba sa să şi-o 
facă el însuşi. Mai bine să meargă el însuşi la târg să- 
şi vândă lucrul mâinilor lui, şi cumpărându-şi cele ce 
îi trebuiesc, să se întoarcă iarăşi în pustie, la locul şi 
chilia sa, să nu-i mai îngreuieze pe alţii cu slujba lui. 


* Sfântul Ignatie Branceaninov, Tâlcuiri la Patericul egiptean..., 
p. 48-49. 

Acestea îl sfătuia pe el vrăjmaşul diavol, zavistuindu-i 
viaţa cea liniştită şi folosul celor mulţi ce veneau la dân- 
sul de se foloseau. Căci pretutindeni se sileşte şi se ne- 
voieşte vrăjmaşul să prindă pe cineva în cursele sale 
şi să împiedice pe cei ce se nevoiesc întru Domnul. lar 
el nepricepând şi necunoscând meşteşugul şi vicleşu- 
gul vrăjmaşului, s-a supus ca unui sfat bun şi folositor 
acelui gând, ca să facă aşa. Şi a ieşit din chilie şi s-a 
pogorât din munte, plecând la târg să-şi vândă lucrul 
mâinilor sale. Aşa cel ce mai înainte era slăvit şi mi- 
nunat, şi de mulţi cunoscut pentru viaţa lui cea multă, 
mai pe urmă a fost batjocorit de vrăjmaş şi, pentru 
nesocotinţa sa, s-a poticnit, vai! Căci vorbind cu o fe- 
meie oarecare, a căzut cu dânsa în spurcată curvie. Abia 
atunci a cunoscut şi a priceput, că acel gând şi sfat a 
fost al diavolului, căruia s-a supus şi s-a înşelat. Şi s-a 
bucurat vrăjmaşul de căderea lui. Bătrânul voia să se 
arunce pe sine în deznădăjduire, zicând: o, vai mie! 
Ce-am făcut, că pe Duhul lui Dumnezeu l-am scârbit 
şi pe sfinţii îngeri, şi am smintit pe sfinţii părinţi, care 
mulţi trăind prin mijlocul târgurilor, l-au biruit pe dia- 
vol! lar eu nici unuia dintr-aceia nu m-am asemănat. 
Şi aşa, de multă scârbă şi supărare fiind cuprins, nu ştia 
ce să facă. Şi de împuţinarea sufletului, nu gândea că 
este pocăință şi primirea celor ce se întorc cu adevă- 
rată pocăință către Dumnezeu, şi cărora li se trimite 
iarăşi darul lui Dumnezeu. Ci de multă scârbă a inimii 
sale îl îndeamnă diavolul în gândul lui, să se arunce 
pe sine şi să sară într-o apă mare ce trecea pe acolo, ca 
să se înece, fiind deznădăjduit de mântuirea lui. lar 

spre mai mare bucurie a diavolului, şi de multă durere 
a sufletului său, i-a slăbit trupul. Şi de nu l-ar fi ajutat 
Domnul Dumnezeu cu mila Sa să nu moară cu moar- 
te rea ca aceea şi vremelnică şi veşnică, s-ar fi sălăşluit 
sufletul lui în iad. Încetul cu încetul venindu-şi în fire, 
s-a gândit în sine să adauge osteneală peste osteneală, 
nevoinţă peste nevoinţă şi rugându-se cu lacrimi şi cu 
tânguire lui Dumnezeu, s-a întors în munte, la chilia 
sa, şi închizându-se, şedea fără ieşire, rugându-se lui 
Dumnezeu cu lacrimi, cu post, cu multă priveghere şi 
cu umilinţă, pururea plângându-şi căderea sa. Şi citind 
învăţătura Sfintelor Scripturi, s-a topit şi i s-a uscat 
trupul, rugându-se şi cerând de la Dumnezeu semn de 
înştiinţare pentru iertarea sa. lar fraţii veneau de multe 
ori la dânsul, ca şi mai înainte, pentru folosul sufle- 
tesc, şi băteau în uşa lui după obicei, dar el grăia către 
dânşii dinăuntrul chiliei, zicând: iertaţi-mă, părinţilor 
şi fraţilor, şi nu mă supăraţi, de vreme ce m-am făgă- 
duit cu toată inima mea şi am dat cuvântul Domnului 
Dumnezeului meu ca să mă pocăiesc în acest an. Deci 
nu voi deschide uşa nimănui din cei ce vor veni la mine. 
Ci vă rog, părinţilor şi fraţilor, să rugaţi pe Dumne- 
zeul nostru pentru mine păcătosul! Însă nu îndrăznea 
să spună cuiva căderea sa, ca nu cumva auzind fraţii, 
să se îngreţoşeze şi să se smintească. Şi aşa a petrecut 
tot acel an, postind şi căindu-se din tot sufletul. Când 
a venit ziua Paştilor, Învierea lui Hristos, a găsit o can- 
delă şi a pus într-însa untdelemn. Apoi a început cu 
osârdie a ruga pe Dumnezeu să-l ierte de acea gre- 
şeală şi cădere a sa. lar de-şi va face milă să-l ierte să-i 

arate semn lui, adică Însuşi Domnul Dumnezeu să-i 
aprindă candela cu dumnezeiescul foc şi aşa îşi va cu- 
noaşte iertarea sa. Şi a pus candela înaintea icoanei, 
neaprinsă şi a îngenunchiat şi a pus capul şi faţa sa la 
pământ şi a început a se ruga, zicând aşa: Dumne- 
zeule îndurate şi mult milostive, Care nu voieşti moartea 
păcătosului, ci să se întoarcă şi să-şi vină întru cunoş- 
tința sa cea adevărată, către Tine am alergat, Mântuito- 
rul lumii, mântuieşte-mă şi pe mine care Te-am mâniat 
pe Tine cu mulţimea fărădelegilor mele şi nu mă da 
până în sfârşit bucuriei diavolului! Că iată, ascultând 
eu sfatul vicleanului, m-am depărtat de Tine şi m-am 
omorât cu faptele mele cele rele. Căci Tu, Stăpâne, n-ai 
venit să chemi pe cei drepţi, ci pe cei păcătoşi la pocă- 
inţă. Şi Tu înveţi ca să miluim pe aproapele nostru. 
Miluieşte-mă şi pe mine ticălosul, milostiveşte-Te spre 
smerenia mea, că eşti bun şi milostiv spre zidirea Ta şi 
ie toate ţi se pot! Că iată, s-a apropiat de iad sufletul 
meu, fă şi cu mine mila Ta, că făptura Ta sunt! Tu în 
ziua cea de pe urmă a înfricoşătoarei judecăţi, trupu- 
rile cele risipite şi putrezite vrei să le înviezi; ridică-mă 
şi pe mine care zac jos, în păcate! Auzi-mă şi pe mine, 
Doamne, Dumnezeul meu, că a slăbit sufletul meu şi 
mi s-a topit trupul meu pe care l-am spurcat! De aceea, 
nu mai pot să trăiesc, fiind cuprins de frica Ta, pentru 
că n-am niciun semn de înştiinţare pentru iertarea pă- 
catelor mele. Ci mă rog părinteştii Tale bunătăţi, în- 
viază-mă pe mine risipitul şi mă curăţeşte pe mine spur- 
catul şi porunceşte să se aprindă candela aceasta cu fo- 
cul Tău cel din cer, ca să văd şi spre mine, nevrednicul, 

mila Ta şi să-mi cunosc iertarea păcatelor! Să trăiesc de 
acum înainte viaţa mea, păzind sfintele Tale porunci 
şi întru frica Ta cu toată inima mea să-ţi slujesc Ţie în 
toate zilele vieţii mele. Aşa rugându-se cu multă umi- 
linţă şi lacrimi, a săvârşit rugăciunea. După ce a sfârşit 
rugăciunea şi-a ridicat capul de la pământ şi a căutat 
să vadă, oare aprinsu-s-a candela? Dacă a văzut că este 
întuneric şi nu i s-a aprins candela, iar a pus capul la 
pământ, rugându-se şi zicând aşa: ştiu Doamne şi văd 
că am fost biruit şi n-am căutat cu ochii mei şi rău îna- 
intea Ta am făcut şi în loc să fiu încununat, am voit 
pentru spurcata dulceaţă a poftei trupeşti să merg, în 
muncile cele veşnice! Ci nu Te lepăda de mine, Doam- 
ne, Dumnezeul meu, ci mă iartă şi mă miluieşte după 
mare mila Ta! lată, iar îmi mărturisesc toată ruşinea mea 
înaintea iubirii Tale de oameni, şi înaintea sfinţilor 
Tăi îngeri şi a tuturor sfinţilor. Şi de nu s-ar face smin- 
teală, aş mărturisi şi înaintea tuturor oamenilor, spur- 
cata mea faptă cea de ruşine. Pentru aceea, Te rog pe 
Tine, Dumnezeul meu, milostiveşte-Te spre mine şi mă 
miluieşte şi mă învaţă să fac voia Ta, că Tu eşti Dum- 
nezeul meu! După aceasta, iar a mai ridicat capul de 
la pământ să vadă dacă nu i s-a aprins candela, şi a 
văzut că nu s-a aprins. Şi iarăşi a pus capul şi faţa sa 
la pământ şi a început cu mai mare umilinţă a se ruga 
cu plângere mare, cu tânguire, cu strigare şi cu suspi- 
nare dintru adâncul inimii sale. Şi lacrimi ca nişte iz- 
voare slobozea din ochi. Şi aşa, cu mare umilinţă şi cu 
multă osârdie, de trei ori rugându-se, l-a ascultat şi l-a 
miluit Dumnezeu. Căci sculându-se şi ridicându-şi capul 

de la pământ, a văzut candela aprinsă şi arzând cu 
multă strălucire de lumină. Şi s-a bucurat foarte, şi s-a 
întărit cu nădejdea în bucuria inimii sale. Şi se minuna 
de mila şi de darul lui Dumnezeu, că l-a înştiinţat şi l-a 
încredinţat de iertarea lui, netrecând cu vederea rugă- 
ciunea. Cu mare bucurie a ridicat mâinile sale, mulţu- 
mind lui Dumnezeu, şi zicând aşa: mulțumescu-Ţi 
Ţie, Doamne, Dumnezeul meu, că eu spurcat şi nevred- 
nic fiind, m-ai miluit cu acest mare şi minunat nou 
semn! Cu milostivirea Ta miluieşti făptura Ta. Şi aşa 
mărturisindu-se şi mulţumind lui Dumnezeu, s-a lumi- 
nat de ziuă şi bucurându-se şi veselindu-se întru Dom- 
nul, a uitat de mâncarea trupească şi atunci şi-a des- 
cuiat uşa chiliei lui. lar acel foc din candelă l-a păzit cu 
multă grijă toată viaţa sa, pururea turnându-i untde- 
lemn ca nu cumva să se stingă. De atunci iar s-a sălăşluit 
în dânsul darul Sfântului Duh, și s-a făcut slăvit de 
toţi, numit şi îmbunătăţit cu viaţa sa, smerit şi blând 
întru mărturisire şi întru frica lui Dumnezeu. lar când 
i s-a apropiat vremea sfârşitului şi a ieşirii sale din 
trup, i s-a înştiinţat cu câteva zile mai înainte ziua 
morţii sale. Şi aşa, cu pace adormind, a mers la veş- 
nica odihnă”. 

Aceşti eroi ai duhului sunt plini de gratitudine şi 


de bucurie; şi sunt caracterizați şi de umor””. Fără a fi 


** Patericul ce cuprinde în sine cuvinte folositoare ale Sfinților Bă- 
trâni ..., p. 312-316. 

*! Aceasta reiese lesne din următoarea întâmplare: „Era cineva, 
ce vâna prin pustie dobitoace sălbatice și a văzut pe avva Antonie 

obsedaţi de lupta lor ascetică, locuitorii din deşert pot 
fi bucuroşi, pentru că ştiu că sunt oameni şi că eşecul 
face parte din calitatea de fiinţă umană. În ultimă in- 
stanță, ori mai curând deasupra oricărei analize, atleţii 
duhovnicești ai deşertului sunt conştienţi de un adevăr 
simplu, şi totuşi atât de profund: ei ştiu că nu sunt Dum- 
nezeu; şi ştiu că numai prin El sunt posibile toate lu- 
crurile. Ni se pare atât de evident, şi totuşi adesea uităm 
uneori acest adevăr. Bătrânii deşertului ştiau că per- 
fecțiunea și desăvârşirea stă în Dumnezeu; şi, cu certi- 
tudine, „nu în fragilitatea noastră sau în vreo capacitate 
pe care ne-am imagina că o avem ca să negociem cu 
Dumnezeu în legătură cu virtuțile şi viciile noastre. 
De aceea Părinţii şi Mamele Deşertului vorbesc 
fără teamă de întuneric şi de lupta din întuneric. Nu le 
este ruşine de întunericul lor sau să discute despre cele 
mai întunecate gânduri ale lor. Şi tot de aceea, deşi cu- 
vintele lor ne par uneori brutale, chiar aspre, nouă, citi- 
torilor, ei nu ne iau niciodată în derâdere. Întotdeauna 


glumind cu frații și s-a smintit. lar bătrânul vrând să-l încredin- 
ţeze pe el, că trebuie câte puţin să se pogoare fraților, i-a zis lui: 
pune săgeata în arcul tău și întinde. Şi a făcut aşa. Și a zis lui: 
întinde iarăși. Și a întins. Şi iarăși i-a zis: întinde. Și a zis lui vână- 
torul: de îl voi întinde peste măsură, se frânge arcul. Zis-a lui 
bătrânul: așa şi la lucrul lui Dumnezeu, dacă peste măsură vom 
întinde cu fraţii, degrab se rup. Deci trebuie câte puţin și câteo- 
dată a ne pogori fraţilor. Acestea auzind vânătorul, s-a umilit. Și 
mult folosindu-se de la bătrânul, s-a dus. Și fraţii întărindu-se, 
au mers la locul lor”. (Avva Antonie, cuvântul 15, Patericul ce cu- 
prinde în sine cuvinte folositoare ale Sfinţilor Bătrâni ..., p. 45-46) 

ne înţeleg, întotdeauna simt compasiune pentru noi. 
Compasiunea, şi nu competiţia, este țelul lor”. 

Avva Arsenie a întrebat: „Ce să fac ca să mă mân- 
tuiesc?”. Aceasta este întrebarea cuiva care a trăit la 
suprafaţa vieţii şi care doreşte acum mântuirea. Cuvân- 
tul pe care Avva Arsenie l-a utilizat pentru mântuire 
este grecescul „owTnpLo” [soteria]. Literal, „owrnpta” 
se referă la a respira profund sau a avea o sănătate de- 
plină”*. Când inspirăm profund, plămânii noştri trans- 
mit mai mult oxigen muşchilor, inclusiv inimii, iar inima 
se poate dilata mai mult. Mântuirea înseamnă o viaţă 
abundentă; înseamnă a respira în plinătatea vieţii u- 
mane. Înseamnă refacerea asemănării cu Dumnezeu 
în viaţa noastră. Răspunsul lui Dumnezeu la dorinţa 
Avvei Arsenie a reclamat trei acţiuni: a fugi (de rele și 
de deșertul lumii păcătoase), a păstra tăcerea şi a se 
ruga întotdeauna. Acestea constituie izvorul apei vieţii 
care se revarsă din oaza lor de înţelepciune în vieţile 
noastre. 

Bătrânii deşertului numesc rugăciunea neîncetată 
„odihnă în prezenţa lui Dumnezeu”. Pe aceasta o ex- 
perimentăm atunci când nu mai suntem ataşați în mod 
egoist de propria ființă. Odihna - sau pacea — repre- 
zintă răspunsul harului pe care îl experiem când inimile 
noastre s-au împlinit în prezenţa energiilor divine şi a 
iubirii lui Dumnezeu. Este ceea ce bătrânii au numit 
„Curăţie a inimii” şi reprezintă sursa conştientizării uniunii 


“John Chryssavgis, „he Desert and the World ...”, p. 151-152. 
“David G. R. Keller, Oasis of Wisdom ..., p. 164. 

noastre cu întreaga creaţie. Ne deschide ochii la sfin- 
ţenia fiecărei creaturi vii. Pacea sufletească dă naştere 
compasiunii, pentru că am ales să ne unim dorinţele 
cu dorințele lui Dumnezeu. 

Bătrânii deşertului îşi doreau o pace care este din- 
colo de înțelegerea umană, rămânând totuşi fundaţia 
vieţii umane autentice. Ei numeau această pace și feri- 
cire evâatuovia. Reprezintă experienţa traiului în pro- 
ximitatea lui Dumnezeu. Evdauuovia reprezintă starea 
comuniunii cu Dumnezeu, care este atât o sursă de bu- 
curie şi fericire spontană, cât şi, în acelaşi timp, sursa 
compasiunii. Evăauruovia este o vocaţie umană, pentru 
că suntem creaţi după chipul lui Dumnezeu şi sun- 
tem chemaţi să lucrăm la asemănarea cu Dumnezeu în 
viaţa noastră. Era motivaţia sau dorul care i-a condus pe 
Avva Arsenie, Amma Sincletica şi ceilalţi spre deşert. 
Aceasta este starea firească a inimii şi singura sursă 
sigură şi durabilă de pace, dreptate, bucurie şi compa- 
siune. De asemenea, este vocaţia noastră să discernem 
cum putem experimenta ev5ouovlo în vieţile noastre 
ocupate şi responsabile de astăzi. „Unele dintre cele 
mai mari nevoi ale societăţilor secolului douăzeci şi 
unu le constituie recuperarea dorinţei de a ne asculta 
reciproc, practica amabilităţii în conversații şi relaţii, 
împărtăşirea resurselor şi bogăției, impulsionate de com- 
pasiunea veridică şi căutarea înţelepciunii... Aceste 
virtuţi ne vor ajuta să discernem între cele două deşer- 
turi. Viaţa lumii depinde de deşertul pe care îl vom 

locui. Un deşert nu are apă. Celălalt ne conduce la o 


oază a înțelepciunii”. 

